
iš kurios paaiškėja, kad čia pasakojamos istorijos didvy- 
riai neturi nieko bendra su mitologija 


Maždaug prieš vienerius metus, ieškodamas Karališkojoj 
bibliotekoj medžiagos savajai Liudviko XIV istorijai, aš ne- 
tikėtai užtikau „Pono d'Artanjano atsiminimus“, kurie,— 
kaip ir daugumas veikalų, rašytų toje gadynėje, kada auto- 
riai norėjo pasakyti tiesą, nerizikuodami ilgesniam ar trum- 
pesniam laikui patekti į Bastiliją, — buvo išspausdinti Ams- 
terdame, pas Pjerą Ružą. Antraštė suviliojo mane; aš parsi- 
nešiau šiuos atsiminimus namo, savaime aiškų, ponui knygų 
saugotojui leidus, ir godžiai juos perskaičiau. 

Neketinuų čia smulkiai nagrinėti šio įdomaus veikalo ir 
pasitenkinsiu tik pataręs su juo susipažinti tiems mano skai- 
tytojams, kurie moka branginti praeities vaizdus. Šiuose me- 
muaruose jie ras meistriška ranka nupieštus portretus, ir 
nors tie eskizai dažniausiai atlikti ant kareivinių vartų ir 
smuklių sienų, vis dėlto skaitytojai pažins juose Liudvi- 
ką XIII, Oną Austrijietę, Rišelje, Mazarinį ir daugelį kitų to 
meto didikų, kurie atvaizduoti tiek pat tiksliai, kaip ir pono 
Anketilio! istorijoj. 


!Abatas Anketilis (1723—1806) — daugiatomės Prancū- 
zijos istorijos autorius. 


Bet, kaip žinoma, ne visuomet skaitytojų mases domina 
tai, kas jaudina įnoringą poeto protą. Žavėdamiesi jau minė- 
tomis šių memuarų smulkmenomis, kaip, be abejo, žavėsis 
ir kiti, mes buvome ypatingai sudominti vieno dalyko, į kurį 
tikriausiai niekas prieš mus nebuvo atkreipęs nė mažiausio 
dėmesio. 

D'Artanjanas pasakoja, kad, pirmąkart atsilankęs pas po- 
ną de Trevilį, karaliaus muškietininkų kapitoną, prieškam- 
bary jis sutikęs tris jaunus vyrus, tarnaujančius tame pagar- 
sėjusiame pulke, į kurį jis pats stengėsi būti priimtas, ir tie 
vyrai vadinosi Atas, Portas ir Aramis. 

Prisipažįstame, šie trys svetimi mūsų klausai vardai mus 
nustebino, ir mums tuojau dingtelėjo, kad čia tik pseudoni- 
mai, kuriais d'Artanjanas norėjo paslėpti, gal būt, garsius 
vardus, jeigu tik šių prasimanytų vardų nešiotojai ne patys 
juos pasirinko sau tą dieną, kai iš apmaudo, užgaidos ar 
neturto apsigaubė paprastu muškietininko apsiaustu. 

Nuo tol mes nenurimome, stengdamiesi surasti anų laikų 
raštuose nors kokį pėdsaką šių nepaprastų vardų, kurie taip 
sužadino mūsų smalsumą. 

Vien tik sąrašas knygų, perskaitytų šiuo tikslu, užimtų 
ištisą skyrių, kuris gal būtų labai pamokantis, bet vargu ar 
įdomus mūsų skaitytojams. Todėl tepasakysime tiek, kad 
tuo metu, kai, nusivylę tokiais bergždžiais ieškojimais, jau 
ketinom juos mesti, pagaliau, vadovaudamiesi mūsų įžymaus 
ir mokyto draugo Poleno Pari patarimais, radome rankraštį 
1n-folio, pažymėtą Nr. 4772 ar 4773, tiksliai nebeatmenam, 
ir pavadintą: 

„Grafo de La Fero atsiminimai apie kai kuriuos įvykius 
Prancūzijoje karaliaus Liudviko XIII viešpatavimo pabaigo- 
je ir karaliaus Liudviko XIV viešpatavimo pradžioje.“ 

Galima įsivaizduoti, koks didelis buvo mūsų džiaugsmas, 
kai, sklaidydami šį rankraštį, paskutinę mūsų vilų, dvidešim- 
tame puslapy aptikome Ato vardą, dvidešimt septintame — 
Porto ir trisdešimt pirmame — Aramio. 

Visiškai nežinomo rankraščio atradimas tokioj epochoj, 
kai istorijos mokslas pasiekęs tiek aukštą išsivystymo laips- 

nį, mums pasirodė beveik stebuklas. Tad mes skubėjome iš- 
sirūpinti leidimą jį išspausdinti, kad su svetimu bagažu galė- 
tume kada nors prisistatyti į Epigrafijos ir Dailiosios Litera- 
tūros Akademiją, jei mums nepasisektų, — o tai labai galimas 
daiktas, — patekti į Prancūzijos Akademiją su mūsų pačių 
bagažu. Šis leidimas, turime pasakyti, mielai mums buvo 
duotas; tai mes čia ir pažymime, norėdami viešai paneigti 
piktos valios žmonių tvirtinimus, esą mes gyvename prie 
tokios valdžios, kuri gana nepalankiai žiūrinti į literatus. 

Tuo tarpu teikiame mūsų skaitytojams pirmąją šio bran- 
gaus rankraščio dalį, atstatydami deramą jam pavadinimą ir 
pasižadėdami netrukus išleisti antrąją, jeigu, — kuo mes ne- 
abejojame,— ši pirmoji dalis susilauks tokio pasisekimo, 
kokio ji verta. 

O kol kas, — kadangi krikštatėvis yra antrasis tėvas, — 
prašome skaitytoją savo pasitenkinimo ar nuobodulio kalti- 
ninku laikyti mus, o ne grafą de La Ferą. 

Tai išdėstę, eisime prie mūsų pasakojimo. 


I 6 TRYS SENOJO PONO D'ARTANJANO DOVANOS 


Pirmąjį 1625 m. balandžio mėnesio pirmadienį Mengo 
miestelis, kuriame gimė „Rožės romano“ autorius!, atrodė ap- 
1mtas tokio visuotinio sambrūzdžio, tarsi hugenotai čia būtų 
atėję paversti jį antrąja Larošele?. Kai kurie miestelėnai, ma- 
tydami moteris, bėgančias Didžiosios gatvės link, ir girdėda- 
mi vaikus, klykiančius ant slenksčių tarpduriuose, greitai 
dėjosi šarvus ir, kad karingiau atrodytų, pasičiupdami kas 
muškietą, kas alebardą, skubėjo prie „Laisvojo malūninin- 
ko“ viešbučio, kur spietėsi tolydžio vis didėjanti, gausi, 
triukšminga ir smalsi minia. 

Anuo metu tokie sąmyšiai būdavo dažni, ir retai kurią 


|! Žanas Klopinelis (XIII a), parašęs antrąją dalį šios 
poemos, kurią pradėjo Giljomas de Lorisas. 
ŽLarošelė — miestas Atlanto vandenyno krante, hugenotų 


tvirtovė, kurią po atkaklios apsiausties 1628 m. paėmė kardinolas 
Rišelje. 


dieną tas ar kitas miestas neįrašydavo panašaus įvykio į savo 
metraščių knygas. Didikai vaidijosi vienas su kitu; karalius 
kovojo su kardinolu; ispanai kariavo su karaliumi. Be šių 
karų,— viešų ar neviešų, slaptų ar atvirų,— buvo dar ir va- 
gių, elgetų, hugenotų, valkatų ir tarnų, kurie kovojo su 
visais. Miestelėnai visad apsiginkluodavo prieš vagis, prieš 
valkatas, prieš tarnus, dažnai prieš didikus ir hugenotus, 
kartais prieš karalių, bet prieš kardinolą ar ispanus — nie- 
kuomet. Taigi kaip tik dėl šio įsišaknijusio įpratimo ir aną 
1625 m. balandžio pirmąjį jau minėtą pirmadienį, išgirdę 
triukšmą ir nematydami nei geltonų-raudonų ženkliukų, nei 
hercogo Rišelje livrėjų, miestelėnai nuskubėjo prie ,„Laisvo- 
jo malūnininko“ viešbučio. 

O ten kiekvienas galėjo pamatyti ir suprasti šito sąmyšio 
priežastį. | 

Jaunuolis... Pasistenkime nupiešti jo portretą vienu 
plunksnos brūkštelėjimu: įsivaizduokite sau Don Kichotą aš- 
tuoniolikos metų, Don Kichotą be šarvų, be grandijų ir be 
antšlaunių; Don Kichotą su vilnone striuke, kurios mėlyna 
spalva įgijo neaiškų žalsvą ir dangiškai žydrą atspalvį. Pail- 
gas rusvas veidas; išsišovę skruostikauliai — gudrumo požy- 
mis; nepaprastai išsivystę žandikaulių raumenys — žymė, iš 
„kurios neapsirikdamas pažinsi gaskoną, net jeigu jis neturėtų 
beretės, o mūsų jaunuolis buvo su berete, kurią puošė lyg ir 
kokia plunksna; žvilgsnis — atviras ir protingas; nosis pa- 
kumpusi, bet dailiai apibrėžta; ūgis — jaunuoliui per aukš- 
tas, o suaugusiam žmogui per žemas. Neįgudusi akis palai- 
kytų jį keliaujančio fermerio sūnum, jeigu ne ilga, prie odi- 
nio diržo kabanti špaga, kuri plakėsi į savininko blauzdas, 
kai šis eidavo pėsčias, arba daužė į pasišiaušusio kuino šonus, 
kai jodavo raitas. 

Mat, mūsų jaunuolis turėjo arklį, ir netgi tokį įsidėmėti- 
ną, kad visi jį įsidėmėjo. Tai buvo dvylikos ar ketunolikos 
metų bearniškis! skapas, sartas, nušiurusia uodega ir patinu- 


! Bearnas — sritis (provincija) pietų Prancūzijoj, Pirėnų pa- 
pėdėje. 

siais mešais. Šis kuinas, kad ir vėžliojo, nuleidęs galvą že- 
miau kelių, — dėl to ir apinasris buvo nereikalingas, — vis 
tiek dar nueidavo per dieną aštuonias Ije. Nelaimė, geruosius 
šito arklio ypatumus taip buvo nustelbęs keistas jo plaukas 
ir nevykusi bėgsena, jog tais laikais, kada visi buvo geri 
arklių žinovai, minėtojo sarčio pasirodymas Menge, į kurį jis 
įžengė pro Božansi vartus maždaug prieš ketvirtį valandos, 
visiems padarė tokį įspūdį, kad nepalankumo šešėlis krito 
net ir ant jo raitelio. 

Ir šis jausmas juo labiau slėgė jauną d'Artanjaną (taip 
vadinosi šio antrojo Rosinanto Don Kichotas), kad jis ir pats 
suprato, koks turi atrodyti juokingas ant tokio arklio, nors ir 
geriausias raitelis būdamas. Ne veltui jis giliai atsiduso, 
priimdamas šią dovaną iš savo gerbiamojo tėvo. Jis žinojo, 
kad toks gyvulys vertas ne daugiau kaip dvidešimt livrų. 
Tiesa, žodžiai, kuriuos tėvas pridūrė prie dovanos, buvo ne- 
įkainojami. 

— Mano sūnau,— pasakė gaskonų bajoras gryna Bearno 
tarme, nuo kurios ir Henrikas IV niekad negalėjo atprasti, — 
mano sūnau, šis žirgas gimė jūsų tėvo namuose maždaug 
prieš trylika metų ir visą tą laiką išbuvo juose; tai turėtų 
paskatinti jus jį pamilti. Niekad jo neparduokite, leiskite jam 
ramiai ir garbingai numirti senatve; 0 jei vyksite juo į žygį, 
saugokite, kaip saugotumėt seną tarną. Karaliaus dvare,— 
tęsė senasis ponas d'Artanjanas,— jei tik turėsite garbę ten 
patekti, garbę, į kurią pagaliau sena jūsų kilmė duoda jums 
teisės, garbingai saugokite savo ir saviškių labui bajorišką 
vardą, kurį jūsų protėviai daugiau kaip penkis šimtus metų 
šlovingai nešiojo. Saviškiais aš vadinu jūsų gimines ir jūsų 
draugus. Išskyrus kardinolą ir karalių, nesilenkit niekam. Tik 
drąsa, ar girdite, vien tik drąsa bajoras šiandien gali pra- 
skinti sau kelią. Kas suvirpa nors sekundę, tas, gal būt, pra- 
leidžia progą, kurią kaip tik tą sekundę likimas jam teikia. 
Jūs esate jaunas ir turite būti narsus dėl dviejų priežasčių: 
pirma, jūs esate gaskonas, o antra, jūs mano sūnus. Nebijo- 
kite progų ir ieškokite nuotykių. Aš jus išmokiau valdyti 
špagą; jūs turite geležines blauzdas ir plieninę ranką; kau- 

kitės bet kuria dingstimi; juo labiau kaukitės, kad dvikovos 
yra uždraustos, vadinasi, tam reikia dvigubai daugiau drą- 
sos. Aš galiu jums, mano sūnau, duoti tik penkiolika ekiū, 
žirgą ir tuos patarimus, kurių ką tik išklausėte. Jūsų motina 
prie to dar pridės iš čigonės gautąjį balzamo receptą, turintį 
stebuklingos galios išgydyti kiekvieną žaizdą, jei tik ji ne- 
siekia širdies. Naudokitės visu tuo ir gyvenkite laimingai ir 
ilgai... Man belieka pridurti dar vieną žodį: noriu nurody- 
ti: jums pavyzdį — kalbu ne apie save, nes aš niekad nesų 
buvęs karaliaus dvare ir tik kovojau savanoriu religiniuose 
karuose; noriu kalbėti apie poną de Trevilį, kuris kadaise 
buvo mano kaimynas ir, dar vaikas būdamas, turėjo garbę 
žaist su mūsų karaliumi Liudviku XIII, tesaugo jį dievas! 
Kartais jų žaidimai virsdavo tikrais mūšiais, ir šiuose mū- 
šiuose karalius ne visada būdavo stipresnysis. Gautieji smū- 
giai karaliaus širdy įkvėpė pagarbą ir draugiškumą ponui 
de Treviliui. Vėliau, savo pirmoj kelionėj į Paryžių, ponas 
de Trevilis kovėsi su kitais asmenimis penkis kartus; nuo 
velionio karaliaus mirties iki tol, kol jaunasis sulaukė pilnų 
metų — septynis kartus, neskaitant karų ir apsiausčių, ir nuo 
jaunojo karaliaus pilnų metų iki šios dienos — gal šimtą 
kartų! Ir štai, nepaisant ediktų, įsakymų ir nutarimų, jis — 
muškietininkų kapitonas, atseit, vadas cezarių legiono, kurį 
aukštai vertina karalius ir kurio bijo ponas kardinolas, nors 
jis, kaip visiems žinoma, nedaug ko bijo. Be to, ponas de 
Trevilis gauna dešimt tūkstančių ekiū per metus, taigi yra 
labai didelis ponas. Jis pradėjo taip, kaip ir jūs. Keliaukite 
pas jį su šiuo laišku, sekite jo pavyzdžiu ir veikite taip, 
kaip jis. 

Po to senasis ponas d'Artanjanas prijuosė sūnui savąją 
špagą, švelniai pabučiavo į abu skruostus ir palaimino jį. 

Išeidamas iš tėvo kambario, jaunuolis sutiko savo motiną, 
laukiančią jo su garsiuoju receptu, kuriuo, sprendžiant iš 
ką tik minėtų patarimų, jam buvo lemta ateity gana dažnai 
naudotis. Atsisveikinimas su motina užtruko ilgiau ir buvo 
jausmingesnis, negu su tėvu — ne todėl, kad senasis ponas 
d'Artanjanas būtų nemylėjęs savo vienturčio sūnaus, bet se- 

nasis ponas d'Artanjanas buvo vyras, ir jam būtų atrodę ne- 
garbinga pasiduoti savo jausmams, o ponia d'Artanjan buvo 
moteris ir dargi motina. Ji gailiai verkė, ir, pasakykime tat 
jaunojo pono d'Artanjano garbei, nors jis labai stengėsi būt 
tvirtas, kaip ir derėtų būsimam muškietininkui, tačiau širdis 
jį nugalėjo, ir jis apsipylė ašaromis, kurių tik pusę vargais 
negalais pavyko jam nuslėpti. 

Tą pačią dieną jaunuolis iškeliavo su visomis trimis iš 
tėvo gautomis dovanomis, kurios, kaip sakėme, buvo šios: 
penkiolika ekiū, arklys ir laiškas ponui de Treviliui. Patari- 
mai, savaime suprantama, buvo priedas. 

Su tokiu vade mecum d'Artanjanas tiek morališkai, tiek 
ir fiziškai pasirodė esąs tiksli kopija Servanteso didvyrio, su 
kuriuo mes jį taip vykusiai palyginome, kai istoriko pareiga 
vertė mus nubrėžti jo portretą. Don Kichotas vėjo malūnus 
laikydavo milžinais, o avinus — kariuomene; d'Artanjanas 
kiekvieną šypseną laikė įžeidimu, o kiekvieną žvilgsnį — 1š- 
šūkiu. Todėl nuo Tarbo iki Mengo jis laikė sugniaužęs kumš- 
ų Ir po dešimt kartų per dieną griebdavosi špagos rankenos. 
Vis dėlto kumštis nesmogė nė į vieną žandą, o špaga neišlin- 
do iš makščių. Tiesa, nelaimingojo kuino vaizdas ne kartą 
sukeldavo šypseną praeivių veiduose, bet, kadangi virš ark- 
lio žvangėjo didžiulė špaga, o dar aukščiau virš špagos Žai- 
bavo ne tiek išdidžios, kiek rūsčios akys, tad praeiviai tram- 
dydavo savo linksmumą, o jeigu jau linksmumas nustelbdavo 
atsargumą, jie stengėsi juoktis tik viena veido puse, kaip 
antikinės kaukės. Taip tad d'Artanjano didingumas ir jaud: 
rumas išliko nepažeistas iki to nelemtojo Mengo miesto. 

Bet ten, lipdamas nuo sarčio prie „Laisvojo malūnininko“ 
vartų, kur niekas, nei šeimininkas, nei tarnas, nei arklinin- 
kas neatėjo prilaikyti kilpsaičio, d'Artanjanas prie praviro 
lango pirmame aukšte pamatė gražiai nuaugusį, išdidų, nors 
truputį paniurusio veido bajorą, kalbantį su dviem asmenim, 
kurie, kaip atrodė, pagarbiai jo klausėsi. D'Artanjanas savo 
papratimu visai natūraliai pagalvojo, kad kalbama apie jį, ir 
ėmė klausytis. Šį kartą d'Artanjanas tik dalinai teapsiriko: 
buvo kalbama ne apie jį, bet apie jo arklį. Bajoras, matyt, 

savo klausytojams skaičiavo visas jo savybes, o kadangi 
klausytojai, kaip sakiau, rodė pasakotojui didelę pagarbą, 
tai jie kas akimirksnį vis prapliupdavo juokais. Jau vien tik 
šypsenos užtekdavo jaunuoliui suerzinti, todėl suprantama, 
kokį įspūdį padarė jam toks triukšmingas linksmumas. 

Tačiau d'Artanjanas pirmiausia panoro pasižiūrėti, kaip 
atrodo tasai akiplėša, kuris iš jo tyčiojosi. Jis įsmeigė į nepa- 
žįstamąjį savo išdidų žvilgsnį ir pamatė keturiasdešimt ar 
keturiasdešimt penkerių metų amžiaus žmogų, juodų verian- 
čių akių, pablyškusio veido, didokos nosies ir dailiai pakirp- 
tų juodų ūsų; jis vilkėjo violetine liemene ir violetinėmis 
kelnėmis, su tokios pat spalvos raiščiais, be jokių papuoša- 
lų, tik su įprastinėmis iškarpomis rankovėse, pro kurias buvo 
matyti marškiniai. Ir kelnės, ir liemenė, nors nauji, atrodė 
suglamžyti kaip kelionės drabužiai, ilgai buvę uždaryti laga- 
mine. D'Artanjanas visas tas smulkmenas sugavo akyliausio 
stebėtojo greitumu, gal būt, net instinktyviai nujausdamas, 
kad šis nepažįstamasis ateity turės didelę įtaką j0 gyvenimui. 

Taigi tą akimirką, kai d'Artanjanas įsmeigė žvilgsnį į ba- 
jorą violetine liemene, šis bearniškio kuino adresu paleido 
vieną sąmojingiausių ir taikliausių pastabų. Abu jo klausy- 
tojai ėmė garsiai kvatoti, o paties pasakotojo veidan užklydo 
neįprasta jam, jei taip galima pasakyti, blanki šypsena. Šį 
"kartą nebeliko abejonių: d'Artanjanas tikrai buvo įžeistas. 
Tvirtai tuo įsitikinęs, užsismaukė beretę ant akių ir, steng- 
damasis pamėgdžioti dvariškių manieras, kurias įsidėmėjo 
Gaskonijoj iš keliaujančių didikų, jis žingtelėjo priekin, vie- 
na ranka nusitvėręs špagos, o antrąja įsirėmęs į šoną. Nelai- 
mė, juo arčiau jis ėjo, juo labiau pyktis akino jį, 1r vietoj 
orių ir didingų frazių, paruoštų priešininkui iššaukti, 1š jo 
lūpų išsiveržė tik storžieviški, užgaulūs žodžiai, lydimi įnir- 
tingo Mostagavimo. 

— Ei, pone! — sušuko jis.— Pone, kuris slepiatės už tos 
langinės! Taip, jūs! Sakykit, meldžiamasis, iš ko jūs juokia- 
tės, ir mes pasijuoksim drauge! 

Bajoras palengva perkėlė akis nuo arklio į raitelį, tarsi 
būtų reikėję šiek tiek laiko suprasti, kad tai jam taikomi to- 

kie keisti priekaištai. Paskui, kada jam nebeliko jokios abe- 
jonės, jis truputį suraukė antakius ir po gana ilgos pauzės su 
neapsakoma ironija ir įžūlumu atsakė d'Artanjanui: 

— Aš ne su jumis kalbu, pone. 

— Bet aš su jumis kalbu! — sušuko jaunuolis, įsiutin- 
tas šito įžūlumo ir gerų manierų, mandagumo ir paniekos 
mišinio. 

Nepažįstamasis dar valandėlę žiūrėjo į jį su šypsena, 
paskui, atsitraukęs nuo lango, lėtai išėjo iš viešbučio ir su- 
stojo už poros žingsnių nuo d'Artanjano, priešais jo arklį. 
Jo rami laikysena ir pašaipi veido išraiška dar labiau padidi- 
no linksmumą tų, su kuriais jis kalbėjosi ir kurie pasiliko 
bestovį prie lango. 

D'Artanjanas, matydamas jį ateinant, per pėdą ištraukė 
špagą iš makščių. 

— Iš tikrųjų šis arklys yra arba, geriau sakant, buvo 
jaunystėje vaiskiai geltonos spalvos, — prabilo nepažįstama- 
sis, tęsdamas pradėtąjį arklio tyrinėjimą ir kreipdamasis į 
prie lango pasilikusius savo klausytojus, visai nepastebėda- 
mas susierzinusio d'Artanjano, nors šis stovėjo tarp jo ir 
jų,— ši spalva labai paplitusi botanikoj, bet tokio plauko 
arklių iki šiol retai pasitaiko. 

— Iš arklio juokiasi tas, kuris nedrįsta juoktis iš jo sa- 
vininko! — sušuko įsiutęs de Trevilio antrininkas. 

— Aš nedažnai juokiuos, pone, — tarė nepažįstamasis, — 
tą jūs galėjote pats matyti iš mano veido. Bet vis dėlto aš 
noriu pasilaikyti sau teisę juoktis, kada man patinka. 

— O aš, — sušuko d'Artanjanas,— neleisiu jums juok- 
tis, kai man tas nepatinka! 

— Iš tiesų, pone? — tęsė nepažįstamasis dar ramesnių 
balsu.— Na ką gil Visiškai teisingai! — Ir, pasisukęs ant 
kulnų, jis ketino grįžti į viešbutį pro vartus, ties kuriais 
d'Artanjanas atvykdamas buvo pastebėjęs pabalnotą arklį. 

Bet d'Artanjanas buvo ne tokio būdo, kad paleistų žmo- 
gų, kuris išdrįso tyčiotis iš jo. Jis išsitraukė špagą 1š.makš- 
čių ir šoko vytis, šaukdamas: 

— Atsigręžkit, atsigręžkit, pone šaipoke, kad man ne- 
reikėtų smogti jums iš užpakalio. 

— Man smogti, man! — sušuko tasai, pasisukdamas ant 
kulnų ir žiūrėdamas į jaunuolį tiek su nusistebėjimu, tiek ir 
su panieka.— Na, na, mano mielas, jūs proto netekote! 

Paskui pusbalsiu, lyg pats sau kalbėdamas, tarė: 

-— Kaip pikta! Juk tai būtų puikus radinys jo didenybei, 
kuris visur ieško narsuolių į savo muškietininkų gretas! 

Vos tik jis užbaigė šituos žodžius, d'Artanjanas įsiutęs 
puolė ant jo, ir jeigu nepažįstamasis nebūtų vikriai atšokęs 
atgal, tikriausiai jis būtų juokavęs paskutinį kartą. Nepažįs- 
tamasis, matydamas, kad čia jau nebe juokai, išsitraukė špa- 
gą, nusilenkė savo priešininkui ir rimtai stojo gintis. Bet tą 
pačią akimirką abu jo klausytojai, viešbučio šeimininko ly- 
dimi, šoko ant d'Artanjano, tvodami jį kas lazda, kas lopeta, 
kas žnyplėmis. Puolimas staiga pakrypo visiškai kita linkme, 
ir tuo metu, kai d'Artanjanas atsigręžė atremti šios smūgių 
krušos, jo priešininkas vis taip pat ramiai įsikišo špagą į 
makštis ir, netapęs dalyviu, pasidarė tos kovos žiūrovu, šį 
vaidmenį atlikdamas su jam įprastu abejingumu, tačiau vis 
murmėdamas: 


— Tegu juos velniai, tuos gaskonus! Užkelkite jį ant jo 
oranžinio arklio, ir tegu sau keliauja. 

— Ne anksčiau, kaip nudėjęs tave, baily! — šaukė d'Ar- 
tanjanas ir gynėsi kaip įmanydamas, nė žingsnio nesitrauk- 
damas nuo trijų savo priešų, kurie jį kūlė kaip spragilais. 

— Dar viena gaskonybė! — sumurmėjo majoras.— Gar- 
bės žodis, tie gaskonai nepataisomi! Na ką gi, pašokdinkite 
jį dar, jeigu jis būtinai to nori. Kai nuvarąs, pats pasakys, 
kad jau gana. 

Bet nepažįstamasis dar nežinojo, su kokiu užsispyrėliu 
turi reikalo. D'Artanjanas nebuvo iš tų, kurie prašo pasigai- 
lėti. Taigi kova truko dar keletą sekundžių. Pagaliau, netekęs 
jėgų, d'Artanjanas paleido iš rankos špagą, kurią lazdos 
smūgis perlaužė pusiau. Kitas smūgis perskėlė jam kaktą, ir 
jis sukniubo ant žemės visas kruvinas ir apalpo. 

Kaip tik tuo metu ir atskubėjo iš visų pusių Žmonės į 
kovos vietą. 

Šeimininkas, bijodamas skandalo, savo tarnų padedamas, 
nugabeno sužeistąjį į virtuvę, kur jam buvo suteikta šiokia 
tokia pagalba. 

O bajoras grįžo į savo vietą prie lango ir, truputį ne- 
kantraudamas, žiūrėjo į minią, kuri, neketindama skirstytis, 
matyt, labai jį erzino. 

„ — Na, kaip jaučiasi tasai padūkėlis? — paklausė jis at- 
sigręždamas, išgirdęs atidarant duris, ir kreipdamasis į šei- 
mininką, kuris kaip tik atėjo pasiteirauti apie jo sveikatą. 

— Ar jūsų šviesybė gyvas ir sveikas? — paklausė šeimi- 
ninkas. 

— Taip, esu visiškai sveikas 1r gyvas, mano mielas šei- 
mininke, ir klausiu jus, kaip laikosi mūsų jaunuolis. 

— Jam geriau, — atsakė šeimininkas, — jis buvo apalpęs. 

— Tikrai? — paklausė bajoras. 

— Bet prieš apalpdamas jis sukaupė visas savo jėgas ir 
plūdo jus, šaukdamas dvikovon. 

— Bet juk tai tikras velnias šis žaliūkas! — sušuko ne- 
pažįstamasis. 

— O ne, jūsų šviesybe, jis ne velnias, — atšovė šeimi- 
ninkas, su panieka raukydamasis.— Kol jis buvo apalpes, 
„mes jį iškrėtėme. Pasirodo, savo ryšuly jis turi tik vienerius 
marškinius, o kapšelyje tik dvylika ekiū. Ir vis dėlto alpda- 
mas jis tvirtino, kad, jeigu panašus dalykas būtų atsitikęs 
Paryžiuje, jums būtų tekę atgailauti tučtuojau, o dabar tek- 
sią atgailauti vėliau. 

— Jei taip,— šaltai tarė nepažįstamasis, — gal čia koks 
persirengęs karališkasis princas. 

— Aš visa tai jums sakau, jūsų šviesybe,— pridūrė šei- 
mininkas,— kad jūs vis dėlto būtumėt atsargus. 

— Ar įtūžęs jis neminėjo kokio nors vardo? 

— O kaipgi, minėjo! Jis pliaukšėjo sau per kišenę ir kar- 
tojo: „„Pamatysime, ką pasakys ponas de Trevilis, sužinojęs 
apie šį jo globotinio įžeidimą.“ 

— Ponas de Trevilis? — paklausė nepažįstamasis susi- 

domėjęs.— Pliaukšėdamas per kišenę, jis minėjo pono de 
Trevilio vardą? .. Klausykit, mano mielas šeimininke, kai 
jūsų vaikinas buvo apalpęs, aš esu tikras, kad jūs neiškentėt 
nežvilgterėjęs ir į tą kišenę. Kas gi joje buvo? 

— Laiškas, adresuotas ponui de Treviliui, muškietinin- 
kų kapitonui. 

— Tikrai? 

— Taip tikrai, kaip kad aš turiu garbę jums tai praneš- 
ti, šviesybe! 

Šeimininkas, kuris nebuvo apdovanotas dideliu įžvalgu- 
mu, visai nepastebėjo, kaip nuo tų žodžių pasikeitė nepa- 
žįstamojo veidas. Pasitraukęs nuo palangės, kur visą laiką 
stovėjo, lengvai atsirėmęs alkūne, JB suraukė antakius, lyg 
kuo susirūpinęs. 

— Po velnių! — sumurmėjo jis pro dantis.— Nejaugi 
Trevilis būtų man atsiuntęs šį gaskoną? Jis dar toks jaunas! 
Bet juk špagos smūgis lieka špagos smūgiu, vis vien kokio 
amžiaus bebūtų tas, kuris ją smeigia. O vaiko saugomasi 
mažiau nei kurio kito. Kartais menka kliūtis užkerta kelią 
dideliam sumanymui. 

Ir nepažįstamasis susimąstė. 

— Klausykit, šeimininke! — tarė jis.— Ar jūs neišva- 
duotumėt manęs nuo šio pasiutėlio? Užmušti jį Man sąžinė 
neleidžia, o vis dėlto. ..— pridūrė jis su šalta grėsminga 
veido išraiška,— vis dėlto jis man kliudo. Kur jis dabar? 

— Mano žmonos kambary, antrame aukšte; ten jį da- 
bar tvarsto. 

— Ar jo manta ir kapšelis pas jį? Ar jis nenusivilko lie-. 
menės? 

— Visa tai kaip tik liko Rasė) virtuvėje. O kadangi 
šitas jaunas beprotis jums kliudo. . 

— Žinoma, kliudo. Jis čia, jūsų viešbuty, kelia tokį 
skandalą, kurio padorūs žmonės negali pakęsti. Eikite, pa- 
ruoškite man sąskaitą ir įspėkite mano tarną. 

— Kaip! Ar ponas jau mus palieka? 

— Jūs tą gerai žinote, nes aš jums buvau liepęs pa- 
balnoti mano arklį. Ar mano įsakymas įvykdytas? 

— Viskas padaryta. Jūsų šviesybė galėjote pastebėti, kad 
jūsų arklys stovi prie vartų, visiškai paruoštas kelionei. 

— Gerai, o dabar atlikite, ką aš jums sakiau. 

„Še tau! — pagalvojo šeimininkas,— nejaugi jis bijotų 
šito vaikėzo?“ 

Bet įsakmus nepažįstamojo žvilgsnis nutraukė jo mintį. 
Jis žemai nusilenkė ir išėjo. 

„Kad tik šis keistuolis nepastebėtų miledi,— galvojo ne- 
pažįstamasis.— Ji netrukus turi atvykti; jau net pavėlavo. 
Iš tikrųjų bus geriausia, jeigu sėsiu ant arklio ir josiu jos 
pasitikti. .. O, kad galėčiau sužinoti, kas parašyta tame laiš- 
ke Treviliui!..“ 

Ir nepažįstamasis, vis murmėdamas, pasuko į virtuvę. 


Tuo metu šeimininkas, neabejodamas, kad tik dėl šito 
vaikino nepažįstamasis išvyksta iš jo viešbučio, užkopė į sa- 
vo žmonos kambarį ir rado d'Artanjaną jau atgavusį sąmonę. 
Tada, vis aiškindamas jam, kad policija galėtų prikibti prie 
jo už kivirčą su didiku,— nes, šeimininko manymu, nepa- 
žįstamasis tegalėjęs būti didikas, — jis įkalbėjo d'Artanjaną, 
nepaisant nusilpimo, keltis ir keliauti toliau. D'Artanjanas, 
dar pusiau apsvaigęs, be liemenės ir apraišiota galva, atsikė- 
lė ir, šeimininko stumiamas, ėmė lipti žemyn. Bet, įžengęs 
į virtuvę ir metęs žvilgsnį pro langą, jis pirmiausia pamatė 
įžeidėją, kuris ramiai kalbėjosi, stovėdamas ant pakopos ke- 
lioninės karietos, pakinkytos pora stambių normandiškų 
arklių. 

Jo pašnekovė, kurios galva karietos durelėse atrodė lyg 
paveikslas rėmuose, buvo dvidešimties ar dvidešimt dvejų 
metų amžiaus. Mes jau minėjome, kaip greitai d'Artanjanas 
sugaudavo visus bet kurio žmogaus veido bruožus. Jis pa- 
matė, kad ši moteris — jauna ir graži. Ir tas grožis juo labiau 
stulbino, kad tokio visiškai nepamatysi pietuose, kur lig šiol 
gyveno d'Artanjanas. Tai buvo išblyškusi šviesiaplaukė mo- 
teris su ilgom, ant pečių dryksančiom garbanom, didelėm, 
mėlynom, ilgesingom akim, rausvom lūpom ir baltom kaip 
alebastras rankom. Ji gyvai šnekučiavosi su nepažįstamuoju. 


20 


— Taigi jo eminencija įsako man. .. 

— Tučtuojau grįžti į Angliją ir iš ten tuojau pat praneš- 
ti jam, jeigu hercogas išvyktų iš Londono. 

— O kokie daugiau nurodymai man? :.— paklausė gra- 
žioji keleivė. 

— Jie yra šioj dėžutėj, kurią atidarysite tik anapus La- 
manšo. 

— Puiku. Na, o ką jūs ketinate veikti? 

— Aš grįžtu į Paryžių. 

— Nenubaudęs šito įžūlaus vaikėzo? — paklausė dama. 

Nepažįstamasis buvo beatsakąs, bet nespėjo nė burnos 
praverti, o tuo tarpu d Artanjanas, viską girdėjęs, puolė pro 
duris. 

— Šis įžūlus vaikėzas pats baudžia kitus! — sušuko. 
jis.— Ir tikiuosi, kad šį kartą tas, kurį jis turi nubausti, ne- 
paspruks nuo jo kaip pirmiau. 

— Nepaspruks? — pakartojo nepažįstamasis, suraukda- 
mas antakius. 

— Ne, damos akyse, manau, jūs nedrįsite bėgti. 

— Atsiminkit,— sušuko miledi, matydama, kad bajoras 
griebiasi špagos, — atsiminkit, kad mažiausias pavėlavimas. 
gali viską pražudyti! 

— Jūsų tiesa! — sušuko bajoras.— Važiuokite savo ke- 
liu, o aš vykstu savuoju. 

Ir, nusilenkęs damai, jis šoko ant arklio; tuo tarpu smar- 
kiai sudrožė arkliams ir karietos vežikas. Abu pašnekovai 
pasileido šuoliais, toldami į priešingas puses. 

— Ei! O kas apmokės jūsų sąskaitą? — suriko šeiminin- 
kas, kurio pagarba keleiviui virto gilia panieka, kai pamatė,. 
kad tasai tolinasi neatsiskaitęs. 

— Apmokėk, dykaduoni! — nesustodamas raitelis rikte- 
lėjo savo tarnui; šis sviedė šeimininkui po kojų du ar tris 
sidabrinius ir nušuoliavo paskui poną. 

— Niekše! Baily! Šunbajori! — šaukė d'Artanjanas, vy- 
damasis tarną. 

Bet sužeistasis buvo dar per silpnas, kad galėtų pakelti 
tokį sukrėtimą. Nenubėgus nė dešimties žingsnių, jam su- 

spengė ausyse, apsvaigo galva, kraujo debesis aptraukė akis, 
ir jis griuvo vidury gatvės, vis dar šaukdamas: 

— Bailys! Bailys! Bailys! 

— Iš tikrųjų bailys,— sumurmėjo šeimininkas, prieida- 
mas prie d'Artanjano ir šiuo pataikavimu mėgindamas susi- 
taikyti su vargšu vaikinu, kaip pasakėčios gervė su sraige. 

— Taip, biaurus niekšas. ..— sušnibždėjo d'Artanja- 
nas.— Bet ji labai graži! 

— Kas? — paklausė smuklininkas. 

— Miledi,— sulemeno d'Artanjanas ir antrąkart apalpo. 

„Na, tiek to,— tarė šeimininkas,— dviejų netekau, bet 
man lieka šis, ir esu tikras, kad jis pabus čia keletą dienų. 
Vienuolika ekiū vis dėlto pelnysiu.“ 

Kaip žinome, vienuolika ekiū buvo visa, kas dar liko 
d'Artanjano kapšelyje. 

Šeimininkas tikėjosi, kad jo svečias sirgs vienuolika die- 
nų, mokėdamas po vieną ekiū per dieną, bet jis nepažinojo 
savo svečio. Kitą dieną d'Artanjanas atsikėlė penktą valandą 
ryto, pats nusileido žemyn į virtuvę, paprašė kažkokių gy- 
domųjų žolelių, kurių sąrašas nepasiekė mūsų laikų, o be to, 
dar vyno, alyvos, rozmarino ir, laikydamas rankoje motinos 
receptą, pasigamino balzamo, kuriuo patepė gausias savo 
žaizdas, pats keisdamas tvarsčius ir atsisakydamas bet kokios 
gydytojo pagalbos. Tikriausiai stebuklingojo čigonės bal- 
zamo dėka, o gal ir todėl, kad nebuvo jokio gydytojo, d' Ar- 
tanjanas tą patį vakarą pradėjo vaikščioti, o rytojaus dieną 
jau buvo beveik sveikas. 

Bet kai reikėjo apmokėti už rozmariną, alyvą ir vyną, — 
tai buvo visa, kuo pasinaudojo jaunuolis, nes jis laikėsi griež- 
tos dietos, tuo tarpu kai jo sartukas, anot šeimininko, suėdė 
tris kartus daugiau, negu būtų galima spėti iš j0 ūgio,— 
d'Artanjanas rado kišenėje tik nušepusį aksominį kapšiuką 
su vienuolika ekiū, o laiškas ponui de Treviliui buvo dingęs. 

Iš pradžių jaunuolis ėmė kantriai ieškoti laiško, po dvi- 
dešimt kartų išversdamas visas kišenes, 1išrausdamas kelio- 
nės krepšį, atrišdamas ir užrišdamas kapšelį, bet įsitikinęs, 
kad laiško tikrai nėra, jis trečią kartą įsiuto, ir kad kiek 


22 


vėl būtų tekę suvartoti naują vyno ir kvepiančios alyvos 
porciją, nes, matydamas, kaip įsikarščiavo jaunasis svečias 
ir grasina viską į šipulius sudaužyti, jei nebus atrastas jo 
laiškas, šeimininkas jau buvo pačiupęs kuoką, jo žmona — 
šluotą, o tamai — tuos pačius vėzdus, kuriais buvo naudojęsi 
užvakar. 

— Mano rekomendacinis laiškas! — šaukė d'Artanja- 
mas.— Duokite šen mano rekomendacinį laišką, po šimts vel- 
nių, arba aš jus visus pasmeigsiu ant iešmo kaip jerubes! 

Nelaimė, viena kliūtis sutrukdė jaunuoliui įvykdyti savo 
grasinimą: jo špaga, kaip jau sakėme, pirmose kautynėse lū- 
žo pusiau, O jis tai buvo visiškai užmiršęs. Todėl kai d'Ar- 
tanjanas tikrai ištraukė ją iš makščių, pasijuto laikąs rankoje 
aštuonių ar dešimties colių ilgio špagos nuolaužą, kurią šei- 
mininkas rūpestingai buvo įkišęs į makštis. Likusią geležtės 
dalį jis buvo vikriai paslėpęs, ketindamas iš jos pasidaryti 
virbą lašiniams smaigyti. 

Tačiau ši aplinkybė gal nebūtų sulaikiusi smarkaus mūsų 
jaunuolio, jei šeimininkas nebūtų nusprendęs, kad jo svečio 
reikalavimas yra teisingas. 

— Bet iš tikrųjų, — tarė jis, nuleisdamas kuoką,— kur- 
gi tas laiškas? 

— Taip, kurgi tas laiškas? — šaukė d'Artanjanas.— Pir- 
miausia įspėju, kad tas laiškas yra ponui de Treviliui ir turi 
atsirasti, o jeigu neatsiras, ponas de Trevilis privers jį su- 
rasti, patikėkite! . 

Šitas grasinimas visiškai įbaugino šeimininką. Po kara- 
liaus ir kardinolo ponas de Trevilis buvo tasai žmogus, kuno 
vardą gal dažniausiai kartodavo ne tik kariškiai, bet ir mies- 
telėnai. Tiesa, buvo dar „tėvas Žozefas“!... Bet jo vardas 
visuomet būdavo tariamas tik pakuždom: tokią didelę baimę 
sukeldavo „pilkoji eminencija“, kardinolo Rišelje draugas. 


!IŽozefas de Tramble (gimęs 1577 m.), žinomas „tėvo 
Žozefo" arba „pilkojo kardinolo“ vardu. Buvo kardinolo Rišelje pa- 
tikėtinis intymiausiuose reikaluose. Žiaurus, energingas, garbėtroška, 
tėvas Žozefas neužėmė jokios oficialios vietos, tačiau turėjo didžiulę 
įtaką ir valdžią. 

Taigi, sviedęs šalin kuoką ir įsakęs žmonai mesti šluotą, 
o tarnams vėzdus, šeimininkas, rodydamas pavyzdį, pirmas 
ėmė ieškoti dingusio laiško. 

— Ar tame laiške buvo įdėta kokių nors vertybių? — 
paklausė šeimininkas po bergždžio griozdimo. 

— O kaipgi! — sušuko gaskonas, kuris tikėjosi, kad tas 
laiškas praskins jam kelią į karaliaus dvarą.— Jame buvo 
visas mano turtas. 

— Ispanijos bonai? — susirūpinęs paklausė šeimininkas. 

— Tai buvo bonai pinigams gauti iš privataus jo dide- 
nybės 1žd0o,— atsakė d'Artanjanas, kuris, tikėdamasis su ši- 
tuo laišku gauti tarnybą karaliaus dvare, manė galįs neme- 
luodamas duoti šį gal kiek per drąsų atsakymą. 

— Po velnių! — visai nusiminęs sušuko šeimininkas. 

— Bet tai nesvarbu, — tęsė d'Artanjanas su gaskonui bū- 
dingu aplombu,— tai nesvarbu, ir pinigai — niekis, bet šis 
laiškas man buvo viskas. Verčiau man prarasti tūkstantį pis- 
tolių, negu šitą laišką. 

Lygiai taip jis būtų galėjęs pasakyti ir dvidešimt tūks- 
tančių, bet jaunystės drovumas jį sulaikė. | 

Šeimininkas vis dar plūkėsi, ieškodamas laiško, tik staiga 
jo galvoje švystelėjo mintis. 

— Tasai laiškas anaiptol nėra pamestas! — sušuko jis. 

— Kaip? ..— suriko d'Artanjanas. 

— Jį iš jūsų pavogė. 

— Pavogė! Kas pavogė? 

— Vakarykštis bajoras. Jis buvo nusileidęs į virtuve, 
kur gulėjo jūsų liemenė. Ten kurį laiką pabuvo vienas. .. 
Galiu eiti lažybų, kad tai jis pavogė laišką. 

— Jūs taip manote? — pareiškė d'Artanjanas dvejoda- 
mas. Jis geriau už visus žinojo, jog šitas laiškas vertingas 
tik jam vienam, ir neįsivaizdavo, kuo jis būtų galėjęs suža- 
dinti kitų gobšumą. Netenka abejoti, kad nei: tarnai, nei joks 
kitas keleivis negalėtų tuo laišku pasinaudoti. 

— Tai jūs sakote,— tęsė d'Artanjanas, — kad įtariat tą 
įžūlų bajorą? 

— Aš jums sakau, jog tuo esu tikras, — atsakė šeiminin- 
kas; — kai aš pasakiau jam, kad jūsų kilnybė esate pono de 
Trevilio globojamas ir net turite laišką šitam garsiam bajo- 
rui, jis labai sunerimo, paklausė mane, kur tasai laiškas, ir 
tuojau pat nusileido į virtuvę, kur, kaip jam buvo žinoma, 
gulėjo jūsų liemenė. | 

— Tad štai kas vagis! — sušuko d'Artanjanas.— Aš pa- 
siskųsiu ponui de Treviliui, o ponas de Trevilis apskųs jį 
karaliui.— Paskui, iškilmingai ištraukęs iš kišenės du ekiū 
ir padavęs juos šeimininkui, kuris su kepure rankoje jį ly- 
dėjo iki vartų, jis sėdo ant savo raudo arkliuko, o šis be jo- 
kių kitų nuotykių nunešė jį iki Sent-Antuano vartų Paryžiu- 
je, ir čia d'Artanjanas pardavė jį už tris ekiū, taigi labai pa- 
doria kaina, nes į kelionės pabaigą visai jį buvo nuvaręs. 
Todėl pirklys, kuriam d'Artanjanas pardavė arklį jau minėta 
kaina, sakėsi jaunuoliui sumokėjęs tokią negirdėtą sumą tik 
dėl originalios plauko spalvos. 

Taip tad d'Artanjanas į Paryžių įžengė pėsčias, nešinas 
mažų ryšulėliu po pažastimi, ir klaidžiojo tol, kol susirado 
tokį kambarį, kokį pagal savo menkas išgales įstengė išsi- 
nuomoti. Tai buvo lyg ir kokia mansarda Duobkasių gat- 
vėje, netoli Liuksemburgo. 

Davęs rankpinigių, d'Artanjanas tuojau įsikūrė savo bute 
ir likusią dienos dalį praleido apsiūdamas savo liemenę ir 
kelnes apvadais, kuriuos j0 motina buvo nuardžiusi nuo dar 
beveik visiškai naujos senojo pono d'Artanjano liemenės ir 
jam slapta juos įdavusi. Paskui jis nuėjo į Geležies Laužo 
krantinę įdėti savo špagai naujos geležtės; po to grįžo į Luv- 
rą ir pirmą sutiktąjį muškietininką pasiklausė, kur yra pono 
de Trevilio rūmai. Pasirodė, kad jie beesą Senosios Karveli- 
dės gatvėje, atseit, kaip tik greta tos vietos, kur įsikūrė pats 
d'Artanjanas: šią laimingą aplinkybę jis išsiaiškino, kaip savo 
sėkmės pradžią. 

Paskui, patenkintas savo laikysena Menge, nejausdamas 
sąžinės priekaištų dėl praeities, pasitikėdamas dabartimi ir 
kupinas vilčių ateičiai, jis atsigulė ir užmigo milžino miegu. 

Šis kietas provincialo miegas truko ligi devynių ryto; at- 
sikėlęs d'Artanjanas nuvyko pas garsingąjį poną de Trevilį, 
Jo tėvo manymu, trečiąjį asmenį karalystėje. 


II 6 PONO DE TREVILIO LAUKIAMASIS 


Ponas de Truavilis, kaip ir dabar dar tebesivadina jo gi- 
minės Gaskonijoj, arba ponas de Trevilis, kaip jis pagaliau 
pats ėmė vadintis Paryžiuje, iš tikrųjų pradėjo savo kelią 
taip, kaip ir d'Artanjanas, atseit, be vieno sū kišenėje, bet 
turėdamas tuos drąsumo, sąmojingumo ir sumanumo ištek- 
lius, dėl kurių net skurdžiausias gaskonų plikbajoris dažnai 
iš tėvo paveldi svajonėse daugiau, negu turtingiausias peri- 
guriečių ir benijiečių bajoras tikrovėje. Tokiais laikais, kada 
špagos smūgiai krito kaip kruša, jo įžūli drąsa ir dar įžūlesnė 
dinamos karaliaus dvaro malone ir kuriomis jis užbėgo, ženg- 
damas per keturias pakopas iš karto. 

Jis draugavo su karaliumi, kuris, kaip visiems žinoma, 
labai gerbė savo tėvo Henriko IV atminimą. Pono de Trevi- 
lio tėvas taip ištikimai tarnavo Henrikui karuose prieš Lygą, 
"kad, neturėdamas grynų pinigų.— O jų tam bearniečiui trūko 
visą gyvenimą, ir jis savo skolas mokėdavo tik sąmoju, vie- 
ninteliu dalyku, kurio jam niekad nereikėjo skolintis, — tai- 
gi, neturėdamas grynų pinigų, kaip jau sakėme, karalius lei- 
do jam, užėmus Paryžių, pridėti prie savo herbo auksinį 
liūtą raudoname dugne su šiuo devizu: fidelis et fortis!. Tai 
buvo didelė garbė, bet menkas pelnas. Ir kai šaunusis didžio- 
jo Henriko draugas mirė, sūnui paveldėti jis paliko tik savo 
špagą ir devizą. Dėl šio palikimo ir nesutepto vardo ponas 
de Trevilis buvo priimtas į jaunojo princo dvarą, kur jis taip 
puikiai tarnavo savo špaga ir buvo toks ištikimas savo devi- 
zui, jog Liudvikas XIII, vienas geriausių fechtavimosi meist- 
rų visoje karalystėje, paprastai sakydavo, kad, jei kuris nors 


! Ištikimas ir tvirtas. 

jo draugas ketintų kautis dvikovoj, jis patartų pirmuoju se- 
kundantu paimti jį, o paskui de Trevilį, kuriam gal net derė- 
tų suteikti pirmenybę. 

Liudvikas XIII jautė de Treviliui tikrą prieraišumą, tie- 
sa, prieraišumą karališką, egoistišką, bet vis dėlto prieraišu- 
mą. Mat, tais nelemtais laikais buvo itin stengiamasi suburti 
aplink save tokius užgrūdintus vyrus, kaip de Trevilis. Dau- 
gelis būtų galėję paimti sau devizu epitetą tvirtas, atseit, 
antrąją de Trevilio devizo dalį, bet nedaug buvo bajorų, ku- 
rie galėjo pretenduoti į epitetą ištikimas, atseit, į pirmąją to 
įrašo dalį. Trevilis buvo iš šių pastarųjų. Jis buvo vienas tų 
retai sutinkamų žmonių, kurie geba paklusti aklai ir ne- 
svarstydami, kaip ištikimas šuo, kurie turi staigų žvilgsnį ir 
greitą ranką, kuriems akys yra duotos tik tam, kad pastebėtų, 
„Jog karalius yra kuo nors nepatenkintas, o ranka tik tam, 
kad nubaustų nepatinkantųų, kokį nors Bemą ar Moreverą, 
Poltro de Mere ar Vitri. Iki ši0l Treviliui tik progos nebuvo 
pasirodyti, bet jis jos tykojo ir buvo tvirtai pasiryžęs čiupti 
ją už kuodo, jei tik jinai kada nors paklius jam po ranka. 
Taigi Liudvikas XIII ir paskyrė de Trevilį savo muškietinin- 
kų kapitonu, kurie aklu pasiaukojimu, ar greičiau fanatizmu 
buvo Liudvikui XIII tuo, kuo vadinamoji ordinarinė sargyba 
buvo Henrikui III, o škotų gvardija Liudvikui XI. 

Iš savo pusės kardinolas šiuo atžvilgiu nenusileido kara- 
liu. Matydamas, kokią grėsmingą rinktinių vyrų kohortą 
Liudvikas XIII subūrė aplink save, šis antrasis arba, tikriau, 
pirmasis Prancūzijos karalius irgi panoro turėti savo as- 
mens sargybą. Taigi ir jis apsisupo savo muškietininkais, 
kaip Liudvikas XIII savaisiais, ir galima buvo matyti, kaip 
šios dvi besivaržančios galybės visose Prancūzijos provinci- 
jose ir net visose užsienio valstybėse rinko sau vyrus, pa- 
garsėjusius puikiais kovos žygiais. Rišelje ir Liudvikas XIII, 
lošdami vakarais savo šachmatų partiją, dažnai ginčydavosi 
dėl savo karių nuopelnų. Kiekvienas jų girdavo savųjų ka- 
rišką išvaizdą ir narsumą ir, žodžiais smerkdami muštynes 
ir dvikovas, tylomis skatindavo juos kautis ir dėl savo vyrų 
pralaimėjimų pergyvendavo giliausią sielvartą, o dėl jų 

pergalės — begalinį džiaugsmą. Taip bent savo memuaruose 
pasakoja žmogus, dalyvavęs kai kuriuose šių pralaimėjimų 
1r daugely pergalių. | 

Trevilis įspėjo silpnąją savo valdovo stygą ir tik šio ap- 
sukrumo dėka susilaukė ilgai trunkančios ir pastovios malo- 
nės to karaliaus, kuris negarsėjo savo ištikimybe draugys- 
tėms. Su savo muškietininkais jis pražygiuodavo pro kardi- 
nolą Armaną Diuplesi Rišelje su tokia pašaipia išraiška, kad 
jo eminencijai net žili ūsai pasišiaušdavo iš pykčio. Trevilis 
puikiai suprato tų laikų kariavimo meną, kada tekdavo gy- 
venti arba savo priešų, arba savo tautiečių sąskaiton; jo ka- 
reiviai sudarė nutrūktgalvių legioną ir buvo klusnūs tik jam 
vienam. 

Atsilapoję, įsigėrę, apsidraskę karaliaus arba, tikriau, 
Trevilio muškietininkai bastėsi po smukles, pasivaikščiojimo 
ir viešų pasilinksminimų vietas, garsiai šūkaudami, raityda- 
mi ūsus, žvangindami špagomis ir su pasimėgimu užkabinė- 
dami kardinolo gvardiečius, kai juos kur nors sutikdavo. 
Paskui gatvės vidury, krečiant tūkstančius pokštų, būdavo 
ištraukiamos špagos. Pasitaikydavo kartais, kad juos nukau- 
davo, bet tada jie mirdavo įsitikinę, kad draugai juos aprau- 
dos ir už juos atkeršys. Bet dažniausiai jie kitus nukaudavo, 
tikrai žinodami, kad jiems neteks supūti kalėjime: ponas de 
Trevilis, aišku, juos išvaduos. Todėl šie žmonės visais bal- 
salis ir gyrė poną de Trevilį, tiesiog dievino jį, Ir nors visi 
buvo užkietėję pramuštgalviai — drebėjo prieš jį, kaip mo- 
kiniai prieš mokytoją, klausydami kiekvieno jo žodžio ir 
pasiruošę žūti, kad tik būtų atpirktas mažiausias jo priekaiš- 
tas. 

Ponas de Trevilis pradžioje naudojosi šia galinga dalba 
karaliaus ir jo draugų labui, paskui savo ir savųjų draugų 
labui. Beje, nė iš vienų ano meto memuarų, — 0 jų išliko tiek 
daug, — nematyti, kad šį kilnų bajorą net jo priešai būtų ap- 
kaltinę, nors jis turėjo jų nemaža tiek tarp valdančiųjų 
plunksną, tiek tarp žvanginančių kardą; taigi kartojame, nie- 
kur nėra pasakyta, kad šis kilnus bajoras būtų buvęs kalti- 
namas už tai, jog, girdi, ėmęs atlyginimą už savo ištikimų 

karių suteiktą pagalbą. Turėdamas nepaprastų gabumų intri- 
guoti gal ne blogiau už didžiausią intrigantą, jis liko doras 
žmogus. Dar daugiau: nepaisant varginančių žygių ir visų 
kariško gyvenimo sunkumų, jis buvo linksmų nuotykių mė- 
gėjas, dabita, galantiškiausias kavalierius, vienas prašmat- 
niausių to laiko gražbylių, mokančių supinti įmantrų madri- 
galą. Apie de Trevilio meilės pasisekimus ėjo tiek pat kalbų, 
kiek prieš dvidešimt metų apie Basompjerą! — o tai jau šį tą 
reiškė. Taigi muškietininkų kapitonas kėlė pagarbą, baimę ir 
meilę, o tai yra aukščiausia žmogiškos laimės viršūnė. 

Savo akinančiu spindėjimu Liudvikas XIV užtemdė vi- 
sas mažąsias savo dvaro žvaigždes, o jo tėvas, saulė pluribus 
impar?, kiekvienam favoritui leisdavo spinduliuoti savąja 
šviesa ir kiekvienam dvariškiui — asmeniškomis vertybėmis. 
Be karaliaus ir kardinolo „rytinių priėmimų“, Paryžiuje anuo 
metu buvo priskaitoma daugiau kaip du šimtai mažesnių 
priėmimų. Tarp šių dviejų šimtų priėmimas pas Treviį buvo 
gausiausiai lankomas. 

Jo rūmų kiemas Senosios Karvelidės gatvėje buvo pana- 
šus į karišką stovyklą jau nuo pat šeštos valandos ryto vasarą 
ir nuo aštuntos valandos žiemą. Penkiasdešimt ar šešiasde- 
šimt muškietininkų, kurie, matyt, keisdavosi, kad jų skaičius 
visada būtų impozantiškas, nuolatos vaikštinėjo ten, apsi- 
ginklavę lyg mūšiui ir viskam pasiruošę. Didžiuliais laiptais, 
kurių užimamam plote mūsų dienų inžinierius pastatytų išti- 
sus namus, aukštyn ir žemyn siuvo kokios nors malonės pra- 
šytojai, paryžiečiai, iš provincijos atvykę bajorai, trokštą 
stoti į muškietininkų eiles, ir įvairiaspalvėm livrėjom mar- 
guojantys liokajai, nešą ponui de Treviliui savo šeimininkų 
laiškus. Laukiamajame ant ilgų, pasieniais sustatytų suolų 
1lsėjosi išrinktieji, atseit, pakviestieji. Čia ūžė kaip avily 
nuo ryto ligi vakaro, o tuo tarpu ponas de Trevilis kabinete 


!Basompjeras Fransua (1579—1646) — Prancūzijos 
maršalas ir diplomatas. Dalyvavo rūmų intrigoje prieš Rišelje ir, jai 
sužlugus, visagalio kardinolo įsakymu dvylika metų išsėdėjo ka- 
lėjime, 

Ž Daugeliui neprilygstama. 

greta šio laukiamojo priiminėdavo lankytojus, klausydavosi 
skundų, duodavo įsakymus ir, kaip karalius iš savo balkono 
Luvre, galėdavo, priėjęs prie lango, atlikti savo karių ir 
ginklų apžiūrą. | 

Tą dieną, kai atvyko d'Artanjanas, susirinkimas atrodė 
labai gausus ir įspūdingas, ypač Žmogui, atvykusiam 1Š pro- 
vincijos. Tiesa, šis provincialas buvo gaskonas, ir jo žemie- 
čiai, ypač anuomet, garsėjo kaip nelengvai sugluminami 
žmonės. Tik įėjęs pro masyvius vartus, apkaltus ilgomis vi- 
nimis su kvadratinėmis galvutėmis, patekdavai tarp ginkluo- 
tų vyrų, kurie vaikštinėjo po kiemą, šaukdami vienas kitą, 
vaidydamiesi arba žaisdami. Norint praskinti sau kelią per 
visus tuos banguojančius verpetus, reikėjo būti karininkui, 
įžymiam didikui arba gražiai moteriai. 

Taigi, atsidūręs toj kamšaty ir spūstyje, mūsų jaunuolis 
plakančia širdimi žengė pirmyn, spausdamas savo ilgą špagą 
prie liesų kojų, o kita ranka prilaikydamas savo plačiabrylę 
skrybėlę ir gailiai šypsodamasis kaip provincialas, stengiąsis 
paslėpti savo sumišimą. Prasmukęs pro tą ar kitą būrį, jis 
lengviau atsidusdavo, bet numanė, kad kiti atsigręžę Žiūri 
į Jį, ir pirmą kartą savo gyvenime d'Artanjanas, iki šios die- 
nos apie save buvęs gana geros nuomonės, pasijuto esąs juo- 
kingas. 

Priėjus laiptus, pasidarė dar blogiau: ant pirmųjų pako- 
pų keturi muškietininkai buvo suruošę įdomią pramogą, o 
dešimt ar dvylika jų draugų laukė aikštelėje, kada ateis jų 
eilė prisidėti prie šio Žaidi.no. 

Vienas iš jų, stovėdamas pakopa aukščiau su nuoja špa- 
ga rankoje, neleido ar bent stengėsi neleisti kitiems trims 
lipti į viršų. 

Tie trys puolė jį vikriais savo špagų smūgiais. Iš pradžių 
d'Artanjanas palaikė šiuos ginklus fechtavimo rapyromis ir 
manė, kad jų smaigaliai apmauti, bet iš kai kurių įdrėskimų 
greit įsitikino, kad, atvirkščiai, tos geležtės pakankamai ašt- 
rios ir smailos. Po kiekvieno įdrėskimo ne tik žiūrovai, bet 
ir patys veikėjai kvatojo kaip pamišę. 

Tas, kuris stovėjo ant aukštesnės pakopos, puikiai gynė- 
si nuo savo priešininkų. Aplink juos susidarė ratas: buvo 
susitarta, kad, gavęs smūgį, sužeistasis išeina iš žaidimo, 
užleisdamas savo eilę audiencijai tam, kuris jį sužeidė. Per 
penkias minutes trys buvo drėkstelėti: vienas į riešą, antras 
į smakrą, trečias į ausį, o pats pakopos gynėjas nebuvo pa- 
liestas; šiuo savo vikrumu, pagal susitarimą, jis pasistūmėjo 
per tris vietas laukiančiųjų eilėje. 

Kad ir kaip sunku buvo nustebinti mūsų jaunąjį keleivį 
arba, tikriau sakant, priversti, kad jis pasirodytų nustebęs, 
vis dėlto šis žaidimas jį nustebino; gimtinėje, tame krašte, 
kur kraujas taip greit siūbteli į galvą, reikėdavo šiokios to- 
kios dingsties dvikovoms, bet šių keturių žaidėjų gaskonada 
jam pasirodė pranokstanti visas tas, apie kurias lig šiol buvo 
girdėjęs dargi pačioje Gaskonijoje. Jis tarėsi patekęs į tą 
garsųjį milžinų kraštą, kuriame vėliau atsidūrė Guliveris ir 
tiek prisikentė baimės. O tačiau iki tikslo dar buvo toli: juk 
dar laiptų aikštelė ir laukiamasis. 

Aikštelėje niekas nebesikovė — čia liežuvavo apie mote- 
ris, o laukiamajame — apie dvarą. Aikštelėje d'Artanjanas 
nukaito, o laukiamajame sudrebėjo. Jo laki ir drąsi vaizduo- 
tė, dėl kurios Gaskonijoj jis buvo pavojingas jaunoms kam- 
barinėms, o kartais net ir jaunoms jų ponioms, niekad, net 
kliedesyje, nebūtų sukūrusi jam nė pusės tų meilės stebuklų 
ir net ketvirtadalio tų drąsių meilės žygių, pagražintų žino- 
miausiais vardais ir slapčiausiomis smulkmenomis. Tačiau, 
Jeigu aikštelėje buvo įžeistas jo padorumas, tai laukiamaja- 
me buvo sukrėsta jo pagarba kardinolui. Čia, didžiam savo 
nustebimui, d'Artanjanas išgirdo garsiai kritikuojant tą poli- 
tiką, kuri drebino visą Europą, ir netgi smerkiant privatų 
kardinolo gyvenimą, nors tiek aukštų ir galingų magnatų 
buvo nubausta vien už tai, kad bandė jį patyrinėti; o Čia štai 
tas didis žmogus, kurį taip gerbė ponas d'Artanjano tėvas, 
buvo .pajuokos objektu pono de Trevilio muškietininkams. 
Vieni šaipėsi iš jo šleivų kojų ir sulinkusios nugaros; kai 
kurie dainavo dainuškas apie jo mylimąją ponią d'Egiljon 
Ir apie jo seserėčią ponią de Kombale, o kiti ruošė suokalbį 

prieš kardinolo pažus ir sargybinius, — visa tai d'Artanjanui 
atrodė baisūs ir neįmanomi dalykai. 

Tačiau jeigu tarp šių kandžių, kardinolui skiriamų epi- 
gramų, netikėtai pasigirsdavo karaliaus vardas — tuojau lyg 
kas ranka užčiaupdavo šitas pašaipias burnas. Visi neramiai 
apsižvalgydavo, tarsi bijodami, kad jų kalba neprą<' stų 
pro plonas de Trevilio kabineto sienas. Bet netĄ. . .s kokia 
nors užuomina vėl nukreipdavo kalbą apie jo eminenciją, 
vėl suskambėdavo juokas, ir vėl nė vienas kardinolo poelgis 
nebūdavo paliekamas šešėlyje. 

„Štai žmonės, kuriuos tikriausiai tuoj patupdys į Basti- 
liją ir pakars,— pasibaisėjo d'Artanjanas,— o kartu su jais, 
be jokios abejonės, ir mane, nes nuo tos akimirkos, kai išgir- 
dau juos ir jų klausiausi, mane palaikys jų bendrininku. Ką 
pasakytų mano tėvas, taip primygtinai mane mokęs gerbti 
kardinolą, jei sužinotų, kad aš esu tokių bedievių drau- 
gėje?“ 

Todėl, kaip lengva numanyti, d'Artanjanas nedrįso pri- 
sidėti prie pokalbio. Jis tik žiūrėjo, išpūtęs akis, klausėsi, 
ištempęs ausis, godžiai gaudė visais savo penkiais pojūčiais, 
kad tik nieko nepraleistų, ir nors labai pasitikėjo tėvo pata- 
rimais, bet vis dėlto, savo potraukių ir skonio vedamas, visus 
tuos negirdėtus dalykus, kurie čia dėjosi, buvo greičiau lin- 
kęs girti, o ne smerkti. 

Bet kadangi pono de Trevilio dvariškių miniai jis buvo 
visiškai nepažįstamas ir čia matomas pirmą kartą, tad buvo 
paklaustas, kuriuo tikslu atvykęs. D'Artanjanas labai kukliai 
pasisakė, kuo vardu, pabrėždamas esąs iš to paties krašto, 
kaip ir ponas de Trevilis, ir paprašė tarną, besikreipiantį į jį 
su šituo klausimu, išrūpinti jam trumpą audienciją pas poną 
de Trevilį. Tarnas globėjo tonu pažadėjo perduoti jo prašy- 
mą, kai prieis eilė. 

Truputį atsikvošėjęs nuo pirmo įspūdžio, d'Artanjanas, 
turėdamas laisvo laiko, galėjo šiek tiek pasižvalgyti į aplin- 
kinių drabužius ir veidus. 

Gyviausios grupės centre stovėjo išdidus augalotas muš- 
kietininkas, apsitaises keistu apdaru, traukiančiu visų dė- 

mesį. Jis dėvėjo ne uniforminį mundurą, kuris, antra ver- 
tus, nebuvo privalomas tais mažesnės laisvės, bet didesnio 
savarankiškumo laikais, o tik žydriaspalvę, gerokai nublu- 
kusią ir nutrintą liemenę, ant kurios blizgėjo puiki perpetė, 
auksu išsiuvinėta ir tvaskanti, lyg saulės atspindžiai vandens 
paviršiuje giedrią dieną. Ilgas skaisčiai raudono aksomo ap- 
siaustas gražiai krito ant jo pečių, tik iš priekio leisdamas 
matyti tą nuostabią perpetę, prie kurios kabėjo milžiniška 
špaga. 

Šis muškietininkas ką tik buvo sugrįžęs iš sargybos, skun- 
dėsi peršalęs ir tyčia kosčiojo. Štai todėl jam ir tekę pasiimti 
apsiaustą, aiškinosi jis aplinkiniams, kalbėdamas iš aukšto ir 
su panieka sukdamas ūsus, o tuo tarpu visi kiti, ir labiausiai 
d'Artanjanas, entuziastiškai žavėjosi jo auksu išsiuvinėta 
perpete. 

— Na ką gi,— kalbėjo muškietininkas.— Jos darosi ma- 
dingos. Tai bereikalingas išlaidumas, aš ir pats Žinau, bet 
tokia jau mada. Pagaliau reikia gi kur nors išleisti gimdy- 
tojų pinigėlius. 

— Ak, Portai,— sušuko vienas iš esančiųjų, — nemė- 
ginkit mūsų įtikinti, kad šią juostą įsigijot 1š tėtušio dosnu- 
mo! Ar tik nebus jos padovanojusi ta vualiuotoji dama, su 
kuria jus sutikau aną sekmadienį prie Sent-Onore vartų? 

— Ne, prisiekiu savo garbe ir duodu bajoro žodį, aš 
pats ją nusipirkau ir savais pinigais, — atsakė ką tik pava- 
dintasis Porto vardu. 

— Taigi,— pastebėjo kitas muškietininkas,— lygiai taip, 
kaip aš nusipirkau šią naują piniginę už tuos auksinius, ku- 
riuos mano mylimoji įdėjo į senąją. 

— Ne, tikrai, — atkirto Portas, — ir aš galiu įrodyti, kad 
už ją sumokėjau dvylika pistolių. 

Kilo dar didesnis klegesys, nors abejonė neišnyko. 

— Ar ne tiesa, Arami? — paklausė Portas, kreipdamasis 
į kitą muškietininką. 

Šis muškietininkas buvo visiška priešingybė tam, kuris 
Tį užkalbino ir pavadino Aramio vardu: tai buvo vos dvide- 
šimt dvejų ar dvidešimt trejų metų jaunuolis, naivaus, švel- 

noko veido, juodų malonių akių ir rausvų skruostų, lyg per“ 
sikas rudenį, apsidengusių aksominiais plaukeliais. Jo ploni 
ūsiukai ant viršutinės lūpos brėžėsi tiesių tiesiausia linija. 
Atrodė, lyg jis bijo nuleisti žemyn rankas, kad neišbrinktų 
gyslos, ir kartkartėmis žnaibydavo ausų galiukus, kad jie 
neprarastų savo švelnaus rausvumo ir skaidrumo. Paprastai 
jis kalbėdavo nedaug ir lėtai, dažnai nusilenkdavo, tyliai 
juokėsi, rodydamas savo dantis, kurie buvo gražūs ir ku- 
riais, kaip ir visa savo išore, jis, matyt, labai rūpinosi. Į savo 
draugo klausimą jis atsakė, pritariamai lir/. elėdamas galva. 

Šis pritarimas, matyt, išsklaidė visas; „ejones dėl tos 
nuostabios perpetės. Ja visi tebesigėrėjc -»t daugiau apie 
tai nekalbėjo; ir, kaip kartais mintis netikl.. i mėgsta pakryp- 
ti kita vaga, staiga pokalbis prasidėjo apie kitą dalyką. 

— Kokia jūsų nuomonė apie tai, ką pasakoja pono Šale 
arklininkas? — paklausė kitas muškietininkas, nesikreipda- 
mas į ką nors skyrium, 0 į visus drauge. 

— O ką gi jis pasakoja? — išdidžiai paklausė Portas. 

— Jis pasakoja Briusely sutikęs Rošforą, tą ištikimiau- 
sią kardinolo tarną, persirengusį kapucinu. Šis prakeiktas 
Rošforas, naudodamasis tokiu maskaradu, apgavęs poną de 
Legą kaip paskutinį mulkį. 

— Kaip paskutinį mulkį,— pakartojo Portas.— Nejaugi 
tai tiesa? 

— Aš sužinojau iš Aramio,— atsakė muškietininkas. 

— Tikrai? 

— Juk jūs tą gerai žinote, Portai, — tarė Aramis.— Aš 
gi vakar jums pasakojau. Neverta apie tai kalbėt. 

— Neverta apie tai kalbėti! — sušuko Portas.— Šit kaip 
jūs manote? Neverta apie tai kalbėti! Po šimts velnių! Kaip 
greitai jūs sprendžiate! Še tau! Kardinolas liepia šnipinėti 
bajorą kažkokiam išdavikui, plėšikui, pakaruokliui, liepia 
išvogti jo laiškus, šito šnipo ir šių laiškų padedamas, nu- 
kirsdina ponui Šale galvą, remdamasis tuo paiku pretekstu, 
kad neva Šale norėjęs nužudyti karalių ir Orleano hercogą 
apvesdinti su karaliene! .. Niekas negalėjo atspėti šios mįs- 
lės. Vakar, didžiausiam visų pasitenkinimui, jūs mums ati 

dengėte šią paslaptį, ir, kai mes dar nespėjome atsikvošėt, 
išgirdę šitą naujieną, šiandien jūs mums sakote: „Neverta 
apie tai kalbėti!“ | 

— Na, tai kalbėkime, jei jūs to norite, — kantriai sutiko 
Aramis. 

— Jei aš būčiau vargšo Šale arklininkas, — sušuko Por- 
tas, — aš truputį pamokyčiau tą Rošforą! 

— O jus gerokai pamokytų Raudonasis hercogas, — pri- 
dūrė Aramis. 

— Raudonasis hercogas! Bravo, bravo! Raudonasis her- 
cogas! — šūkavo Portas, plodamas rankomis ir pritariamai 
Lnksėdamas galva.— Raudonasis hercogas, — puiku! Aš pa- 
skleisiu šį vardą, mano brangusis, būkite ramus. O, tai 
sąmojingas šis Aramis! Kokia nelaimė, kad jūs negalėjote 
žengti savo pašaukimo keliu, mano brangusis! Jūs būtumėt 
puikus abatas! 

— O, tai tik laikinas atidėliojimas! — tarė Aramis.— 
Kada nors aš juo būsiu. Jūs gerai žinote, Portai, kad tuo 
tikslu aš ir toliau tebesimokau teologijos. : 

— Jis padarys taip, kaip sako, — pridūrė Portas, — anks- 
čiau ar vėliau jis savo pasieks. 

— Tur būt, anksčiau. ..— tarė Aramis. 

— Jis laukia tik vieno dalyko, kad vėl galėtų apsivilkti 
sutaną, kuri kabo spintoje už jo uniformos,— įterpė vienas 
muškietininkas. 

— O ko gi jis laukia? — paklausė kitas. 

— Jis laukia, kad karalienė padovanotų Prancūzijai 
sosto įpėdinį. 

— Iš to nereikia krėsti juokų, ponai,— tarė Portas.— 
Ačiū dievui, karalienė dar pakankamai jauna — gali jį mums 
duoti. 

— Sako, lordas Bekingemas! esąs Prancūzijoj,— tarė 
Aramis su gudria šypsena, kuri šiai neva paprastai frazei 
teikė gana dviprasmiškos reikšmės. 

— Arami, drauguži mano, šį kartą jūs neteisus, — per- 


'Bekingemas Džordžas Viljersas, lordas (1592—1628) — 
Anglijos politinis veikėjas, karalių Jokūbo I ir Karolio I favoritas. 

traukė jį Portas,— ir sąmojų pamėgimas jus visada verčia 
peržengti ribą. Jei ponas de Trevilis jus išgirstų, jums neiš- 
eitų į sveikatą šitie žodžiai. 

— Ar tik neketinate mane mokyti, Portai! — sušuko Ara- 
mis, kurio ramiose akyse tarytum plykstelėjo žaibas. 

— Mano brangusis, būl “te arba muškietininkas, arba 
abatas. Būkite tas ar kitas,“ t ne vienas ir antras drauge,— 
tęsė Portas.— Prisiminkit“ “| las jums dar anądien yra pasa- 
kęs: jūs mintate 1š visų ši. 4. O, tik prašau, nepykit, to visai 
nereikia! Jums gerai žinoma, ką jūs, Atas ir aš esame sutarę. 
Juk jūs lankotės pas ponią d'Egiljon ir stengiatės jai patikti; 
jūs lankotės pas ponią de Bua-Trasi, ponios de Ševrez pus- 
seserę, ir kalbama, kad esat įsigiję didelį šios damos palan- 
kumą. O dieve, jūs galit nekalbėti apie savo laimę, niekas 
nereikalauja, kad jūs atskleistumėt savo paslaptį, — jūsų 
kuklumas visiems žinomas. Bet jeigu jau jūs turite šią dory- 
bę, tai, po velnių, neužmirškite jos, kai kalbama apie jos 
didenybę. Tegul kas nori ir kaip nori plepa apie karalių ir 
kardinolą, bet karalienė yra šventenybė, ir jeigu jau apie 
ją kalbama, tai tebūnie sakoma vien gėra. 

— Portai, jūs taip įsitikėjęs save, kaip Narcizas; įsidė- 
mėkit tai,— tarė Aramis.— Jūs žinote, kad aš nepakenčiu 
niekieno pamokslų, išskyrus vien tiktai Ato. O jūs, mano 
mielas, perdaug puikią turite juostą, kad būtų galima itin 
tikėti jūsų jausmų taurumu. Jei man patiks, aš būsiu abatas. 
Kol kas esu muškietininkas ir kalbu tai, kas man patinka. 
Šiuo metu aš tik noriu jums pasakyti, kad jūs man įkyrėjote. 

— Aramil 

— Portai! 

— Ei ponai, ponai! — pasigirdo iš visų pusių. 

— Ponas de Trevilis laukia pono d'Artanjano,— pertrau- 
kė juos liokajus, atidarydamas kabineto duris. 

Po šitų žodžių durys valandžiukę liko praviros, ir visi 
staiga nuščiuvo. Užstojusioj tyloj jaunas gaskonas perėjo 
laukiamąjį ir įžengė pas muškietininkų kapitoną, visa širdi- 
mi džiaugdamasis, kad laiku išvengė to keisto ginčo ato- 
mazgos. 

II 6 AUDIENCIJA 


Tuo metu ponas de Trevilis buvo itin blogai nusiteikęs. 
Vis dėlto jis mandagiai pasveikino jaunuolį, nusilenkusį iki 
žemės, ir su šypsena išklausė malonių jo žodžių. Bearnietiš- 
ka d'Artanjano tarsena priminė jam ir jaunystę, ir gimtąjį 
kraštą, o šie prisiminimai džiugina visokio amžiaus Žmogų. 
Bet čia pat, prieidamas prie laukiamojo durų ir duodamas 
d'Artanjanui ženklą ranka, tarsi prašydamas leisti užbaigti 
reikalus su kitais, prieš pradedant su juo, jis triskart sušuko, 
kaskart vis keldamas balsą taip, jog jame suskambėjo visa 
gama intonacijų nuo įsakmios iki rūsčios: 

— Atai! Portai! Aramil 

Du muškietininkai, su kuriais mes jau susipažinome ir 
kurie vadinosi dviem pastaraisiais vardais, tuojau atsiskyrė 
iš būrio ir įėjo į kabinetą, kurio durys užsidarė, vos peržen- 
gus slenkstį. Jų laikysena, nors ir ne visai rami, buvo tokia 
laisva, kupina orumo ir nuolankumo, jog sužavėjo d'Artan- 
janą, kuriam šie žmonės atrodė esą pusdieviai, 0 jų virši- 
ninkas — Griausmavaldis Jupiteris su visais savo perkūnais 
ir Žaibais. 

Kai abu muškietininkai įėjo, kai paskui juos užsidarė du- 
rys, kai laukiamajame vėl kilo klegesys, kuriam tų dviejų 
muškietininkų pakvietimas tikriausiai suteikė naujo peno, 
ponas de Trevilis, tylus ir suraukęs antakius, tris ar keturis 
kartus perėjo išilgai kabineto, kiekvieną sykį žengdamas 
pro Portą ir Aramį. Šiedu stovėjo nebylūs ir išsitempę, lyg 
apžiūros metu. Staiga jis sustojo priešais juos ir piktai nu- 
žvelgė nuo galvos ligi kojų. 

— Ar jūs žinote, ką man pasakė karalius? ..— sušuko 
Jis.— Ir ne kada nors anksčiau, o vakar vakare? Ar jūs tai 
žinote, ponai? 

— Ne,— kiek patylėję, atsakė abu muškietininkai.— Ne, 
pone, mes to nežinome. | 

— Bet mes tikimės, kad jūs suteiksite mums garbę ir 
Pasakysite,— mandagiausiu tonu ir žemai nusilenkdamas, ta- 
rė Aramis. 

— Jis man pasakė, kad nuo šiol rinksiąsis muškietinin- 
kus iš kardinolo gvardiečių. 

— Iš kardinolo gvardiečių! Ir kodėl gi? — gyvai paklau- 
sė Portas. | 

— Todėl, kad jis pastebėjo, jog jo rūgštųjį vyną reikia 
atmiešti geruoju vynu. 

Abu muškietininkai paraudo iki ausų. D'Artanjanas 
nežinojo, kur dėtis, jis būtų mielai prasmegęs kiaurai žemę. 

— Taip, taip,— tęsė ponas de Trevilis, vis labiau karš- 
čiuodamasis.— Ir jo didenybė teisus, nes, prisiekiu savo gar- 
be, muškietininkai karaliaus dvare vaidina apgailėtiną vaid- 
menį! Vakar, lošdamas su karaliumi šachmatais, ponas kar- 
dinolas su užuojautos išraiška, kuri labai man nepatiko, 
papasakojo, kad užvakar šie prakeikti muškietininkai, šie pra- 
muštgalviai, — šiuos žodžius jis pabrėžė su tokia ironija, 
kuri man dar labiau nepatiko, — šie pagyrūnai,— pridūrė jis, 
žiūrėdamas į mane laukinės katės akimis, — per ilgai užtru- 
kę vienoj smuklėj Ferū gatvėje, ir jo gvardiečių naktinė 
sargyba,— atrodė, kad jis tuoj suprunkš man į veidą,— 
buvusi priversta suimti tuos tvarkos ardytojus. Po velnių! 
Jūs turėtumėt ką nors apie tai žinoti! Suimti muškietininkus! 
Jūs buvote jų tarpe, nesiginkite, jus pažino, ir kardinolas 
paminėjo jūsų vardus. Tai mano kaltė, taip, mano kaltė, juk 
aš pats pasirenku vyrus! Štai kad ir jūs, Arami: kuriems vel- 
niams jūs mane prašėte muškietininkų liemenės, kai jums 
taip tinka sutana? Na, o jūs, Portai, ar ne tam turite tokią 
puikią auksu siuvinėtą juostą, kad prie jos galėtumėt prisi- 
kabinti šiaudinę špagą? O Atas... Aš nematau Ato. Kur jis? 

— Pone,— liūdnai atsakė Aramis,— jis serga, sunkiai 
serga. 

— Serga? Sakote, sunkiai serga? O kokia gi liga? 

— Bijome, kad tai gali būti raupai, pone,— atsakė Por- 
tas, norėdamas prie pašnekesio pridurti ir savo žodį.— O 
būtų labai nemalonu, nes tikriausiai tai subiaurotų jam veidą. 

— Raupai! O tai šaunią istoriją jūs pasakojate man, Por- 
tai! Jo amžiaus vyrui sirgti raupais! Ne, nel .. Jis tikriausiai 
sužeistas, gal būt, nukautas. O, jei aš tai žinočiau!.. Šimts 

perkūnų! Ponai muškietininkai, aš nenoriu, kad jūs valkio- 
tumėtės įtartinose vietose, vaidytumėtės gatvėj ir griebtumė- 
tės špagos kiekvienoj kryžkelėj! Aš nenoriu pagaliau, kad 
jūs būtumėt pajuoka pono kardinolo gvardiečiams, kurie yra 
šaunūs vyrai, ramūs, vikrūs, kurie niekuomet nepatenka į 
tokią būklę, kad juos reiktų suimti, ir kurie, be to, nė nesi- 
duotų suimami! Esu tuo tikras! Jie geriau sutiktų žūti vie- 
toje, negu trauktis bent žingsnį atgal. Gelbėtis, bėgti, spruk- 
ti — tai geba tik karaliaus muškietininkai! 

Portas ir Aramis drebėjo iš įniršio. Jie mielai būtų pa- 
smaugę poną de Trevilį, jei nebūtų giliai jautę, kad, tik 
labai mylėdamas juos, jis taip kalba. Jie trypė kojomis kili- 
mą, ligi kraujo kramtė lūpas ir iš visų jėgų spaudė savo špa- 
gų rankenas. Laukiamajame, kaip jau sakėme, visi buvo gir- 
dėję šaukiant Atą, Portą ir Aramį ir iš pono de Trevilio balso 
įspėjo, kad jis baisiai įpykęs. Dešimt smalsių galvų prisi- 
glaudė prie tapetų, ir veidai balo iš įsiutimo, nes prie durų 
prilipusios ausys nepraleido negirdomis nė vieno skiemens 
iš to, kas buvo kalbama, o jų lūpos vieną po kito kartojo vi- 
sus užgaulius kapitono žodžius susirinkusiems laukiamaja- 
me. Vienu akimirksniu visi rūmai nuo kabineto durų ligi 
gatvės vartų virto kunkuliuojančiu katilu. 

— Štai kaip! Karaliaus muškietininkai duodasi areštuo- 
jami kardinolo gvardiečių! — tęsė ponas de Trevilis, širdies 
gelmėse tiek pat įsiutęs, kaip ir jo kareiviai, kapodamas žo- 
džius ir tarsi durklo smūgiais varstydamas jais savo klausy- 
tojų krūtinę.— Štai kaip! Šeši jo eminencijos gvardiečiai su- 
ima šešis jo didenybės muškietininkus! Šimts perkūnų! Aš 
jau apsisprendžiau. Einu tiesiai į Luvrą, atsistatydinu, atsi- 
sakau karaliaus muškietininkų kapitono vietos ir prašau pa- 
skirti kardinolo gvardijos leitenantu. O jei atsakys. .. tai, 
šimts perkūnų! . . einu į abatus. 

Sulig šiais žodžiais laukiamajame murmesys virto viesu- 
lu: visur g=1ėjosi tik keiksmai ir piktžodžiavimai. „Šimts 
velnių o perkūnų!“, „Dangus ir visi angelai!“, „Mirtis 
W pras ;..sl“— kryžiavosi ore. D'Artanjanas ieškojo akimis 

kokios nors užuolandos pasislėpti ir jautė begalinį norą pa- 
lįsti po stalu. 

— Na, gerai, ponas kapitone,— tarė Portas, jau nebesu- 
sivaldydamas.— Iš tikrųjų mes buvome šeši prieš šešis, bet 
mus užpuolė iš pasalų ir, dar mums nespėjus išsitraukti špa- 
gų, du mūsiškiai krito negyvi, o Atas, sunkiai sužeistas, ne 
ką daugiau buvo vertas. Bet jūs pažįstate Atą, kapitone! Jis 
dukart bandė atsikelti ir dukart vėl parkrito. Tačiau mes ne- 
pasidavėm. Ne! Mus nutempė jėga. Pakeliui mes paspruko- 
me. O Atą mes palaikėme jau mirusiu ir ramiausiai paliko- 
me mūšio lauke, manydami, kad neapsimoka su juo tampy- 
tis. Štai kokia istorija. Ką gi po velnių, kapitone, juk visų 
mūšių nelaimėsi. Didysis Pompėjus pralaimėjo Farsalo mūšį, 
o karalius Pranciškus I, kuris, kaip girdėjau, šio to buvo 
vertas, irgl pralaimėjo kovą prie Pavijos. 

— Ir aš turiu garbės jums pranešti, — tarė Aramis,— 
kad vieną jų nukoviau jo paties špaga, nes manoji sulūžo 
nuo pirmojo puolimo. Nukoviau ar nudūriau, pone, kaip 
jums labiau patinka. 

— Aš to nežinojau,— tarė ponas de Trevilis kiek rames- 
niu balsu.— Kaip matau, ponas kardinolas gerokai perdėjo. 

— Bet maldauju, pone,— tęsė Aramis, matydamas, kad 
kapitonas jau atlyžo, ir išdrįsdamas kreiptis į jį su prašy- 
mu,— maldauju, pone, nesakykite niekam, kad Atas sužeis- 
tas: jis be galo nusimintų, jeigu tai sužinotų karalius. O 
kadangi žaizda labai pavojinga — durklas, pervėręs petį, 
įsmigo giliai į krūtinę, — tai tenka nuogąstauti. .. 

Tą pat akimirksnį portjera prasiskleidė, ir po jos spur- 
gais pasirodė kilnus ir gražus, bet mirtinai išblyškęs veidas. 

— Atas! — sušuko abu muškietininkai. 

— Atas! — pakartojo ir ponas de Trevilis. 

— Jūs mane kvietėt, pone,— tarė Atas ponui de Trevi- 
liu: silpnu, bet visiškai ramiu balsu.— Kaip man pasakė 
draugai, jūs mane kvietėt, ir aš paskubėjau atvykti. Laukiu 
jūsų įsakymų, ponas kapitone! 

Ir sulig šiais žodžiais muškietininkas, apsitaisęs be prie- 
kaišto ir, kaip visada, pasitempęs, tvirtu žingsniu įėjo į ka- 

binetą. Ponas de Trevilis, iki širdies gelmių sujaudintas to- 
kio narsumo, puolė prie jo. | 

— Aš ką tik pasakiau šiems ponams,— pareiškė jis,— 
kad draudžiu savo muškietininkams be reikalo rizikuoti gy- 
vybe, nes narsūs vyrai yra labai brangūs karaliui, o karalius 
žino, kad jo muškietininkai yra narsiausi vyrai pasaulyje. 
Duokit ranką, Atai. 

Ir, nelaukdamas, kol naujai atvykusis pats atsakys į šį 
palankumą, ponas de Trevilis čiupo jo dešinę ranką ir iš visų 
jėgų paspaudė, nė nepastebėdamas, jog Atas, kad ir labai 
valdydamasis, krūptelėjo iš skausmo ir dar labiau išblyško, 
nors tai ir atrodė neįmanoma. 

Durys buvo paliktos pusiau praviros. Nors ir buvo laiko- 
ma paslapty, kad Atas sužeistas, bet visi apie tai žinojo, ir 
jo atvykimas visus apstulbino. Triukšmingas pasitenkinimas 
palydėjo paskutinius kapitono žodžius, ir iš to džiaugsmo 
dvi ar trys galvos pasirodė tarp praskleistų portjerų. Be abe- 
jJonės, ponas de Trevilis būtų smarkiais žodžiais sudraudęs 
šitokius etiketo laužytojus, bet jis staiga pajuto, kaip jo sau- 
joj Ato ranka konvulsingai sutrūkčiojo, ir, žvilgtelėjęs į jį, 
pamatė, kad šis tuoj apalps. Tą pat akimirką Atas, sukaupęs 
visas savo jėgas, kad įstengtų atsispirti skausmui, ir vis dėl- 
to jo nugalėtas, krito ant grindų lyg negyvas. 

— Gydytoją! — sušuko ponas de Trevilis.— Gydytoją! 
Manąjį > a karaliaus, geriausiąjį! Gydytoją! Arba, šimts 
perkūyf „nano narsusis Atas numirs! 

Iž 16 pono de Trevilio šauksmą, visi puolė į jo kabine- 
tą, nes jis nė nepagalvojo uždaryti durų, ir kiekvienas ėmė 
triūsti prie sužeistojo. Bet visos pastangos būtų buvusios 
bergždžios, jeigu ieškomo gydytojo nebūtų buvę pačiuose 
rūmuose. Jis prasigrūdo pro minią, priėjo prie apalpusio Ato, 
ir kadangi visas šis triukšmas ir bruzdėjimas labai jam truk- 
dė, jis pirmiausia griežtai paprašė kuo greičiausiai pernešti 
muškietininką į gretimą kambarį. Ponas de Trevilis tuojau 
atidarė duris ir parodė kelią Portui ir Aramiui, kurie ant 
rankų išnešė savo draugą. Paskui jį nusekė gydytojas, 0, gy- 
dytojui įėjus, durys užsidarė. 

Tada pono de Trevilio kabinetas, ši visada taip gerbiama 
vieta, valandėlę virto laukiamojo dalimi. Visi plepėjo, tuš- 
čiažodžiavo, garsiai šūkavo, plūsdamiesi, keikdami ir siųs- 
dami velniop kardinolą ir jo gvardiečius. 

Netrukus grįžo Portas ir Aramis. Prie sužeistojo liko tik 
gydytojas su ponu de Treviliu. 

Pagaliau sugrįžo ir ponas de Trevilis. Sužeistasis atgavęs 
sąmonę. Gydytojas pareiškęs, kad muškietininko būklė to- 
kia, jog nesą pagrindo jo draugams nerimauti, o apalpęs tik 
dėl to, kad praradęs daug kraujo. 

Paskui ponas de Trevilis ranka davė ženklą, ir visi išėjo, 

išskyrus d Artanjaną, kuris nepamiršo, kad jam paskirta au- 
diencija, 1r su gaskonui būdingu atkaklumu pasiliko SE PAL 
vietoje. r. 
Kai visi išėjo, ir durys užsidarė, ponas de Trevilis apsi- 
suko ir atsidūrė akis į akį su jaunuoliu. Ką tik buvę įvykiai 
šiek tiek sudrumstė jo minčių eigą. Jis pasiteiravo, ko iš jo 
norįs atkaklusis prašytojas. Tada d'Artanjanas pasisakė kuo 
vardu, ir ponas de Trevilis, iš karto atsimindamas dabartį ir 
praeitį, viską suvokė. 

— Atleiskite, mano brangus žemieti,— šypsodamasis ta- 
rė jis,— aš jus visiškai užmiršau. Na ką gi, juk kapitonas 
yra lyg šeimos tėvas, tik jam tenka didesnė atsakomybė, ne- 
gu paprastam šeimos tėvui. Kareiviai yra suaugę vaikai, bet 
kadangi aš reikalauju, kad karaliaus, o ypač kardinolo įsaky- 
mai būtų vykdomi... 

D'Artanjanas negalėjo nuslėpti šypsenos. Iš tos šypsenos 
ponas de Trevilis suprato, kad prieš jį stovi ne kvailys, ir, 
pakeisdamas kalbą, tiesiai perėjo prie reikalo. 

— Aš labai mylėjau jūsų gerbiamąjį tėvą, — tarė jis.— 
Kuo galėčiau patarnauti jo sūnui? Paskubėkite: mano laikas 
priklauso ne man. 

— Pone,— tarė d'Artanjanas,— išvykdamas iš Tarbo ir 
keliaudamas čionai, vardan to draugiškumo, kurio jūs neuž- 
miršote, aš ketinau prašyti jus muškietininko apsiausto, bet 
po viso to, ką čia per dvį valandas pamačiau, aš supratau, 

kad tokia malonė būtų per didelė, ir bijau, kad nesu jos. 
vertas. 

— Tai iš tikrųjų malonė, jaunuoli, — atsakė ponas de 
Trevilis,— bet ji, gal būt, nėra jau tokia jums nepasiekiama, 
kaip manote, ar bent atrodote manąs. Tačiau vienas jo dide- 
nybės nutarimas yra numatęs tokį atvejį, ir apgailestauda- 
mas turiu jums pranešti — kad niekas nėra priimamas į 
muškietininkus, prieš tai nedalyvavęs keliose kautynėse, ne- 
atlikęs garbingų žygių arba neištarnavęs dvejus metus ku- 
name nors kitame pulke, ne tiek privilegijuotame, kaip mū- 
siškis. | 

Nieko neatsakydamas, d'Artanjanas nusilenkė. Jis dar 
labiau troško apsivilkti muškietininko uniforma, kai sužino- 
jo, kaip sunku ją pasiekti. 

— Bet,— tęsė Trevilis, smeigdamas į savo žemietį tokį 
veriantį žvilgsnį, tarsi norėdamas išskaityti jo širdies gel- 
mes,— gerbdamas t“ «ėvą, mano buvusį draugą, aš kaip 
jau sakiau, norių 3 šiek tiek padėti, jaunuoli. Mūsų be- 
arniečiai paprastai nėra turtingi, ir abejoju, ar ši padėtis būtų 
itin pasikeitusi nuo to laiko, kai aš palikau savo gimtinę. 
Taigi jūs, tur būt, pragyvenimui ne per daug atsivežėte pi- 
nigų. 

D'Artanjanas išdidžiai išsitiesė, tuo lyg norėdamas pasa- 
kyti, kad jis iš nieko neprašąs išmaldos. 

— Na gerai, gerai, jaunuoli, — tesė ponas de Trevilis.— 
Man šitos manieros žinomos. Aš pats atvykau į Paryžių su 
keturiais ekiū kišenėje ir būčiau susikovęs su kiekvienu, ku- 
ris man būtų pasakęs, kad aš negaliu nusipirkti Luvro. 

D'Artanjanas dar labiau išsitempė. Pardavęs arklį, savo 
karjerą jis pradėjo, turėdamas keturiais ekiū daugiau, negu 
ponas de Trevilis, pradėdamas savąją. 

— Taigi sakau, jūs turite taupyti tai, ką atsivežėt, nors 
ir kažin kokia būtų suma. Tačiau jums reikia dar ir tobulin- 
ūs kovos mene, kuris bajorui yra būtinas. Aš dar šiandien 
Parašysių laišką Karališkosios akademijos viršininkui, ir nuo 
rytdienos jis priims jus be jokio mokesčio. Neatsisakykite 
Šios menkos malonės: net kilmingiausieji ir turtingiausieji 

mūsų bajorai kartais prašo jos ir negauna. Jūs išmoksite 
joti, fechtuotis ir šokti, užmegsite gerų pažinčių, o retkar- 
čiais aplankysite mane ir pasakysite, kaip sekasi, kuo galė- 
čiau jums padėti. 

Nors dvaro įmantrumai d'Artanjanui dar buvo visiškai 
svetimi, tačiau jis pajuto, koks šaltas šis priėmimas. 

— Deja, pone,— tarė jis.— Dabar aš matau, kaip man 
trūksta to rekomendacinio laiško, kurį tėvas buvo įdavęs 
jums įteikti. 

„— Iš tikrųjų, — atsakė ponas de Trevilis,— aš labai ste- 
biuosi, kad jūs leidotės į tokią ilgą kelionę be šito būtino pa- 
lydovo, kuris mums, bearniečiams, yra vienintelė parama. 

— Aš jį turėjau, pone, ir ačiū dievui, kaip reikiant para- 
šytą! — sušuko d'Artanjanas.— Bet man jį niekšingai pa- 
vogė. 

Ir jis papasakojo visą nuotykį Menge, atvaizdavo nepa- 
žįstamąjį bajorą su visomis smulkmenomis ir taip karštai 
bei įtikinamai, jog ponas de Trevilis susižavėjo. 

— Keista istorija, — tarė jis susimąstęs.— Tai jūs, vadi- 
nasi, garsiai kalbėjote apie mane? 

— Taip, pone. Be abejo, aš buvau neatsargus. Bet ką gi, 
toks vardas, kaip jūsų, turėjo man būti skydu kelionėje, o 
ar dažnai aš juo naudojausi, spręskite patys. 

Meilikavimas tada buvo madoje, ir ponas de Trevilis 
mėgo smilkalus, kaip bet kuris karalius arba kardinolas. Jis 
negalėjo nuslėpti aiškaus pasitenkinimo šypsenos, bet ta šyp- 
sena greit pradingo, ir jis vėl grįžo prie Mengo nuotykio. 

— Pasakykite man,— tarė jis,— ar tas bajoras neturėjo 
nežymaus rando ant skruosto? 


— Taip, lyg kulkos nudrėskimą. 

— Ar jis gražus vyras? 

— Taip. 

— Aukšto ūgio? 

— Taip. 

— Pablyškusio veido, tamsiaplaukis? 

— Taip, taip, visai toks pat. Iš kur jūs pažįstate tą žmo- 

gų, pone? O, kai aš jį surasiu kada nors, o surasiu būtinai, 
prisiekiu jums, net ir pragare... 

— Jis laukė moters? — pertraukė jį de Trevilis. 

— Šiaip ar taip, jis išvyko, valandžiukę pasikalbėjęs su 
ta, kurios laukė. 

— Ar jūs nežinote, apie ką jie kalbėjosi? 

—. Jis įteikė jai dėžutę, sakydamas, kad joje esą vis 
nurodymai, ir prašė ją atidaryti tik Londone. 

— Šita moteris buvo anglė? 

— Jis vadino ją miledi. 

— Tai jis! — sušnibždėjo Trevilis.— Tai jis! O aš ma- 
niau, kad jis dar Briusely. 

— O pone! — sušuko d'Artanjanas.— Jeigu jūs pažįsta- 
te tą Žmogų, pasal' ite man, kas jis ir iš kur, o aš iš jūsų 
daugiau nieko n šysiu, net išsižadėsiu jūsų pažado pa- 
dėti man įstot į į „skietininkus, nes pirmiausia noriu jam 
atkeršyti. 3 

— Saugokitės, jaunuoli! — sušuko Trevilis.— Priešingai, 
Jei pamatysite jį einant viena gatvės puse, skubėkite pereiti 
į kitą! Neatsitrenkite į tokią uolą — sudušite kaip stiklas. 

— Ir vis dėlto, — atsakė d'Artanjanas,— jei tik aš kada 
nors jį sutiksiu. .. 

— O tuo tarpu,— pridūrė ponas de Trevilis,— jei norite 
paklausyti mano patarimo, neieškokite jo. 

Staiga, netikėto įtarimo pagautas, ponas de Trevilis nuti- 
lo. Ar ši gili neapykanta, kurią taip garsiai reiškia jaunasis 
keleivis tam žmogui, neva pavogusiam jo tėvo laišką, nors 
tai nelabai panašu į tiesą, ar tik ši neapykanta neslepia ko- 
kios nors klastos? Ar tik šis jaunuolis nėra pasiųstas jo emi- 
nencijos? Ar nenori jo įvilioti į kokius nors spąstus? Ar šis 
tariamasis d'Artanjanas nėra šnipas, kurį kardinolas stengia- 
Si įvesti į jo namus, kad paskiau, įsigijęs jo pasitikėjimą, 
pražudytų jį, kaip jau atsitiko su tūkstančiais kitų. Jis vėl 
pažvelgė į d'Artanjaną, tik šį kartą dar atidžiau kaip pirma. 

lo žvitraus veido išraiška, kupina išminties ir apsimesto 
Nnuolankumo, ne per daug jį nuramino. 

„Aš gerai žinau, kad jis gaskonas,— pagalvojo de Trevi- 
lis,— bet jis lygiai gali savo gabumus skirti kardinolui kaip 
ir man. Nagi, išbandysime jį...“ 

— Mano drauge,— tarė jis neskubėdamas,— aš noriu 
jums, kaip savo seno bičiulio sūnui, — nes aš tikiu ta istorija 
apie laiško pavogimą,— aš noriu, sakau jums, atitaisyti tą 
šaltą sutikimą, kurį jūs iš pradžių pajutote, ir atskleisti jums 
mūsų politikos paslaptis. Karalius ir kardinolas yra geriausi 
draugai. Jų tariamoji nesantaika yra tik kvailių akims ap- 
dumti. Aš nenoriu, kad mano žemietis, gražus jaunuolis, 
šaunus vyras, kuriam lemta iškilti, taptų visų šitų apgavys- 
čių auka ir kaip koks mulkis patektų į žabangus, kuriuose 
Jau ne vienas žuvo. Atsiminkite, kad aš esu ištikimas šiem 
dviem visagaliam valdovam ir kad kiekvieno mano žygio 
tikslas yra visados tarnauti karaliui ir kardinolui, vienam di- 
džiausių genijų, kuriuos kada nors pagimdė Prancūzija. O 
dabar, jaunuoli, įsidėmėkite tai, ir jeigu jūs ar dėl šeimy- 
ninių, ar dėl kitų santykių, ar pagaliau instinktyviai jaučiate 
kardinolui neapykantą, kuri, kaip mes matome, prasiveržia 
iš kai kurių bajorų širdies, tai atsisveikinkime ir skirkimės. 
Aš jums padėsiu, kur jūs bebūtumėt, bet nepriimsiu pas 
save. Tikiuosi, kad mano atvirumas, šiaip ar taip, jus pada- 
rys mano draugu, nes lig šiol jūs esate vienintelis jaunuolis, 
su kuriuo aš taip atvirai kalbu. 

„Jei kardinolas atsiuntė man šią jauną laputę,— galvojo 
sau de Trevilis,— tai žinodamas, kaip aš jo neapkenčiu, jis 
tikriausiai pasakė savo šnipui, kad geriausias būdas man įsi- 
teikti — ko pikčiau prišnekėti apie jį; ir, Žinoma, nepaisy- 
damas mano patikinimų, šis gudruolis dabar atsakys, kad jis 
šlykštisi jo eminencija.“ 

Bet atsitiko visiškai kitaip, negu de Trevilis tikėjosi. 
D'Artanjanas ko paprasčiausiai atsakė: 

— Pone, aš atvykau į Paryžių kupinas lygiai tokių pat 
ketinimų. Tėvas patarė man niekam nesilenkti, tik karaliui, 
ponui kardinolui ir jums, kuriuos jis laiko trimis pirmaisiais 
žmonėmis Prancūzijoje. 


46 


D'Artanjanas, kaip galima pastebėti, poną de Trevilį pri- 
jungė prie anų dviejų. Bet jis manė tuo nieko nepagadinsiąs. 

— Taigi ponui kardinolui aš jaučiu giliausią pagarbą, — 
tęsė jis,— ir lenkiuosi prieš jo darbus. Man juo geriau, po- 
ne, jeigu jūs, kaip sakotės, kalbate su manim atvirai, nes 
tada jūs darote man garbę, pripažindami, kad mūsų pažiū- 
ros sutampa. Bet jeigu jūs manim ne visai pasitikit, kas būtų 
visai natūralu, tai aš jaučiu, kad, sakydamas tiesą, aš pats 
sau kenkiu. Tačiau ką padarysi, jūs bent įvertinsite mano 
tiesumą, o jūsų gera nuomonė apie mane brangesnė man už 
viską pasaulyje. 


Ponas de Trevilis liko be galo nustebintas. Toks įžvalgu- 
mas, toks atvir; as jį sužavėjo, bet anaiptol neišsklaidė jo 
abejonių: juo; 'igiau šis jaunuolis atrodė pranašesnis už 
kitus jaunus ; us, juo labiau jis buvo pavojingas, jei de 
Trevilis apsiriko. Vis dėlto jis paspaudė d'Artanjanui ranką 
1r tarė: 

— Jūs esate doras jaunuolis, bet tuo tarpu aš galiu jums 
pasitarnauti tik tuo, ką anksčiau pasiūliau. Mano namai jums 
bus visuomet atviri. Vėliau, galėdamas ateiti pas mane kiek- 
vienu metu ir tuo būdu išnaudoti kiekvieną progą, jūs, tur 
būt, pasieksite, ko norite. 

— Vadinasi, pone,— tarė d'Artanjanas,— jūs lauksite, 
kad aš pasirodyčiau esąs to vertas. Na ką gi, būkite ramus, — 
pridūrė jis su gaskono familiarumu,— jums neteks ilgai 
laukti. 

Ir jis nusilenkė, ketindamas išeiti, tarsi nuo šiol visa 
kita priklausys tik nuo jo paties. 

— Bet palaukite,— tarė ponas de Trevilis, sulaikydamas 
Jį. — Aš jums pažadėjau duoti laišką Akademijos viršininkui. 
O gal išdidumas neleidžia jums jo priimti, mano jaunas ba- 
jore? | 

— Ne, pone,— atsakė d'Artanjanas.— Ir aš pažadu jums, 
kad su šiuo neatsitiks taip, kaip su anuo. Aš saugosiu jį taip, 
kad Jis, prisiekiu jums, pateks adresatui, ir vargas tam, ku- 
ris bandytų iš manęs jį atimti. 

Ponas de Trevilis, išgirdęs šį pasigyrimą, nusišypsojo ir, 
palikęs savo jauną žemietį lango ambrazūroje, kur jie kal- 
bėjosi, sėdo prie stalo ir ėmėsi rašyti žadėtąjį rekomendaci- 
nį laišką. Tuo tarpu d'Artanjanas, neturėdamas ką veikti, 
ėmė pirštais barbenti į stiklą maršo taktus, žiūrėdamas į 
muškietininkus, kurie ėjo sau vienas paskui kitą, ir lydėda- 
mas juos žvilgsniu iki pat gatvės posūkio. 

Paražšęs laišką, ponas de Trevilis jį užantspaudavo ir pa- 
kiles priėjo prie jaunuolio, norėdamas jį įteikti. Bet tą pačią 
akimirką, kai d'Artanjanas tiesė ranką, norėdamas jį paimti, 
ponas de Trevilis, be galo nustebęs, pamatė, kaip jo globoti- 
nis staiga krūptelėjo, paraudo iš pykčio ir puolė laukan šauk- 
damas: 

— Al Šimts perkūnų! Šį kartą jis nuo manęs nepaspruks! 

— Kas? — paklausė ponas de Trevilis. 

— Jis, tasai vagis! — atsakė d'Artanjanas.— Ak, niekšas! 

Ir jis išbėgo. 

— Pamišėlis! — sumurmėjo ponas de Trevilis.— Jeigu 
tik. ..— pridūrė jis,— čia nebus jo vingrybė pasprukti, pa- 
mačius, kad klasta nepavyko. 


IV 4 ATO PETYS, PORTO PERPETĖ IR ARAMIO 
NOSINĖ 


D'Artanjanas įsiutęs trimis šuoliais peršoko laukiamąjį ir 
puolė prie laiptų, kuriais manė nusileisiąs viesulu, bet staiga“ 
įsibėgėjęs atsimušė galva į muškietininką, einantį iš pono 
de Trevilio pro šalines duris, ir taip trenkė jam kakta į petį, 
jog tasai suriko ar, tikriau, sustaugė iš skausmo. 

— Atleiskite! — tarė d'Artanjanas, norėdamas bėgti to- 
liau.— Atleiskite, aš labai skubu. 

Nespėjus jam nusileisti nuo pirmųjų laiptų, kažkieno ge- 
ležinė ranka sugriebė jį už juostos ir sulaikė. 

— Jūs skubate! — sušuko muškietininkas, išbalęs kaip 
drobė.— Stumdote mane, sakote „atleiskit“ 17 manote, kad 
to pakanka! Ne visai, jaunuoli. Gal būt, išgirdę poną de Tre- 

vilį šiandien kiek šiurkščiau į mus kalbant, jūs įsivaizduo- 
jate, jog su mumis galima elgtis taip, kaip jis? Apsirinkate, 
drauguži: jūs ne ponas de Trevilis. 

— Tikėkit manimi,— atsakė d'Artanjanas, pažinęs Atą, 
kuris, gydytojo perrį“. as, grįžo namo,— tikėkit manimi, aš 
padariau tai netyčia į setyčia užgavęs, pasakiau „atleiskit“. 
Man atrodo, kad to + -anka. O dabar aš jums kartoju — ir 
šį sykį gal visai be Į, <alo,— kad, garbės žodis, aš skubu, 
labai skubu. Todėl prašau jus, leiskite man eiti ten, kur aš 
noriu. 

— Pone,— atsakė Atas, paleisdamas jį, — jūs esate ne- 
mandagus. Matyt, jūs iš tolo atvykęs. 

D'Artanjanas jau buvo nužengęs tris ar keturias pakopas, 
bet, išgirdęs Ato pastabą, staiga sustojo. 

— Po velnių, pone! — tarė jis.— Kad ir iš kaip toli aš 
būčiau atvykęs, ne jums mane mokyti mandagumo, aš jus 
įspėju! 

— Gal būt, — pasakė Atas. 

— O, kad aš taip neskubėčiau! — sušuko d'Artanja- 
nas.— Kad nesivyčiau vieno žmogaus. .. 

— Pone skubėtojau, jūs mane atrasite ir neskubėdamas, 
girdite? 

— O kurgi, malonėkite pasakyti? 

— Palei Dešo vienuolyną. 

— Kurią valandą? 

— Apie dvyliktą. 

— Apie dvyliktą, gerai, aš būsiu ten. 

— Pasistenkite, kad man nereikėtų jūsų laukti, nes ket: 
virtis po dvyliktos aš jums bebėgančiam apkaposiu ausis. 

— Gerai! — sušuko jam d'Artanjanas.— Būsiu ten be 
dešimt minučių dvyliktą. 

Ir jis pasileido bėgti, lyg velnio nešamas, tikėdamasis dar 
Pavyti savo nepažįstamąjį, kuris, lėtai žengdamas, negalėjo 
nueiti labai toli. 

Bet prie gatvės vartų Portas kalbėjosi su sargybiniu. Tarp 
abiejų pašnekovų buvo tarpas kaip tik vienam žmogui pra- 
eiti. D'Artanjanas tikėjosi, kad to tarpo jam pakaksią, ir pasi- 

leido it strėlė, norėdamas tarp juodviejų prasmukti. Bet 
d'Artanjanas nepagalvojo apie vėją. Tuo metu, kai jis norė- 
Jo prabėgti, vėjas staiga išskleidė Porto apsiaustą, ir d'Artan- 
janas tiesiai pataikė į jį. Portas, matyt, turėjo priežasčių ne- 
siskirti su šia pagrindine savo aprangos dalimi, nes, užuot 
paleidęs laikomą skverną, jis taip stipriai ir atkakliai patrau- 
kė jį prie savęs, jog d'Artanjanas sukte įsisuko į aksomą. 

Girdėdamas muškietininko prakeiksmus, d'Art 
kaip aklas grabaliojo klostes, stengdamasis išsikrapštyti 1š 
po apsiausto. Jis ypač bijojo pakenkti tos nuostabios, jau 
mums žinomos perpetės žavumui, bet, nedrąsiai atmerkęs 
akis, apsižiūrėjo, kad nosimi remiasi į Porto tarpumentę, 
atseit, tiesiog į tą perpetę. 

Deja, kaip daugelis daiktų šiame pasaulyje, kurie blizga 
tik iš paviršiaus, perpetė buvo auksu siuvinėta tik iš prieša- 
kio, o iš užpakalio ji buvo paprasčiausios jaučio odos. Portas, 
kaip tikras pagyrūnas, negalėdamas įsigyti visos auksu siu- 
vinėtos perpetės, įsigijo bent pusę. Dabar suprantama, kam 
ta tariamoji sloga ir būtinai reikalingas apsiaustas. 

— Po velnių! — sušuko Portas, iš visų jėgų stengdama- 
sis atsikratyti d'Artanjanu, kuris spurdėjo už nugaros.— Ar 
pasiutote, kad šitaip puolate žmones! 

— Atleiskite,— tarė d'Artanjanas, žvelgdamas iš po mil- 
žino pažasties,— aš labai skubu. Vejuosi vieną žmogų ir... 

— Tur būt, akis paliekate namie, kai vejatės, ar ką? — 
paklausė Portas. 

— Ne,— atsakė įsižeidęs d'Artanjanas,— ne, ir jos man 
leidžia matyti tai, ko kiti nemato. 

Ar Portas suprato, ar ne, bet, šiaip ar taip, nebesuvaldė 
savo pykčio. 

— Pone,— tarė jis,— aš įspėju: jeigu taip trinsitės 
aplink muškietininkus, būsite apkultas. 

— Apkultas! — sušuko d'Artanjanas.— Stipriai pasakyta! 

— Sakau taip, kaip ir dera sakyti žmogui, įpratusiam 
žvelgti savo priešams tiesiai į akis. 

— Na kaipgi! Aš gerai žinau, kad jūs niekam neparody- 
tumėt nugaros. - 

Ir jaunuolis, sužavėtas savo sąmojo, nuėjo, visa gerkle 
kvatodamas. 

Portas net apsiputojo iš pykčio ir jau ruošėsi pulti d'Ar- 
tanjaną. 

— Vėliau, vėliau,— sušuko tasai,— kai nebeturėsit ap- 
siausto. 

— Vadinasi, pirmą valandą už Liuksemburgo. 

— Puiku, pirmą valandą! — atsakė d'Artanjanas, pasuk- 
damas už gatvės kampo. 

Bet nei toje gatvėje, kurią ką tik prabėgo, nei toje, kurią 
dabar aprėpė akimis, jis nieko nepamatė. Kad ir kaip lėtai 
ėjo nepažįstamasis, jisai spėjo nutolti ir dingti iš akių, o gal 
užsuko į kuriuos nors namus. D'Artanjanas teiravosi apie jį 
visus sutiktuosius, nusileido ligi kelto, grįžo Senos ir Rau- 
donojo Kryžiaus gatve. Nieko, ničnieko! Tačiau šis pasivaikš- 
čiojimas jam išėjo į naudą, nes juo gausiau žliaugė prakaitu 
kakta, juo labiau vėso širdis. 

Tada jis ėmė galvoti apie ką tik praėjusius įvykius. Jų 
buvo daug ir visi nelemti: štai dar tik vienuolikta valanda, 
o rytas jau spėjo jam atnešti pono de Trevilio nemalonę, nes 
šis tikriausiai jo keistą pabėgimą palaikė gerokai įžūliu. 

Be to, jis susilaukė dviejų padorių dvikovų su dviem 
vyrais, kurių kiekvienas gali nukauti tris d'Artanjanus, žo- 
džiu, su dviem muškietininkais, atseit, su dviem būtybėm, 
kurias jis taip gerbė, jog savo mintimis ir širdimi aukštino 
jas labiau už visus kitus žmones. 

Padėtis buvo liūdna. Būdamas tikras, kad Atas jį nukaus, 
Jis, suprantama, nelabai nerimavo dėl Porto. Tačiau, kadangi 
viltis yra tai, kas paskiausia užgęsta žmogaus širdyje, d'Ar- 
tanjanas pagaliau ėmė viltis, kad gal ir liksiąs gyvas po šių 
abiejų dvikovų, tik, aišku, sunkiai sužeistas, ir šiuo atveju, 
„tikėdamasis liksiąs gyvas, jis iš anksto ėmė sau priekaištauti: 

„Koks aš beprotis ir storžievis! Tas narsus ir nelaimingas 
Atas buvo sužeistas kaip tik į tą petį, į kurį aš lyg avinas 
trenkiau galva. Aš tik stebiuosi, kaip jis manęs nenudėjo 
vietoje. .. Jis turėjo teisę taip pasielgti: skausmas, kurį aš 

jam suteikiau, tur būt, buvo baisus. O su Portu... na, su 
Portu, dievaži, buvo linksmesnis atsitikimas...“ 

Ir jaunuolis nenoromis ėmė juoktis, tačiau apsidairė, ar 
šis jo vienišas, be regimos priežasties juokas neįžeis kurio 
nors praeivio. 

„Taip, su Portu linksmesnis atsitikimas. Bet vis tiek aš 
esu vargšas neišmanėlis. Na, ar galima taip pulti į tarpą žmo- 
nių, jų neįspėjus! Ne! Ar galima jiems žiūrėti po apsiaustu, 
kad pamatytum tai, ko ten nėra! Jis man būtų atleidęs, tikrai 
būtų atleidęs, jei būčiau jam nieko nesakęs apie tą prakeiktą 
perpetę, tiesa, tik užuominomis, taip, bet puikiomis užuomi- 
nomis! O aš, prakeiktas gaskonas, aš svaidysiuos sąmojais ir 
pragare ant keptuvės. Klausyk, d'Ap*<1janai, drauguži ma- 
no,— tęsė jis, kalbėdamas pats sau, A *, su deramu meilu- 
mu,— jei liksi gyvas, o tat nelabai įtikl. dalykas, tau atei- 
ty reikės būti be priekaištų mandagiam. Nuo šiol visi tavim 
turi gėrėtis, rodyti pavyzdžiu kitiems. Būti paslaugiam ir 
mandagiam — nereiškia būti bailiu. Tik pažvelk į Aramį! 
Aramis yra švelnumo, mandagumo įkūnijimas. O ar išdrįs 
kas pasakyti, kad Aramis bailys? Žinoma, ne, ir nuo šio laiko 
aš noriu visais atžvilgiais sekti jo pavyzdžiu. O, štai ir jis!“ 

D'Artanjanas, žingsniuodamas ir taip kalbėdamasis su 
savim, priėjo beveik prie pat d'Egiljono rūmų ir priešais pa- 
matė Aramį, linksmai besišnekučiuojantį su trimis karališko- 
sios gvardijos bajorais. Aramis irgi pastebėjo d'Artanjaną. 
Jis neužmiršo, kad šito jaunuolio akivaizdoj ponas de Trevi- 
lis taip buvo įpykęs šį rytą. Liudininkas, girdėjęs tuos prie- 
kaištus, kurių susilaukė muškietininkai, anaiptol nebuvo 
jam malonus, ir Aramis dėjosi jo nematąs. O d'Artanjanas, 
priešingai, įsigilinęs į savo planus būti kuo mandagiausiam 
ir paslaugiausiam, priėjo prie keturių jaunų vyrų ir žemai 
jiems nusilenkė, palydėdamas šį sveikinimą ko meiliausia 
šypsena. Aramis truputį linktelėjo galvą, bet nenusišypsojo. 
Beje, visi keturi tuojau nutraukė pokalbį. 

D'Artanjanas nebuvo toks kvailas, kad nepastebėtų, jog 
jis čia nereikalingas, bet jis nebuvo pakankamai susipažinęs 
su aukštosios visuomenės manieromis ir nežinojo, kaip gar- 

bingai išsisukti iš nepatogios padėties, į kokią paprastai pa- 
tenka Žmogus, kuris prieina prie mažai jam pažįstamų žmo- 
nių ir įsikiša į visiškai jo neliečiantį pokalbį. Taigi jis gal- 
vojo, kokiu būdu jam ko padoriau pasitraukus, bet staiga 
pamatė, kad Aramiui iškrito nosinė, ir jis, be abejo, nepaste- 
bėjęs primynė ją koja. D'Artanjanui tai pasirodė gera proga 
ištaisyti savo nejaukią padėtį: jis pasilenkė ir ko meiliausiu 
veidu ištraukė nosinę iš po muškietininko kojos, nors šis 
laikė ją tvirtai primynes, ir įteikdamas tarė jam: 

— Štai, pone, nosinė, kurią, aš manau, jums būtų gaila 
pamesti. 

Nosinė iš tikrųjų buvo prašmatniai išsiuvinėta, su karūna 
ir herbu viename kampe. Aramis skaudžiai nuraudo ir vei- 
kiau ištraukė, negu paėmė nosinę iš gaskono rankų. 

— Aha! — sušuko vienas gvardiečių.— Ar tu, kuklusis 
Arami, dar ir dabar tvirtinsi, kad tavo santykiai su ponia 
de Bua-Trasi yra blogi, kai ši miela ponia yra tiek maloni, 
Jog skolina tau savo nosines. 

Aramis pervėrė d'Artanjaną vienu tų žvilgsnių, kurie 
žmogui aiškiai duoda suprasti, kad jis įsigijo mirtiną priešą. 
Paskui vėl apysaldžiu veidu jis tarė: 

— Klystate, ponai. Ši nosinaitė ne mano, ir aš nežinau, 
kodėl šiam ponui kvoštelėjo į galvą paduoti ją man, 0 ne 
kuriam nors iš jūsų. Geriausias įrodymas, kad aš sakau tiesą, 
yra ta nosinė, kurią aš turiu kišenėje. 

Tai pasakęs, jis išsitraukė savo nosinę, lygiai tokią pat 
dailią, iš ploniausio batisto, o tais laikais batistas buvo bran- 
gus. Tačiau ši nosinė buvo neišsiuvinėta, be herbo ir papuoš- 
ta vien savininko monograma. 

Šį kartą d'Artanjanas nepratarė nė žodžio. Jis suprato 
padares klaidą. Bet Aramio draugai nesidavė įtikinami jo 
įrodymų, ir vienas jų, kreipdamasis į jauną muškietininką, 
neva rimtu balsu tarė: 

— Jei taip yra, kaip tu sakai, mano mielas Arami, aš 
būsiu priverstas prašyti tave duoti man šią nosinę, nes, kaip 
tu žinai, Bua-Trasi yra mano artimas bičiulis, ir aš nenoriu, 
kad kas nors paverstų trofėjais jo žmonai priklausančius 
daiktus. 

— Tu ne taip išsireiškei, — atsakė Aramis,— ir, pripažin- 
damas tavo reikalavimą iš esmės teisingu, aš atsisakau jį 
patenkinti dėl jo formos. 

— Klausykit,— nedrąsiai įsikišo d'Artanjanas,— aš ne- 
mačiau, kad nosinė būtų iškritusi iš pono Aramio kišenės. 
Jis buvo primynęs ją koja, štai ir viskas. Todėl aš ir pama- 
niau, kad ta nosinė jo. 2 

— Ir apsirikote, mano i M pone! — šaltai atsakė Ara- 
mis, nė kiek nenudžiugęs dėl ąsitaisymo. . 

Paskui, kreipdamasis į gvardtetį, pasivadinusį pono de 
Bua-Trasi draugu, jis tarė: 

— Beje, mielasis pono de Bua-Trasi bičiuli. .. Aš prisi- 
miniau, kad esi ne mažiau už mane artimas grafo de Bua- 
Trasi draugas, taigi... ši nosinė iš tavo kišenės galėjo iš- 
kristi lygiai taip, kaip ir iš manosios. .. 

— Ne, prisiekiu savo garbe! — sušuko jo didenybės 
gvardietis. 

— Tu prisieki savąja garbe, o aš patikinu savo garbės 
žodžiu, ir tada, aišku, vienas iš mudviejų meluoja. Žinai, ką, 
Montaranai, geriau pasidalinkim ją pusiau. 

— Nosine? 

— Taip. 

— Puiku! — sušuko kiti du gvardiečiai, — karaliaus Sa- 
liamono sprendimas! Iš tikrųjų, Arami, jūs esat labai išmin- 
tingas! 

Jauni vyrai garsiai nusikvatojo, ir, kaip nesunku spėti, 
viskas tuo ir pasibaigė. Po valandėlės pokalbis nutrūko. Trys 
gvardiečiai ir muškietininkas, nuoširdžiai paspaudę kits ki- 
tam ranką, nuėjo: gvardiečiai į vieną, o Aramis į antrą pusę. 

„Štai tinkamas momentas susitaikyti su šiuo maloniu 
žmogum“, — tarė sau d'Artanjanas, stovėjęs kiek nuošaliau 
šio pastarojo pokalbio metu. Ir, šio gero jausmo skatinamas, 
jis prisivijo Aramį, kuris ėjo visai jo nepaisydamas. 

— Pone,— tarė jis,— tikiuosi, jūs man atleisite. 

— Ak, pone! — pertraukė jį Aramis.— Leiskite pastebė- 
ti, kad šiuo atveju jūs pasielgėte ne taip, kaip derėtų išauk- 
lėtam žmogui. 

— Kaip, pone! — sušuko d'Artanjanas.— Jūs manote. .. 
„— Aš manau, pone, kad jūs nesate kvailas ir gerai 
suprantate, nors ir iš Gaskonijos atvykes, kad niekas be rei- 
kalo nosinių nemindžioja. Juk Paryžius, po velnių, ne ba- 
tistu grįstas. 

— Pone, jūs be reikalo stengiatės mane pažeminti,— 
pareiškė d'Artanjanas, kurio vaidinga prigimtis pradėjo nu- 
stelbti jo taikingus pasiryžimus.— Taip, aš iš Gaskonijos, ir 
kadangi jūs tai žinote, man nėra reikalo jums priminti, kad 
gaskonai ne perdaug kantrūs. Taigi, kartą atsiprašę kad ir 
dėl padarytos kvailystės, jie būna tikri, jog padarė jau ir 
taip dukart daugiau, negu reikėjo. 

— Pone,— tarė Aramis,— aš jums tai pasakiau anaiptol 
ne ieškodamas progos su jumis susivaidyti. Ačiū dievui, aš 
nesu koks nors mušeika, ir muškietininkas aš tik laikinai. 
Kaunuosi tik tada, kai esu priverstas, ir visada su dideliu 
pasibiaurėjimu. Bet šį kartą dalykas yra rimtas, nes čia jūs 
sukompromitavote moterį. 

— Mes sukompromitavom! — sušuko d'Artanjanas. 

— Kam jūs taip nevykusiai padavėt man tą nosinę? 

— Kam jūs taip nevykusiai ją išmetėt? 

— Aš jau sakiau ir dar pakartoju, pone, kad ši nosinė 
iškrito visai ne iš mano kišenės. 

— Na, tai jūs sumelavote du kartus, pone, nes aš ma- 
čiau, kad ji kaip tik iškrito iš jūsų kišenės! 

— Ak, štai kokiu tonu jūs pradedate kalbėti, pone! .. 
Na gerai, aš jus pamokysiu, kaip reikia gyventi. 

— O aš jus pasiųsiu atgal mišių laikyti, pone abate! Pra- 
šau jus, traukite savo špagą, ir tuojau pat. 

— Ne, ne, mano mielas drauge, tik jau ne čia. Argi 
nematot, kad mes esame prieš d'Egiljono rūmus, kurie pilni 
kardinolo žmonių? Kas mane įtikins, kad ne jo eminencija 
jums pavedė pristatyti jam mano galvą. O aš tiesiog juokin- 
gai esu prisirišęs prie savo galvos. Man atrodo, kad ji gana 
gerai rymo ant mano pečių. Taigi aš sutinku jus nukauti, 
būkite ramus, bet nukauti tyliai, uždaroj ir nuošalioj vietoj, 
ten, kur jūs niekam negalėtumėt pasigirti savo mirtim. 

— Aš sutinku, bet per daug nepasitikėkite savimi ir pa- 
siimkite nosine, vis tiek, ar jinai jūsų, ar ne. Gal būt, turėsi- 
te progos ja pasinaudoti. 

— Tamsta gaskonas? — ironiškai paklausė Aramis. 

— Taip. Ir gaskonai neatidėlioja dvikovų iš atsargumo. 

— Atsargumas, pone, muškietininkams yra beveik ne- 
naudinga dorybė, bet būtina bažnyčios tarnams, aš tą žinau. 
O kadangi muškietininkas aš tik laikinai, tad esu linkęs būti 
atsargus. Antrą valandą aš turėsiu garbės jūsų laukti pono 
de Trevilio namuose. Ten aš jums nurodysiu tinkamą vietą. 

Jauni vyrai nusilenkė vienas antram, paskui Aramis nu- 
ėjo gatve Liuksemburgo link, o d'Artanjanas, matydamas, 
kad jau gana vėlu, nuėjo link Dešo vienuolyno, kalbėdamas 
pats sau: 

„Tikriausiai aš nebegrįšiu iš ten; bet jeigu ir būsiu nu- 
kautas, tai bent žinosiu, kad mane nukovė muškietininkas.“ 

V 6 KARALIAUS MUŠKIETININKAI IR PONO 
KARDINOLO GVARDIEČIAI 


D'Artanjanas Paryžiuje neturėjo nė vieno pažįstamo. 
Todėl jis ėjo į dvikovą su Atu be sekundanto, nusprendęs 
pasitenkinti tais, kuriuos pasirinks jo priešininkas. Be to, jis 
buvo pasiryžęs prideramai, bet, aišku, neparodydamas silp- 
numo, atsiprašyti narsųjį muškietininką, nes nuogąstavo, kad 
ši dvikova gali sukelti nemalonumų, kokie panašiais atvejais 
kyla visada, kai jaunas ir stiprus vyras kaunasi su sužeistu 
ir nusilpusiu priešininku: nugalėtas — jis padvigubina savo 
priešininko triumfą, o nugalėjęs būna kaltinamas negarbin- 
gumu, perdaug lengvai pelnyta sėkme. 

Beje, arba mes blogai pavaizdavome mūsų nuotykių ieš- 
kotojo būdą, arba mūsų skaitytojas jau turėjo pastebėti, kad 
d'Artanjanas anaiptol nebuvo paprastas žmogus. Todėl, kar- 
todamas sau, kad jo mirtis neišvengiama, jis vis dėlto nesu- 
tiko nuolankiai ir tyliai mirti, kaip kad būtų padaręs kuris 
nors kitas, ne tiek drąsus ir ne tiek nuosaikus žmogus. Jis 

apsvarstė skirtingus charakterius tų žmonių, su kuriais tu- 
rėjo kautis, ir jam ėmė aiškėti situacija. Jis tikėjosi atsipra- 
šęs tapti Ato draugu, nes griežtas jo veidas ir kilminga iš- 
vaizda jam labai patiko. Jis tarėsi įbauginsiąs Portą ta per- 
petės istorija, kurią jis, jeigu nebus nukautas vietoje, galėtų 
papasakoti visiems, o šis pasakojimas, sumania forma pateik- 
tas žmonėms, padarytų Portą juokingą. Gudragalvio Aramio 
jis nelabai bijojo, ir tuo atveju, jeigu jam iš eilės tektų su 
juo susidurti, jis žūt būt pasiryžo jį sudoroti arba bent, kirs- 
damas į veidą, kaip Cezaris patardavo elgtis su Pompėjaus 
kareiviais, visam laikui sužaloti tą grožį, kuriuo Aramis taip 
didžiavosi. 

Be to, d'Artanjanas turėjo tuos tvirtus ryžtingumo ištek- 
lius, kuriuos jo širdy išugdė tėvo patarimai, o jų esmė buvo 
tokia: ,Nesilenkti niekam, išskyrus karalių, kardinolą ir poną 
de Trevilį.“ Štai kodėl jis nėjo, o skriste skrido prie Dešo 
vienuolyno, savotiško pastato be langų, apsupto nederlingų 
pievų ir tokios pat paskirties, kaip Pre-o Klerkas!: ten pa- 
prastai susitikdavo Žmonės, negalį per daug gaišti laiko. 

Kai d'Artanjanas priėjo nedidelį tuščią lauko sklypą prie 
šio vienuolyno sienų, Atas, atvykęs tik prieš penkias minu- 
tes, jau laukė j0; tuo metu kaip tik išmušė dvyliktą. Taigi 
is buvo nepapeikiamai punktualus, ir griežčiausias dvikovų 
kazuistas nebūtų galėjęs jam nieko prikišti. 

Atas, kurį visą laiką baisiai kankino žaizda, nors pono 
de Trevilio gydytojas ir buvo ją naujai aprišes, sėdėjo ant 
akmens ir laukė savo priešininko, kaip visados ramus ir ku- 
pinas didingo orumo. Pamatęs d'Artanjaną, jis atsikėlė ir 
mandagiai žengė kelis žingsnius į jį. O d'Artanjanas savo 
ruožtu priėjo prie savo priešininko, laikydamas rankose skry- 
bėle, kurios plunksna vilkosi žeme. 

— Pone,— tarė Atas,— aš pasiunčiau pakviesti dviejų 
savo draugų, kurie bus mano sekundantai. Bet tiedu mano 
draugai dar neatvyko. Stebiuos, kad jie vėlinasi: jie niekada 
taip nedaro. 


! Pieva ties Sen-Žermen de Pre bažnyčia, Paryžiaus universiteto 
studentų pasivaikščiojimų ir dvikovų vieta. 

— O aš, pone, neturiu sekundantų,— pareiškė d'Artan- 
janas,— nes, vos vakar atvykęs į Paryžių, pažįstu čia tik 
poną de Trevilį, kuriam mane rekomendavo mano tėvas, 
turįs garbę būti šiokiu tokiu jo bičiuliu. 

Atas valandėlę pagalvojo. 

— Jūs pažįstate tik poną de Trevilį? — paklausė jis. 

— Taip, pone, tik jį vieną. 

— Še tau! — pridūrė Atas, kalbėdamas tiek sau, tiek 
d'Artanjanui.— Še tau! Juk jus nukovęs, aš pagarsėčiau kaip 
vaikų ėdikas! 

— Ne visai, pone,— atsakė d'Artanjanas, pagarbiai nu- 
silenkdamas.— Ne visai taip, jeigu suteikiate man garbės 
kautis su jumis, nors ir būdamas sužeistas, o žaizda jums, 
be abejo, labai kliudo. 

— Garbės žodis, labai kliudo, ir turiu pasakyti, kad jūs 
man velniškai ją užgavot. Bet aš laikysiu špagą kaire ranka, 
kaip kad visada panašiais atvejais daroma. Tik nemanykite, 
kad aš darau jums malonę: aš tiksliai kertu abiem rankom, 
ir jums dėl to net bus nepatogu, nes kairys yra labai nepa- 
rankus tiems, kurie tam nepasiruošę. Gailiuosi, kad anksčiau 
apie tai jūsų neįspėjau. 

— Jūs tikrai esate labai malonus, pone,— tarė d'Artan- 
janas vėl nusilenkdamas,— ir aš už tai esu be galo dėkingas. 

— Man tiesiog darosi nepatogu...— atsakė Atas su 
įmantriu pagarbumu.— Verčiau pakalbėkim apie ką nors 
„kita, jeigu nieko neturite prieš. .. Ak! Šimts perkūnų! Kaip 
skaudžiai jūs mane užgavote! Petys net dega! 

— Jeigu jūs man leistumėt. ..— nedrąsiai tarė d'Artan- 
janas. 

— Ką, pone? 

— Aš turiu stebuklingą balzamą žaizdoms gydyti, balza- 
mą, kurį man davė motina ir kurį pats išbandžiau. 

— Nairką?.. 

— Esu tikras, kad tas balzamas maždaug per tris dienas 
jus išgydytų, ir po trijų dienų, kai jūs pasveiktumėt, pone, 
man būtų didelė garbė sukryžiuoti su jumis špagą. 

D'Artanjanas pasakė šiuos žodžius taip paprastai, jog tat 
suteikė garbę jo mandagumui ir nė kiek neįžeidė jo drąsos. 

— Dievaži, pone,— tarė Atas,— štai pasiūlymas, kuris 
man patinka, ne todėl, kad aš jį priimčiau, bet kad per my- 
lią jauti turįs reikalo su kilniu bajoru. Taip kalbėdavo ir 
elgdavosi Karolio Didžiojo laikų riteriai, iš kurių kiekvienas 
šaunus vyras turi imti sau pavyzdį. Nelaimė, mes gyvename 
ne didžiojo imperatoriaus laikais. Gyvename pono kardinolo 
laikais, ir po trijų dienų jau būtų žinoma, kad ir kaip sau- 
gotum paslaptį, sakau, būtų žinoma, kad mes turime kautis, 
ir mums sukliudytų. Ak, nejaugi tie dykinėtojai neateis? 

— Jeigu jūs skubate, pone,— tarė d'Artanjanas Atui taip 
pat paprastai, kaip prieš valandėlę buvo pasiūlęs atidėti dvi- 
kovą trims dienoms, — jeigu jūs skubate ir norite užbaigti 
su manim tuojau pat, tai, prašau, nesivaržykite. 

— Štai vėl kalba, kuri man patinka,— tarė Atas, malo- 
niai linktelėdamas d'Artanjanui galva.— Tai ne tik protą, 
bet tikriausiai ir širdį turinčio žmogaus žodžiai. Pone, aš 
labai myliu tokius žmones, kaip jūs, ir jaučiu, kad jeigu 
mes vienas antro nenukausime, man bus vėliau labai malonu 
pasikalbėti su jumis. Palaukime, prašau, tų ponų, man nėra 
kur skubėti, ir taip bus daug korektiškiau. O, štai, rodos, 
vienas jų ateina! 

Iš tikrųjų Vožiraro gatvės gale pasirodė milžinas Portas. 


— Ką? — sušuko d'Artanjanas.— Jūsų pirmas sekun- 
dantas — ponas Portas? 

— Taip. Ar jums tai nepatinka? 

— Anaiptol... 

— O štai ir antras. 

D'Artanjanas grįžtelėjo į tą pusę, kur rodė Atas, ir pa- 
žino Aramį. 

— Kaip? — sušuko jis, dar labiau nustebęs, negu pirmą 
kartą.— Jūsų antras sekundantas ponas Aramis? 

— Aišku. Argi jūs nežinote, kad mūsų niekad neišvysi 
vieno be kito ir kad muškietininkai ir gvardiečiai, karaliaus 
dvaras ir miestas mus vadina Atu, Portu ir Aramiu, arba 

trimis neišskiriamaisiais? Na, bet kadangi jūs atvykote iš 
Dakso ar iš Po... 

— Iš Tarbo,— pataisė d'Artanjanas. 

— „..„tad jums leistina šitos smulkmenos nežinoti, — 
užbaigė Atas. 

— Garbės žodis, — tarė d'Artanjanas,— jus labai vyku- 
siai vadina, ponai, ir šis mano nuotykis, jei tik apie jį pasklis 
kalbos, bent įrodys, kad jūsų draugystė anaiptol ne kontras- 
tais pagrįsta. 

Tuo metu Portas prisiartino ir rankos mostu pasveikino 
Atą, paskui atsigręžė į d'Artanjaną ir net apstulbo. 

Tarp kitko pasakysime, kad jis savo perpetę buvo pa- 
keitęs kita ir nusiėmes apsiaustą. 

— O-0l — sušuko jis.— Ką gi tai reiškia? 

— Su šiuo ponu aš kaunuos,— pareiškė Atas, rodyda- 
mas ranka į d'Artanjaną 1r tuo mostu lyg ir sveikindamas jį. 

— Ir aš, — sušuko Portas, — su juo kaunuos! 

— Bet tik pirmą valandą,— atsakė d'Artanjanas. 

— Ir aš taip pat kaunuos su tuo ponu,— tarė savo ruož- 
tu Aramis, prieidamas prie jų. 

— Bet tik antrą valandą,— taip pat ramiai atsakė d'Ar- 
tanjanas. 

— Tačiau dėl ko gi tu kausies, Atai? — paklausė Aramis. 

— Iš tikrųjų nė pats gerai nežinau. Jis man užgavo petį. 
O tu, Portai? 

— Po šimts, aš kaunuos todėl, kad kaunuos,— atsakė 
Portas rausdamas. 

Atas, nuo kurio žvilgsnio niekas nepasprukdavo, pama- 
tė, kaip gaskonas kiek šyptelėjo. 

— Mes susiginčijom dėl rūbų, — tarė jaunuolis. 

— O aš kausiuos dėl vieno teologinio klausimo, — atsa- 
kė Aramis, ženklais prašydamas d'Artanjaną, kad laikytų pa- 
slapty jų dvikovos priežastį. 

Atas ir vėl pamatė šypseną d'Artanjano lūpose. 

— Tikrai? — paklausė jis. 

— Taip, mūsų nuomonės skiriasi dėl vienos šv. Augusti- 
no pastraipos, — pareiškė gaskonas. 

„Iš tikrųjų jis išmintingas Žmogus“,-— sušnibždėjo Atas. 

— O dabar, ponai, kai jūs visi čia susirinkote, leiskite 
man jus atsiprašyti, — tarė d'Artanjanas. 

Ištarus žodį atsiprašyti, Ato kakta apsiniaukė. Porto lū- 
pomis perbėgo pašaipi šypsena, o Aramis su panieka numojo. 

— Jūs manęs nesuprantate, ponai, — pareiškė d'Artanja- 
nas, pakeldamas galvą, ant kurios tuo metu sušvitęs saulės 
spindulys auksine spalva padabino švelnius ir drąsius jo vei- 
do bruožus, — aš jus atsiprašau tuo atveju, jei negalėsiu at- 
siteisti visiems trims, nes ponas Atas turi teisę nukauti mane 
pirmas, ir tada aš negalėsiu jums atlyginti savo skolos, pone 
Portai, o jums, pone Arami, priklausanti dalis visai niekais 
pavirsta. O dabar, ponai, aš pakartoju, atleiskite man, bet 
tik už tai. .. ir pradėkime! 

Tardamas šiuos žodžius, d'Artanjanas riteriškiausiu mos- 
tu ištraukė špagą. 

Kraujas siūbtelėjo jam į galvą. Šią akimirką jis būtų ga- 
lėjęs ištraukti špagą prieš visus karalystės muškietininkus 
lygiai taip, kaip dabar ištraukė prieš Atą, Portą ir Aramį. 

Buvo penkiolika minučių po dvyliktos. Saulė pakilo į 
pat zenitą, dvikovai parinktą vietą užtvindydama kaitriais 
spinduliais. 

— Karšta,— tarė Atas, taip pat išsitraukdamas špagą,— 
bet aš negalėsiu nusivilkti liemenės, nes vis dar jaučiu, kad 
žaizda kraujuoja, 0 aš nenorėčiau varžyti pono, rodydamas 
jam kraują, kurį dar ne jis praliejo. 

— Taip, pone,— atsakė d'Artanjanas,— ir vis tiek, ar jis 
bus mano, ar kieno kito pralietas, patikėkite, man visada bus 
gaila matyti tokio narsaus bajoro kraują. Taigi ir aš kausiuos 
su liemene, kaip jūs. 2 

— Na gerai jau, gerai, užteks tų meilių žodžių,— tarė 
Portas.— Neužmirškite, kad ir mes laukiame savo eilės. 

— Kalbėkite tik už save, Portai, kai sakote tokias nesą- 
mones,— pertraukė jį Aramis.— Mano nuomone, visa tai, 
ką šie ponai sako, yra labai gerai pasakyta ir visiškai dera 
dviem kilniem bajoram. 


— Malonėkit, pone,— tarė Atas, stodamas kovos padėtin. 

— Aš laukiu jūsų žodžio, — atsakė d'Artanjanas, sukry- 
žiuodamas špagą. 

Bet vos tik abi špagos sužvangėjo susikirtusios, prie vie- 
nuolyno kampo pasirodė pono de Žiusako vadovaujamas jo 
eminencijos gvardiečių būrys. 

— Kardinolo gvardiečiai! — vienu balsu sušuko Portas 
ir Aramis.— Špagas į makštis, ponai! Špagas į makštis! 

Bet jau buvo per vėlu. Abu kovotojus pastebėjo tokioje 
pozoje, kad negalima buvo abejoti, kokie jų tikslai. 

— Eil — sušuko Žiusakas, artindamasis prie jų ir duo- 
damas ženklą saviškiams eiti drauge.— Ei, muškietininkai! 
Jūs susirinkote čia kautis? O kaipgi su ediktais? .. 

— Jūs esate be galo kilnūs, ponai gvardiečiai,— tarė 
Atas, kupinas apmaudo, nes Žiusakas buvo vienas iš užva- 
karykščių užpuolikų.— Jeigu mes užtiktume jus kaunantis, 
dievaži, jums nekliudytume. Duokite mums valią, ir jūs be 
Jokio vargo turėsit malonumo. 

— Ponai,— tarė Žiusakas,— labai apgailestaudamas, aš 
pareiškiu jums, kad tai neįmanoma: pirmoj vietoj pareiga. 
Malonėkit įsikišti špagas ir eikit su mumis. 

— Pone,— atsakė Aramis, pamėgdžiodamas Žiusaką,— 
su didžiausiu pasitenkinimuų mes paklausytume malonaus 
"jūsų kvietimo, jeigu tai pareitų nuo mūsų. Bet, nelaimė, tai 
yra neimanoma: ponas de Trevilis mums tai uždraudė. Tad 
eikite savo keliu, ir tai bus geriausia, ką jūs galite padaryti. 

Tokia pašaipa įsiutino Žiusaką. 

— Jei nepaklausysite,— tarė jis,— mes jus priversime. 

— Jie penkiese,— pusbalsiu tarė Atas,— o mes tik trise. 
Mes vėl pralaimėsim, arba mums reikės čia mirti, nes aš pa- 
reiškiu jums: nugalėtas aš nebesirodysiu kapitonui į akis. 

Atas, Portas ir Aramis tą pat akimirką sustojo vienas šalia 
kito, o Žiusakas tuo metu surikiavo savo kareivius. 

Šio akimirksnio pakako d'Artanjanui ryžtis; tai buvo vie- 
nas tų įvykių, kurie nulemia visą žmogaus gyvenimą. Reikė- 
jo pasirinkti ar karalių, ar kardinolą ir, sykį pasirinkus, to 
laikytis. Kautis — reiškė neklausyti įstatymų, atseit, rizikuo- 

ti savo galva, atseit, iš karto virsti už patį karalių galingesnio 
ministro priešu. Štai ką numatė jaunuolis ir, pasakykime tai 
jo garbei, nė sekundės nesuabejojo. Atsigręždamas į Atą ir 
jo draugus, jis tarė: 

— Ponai, jei leisite, aš šiek tiek papildysiu jūsų žodžius; 
jūs pasakėte, kad esate tik trise, bet man atrodo, kad mes 
esam keturiese. 

— Bet jūs ne mūsiškis,— atšovė Portas. 

— Tai tiesa, — atsakė d'Artanjanas,— drabužiais — ne, 
bet savo siela — taip, turiu muškietininko širdį, aš tai puikiai 
jaučiu, mano pone, ir ji mane veda. 

— Pasitraukit, jaunuoli, — sušuko Žiusakas, kuris, be 
abejo, iš d'Artanjano judesių ir veido išraiškos atspėjo j0 
tikslus.— Jūs galite pasitraukti, mes netrukdysime. Gelbėkit 
savo kailį, tik greičiau! 

D'Artanjanas nepajudėjo iš vietos. 

— Tikrai jūs puikus vyrukas, — tarė Atas, spausdamas 
jaunuoliui ranką. 

— Na, ryžkitės, greičiau! — pakartojo Žiusakas. 

— Iš tikrųjų,— tarė Portas ir Aramis,— darykime ką 
nors. 

— Šis jaunuolis labai kilnus, — tarė Atas. 

Bet visiems trims kėlė nerimo d'Artanjano jaunystė ir jo 
neprityrimas. | 

— Mūsų bus tik trys, iš kurių vienas sužeistas, ir prie- 
do — vienas vaikas,— prabilo Atas,— o vis dėlto bus sako- 
ma, kad mūsų buvo keturi vyrai. 

— Taip, bet trauktis! ..— sušuko Portas. 

— Neįmanoma,— sutiko Atas. 

D'Artanjanas suprato jų neryžtingumą. 

— Ponai, vis dėlto išbandykite mane,— tarė jis,— ir pri- 
siekiu jums savo garbe, kad nepasitrauksiu iš čia, jei mes 
būsime nugalėti. 

— Kuo jūs vardu, mano drąsuoli? — paklausė Atas. 

— D'Artanjanas, pone. 

— Taigi, Atai, Portai, Arami ir d'Artanjanai, į priekį! — 
sušuko Atas. 

— Tai ką, ponai, ar jūs teiksitės pagaliau ryžtis? — tre- 
čią kartą sušuko Žiusakas. 

— Mes jau pasiryžome, ponai,— atsakė Atas. 

— Ir ką gi nutarėte? — paklausė Žiusakas. 

— Turėsime garbės jus pulti — atsakė Aramis, viena 
ranka nusiimdamas skrybėlę, o kita ištraukdamas špagą. 

— Štai kaip! Jūs priešinatės! — sušuko Žiusakas. 

— Šimts perkūnų! Argi tai jus stebina? 

Ir devyni kovotojai įnirtingai puolė vieni kitus, vis dėlto 
nepamiršdami planingo veiksmų derinimo. 

Atas pasirinko Kajuzaką, kardinolo favoritą; Portui teko 
Bikara, o Aramis susitiko su dviem priešininkais. 

D'Artanjanas atsidūrė prieš patį Žiusaką. 

Jaunojo gaskono širdis plakė taip smarkiai, jog vos ne- 
iššoko iš krūtinės, bet, ačiū dievui, ne iš baimės — jos ne- 
buvo nė šešėlio, — o iš įkarščio. Jis kovėsi kaip įsiutęs tig- 
ras, dešimt kartų apsisukdamas aplink savo priešininką, dvi- 
dešimt kartų keisdamas savo kovos taktiką ir vietą. Žiusakas 
buvo, kaip anuomet sakydavo, „„mėgėjas pažvanginti kalavi- 
jais“, ir reikia pripažinti, labai įgudęs šiame mene. Tačiau 
jam buvo be galo sunku gintis nuo vikraus, šokinėjančio 
priešininko, kuris kas akimirką nepaisė nustatytų taisyklių, 
puldinėdamas vienu metu iš visų pusių ir sykiu atmušinėda- 
mas smūgius kaip žmogus, jaučiąs didžiausią pagarbą savo 
odai. 

Pagaliau ši kova išvedė Žiusaką iš kantrybės. Įsiutęs, 
kad jam nesiseka nugalėti to, kurį laikė vaiku, jis pradėjo 
karščiuotis ir daryti klaidas. D'Artanjanas, kuris, neturėda- 
mas praktikos, mintinai žinojo teoriją, pasidarė dvigubai jud- 
resnis. Žiusakas, norėdamas greičiau baigti, smogė priešinin- 
kui baisų kirtį, net pasvirdamas priekin. Bet d'Artanjanas 
mitriai atsikirto ir tuo metu, kai Žiusakas lošėsi atgal, kaip 
gyvatė slystelėjo pro jo durklą ir kiaurai pervėrė jį savo 
špaga. Žiusakas sudribo kaip maišas. 

Tada d'Artanjanas skubiu ir neramiu žvilgsniu apmetė 
kovos lauką. 

Aramis jau buvo nukoves vieną savo priešininką, bet ant- 
rasis smarkiai jį spaudė. Vis dėlto Aramis buvo gana geroj 
padėty ir dar galėjo gintis. 

Bikara ir Portas smarkiai čerškino špagomis. Portui buvo 
perverta ranka, o Bikarai — blauzda. Bet kadangi nei vieno, 
nei antro žaizda nebuvo pavojinga, jiedu kirtosi dar įnir- 
tingiau. 

Atas, vėl Kajuzako sužeistas, vis labiau blyško, bet nesi- 
traukė nė žingsnio. Jis tik paėmė špagą kita ranka ir kovėsi 
kairiąja. 

D'Artanjanas pagal anų laikų dvikovos taisykles galėjo 
kuriam nors padėti. Akimis ieškodamas draugo, kuriam reikė- 
tų jo pagalbos, jis pastebėjo Ato žvilgsnį. Šis žvilgsnis buvo 
itin iškalbingas. Atas greičiau būtų sutikęs mirti, negu šauk- 
tis pagalbos, bet jis galėjo pažvelgti ir žvilgsniu jos prašyti. 
D'Artanjanas tai suprato ir grėsmingu šuoliu puolė iš šono 
Kajuzaką, šaukdamas: 

— Į mane, pone gvardieti, aš jus puolu. 

Kajuzakas atsigrįžo ir kaip tik laiku. Atas, kurį palaikė 
vien nepaprastas narsumas, suklupo ant vieno kelio. 

— Šimts perkūnų! — šaukė jis d'Artanjanui.— Prašau, 
neužmuškite jo, jaunuoli! Kai pagysiu ir būsiu visai sveikas, 
aš suvesiu su juo senas sąskaitas. Tik nuginkluokite jį, 1š- 
muškite jam špagą. Taip! Gerai! Labai gerai! 

Šis Ato šūksmas pasigirdo tada, kai Kajuzako špaga nu- 
lėkė per dvidešimt žingsnių. D'Artanjanas ir Kajuzakas kar- 
tu puolė prie jos: vienas atsiimti, kitas — pagriebti, bet d'Ar- 
tanjanas, būdamas vikresnis, pribėgo pirmas ir primynė ją 
koja. 

Kajuzakas pribėgo prie to gvardiečio, kurį buvo nukovęs 
Aramis, čiupo jo špagą ir norėjo grįžti prie d'Artanjano, bet 
pakeliui sutiko Atą, kuris per tą d'Artanjano jam suteiktą po- 
1lsio valandėlę atsikvėpė ir bijodamas, kad bičiulis nenukau- 
tų jo priešo, norėjo vėl stoti į kovą. 

D'Artanjanas suprato, kad įžeistų Atą, jeigu jam sutruk- 
dytų. Iš tikrųjų po kelių sekundžių Kajuzakas krito su per- 
verta gerkle. 

Tuo pačiu metu Aramis įrėmė špagą į savo pargriauto 
priešininko krūtinę ir privertė jį prašyti pasigailėjimo. 

Beliko Portas su Bikara“ Portas visą laiką juokavo, klau- 
sinėjo Bikarą, kuri dabar galėtų būti valanda, ir sveikino jį, 
kad jo brolis gavęs vadovauti kuopai Navaros pulke. Bet, vis 
taip juokaudamas, jis nieko nelaimėjo. Bikara buvo vienas iš 
tų geležinių žmonių, kurie krinta tik negyvi. 

Tačiau reikėjo baigti. Galėjo ateiti sargyba ir suimti visus 
besikaunančius, tiek sužeistus, tiek ir ne, tiek karaliaus, tiek 
ir kardinolo vyrus. Atas, Aramis ir d'Artanjanas apsupo Bi- 
karą ir ragino jį pasiduoti. Nors ir likęs vienas prieš visus ir 
su perverta blauzda, Bikara norėjo laikytis. Tada Žiusakas, 
kilstelėjęs ant alkūnės, sušuko jam, kad pasiduotų. Bet Bi- 
kara buvo gaskonas, kaip ir d'Artanjanas; jis apsimetė negir- 
dis, tik nusijuokė ir, tarp dviejų puolimų suradęs laiko, savo 
špagos galu parodė į žemę. 

— Čia,— tarė jis, parodijuodamas biblijos žodžius, — čia 
mirs Bikara, vienas iš tų, kurie drauge su juo buvo. 

— Bet jie keturiese prieš tave vieną. Pasiduok, aš tau 
įsakau! 

— Na, jeigu tu įsakai, tai kas kita, — atsakė Bikara.— Tu 
mano brigadyrius, ir aš turiu klausyti. 

Ir, atšokęs atgal, jis perlaužė ant kelio savo špagą, kad 
nereikėtų jos atiduoti, sviedė jos gabalus per vienuolyno sie- 
ną ir sunėrė ant krūtinės rankas, švilpaudamas kažkokią 
kardinolininkų dainelę. 

Narsumas visada yra gerbiamas, net jeigu tą narsumą 
rodo priešas. Muškietininkai saliutavo šauniam gvardiečiui 
špagomis ir įsikišo jas į makštis. D'Artanjanas pasekė jų pa- 
vyzdžiu, paskui, Bikaros padedamas, nes šis vienintelis tesi- 
laikė ant kojų, nunešė į vienuolyno prieangį Žiusaką, Kaju- 
zaką ir tą Aramio priešininką, kuris buvo tik sužeistas. Ket- 
virtasis, kaip jau sakėme, krito negyvas. Paskui jie skamb- 
telėjo varpeliu ir, nusinešdami keturias špagas 1š penkių, ap- 
svaigę iš džiaugsmo, pasileido pono de Trevilio rūmų link. 

Jie ėjo susikabinę, užimdami visą gatvę ir sustabdydami 
kiekvieną sutiktą muškietininką, taigi pagaliau pasidarė tik- 

ra pergalės eisena. D'Artanjano širdis skendėjo svaiguly, jis 
ėjo tarp Ato ir Porto, meiliai juos apkabinęs. 

— Jei aš dar ir nesu muškietininkas,— tarė jis savo nau- 
jiems draugams, žengdamas pro pono de Trevilio rūmų du- 
ris, — tai bent galiu tartis esąs jų mokiniu, ar ne tiesa? 


VI 6 7O DIDENYBĖ KARALIUS LIUDVIKAS XIII 


Šis įvykis sukėlė didelį triukšmą. Ponas de Trevilis gar- 
siai barė savo muškietininkus, o patylomis sveikino juos. Ta- 
čiau reikėjo negaištant įspėti karalių, ir ponas de Trevilis 
skubiai nuvyko į Luvrą. Buvo jau per vėlu: karalius sėdėjo 
užsidaręs su kardinolu, o ponui de Treviliui buvo pasakyta, 
kad karalius užimtas ir šiuo metu negalįs jo priimti. Trevilis 
nuėjo vakare, tuo laiku, kai karalius lošė kortomis. Karaliui 
sekėsi, ir kadangi jo didenybė buvo labai šykštus, tad tokia 
proga jis buvo puikiai nusiteikęs; dar iš tolo pamatęs Trevilį, 
karalius tarė: 

— Eikite šen, ponas kapitone, eikite šen, aš turiu jus 
1šbarti. Ar jūs žinote, kad jo eminencija buvo atvykęs man 
pasiskųsti jūsų muškietininkais ir atrodė toks susijaudines, 
jog dėl to šį vakarą net susirgo. O, tie jūsų muškietininkai 
tikri pramuštgalviai, velniai raguotieji! 

— Ne, jūsų didenybe,— atsakė Trevilis, iš pirmo žvilgs- 
nio pamatęs, kurlink krypsta kalba.— Ne, kaip tik priešingai, 
jie yra geriausi sutvėrimai, ramūs kaip avinėliai, ir aš prisie- 
kiu, kad jie tik vieno tetrokšta: ištraukti savo kardus jūsų 
didenybės labui. Bet ką gi daryti! Pono kardinolo gvardiečiai 
nuolatos ieško priekabių, ir, vien tik saugodami pulko garbę, 
vargšai jaunuoliai yra priversti gintis. 

— Pasiklausykit pono de Trevilio! — sušuko karalius.— 
Pasiklausykit! Galima pamanyti, kad jis kalba apie kažkokią 
vienuolių broliją! Iš tikrųjų, mano mielas kapitone, man no- 
risi atimti iš jūsų kapitono laipsnį ir jį atiduoti madmuazelei 
de Šemro, kuriai aš pažadėjau abatiją. Bet nemanykite, kad 
aš taip Ir patikėsiu vien žodžiais. Mane vadina Liudviku Tei- 

singuoju, ponas de Trevili, ir tuojau pat, tuojau pat mes pa- 
matysime. .. 

— O, kaip tik todėl, kad pasitikiu tuo teisingumu, aš 
kantriai ir ramiai laukiu jūsų didenybės sprendimo. 

— Na, laukite, pone, laukite,— tarė karalius,— ilgai 
laukti aš jūsų neversiu. 

Iš tikrųjų laimė pasikeitė, ir karalius ėmė pralošinėti tai, 
ką buvo laimėjęs, tad apsidžiaugė, radęs dingstį, — tebūnie 
mums atleista už tą lošikų išsireiškimą, kurio kilmės prisipa- 
žįstame nežiną,— išsisukti. Taigi po valandėlės karalius at- 
sistojo, dėdamas į kišenę pinigus, kurie gulėjo prieš jį ant 
stalo ir kurių didžioji dalis buvo jo išlošta. 

— La Vjevili,— tarė jis,— sėskite į mano vietą. Man 
reikia svarbiu reikalu pasikalbėti su ponu de Treviliu. A, be- 
je... Čia aš turėjau aštuoniasdešimt luidorų; padėkite tiek 
pat, kad pralošusieji neturėtų kuo skųstis. Pirmo; vietoj — 
teisingumas! 

Paskui jis atsigrįžo į poną de Trevilį ir nuėjo su juo prie 
vieno lango ambrazūros. 

— Tai ką, pone,— tesė jis,— jūs sąkote, kad j0 eminen- 
cijos gvardiečiai pradėjo kibti prie jūsų muškietininkų? 

— Taip, jūsų didenybe, kaip ir visuomet. 

— O kaipgi visa tai, sakykite, atsitiko? Juk jūs žinote, 
mano brangus kapitone, kad teisėjas turi išklausyti abiejų 
pusių. 

— Ak, dieve mano! Visai paprastai ir suprantamai. Trys 
mano geriausi muškietininkai, kurių vardai žinomi jūsų di- 
denybei, kurių ištikimybę ne kartą įvertinote ir kurie, galiu 
patikinti jūsų didenybę, visa širdimi pasiryžę jums tarnauti, 
sakau, trys geriausieji mano kariai, ponai Atas, Portas ir Ara- 
mis, sumanė pasilinksminti kartu su jaunu gaskonu, kurį 
aš šį rytą buvau jiems rekomendaves. Jie ketino eiti, man 
rodos, į Sen-Žermeną ir buvo nutarę susitikti prie Dešo vie- 
nuolyno, bet staiga jiems sukliudė ponas de Žiusakas ir po- 
nai Kajuzakas, Bikara ir dar du kiti gvardiečiai, kurie atvyko 
čion tokiu gausiu būriu, matyt, ne be blogų kėslų prieš 
ediktus. 

— Aha! Aš tik dabar pradedu suprasti, — tarė karalius. — 
Jie, be abejo, patys buvo atėję kautis. 

— Aš jų nekaltinu, jūsų didenybe, bet palieku jūsų di- 
denybei spręsti pačiam, ko galėtų penki ginkluoti vyrai ateiti 
į tokią nuošalią vietą karmeličių vienuolyno apylinkėse. 

— Taip, jūsų tiesa, Trevili, jūsų tiesa. 

— Bet, pamatę mano muškietininkus, jie pakeitė savo 
sumanymą, ir jų tarpusavio neapykantą nustelbė vieno pulko 
neapykanta kitam, nes jūsų didenybė žinote, kad muškieti- 
ninkai, kurie klauso karaliaus ir vien tik karaliaus, savaime 
yra ponui kardinolui ištikimų gvardiečių priešai. 

— Taip, Trevili, taip, — liūdnai tarė karalius.— Labai 
skaudu, tikėkite manimi, matyti Prancūzijoje dvi partijas, 
dvi galvas karalystėje. Bet visa tai pasibaigs, Trevili, visa tai 
pasibaigs. Taigi jūs sakote, kad gvardiečiai prikibo prie muš- 
kietininkų. 

— Aš sakau, kad, gal būt, šitaip atsitiko, bet aš nepri- 
siekiu, valdove. Jūsų didenybė žinote, kaip sunku susekti 
teisybę. Nebent reikėtų būti apdovanotam šiuo nuostabiu 
įžvalgumu, už kurį Liudvikas XIII yra pramintas Teisin- 
guoju. 

— Jūsų tiesa, bet muškietininkai buvo ne vieni: su jais 
dar buvo kažkoks vaikas. 

— Taip, jūsų didenybe, ir vienas sužeistas; tuo būdu 
trys muškietininkai, kurių vienas sužeistas, ir vienas vaikas 
ne tik atsilaikė prieš penkis smarkiausius pono kardinolo 
gvardiečius, bet dargi keturis jų paguldė. 

— Bet juk tai pergalė! — sušuko karalius, visas nušvi- 
tęs, — tikra pergalė! 

— Taip, valdove, tokia pat tikra, kaip ir anoji prie Se 
tilto. 

— Sakote, keturi vyrai, iš kurių vienas sužeistas ir vie- 
nas vaikas? 

— Vos pasiekęs jaunuolio amžių, bet jis irgi šia proga 
taip puikiai pasirodė, kad drįstu jį rekomenduoti jūsų di- 
denybei. 

— Kuo jis vardu? 


71 


— D'Artanjanas, jūsų didenybe. Jis yra sūnus seniausio 
mano draugo, sūnus Žmogaus, kuris kartu su garbingo atmi- 
nimo karaliumi, jūsų tėvu, dalyvavo kare savanoriu. 

— Ir jūs sakote, kad šis jaunuolis gerai pasirodė? Pa- 
pasakokit man apie tai, Trevili. Jūs žinote, kad aš mėgstu 
pasakojimus apie karus ir kautynes. 

Ir karalius Liudvikas XIII išdidžiąi paraitė ūsus, įsirem- 
damas į šoną. 

— Jūsų didenybe,— tęsė Trevilis,— kaip jau sakiau, po- 
nas d'Artanjanas yra bemaž vaikas, ir kadangi jis neturi gar- 
bės būti muškietininku, tad buvo apsivilkęs miestelėno rū- 
bais. Pono kardinolo gvardiečiai, matydami, kad jis jaunas, 

o ypač, kad nepriklauso prie pulko, paprašė jį pasitraukti, 
prieš jiems pulsiant. 

— Taigi matote, Trevili,— pertraukė karalius, — jie pir- 
mieji užpuolė! 

— Visai teisingai, jūsų didenybe, čia nėra jokių abejo- 
nių. Jie ragino jį pasitraukti, bet jis atsakė visa savo širdimi 
esąs Muškietininkas ir visiškai ištikimas jūsų didenybei, to- 
dėl pasiliksiąs su ponais muškietininkais. 

— Šaunus jaunuolis! — sušnabždėjo karalius. 

— Ir tikrai jis pasiliko su jais. Jūsų didenybė įsigijote 
puikų karį, nes kaip tik jis ir kirto Žiusakui tą baisųjį smū- 
gį, dėl kurio taip širsta ponas kardinolas. 

— Ar tai jis sužeidė Žiusaką? — sušuko karalius.— Jis? 
Tasai vaikas? Trevili, tai neįmanoma! 

— Viskas įvyko taip, kaip aš turėjau garbės pranešti 
jūsų didenybei. 

— Žiusakas — vienas geriausių špagos meistrų visoje 
karalystėje! | 

— Na ką gi, jūsų didenybe, jis rado už save pranašesnį! 

— Aš noriu pamatyti šį jaunuolį, Trevili, aš noriu jį pa- 
matyti ir, jei galima, kuo nors jam padėti, — mes tuo pasi- 
rūpinsime. 

— Kada jūsų didenybė teiksis jį priimti? 

— Rytoj dvyliktą, Trevili. 

— Jį vieną atvesti? 

— Ne, atveskite man juos drauge visus keturis. Aš no- 
riu jiems padėkoti visiems iš karto: ištikimi žmonės retai su- 
tinkami, Trevili, ir ištikimybę reikia apdovanoti. 

— Dwvyliktą, jūsų didenybe, mes būsime Luvre. 

— Beje, siauraisiais laiptais, Trevili, tik siauraisiais. Kar- 
dinolas neturi žinoti... 

— Klausau, jūsų didenybe. 

— Jūs suprantate, Trevili, įstatymas lieka įstatymu: šiaip 
ar taip, kautis vis dėlto uždrausta. 

— Bet šis susitikimas, jūsų didenybe, peržengia įprastas 
dvikovos ribas. Tai susidūrimas ir geriausias įrodymas, kad 
tie penki kardinolo gvardiečiai stojo prieš tris mano muškie- 
tininkus ir poną d'Artanjaną. 

— Tai tiesa, — tarė karalius, — bet nesvarbu, Trevili, vis 
dėlto ateikite siauraisiais laiptais. 

De Trevilis nusišypsojo. Jis pasiekė to, kad vaikas sukilo 
prieš savo mokytoją, ir tai jau buvo daug. Jis pagarbiai nu- 
silenkė karaliui ir, jam leidus, išėjo. 

Tą patį vakarą trims muškietininkams buvo pranešta apie 
jiems suteiktą garbę. Kadangi jau seniai jie pažinojo kara- 
lių, tad juos tai ne per daug sujaudino, bet d'Artanjanas sa- 
vo gaskoniška vaizduote jau matė būsimąją laimę ir praleido 
naktų, regėdamas aukso sapnus. Dėl to jau aštuntą valandą 
ryto jis buvo pas Atą. 

D'Artanjanas rado muškietininką jau apsivilkusį ir pasi- 
rengusį eiti. Kadangi pas karalių priėmimas turėjo įvykti tik 
dvyliktą, tad jis buvo susitaręs su Portu ir Aramiu susitikti 
smuklėje prie Liuksemburgo arklidžių pažaisti ten sviediniu. 
Atas pakvietė ir d'Artanjaną eiti drauge, ir šis sutiko, nors 
nemokėdamas ir niekuomet nebandes to žaidimo: mat, buvo 
tik devynios valandos ryto, ir jis nežinojo, kur praleisti lai- 
ką iki dvyliktos. 

Portas ir Aramis jau buvo atvykę ir žaidė drauge. Atas, 
būdamas labai mitrus visuose kūno pratimuose, atsistojo su 
d'Artanjanu priešingoj pusėj aikštelės ir pasiūlė jiems žais- 
ti keturiese. Bet jau iš pirmo judesio, nors ir mesdamas kai- 
riąja ranka, Atas pajuto, kad tokiai mankštai jo žaizda dar 

perdaug šviežia. D'Artanjanas pasiliko vienas. Kadangi jis 
pareiškė dar nemokąs taisyklingai žaisti, tad toliau visi tik 
šiaip sau mėtė sviedinį, neskaitydami taškų. Bet vienas svie- 
dinys, paleistas stipruolio Porto rankos, pralėkė taip arti pro 
d'Artanjano veidą, jog šis pamanė, kad jei sviedinys nebūtų 
pralėkęs pro šalį, o pataikęs jam į veidą, jo audiencija tik- 
riausiai būtų nuėjusi niekais, nes jis jokiu būdu nebūtų ga- 
lėjęs pasirodyti karaliui. O juk gaskoniška vaizduotė jam 
sakė, kad nuo tos audiencijos priklauso visa jo ateitis. Todėl 
jis mandagiai nusilenkė Portui ir Aramiui, pareikšdamas žai- 
siąs tik tada, kai galėsiąs prieš juos atsilaikyti, ir nuėjo už 
virvinės pertvaros, į galeriją. 

D'Artanjano nelaimė, žiūrovų tarpe buvo vienas jo emi- 
nencijos gvardietis, kuris, dar įsiutęs už vakarykštį savo 
draugų pralaimėjimą, pažadėjo pasinaudoti pirmąja proga ir 
atkeršyti už juos. Taigi jam pasirodė, kad tokia proga atėjo, 
ir, kreipdamasis į savo kaimyną, tarė: 

— Nenuostabu, kad šis jaunuolis išsigando sviedinio. 
Juk jis, be abejo, kandidatas į muškietininkus. 

D'Artanjanas atsigręžė it gyvatės įgeltas ir įsmeigė akis 
į gvardietį, pasakiusį tuos užgaulius žodžius. 

— Po šimts! — vėl prabilo tas, įžūliai raitydamas ūsus.— 
Žiūrėkit į mane, kiek tik norite, ponaičiuk: ką pasakiau — 
"pasakiau. 

— O kadangi jūsų pasakyti žodžiai perdaug aiškūs ir 
nėra reikalo jų aiškinti, — patylom atsakė d'Artanjanas,— tad 
aš jus paprašysiu eiti kartu su manim. 

— Kada gi? — paklausė gvardietis pašaipiu tonu. 

— Tuojau pat. 

— Jūs, be abejo, žinote, kas aš esu? 

— Visiškai nežinau, ir man tai nė kiek nerūpi. 

— Klystate, nes, jei žinotumėt mano pavardę, gal būt, 
taip neskubėtumėt. 

— O kokia gi jūsų pavardė? 

— Bernažū, jūsų paslaugoms. 

— Puiku, pone Bernažū,— ramiai atsakė d'Artanjanas,— 
aš jūsų lauksiu prie durų. 

— Eikite, pone, aš seksiu paskui. 

— Neskubėkite per daug, pone, kad kas nepastebėtų, 
jog mes išeiname drauge. Jūs suprantate, kad tam reikalui, 
kurio mes imsimės, liudininkai nereikalingi. 

— Gerai,— atsakė gvardietis, nustebęs, kad jo pavardė 
jaunuoliui nepadarė ypatingo įspūdžio. 

Iš tikrųjų Bernažū pavardė buvo žinoma visiems, išskyrus 
gal tik d'Artanjaną, nes tai buvo viena dažniausiai minimų 
pavardžių kasdieniniuose susidūrimuose, kurių jokie kara- 
liaus ir kardinolo ediktai negalėjo sutramdyti. 

Portas ir Aramis buvo taip įnikę į savo partiją, o Atas 
taip atidžiai juos stebėjo, kad jie nė nepamatė išeinant savo 
jauną draugą, kuris, kaip buvo sakęs gvardiečiui, sustojo 
prie durų. Netrukus išėjo ir gvardietis. D'Artanjanas nega- 
lėjo gaišti, nes dvyliktą valandą pas karalių buvo paskirta 
audiencija. Jis apsižvalgė aplinkui ir pamatė, kad gatvė 
tuščia. 

— Garbės žodis, — tarė jis savo priešininkui, — jūsų lai- 
mė, nors jūs ir vadinatės Bernažū, kad turite reikalo tik su 
kandidatu į muškietininkus. Tačiau būkite ramus, aš steng- 
siuos padaryti tai, ką galiu. Ginkitės! 

— Bet,— pareiškė tasai, kurį d'Artanjanas iššaukė į ko- 
+vą,— Man atrodo, kad vieta ne visai vykusiai parinkta, ir 
mums būtų patogiau kur nors už Sen-Žermeno abatijos arba 
Pre-o-Klerke. 

— Jūsų pastaba visai teisinga, — atsakė d'Artanjanas,— 
bet, nelaimė, man liko nedaug laiko, nes lygiai dvyliktą tu- 
riu pasimatymą. Taigi ginkitės, pone, ginkitės! 

Bernažū buvo ne toks žmogus, kuriam reikėtų dusyk kar- 
toti tokį malonų kvietimą. Tą pat akimirksnį špaga švyste- 
lėjo jo rankoje, ir jis puolė savo priešininką, tikėdamasis jį, 
tokį jauną, įbauginti. 

Bet d'Artanjanas jau vakar turėjo gerą pamoką ir, dar 
įkaitintas savo pergalės, kupinas laukiamos malonės, pasiry- 
žo nesitraukti nė žingsnio. Abi špagos žvangėdamos susikry- 
žiavo prie pat rankenų. Kadangi d'Artanjanas stipriai laikėsi 
vietoje, tad jo priešininkas žengė žingsnį atgal. Pasinaudojęs 

momentu, kai besitraukiančio Bernažū špaga nukrypo į šalį, 
d'Artanjanas išlaisvino savo špagą, puolė pirmyn ir sužeidė 
priešininkui petį. D'Artanjanas tučtuojau pasitraukė žingsnį 
atgal ir iškėlė savo špagą, o Bernažū, sušukęs jam, kad tai 
niekis, drąsiai puolė pirmyn ir pats užšoko ant špagos smai- 
galio. Kadangi jis nesuklupo ir neprisipažino nugalėtas, o tik 
traukėsi prie pono de La Tremulio rūmų, kur tarnavo vienas 
70 giminaitis, d'Artanjanas, nežinodamas, kiek pastaroji prie- 
šininko žaizda yra pavojinga, stipriai spaudė jį ir tikriausiai 
būtų pribaigęs trečiuoju kirčiu. Bet staiga gatvėje kilęs 
triukšmas: pasiekė žaidimų vietą, ir du gvardiečio draugai, 
kurme buvo jį girdėję kalbant su d'Artanjanu, o po to matė 
išeinant kartu, išbėgo iš žaidimų aikštės su špagomis rankose 
lr puolė nugalėtoją. Tuojau pat pasirodė Atas, Portas ir Ara- 
mis, 1r tuo pačiu metu, kai du gvardiečiai jau buvo bepuolą 
jų jaunąjį draugą, jie privertė juos atsigręžti. Šį akimirksnį 
Bernažū krito, o gvardiečiai, likę tik dviese prieš keturis, 
ėmė šaukti: 

— Šen, de La Tremulio vyrai! 

Į tą šauksmą iš de La Tremulio rūmų pasipylė visi, kas 
ten buvo, ir užpuolė keturis draugus. Bet ir šie savo ruožtu 
ėmė šaukti: 

— Šen, muškietininkai! 

Šis šauksmas niekad nelikdavo be atgarsio. Visi žinojo, 
kad muškietininkai — jo eminencijos priešai, ir mylėjo juos 
už tai, kad jie neapkentė kardinolo. Todėl visų Raudonajam 
hercogui, kaip jį buvo pavadinęs Aramis, nepriklausančių 
dalinių gvardiečiai panašiuose susidūrimuose paprastai rem- 
davo karaliaus muškietininkus. Iš trijų pro šalį einančių 
pono Dezesaro kuopos gvardiečių du atėjo padėti keturiems 
draugams, o trečiasis nubėgo į pono de Trevilio rūmus, šauk- 
damas: 

— Šen, muškietininkai, šen! 

Kaip paprastai pono de Trevilio rūmai buvo pilni jo pul- 
ko kareivių, kurie ir nubėgo padėti savo draugams. Kova 
virto visuotine, bet persvara buvo muškietininkų pusėje: 
gvardiečiai ir pono de La Tremulio vyrai pasitraukė į rū- 

mus ir vos spėjo užtrenkti duris, kad sykiu su jais neįsiverž- 
tų ir priešai. Sužeistasis Bernažū jau buvo čion atgabentas 
pirmiau ir, kaip sakėme, atrodė sunkiai nukentėjęs. 

Muškietininkai ir jų sąjungininkai buvo taip įsikarščiavę, 
jog jau tarėsi, ar nereikėtų padegti pono de La Tremulio 
rūmų ir nubausti įžūlius jo vyrus, kurie išdrįso užpulti kara- 
liaus muškietininkus. Toks pasiūlymas buvo entuziastiškai 
priimtas, tik, laimė, staiga išmušė vienuolika. D'Artanjanas 
ir jo draugai prisiminė audienciją ir, apgailestaudami, kad 
toks puikus pokštas būsiąs iškrėstas be jų, jie pasistengė 
karštuolius numalšinti. Tad buvo pasitenkinta keliais grindi- 
nio akmenų smūgiais į duris, bet durys atlaikė. Tada visi 
atlyžo. Be to, tie, kurie buvo laikomi šio žygio vadais, jau pa- 
liko susirinkusius ir nuvyko į rūmus pas poną de Trevilį, 
kuris jų laukė ir jau žinojo apie šią išdaigą. 

— Greičiau į Luvrą! — tarė jis.— Į Luvrą, nė valandėlės 
negaištant, ir pasistenkime pasimatyti su karalium, kol kar- 
dinolas dar nespėjo jam visko išpasakoti! Mes pavaizduosime 
jam šį reikalą kaip vakarykščio įvykio tęsinį, ir abu jie bus 
laikomi vienu. 

Ponas de Trevilis, keturių jaunuolių lydimas, nuvyko į 
Luvrą, bet muškietininkų kapitonas didžiai nustebo, kai jam 
pranešė, kad karalius išvykęs į Sen-Žermeno miškus elnio 
medžioti. Ponas de Trevilis prašė dusyk pakartoti tą žinią, 
ir kiekvieną kartą jo bičiuliai matė vis labiau apsiniaukiant 
70 veidą. 

— Ar jo didenybė jau vakar buvo nusprendęs vykti į šią 
medžioklę? — paklausė jis. | 

— Ne, jūsų ekscelencija,— atsakė karaliaus kamerdine- 
ris,— tik šį rytą vyrlausias medžiotojas pranešė, kad nakčia 
jam apsupę elnią. Iš pradžių karalius pareiškė nevyksiąs, bet 
paskui, negalėdamas atsisakyti nuo šitokio malonumo, po 
priešpiečių vis dėlto išvažiavo. | 

— O karalius ar matėsi su kardinolu? — paklausė ponas 
de Trevilis. Žž 

— Tikriausiai taip,— atsakė karaliaus kamerdineris,— 
nes šįryt mačiau pakinkytą jo eminencijos karietą. Aš pa- 

klausiau, kur jis ketina vykti, ir man atsakė: „Į Sen-Žer- 
meną.“ 

— Mus aplenkė,— tarė ponas de Trevilis.— Ponai, aš 
aplankysiu karalių šį vakarą, bet jums. .. jums aš nepatariu 
rodytis jam akyse. 

Patarimas buvo labai protingas, o svarbiausia — duotas 
žmogaus, kuris perdaug gerai pažinojo karalių; tad keturi 
jaunuoliai nė nebandė jo nepaklausyti. Ponas de: Trevilis 
paprašė juos eiti namo ir laukti, kol atsiųsiąs Žinių. 

Grįžęs į savo rūmus, ponas de Trevilis pagalvojo, kad rei- 
kia pasiskubinti ir pasiskųsti pirmam. Jis pasiuntė vieną savo 
tarną pas poną de La Tremulį su laišku, kuriame prašė pa- 
šalinti iš savo namų pono kardinolo gvardietį ir išbarti savo 
vyrus už tai, kad jie išdrįso pulti muškietininkus. Bet ponas 
de La Tremulis, jau įspėtas savo arklininko, kuris, kaip ži- 
nome, buvo Bernažū giminaitis, atsakė, kad skųstis turėtų 
anaiptol ne ponas de Trevilis ir jo muškietininkai, o kaip tik 
jis, ponas de La Tremulis, kurio žmones muškietininkai už- 
puolę ir norėję sudeginti jo rūmus. Tarp šių dviejų didikų 
kilęs ginčas galėjo ilgokai užsitęsti, nes kiekvienas, žinoma, 
atkakliai būtų laikesis savo nuomonės, todėl ponas de Trevi- 
lis sugalvojo išeitį, kaip visa tai užbaigti: jis nusprendė pats 
nuvykti pas poną de La Tremulį. 

Tuojau nuvykes į jo rūmus, jis liepė pranešti apie save 
šeimininkui. 

Abu didikai mandagiai pasisveikino. Nors ir nebūdami 
draugai, jie vis dėlto gerbė vienas kitą. Abudu buvo kilnios 
širdies ir garbingi žmonės. Ponas de La Tremulis, protes- 
tantas, retai tesimatydamas su karaliumi, nepriklausė jokiai 
partijai, tad, aplamai, santykiaudamas su žmonėmis, nebuvo 
prieš ką nors šališkai iš anksto nusistatęs. Tačiau šio priėmi- 
mo metu jis buvo nors mandagus, bet šaltesnis, negu pa- 
prastai. 

— Pone,— prabilo de Trevilis— mes abu manome turį 
kuo nusiskųsti vienas antru, ir aš atvykau pats, kad galė- 
tume kartu išaiškinti šį reikalą. 

— Mielai, — atsakė ponas de La Tremulis.— Bet aš jus 

įspėju, kad man viskas gerai žinoma: viskuo kalt jūsų 
muškietininkai. 

— Jūs, pone, esate perdaug teisingas ir perdaug išmin- 
tingas žmogus, — tarė ponas de Trevilis,— kad nepriimtumė- 
te pasiūlymo, kurį aš jums tuojau išdėstysiu. 

— Malonėkite, pone, aš klausau. 

— Kaip jaučiasi Bernažū, jūsų arklininko giminaitis? 

— Labai blogai, pone. Be žaizdos rankoje, kuri šiaipjau 
nepavojinga, jis dar turi vieną gilią žaizdą plaučiuose, ir 
gydytojas sako, kad maža vilčių jam pasveikt. 

— (O sužeistasis ar tebeturi sąmonę? 

— Taip. 

— Ar jis kalba? 

— Sunkiai, bet kalba. 

— Gerai, pone, tad eime pas jį. Prisaikdinkime sužeistą- 
jį dievu, pas kurį, gal būt, greit bus pašauktas, kad mums 
pasakytų teisybę. Aš pasirenku jį teisėju jo paties byloje, ir, 
ką jis pasakys, aš tikėsiu. 

Ponas de La Tremulis valandėlę pagalvojo; paskui, nu- 
sprendęs, kad sunku būtų sugalvoti išmintingesnį pasiūly- 
mą, sutiko. 

Abu jie nuėjo į kambarį, kuriame gulėjo sužeistasis. Ma- 
tydamas tuos du kilnius didikus, ateinančius jo aplankyti, 
jis mėgino kilstelėti lovoje, bet buvo per silpnas ir, šių pa- 
stangų išvargintas, krito atgal beveik be sąmonės. 

Ponas de La Tremulis priėjo prie jo ir davė jam pakvė- 
puoti druskų, nuo kurių jis atsipeikėjo. Tada ponas de Tre- 
vilis, nenorėdamas, kad jį kas kaltintų turėjus įtakos ligo- 
niui, paprašė poną de La Tremulį, kad jis pats klausinėtų 
sužeistąjį. 

Viskas įvyko taip, kaip buvo numatęs ponas de Trevilis. 
Svyruodamas tarp gyvenimo ir mirties, Bernažū nė nemanė 
slėpti tiesos: abiem didikam jis papasakojo viską taip, kaip 
ir buvo įvykę. 

Ponas de Trevilis to tik ir tenorėjo. Jis palinkėjo Bernažū 
greit pasveikti, atsisveikino su ponu de La Tremuliu, grįžo 

į savo rūmus ir tuojau pat liepė pranešti keturiems draugams, 
kad jis jų laukiąs pietų. 

Pas poną de Trevilį susirinkdavo aukštosios visuomenės 
žmonės, žinoma, visi antikardinolininkai. Tad suprantama, 
kad per visus pietus buvo kalbama tik apie tuos du jo emi- 
nencijos gvardiečių pralaimėjimus. O kadangi tų dviejų die- 
nų didvyris buvo d'Artanjanas, tad jam ir pasipylė visi svei- 
kinimai, kuriuos Atas, Portas ir Aramis mielai paliko jam 
vienam, ne tik todėl, kad buvo geri jo draugai, bet ir todėl, 
kad taip jau dažnai susilaukdavo sveikinimų, jog šį kartą 
galėjo dalį savo garbės jam skirti. 

Apie šeštą valandą ponas de Trevilis pranešė, kad jam 
reikia vykti į Luvrą. Jo didenybės paskirtoji valanda au- 
diencijai jau buvo praėjusi, todėl, užuot prašęs leisti įeiti 
siauraisiais laiptais, jis su keturiais jaunuoliais sustojo lau- 
kiamajame. Karalius dar nebuvo grįžęs iš medžioklės. Mūsų 
jaunuoliai kartu su dvariškių minia laukė maždaug pusva- 
landį, tik staiga atsidarė visos durys ir buvo pranešta, kad 
karalius atvyksta. 

Išgirdęs šį pranešimą, d'Artanjanas pasijuto drebąs visu 
kūnu. Sekanti minutė tikriausiai turėjo nulemti visą tolimes- 
nį jo gyvenimą. Jo akys baimingai įsmigo į duris, pro kurias 
turėjo įeiti karalius. 

Liudvikas XIII pasirodė, žengdamas pirma visų. Jis vil- 
kėjo dar dulkėtais medžioklės drabužiais, buvo apsiavęs il- 
gais batais, o rankoje laikė vytinį. Iš pirmo žvilgsnio d'Ar- 
tanjanas nusprendė, kad karaliaus sieloje siaučia audra. 

Nors ši bloga jo didenybės nuotaika buvo aiškiai mato- 
ma, tačiau dvariškiams tai nesukliudė išsirikiuoti jam pra- 
einant: karaliaus prieškambariuose gerlau buvo susilaukti 
pikto žvilgsnio, negu visai likti nepastebėtam. Tad trys 
muškietininkai nedvejodami žengė žingsnį į priekį, o d'Ar- 
tanjanas, priešingai, — pasiliko pasislėpęs už jų. Nors kara- 
lius ir pažinojo Atą, Portą ir Aramį, bet praėjo pro juos nė 
nedirstelėjęs, neprataręs jiems nė žodžio, tarsi būtų nieka- 
dos jų nematęs. Kai karalius valandėlę įsmeigė akis į poną 
de Trevilį, šis taip tvirtai atlaikė jo žvilgsnį, jog valdovas 

nusigręžė pirmas; paskui jo didenybė, kažką murmėdamas, 
nuėjo į savo apartamentus. 

— Blogi reikalai, — šypsodamasis tarė Atas,— šį kartą 
mes dar nebūsime paskirti ordino kavalieriais. 

— Palaukite čia dešimt minučių,— tarė de Trevilis,— ir 
jei po dešimties minučių nepamatysite manęs išeinant, grįž- 
kite į mano rūmus, nes ilgiau laukti nebus prasmės. 

Keturi jaunuoliai laukė dešimt, penkiolika, dvidešimt 
minučių ir, matydami, kad ponas de Trevilis nesirodo, išėjo 
smarkiai sunerime. 

Ponas de Trevilis drąsiai įžengė į karaliaus kabinetą ir 
rado jo didenybę labai blogai nusiteikusį, sėdintį minkštame 
krėsle ir vytinio kotu daužantį sau per batus; bet tas ponui 
de Treviliui nė kiek nesutrukdė kuo ramiausiai pasiteirauti 
Jo sveikatos. 

— Bloga, pone, bloga,— atsakė karalius. — Aš nuobo- 
džiauju. 

Tai iš tikrųjų buvo sunkiausia Liudviko. XIII liga. Jis 
dažnai paimdavo kurį nors savo dvariškių už parankės, pr1- 
vesdavo jį prie lango ir sakydavo jam: „Nuobodu, pone! 
Panuobodžiaukim drauge.“ 

— Kaip! — sušuko ponas de Trevilis.— Jūsų didenybė 
nuobodžiauja! Argi nepatyrėte malonumo šiandien medžio- 
dami? 

— Na, ir malonumas, pone! — subumbėjo karalius.— 
Prisiekiu savo siela, viskas išsigimsta, ir nežinau, ar žvėrys 
pėdsako nepalieka, ar šunys uoslės nebeteko. Mes užpiudo- 
me senį dešimtragį elnią, vejamės jį šešias valandas, ir tada, 
kai jau beveik jį pasivejam, kai Sen-Simonas jau kelia prie 
lūpų ragą pergalės skelbti, staiga visi žmonės puola į šalį ir 
šoka vytis kažkokio jauniklio elniuko. Matysite, kad aš bū- 
siu priverstas išsižadėti šitos medžioklės, kaip jau esu išsi- 
žadėjęs paukščių medžioklės. Ak, pone de Trevili! Aš esu 
labai nelaimingas karalius: turėjau tik vieną didsakalį, ir tas 
užvakar nugaišo. 

— Tikrai, jūsų didenybe, aš suprantu jūsų sielvartą, tai 

didelė nelaimė. Bet, man rodos, jums dar liko nemaža saka- 
lų, vanagų ir kitokių medžioklinių paukščių. 

— Ir nė vieno žmogaus jiems mokyti! Išmiršta sakalinin- 
kai, tik aš vienas dar išmanau sakalų medžioklės meną. Kai 
manęs nebus, viskas pasibaigs ir bus medžiojama tik slastais 
ir kilpomis. Kad aš bent turėčiau laiko kitus apmokyti! Bet 
kur tau! Ponas kardinolas neduoda man nė valandėlės ra- 
mybės, jis man kalba apie Ispaniją, jis man kalba apie 
Austriją, jis man kalba apie Angliją! A, beje, dėl pono kar- 
dinolo. Pone de Trevili, aš jumis esu nepatenkintas. 

Ponas de Trevilis tik šito ir telaukė. Jis seniai pažinojo 
karalių ir suprato, kad visi tie nusiskundimai buvo tik įžan- 
ga, savotiškas įsidrąsinimas ir kad pagaliau atėjo laikas pra- 
šnekti apie tai, apie ką jis norėjo kalbėti. 

— Kuo gi aš turėjau nelaimės nepatikti jūsų dideny- 
bei? — paklausė ponas de Trevilis, dėdamasis itin nustebęs. 

— Ar tai šitaip jūs einate savo pareigas, pone? — tęsė 
karalius, tiesiai neatsakydamas į pono de Trevilio klausi- 
mą.— Argi tam aš paskyriau jus savo muškietininkų kapito- 
nu, kad jie nužudytų žmogų, sukeltų ištisą miesto kvartalą 
ir kėsintųsi padegti Paryžių? Ir jūs nė žodžiu neužsiminėt 
man apie tai! Bet ką gi, — pridūrė karalius, — aš, tur būt, be 
reikalo skubu kaltinti: triukšmadariai, be abejonės, jau ka- 
lėjime, ir jūs atėjote man pranešti, kad teisingumas įvyk- 
dytas. 

— Jūsų didenybe,— ramiai atsakė ponas de Trevilis— 
priešingai, aš kaip tik ateinu prašyti, kad jūs tą teisingumą 
įvykdytumėt. 

— Kam? — sušuko karalius. 

— Šmeižikams,— atsakė ponas de Trevilis. 

— A, štai dar naujiena! — atšovė karalius.— Ar tik ne- 
pradėsite mane įtikinėti, kad tie jūsų trys prakeikti muškie- 
tininkai: Atas, Portas ir Aramis ir tas jūsų naujokas iš Bear- 
no neužpuolė kaip padūkę vargšo Bernažū ir nesudorojo jo 
taip, jog jis šiuo metu tikriausiai jau miršta! Ar nesiimsite 
man įrodinėti, kad po to jie nebuvo apsiautę hercogo de La 
Tremulio rūmų ir anaiptol neketino jų padegti! Karo metu, 

gal būt, tai nebūtų jau tokia didelė nelaimė, nes ten tikras 
hugenotų lizdas, bet taikos metu tai neleistinas pavyzdys. 
Sakykite, ar tik nebandysite visa tai paneigti? 

— Ir kas gi jūsų didenybei papasakojo šią gražią pasa- 
ką? — ramiai paklausė ponas de Trevilis. 

— Kas man papasakojo, pone! O kas gi kitas, jei ne tasai, 
kuris budi, kai aš miegu, dirba, kai aš linksminuos, vadovau- 
ja visiems reikalams viduje ir už valstybės sienų, tiek Pran- 
cūzijoje, tiek ir Europoje. 

— Jūsų didenybė tikriausiai kalbate apie dievą,— tarė 
ponas de Trevilis.— Nes aš žinau tik vieną dievą, kuris gali 
būti tiek pranašesnis už jūsų didenybe. 

— Ne, pone, aš kalbu apie valstybės ramstį, apie mano 
vienintelį tarną, apie mano vienintelį draugą — poną kar- 
dinolą. 

— Jo eminencija — tai dar ne jo šventenybė. 

— Ką jūs norite tuo pasakyti, pone? 

— Kad neklaidingas yra tik popiežius, o kiti, netgi kar- 
dinolai, gali klysti. 

— Jūs norite pasakyti, kad jis mane apgaudinėja, jūs 
morite pasakyti, kad jis išdavikas. Vadinasi, jūs kaltinate jį. 
Na, sakykite, prisipažinkite atvirai, kad jūs jį kaltinate! 

— Ne, jūsų didenybe. Bet aš sakau, kad jis pats yra ap- 
gautas. Aš tik sakau, kad jam kažkas suteikė neteisingas 
žinias. Aš sakau, kad jis pasiskubino apkaltinti jūsų dideny- 
bės muškietininkus, kuriems jis yra neteisus, ir kad jis ima 
žinias ne iš tikrų šaltinių. 

— Kaltina pats hercogas ponas de La Tremulis. Ką jūs 
į tai atsakysite? 

— Galėčiau atsakyti, kad jis šiuo atveju pernelyg suin- 
teresuotas ir negali būti tikrai bešališkas liudininkas. Bet aš 
to nesakau, jūsų didenybe, nes pažįstu hercogą: jis ištikimas 
bajoras ir aš juo pasitikėčiau, bet tik su viena sąlyga... 

— Kokia? | 

— Kad jūsų didenybė patys jį pakviestumėt, išklausinė- 
tumėt, bet akis į akį, be liudininkų, ir kad aš būčiau jūsų 

didenybės priimtas tuojau pat, hercogui išėjus. 

— Štai kaip! — sušuko karalius.— Ir jūs sutiksite su tuo, 
ką pasakys ponas de La Tremulis? 

— Taip, jūsų didenybe. 

— Jūs priimsite j0 sprendimą? 

— Be abejonės. 

— Ir sutiksite atlyginti tuos nuostolius, kiek jis parei- 
kalaus? 

— Pilnai. 

— La Šene! — šūktelėjo karalius.— La Šene! 

Įėjo patikimas Liudviko XIII kamerdineris, kuris visuo- 
met stovėdavo prie durų. 

— La Šene,— tarė karalius, — tuojau pat pasiųskite žmo- 
gų pašaukti pono de La Tremulio. Aš noriu šį vakarą su juo 
pasikalbėti. 

— Jūsų didenybė man duodate žodį, kad tuo metu su 
niekuo daugiau nesimatysite, tik su ponu de La Tremuliu 
1r manimi? 

— Nė su vienu, bajoro žodis. 

— Tad iki rytojaus, jūsų didenybe. 

— Iki rytojaus, pone. 

— Kurią valandą įsakysite, jūsų didenybe? 

— Kurią tik jūs panorėsite. 

— Bet, ateidamas perdaug anksti, bijau jūsų didenybę 
"pažadinti. 

— Mane pažadinti? Argi aš miegu? Aš nebemiegu, po- 
ne, aš tik kartais snūduriuoju, štai ir viskas. Tad ateikite 
anksti, kada tik norite, kad ir septintą valandą, bet saugo- 
kitės, jeigu jūsų muškietininkai kalti! 

— Jei mano muškietininkai kalti, jūsų didenybe, kalti- 
ninkai bus atiduoti į jūsų rankas ir jūs pasielgsite su jais 
kaip tinkamas. Ar jūsų didenybė dar ko nors pageidauja? 
Prašau sakyti, aš esu pasiruošęs įvykdyti. 

— Ne, pone, juk aš ne veltui vadinamas Liudviku Tei- 
singuoju. Tad ligi rytojaus, pone, ligi rytojaus. 

— Tesaugo dievas iki rytojaus jūsų didenybę! 

Kad ir kaip blogai miegojo karalius, ponas de Trevilis 
miegojo dar blogiau: dar tą patį vakarą jis liepė pranešti 

trims savo muškietininkams ir jų bičiuliui, kad atvyktų pas jį 
rytą pusę septintos. Jis nusivedė juos drauge, nieko tikro 
nesakydamas, nieko nežadėdamas ir neslėpdamas, kad jų ir 
net jo paties likimas kabo ant plauko. | 

Prie siaurųjų laiptų jis liepė jiems palaukti. Jei karalius 
vis dar būsiąs įširdęs ant jų, jie nepastebėti pasitrauksią, 0 
Jei karalius sutiktų juos priimti, beliks tik juos pašaukti. 

Įeidamas į atskirą karaliaus prieškambarį, ponas de Tre- 
vilis sutiko La Šene, kuris jam papasakojo, kad vakar va- 
kare hercogo de La Tremulio nesuradę jo rūmuose, kad jis 
grįžęs namo perdaug vėlai, kai jau nebederėjo vykti į Luv- 
rą, kad jis atvykęs tik dabar ir šiuo metu esąs pas karalių. 

Pastarasis pareiškimas labai patiko ponui de Treviliui, 
kuris tuo būdu galėjo būti tikras, kad pašalinė įtaiga Neįsi- 
terps tarp pono de La Tremulio ir jo audiencijų. 

Iš tikrųjų nepraslinko nė dešimt minučių, o štai kara- 
liaus kabineto durys atsidarė, ir ponas de Trevilis pamatė 
iš ten išeinanų hercogą de La Tremulį, kuris priėjo prie jo 
ir tarė: 

— Pone de Trevili, jo didenybė pakvietė mane, norė- 
damas sužinoti, kas ir kaip atsitiko vakar rytą prie mano 
rūmų. Aš jam pasakiau tiesą, atseit, tai, kad kalti buvo ma- 
niškiai ir kad aš esu pasiruošęs jus už tai atsiprašyti. Ka- 
dangi štai dabar sutinku jus, teikitės priimti šį mano atsi- 
prašymą ir visada laikykite mane savo draugu. 

— Pone hercoge,— prabilo de Trevilis,— aš taip pasiti- 
kėjau jūsų teisingumu, jog nenorėjau, kad kas kitas gintų 
mane prieš jo didenybę, o tik jūs. Matau, kad neapsigavau, 
ir dėkoju jums už tai, kad Prancūzijoje dar yra žmogus, 
apie kurį neapsirinkant galima pasakyti tai, ką aš pasakiau 
apie jus. 

— Gerai, gerai, — tarė karalius, kuris girdėjo visus tuos 
komplimentus, stovėdamas tarp dvejų durų: — tik pasaky- 
kite jam, Trevili, nes jis tvirtina esąs jūsų draugas, kad aš 
taip pat norėčiau būti jo draugu, tik jis man yra neatidus, 
ir kad štai greit jau bus treji metai nuo to laiko, kai aš jį 

mačiau, ir išvystu tik tada,. kai pasiunčiu jo pakviesti. Pasa- 
kykit jam tai mano vardu, nes karalius pats to negali sakyti. 

— Ačiū, jūsų didenybe, ačiū, — tarė hercogas, — bet aš 
norėčiau užtikrinti jūsų didenybę, kad anaiptol ne tie — 
čia, žinoma, aš nekalbu apie poną de Trevilį, — kad anaiptol 
ne tie, kuriuos jo didenybė kiekvienu metu kasdien mato, 
yra jam ištikimiausi. 

— Ak, tai jūs girdėjote, ką aš pasakiau! Juo geriau, her- 
coge, juo geriau! — tarė karalius, prieidamas tiesiog prie 
durų.— A, čia jūs, Trevili. O kurgi mūsų muškietininkai? Aš 
jums užvakar liepiau juos atvesti, kodėl neatvedėt? 

— Jie apačioj, jūsų didenybe, ir, jeigu leisite, La Šene 
juos tuoj pakvies. 

— Taip, taip, tegul jie tučtuojau ateina. Jau greit aštuo- 
nios, o devyniomis aš laukiu vizito. Galite eiti, pone herco- 
ge, tik neužmirškite lankytis. Įeikite, Trevili. 

Hercogas nusilenkė ir išėjo. Tuo metu, kai jis pravėrė 
duris, La Šene vedami, trys muškietininkai ir d'Artanjanas 
pasirodė viršutinėje laiptų aikštelėje. 

— Eikite šen, mano drąsuoliai, eikite šen,— tarė kara- 
lius.— Aš turiu jus išbarti. 

Muškietininkai nusilenkdami priėjo, o d'Artanjanas sekė 
paskui juos. 

— Po velnių! — tęsė karalius.— Kaip jūs keturiese per 
dvi dienas išvedėt iš rikiuotės septynis jo eminencijos gvar- 
diečius! To jau per daug, ponai, per daug. Jeigu šitaip eis 
toliau, po trijų savaičių jo eminencija bus priverstas pakeis- 
ti kuopą naujais kareiviais, o aš turėsiu įsakyti, kad visu 
griežtumu būtų laikomasi nuostatų. Vieną — dar nieko ne- 
sakau — visko gali atsitikti, bet septynis per dvi dienas! Aš 
kartoju, to jau per daug, su kaupu per daug. 

— Todėl, jūsų didenybe, patys matote, jie labai susi- 
graudinę ir giliai atgailaudami ateina jūsų atsiprašyti. 

— Labai susigraudinę ir giliai atgailaudami! Hm! Hm! — 
tarė karalius.— Aš netikiu jų veidmainiškais gymiais, ypač 
ano ten, gaskono fizionomija. Eikite šen, pone. 

D'Artanjanas, supratęs, kad jam taikomas šis malonus 
kvietimas, priėjo artyn, dėdamasis itin nusiminęs. 

— Šit kaip? Kodėl gi jūs man sakėte, kad jis jaunuolis? 
Juk jis dar vaikas, pone de Trevili, tikras vaikas! Tai jis 
vienu kalavijo smūgiu paguldė Žiusaką? 

— Ir dviem smūgiais parklupdė Bernažū. 

— Tikrai? | 

— Jau neminint to,— tarė Atas,— kad jeigu jis nebūtų 
manęs išvadavęs iš Kajuzako rankų, aš tikriausiai šiandien 
neturėčiau garbės jūsų didenybei išreikšti savo nuolankiau- 
sios pagarbos. 

— Vadinasi, jis tikras demonas, šis jaunas jūsų bearnie- 
tis, po šimts raguotų kipšų, kaip sakydavo amžinatilsį mano 
tėvas! Tokiam amatui įsigyti reikia daug švarkų prakiurdinti 
ir daug kalavijų nulaužti. O juk gaskonai, kaip visada, ne- 
turtingi, ar ne tiesa? 

— Jūsų didenybe, turiu pasakyti, kad jų kalnuose dar 
neatrastos aukso kasyklos, nors viešpats turėtų padaryti 
jiems tą stebuklą, kad būtų atlyginta už tai, jog jie taip uo- 
liai rėmė velionį jūsų tėvą kovoje dėl sosto. 

— Iš to išeina, kad gaskonai ir mane padarė karalium, 
nes aš esu savo tėvo sūnus, ar ne tiesa, Trevili? Na ką g), 
gerai! Aš neginčiju. La Šene, eikite pažiūrėti, gal, iškratęs 
visas mano kišenes, surasite keturiasdešimt pistolių; jei ra- 
site, atneškite juos man. O dabar, jaunuoli, padėjęs ranką 
prie širdies, papasakokit, kaip visa tai atsitiko. 

D'Artanjanas smulkiai papasakojo vakarykštį nuotykį: 
kaip jis, negalėdamas užmigti iš džiaugsmo, kad pamatys ka- 
ralių, atėjo pas savo draugus tris valandas prieš audienciją; 
gvardietis Bernažū, už tą juoką vos nesumokėjęs savo gy- 
vybe, o ponas de La Tremulis, kuris čia buvo niekuo nedė- 
tas, vos neprarado savo rūmų. 

— Taip, lygiai taip,— sumurmėjo karalius, — ir herco- 
gas man papasakojo tą nuotykį. Vargšas kardinolas! Septyni 
žmonės per dvi dienas, ir dar jo brangiausieji! Bet jau 

užteks, ponai, suprantate, jau užteks: jūs atsilyginote už 
Ferū gatvę, ir dar su kaupu. Jūs turite būti patenkinti. 

— Jei jūsų didenybė patenkintas, mes irgi patenkinti. 

— Taip, aš patenkintas, — pareiškė karalius, imdamas iš 
La Šene rankos saują auksinių ir dėdamas juos į d'Artanja- 
no delną.— Štai, — pridūrė jis,— mano pasitenkinimo įro- 
dymas. 

Anuomet išdidumo sąvoka, taip plačiai pasklidusi mūsų 
dienomis, dar nebuvo madinga. Bajoras imdavo pinigus tie- 
siog iš karaliaus rankų ir visai nesijautė esąs pažemintas. 
Tad ir d'Artanjanas įsidėjo keturiasdešimt pistolių į kišenę 
ne tik nesivaržydamas, bet priešingai, karštai dėkodamas ka- 
raliui. 

— Taip, taip, — tarė karalius, pažvelgęs į sieninį laikro- 
dį,— dabar jau pusė devynių, tad galite eiti, nes aš jums 
sakiau, kad devyniomis kai ko laukiu. Dėkoju, ponai, už 
jūsų ištikimybę. Aš galiu ja pasikliauti, ar ne tiesa? 

— O, jūsų didenybe! — vienu balsu sušuko keturi bi- 
čiuliai.— Dėl jūsų mes duotumės sukapojami į gabalėlius! 

— Gerai, gerai, bet dar geriau, jei liksite nesukapoti: 
taip daug geriau, 0 ir man tada būsite naudingesni. Trevili,— 
pusbalsiu tarė karalius, išeinant muškietininkams,— jūs ne- 
turite laisvos vietos muškietininkų pulke, o, be to, mes esa- 
me nutarę nepriimti į pulką, prieš tai kandidato neišbandę, 
todėl patalpinkite šį jaunuolį jūsų pusbrolio pono Dezesaro 
gvardiečių kuopoje. Šimts perkūnų! Trevili, aš džiaugiuos, 
įsivaizduodamas, kaip raukysis kardinolas: jis bus įsiutes, 
bet man tai nesvarbu! — aš elgiuosi teisingai. 

Ir karalius rankos mostu atsisveikino su Treviliu, kuris 
nuskubėjo pas savo muškietininkus. Jis rado juos drauge su 
d'Artanjanu besidalinančius keturiasdešimt pistolių. 

O kardinolas, kaip sakė karalius, tikrai įsiuto; taip įsiuto, 
jog aštuonias dienas neatėjo lošti su karalium. Tačiau ka- 
raliui tat nekliudė rodyti jam meiliausią šypseną ir, kiek- 
vieną kartą susitikus, švelniausiu balsu paklausti: 

— Kaipgi, pone kardinole, jaučiasi tas vargšas jūsų Ber- 
nažū ir vargšas Žiusakas? 

VII 6 MUŠKIETININKAI SAVO NAMUOSE 


Išėjęs iš Luvro, d'Artanjanas paklausė savo draugų, kaip 
jam būtų geriau sunaudoti savąją keturiasdešimties pistolių 
dalį. Atas patarė ,„Pušies kankorėžyje“ užsakyti gerus pie- 
tus, Portas — pasisamdyti tarną, o Aramis — susirasti pa- 
dorią mylimąją. 

Pietūs buvo suruošti dar tą pačią dieną, ir tarnas jau 
padavinėjo prie stalo. Tuos pietus užsakė Atas, o Portas su- 
rado tarną. Tai buvo pikardietis, kurį šaunusis muškietinin- 
kas šia proga pasamdė tą dieną, pamatęs jį ant La Turnelio 
tilto bespiaudantį į vandenį ir besigėrintį ribuliais. 

Portas tvirtino, kad toks užsiėmimas aiškiai įrodąs po- 
linkį viską apsvarstyti ir apgalvoti, tad jis pasirinkęs 5į 
tarną be jokios kitos rekomendacijos. Planše — taip vadino- 
si pikardietis — susigundė didingos išvaizdos bajoru, pas 
kurį jis tikėjosi tarnauti, ir jautėsi kiek nusivylęs, kai pa- 
matė, kad ta vieta jau užimta kito jo kolegos, vardu Muske- 
tonas. Portas jam paaiškino, kad nors ir ištaigingus turėda- 
mas namus, jis išsiverčiąs be dviejų liokajų, ir todėl Planše 
reikėsią eiti pas d'Artanjaną. Tačiau, patarnaudamas prie 
pietų, kuriuos surengė jo ponas, ir pamatęs, kad šis apmo- 
kėdamas ištraukė iš kišenės saują auksinių, Planše nuspren- 
dė, kad jo laimė neabejotina, ir dėkojo dievui, patekęs pas 
tokį Krezą. Tos nuomonės jis laikėsi iki pasibaigė puota, 
kurios likučiais pats atsigavėjo po ilgo pasninko. Bet vakare, 
klojant šeimininkui lovą, Planše svajonės išsisklaidė. Lova 
buvo vienintelis baldas visame bute, susidedančiame tik iš 
prieškambario ir miegamojo. Planše atsigulė prieškambary 
ant antklodės, kurią nusitraukė nuo d'Artanjano lovos, o 
d'Artanjanas nuo šiol turėjo apsieiti be jos. 

Atas irgi turėjo tarną, kurį ypatingu būdu išmiklino pa- 
gal savo skonį ir kuris vadinosi Grimo. Šis kilnusis didi- 
kas — savaime aišku, mes čia turime galvoj Atą — buvo be 
galo tylus. Jau penkeri ar šešeri metai jis gyveno artimiau- 
sioje draugystėje su savo bičiuliais Portu ir Aramiu. Jie 
prisimena dažnai jį matę šypsantis, bet niekuomet jo negir- 

dėjo juokiantis. Jo žodžiai būdavo trumpi ir išraiškūs; jis 
sakydavo tik tai, ką norėdavo pasakyti, ir nieko daugiau: 
jokių pagražinimų, puošmenų, ornamentų. Kalbėdavo tik 
apie reikalo esmę, be jokių smulkmenų. 

Nors Atas buvo vos trisdešimties metų ir pasižymėjo 
kūno bei sielos grožiu, tačiau niekas negirdėjo, kad jis būtų 
turėjęs mylimąją. Niekuomet jis nekalbėdavo apie moteris, 
bet nedraudė prie jo kalbėti apie jas, nors nesunku buvo 
pastebėti, kad šitokie pokalbiai, į kuriuos jis įterpdavo tik 
vieną kitą žodį arba mizantropišką pastabą, jam buvo ne- 
malonūs. Dėl santūrumo, žmonių vengimo ir tylumo jis buvo 
lyg koks senis. Nenorėdamas keisti savo įpročių, jis išmokė 
Grimo vykdyti įsakymus, išreikštus paprastu mostu arba tik 
lūpų krustelėjimu. Jis kalbėdavo su juo tik itin svarbiais 
atvejais. 

Kartais Grimo, kuris bijojo savo pono kaip ugnies, nors 
kartu buvo nepaprastai prie jo prisirišęs 1r kupinas pagarbos 
jo protui, manydamas puikiai supratęs savo pono norą, pul- 
davo gautojo įsakymo vykdyti ir darydavo ne tai, ką rei- 
kėdavo. Tuomet Atas gūžtelėdavo pečiais ir be jokio pyk- 
čio apkuldavo Grimo. Tą dieną jis šiek tiek kalbėdavo. 

Portas, kaip jau galėjome pastebėti, buvo griežta prie- 
šingybė Atui: jis kalbėdavo ne tik daug, bet ir garsiai. Beje, 
reikia pripažinti tą nuopelną, kad jam visiškai buvo nesvar- 
bu, ar jo kas klauso, ar ne: kalbėdavo tik todėl, kad jam 
malonu būdavo kalbėti ir malonu girdėti save kalbant; jis 
kalbėdavo apie viską, išskyrus mokslą: šios srities vengė dėl 
įsisenėjusios neapykantos, kurią, pasak jo, nuo pat kūdi- 
kystės dienų jautęs mokslininkams. Išvaizdos jis buvo ne 
tokios didingos, kaip Atas, ir, jausdamas, kad pastarasis už 
Tį pranašesnis, pažinties pradžioje dažnai būdavo neteisus 
šiam bajorui, kurį stengėsi pralenkti bent savo rūbų praš- 
maimnumu. Tačiau, kad ir paprastu muškietininko apsiaustu 
vilkėdamas, vos tik žengdavo žingsnį, atmetęs užpakalin gal- 
vą, Atas iš karto užimdavo jam deramą vietą, nustumdamas 
išsipusčiusį Portą į antrą eile. 

Portas guodėsi bent tuo, kad pono de Trevilio laukia- 

majame ir Luvro sargybos būstinėje tarškėdavo apie sėk- 
mingus savo meilės žygius, apie kuriuos Atas niekad nekal- 
bėdavo. Pastaruoju metu, perėjęs nuo įžymių teisėjienių 
prie garsių generolienių, nuo valdininkienių prie baronienių, 
Portas nė nemanė dar kuo nors domėtis, išskyrus vieną sve- 
timos šalies princesę, kuri neva esanti jam be galo palanki. 

Sena patarlė sako: koks ponas, toks ir tarnas. Taigi per- 
eikime nuo Ato tarno prie Porto tarno, nuo Grimo prie Mus- 
ketono. 

Musketonas buvo normandas, kurio taikingąjį Bonifaco 
vardą j0 ponas pakeitė nepalyginamai skambesniu Muske- 
tono vardu. Jis stojo Portui tarnauti su sąlyga, kad bus 
maitinzmas ir rengiamas, bet, aišku, prabangiai; be to, jis 
dar paprašė kasdien dviejų laisvų valandų savo amatui, kad 
tuo būdu galėtų užsidirbti kitiems reikalams. Portas priėmė 
šias sąlygas: jos kuo puikiausiai jam tiko. Jis siūdino Mus- 
ketonui liemenes iš savo senų drabužių ir atsarginių apsiaus- 
tų. Labai sumanaus siuvėjo dėka, kuris išversdavo senus 
Porto drabužius ir kurio žmona buvo įtariama norėjusi pri- 
versti Portą nusileisti iš jo aristokratiškų įpročių aukštybės, 
savo poną lydįs Musketonas atrodydavo itin oriai. 

O Aramis,— kurio būdą, rodos, jau pakankamai ryškiai 
atvaizdavome, pagaliau dar galėsime tiek jo, tiek ir jo drau- 
gų būdo vystymąsi stebėti ateity, — turėjo tarną, vardu 
Bazenas. Tikėdamasis, kad jo ponas kada nors įstos į dvasinin- 
kų luomą, jis visada vilkėdavo juodai, kaip ir derėjo dvasi- 
ninko tarnui. Jis buvo trisdešimt penkerių ar keturiasdešim- 
ties metų amžiaus berijietis, švelnus, ramus, rubuilis, lais- 
valaikiu, kurį jam skirdavo ponas, skaitąs dievobaimingas 
knygas ir, reikalui esant, mokąs gaminti tik kelių patiekalų 
pietus, bet labai puikius. Šiaipjau jis buvo nebylus, aklas, 
kurčias ir ištikimas kad ir sunkiausių bandymų metu. 

Dabar, kai mes bent paviršutiniškai jau pažįstame ponus 
ir tarnus, pereikime prie jų būstų. 

Atas gyveno Ferū gatvėje, už poros žingsnių nuo Liuk- 
semburgo; jis nuomojo du mažus, švarius, padoriai apstaty- 
tus kambarėlius gerai įrengtame name, kurio dar jauna ir 

tikrai graži šeimininkė veltui šaudė jį meiliais žvilgsniais. 
Keletas buvusios didybės liekanų šen bei ten spindėjo ant 
šio kuklaus buto sienų: pavyzdžiui, špaga, turtingai inkrus- 
tuota, be abejo, dar iš Pranciškaus I laikų, kurios vien brang- 
akmeniais nusagstyta rankena galėjo būti verta dviejų šimtų 
pistolių; bet Atas net ir sunkiausiomis valandomis nesutik- 
davo jos įkeisti arba parduoti. Šita špaga ilgą laiką viliojo 
Portą. Jis būtų paaukojęs dešimtį savo gyvenimo metų, kad 
tik būtų galėjęs tokią įsigyti. 

Kartą, ketindamas eiti į pasimatymą su viena hercogie- 
ne, jis net bandė ją iš Ato pasiskolinti. Netaręs nė žodžio, 
Atas iškraustė savo kišenes, surinko visas savo bangenybes, 
pinigines, sagtis ir aukso grandinėles ir pasiūlė Portui, o 
špaga, pasakė jis, esanti pritvirtinta prie sienos 1r galinti 
būti nuo ten nuimta tik tada, kai jos savininkas kraustysis 
1š buto. 

Be špagos, čia buvo portretas, vaizduojąs Henriko III 
laikų didiką, elegantiškiausiai apsitaisiusį, su šv. Dvasios 
ordinų ant krūtinės. Šitas portretas turėjo su Atu kai kurių 
panašių, giminingų bruožų, bylojančių, kad šis įžymus didi- 
kas, karaliaus ordinų kavalierius — j0 protėvis. 

Pagaliau ant židinio atbrailos stovėjo puiki dėžutė — 
nuostabus auksakalybos kūrinys, su tokiu pat herbu, kaip 
"špaga ir portretas, ir baisiai nesiderinanti su visa kambario 
apystata. Raktą nuo šios dėžutės Atas visuomet nešiojos su 
savim. Bet vieną dieną ją atrakino Porto akivaizdoje, ir šis 
galėjo įsitikinti, kad toje dėžutėje buvo tik laiškai ir doku- 
mentai, tur būt, meilės laiškai ir šeimyniniai raštai. 

Portas gyveno labai erdviame ir iš pažiūros labai praban- 
giame bute, Senosios karvelidės gatvėje. Kiekvieną kartą 
su kuriuo nors draugu praeidamas pro savo buto langus, — 
prie vieno jų visuomet stovėdavo Musketonas su paradine 
livrėja, — Portas pakeldavo galvą ir, rodydamas ranka, saky- 
davo: „Štai mano būstinė!“ Bet namie niekuomet jo niekas 
nerasdavo, jis niekad nekviesdavo užeiti, ir todėl niekas ne- 
galėjo įsivaizduoti, kokius apčiuopiamus turtus slėpė ši pui- 
ki išorė. 

O Aramis gyveno mažame bute, susidedančiame iš svetai- 
niukės, valgomojo ir miegamojo. Miegamasis, kaip ir visi 
kiti kambariai, buvo pirmame aukšte, su langu į mažą, vėsų, 
žalią, ūksmingą sodelį, neįžvelgiamą kaimynų akims. 

Kaip įsikūrė d'Artanjanas, mes žinome ir jau suėjome 
į pažintį su jo tarnu Planše. 

D'Artanjanas iš prigimties buvo labai smalsus, kaip ir 
aplamai visi intrigoms gabūs žmonės. Jis dėjo visas pastan- 
gas, norėdamas sužinoti, kas iš tikrųjų yra Atas, Portas ir 
Aramis, nes po šiais kariškais vardais tie jauni vyrai slėpė 
savo bajoriškas pavardes, ypač Atas, kurį iš tolo jautei esant 
didiką. Todėl d'Artanjanas kreipėsi į Portą, norėdamas gauti 
žinių apie Atą ir Aramį, o į Aramį — teiraudamasis apie 
Portą. 

Nelaimė, pats Portas apie savo tyliojo draugo gyvenimą 
žinojo tik tiek, kiek ir visi. Buvo kalbama, kad jis patyręs 
didelę nelaimę meilėje, ir baisi išdavystė visam amžiui už- 
nuodijusi šio garbingo vyro gyvenimą. Kas tai per išdavys- 
tė — niekas nežinojo. 

Jei kalbėsime apie Portą, tai, išskyrus tikrąjį jo vardą, 
kurį, kaip ir abiejų jo draugų vardus, težinojo vienas ponas 
de Trevilis— apie jo gyvenimą nesunku buvo viską suži- 
noti. Kadangi jis buvo pagyrūnas ir plepys, tad jį galėjai 
kiaurai permatyti kaip krikštolą. Ir stebėtojas būtų suklydęs 
tik tada, jei būtų patikėjęs visu tuo, ką Portas pats prišne- 
kėjo apie save gera. 

O Aramis, nors ir atrodė neturįs jokių paslapčių, iš tik- 
rųjų visas buvo apsigaubęs paslaptingumu. Šykščiai atsaki- 
nėdamas į klausimus apie kitus, jis nuleisdavo negirdomis 
visa, kas lietė jį patį. Kartą d'Artanjanas, ilgai jo teiravęsis 
apie Portą ir išgirdęs tuos gandus, kurie sklido apie muš- 
kietininko sėkmes su kažkokia hercogiene, įsigeidė sužinoti 
taip pat ir apie paties Aramio meilės nuotykius. 

— Na, o kaip jūs, mano brangus bičiuli,— tarė jis Ara- 
miui,— jūs taip puikiai pasakojąs apie kitų ryšius su baro- 
nienėm, grafienėm ir hercogienėm? ... 


93 


— Atsiprašau,— pertraukė jį Aramis,— aš kalbėjau tik 
todėl, kad Portas pats kalba apie tai, kad apie šiuos gražius 
dalykus jis pats rėkte rėkė man girdint. Bet patikėkite, mie- 
las pone d'Artanjanai, jei aš būčiau tai sužinojęs iš kitų 
šaltinių arba jeigu jis pats būtų man tai patikėjęs kaip pa- 
slaptį, nebūtų diskretiškesnio nuodėmklausio už mane. 

— Aš tuo neabejoju,— atsakė d'Artanjanas.— Bet vis 
dėlto man regis, kad ir jūs gana gerai susipažinęs 5u kai 
kuriais herbais. Apie tai liudija toji išsiuvinėta nosinė, ku- 
rios dėka aš turėjau garbės susipažinti su jumis. 

Šį kartą Aramis nesupyko, bet pasipuošė kukliausia vei- 
do išraiška ir meiliai atsakė: 

— Mano brangusis, neužmirškite, kad aš noriu būti baž- 
nyčios tarnu ir vengiu bet kokių pasaulietiškų pramogų. Ta 
nosinė, kurią jūs matėte, buvo dovanota ne man; vienas ma- 
no draugas netyčia ją paliko pas mane. Aš turėjau ją paslėp- 
ti, kad nesukompromituočiau draugo ir jo mylimos moters. 
O aš neturiu ir nenoriu turėti mylimosios, sekdamas teisingu 
Ato pavyzdžiu, kuris, kaip ir aš, neturi širdies damos. 

— Bet, po velnių! Juk jūs ne abatas, jei esate muškie- 
tininkas. | 

— Muškietininkas par interium!, kaip sako kardinolas; 
muškietininkas prieš savo valią, mano mielas. O širdyje aš 
esu bažnyčios tarnas, tikėkite manimi. Mane čia įtraukė Atas 
ir Portas, nes norėjo, kad aš ką nors veikčiau. Mat, prieš 
pat įšventinimą aš turėjau tokį mažą nemalonumą su... Bet 
jums tai visai neįdomu, ir aš tik gaišinu jūsų brangų laiką. 

— Visai ne, man tai labai įdomu! — sušuko d'Artanja- 
nas.— Kol kas aš neturiu jokio darbo. | 

— Taip, bet aš dar turiu atkalbėti savo maldas, — atsakė 
Aramis,— o, be to, parašyti eilėraštį, kurio mane prašė ponia 
d'Egiljon, paskui nueiti į Sen-Onore gatvę nupirkti poniai 
de Ševrez raudonų dažų veidui. Matote, mano mielas drau- 
ge: jūs neskubate, bet aš labai skubu. 


! Laikinai (Iot.). 

Ir Aramis, meiliai ištiesęs ranką savo jaunam draugui, 
atsisveikino su juo. 

"Kad ir kaip d'Artanjanas stengėsi, nieko daugiau jam 
nepavyko sužinoti apie tris savo naujus draugus. Todėl šiuo 
tarpu ryžosi tikėti tuo, kas buvo kalbama apie jų praeitį, 
vildamasis ateity išsamiau ir tiksliau viską sužinoti. O kol 
kas Atą jis laikė Achilu, Portą — Ajaksu, Aramį — Juozapu. 

Aplamai, keturi jauni vyrai gyveno gana linksmai: Atas 
lošdavo, ir vis nesėkmingai. Tačiau niekad iš savo draugų 
nesiskolindavo nė vieno sū, nors jo piniginė visad būdavo 
Jiems atvira. Jeigu jis lošdavo skolon, tai paprastai jau šeš- 
tą valandą ryto pažadindavo savo kreditorių ir sumokėdavo 
jam vakarykštę skolą. 

Portui tik retkarčiais užeidavo ūpas lošti. Tomis dieno- 
mis, kai išlošdavo, jis būdavo įžūlus ir išdidus, o jei praloš- 
davo — kelias dienas kažkur visiškai dingdavo, o paskui 
pasirodydavo blyškiu ir ištįsusiu veidu, bet su pinigais ki- 
šenėse. 

Aramis niekados nelošdavo. Jis buvo blogiausias muškie- 
tininkas ir nuobodžiausias svečias prie stalo. Jam visad rei- 
kėdavo ką nors veikti. Kartais per pietus, kai kiekvienas, 
įkaitęs nuo vyno, pačiame kalbos įkaršty tikėdavosi pasė- 
dėti prie stalo dar dvi tris valandas, Aramis pažvelądavo į 
laikrodį, meiliai šypsodamasis pakildavo ir atsisveikindavo 
sų visais, pareikšdamas einąs pasitarti su vienu teologu, ku- 
riam paskyręs pasimatymą. Kitą kartą jis skubėdavo namo 
rašyti disertacijos ir prašydavo draugus jam nekliudyti. 

Tada Atas šypsodavosi ta žavinga, melancholiška šypse- 
na, kuri taip tiko kilniam jo veidui, o Portas gerdavo ir saiks- 
tydavosi, kad Aramis geriausiu atveju būsiąs tik kaimo kle- 
bonas. 

D'Artanjano tarnas Planše tauriai nešė likimo jam skirtą 
laimę. Jis gaudavo kasdien po trisdešimt sū, visą mėnesį 
grįždavo kasdien namo linksmas kaip kikilis ir būdavo nuo- 
lankus savo ponui. Bet kai Duobkasių gatvės bute papūtė 
nepalankūs vėjai, atseit, kai Liudviko XIII pistoliai jau be- 
veik ištirpo, jis ėmė skųstis; Atui tie skundai atrodė įkyrūs, 

Portu: — nepadorūs, o Aramiui — juokingi. Atas patarė 
d'Artanjanui atleisti šį nenaudėlį, Portas pasiūlė prieš tai 
apkulti, o Aramis pareiškė, kad ponas iš savo tarnų privaląs 
tik pagyrimus girdėti. 

— Lengva jums kalbėti, — atsakė d'Artanjanas.— Jūs, 
Atai, gyvenate su Grimo it nebylys, draudžiate jam kalbėti 
ir dėl to nepasakote vienas antram blogo žodžio; jūs, Portai, 
taip ištaigingai gyvenate, kad jūsų tarnas Musketonas liaup- 
sina jus kaip dievą; arba pagaliau jūs, Arami, visuomet įni- 
kęs į teologiškas studijas, įkvepiate gilią pagarbą savo tarnui 
Bazenui, tyliam ir dievobaimingam žmogui. O aš, neturėda- 
mas nei tvirto pagrindo po kojų, nei lėšų, ne tik nebūdamas 
muškietininkų, bet netgi gvardiečiu, kaipgi aš savo tarnui 
Planše įkvėpsiu meilę, baimę ir pagarbą? 

— Klausimas rimtas, — atsakė visi trys draugai.— Bet 
tai vidaus reikalas. Tarnus, kaip ir moteris, reikia iš karto 
pastatyti į tokią vietą, kokioje visad norėtum juos matyti. 
Taigi pagalvokit apie tai. 

D'Artanjanas pagalvojo ir nusprendė dėl visa pikta ap- 
kulti Planše; tat jis įvykdė sąžiningai, kaip ir kitus darbus. 
Paskui, gerai apkūlęs, uždraudė jam sauvališkai, negavus 
leidimo, pasitraukti iš pareigų. 

— Nes,— pridūrė jis,— ateitis negali manes apvilti. Aš 
nedvejodamas laukiu geresnių laikų, ir tu gali būti tikras 
savo laime, jei pasiliksi pas mane: Aš esu perdaug geras po- 
nas, kad sutrukdyčiau tau būti laimingam, atleisdamas tave 
iš tarnybos, nors tu mane pats to prašai. 

Šis veikimo būdas sužadino muškietininkų pagarbą 
d'Artanjano diplomatiniams gabumams. Planše irgi buvo su- 
žavėtas ir daugiau nebekalbėjo, kad norįs išeiti. 

Keturi jaunuoliai pradėjo gyventi bendrai. D'Artanjanas, 
neturėdamas jokių įpročių, atvykęs iš provincijos ir patekęs 
į visiškai jam naują aplinką, tuoj įsisavino draugų įpročius. 

Žiemą buvo keliamasi apie aštuntą valandą, 0 vasarą — 
apie šeštą ir einama pas poną de Trevilį slaptažodžio sužinoti 
ir aplamai pasidairyti, kas nauja. D'Artanjanas, nors ir ne- 
būdamas muškietininku, labai sąžiningai atlikdavo tarnybos 

pareigas: jis nuolat eidavo sargybon: mat, norėdavo visada 
lydėti tą savo draugą, kurio būdavo eilė budėti. Muškietinin- 
kų kareivinėse jį visi pažinojo, ir kiekvienas laikė geru drau- 
gu. Ponas de Trevilis, iš pirmo žvilgsnio įvertinęs jį ir nuo- 
širdžiai pamiles, nuolat girdavo jį karaliui. 

Trys muškietininkai irgi labai mylėjo savo jaunąjį drau- 
gą. Šiuos keturis vyrus rišo glaudi bičiulystė, ir jie būtinai 
matydavosi tris ar keturis kartus per dieną: ar eidami dviko- 
von, ar šiaip kokiu reikalu, ar pagaliau ruošdami kokią nors 
pramogą, todėl jie be paliovos sekiojo vienas kitą kaip še- 
šėliai, ir visados galėjai sutikti šiuos neišskiriamuosius, be- 
ieškančius kits kito nuo Liuksemburgo iki Sen-Siulpis aikš- 
tės arba nuo Senosios karvelidės gatvės iki Liuksemburgo. 

O tuo tarpu pono de Trevilio pažadai ėmė pildytis. Vieną 
gražią dieną karalius įsakė ponui ševalje Dezesarui priimti 
d'Artanjaną kadetu į savąją gvardiečių kuopą. D'Artanjanas 
dūsaudamas apsivilko gvardiečio uniformą; jis būtų paauko- 
jęs dešimt savo gyvenimo metų, kad būtų galėjęs ją iškeisti 
į muškietininko apsiaustą. Ponas de Trevilis pažadėjo jam 
šią malonę po dvejų metų bandymo, tačiau šis laikas galėjo 
būti sutrumpintas, jei d'Artanjanui pasitaikytų proga kuo 
nors įsiteikti karaliui arba atlikti kokį nors šaunų žygį. 
D'Artanjanas pasitenkino šiuo pažadu ir sekančią dieną jau 
pradėjo eiti tarnybos pareigas. 

Atas, Portas ir Aramis eidavo drauge su d'Artanjanu sar- 
gybon, kai būdavo jo eilė. Tuo būdu pono ševalje Dezesaro 
kuopa, priėmusi d'Artanjaną, tą pačią dieną įsigijo ne vieną, 
o keturis žmones. 


VIII 6 DVARO INTRIGA 


Keturiasdešimt karaliaus Liudviko XIII duotų pistolių — 
kaip ir viskas šiame pasaulyje,— turėdami pradžią, turėjo ir 
pabaigą; jiems išsekus, mūsų keturi bičiuliai pateko į sunkią 
finansinę būklę. Iš pradžių Atas kurį laiką šelpė bičiulius 
savo lėšomis. Toliau sekė Portas, kuris po vieno savo įpras- 

tinų dingimų dar tvarkė visų reikalus beveik penkiolika 
dienų; pagaliau atėjo eilė Aramiui, kuris mielai šito ėmėsi 
ir, pardavęs, kaip jis sakėsi, savo teologinės knygas, gavo 
keletą pistolių. 

O paskui, kaip paprastai, jie kreipėsi į poną de Trevilį 
paramos, ir šis davė jiems šiek tiek avanso algos sąskaita; 
tačiau trys muškietininkai, turėję daug senų skolų, ir vienas 
gvardietis, dar jų neturėjęs, šiais avansais neilgai galėjo 
verstis. 

Pagaliau, matydami, kad netrukus visiškai liksią be nie- 
ko, jie surinko paskutinius aštuonis ar dešimt pistolių, ir 
juos pasiėmęs Portas nuėjo lošti. Deja, tą dieną jam nesi- 
sekė: jis ne tik prakišo tai, ką turėjo, bet pralošė dar dvide- 
šimt penkis pistolius, davęs garbės žodį grąžinti skolą. 

Tada nepriteklius virto skurdu. Žmonės matė, kaip išalkę 
draugai su savo tarnais bėgiojo krantinėmis, lankėsi sargy- 
binėse, tikėdamiesi, kad kuris nors jų draugas pakvies juos 
pietų. Aramio nuomone, laimės dienomis reikėjo sėti pietus 
į dešinę ir į kairę, kad nesėkmės metu bent retkarčiais galė- 
tum juos rinkti. 

Atas buvo pakviestas keturis kartus ir kiekvieną kartą 
nusivesdavo ten savo draugus sykiu su jų tarnais. Portui pa- 
sitaikė šešios progos, ir jis taip pat leido ir savo draugams 
jomis pasinaudoti; Aramiui tokių progų pasitaikė aštuonios. 
Mat, kaip jau galėjome pastebėti, jis buvo maža kalbąs, bet 
daug veikiąs žmogus. 

O d'Artanjanas, ligi šiol dar sostinėje neturėjęs pažįsta- 
mų, tesumedžiojo tik vienus pusryčius pas savo žemietį ku- 
nigą, kuris pavaišino tik šokoladu, ir vienus pietus pas gvar- 
dijos kornetą. Jis nusivedė visą savo armiją pas kunigą, kur 
jie surijo visą jo dviejų mėnesių atsargą, ir pas tą stebukla- 
darį kornetą; tačiau, kaip sakydavo Planše, nors ir kiek val- 
gai, vis tiek valgai tik vieną kartą. 

Taigi d'Artanjanas pasijuto labai nejaukiai, galėdamas 
savo draugams pasiūlyti tik pusantrų pietų — mat, pusryčiai 
pas kunigą teatstojo pusę pietų, — už visas tas puotas, ku- 
rias sumedžiojo Atas, Portas ir Aramis. Jis tarėsi esąs našta 

draugijai, nes, būdamas tikrai nuoširdus, jaunuolis užmiršo, 
kad šią draugiją jis maitino visą mėnesį, ir susirūpinęs jo 
protas ėmė intensyviai dirbti. Jis padarė išvadą, kad ši ke- 
turių jaunų, drąsių, sumanių ir veiklių vyrų sąjunga turėtų 
nusibrėžti kitą tikslą, o ne vien švaistytis gatvėmis, mokytis 
fechtuoti ir svaidytis daugiau ar mažiau sąmojingais juokais. 

Iš tikrųjų keturi tokie vyrai, kaip jie, keturi vyrai, pasi- 
ryžę vienas antram paaukoti viską, pradedant pinigine ir 
baigiant gyvybe, keturi vyrai, visada stoją kitas už kitą ir 
niekad nesitraukią atgal, skyrium ar visu būriu vykdą bend- 
rai priimtus nutarimus, keturi kumščiai, grasiną keturioms 
šalims arba viena kuria kryptimi — slapta ar atvirai, tiesiu 
ar aplinkiniu būdu, gudrumu ar jėga, būtinai turėjo praskin- 
ti sau kelią į užsibrėžtą tikslą, kad ir kažkaip tvirtai jis būtų 
ginamas, kad ir koks jis būtų tolimas. D'Artanjaną stebino 
tik viena: kodėl jo bičiuliai ligi šiol apie tai nepagalvojo. 

Jis mąstė apie tai ir netgi labai rimtai suko galvą, norė- 
damas surasti kryptį šiai neprilygstamai keturgubai jėgai, 
kuria,— jis tuo neabejojo, — kaip Archimedo ieškoma dalba, 
galėtų pakelti pasaulį. Ir štai tuo metu kažkas tyliai pasibel- 
dė į duris. D'Artanjanas pažadino Planše ir liepė jam ati- 
daryti. 

Iš šitų žodžių „d'Artanjanas pažadino Planše“ skaitytojas 
tenesprendžia, kad buvo naktis arba kad diena dar nebuvo 
išaušusi. Ne! Ką tik laikrodis išmušė keturias. Prieš dvi va- 
landas Planše buvo atėjęs prašyti pietų, bet jo ponas atsakė 
jam patarle: „Kas miega — pietauja.“ Ir štai Planše pietavo 
miegodamas. 

Planše įvedė į kambarį gana keistos išvaizdos žmogų, 
kuris, matyt, buvo miestietis. Desertui Planše mielai būtų 
pasiklausęs pasikalbėjimo, bet miestietis d'Artanjanui pareiš- 
kė turįs pasakyti kai ką labai svarbaus ir slapto, todėl pa- 
geidautų likti be liudininkų. 

D'Artanjanas išsiuntė Planše, o savo svečią paprašė sėstis. 

Valandėleę truko tyla, kurios metu abu vyrai žiūrėjo vie- 
nas į antrą lyg susipažindami; paskui d'Artanjanas nusilen- 
kė, tuo parodydamas, kad jis klauso. 

— Aš esu girdėjęs kalbant apie poną d'Artanjaną, kaip 
apie labai drąsų jaunuolį, — tarė miestietis, — ir ši jo teisin- 
gai pelnyta šlovė paskatino mane patikėti jam vieną paslaptį. 

— Sakykite, pone, sakykite,— padrąsino d'Artanjanas, 
ome nujausdamas kažką pelninga. 

Miestietis vėl kiek patylėjo ir tesė: 

— Mano žmona yra karalienės skalbinių tvarkytoja, po- 
ne; jai netrūksta nei išminties, nei grožio. Štai greit jau 
sukaks treji metai, kai mane apvesdino su ja. Nors ji turėjo 
mažą kraitį, bet ponas de La Portas, karalienės kamerdine- 
ris, yra jos krikšto tėvas ir globėjas. .. 

— Na, o kas toliau, pone? — paklausė d'Artanjanas. 

— Na, o toliau, — atsakė miestietis, — toliau, pone, mano 
žmoną vakar rytą kažkas pagrobė, išeinant jai iš darbo kam- 
bario. 

— O kas gi jūsų žmoną pagrobė? 

— Nieko tikra nežinau, pone, bet įtariu vieną Žmogų. 

— Ką gi jūs įtariat? 

— Žmogų, kuris ją seniai sekė. 

— Po velnių! 

— Bet jei norite, aš jums pasakysiu, pone, — tęsė mies- 
tietis,— kad esu tvirtai įsitikinęs, jog čia ne tiek meilės, 
kiek politikos reikalas. 

— Ne tiek meilės, kiek politikos, — pakartojo d'Artanja- 
nas, giliai susimąstęs.— Tai ką gi jūs įtariat? 

— Nežinau, ar turėčiau jums pasakyt, ką įtariu. 

— Pone, įsidėmėkite, kad aš ničnieko iš jūsų nenoriu 
iškvosti. Jūs pats atėjot pas mane. Pasisakėte turįs man at- 
skleisti kažkokią paslaptį. Darykite, kaip jums patinka, dar 
nevėlu pasitraukti. 

— Ne, pone, ne! Jūs man atrodote garbingas jaunuolis, 
ir aš jumis pasitikiu. Taigi aš manau, kad visa tai įvyko ne 
todėl, kad mano žmona būtų kuo dėta, bet čia įsimaišę daug 
aukštesnės už ją damos meilės dalykai. 

— Štai kaip! Ar tik ne ponios de Bua-Trasi meilės daly- 
kai? — sušuko d'Artanjanas, miestiečio akyse norėdamas 
pasirodyti gerai nusituokiąs apie dvaro intrigas. 

— Aukščiau, pone, aukščiau. 

— Ponios d'Egiljon? 

— Dar aukščiau. 

— Ponios de Ševrez? 

— Aukščiau, daug aukščiau. 

— Nejaugi. ..— d'Artanjanas nutilo. 

— Taip, pone,— atsakė išsigandęs miestietis taip tyliai, 
jog vos buvo galima girdėti. £ 

— Su kuo? 

— Su kuo gi kitu, jei ne su hercogu. ... 

— Su hercogu... 

— Taip, pone! — atsakė miestietis, dar labiau slopinda- 
mas balsą. 

— Bet iš kur jūs tai žinote? 

— Ak. ..1š kur aš tai žinau? 

— Taip, iš kur žinote? Visiškas pasitikėjimas. . . arba. .. 
pats suprantate... 

— Aš tai Žinau iš Žmonos, pone, iš savo žmonos. 

— O jinai iš kur žino? 

— Iš pono de La Porto. Argi aš jums nesakiau, kad ji 
yra pono de La Porto, karalienės patikėtinio, krikštaduktė? 
Taigi ponas de La Portas paskyrė ją tarnauti jos didenybei, 
kad karaliaus apleista, kardinolo šnipinėjama, visų apgaudi- 
nėjama mūsų vargšė karalienė turėtų bent vieną Žmogų, ku- 
riuo galėtų pasitikėti. 

— Ak, taip! Viskas jau aiškėja. ..— tarė d'Artanjanas. 

— Taigi mano žmona prieš keturias dienas buvo parėjus1 
pas mane. Mat, jai buvo leidžiama dukart per savaitę mane 
lankyti, nes, kaip jau aš turėjau garbės jums sakyti, mano 
žmona labai mane myli. Taigi mano žmona parėjo ir slapčia 
man pasakė, kad šiuo metu karalienė labai nerami. 

— Tikrai? 

— Taip. Ponas kardinolas, kaip atrodo, ją persekioja ir 
engla labiau, negu kada nors. Jis negali jai atleisti saraban- 
dos istorijos. Jūs žinote sarabandos istoriją? 

— Na, po šimts, kaipgi aš nežinosiu! — atsakė d'Artan- 
Janas, kuris, nors ničnieko nežinojo, dėjosi viską žinąs. 

— Ir dabar prasidėjo jau nebe neapykanta, o kerštas. 

— Tikrai? 

— Ir karalienė mano... 

— O ką gi mano karalienė? 

— Ji mano, kad ponui hercogui Bekingemui nusiųstas 
laiškas jos vardu. 

— Karalienės vardu? 

— Taip, tikslas aiškus: pakviesti jį į Paryžių, o atvykusį 
įvilioti į spąstus. 

— Po velnių! Bet, mano brangusis pone, kuo gi čia dėta 
jūsų žmona? 

— Visi žino, kad jinai pasiaukojusi karalienei, tad nor1- 
ma arba kuo toliau nušalinti ją nuo valdovės, arba įbaugi- 
nus išgauti jos didenybės paslaptis, arba pagaliau, suviliojus 
pinigais, paversti ją šnipe. 

— Tai visai įtikėtina,— pareiškė d'Artanjanas.— Bet ar 
jūs pažįstate tą žmogų, kuris ją pagrobė? 

— Aš jums jau sakiau: man rodos, kad jį pažįstu. 

— Jo vardas? 

— Vardo nežinau. Man žinoma tik tiek, kad jis yra kar- 
dinolo pakalikas, atsidavęs jam kaip šuo. 

— Bet jūs fį matėt? 

— Taip, kartą žmona man jį parodė. 

— Ar jis neturi kokių nors ypatingų žymių, iš kurių 
būtų galima jį pažinti? 

— O, žinoma! Tai orios išvaizdos ponas: juodi plaukai, 
tamsus veidas, skvarbios akys, balti dantys 17 randas ant 
smilkinio. 

— Randas ant smilkinio! — sušuko d'Artanjanas. — O, 
be to, balti dantys, skvarbios akys, tamsus veidas, juodi plau- 
kai, ori išvaizda. Juk tai mano nepažįstamasis iš Mengol 

— Tai jūsų nepažįstamasis, sakote? 

— Taip, taip, bet tai neturi nieko bendra su šiuo reikalu. 
Ne, anaiptol — juk tai labai suprastina šį reikalą! Ir jeigu 
jūsų priešas — sykiu ir manasis, aš iš karto įvykdysiu dvi- 
gubą kerštą. Štai ir viskas. Bet kur šį žmogų sutikti? 

— To aš nežinau. 

— Neturite jokių žinių, kur jis gyvena? 

— Jokių. Kartą aš lydėjau savo žmoną į Luvrą; Jis išėjo 
iš ten, kai ji ketino įeiti; tada ji man jį 1r parodė. 

„ — Velnias! Velnias! — sumurmėjo d' Artanjanas. — Visa 
tai labai neaišku. Iš ko jūs sužinojote, kad jūsų Žmona pa- 
grobta? 

— Iš pono de La Porto. 

— Ar jis jums nepasakojo kokių nors smulkmenų? 

— Jis į Jų nežinojo. 

— Ir iš kitur nieko nesužinojote? 

— Šį tą sužinojau... 

— Ką gi? 

— Tik nežinau, ar nebūsiu perdaug neatsargus. .. 

— Jūs vėl apie tą patį! Tačiau noriu jums pasakyti, kad 
šį kartą jau truputų per vėlu trauktis. 

— Aš ir nesitraukiu, po velnių! — sušuko miestietis, 
keikdamasis, kad būtų drąsiau.— Prisiekiu Bonasje garbe. .. 

— Jūs vadinatės Bonasje? — pertraukė jį d'Artanjanas. 

— Taip, tai mano pavardė. 

— Taigi jūs pasakėte: „Prisiekiu Bonasje garbe...“ At- 
siprašau, kad jus pertraukiau, bet man rodos, kad šią pavar- 
dę esu girdėjęs. 

— Gal būt, pone. Aš esu jūsų buto šeimininkas. 

— Ak, šit kaip! — tarė d'Artanjanas, truputį kilstelėjęs 
ir nusilenkdamas.— Jūs šių namų šeimininkas? 

— Taip, pone, taip. Tr kadangi jūs jau trys mėnesiai pas 
mane gyvenat ir tikriausiai dėl svarbių reikalų užmiršote 
sumokėti man nuomą, o aš nė karto neatėjau jūsų trukdyti, 
tad galvoju, kad jūs atsižvelgsite į mano mandagumą. .. 

— Kaipgi, kaipgi, mano brangusis pone Bonasje,— pa- 
reiškė d'Artanjanas,— tikėkite manimi, aš esu labai dėkin- 
gas už tokį elgesį, ir, kaip sakiau, jei tik galėsiu būti jums 
kuo nors naudingas... 

— Aš jumis tikiu, pone, aš jumis tikiu ir, kaip ką tik 
pareiškiau, prisiekiu Bonasje garbe, kad aš visiškai jumis 
pasitikiu. 

— Tad baikite pagaliau tai, ką pradėjote man pasakoti. 

Miestietis išsitraukė iš kišenės popierių ir padavė d'Ar- 
tanjanui. 

— Laiškas! — sušuko jaunuolis. 

— Kurį aš šįryt gavau. 

D'Artanjanas išskleidė jį ir, kadangi jau buvo pradėję 
temti, priėjo prie lango. Miestietis nusekė iš paskos. 

„Neieškokit savo žmonos,— perskaitė d'Artanjanas,— 
Jums ją sugrąžins, kai ji nebebus reikalinga. Jeigu kaip 
nors bandysite ją surasti — jūs žuvęs.“ 

— Štai kas visiškai aišku, — pridūrė d'Artanjanas.— Bet 
vis dėlto čia tik grasinimas. 

— Taip. Tačiau šis grasinimas mane baugina. Aš, pone, 
nesu joks karys ir bijau Bastilijos. 

— Hm! — tarė d'Artanjanas.— Betgi ir aš žaviuosi Bas- 
tilija ne daugiau už jus. Jeigu čia būtų tik špagos reikalas, 
tai dar nieko. | 

— O aš, pone, šiame reikale daug tikėjaus iš jūsų. 

— Taip?.. 

— Matydamas jus nuolat šaunių muškietininkų tarpe ir 
žinodamas, kad jie yra pono de Treviio muškietininkai, at- 
seit, kardinolo priešai, aš pamaniau, kad jūs ir jūsų draugai, 
gelbėdami mūsų vargšę karalienę, tuo pačiu džiaugsitės, ga- 
lėdami iškrėsti pokštą jo eminencijai. 

— Savaime suprantama. 

— Be to, aš maniau, kad jūs, būdamas man skolingas 
už tris mėnesius nuomos, apie kurią aš niekuomet nesu jums 
užsimines. .. 

— Taip, taip, jūs jau Minėjote man šį argumentą, ir aš 
Tį laikau gan tvirtu. | 

— Be to, esu pasiryžęs niekuomet jums neminėti nuo- 
mos, kol tik jūs teiksitės pas mane gyventi. .. 

— Labai gerai. 

— Pagaliau, reikalui esant, ketinu jums pasiūlyti pen- 
kiasdešimt pistolių, jeigu, kas visiškai neįtikėtina, šiuo metu 
jūs turėtumėt kokių finansinių sunkumų. . . 

— Puiku! Tai jūs esate pinigingas, mano brangusis pone 
Bonasje! 

— Esu pasiturįs, pone, štai ir viskas! Surinkau šiek tiek, 
du ar tris tūkstančius ekiū, iš smulkmenų prekybos, o ypač 
įdėdamas kiek kapitalo į garsaus jūrininko Žano Moke pas- 
tarąją kelionę. Tuo būdu, jūs suprantate, pone... O, kas 
čia? — staiga sušuko miestietis. 

— Kas? — paklausė d'Artanjanas. 

— Ką aš ten matau? 

— Kur? 

— Gatvėje, prieš jūsų langus, prie anų durų! Žmogus, 
apsigaubęs apsiaustu. 

— Tai jis! — sušuko ir d'Artanjanas, ir miestietis abu 
sykiu pažinę savo priešą. 

— Ak, šį kartą, — sušuko d'Artanjanas, puldamas prie 
savo špagos, — šį kartą jis nebepaspruks! 

Ir, traukdamas iš makščių špagą, jis išbėgo 1š kambario. 

Ant laiptų jis sutiko Atą ir Portą, kurie ėjo pas jį. Šie 
pasitraukė, o d'Artanjanas kaip žaibas pralėkė pro juos. 

— Kurgi taip skubate? — sušuko abu muškietininkai. 

— Žmogus iš Mengo! — atsakė d'Artanjanas ir dingo. 

D'Artanjanas ne kartą buvo pasakojęs savo draugams 
nuotykį su nepažįstamuoju, o taip pat ir apie staiga pasi- 
rodžiusią gražiąją keleivę, kuriai šis žmogus tikriausiai įtei- 
kes kažkokį svarbų raštą. 

Atas visad manė, kad d'Artanjanas greičiausiai savo tėvo 
laišką pametęs maišatyje. Bajoras, anot j0,— o sprendžiant 
iš to, kaip d'Artanjanas atvaizdavo nepažįstamąjį, tai tegalėjo 
būti tik bajoras,— negalėtų būti toks žemas, kad vogtų 
laišką. 

Portas visoj. šioj istorijoj buvo linkęs įžiūrėti tiktai mei- 
lės pasimatymą, damos skirtą kavalieriui arba kavalieriaus 
damai, pasimatymą, kurį sutrukdė d'Artanjanas ir jo sartas 
arklys. 

O Aramis pasakė, kad šios rūšies dalykai esą tokie pa- 
slaptingi, jog geriau būtų į juos nesigilinti. 

Taigi iš tų kelių žodžių, ištrūkusių d'Artanjanui, jie 1š- 
syk viską suprato. Manydami, kad d'Artanjanas, pasivijęs 

savo priešą arba jį pametęs iš akių, galų gale vis tiek sugrįš 
namo,— jie lipo laiptais aukštyn. 

Įėję į d'Artanjano kambarį, rado jį tuščią: savininkas, bi- 
jodamas susidūrimo pasekmių (o susidūrimas, be abejo, tu- 
rėjo įvykti tarp jaunuolio ir nepažįstamojo) ir remdamasis 
paties d'Artanjano pasakojimais apie savo būdą, nusprendė, 
kad protingiau būsią išsinešdinti. 


IX 6 D ARTANJANO BŪDAS IŠRYŠKĖJA 


Kaip Atas ir Portas buvo numatę, d'Artanjanas po pusva- 
landžio sugrįžo. Ir šį kartą jis nesurado savo nepažįstamojo, 
kuris dingo kaip užkerėtas. D'Artanjanas su špaga rankoje 
apibėgo visas aplinkines gatves, bet nesurado nė vieno žmo- 
gaus, kuris būtų panašus į ieškomąjį; pagaliau jis griebėsi 
to, nuo ko, gal būt, jam reikėjo pradėti, atseit, pasibeldė į 
duris, prie kurių anksčiau stovėjo prisišliejęs nepažįstama- 
sis. Bet veltui jis dešimt ar dvylika kartų iš eilės daužė ka- 
bančiu plaktuku — niekas neatsiliepė, o triukšmą išgirdusie- 
ji kaimynai, pasirodę ant savo durų slenksčio arba iškišę no- 
sis pro langus, patikino jį, kad šiuose namuose, kurių ir 
langai uždarinėti, jau šeši mėnesiai niekas negyvena. 
"Tuo metu, kai d'Artanjanas bėgiojo gatvėmis ir beldėsi 
į duris, Aramis irgi spėjo prisidėti prie savo bičiulių, ir 
d'Artanjanas, grįžęs namo, rado čia visą draugiją. 

— Na kaip? — paklausė visi trys muškietininkai, pama- 
te suplukusį d'Artanjaną su pykčio iškreiptu veidu. 

— Kaip! — sušuko jis, mesdamas špagą ant lovos.— 
Tur būt, šis žmogus yra pats velnias: jis dingo kaip šmėkla, 
kaip šešėlis, kaip vaiduoklis. 

— Ar jūs tikite vaiduokliais? — paklausė Atas Portą. 

— Aš tikiu tik tuo, ką matau, o kadangi niekados nesu 
matęs vaiduoklių, tad jais 1r netikiu. 

— Biblija,— pareiškė Aramis,— liepia mums tuo tikėti: 
Samuelio šešėlis pasirodė Sauliui — tai dogma. Abejojimas 
šia tikėjimo tiesa man būtų labai nemalonus, Portai. 

— Nesvarbu, kas jis — žmogus ar velnias, kūnas ar še- 
šėlis, iliuzija ar realybė,— šis žmogus yra gimęs mano pra- 
žūčiai: jo pabėgimas mums sugadino puikų reikalą, ponai, 
nes buvo galima uždirbti šimtą, o gal ir daugiau pistolių. 

— Kaip tai? — kartu sušuko Portas ir Aramis. 

O Atas, ištikimas savajai tylėjimo politikai, tik pažvelgė 
klausiamai į d'Artanjaną. 

— Planše,— tarė d'Artanjanas savo tarnui, kuris tuo me- 
tu kyštelėjo galvą pro praviras duris, tikėdamasis išgirsti 
keletą pokalbio žodžių,— nusileiskite žemyn pas mano šei- 
mininką poną Bonasje ir pasakykite, kad atsiųstų mums 
pustuzinį bonkų Božansi vyno, kurį aš labiausiai mėgstu. 

— Šit kaip! Tai jūs turite kreditą pas savo šeiminin- 
ką? — paklausė Portas. 

— Taip, — atsakė d'Artanjanas, — nuo šiandien. Ir būki- 
te ramūs: jeigu šis vynas bus blogas, mes pasiųsime pas šei- 
mininką paieškoti geresnio. | 

— Reikia naudotis, bet neišnaudoti,— pamokomai tarė 
Aramis. 

— Aš visada sakiau, kad iš visų mūsų keturių d'Artan- 
janas yra galvočiausias,— tarė Atas ir, išreiškęs šią nuomo- 
nę, į kurią d'Artanjanas atsakė nusilenkimu, tuojau vėl nu- 
grimzdo į savo.įprastinę tylą. 

— Bet kas gi čia atsitiko? — paklausė Portas. 

— Taigi atskleiskit mums paslaptį, brangus drauge,— 
tarė Aramis.— Jeigu tik čia neįpainiota damos garbė: tuo 
atveju verčiau pasilaikykit šią paslaptį sau. . . 

— Būkite ramūs, — tarė d'Artanjanas,— niekieno garbė 
nenukentės nuo to, ką aš turiu pranešti. 

Jis nuosekliausiai atpasakojo savo draugams pokalbį su 
šeimininku ir pridūrė, kad žmogus, pagrobęs šio garbingo 
namų savininko žmoną, pasirodė esąs tas pats, su kuriuo jis 
susikirto „Laisvojo malūnininko“ viešbutyje. 

— Jūsų reikalas neblogas, — tarė Atas, kaip žinovas pa- 
ragavęs vyno ir galvos linktelėjimu parodęs, kad vynas ge- 
ras.— Iš šito žmogelio bus galima ištraukti penkiasdešimt— 
šešiasdešimt pistolių. Dabar belieka nutarti, ar dėl penkias 

dešimt—šešiasdešimt pistolių verta rizikuoti keturiomis gal- 
vomis. 

— Bet neužmirškite,— sušuko d'Artanjanas,— kad į šį 
reikalą įpainiota moteris, moteris, kurią pagrobė, kuriai, be 
abejo, grasinama, gal būt, ji net kankinama, ir tik todėl, 
kad ištikima savo valdovei. 

— Atsargiau, d'Artanjanai, atsargiau,— tarė Aramis.— 
Mano manymu, jūs truputį per daug karščiuojatės dėl po- 
nios Bonasje likimo. Moteris yra sutverta mūsų pražūčiai, 
1r kaip tik 1š jos plaukia visos mūsų nelaimės. 

Atas, girdėdamas šią Aramio sentenciją, suraukė antakius 
ir sukando lūpas. 

— Man visai ne ponia Bonasje rūpi, — sušuko d'Artan- 
Janas, — o karalienė, kurią karalius apleido, kardinolas per- 
sekioja ir kuri mato, kaip viena po kitos krinta jos draugių 
galvos. 

— O kodėl ji myli tuos, kurių mes neapkenčiame labiau 
už viską pasaulyje: tuos 1spanus ir anglus. 

— Ispanija yra jos tėvynė, — atsakė d'Artanjanas,— ir 
visai suprantama, kad ji myli ispanus, savo gimtosios žemės 
vaikus. O į antrąjį jūsų priekaištą aš galiu atsakyti, jog esu 
girdėjęs, kad ji mylinti ne anglus, bet vieną anglą. 

— Ir, garbės žodis,— pareiškė Atas,— reikia pripažinti, 
"kad tas anglas tikrai yra vertas mylėti. Aš niekad nemačiau 
puikesnio vyro už jį. 

— Nekalbant jau apie tai, kad jis rengiasi kaip niekas 
kitas, — įterpė Portas.— Aš buvau Luvre tą dieną, kai jis 
pabėrė savo perlus, ir, dievaži, pačiupau du perlus, kuriuos 
brangiai pardaviau: gavau po dešimt pistolių už kiekvieną. 
O jūs, Arami, ar pažįstat jį? 

— Ne blogiau už jus, ponai, nes ir aš prisidėjau, jį su- 
1mant Amjeno sode, kur mane buvo įsivedęs ponas de Piu- 
tanžas, karalienės arklininkas. Tuomet aš dar buvau semi- 
narijoj. Man atrodė, kad visas šis reikalas labai karalių 
įskaudino. 

— Ir vis dėlto, — tarė d'Artanjanas,— jei tik Žinočiau, 
kur yra hercogas Bekingemas, aš, nieko nepaisydamas, paim- 

čiau jį už rankos ir nuvesčiau pas karalienę, jau vien todėl, 
kad dėl to įsiutinčiau kardinolą, nes vienintelis, tikras, amži- 
nas mūsų priešas, ponai, yra kardinolas, ir jei mes galėtume 
surasti būdą iškirsti jam kokį nors itin skaudų pokštą, tai, 
prisipažįstu, aš mielai rizikuočiau savo galva. 

— Ir šis galanterijos pirklys jums, d'Artanjanai, sakė, — 
prabilo Atas,— kad karalienė mananti, jog Bekingemas esąs 
čion kviečiamas suklastotu laišku. 

— Ji to bijanti. 

— Palaukite,— tarė Aramis. 

— Kas yra? — paklausė Portas. 

— Nieko, teskite. Aš stengiuosi prisiminti kai kurias 
smulkmenas. 

— Ir dabar aš esu įsitikinęs, — pareiškė d'Artanjanas,— 
kad tos karalienei atsidavusios moters pagrobimas rišasi su 
įvykiais, apie kuriuos kalbame, ir, gal būt, su hercogo Be- 
kingemo atvykimu į Paryžių. 

— Šis gaskonas kupinas įvairiausių idėjų, — žavėdama- 
sis tarė Portas. 

— Aš labai mėgstu jo klausytis, — pasakė Atas.— Man 
jo tarmė patinka. 

— Ponai,— prabilo Aramis,— klausykite. 

— Klausykim Aramiol — sušuko trys draugai. 

— Vakar aš buvau užėjęs pas vieną mokytą teologijos 
daktarą, su kuriuo kartais tariuosi dėl savo studijų. .. 

Atas nusišypsojo. 

— Jis gyvena nuošaliame kvartale,— tęsė Aramis.— Tai 
būtina jo palinkimams, jo profesijai. Ir štai man išeinant iš 
jo namų... 

Čia Aramis stabtelėjo. 

— Na, ir kas gi,— pasiteiravo klausytojai, — išeinant iš 
jo namų?... 

Aramis, matyt, stengėsi susitvardyti, kaip žmogus, kuris, 
pradėjęs meluoti, staiga sustoja ties nenumatyta kliūtimi, 
bet trijų bičiulių akys buvo įsmeigtos į jį, ausys ištemptos, — 
trauktis nebeįmanoma. 

— Tas teologas turi dukterėčią, — vėl pradėjo Aramis. 

— A-a, jis turi dukterėčią! — įsiterpė Portas. 

— Labai gerbtiną damą,— pridūrė Aramis. 

Trys draugai ėmė juoktis. | 

— Na, jeigu jūs juokiatės ar abejojate,— tarė Aramis,— 
tai nieko nesužinosite. | 

— Mes tikime kaip mahometonai ir tylime kaip katafal- 
kai,— tarė Atas. 

— Tai aš tęsiu,— vėl tarė Aramis.— Toji dukterėčia 
ateina kartais savo dėdės aplankyti; ir štai vakar ji atsitikti- 
nai buvo ten tuo pačiu metu, kaip ir aš, ir man teko palydėti 
ją ligi karietos. 

— Šit kaip! Tai jinai ir karietą turi, toji teologo dukterė- 
čia? — pertraukė Portas, kurio svarbiausia yda buvo nemo- 
kėjimas prikąsti liežuvio.— Puiki pažintis, mano drauguži! 

— Portai,— kreipėsi į jį Aramis,— aš jums ne kartą sa- 
kiau, kad jūs labai nediskretiškas ir tuo daug nustojate mo- 
terų akyse. 

— Ponai, ponai! — sušuko d'Artanjanas, nujausdamas 
šios istorijos esmę.— Reikalas rimtas! Pasistenkim nejuokau- 
ti, jeigu galime. Pasakokit, Arami, pasakokit! 

— Staiga kažkoks aukštas, juodbruvas, bajoriškų ma- 
nierų žmogus... palaukit, panašus į jūsų nepažįstamąjį, 
d'Artanjanai. .. 

— Gal būt, tas pats, — tarė d'Artanjanas. 

— Gal būt,— atsakė Aramis,— ...taigi jis priėjo prie 
manes, lydimas penkių ar šešių vyrų, sekančių už kokių 
dešimt žingsnių, ir mandagiu tonu tarė man: „Pone hercoge, 
ir jūs, ponia“, — pridūrė fis, kreipdamasis į damą, kurią ve- 
džiau už parankės... 

— [tą teologo dukterėčią? 

— Ak, nutilkite, Portai! — tarė Atas.— Jūs nepaken- 
čiamas. 

— „„Malonėkite sėsti į šią karietą ir visai nebandykite 
priešintis arba kelti bent mažiausią triukšmą.“ 

— Jis palaikė jus Bekingemu? — sušuko d'Artanjanas. 

— Manau, kad taip, — atsakė Aramis. 

— Otą damą? ..— paklausė Portas. 

— Jis palaikė ją karaliene! — tarė d'Artanjanas. 

— Visai teisingai, — atsakė Aramis. 

— Šis gaskonas tikras velnias! — sušuko Atas.— Pro jį 
niekas nepraslysta. 

— Iš tikrųjų, — tarė Portas.— Aramis tokio pat ūgio ir 
šiek tiek panašus savo judesiais į gražųjį hercogą, tačiau 
man atrodo, kad muškietininko apranga. .. 

— Aš buvau su plačiu apsiaustų,— tarė Aramis. 

— Liepos mėnesį, po velnių! — sušuko Portas.— Argi 
teologas bijo, kad jūsų kas nepažintų? 

— Aš dar suprasčiau,— tarė Atas,— jei šnipas apsiriktų, 
spręsdamas iš judesių, bet veidas! .. 

— Aš buvau užsidėjęs plačią skrybėlę, — paaiškino 
Aramis. 

— O dieve mano! — sušuko Portas.— Kiek atsargumo, 
studijuojant teologiją! 

— Ponai, ponai,— pertraukė juos d'Artanjanas.— Ne- 
gaiškime laiko juokams! Išsiskirstykime ir ieškokime pirklio 
žmonos: čia visos intrigos raktas. 

— Tokio žemo luomo moteris! Niešauigs jūs tikrai taip 
manote, d'Artanjanai? — tarė Portas, paniekinamai atvėpęs 
lūpą. 

— Ji yra de La Porto, patikimo karalienės kamerdinerio, 
krikštaduktė. Ar aš jums to nesakiau, ponai? O pagaliau 
gal tai ir buvo jos didenybės planas šį kartą pasiieškoti sau 
paramos kaip tik iš tokio žemo luomo. Aukštos galvos iš tolo 
matyti, o kardinolas — akylas. 

— Ką gi,— tarė Portas,— pirmiausia jums reikia sulygti 
su šiuo pirkliu, ir už gerą kainą. | 

— Nėra reikalo,— tarė d'Artanjanas,— nes aš manau, 
jeigu jis mums nesumokės, tai puikiai atlygins kas kitas... 

Tą akimirką jie išgirdo kažką greitai bėgant laiptais; du- 
rys triukšmingai atsidarė, ir nelaimingasis pirklys įsiveržė 
į kambarį, kur vyko pasitarimas. 

— Oi ponai!-— sušuko jis.— Gelbėkit mane, dėl dievo, 
gelbėkit mane! Keturi vyrai ateina manęs suimti! Gelbėkit, 
gelbėkit mane! 

Portas ir Aramis atsistojo. 

— Palaukit! — sušuko d'Artanjanas, duodamas jiems 
ženklą įsikišti į makštis pusiau ištrauktas špagas.— Palau- 
kit! Čia reikia ne narsumo, bet atsargumo. 

— Tačiau mes neleisime! ..— sušuko Portas. 

— Leiskite veikti d'Artanjanui,— tarė Atas; — pakarto- 
ju: iš mūsų visų jis galvočiausias. Aš savo ruožtu pareiškiu, 
kad klausysiu jo įsakymų. Daryk, kaip išmanai, d'Artanjanai. 

Tą akimirką keturi gvardiečiai pasirodė prieškambario 
tarpduryje, bet, pamatę keturis špagomis ginkluotus muškie- 
tininkus, nesiryžo toliau eiti. 

— Įeikite, ponai, įeikite! — sušuko d'Artanjanas.— Jūs 
mano bute, o mes visi esame ištikimi karaliaus ir kardinolo 
tarnai. 

„  — Tad jūs, ponai, nekliudysite įvykdyti įsakymų, ku- 
riuos esame gavę? — paklausė vienas iš jų, matyt, šio būno 
vadas. 

— Priešingai, ponai, mes jums padėsime, jei bus reikalo. 

— Ką jis čia kalba? — sumurmėjo Portas. 

— Tu, neišmanėli, tylėk! — atsakė jam Atas. 

— Juk jūs man prižadėjote...— tyliai sušnabždėjo 
vargšas pirklys. 

— Mes galėsime jus išgelbėti, tik būdami laisvi,— pa- 
skubomis ir tyliai atsakė jam d“Artanjanas.— Jei mes imsi- 
me jus ginti, mus suims kartu su jumis. 

— Tačiau man rodos. .. 

— Įeikite, ponai, įeikite,— garsiai tarė d'Artanjanas.— 
Man nėra jokio reikalo ginti šio pono. Šiandien aš jį pama- 
čiau pirmą kartą ir dar kokia proga. .. jis jums pats gali tai 
pasakyti. .. jis buvo atėjęs reikalauti iš manęs nuomos už 
butą. Ar ne tiesa, Bonasje? Atsakykite! 

— Tikra tiesa! — sušuko pirklys.— Bet ponas jums ne- 
pasakė. .. 

— Nė žodžio apie mane, nė žodžio apie mano draugus, 
ypač nė žodžio apie karalienę, nes jūs tik pražudysite visus, 
o savęs neišgelbėsite! — tyliai pasakė d'Artanjanas.— Na, 
ponai, veskitės šį žmogų! 

Ir d'Artanjanas pastūmėjo visai suglumusį pirklį į gvar- 
diečių rankas, sakydamas jam: 

— Jūs esate niekšas, mano mielas! Jūs ateinate reika- 
lauti iš manęs pinigų, iš manęs — muškietininko! Į kalėjimą 
T! Dar kartą, ponai, sakau jums, veskite jį į kalėjimą ir lai- 
kykite po raktu kuo ilgiausiai, kol aš spėsiu surinkti tiek, 
kad galėčiau sumokėti jam nuomą. 

Sekliai nežinojo nė kaip bedėkoti ir išsivedė savo auką. 

Jiems belipant laiptais, d'Artanjanas staiga plekštelėjo 
per petį vyresniajam. 

— Ar neišgertume viens į kito sveikatą? — paklausė jis, 
pildamas du stiklus Božansi vyno, kuris buvo gautas iš dos- 
naus pono Bonasje. 

— Tai būtų man didelė garbė, — atsakė seklių vyresny- 
sis.— Mielai sutinku. 

— Tad į jūsų sveikatą, ponas... jūsų pavardė? 

— Buarenaras. 

— Ponas Buarenarai! 

— [ jūsų sveikatą, ponas bajore! Leiskite man savo ruož- 
tu paklausti jūsų pavardės. 

— D'Artanjanas. 

— Į jūsų sveikatą, ponas d'Artanjanai! 

— O visų pirmiausia,— sušuko d'Artanjanas, entuziaz- 
mo pagautas, — į karaliaus ir kardinolo sveikatą! 

Seklių vyresnysis gal ir būtų paabejojęs d'Artanjano 
nuoširdumu, jei vynas būtų buvęs blogas; bet vynas buvo 
geras, ir jis patikėjo. 

— Na, ir kokią velniavą jūs čia iškrėtėt? — paklausė 
Portas, kai tik alguazilų! vadas išėjo paskui savo seklius, 
ir keturi draugai pasiliko vieni.— Fe! Keturi muškietininkai 
leidžia suimti nelaimingąjį, kuris šaukiasi jų pagalbos! Ba- 
joras gerla su sekliu! 

— Portai, — tarė Aramis,— Atas jau sakė, kad tu neiš- 
manėlis, o dabar ir aš esu tos nuomonės. D'Artanjanai, tu 
didelis žmogus! Kai būsi pono de Trevilio vietoje, aš prašy- 
siu tavo protekcijos abatijai gauti. 


1! Taip vadinami policijos agentai Ispanijoje. 

— Aš nieko čia nesuprantu,—tarė Portas.— Ir jūs pri- 
tariat tam, ką padarė d'Artanjanas? 

— Visiškai, po velnių! — atsakė Atas.— Aš ne tik pn- 
tariu tam, ką jis padarė, bet ir sveikinu jį. 

— O dabar, ponai, — sušuko d'Artanjanas, nė nesisteng- 
damas paaiškinti Portui savo elgesio, — visi už vieną, vienas 
už visus, štai mūsų šūkis, ar ne taip? 

— Bet. ..— pradėjo Portas. 

— Ištiesk ranką ir prisiek! — sušuko vienu metu Atas 
ir Aramis. 

„Jų pavyzdžio nugalėtas ir patylomis keikdamasis, Portas 
ištiesė ranką, ir vienu balsu keturi draugai pakartojo d'Ar- 
tanjano pasakytą šūkį: 

— „Visi už vieną, vienas už visus.“ 

— Gerai, o dabar tegul kiekvienas eina namo,— paliepė 
d'Artanjanas, tarytum visą gyvenimą jis tik ir būtų įsakinė- 
jęs.— Ir būkite atsargūs, nes štai nuo šios akimirkos mes 
pradedame kovą su kardinolu. 


x» SPĄSTAI SEPTYNIOLIKTAME AMŽIUJE 


Spąstai — ne mūsų dienų išradimas; kai tik besiformuo- 
„dama visuomenė išrado policiją, toji policija išrado spąstus. 
Kadangi mūsų skaitytojai, gal būt, dar nesusipažinę su 
Teruzalės gatvės! žargonu, o mes per visą tą laiką, kai rašo- 
me, štai jau apie penkiolika metų su viršum, tik pirmą kartą 
pavartojome šį žodį tokiam dalykui pavadinti, tad paaiškin- 
sime, kas gi yra tie spąstai. 

Kai kuriuose nors namuose policija suima Žmogų, įtaria- 
mą kokiu nusikaltimu, šį suėmimą ji laiko paslapty ir keturis 
ar penkis žmones patalpina tykoti pirmame buto kambaryje; 
jie atidaro duris visiems, kurie tik pasibeldžia, ir, šiems 
įėjus, uždaro duris, o įėjusius suima; tuo būdu per dvi ar 
tris dienas sugaudo beveik visus nuolatinius tų namų lan- 
- kytojus. 


! Paryžiaus slaptosios policijos būstinės vieta. 

Štai kas yra spąstai. 

Taigi pono Bonasje bute buvo įruošti spąstai, ir kiekvie- 
nas, kuris tik ateidavo tenai, būdavo suimamas ir apklausi- 
nėjamas pono kardinolo žmonių. Savaime suprantama, kad 
tie, kurie ėjo pas d'Artanjaną, buvo nekliudomi. Mat, į jo 
butą antrame aukšte vedė atskiri laiptai. 

Beje, pas jį ateidavo tik trys muškietininkai; jie visi, 
kiekvienas savo keliu, ieškojo kokių nors dingusios moters 
pėdsakų, bet nieko nesurado, nieko neišaiškino. Atas net 
ryžosi paklausti poną de Trevilį. Žinant įprastinį garbingo 
muškietininko nebylumą, suprantama, kad tokiu klausimu 
js apstulbino savo kapitoną. Bet ponas de Trevilis nieko ne- 
žinojo, nebent tiek, kad tada, kai paskutinį kartą matė kar- 
dinolą, karalių ir karalienę, kardinolas atrodęs labai susi- 
rūpinęs, karalius neramus, o paraudusios karalienės akys by- 
lojo, kad ji buvo nemiegojusi arba verkusi, bet ši pastaroji 
aplinkybė jį mažai tenustebinusi, nes nuo savo vestuvių 
karalienė dažnai nemiegodavo ir dažnai verkdavo. 

Ponas de Trevilis ta proga Atui paliepė ištikimai tarnau- 
ti karaliui, o ypač karalienei, prašydamas tai pranešti ir savo 
draugams. 


O d'Artanjanas nekėlė nė kojos iš namų. Savo kambarį 
jis pavertė stebėjimo punktu. Pro langus matė visus, kurie 
ateidavo ir patekdavo į spąstus. Vienoj vietoj praardęs par- 
ketą ir išlupes lentelę taip, kad tik lubos teskyrė jį nuo apa- 
tinio kambario, kuriame buvo tardoma, jis girdėjo visa, ką 
veikė inkvizitoriai ir kaltinamieji. Pirmiausia suimtasis bū- 
davo kuo smulkiausiai apieškomas, paskui beveik visad ši- 
taip apklausinėjamas: 

— Ar ponia Bonasje neįdavė jums ko nors perduoti sa- 
vo vyrui arba kam nors kitam? 


— Ar ponas Bonasje neįdavė jums ko nors perduoti sa- 
vo žmonai ar kam nors kitam? 

— Ar jis arba ji nepasakė jums kokios paslapties? 

„Jeigu jie ką nors žinotų, taip neklausinėtų,— pamanė 
sau d'Artanjanas.— Dabar svarbiausia, ką gi jie nori suži- 

noti? Tur būt, ar hercogas Bekingemas Paryžiuje? Ar jis 
nesimatė, ar neketina matytis su karaliene?“ 

D'Artanjanas sustojo prie šios minties, kuri, sprendžiant 
iš viso to, ką jis girdėjo, galėjo būti teisinga. 

Tuo tarpu spąstai veikė be pertraukos, o d'Artanjano 
budrumas nemažėjo. 

Rytojaus dieną po to, kai buvo suimtas vargšas Bonasje, 
vakare, išėjus Atui iš d'Artanjano pas poną de Trevilį, vos 
tik išmušė devynias, ir Planše, dar nepaklojęs lovos, ėmėsi 
savo darbo, — staiga d'Artanjanas išgirdo beldžiant į duris 
iš gatvės. Durys tuojau atsidarė ir vėl užsidarė: kažkas įkliu- 
vo į spąstus. 

D'Artanjanas puolė prie tos vietos, kur buvo praardytos 
grindys, atsigulė kniūpsčias ir ėmė klausytis. 

Tuojau pasigirdo riksmas, paskui dejavimai, kunuos bu- 
vo stengiamasi nuslopinti. Apie tardymą nebuvo nė kalbos. 

„Po velnių! — pagalvojo d'Artanjanas.— Atrodo, kad čia 
moteris! Ją nori apieškoti, o ji priešinasi! Jie panaudojo jė- 
gą! Niekšai!“ 

Nors d'Artanjanas buvo atsargus, bet turėjo tvardytis, 
kiek galėdamas, kad neįsikištų į sceną, kuri vyko apačioje. 

— Bet juk aš jums sakau, ponai, kad esu šių namų šei- 
mininkė, aš jums sakau, kad esu ponia Bonasje; aš jums 
sakau, kad tarnauju karalienei! — šaukė nelaimingoji mo- 
teris. 

— Ponia Bonasjel — sušnibždėjo d'Artanjanas.— Ne- 
jaugi aš toks laimingas, suradęs tai, ko visi ieško? 

— Mes kaip tik jūsų ir laukėme,— kažkas atsakė jai. 

Balsas vis tilo; kažkas ėmė smarkiai dunksėti. Auka prie- 
šinosi tiek, kiek moteris gali priešintis keturiems vyrams. 

— Pasigailėkite, ponai, pasigai. ..— šnibždėjo balsas, o 
paskiau buvo girdėti atskiri garsai. 

— Jie užkemša jai burną ir tuoj ją išsives! — sušuko 
d'Artanjanas, pašokęs lyg ant spyruoklių.— Kur mano špa- 
ga? Puiku, ji čia pat, prie šono. . . Planše! 

— Ką įsakysit, pone? 

— Bėk ir surask Atą, Portą ir Aramį. Vienas iš jų tik- 

riausiai bus namie, o gal ir visi trys jau grįžę. Tegul jie pasi- 
1ma ginklus, tegul ateina, tegul bėgte atbėga. Tiesa, prisi- 
miniau. .. Atas pas poną de Trevilį! 

— Bet kurgi jūs, pone, einate? Kur jūs einate? 

— Aš šoksiu pro langą! — sušuko d'Artanjanas.— Taip 
bus greičiau, o tu sudėk atgal lenteles, pašluok grindis, išeik 
pro duris ir bėk, kur sakiau. 

— Oi pone, pone, jūs užsimušite! — suriko Planše. 

— Tylėk, neišmanėli,— atšovė d'Artanjanas ir, nusitvė- 
ręs už palangės, nė kiek neužsigavęs, nušoko iš antrojo aukš- 
to, kuris, jo laimė, buvo gana žemas. 

— Tuojau ir aš pats įkliūsiu į spąstus, bet vargas toms 
katėms, kurios puls šitokią pele! . 

Vos tik pokštelėjo plaktuko dūžis, tnukšmas tuoj nutilo, 
kažkas priėjo, durys atsidarė, ir d'Artanjanas, iškėlęs špagą, 
puolė į pono Bonasje butą, kurio durys, matyt, buvo su spy- 
ruokle ir, jam įėjus, pačios užsidarė. 

Ir tada tie, kurie dar tebegyveno šiuose nelemtuose Bo- 
nasje namuose, ir artimiausieji kaimynai išgirdo riksmą, 
kojų trypimą, špagų žvangesį ir lūžtančių baldų traškėjimą. 
Po valandėlės visi, kurie, šio triukšmo nustebinti, buvo pri- 
puolę prie langų pažiūrėti, kas atsitiko, galėjo matyti, kaip 
durys vėl atsidarė ir keturi juodai apsirengę vyrai ne išėjo, 
bet skriste išskrido, lyg išgąsdinti varnai, palikę ant žemės 
ir ant stalo kampų savo sparnų plunksnas, kitaip sakant, savo 
drabužių skutus ir apsiaustų atplaišas. 

D'Artanjanas, reikia pasakyti, nugalėjo be didelio vargo, 
nes tik vienas alguazilas tebuvo ginkluotas, o ir tas gynėsi 
tik dėl akių. Tiesa, kiti trys mėgino pritrenkti jaunuolį kė- 
dėmis, taburetėmis ir indais, bet du ar trys gaskono špagos 
įdrėskimai išgąsdino juos. Dešimties minučių pakako jiems 
nugalėti, ir d'Artanjanas liko kovos lauko viešpačiu. 

Savo langus atsidariusieji kaimynai visai šaltakraujiškai 
(o tat Paryžiaus gyventojams anais amžinų sąmyšių ir peš- 
tynių laikais buvo labai būdinga) vėl uždarė, pamatę, kad 
keturi juodi vyrai pabėgo: instinktas jiems sakė, kad šiam 
kartui viskas baigta. 

Be to, buvo vėlu, o tada, lygiai kaip ir dabar, Liuksem- 
burgo kvartale žmonės anksti eidavo gulti. 

Pasilikęs vienas su ponia Bonasje, d'Artanjanas atsigręžė 
į ją. Vargšė moteris gulėjo atsilošusi krėsle pusiau be sąmo- 
nės. D'Artanjanas skubiai ją nužvelgė. 

Tai buvo nuostabiai graži dvidešimt penkerių šešerių me- 
tų moteris, tamsiaplaukė, melsvaakė, trupuų riestos nosytės, 
nuostabių dantukų, rausvai opalinės veido spalvos. Bet tiek 
ir tebuvo žymių, iš kurių būtų buvę galima ją laikyti aukš- 
tosios visuomenės dama; jos rankos buvo baltos, bet ne itin 
grakščios; kojos taip pat nerodė, kad moteris būtų aristo- 
kratiškos kilmės. Laimė, d'Artanjanas dar nesirūpino tokio- 
mis smulkmenomis. 

Tuo metu, kai d'Artanjanas, apžiūrinėdamas ponią Bo- 
nasje, kaip buvo sakyta, atkreipė dėmesį į kojas, jis pa- 
matė ant žemės švelnią batisto nosinaitę, paėmė ją savo įpra- 
timu ir viename jos kampe pamatė tokias pat raides, kaip ir 
toje nosinaitėje, dėl kurios jis vos nesusikovė su Aramiu. 

Nuo to laiko d'Artanjanas nepasitikėjo nosinaitėmis su 
herbais, todėl, netaręs nė žodžio, įdėjo ją poniai Bonasje 
į kišenę. 

Tuo tarpu ponia Bonasje ėmė peikėtis. Ji atmerkė akis, 
„baimingai apsidairė aplinkui ir pamatė, kad kambarys tuš- 
čias, 0 ji viena su savo išgelbėtoju. Ji tuojau šypsodamasi 
ištiesė jam ranką. Ponios Bonasje šypsena buvo gražiausia 
pasaulyje. 

— Ak, pone! — sušuko jinai.— Tai jūs mane išgelbėjo- 
te! Leiskite jums padėkoti. 

— Ponia, — atsakė d'Artanjanas,— aš padariau tik tai, 
ką, manimi dėtas, būtų padaręs kiekvienas bajoras. Jums 
nėra už ką dėkoti. ž 

— O ne, ne, pone, ir aš tikiuosi jums įrodyti, kad jūs 
pasitarnavote ne kokiai nors nedėkingai moteriai. Bet ko gi 
iš manęs norėjo tie žmonės, kuriuos iš pradžių palaikiau va- 
„gimis, ir kodėl čia nėra pono Bonasje? 

— Ponia, tie žmonės kur kas pavojingesni už vagis; jie 

kardinolo agentai, o jūsų vyro, pono Bonasje, nėra namie 
todėl, kad vakar jį suėmė ir nusivedė į Bastiliją. 

— Mano vyrą į Bastiliją! — sušuko ponia Bonasje.— O 
dieve mano, ką gi jis padarė, vargšas žmogelis! Juk jis nie- 
kam nenusikalto! 

Ir kažkas panašaus į šypseną pasirodė dar išsigandusia- 
me jaunos moters veide. 

— Ką jis padarė, ponia? — atsakė d'Artanjanas.— Aš 
manau, vienintelis jo nusikaltimas yra tas, kad jis turi laimę 
ir drauge nelaimę būti jūsų vyru. 

— Vadinasi, jūs žinote, pone. .. 

— Aš žinau, kad jus buvo pagrobę, ponia. 

— Bet kas? Ar jūs žinote, kas? O, jeigu jūs tai žinote, 
pasakykite man! 

— Keturiasdešimt ar keturiasdešimt penkerių metų vy- 
riškis, juodaplaukis, tamsiaveidis, su randu kairiajam smil- 
kiny. 

— Taip, taip, teisingai! Bet jo pavardė? 

— Ak! Pavardė? To aš nežinau! 

— (O mano vyras ar žinojo, kad aš buvau pagrobta? 

— Jam apie tai laišku pranešė tas pats žmogus, kuris 
jus pagrobė. 

— Ar jis numano šio įvykio priežasų? — sumišusi pa- 
klausė ponia Bonasje. 

— Man rodos, jis manė, kad čia kokia nors politinė 
priežastis. 

— Iš pradžių aš tuo abejojau, bet dabar manau taip, kaip 
ir jis. Vadinasi, mielasis ponas Bonasje manęs nė kiek ne- 
įtarė... 

— O, visai ne, ponia! Jis per daug didžiuojasi jūsų iš- 
mintimi, O ypač jūsų meile. 

Ir vėl šios jaunos ir gražios moters lūpos nežymiai šyp- 
telėjo. 

— Bet kaipgi jūs pabėgote? — teiravosi toliau d'Artan- 
janas. 

— Man pasitaikė gera proga likti vienai; kadangi šį rytą 
sužinojau savo pagrobimo priežastį, tad, pasinaudodama pa- 

klodėmis, nusileidau pro langą ir, tikėdamasi, kad mano vy- 
ras namie, atbėgau čia. 

— Ieškoti jo globos? 

— O ne! Aš gerai žinojau, kad vargšas mano mielas 
vyras negalės manęs apginti, bet jis galėjo būti mums nau- 
dingas kitam reikalui, todėl norėjau jį įspėti. 

— Dėl ko? 

— O, tai ne mano paslaptis, todėl aš jos negaliu jums 
patikėti. 

— Beje,— tarė d'Artanjanas,— atsiprašau, ponia, kad aš, 
nors ir gvardietis būdamas, vis dėlto patarsiu jumš būti 
atsargesnei: man rodos, mes nesame tokioje vietoje, kur 
galėtume vienas antram atskleisti paslaptis. Žmonės, kuriuos 
aš išvijau, gavę paramos, sugrįš. Jeigu jie mus čia ras, mes 
pražuvę. Aš, tiesa, liepiau pranešti trims savo draugams, bet 
kažin ar juos rado namie. į 

— Taip, taip, jūs teisus! — sušuko ponia Bonasje 1šsi- 
gandusi.— Bėkime, pasislėpkime! 

Tardama šiuos žodžius, ji paėmė d'Artanjaną už paran- 
kės ir truktelėjo su savim. 

— Bet kur bėgti? — paklausė d'Artanjanas.— Kur pasi- 
slėpti? 

— Pirmiausia išeikime iš šių namų, o paskui pamatysime. 

Ir jaunoji moteris su jaunuoliu, nė durų neuždariusi, 
skubiai nuėjo Duobkasių gatve, pasuko į Karališkąją Lomą 
ir sustojo tik Sen-Siulpis aikštėje. 

— O ką dabar veiksime? — vėl paklausė d'Artanjanas.— 
Kur jūs norite, kad jus palydėčiau? 

— Tiesą sakant, nežinau, nė kaip jums atsakyti, — tarė 
ponia Bonasje.— Norėjau per savo vyrą iškviesti poną de La 
Portą, kad jis mums tiksliai praneštų, kas atsitiko Luvre per 
pastarąsias tris dienas, ir pasakytų, ar man nėra pavojaus 
ten pasirodyti. 

— Na, o aš! — tarė d'Artanjanas.— Juk aš galiu nueiti 
ir iškviesti poną de La Portą. 

— Žinoma. Tik, matote, poną Bonasje pažįsta Luvre ir 
Tį įleistų, o jūsų, deja, nepažįsta ir neįleis. 

| — Niekis! — atsakė d'Artanjanas.— Jūs tikriausiai turi- 
te prie kurio nors įėjimo į Luvrą savo ištikimą durininką, 
kuriam pasakius slaptažodį. .. | 
Ponia Bonasje įdėmiai pažiūrėjo į jaunuolį. 
— O jei aš pasakysiu jums tą slaptažodį, ar jūs užmirši- 
te jį tuojau, kai tik būsite juo pasinaudojęs. 
— Garbės žodis, bajoro garbės žodis, — atsakė d'Artan- 
Janas tokiu tonu, kurio nuoširdumu nereikėjo abejoti. 
„— Gerai. Aš jumis tikiu. Jūs atrodote šaunus jaunuolis; 
pagaliau, gal būt, nuo jūsų ištikimybės priklauso jūsų laimė. 
— Aš nereikalauju pažadų ir sąžiningai atliksiu visa, ką 
galėsiu, kad pasitarnaučiau karaliui ir įtikčiau karalienei, — 
tarė d'Artanjanas.— Tad pasinaudokite manim kaip savo 
draugu. 
— Bet kur jūs tuo laiku paslėpsite mane? 
— Ar jūs neturite pažįstamo, pas kurį ponas de La Por- 
tas galėtų ateiti jūsų pasimti? 
— Ne, aš niekuo nenoriu pasitikėti. 
— Palaukite,— tarė d'Artanjanas,— mes kaip tik esame 
netoli Ato namų. Taip, tikrai. 
— Kas tasai Atas? 
— Vienas mano draugas. 
— Bet jeigu jis namie ir pamatys mane? 
— Jo nėra namie, ir aš, įleidęs jus į jo butą, pasiimsiu 
raktą. 
— O jeigu jis grįš? 
— Jis negrįš. Pagaliau jam pasakytų, kad aš atvedžiau 
moterį, ir toji moteris yra jo bute. 
— Bet tai mane labai sukompromituos! Ar jūs tai su- 
prantate? 
— Nesirūpinkit! Niekas čia jūsų nepažįsta, o, be to, 
mūsų tokia padėtis, jog galima nepaisyti etiketo. 
— Gerai. Eime pas jūsų draugą. Kur jis gyvena? 
— Ferū gatvėje, už kelių žingsnių nuo čia. 
— Eime. 
Ir jiedu nubėgo tolyn. Kaip d'Artanjanas ir buvo numa- 
tes, Ato namie nerado; jis paėmė raktą, kurį jam paprastai, 

kaip namų draugui, leisdavo paimti, užkopė laiptais ir įvedė 
ponią Bonasje į mažutųį, mūsų jau aprašytąjį butą. 

— Būkite kaip namie,— tarė jis.— Laukite čia, užsira- 
kinkite duris iš vidaus ir atidarykite tik tada, kai tris kartus 
pasibels, štai šitaip, paklausykite.— Ir jis pabeldė tris kar- 
tus: dukart smarkiai pridurmu, o paskui, kiek palaukęs, tre- 
čiukart tyliau. 

— (Gerai,— tarė ponia Bonasje.— Dabar mano eilė duoti 
jums nurodymų. 

— Klausau. 

— Nueikit į Luvrą ir pasibelskite į vartelius iš Ešel gat- 
vės. Paprašykit iškviesti Žermeną. 

— Gerai. Paskui? 

— Jis paklaus, ko jūs norite, o jūs atsakysite jam šiais 
žodžiais: „Turas ir Briuselis.“ Tuomet jis klausys visų jūsų 
įsakymų. 

— O ką aš turiu jam įsakyti? 

— Iškviesti karalienės kamerdinerį poną de La Portą. 

— O kai jis iškvies ir ponas de La Portas ateis? 

— Jūs atsiųskite jį pas mane. 

— Gerai, bet kur ir kada aš vėl jus pamatysiu? 

— Ar jums labai svarbu vėl mane pamatyti? 

— Žinoma. 

— Na, gerai, tad leiskite man tuo pasirūpinti ir būkite 


— Aš pasitikiu jūsų žodžiu. 

— Galite pasitikėti. 

D'Artanjanas nusilenkė poniai Bonasje ir nužvelgė šią 
mažutę žavingą būtybę pačiu meilingiausiu žvilgsniu; lipda- 
mas laiptais žemyn, jis girdėjo, kaip trinktelėjo durys ir 
dukart pasisuko raktas spynoje. Dviem šuoliais jis atsidūrė 
prie Luvro. Artėjant prie vartelių iš Ešel gatvės, išmušė de- 
šimtą. Visi mūsų ką tik papasakoti įvykiai truko maždaug 
pusvalandį. 

Viskas dėjosi taip, kaip buvo sakiusi ponia Bonasje. Iš- 
girdęs slaptažodį, Žermenas nusilenkė, o po dešimties mi- 
nučių pasirodė de La Portas. Keliais žodžiais d'Artanjanas 

paaiškino jam visą reikalą ir nurodė, kur yra ponia Bonasje. 
De La Portas, dukart,paprašęs pakartoti adresą, bėgte išbėgo. 
Bet vos pabėgėjęs dešimt žingsnių, jis. sugrįžo. 

— Jaunuoli,— tarė jis,— leiskite jums duoti vieną pa- 
tarimą. 

— Kokį? 

— Jūs galite turėti nemalonumų dėl to, kas atsitiko. 

— Manote? 

— Taip! Ar jūs kartais neturite draugo, kurio laikrodis 
vėluoja? 

— Nair?.. 

— Nueikite pas jį, kad jis galėtų paliudyti, jog pusę de- 
šimtos buvote pas jį. Juristai tai vadina „alibi“. 

D'Artanjanui šis patarimas pasirodė išmintingas. Kiek tik 
kojos neša, jis nubėgo pas poną de Trevilį, bet nėjo kartu 
sų Visais į saloną, o paprašė jį nuvesti į pono de Trevilio 
kabinetą. Kadangi d'Artanjanas čia buvo kasdieninis svečias, 
tai tarnas noriai patenkino jo prašymą ir nuėjo pranešti po- 
nui de Treviliui, kad jo jaunasis žemietis turįs pranešti svar- 
bų dalyką ir prašąs ypatingos audiencijos. Po penkių minu- 
čių ponas de Trevilis paklausė d'Artanjaną, kuo galįs jam 
padėti ir kodėl jis taip vėlai atėjęs. 

— Atsiprašau, pone! — tarė d'Artanjanas, kuris, pasi- 
naudodamas proga, kai liko vienas, spėjo trimis ketvirčiais 
valandos pasukti laikrodį atgal.— Aš maniau, kad nevėlu 
užeiti pas jus, nes dabar dar tik dvidešimt penkios minutės 
po devynių. 

— Dvidešimt penkios minutės po devynių! — sušuko po- 
nas de Trevilis, pažiūrėjęs į savo sieninį laikrodį.— Negali 
būti! 

— Pažiūrėkite, pone,— atsakė d'Artanjanas,— ir patys 
įsitikinsite. 

— Iš tikrųjų! — tarė ponas de Trevilis.— O aš maniau, 
kad jau daug vėliau. Na, o ką jūs norėjote man pasakyti? 

Tada d'Artanjanas papasakojo ponui de Treviliui ilgą is- 
toriją apie karalienę. Jis išdėstė visus savo būkštavimus dėl 
jos padėties, visa, ką buvo girdėjęs apie kardinolo kėslus 

prieš hercogą Bekingemą, ir tat papasakojo taip ramiai ir 
įtikinamai, jog ponas de Trevilis negalėjo juo nepatikėti, juo 
labiau kad ir jis pats, kaip jau sakėme, buvo įžvelgęs kaž- 
kokias naujas nuotaikas kardinolo, karaliaus ir karalienės 
santykiuose. 

Kai mušė dešimtą, d'Artanjanas išsiskyrė su ponu de Tre- 
viliu, kuris padėkojo jam už žinias, patarė ir toliau uoliai tar- 
nauti karaliui ir karalienei ir sugrįžo į saloną. 

Nulipęs apačion, d'Artanjanas staiga prisiminė užmiršęs 
savo lazdele; tad jis greitai užbėgo aukštyn, įėjo į kabinetą 
ir vienu piršto pasukimu perstatė rodykles į vietą, kad rytoj 
niekas nepastebėtų, jog laikrodis atsilieka. Dabar jau ramus, 
kad turės liudininką savajam „alibi“ įrodyti, jis nusileido 
laiptais ir tuojau atsidūrė gatvėje. 


XI 4 INTRIGA UŽSIMEZGA 


Išėjęs iš pono de Trevilio, d Artanjanas susimąstęs pasi- 
rinko tolimiausią kelią grįžū namo. 

Apie ką gi d'Artanjanas taip mąstė, jog net pasuko iš 
tiesaus kelio, žiūrėdamas į dangaus žvaigždes, čia dūsauda- 
mas, čia šypsodamasis? 

Jis mąstė apie ponią Bonasje. Pradedančiam muškietinin- 
kui ši moteris buvo beveik meilės idealas. Graži, paslap- 
tinga, žinanti beveik visas dvaro intrigas, kurios teikė dai- 
liems jos bruožams žavingo susirūpinimo, ji neatrodė nepa- 
siekiama ir tuo buvo itin patraukli naujokams įsimylėjėliams. 
Be to, juk d Artanjanas išplėšė ją 1$ rankų tiems demonams, 
kurie norėjo iškrėsti ją ir žiauriai su ja pasielgti. Ši neuž- 
mirštama paslauga surišo juos tokiu dėkingumo jausmu, 
kuris labai lengvai įgyja kažkokį dar švelnesnį pobūdį. 

D'Artarijanui jau vaidenosi,— taip greit svajonės skren- 
da vaizduotės sparnais, — kad štai prie jo prieina jaunosios 
moters pasiuntinys ir įteikia jam laiškelį, kvietimą pasima- 
tyti, aukso grandinėlę arba žiedą su deimanto akim. Mes jau 
sakėme, kad jauni vyrai nesidrovėdavo priimti dovanas iš 

karaliaus; pridursime, kad tais ne perdaug griežtos moralės 
laikais jie ne ką daugiau varžėsi ir savo meilužių. Jų damos 
beveik visada palikdavo jiems brangių ir svarių suvenyrų, 
tarsi norėdamos atpirkti savo jausmų nepastovumą tų savo 
dovanų patvarumu. 

Anais laikais vyrai sau skynėsi kelią moterų padedami ir 
nė kiek dėl to nerausdavo. Tos, kurios buvo gražios, auko- 
davo savo grožį, 1š čia, tur būt, ir patarlė atsirado, kad „pati 
gražiausia pasaulyje mergina gali dovanoti tik tai, ką ji tu- 
r“. Lobingosios dar pridėdavo dalį savo pinigų, ir galima 
būtų suminėti gana daug tos galantiškos epochos didvyrių, 
kurie nebūtų laimėję nei pentinų — pradžioj, nei kauty- 
nių — vėliau, jeigu jų meilužės nebūtų prikabinusios prie 
jų balno daugiau ar mažiau prigrūsto kapšelio. 

D'Artanjanas neturėjo ničnieko; jo provinciališkas neryž- 
tingumas, drovumas — šis trapus žiedelis, švelnus persiko 
pūkas — išdulkėjo vėjais nuo tų ne perdaug dorovingų pa- 
tarimų, kuriuos trys muškietininkai duodavo savo draugui. 
Keistu anų laikų papročiu, d'Artanjanas Paryžiuje jautėsi 
lyg užkariautame mieste, beveik kaip Flandrijoje: ten — 
ispanai, čia — moterys. Ir ten, ir čia — priešas, su kuriuo 
reikia kovoti, ir kontribucijos, kurias reikia imti. 

Vis dėlto pasakysim, kad šiuo metu d'Artanjaną stūmė 
daug kilnesnis ir tauresnis jausmas. Tiesa, pirklys jam sakėsi 
esąs turtingas; jaunuolis lengvai galėjo numanyti, kad tokio 
neišmanėlio, kaip ponas Bonasje, pinigų skrynutės raktą 
laiko žmona. Bet visa tai neturėjo jokios įtakos tam jausmui, 
kuris gimė, išvydus ponią Bonasje, ir meilei, pražydusiai jo 
širdyje po šio pasimatymo, bet koks naudos ieškojimas bu- 
vo beveik svetimas. Mes sakome „beveik“, nes mintis, kad 
jauna, graži, maloni ir sąmojinga moteris yra sykiu ir turtin- 
ga, meilės pradžiai anaiptol ne kenkia, o, priešingai, dargi 
ją stiprina. 

Išteklius leidžia patenkinti daugybę aristokratiškų įge1- 
džių, kurie taip puikiai derinasi su grožiu. Plonutės baltos 
kojinės, šilkinė suknelė, švelnių karbinių apikaklė, gražūs 
batukai ant kojų, puikus kaspinas plaukuose biaurios mo- 

ters nepavers dailia, bet dailią padarys gražuole, jau nemi- 
nint rankų, kurios nuo to visko daug laimi. Kad rankos, ypač 
moters, būtų gražios, jos turi vengti bet kokio darbo. 

Be to, d'Artanjanas,— mes neslėpėm jo materialinės būk- 
lės, ir skaitytojas puikiai tat žino, — d'Artanjanas nebuvo mi- 
lijonierius. Jis, tiesa, tikėjosi kada nors juo tapti, bet tasai 
jo paties nuskirtas laimingos permainos laikas buvo gana to- 
limas. O kol kas — kaip skaudu matyti, kad mylimoji trokšta 
tūkstančio tų moters laimę sudarančių mažmožių, ir tu nega- 
li jai tų mažmožių parūpinti. Kai moteris turtinga, o meilužis 
vargšas, ji bent pati gali nusipirkti tai, ko šis neįstengia jai 
suteikti. Ir nors paprastai visus tuos niekučius ji įsigyja už 
savo vyro pinigus, bet retai kada esti jam dėkinga. 

D'Artanjanas, ketindamas būti švelniausiu meilužiu, kol 
kas buvo labai: ištikimas draugas. Paskendęs meilės svajonė- 
se apie pirklio žmoną, jis neužmiršo savo draugų. Gražioji 
ponia Bonasje — tokia moteris, su kuria būtų malonu pasi- 
vaikščioti Sen-Deni lygumoje arba Sen-Žermeno mugėje 
drauge su Atu, Portu ir Aramiu, prieš kumuos d'Artan- 
janas galėtų pasididžiuoti tokia savo pergale. Paskui, po 
1go pasivaikščiojimo, atsiranda apetitas. D'Artanjanas jau 
kuris laikas buvo tai pastebėjęs. Būtų galima suruošti tuos 
jaukius, žavingus pietus, kada iš vienos pusės lieti draugo 
ranką, o iš kitos — mylimosios kojelę. Pagaliau itin sunkią 
valandą, kai padėtis — be išeities, d'Artanjanas galėtų išties- 
ti pagalbos ranką savo draugams. 

O kaipgi su ponu Bonasje, kurį d'Artanjanas pastūmėjo 
į seklių rankas, garsiai išsigynęs jo, o patylomis pažadėjęs 
jį išgelbėti? Turime prisipažnti mūsų skaitytojams, kad 
d'Artanjanas apie jį visai negalvojo, o jeigu ir pagalvojo, 
tai tik norėdamas palinkėti jam sėkmingai pasilikti ten, kur 
jis yra, o kur, nesvarbu. Meilė iš visų aistrų — pati egois- 
tiškiausia. 

Bet tegul mūsų skaitytojai būna ramūs; jei d'Artanjanas 
užmiršta savo šeimininką arba dedasi jį užmiršęs, pasiteisin- 
damas tuo, kad neva nežinąs, kur jį nusivedę, tai mes jo ne- 
užmiršome ir žinome, kur jis yra. Bet kol kas pasielgsime 

taip, kaip įsimylėjęs gaskonas, ir prie garbingojo pirklio grį- 
šime vėliau. 

D'Artanjanas, svajodamas apie savo būsimą meile, besi- 
kalbėdamas su naktimi, besišypsodamas žvaigždėms, ėjo 
Šerš-Midi ar, kaip tuomet vadino, Šas-Midi gatve. Kadangi 
šitame kvartale gyveno Aramis, tai jam kilo mintis aplankyti 
savo draugą ir paaiškinti, kodėl buvo nusiuntęs Planše jo 
pakviesti, kad tuojau pat atvyktų į spąstus. Jei Aramis tuo 
metu, kai pas jį atėjo Planše, buvo namie, tai be jokių abejo- 
nių jis nubėgo į Duobkasių gatvę ir nieko ten nerado, išsky- 
rus, gal būt, tik kitus savo draugus. Tad nei jis, nei jie ne- 
galėjo žinoti, kas ten nutiko. Dėl tokio sutrukdymo būtinai 
reikėjo pasiaiškinti. Štai ką garsiai kalbėjo sau d'Artanjanas. 

O širdy jis galvojo, kad tai būsianti gera proga pakalbėti 
apie gražiąją ponią Bonasje, kuri pavergė visas jo mintis, jei 
ne širdį. Iš to, kuris pirmą kartą įsimylėjo, negalima reika- 
lauti paslaptingumo: šią meilę lydi toks beribis džiaugsmas, 
Jog jam būtinai reikia išsilieti, nes kitaip įsimylėjėlis už- 
dustų. 

Jau dvi valandos, kai Paryžius paskendo tamsoj, ir gatvės 
ėmė tuštėti. Visi Sen-Žermeno priemiesčio laikrodžiai mušė 
vienuoliktą. Oras buvo gražus. D'Artanjanas ėjo siaura gat- 
vele, esančia toje vietoje, kur dabar yra Asa gatvė, alsuoda- 
„mas balzamo kvapais, vėjo nešamais nuo Vožiraro gatvės, 1š 
sodų, atgaivintų vakaro rasos ir nakties vėsumo. Tolumoje, 
kažkur iš smuklių, girdėjosi įsi inksminusių gėrovų dainos, 
kad ir slopinamos sandarių langinių. Priėjęs gatvelės galą, 
d'Artanjanas pasuko į kairę. Namas, kuriame gyveno Aramis, 
stovėjo tarp Kaset ir Servandoni gatvių. 

D'Artanjanas, perėjęs Kaset gatvę, jau matė savo draugo 
duris, skendinčias tarp vešlių sikomorų ir kapnfolijų, kurios 
viršuj sudarė lyg didžiulį žalią gaubtą. Staiga d'Artanjanui 
pasirodė, lyg kažkoks šešėlis išniro iš Servandoni gatvės. Šis 
šešėlis buvo užsisupęs apsiaustu, ir d'Artanjanas iš pradžių 
pamanė, kad tai vyras, bet iš žemo ūgio, neryžtingos eisenos 
ir netvirto Žingsnio jis tuojau pažino, kad čia moteris. Be to, 
ši moteris, lyg nežinodama, ar čia yra tie jos ieškomi namai, 

stabteldavo, apsidairydavo, grįždavo atgal, vėl prieidavo. 
D'Artanjaną tat suintrigavo. 

„O jeigu aš pasiūlyčiau jai savo paslaugas? — pamanė 
jis.— Iš eisenos matyt, kad ji jauna, gal būt, ir graži. O, taip! 
Bet moteris, kuri tokiu metu bėgioja gatvėmis, tikriausiai 
eina į pasimatymą su savo mylimuoju. Po šimts! Sukliudyti 
pasimatymą — netikęs būdas pažinčiai užmegzti.“ 

Tuo tarpu jaunoji moteris ėjo vis pirmyn, skaičiuodama 
namus ir langus; tam, beje, nereikėjo nei daug laiko, nei 
vargo. Šioje gatvės daly tebuvo trys namai ir tik du langai 
į gatvės pusę: pirmasis — nedidelio pastato, gretimo tam, 
kuriame gyveno Aramis, o antrasis — paties Aramio namų 
langas. 

„Dievaži! — pagalvojo d'Artanjanas, staiga prisiminęs 
teologo dukterėčią.— Dievaži, būtų įdomu, jei ši vėlyvoji 
balandėlė ieškotų mūsų draugo namų. Bet duodu galvą nu- 
kirsti, kad taip ir bus! Na, mano mielas Arami, šį kartą aš 
sužinosiu teisybę!“ 

Ir d'Artanjanas susigūžė tamsiausiame gatvės kampe, už 
akmeninio suolo, stovinčio kažkokioj nišoj. 

Jaunoji moteris vis artėjo; kad ji buvo jauna, neteko abe- 
joti, nes be lengvos eisenos ją dar išdavė balsas: ji sukosėjo, 
ir iš šio kosulio buvo numanu, kad jos balselis tyras ir skam- 
bus. D'Artanjanas tuoj pagalvojo, kad tas kosulys — sutartas 
ženklas. 

Ar į šį vėlyvos ieškotojos kosulį kas atsakė tokiu pat 
sutartu ženklu, išsklaidžiusiu dvejones, ar be jokios pašali- 
nės pagalbos ji įsitikino pasiekusi savo kelionės tikslą, — 
tik Štai ji ryžtingai priėjo prie Aramio lango ir tris kartus ly- 
giais protarpiais pabeldė į langinę. 

— Tai pas Aramį,— sušnabždėjo d'Artanjanas.— Štai 
kaip, pone veidmainy! Dabar žinau, kaip jūs studijuojat teo- 
logiją! 

Vos tik ji pasibeldė, iš vidaus tuoj atsidarė langas ir pro 
langines šmėkštelėjo šviesa. 

— Aha! — tarė d'Artanjanas, besiklausąs prie lango.— 

Aha! Viešnios laukiama! Tuojau atsidarys langinė, ir dama 
įlips pro langą! Puiku! 

Bet kaip d'Artanjanas nustebo, kai langinės neatsidarė. 
Akimirką blykstelėjusi šviesa dingo, ir viskas vėl paskendo 
tamsoje. 

D'Artanjanas pagalvojo, kad taip ilgai negali trukti, ir vis 
tebežiūrėjo, išplėtęs akis, ir tebesiklausė, įtempęs ausis. 

Ir jis neapsiriko: po kelių sekundžių iš vidaus pasigirdo 
du trumpi smūgiai į langinę. 

Gatvėje stovinti jauna moteris sudavė vieną kartą, ir lan- 
ginės prasivėrė. 

Galima įsivaizduoti, kaip godžiai d'Artanjanas žiūrėjo ir 
klausėsi. 

Nelaimė, žiburys buvo nuneštas į kitą kambarį. Bet jau- 
nuolio akys jau buvo apsipratusios su nakties tamsa. O, be 
to, kai kas tvirtina, kad gaskonų akys, kaip kačių, geba ma- 
tyti ir nakčia. 

D'Artanjanas pamatė, kad jaunoji moteris išsitraukė iš 
kišenės kažkokį baltą daiktą ir skubiai jį išvyniojo. Tai būta 
nosinės. Išvyniojusi ji parodė savo pašnekovui tos nosinės 
kampuką. 

Tada d'Artanjanas prisiminė nosine, kurią buvo radęs 
prie ponios Bonasje kojų ir kuri savo ruožtu buvo jam pri- 
minusi kitą nosine, rastą prie Aramio kojų. 

— Ką gi, po velnių, ši nosinė galėtų reikšti? 

Iš tos vietos, kur stovėjo d'Artanjanas, nebuvo matyti 
Aramio veido (mat, jaunuolis nė kiek neabejojo, kad čia jo 
draugas kalbasi su dama gatvėje). Smalsumas nugalėjo at- 
sargumą, ir, pasinaudodamas tuo, kad abiejų šios scenos 
veikėjų dėmesys buvo sutelktas į nosinę, d'Artanjanas išlin- 
do iš savo slėptuvės ir žaibo greitumu, bet kuo tyliausiais 
žingsniais, pribėgo ir pasislėpė už vienos kertės, iš kur pui- 
kiausiai galėjo žvalgyti Aramio kambario vidų. 

Metęs akį ten, d'Artanjanas vos nesuriko iš nustebimo: 
su nakties viešnia kalbėjosi ne Aramis, o moteris; deja, 
d'Artanjanas gana gerai matė tik jos figūros kontūrus, 0 vei- 
do įžiūrėti negalėjo. 

Tą pat akimirksnį moteris kambaryje išsitraukė iš kišenės 
kitą nosinę ir išmainė į tą, kurią jai ką tik buvo parodžiusi 
viešnia. Paskui abi moterys pasikeitė keliais žodžiais. Paga- 
liau langinės užsidarė, moteris, stovinti gatvėje prie lango, 
apsigręžė ir praėjo per tris keturis žingsnius nuo d'Artanja- 
no, leisdama ant veido savo apsiausto gobtuvą. Bet šio atsar- 
gumo ji griebėsi per vėlai: d'Artanjanas jau pažino, kad tai 
ponia Bonasje. 

Ponia Bonasje! Įtarimas, kad čia jinai, jam buvo dingte- 
lėjęs jau tada, kai ji ištraukė nosinę iš kišenės; bet kas galėtų 
patikėti, jog ponia Bonasje, nusiuntusi jį surasti de La Porto, 
kad šis nuvestų ją į Luvrą, dabar bėgiotų Paryžiaus gatvėmis 
viena, pusę dvyliktos nakties, rizikuodama vėl būti pagrobta? 

Vadinasi, turėjo būti koks nors labai svarbus reikalas; o 
koks gali būti svarbus reikalas dvidešimt penkerių metų mo- 
teriai? Meilė! 

Bet ar ji čia dėl savęs, ar dėl kurio kito asmens leidosi 
į tokius pavojus? Štai ko klausinėjo save jaunuolis. Jo širdį 
kankino pavydo demonas, lyg jis jau būtų tikras mylimasis. 

Beje, buvo labai nesunku įsitikinti, kur skuba ponia Bo- 
nasje, reikėjo tik ją pasekti. Šis kelias buvo toks paprastas, 
kad d'Artanjanas, suprantama, instinktyviai juo pasinaudojo. 

Tačiau, pamačiusi jaunuolį, kuris išniro iš tarpusienio 
kaip statula iš nišos, ir išgirdusi paskui save žingsnius, po- 
nia Bonasje suriko ir ėmė bėgti. 

D'Artanjanas pasileido pridurmu. Jam buvo nesunku pa- 
vyti moten, besipainiojančią savo apsiauste. Taigi ją prisivi- 
jo, nespėjusią nubėgti nė trečios dalies tos gatvės, į kurią 
buvo pasukusi. Nelaimingoji neteko jėgų ne tiek iš nuovar- 
gio, kiek iš išgąsčio, ir kai d'Artanjanas padėjo jai ranką ant 
peties, ji sukniubo ant kelių, šaukdama prislėgtu balsu: 

— Užmuškite mane, jei norite! Vis tiek nieko nesužino- 
site! 

D'Artanjanas pakėlė ją, apkabinęs per liemenį. Bet jaus- 
damas, kad ji vos pastovi ir gali tuoj apalpti, paskubėjo ją 
nuraminti, sakydamas esąs ištikimas jos draugas. Šie žodžiai 
poniai Bonasje nieko nereiškė, nes tokius patikinimus gali- 


131 


ma berti, turint ir blogiausius kėslus. Tačiau viską nulėmė 
balsas. Jaunajai moteriškei šis balsas pasirodė girdėtas. Ji 
pravėrė akis, žvilgterėjo į žmogų, kuris ją taip išgąsdino, ir, 
pažinusi d'Artanjaną, net sušuko iš džiaugsmo. 

— O, tai jūs, tai jūs! — kartojo jinai.— Ačiū dievui! 

— Taip, tai aš,— atsakė d'Artanjanas.— Aš, kurį dievas 
siunčia jums saugoti. 

 — Ar tik todėl jūs mane sekėte? — vylingai šypsodama- 

si paklausė moteris, kurios koketiškas būdas vėl prasiveržė 
aikštėn, o baimė dingo tučtuojau, kai tik ji pamatė, kad tas, 
kurį buvo palaikiusi priešu, yra j0s draugas. 

— Ne,— atsakė d'Artanjanas,— ne, turiu prisipažint, 
kad tik pripuolamai patekau į jūsų kelią. Pamačiau, kad kaž- 
kokia moteris beldžiasi į mano draugo langą. I 

— Į jūsų draugo? — pertraukė ponia Bonasje. 

— Žinoma! Aramis — vienas geriausių mano draugų. 

— Aramis! Kas jis toks? 

— Na jau! Negi jūs dar imsite pasakoti, kad nepažįstate 
Aramio? 

— Pirmą kartą girdžiu šį vardą. 

— Tai jūs pirmą kartą ateinat į šiuos namus? 

— Aišku! 

— Ir nežinojote, kad čia gyvena jaunas vyras? 

— Ne. 

— Muškietininkas? 

— Nieko nežinojau. 

— Vadinasi, ne pas jį buvote atėjusi? 

— Visiškai ne! Juk jūs ir patys matėte, Kad asmuo, 
su kuriuo aš kalbėjausi, — moteris. 

— Tai tiesa; bet toji moteris — Aramio draugė? 

— To aš nežinau. 

— Juk jinai pas jį gyvena. 

— Tai manes neliečia. 

— Bet kas j1? 

— O, čia paslaptis, tik ne mano. 

— Brangioji ponia Bonasje, jūs žavinga, bet kartu ir pa- 
slaptingiausia moteris. .. 

— Ar tai man kenkia? 

— Ne, priešingai, jūs dieviška. 

— Jei taip, leiskite man atsiremti į jūsų ranką. 

— Mielai. O dabar?.. 

— Dabar palydėkit mane. 

— Kur? 

— Ten, kur aš einu. 

— Bet kur jūs einate? 

— Pamatysit, nes palydėsit mane ligi durų. 

— Ar reikės jūsų palaukti? 

— Veltui gaištumėt. 

— Ar jūs grįšite viena? 

— Gal taip, o gal ne. 

— O tas, kuris vėliau jus lydės — vyras ar moteris? 

— Dar nežinau. 

— Na, tai aš sužinosiu! 

— Kuriuo būdu? 

— Aš palauksiu, kol pamatysiu, su kuo išeisite. - 

— Jeigu taip — sudie! 

— Kaip tai? 

— Jūs man nebe reikalingas. 

— Bet jūs pati prašėte. .. 

— Bajoro pagalbos, bet ne šnipo sekiojimo. 

— Per aštriai pasakyta. 

— CO kaipgi pavadinti tuos, kurie sekioja žmogų, jam to 
nenorint? 

— Nekukliais. 

— Per švelniai pasakyta. 

— Na ką gi, ponia, matau, kad reikia pildyti visus jūsų 
norus. 

— Kodėl jūs praradote nuopelną, taip nepasielgęs iš 
karto? 

— (O atgaila ar ne nuopelnas? 

— Jūs iš tikrųjų gailitės? 

— Nė pats nebežinau. Viena aišku, kad aš pažadu įvyk- 
dyti visa, ko pageidausite, jei tik leisite man palydėti jus 
ten, kur einate. 

— O vėliau paliksite mane? 

— Taip. 

— Ir neseksite, kai aš išeisiu? 

— Ne, 

— Garbės žodis? 

— Bajoro žodis! 

— Tad duokite ranką ir e:me! 

D'Artanjanas pasiūlė poniai Bonasje ranką, o ji atsirėmė 
į Ją pusiau juokdamasi, pusiau virpėdama, ir abu jie nuėjo 
iki galo Laharpo gatve. Čia jaunoji moteris tarsi ėmė dvejoti, 
kaip ir Vožiraro gatvėje. Bet iš kai kurių žymių ji pažino 
duris ir priėjo prie jų. 

— O dabar, pone,— tarė ji, — aš turiu čia įeiti. Tūkstantį 
kartų dėkoju jums už tai, kad teikėtės mane palydėti ir ap- 
saugoti nuo visų pavojų, kurie galėjo mane ištikti. Bet jau 
laikas jums tesėti žodį: aš atėjau į vietą, kur man reikėjo 
ateiti. 

— O grįždama jūs nieko nebijosite? 

— Nebent tik plėšikų? 

— Argi tai menkniekis? 

— O ką jie iš manęs paims? Aš neturiu su savim nė 
skatiko. 

— Jūs užmiršote tą gražią išsiuvinėtą nosinę su herbu. 

— Kokią? | 

— Tą, kurią aš radau prie jūsų kojų ir vėl įdėjau jums į 
kišenė. 

— Tylėkit, tylėkit, nelaimingasis! — sušuko jaunoji mo- 
teris.— Ar norit mane pražudyti? 

— Matote, kad jums dar gresia pavojus, nes dėl vieno 
žodžio imate drebėti ir pripažįstate, kad, jei kas išgirstų tą 
žodį, jūs pražūtumėt. Ak, klausykite, ponia,— sušuko d'Ar- 
tanjanas, griebdamas ją už rankos ir perverdamas liepsnojan- 
čių žvilgsniu, — klausykite, būkite nuoširdesnė, pasitikėkite 
manim. Nejaugi neįskaitote mano akyse, kokia pasiaukojusi 
ir palanki jums mano širdis! 

— Aš tai matau,— atsakė ponia Bonasje.— Todėl jūs ga- 

lite klausinėti, ir aš jums atskleisiu savo paslaptis, bet sveti- 
mos paslaptys — kitas dalykas. 

— Gerai,— tarė d'Artanjanas.— Aš ir jas sužinosiu. Jei- 
gu šios paslaptys gali turėti įtakos jūsų gyvenimui, tai jas 
žinoti privalau ir aš... 

— Sergėk dieve! — sušuko moteris taip nerimastingai, 
kad d'Artanjanas nejučiom krūptelėjo.— O, prašau jus, ne- 
sikiškite ten, kur man reikia, nesistenkite padėti atlikti tai, 
kas man pavesta. Prašau jus vardan to jausmo, kurį aš jums 
sužadinau, ir vardan tos jūsų paslaugos man, kurios neuž- 
miršiu visą savo gyvenimą. Patikėkite mano žodžiais. Nesi- 
domėkite daugiau manimi, aš jums nebeegzistuoju, lyg jūs 
niekad nebūtumėt manęs matę. 

— O Aramis irgi turi taip padaryti, kaip aš? — paklausė 
įsižeidęs d'Artanjanas. 

— Štai jau antrą ar trečią kartą jūs minite šį vardą, pone, 
o tačiau aš sakiau jums, kad jis man nežinomas. 

— Nepažįstate žmogaus, į kurio langą beldėtės? Ką jūs, 
ponia! Manote, kad aš toks lengvatikis! 

— Prisipažinkite, kad jūs sukūrėte visą tą istoriją ir pra- 
simanėte tą Aramį, norėdami išgauti iš manęs paslaptį. 

— Aš nieko neprasimanau, nieko nesukuriu, ponia. Kal- 
bu gryną tiesą. 

— Ir jūs sakote, kad tuose namuose gyvena vienas jūsų 
draugas? 

— Sakau ir kartoju trečią sykį, kad tuose namuose gy- 
vena mano draugas ir tas draugas yra Aramis. 

— Visa tai paaiškės vėliau,— sušnibždėjo jauna mote- 
ris, — O kol kas, pone, tylėkite! 

— Jei galėtumėt įžvelgti į mano širdį, atvertą jums,— ta- 
rė d'Artanjanas,— pamatytumėt joje tiek smalsumo, kad pa- 
sigailėtumėt manęs, ir tiek meilės, kad tuojau patenkintu- 
mėt mano smalsumą. Nėra ko bijoti tų, kurie jus myli. 

— Jūs per greit imate kalbėti apie meilę! — atsakė jau- 
moji moteris, kraipydama galvą. 

— Todėl, kad meilė gimė staiga ir pirmą kartą mano gy- 
venime. Juk aš dar neturiu nė dvidešimt metų. 

Ponia Bonasje vogčiom pažvelgė į jį. 

— Paklausykite: aš jau aptikau pėdsakus,— tarė d'Ar- 
tanjanas.— Prieš tris mėnesius aš vos nestojau į dvikovą su 
Aramiu dėl nosinės, panašios į tą, kurią jūs rodėte moteriai, 
esančiai jo namuose, dėl nosinės, pažymėtos tokiais pat ini- 
cialais, tuo esu tikras. 

— Pone,— tarė jaunoji moteris, — dievaži, jūs mane bai- 
siai varginate visais tais klausinėjimais. 

— Bet jūs, ponia, jūs, tokia atsargi, sakykite, jeigu jus 
suimtų ir rastų tą nosinę, ar tai jūsų nesukompromituotų? 

— Kodėl? Argi tai ne mano inicialai: ,,K. B.“ — Kons- 
tancija Bonasje. 

— Arba Kamilė de Bua-Trasi. 

— Tylėkite, pone, prašau, tylėkite! Jei tie pavojai, kurie 
man gresia, jūsų neatbaido, tai pagalvokite, koks pavojus 
gresia ir jums. 

— Man? 

— Taip, jums. Už pažintį su manim jūs galite sumokėti 
savo laisve, savo gyvybe. 

— Jei taip, aš jūsų nebepaliksiu. 

— Pone,— sudėjusi rankas, maldavo jaunoji moteris, — 
aš kreipiuos į jūsų, kariškio, garbę, į bajoro kilnumą ir pra- 
šau — pasitraukit iš čia! Girdite, štai laikrodis jau muša vi- 
"dunaktį; šią valandą manes laukia. 

— Ponia,— tarė jaunuolis nusilenkdamas,— aš nieko ne- 
galiu atsakyti tam, kuris manęs taip prašo; nurimkite, aš einu. 

— Bet jūs neisite paskui mane, neseksite manęs? 

— Aš tuojau pat einu namo. 

— Ak, aš žinojau, kad jūs esate šaunus jaunuolis! — 
sušuko ponia Bonasje, ištiesdama jam vieną ranką, o antrąja 
1mdama plaktuką prie mažų durelių, iškirstų akmens sienoje. 

D'Artanjanas paėmė ištiestą ranką ir karštai ją pabučiavo. 

— Ak! Geriau būčiau niekuomet jūsų nesutikęs! — sušu- 
ko d'Artanjanas su tuo naiviu šiurkštumu, kuris moterims 
dažnai labiau patinka už įmantrų mandagumą, nes leidžia 
įžvelgti minties gelmes ir parodo, kad jausmas viršesnis už 
protą. 

— Ne,— beveik meiliai tarė ponia Bonasje, spausdama 
ranką d'Artanjanui, kuris nebepaleido jos rankelės, — aš taip 
nepasakysiu, kaip jūs: tai, kas nepavyko šiandien, pavyks 
ateity. Kas gali žinoti: jei kada nors aš būsiu laisva, gal ir 
patenkinsiu jūsų smalsumą. . . 

— Ir mano meilė taip pat gali gyventi tokia viltimi? — 
sušuko d'Artanjanas, nesitverdamas džiaugsmu. 

— O, šiuo reikalu aš nenoriu susirišti jokiais pažadais. 
Tai pareis nuo to jausmo, kurį jūs sugebėsite man sužadinti. 

— Vadinasi, kol kas, ponia. .. 

— Kol kas, pone, aš jaučiu jums tik dėkingumą. 

— Ak, jūs perdaug žavi, — liūdnai tarė d'Artanjanas.— 
Ir piktam naudojate mano meilę. 

— Ne, aš naudojuos tik jūsų kilnumu, štai ir viskas. Bet 
tikėkite manimi, yra žmonių, kurie niekad neužmiršta savo 
pažadų. 

— O, jūs padarėte mane laimingiausių žmogum! Neuž-- 
mirškite šio vakaro, neužmirškite šio pažado. 

— Būkite ramus. Kai ateis laikas, aš viską prisiminsiu. 
Dabar eikite, susimildami, eikite! Manęs laukė lygiai dvy- 
liktą, ir aš jau pasivėlinau. 

— Penkias minutes. 

— Taip, bet kai kada penkios minutės — penki šimtme- 
čiai! 

— Kai myli. 

— O kas jums sakė, kad mano reikalas nesusijęs su 
meile? | 

— Vadinasi, jūsų laukia vyras! — sušuko d'Artanja- 
nas.— Vyras! 

— Štai ir vėl prasideda ginčas, — tarė ponia Bonasje su 
šypsena, bet jau kiek nekantriai. | 

— Ne, ne! Aš einu, pasitraukiu. Aš tikiu jumis, noriu, 
kad jūs įverūntumėt mano pasiaukojimą, net jei šis pasiauko- 
jimas būtų kvailystė. Sudie, ponia, sudie! 

Ir, lyg neįstengdamas kitaip atsiplėšti nuo tos rankos, 
kurią laikė, staiga, paleidęs ją, nubėgo tekinas, o ponia Bo- 
nasje, kaip ir aną sykį, tris kartus iš lėto ir lygiais tarpais pa- 

beldė į langinę. Pribėgęs gatvės kampą, d'Artanjanas atsigrę- 
žė: durys atsidarė ir vėl užsidarė. Gražioji pirklio žmona 
dingo. 

D'Artanjanas ėjo toliau savo keliu. Jis davė žodį nesekti 
ponios Bonasje, ir jeigu net jo gyvybė būtų priklausiusi nuo 
to, kur ji nuėjo, arba nuo to asmens, kuris turėjo ją lydėti, — 
jis vis tiek būtų grįžęs namo, nes buvo davęs žodį grįžti. Po 
penkių minučių jis jau atsidūrė Duobkasių gatvėje. 
„Vargšas Atas,— galvojo d'Artanjanas,— jis nesupras, ką 
visa tai reiškia. Jis tikriausiai užmigo, belaukdamas manęs, 
arba grįžo namo ir ten sužinojo, kad pas jį buvo atėjusi mo- 
teris. Moteris pas Atą! Beje,— pridūrė jis,— ir pas Aramį 
buvo moteris. Visa tai labai keista. Įdomu būtų sužinoti, kuo 
tai baigsis.“ 

— Blogai, pone, blogai! — pasigirdo balsas, iš kurio jau- 
nuolis pažino savo tarmną Planše. Mat, kalbėdamasis garsiai 
pats su savim, kaip kad atsitinka itin susirūpinusiems žmo- 
nėms, jis priėjo prieangį, kurio gale buvo laiptai į jo kam- 
barį. 

— Kaip tai blogai? Ką tu nori tuo pasakyti, neišmanė- 
li? — paklausė d'Artanjanas.— Kas atsitiko? 

— Visokios nelaimės. 

— Kokios? 

— Pirmiausia, ponas Atas suimtas. 

— Suimtas! Atas suimtas! Už ką? 

— Jį rado jūsų bute ir manė, kad tai jūs. 

— O kas jį suėmė? 

— Sargybiniai, kuriuos atsivedė tie jūsų išvaikyti juo- 
dieji. 

— Kodėl gi jis nepasisakė savo vardo? Kodėl nepaaiš- 
kino, kad jis čia nieko nedėtas? 

— Jis nė nemanė taip daryti, pone; priešingai, priėjęs 
prie manęs, jis pašnabždėjo: „Šiuo metu laisvas turi būti 
tavo šeimininkas, o ne aš, nes jis žino viską, o aš nieko neži- 
nau. Tegul jie mano, kad suėmė jį, tai padės jam laimėti 
laiko; po trijų dienų aš pasisakysiu, kas esu, ir jie turės 
mane paleisti.“ 

— Bravo Atas! Kilnios širdies žmogus! — sušnabždėjo 
d'Artanjanas.— Tik jis taip ir tegalėjo padaryti! O ką veikė 
tie sargybiniai? 

— Keturi nuvedė jį nežinia kur, į Bastiliją ar į For-Leve- 
ką; du liko su juodaisiais, kurie iškratė viską ir pasiėmė vi- 
sus popierius. Pagaliau dar du kratos metu ėjo sargybą prie 
durų, o kai viskas buvo baigta, jie išėjo, palikę tuščius na- 
mus ir atviras duris. 

— O Portas ir Aramis? 

— Aš jų neradau namie, ir jie nebuvo atėję. 

— Tačiau jie bet kuriuo metu gali ateiti. Juk tu prašei 
pasakyti, kad aš jų laukiu? 

— Taip, pone. 

— Tad žiūrėk, niekur neik iš čia. Jeigu jie ateis, pasa- 
kyk jiems, kas atsitiko, ir tegul jie laukia manęs „Pušies 
kankorėžio“ smuklėje. Čia pavojinga, nes namus, gal būt, 
seka. Aš bėgu pas poną de Trevilį pranešti jam apie viską, 
o paskui eisiu ten su jais susitikti. 

— Gerai, pone,— atsakė Planše. 

— Bet tu liksi čia. Nebijosi? — paklausė d'Artanjanas, 
grįždamas atgal ir stengdamasis padrąsinti savo tarną. 

— Būkite ramus, pone, — pareiškė Planše.— Jūs manęs 
dar nepažįstate. Aš būnu drąsus, kai pasiryžtu; svarbiausia — 
pasiryžti; be to, juk aš pikardietis. 

— Taigi sutarta,— tarė d'Artanjanas.— Tu geriau žūsi, 
negu pasitrauksi iš savo posto? 

— Taip, pone, aš viską padaryčiau, kad tik galėčiau jums 
įrodyti savo ištikimybe. 

„Puiku,— tarė pats sau d'Artanjanas.— Pasirodo, kad tas 
metodas, kurį aš pritaikiau šiam vyrukui, yra tikrai geriau- 
sias; progai pasitaikius, teks vėl juo pasinaudoti.“ 

Ir kiek tik nešė kojos, jau gerokai pavargusios nuo vaikš- 
čiojjmo per visą dieną, d'Artanjanas nuskubėjo į Senosios 
karvelidės gatvę. 

Pono de Trevilio nebuvo namie. Jo kuopa ėjo sargybą 
Luvre, ir jis pats buvo drauge su savo daliniu. 

Reikėjo kaip nors pasiekti poną de Trevilį; būtinai reikė- 
jo pranešti, kas atsitiko. D'Artanjanas nutarė pamėginti kaip 
nors patekti į Luvrą. Pono Dezesaro kuopos gvardiečio uni- 
forma turėjo jam atverti duris. 

Tad jis nuėjo Pti-Ogiusteno gatve, o paskui krantine, ti- 
kėdamasis pereiti Naujuoju tiltu. Vienu metu jam atėjo į 
galvą mintis pasinaudoti keltu, bet, nusileidęs prie upės, jis 
kyštelėjo ranką į kišenę ir įsitikino neturįs kuo užsimokėti 
už perkėlimą. 

Priėjęs Genego gatvę, jis staiga pamatė išneriant iš Do- 
fino gatvės du žmones, kurių eisena jį labai nustebino. 

Pirmoji iš tų dviejų žmogystų buvo vyras, antroji — 
moteris. 

Moteris savo išore priminė ponią Bonasje, o vyras buvo 
nuostabiai panašus į Aramį. 

Be to, moteris buvo apsigaubusi tuo pačiu juodu apsiaus- 
tu, kuris d'Artanjanui dar tebesivaideno Vožiraro gatvės lan- 
ginių ir Laharpo gatvės durų fone. 

Dar daugiau, vyras buvo muškietininko uniforma. 

Moteris ėjo užsismaukusi gaubtuvą, o vyras prisidengęs 
veidą nosine, taigi, sprendžiant iš šio atsargumo, abiem rū- 
pėjo, kad niekas jų nepažintų. 

Jie pasuko per tiltą. Tuo pačiu keliu reikėjo eiti ir d'Ar- 
tanjanui, nes jis skubėjo į Luvrą. D'Artanjanas ėmė sekti 
paskui juos. | 

Dar nenuėjęs nė dvidešimt žingsnių, jis įsitikino, kad 
toji moteris tikrai yra ponia Bonasje, o vyras — Aramis. 

Tą pat akimirksnį visi pavydo pagimdyti įtarimai vėl su- 
kilo jo širdyje. 

Jis buvo dvigubai apgautas, apgautas draugo ir tos, kurią 
jau mylėjo kaip meilužę. Ponia Bonasje saikstėsi jam visais 
dievais nepažįstanti Aramio, o vos praslinko ketvirtis va- 
landos po tos prlesaikos, štai jis sutinka ją už parankės su 
Aramiu. 

D'Artanjanas nė nepagalvojo apie tai, kad su ponia Bo- 
nasje susipažino tik prieš tris valandas, kad niekas jos ne- 
rišą su juo, nebent tik truputis dėkingumo už išvadavimą iš 

juodų seklių, norėjusių ją pagrobti, ir kad fi nieko jam dar 
nebuvo pažadėjusi. Jis jautėsi lyg įžeistas meilužis — apgau- 
tas, išjuoktas. Iš pykčio kraujas siūbtelėjo jam į galvą, ir jis 
pasiryžo viską išsiaiškinti. 

Jaunoji moteris ir vyriškis pastebėjo, kad juos kažkas 
seka, ir paspartino žingsnį. D'Artanjanas beveik bėgte pra- 
lenkė juos, paskui grįžo atgal ir susitiko su jais tuo metu, 
kai jie ėjo pro Samantietės statulą, apšviestą žibinto, liejan- 
čio šviesą aplinkui. 

D'Artanjanas sustojo prieš juos, o šie irgi sustojo. 

— Ko jūs norite, pone? — paklausė muškietininkas, 
traukdamasis žingsnį atgal, o jo svetimšališka tarsena leido 
d'Artanjanui suvokti, kad jis apsiriko. 

— Čia ne Aramis! — sušuko jis. 

— Ne, pone, visai ne Aramis. Iš jūsų sušukimo matau, 
kad jūs mane palaikėte kitu, todėl aš jums atleidžiu. 

— Jūs man atleidžiate?! — vėl sušuko d'Artanjanas. 

— Taip,— atsakė nepažįstamasis.— Ir leiskite man pra- 
eiti, nes į mane jūs neturite jokio reikalo. 

— Jūsų tiesa, pone,— atsakė d'Artanjanas.— Turiu rei- 
kalą ne į jus, 0 į ponią. 

— Į ponią! Jūs jos nepažįstatel — tarė svetimšalis. 

— Jūs apsirinkate, pone, aš ją pažįstu. 

— Ak,— priekaištingai sušuko ponia Bonasje,— jūs da- 
vėte kario ir bajoro garbės žodį, ir aš maniau galinti tuo 
pasitikėti. 

— O jūs, ponia, jūs...— suglumęs atsakė d'Artanja- 
nas, — jūs man pažadėjote. .. 

— Atsiremkit į mano ranką, ponia,— tarė svetimšalis,— 
1r eime toliau. 

Tačiau d'Artanjanas, priblokštas, pritrenktas, sunaikintas 
viso to, kas atsitiko, sukryžiavęs rankas stovėjo prieš muškie- 
tininką bei ponią Bonasje ir nesitraukė. 

Muškietininkas žengė du žingsnius priekin ir ranka at- 
stūmė d'Artanjaną į šalį. 

D'Artanjanas šoko atgal ir išsitraukė špagą. 

Tuo pat metu nepažįstamasis žaibo greitumu išsitraukė 
savąją. 

— Dėl dievo, milorde! — sušuko ponia Bonasje, pulda- 
ma į priešininkų tarpą ir abiem rankom griebdama jų špa- 
gas. 

— Milordas! — sušuko d'Artanjanas, kuriam švystelėjo 
nelaukta mintis.— Milordas! Atleiskite, pone... Nejau jūs 
būsite. . . 

— Milordas hercogas Bekingemas,— pusbalsiu pratarė 
ponia Bonasje.— O, dabar jūs galite visus mus pražudyti! 

— Milorde, ir jūs, ponia! Prašau jus šimtą kartų, atleis- 
kite man! Aš myliu ją, milorde, ir pavyduliavau; jūs žinote, 
milorde, ką reiškia mylėti, tad atleiskite man ir pasakykite, 
kuriuo būdu aš galėčiau atiduoti savo gyvastį už jūsų švie- 
sybę? 

— Jūs esate šaunus jaunuolis, — prabilo Bekingemas, 1š- 
tiesdamas d'Artanjanui ranką, kurią šis pagarbiai paspau- 
dė.— Jūs pasiūlėte man savo paslaugas, ir aš priimu jas; el- 
kite per dvidešimt žingsnių paskui mus iki Luvro ir, jeigu 
kas mus sektų, užmuškite tą! 

D'Artanjanas, paspaudęs po pažastimi nuogą špagą, pra- 
leido ponią Bonasje ir hercogą dvidešimt žingsnių į priekį ir 
nusekė paskui juos, pasiruošęs tiksliai išpildyti Karolio I 
kilnaus ir elegantiško ministro įsakymą. 

Bet, laimė, mūsų didvyris neturėjo progos įrodyti herco- 
gui savo atsidavimo: moteris ir gražusis muškietininkas pro 
Ešel gatvės vartelius nekliudomi įėjo į Luvrą. 

O d'Artanjanas tuojau pat nuskubėjo į ,„Pušies kanko- 
rėžio“ smuklę, kur rado jo belaukiančius Portą ir Aramį. 

Neaiškindamas jiems, kodėl buvo juos sutrukdęs, jis te- 
pasakė tiek, kad pats vienas sutvarkęs tą dalyką, kurniam iš- 
syk atrodė reikėsią ir jų pagalbos. 

O dabar, mūsų pasakojimo traukiami, leiskime trims 
draugams grįžti namo ir pasekime vingiuotais Luvro korido 
riais hercogą Bekingemą ir jo vadovę. 

XII 6 DŽORDŽAS VILJERSAS, BEKINGEMO 
HERCOGAS 


Ponia Bonasje ir hercogas nekliudomi įėjo į Luvrą. Visi 
žinojo, kad ponia Bonasje yra viena karalienės patarnauto- 
jų, o hercogas buvo apsirengęs pono de Trevilio muškietinin- 
ku, kurie, kaip jau minėjome, tą vakarą rūmuose ėjo sargy- 
bą. Be to, Žermenas buvo aklai atsidavęs karalienei, o, jeigu 
"kas būtų atsitikę, ponia Bonasje būtų apkaltinta, atsivedusi 
į Luvrą savo meilužį, štai ir viskas. Ji būtų prisiėmusi $į 
nusikaltimą sau. Tiesa, jos geras vardas būtų suterštas, bet 
ką reiškė pasaulio galiūnams kažkokios galanterininkės ge- 
ras vardas? 

Įėję į kiemą, jie apie dvidešimt penkis žingsnius ėjo pa- 
sieniu, paskui ponia Bonasje pastūmėjo mažas šalines duris, 
kurios dieną būdavo atdaros, o naktį paprastai užrakinamos. 
Durys prasivėrė, jiedu įėjo ir pateko į tamsą; bet poniai Bo- 
nasje buvo žinomi visi posūkiai ir vingiai šioje rūmų tarnau- 
tojams skirtoje Luvro dalyje. Ji uždarė duris, paėmė herco- 
gą už rankos, apgraibomis žengė kelis žingsnius, užčiuopė 
turėklus, palietė koja pakopą, ir pradėjo lipti aukštyn. Her- 
cogas suskaitė, kad jie pakilo į trečią aukštą. Tada ji pasu- 
ko dešinėn, perėjo ilgą koridorių, vienu aukštu nusileido že- 
myn, dar paėjėjo kelis žingsnius, įkišo raktą į spyną, atidarė 
duris ir įvedė hercogą į kambarį, kur švietė tik naktinė 
lemputė. 

— Pasilikite čia, milorde,— sušnabždėjo jinai.— Tuojau 
ateis. 

Paskui ji išėjo pro tas pačias duris ir vėl jas užrakino. 
Tuo būdu hercogas pasijuto esąs belaisvis tikrąja šio žodžio 
prasme. 

Tačiau reikia pasakyti, kad ir pasilikęs vienui vienas, 
hercogas Bekingemas nė valandėlės nejautė baimės. Ryš- 
kiausias jo būdo bruožas buvo nuotykių pamėgimas ir meilė 
viskam, kas romantiška. Drąsus, narsus ir ryžtingas, jis jau 
nebe pirmą kartą panašiais atvejais rizikavo savo gyvybe. 
Jis jau žinojo, kad šis tariamasis Onos Austrijietės kvietimas, 

kuriuo patikėjęs, jis atvyko į Paryžių, tebuvo vien spąstai, 
bet, užuot grįžęs į Angliją, jis pasinaudojo susidariusia pa- 
dėtimi ir paprašė pranešti karalienei, kad neišvažiuosiąs, 
prieš tai su ja nepasimatęs. Karalienė iš pradžių griežtai at- 
sisakė, bet pagaliau ėmė nuogąstauti, kad hercogas, nevilties 
pagautas, nepadarytų kokios kvailystės, ir jau buvo pasiry- 
žusi priimti hercogą ir maldauti jį tuojau išvažiuoti. Bet tą 
pat vakarą, kai ji taip apsisprendė, buvo pagrobta ponia 
Bonasje, kuriai ji pavedė surasti hercogą ir atvesti į Luvrą. 
"Dvi dienas niekas nežinojo, kas jai nutiko, ir viskas pakibo. 
ore. Bet, vos tik ponia Bonasje atgavo laisvę, ji pasimatė su 
La Portu, vėl viskas pajudėjo, ir ji įvykdė šį pavojingą žygį, 
kurį, jei nebūtų buvusi pagrobta, būtų atlikusi prieš tris 
dienas. 

Likęs vienas, Bekingemas priėjo prie veidrodžio. Muš- 
kietininko uniforma nuostabiai jam tiko. 

Būdamas dabar trisdešimt penkerių metų, jis ne veltui 
garsėjo kaip gražiausias vyras ir elegantiškiausias kavalierius 
visoje Prancūzijoje ir Anglijoje. 

Dviejų karalių favoritas, turįs daug milijonų, visagalis 
valstybėje, kurią savo nuožiūra galėjo suaudrinti ir vėl pagal 
savo užgaidas nuraminti, Džordžas Viljersas, Bekingemo 
hercogas, gyveno tokį pasakišką gyvenimą, kuris net po ke- 
lių amžių liko neužmirštas ir stebina palikuonis. 

Pasitikįs savim, pasikliaudamas savo galybe, užtikrintas, 
jog tie įstatymai, kurie saisto kitus žmones, negali jo pasiek- 
ti, Jis žengė tiesiai į užsibrėžtą tikslą, net jeigu šis būtų 
toks aukštas ir stulbinantis, jog kitam vien pagalvoti apie 
tai atrodytų beprotybė. Taip tad jam pasisekė keletą kartų 
susitikti su gražiąja ir išdidžiąja Ona Austrijiete ir, apakinus 
ją, sužadinti jos meilę. 

Taigi, kaip sakėme, Džordžas Viljersas atsistojo prieš 
veidrodį, pasitaisė savo gražias auksines garbanas, šiek tiek 
priplotas skrybėlės, užsiraitė ūsus ir, džiaugsmo kupina šir- 
dim, išdidus ir laimingas, kad artėja taip seniai laukiama 
akimirka, nusišypsojo pats sau, puikybės ir vilties apimtas. 

Tuo metu prasivėrė sienos apmušaluose paslėptos durys, 

ir pasirodė moteris. Bekingemas pamatė ją veidrody ir suri- 
ko — tai buvo karalienė! 

Ona Austrijietė tada buvo dvidešimt šešerių ar septyne- 
rių metų, atseit, visame savo grožio spindėjime. 

Jos eisena buvo tikros karalienės ar deivės; smaragdo 
atspalviais žėrinčios akys buvo tobulai gražios, kupinos švel- 
numo ir kartu didingumo. 

Lūpos buvo mažos ir skaisčiai raudonos, ir nors apatinio- 
ji, kaip visų Austrijos karališkų princesių, buvo truputį atsi- 
kišusi,— jos atrodė be galo žavingos, kai šypsodavosi, bet 
sykiu mokėdavo išreikšt ir gilią panieką. 

Jos oda buvo pagarsėjusi savo aksominiu švelnumu, ran- 
kos ir pečiai — stebuklingo, nepalyginamo grožio, ir visi tų 
laikų poetai apdainavo juos savo eilėse. 

Pagaliau jos plaukai, šviesūs jaunystėje, o paskui virtę 
kaštoniniais, truputį sugarbiniuoti ir gerokai pudruoti, nuo- 
stabiai gražiai gaubė jos veidą, kuriam net griežčiausias kri- 
tikas būtų galėjęs pageidauti nebent tik kiek mažiau raus- 
vumo, o reikliausias skulptorius — truputį švelnesnių nosies 
linijų. 

Bekingemas valandėlę stovėjo apstulbęs: niekados nei 
baliuose, nei iškilmėse, nei pasilinksminimuose Ona Austri- 
jietė neatrodė jam tokia graži, kaip dabar, apsivilkusi pa- 
prasta balto atlaso suknele ir lydima donjos Estefanos, vie- 
nintelės jai belikusios palydovės ispanės, kurios karaliaus 
pavydas ir Rišelje persekiojimai dar neišgujo iš rūmų. 

Ona Austrijietė žengė porą žingsnių į priekį; Bekinge- 
mas puolė prieš ją ant kelių ir, karalienei nespėjus sutruk- 
dyti, pabučiavo jos rūbų kraštą. 

— Hercoge, jūs jau žinote, kad ne aš jums rašiau. 

— O taip, ponia, taip, jūsų didenybe! — sušuko herco- 
gas.— Aš žinau, kad buvau beprotis, neišmanėlis, patikėjęs, 
jog sniegas gali gyvybe pražydėti, marmuras spinduliuoti 
šiluma. Bet ką gi daryti: kai myli, lengvai tiki ir kitų meile; 
be to, šioji mano kelionė ne tuščiai sugaišta, nes štai aš 
matau jus. 


10 Trys muškietininkai I 

— Taip,— atsakė Ona Austrijietė,— bet jūs žinote, ko- 
dėl ir kaip aš sutikau su jumis pasimatyti. Neatjausdamas 
visų mano kančių, jūs atkakliai atsisakote apleisti šį miestą 
ir, pasilikdamas čia, statot į pavojų savo gyvybę ir mano gar- 
bę. Aš sutikau su jumis pasimatyti, norėdama pasakyti jums, 
Jog viskas mus skiria: ir jūrų gelmės, ir valstybių nedrau- 
giškumas, ir priesaikų šventumas. Kovoti prieš visa tai būtų 
šventvagystė, milorde! Aš sutikau pasimatyti su jumis paga- 
liau tam, kad galėčiau pasakyti, jog mes daugiau neprivalo- 
me matytis. | 

— Kalbėkite, ponia, kalbėkite, karaliene,— tarė Bekin- 
gemas.— Jūsų balso meilumas sušvelnina jūsų žodžių žiau- 
rumą. Jūs kalbate apie šventvagystę! Bet šventvagystė kaip 
tik yra perskirti širdis, kurias dievas sutvėrė vieną kitai! 

— Milorde,— sušuko karalienė,— jūs užsimirštate: aš 
niekad nesakiau, kad myliu jus! 

— Bet jūs man niekad nesakėte, kad nemylite manęs, ir 
tokie jūsų didenybės žodžiai tikrai būtų per didelis nedėkin- 
gumas. Nes, sakykite, kur jūs rasite kitą tokią meilę, kaip 
manoji; meilę, kurios negali užgesinti nei laikas, nei atsisky- 
rimas, nei beviltiškas nusiminimas? Meile, kuriai pakanka 
pamesto kaspino, atsitiktinio žvilgsnio, netyčia išsprūdusio 
žodžio? Jau treji metai nuo to laiko, kai aš pamačiau jus 
. pirmą kartą, ir treji metai, kai jus taip myliu. Norite, aš jums 
pasakysiu, kuo jūs vilkėjot tada, kai pamačiau jus pirmą 
kartą? Jei norite, aš jums smulkiai nupasakosiu visas jūsų 
tualeto puošmenas!.. Aš lyg dabar jus matau: jūs sėdėjot 
ant priegalvių Ispanijos papročiu, apsivilkusi žalio atlaso 
suknele, siuvinėta auksu ir sidabru; plačios nukarusios ran- 
kovės virš alkūnių buvo susegtos didžiulėmis deimantų sa- 
gėmis, ir visoje grožybėje matėsi jūsų rankos, šios dieviškos 
rankos. Jūsų kaklą puošė apvali mezginių apikaklė, ant gal- 
vos buvo maža kepuraitė, tokios pat spalvos, kaip ir suknelė, 
o ant kepuraitės — gervės plunksna... O, taip, taip, aš už- 
merkiu akis ir matau jus tokią, kaip anuomet; atsimerkiu — 
ir matau jus tokią, kokia esate dabar, atseit, šimtą kartų 
gražesnę! 

— Kokia beprotybė! — sušnabždėjo Ona Austrijietė, ne- 
drįsdama pykti ant hercogo už tai, kad jis taip gerai savo 
širdyje išsaugojo jos vaizdą.— Kokia beprotybė gaivinti tuš- 
čią aistrą tokiais atsiminimais! 

— O kuo gi kitu aš galėčiau gyventi? Man nieko dau- 
giau nebelieka, tik atsiminimai! Jie mano laimė, mano tur- 
tas, mano viltis. Kiekvieną kartą, kai jus matau — vis naują 
deimantą aš paslepiu savo širdies lobyne. Šis jau bus ketvir- 
tasis, kurį jūs pametėt, o aš pakėliau. Juk per trejus metus, 
ponia, aš jus mačiau tik keturis kartus; apie pirmą kartą aš 
jau papasakojau, antrą kartą mačiau jus pas ponią de Ševrez, 
o trečią — Amjeno soduose. 

— Hercoge,— rausdama sušnibždėjo karalienė, — ne- 
kalbėkit man apie tą vakarą. 

— O ne, ponia! Priešingai, kalbėkim apie jį! Tai laimin- 
glausias ir džiaugsmingiausias vakaras mano gyvenime. Ar 
prisimenat, kokia graži buvo naktis, koks švelnus, kvapų 
prisodrintas oras, koks mėlynas ir žvaigždėmis nusagstytas 
dangus! Ak, tą vakarą aš valandėlę galėjau pabūti vienas su 
jumis. Tą vakarą jūs buvote nusiteikusi viską man papasa- 
koti: apie savo gyvenimo vienatvę, savo širdies skausmus. 
Jūs buvot atsirėmusi į mano ranką... štai į šitą. Palenkus 
man galvą jūsų link, puikieji jūsų plaukai kuteno man vei- 
dą, ir kiekvienas prisilietimas suvirpindavo mane nuo galvos 
iki kojų. O karaliene, karaliene, jūs nežinote, kokia dangiš- 
ka laimė, koks rojaus džiaugsmas slypi tokioje valandėlė- 
je! .. Turtus, garbę, visas savo likusias gyvenimo dienas aš 
atiduočiau už vieną tokį akimirksnį, už vieną tokią naktį! 
Nes tą naktį, ponia, tą naktų jūs mylėjote mane, prisiekiu 
jums! .. 

— Gal būt, milorde, ir taip, nes vietos įtaka, to nuosta- 
baus vakaro grožis, jūsų žvilgsnio jėga, pagaliau tūkstančiai 
aplinkybių, kurios kartais susijungia išvien moters pražūčiai, 
susitelkė prieš mane tą nelemtą vakarą. Bet matėte, milor- 
de,— karalienė atėjo į pagalbą silpstančiai moteriai: vos drį- 
sote ištarti pirmą žodį, į kurį aš turėjau atsakyti, vos tik pra- 
dėjote laisviau elgtis, aš pasišaukiau savo palydove. 

— O taip, taip, tai tiesa. Ir bet kuri kita meilė, išskyrus 
manąją, nebūtų atlaikiusi šio bandymo. Bet manoji meilė pa- 
sidarė dar karštesnė ir amžinesnė. Jūs tikėjotės pabėgti nuo 
manęs, grįždama į Paryžių, jūs manėte, kad aš nedrįsiu pa- 
likti lobyno, kurį mano valdovas pavedė man saugoti. Ak, 
kas man viso pasaulio turtai, visi žemės karaliai! Po aštuonių 
dienų aš vėl grįžau, ponia. Tą kartą jūs neturėjote man ką 
prikišti: aš rizikavau savo karaliaus malone, savo gyvybe, 
kad galėčiau jus matyti nors vieną sekundę; aš net nepa- 
liečiau jūsų rankos, ir jūs atleidote man, matydama mane 
tokį nusižeminusį ir atgailaujantį. 

— Taip, bet šmeižtai pasinaudojo tomis beprotybėmis, 
dėl kurių aš buvau niekuo nedėta, jūs tai žinote, milorde. 
Karalius, kardinolo kurstomas, baisiai įniršo: ponia de Verne 
buvo pašalinta, Piutanž ištremta, ponia de Ševrez pateko 
į nemalonę, o kai jūs norėjote atvykti pasiuntiniu į Pran- 
cūziją, pats karalius, atsimenate, milorde, pats karalius tam 
pasipriešino. 

— Taip, ir Prancūzija už tą savo karaliaus atsisakymą 
sumokės karu. Aš negaliu jūsų, ponia, matyti; na, gerai, tad 
aš noriu, kad kiekvieną dieną jūs girdėtumėt kalbant apie 
mane. Kaip jūs manote, koks tikslas ekspedicijos į Re salą 
ir mano sumanytos sąjungos su Larošelės protestantais? Ma- 
lonumas jus pamatyti! Aš neturiu vilties su ginklu rankoje 
įžengti į Paryžių, aš tą gerai žinau. Bet po šio karo seks 
taika, taikai reikės tarpininko, ir tuo tarpininku būsiu aš. 
Tada niekas neišdrįs manęs nebepriimti, aš grįšiu į Paryžių, 
pamatysiu jus ir būsiu valandėlę laimingas. Tiesa, tūkstan- 
čiai savo gyvybe užmokės už mano laime. Bet kas man visa 
tai! Kad tik galėčiau jus pamatyti! Gal būt, visa tai — be- 
protybė, kliedėjimas, bet pasakykite, kuri moteris turi aist- 
ringesnį garbintoją? Kuri karalienė turi išūkimesnį tarną? 

— Milorde, milorde, save gindamas, jūs griebiatės tokių 
pasiteisinimų, kurie jus dar labiau apkaltina. Milorde, visi 
jūsų meilės įrodymai, kuriuos norite man pateikti, yra be- 
veik nusikaltimai. 

— Tik todėl, kad jūs, ponia, nemylite manęs: jeigu my- 

lėtumėt mane, visa tai jums kitaip atrodytų. O, jeigu jūs 
mylėtumėt mane... jeigu jūs mylėtumėt mane, būtų per 
daug laimės, ir aš netekčiau proto. Ak, ponia de Ševrez, apie 
kurią jūs ką tik kalbėjote, ponia de Ševrez nebuvo tokia 
žiauri, kaip jūs: Olandas ją mylėjo, ir jinai neliko abejinga 
jo meilei. 

— Ponia de Ševrez nebuvo karalienė,-- sušnabždėjo 
Ona Austrijietė, nepajėgdama atsispirti tokios gilios meilės 
išraiškai. 

— Vadinasi, jūs mylėtumėt mane, jei nebūtumėt kara- 
lienė? Sakykite, mylėtumėt mane? Tad aš galiu manyti, kad 
tik jūsų padėties kilmingumas verčia jus būti man tokiai 
žiauriai? Tad aš galiu tikėti, kad jeigu jūs būtumėt ponia 
de Ševrez, vargšas Bekingemas galėtų viltis? .. Dėkoju už 
tuos malonius žodžius, o mano gražioji karaliene, šimtą 
kartų dėkoju! 

— Ak milorde, jūs blogai supratote, ne taip išsiaiškinot 
mano žodžius, aš norėjau jums pasakyt. .. 

— Tylėkite! Tylėkite! — pertraukė hercogas.— Jei klai- 
da man teikia laimę, nebūkite tokia žiauri ir neatimkite jos 
iš manes. Jūs pati sakėte, kad mane įviliojo į spąstus, gal 
būt, aš prarasiu čia savo gyvybę, nes, keista, jau kuris lai- 
kas mane kankina nujautimas, kad aš netrukus mirsiu. ..— 
Ir hercogo lūpose pasirodė liūdna ir kartu žavinga šypsena. 

— O dieve mano! — sušuko Ona Austnijietė tokiu 1šgąs- 
tingu balsu, kuris aiškiai bylojo, kad hercogas jai rūpi daug 
daugiau, negu ji išsiduoda. 

— Aš tai sakau, ponia, anaiptol ne tam, kad norėčiau 
jus išgąsdinti. O ne! Net juokinga tai, ką aš jums sakau, ir 
tikėkite, tokiais sapnais aš visai nesirūpinu. Bet ką tik ištar- 
tieji jūsų žodžiai, toji viltis, kurią beveik jau suteikėt, viską 
išgelbėtų, net mano gyvybę. 

— Prisipažįstu, hercoge,— pasakė Ona Austrijietė,— ir 
mane persekioja nujautimai, ir aš regiu sapnus. Sapnavau, 
kad matau jus gulintį, visą kruviną, sužeistą. . . 

— Į kairįjį šoną, peiliu, tiesa? — pertraukė Bekingemas. 

— Taip, kaip tik taip, milorde, į kairįjį šoną, peiliu. Kas 
galėjo jums papasakoti, kad aš tai sapnavau? Aš patikėjau 
šį sapną tik dievui ir tai vien melsdamasi. 

— Man daugiau nieko nereikia. Jūs mane mylite, ponia. 
Štai kas svarbu. 

— Aš myliu jus? Aš? 

— Taip, jūs. Argi dievas siųstų jums tuos pačius sap- 
nus, kaip ir man, jei manęs nemylėtumėt? Ar mes turėtume 
tokius pat nujautimus, jei mudviejų gyvenimo nejungtų šir- 
dis? Jūs mylite mane, o karaliene, ir jūs verksite manęs. 

— O dieve, dieve! — sušuko Ona Austrijietė.— Tai virš 
mano jėgų. Hercoge, maldauju kaip dangaus, išvažiuokit, 
pasitraukit iš čia. Aš nežinau, ar myliu jus, ar ne, bet tikrai 
žinau, kad priesaikų nelaužysiu. Pasigailėkite manęs ir iš- 
važiuokite. Jeigu jus sužeis Prancūzijoj, jeigu jūs numirsite 
Prancūzijoj, jeigu aš galėsiu pamanyt, kad jūsų meilė buvo 
jūsų mirties priežastis — aš niekur nerasiu ramybės, aš ne- 
teksiu proto. Išvažiuokit, išvažiuokit, aš jus maldauju! 

— O, kokia jūs dabar graži! O, kaip aš myliu jus! — 
sušuko Bekingemas. 

— Važiuokite! Važiuokite! Aš jus maldauju! Vėliau su- 
grįžkite. Sugrįžkite kaip pasiuntinys, ministras, sugrįžkite, 
apsuptas kareivių, kurie jus gintų, tarnų, kurie jus saugotų. 
"Tada man neteks drebėti dėl jūsų gyvybės, ir aš būsiu lai- 
minga, vėl jus matydama. 

— Nejaugi tai tiesa, ką jūs man sakote? 

— Taip... 

— Jeigu taip, duokite man kokį nors jūsų palankumo 
laidą, kokį nors savo daiktą, kuris man primintų, jog tai 
buvo ne sapnas; kokį nors daiktą, kurį jūs nešiojate ir kurį 
aš galėčiau taip pat nešioti: žiedą, karulius ar grandinėlę. 

— Ir jūs išvažiuosite, jeigu duosiu tai, ko manęs pra- 
šote? 

— Taip. 

— Tuojau pat? 

— Taip. 

— Jūs paliksit Prancūziją ir grįšit į Angliją? 

— Taip, prisiekiu jums! 

— Tad palaukite, palaukite. 

Ona Austrijietė įėjo į savo kambarį ir tuojau vėl sugrįžo, 
nešdama rankoje mažą rausvo medžio dėžutę su auksu in- 
krustuota monograma. 

— Štai imkite, milorde hercoge,— tarė ji,— imkite ir 
saugokite mano atminimui. 

Bekingemas paėmė dėžutę ir vėl puolė ant kelių. 

— Jūs pažadėjote man išvykti, — tarė karalienė. 

— Ir ištesėsiu savo žodį. Jūsų ranką, ponia, jūsų ranką, 
ir aš išvažiuoju. 

Ona Austrijietė, užmerkdama akis, ištiesė jam ranką, o 
antrąja atsirėmė į donją Estefaną, nes jautė, kad jėgos ją 
apleidžia. 

Bekingemas aistringai prispaudė lūpas prie tos gražios 
rankos, paskui atsistodamas tarė: 

— Nepraeis nė šeši mėnesiai, ir aš, jei tik būsiu gyvas, 
vėl pamatysiu jus, ponia, net jeigu dėl to visą pasaulį tektų 
apversti aukštyn kojomis. 

1, laikydamasis duotojo žodžio, jis išbėgo iš kambario. 

Kormdoriuje jis sutiko ponią Bonasje, kuri jo laukė ir 
taip pat atsargiai ir laimingai išvedė iš Luvro. 


XIII 6 PONAS BONASJE 


Visoje šitoje istorijoje, kaip skaitytojas galėjo pastebėti, 
buvo vienas veikėjas, kuriuo, rodos, niekas per daug nesi- 
rūpino, nors jo padėtis buvo labai nepavydėtina. Šis veikė- 
jas — ponas Bonasje, pagarbos vertas kankinys tų politinių 
ir meilės intrigų, kurios taip glaudžiai susipindavo draugėn 
tais riteriškų žygių ir meilės nuotykių laikais. 

Laimė,— prisimena tat skaitytojas ar ne — laimė, mes 
pažadėjome neišleisti jo iš akių. 

Sekliai, suėmusieji poną Bonasje, nuvarė jį tiesiog į Bas- 
tiliją, ir ten, drebantį iš baimės, pravedė pro būrį kareivių, 
užtaisančių muškietas. 

Paskui jis atsidūrė pusiau požeminiame koridoriuje, kur 
palydovai apibėrė jį nešvankiausiais keiksmais ir buvo jam 
itin žiaurūs. Matydami, kad jis ne bajoras, prižiūrėtojai el- 
gėsi su juo kaip su paskutiniu elgeta. 

Maždaug po pusvalandžio pasirodęs teismo sekretorius 
laikinai pertraukė tuos jo kankinimus, tik jau anaiptol ne jo 
nerimą, įsakydamas nuvesti poną Bonasje į tardomąjį kam- 
barį. Paprastai suimtieji būdavo tardomi jų kamerose, bet 
pono Bonasje niekas tiek daug nesivaržė. Du palydovai su- 
griebė pirklį, nusivarė jį per kiemą, įvedė į koridorių, kur 
stovėjo trys sargybiniai, atidarė kažkokias duris ir įstūmė 
į Žemą skliautuotą kambarį, kuriame buvo tik stalas, kėdė 
ir komisaras. Komisaras sėdėjo kėdėje prie stalo ir kažką 
rašė. 

Sargybiniai privedė kalinį prie stalo, o patys, komisarui 
davus ženklą, pasitraukė tiek, kad negirdėtų, kas bus kal- 
bama. 

Komisaras, kuris lig šiol buvo įnikęs į savo popierius, 
pakėlė galvą pasižiūrėti, su kuo turįs reikalą. Šis komisaras 
buvo atšiauraus veido, smailanosis, su pageltusiais ir 1šsišo- 
vusiais skruostikauliais, mažų, bet įžvalgių ir guvių akių, 
savo išvaizda kažkaip primenąs sykiu ir kiaunę, ir lapę. Ant 
ilgo ir judraus kaklo virš plačių juodų rūbų apikaklės sty- 
rojo galva ir kraipėsi į visas puses, tarsi vėžlio galva iš po 
kiauto. 

Pirmiausia komisaras paklausė poną Bonasje, kuo jis var- 
du ir pavarde, koks jo amžius ir užsiėmimas, kur gyvena. 

Kaltinamasis atsakė esąs Žakas Mišelis Bonasje, penkias- 
dešimt vienerių metų, buvęs pirklys ir gyvenęs Duobkasių 
gatvėje Nr. 11. 

Tada, užuot tardęs toliau, komisaras pasakė jam ilgą kal- 
bą apie tai, kaip esą pavojinga menkam miestelėnui kištis 
į politinius reikalus. 

Be to, šią įžangą jis papildė, plačiai dėstydamas apie ga- 
lybę ir darbus jo eminencijos kardinolo, to nepalyginamojo 
ministro, pralenkusio visus lig šiol buvusius ministrus, to 

puikaus pavyzdžio visiems būsimiesiems ministrams: nė 
vienas negalįs likti nebaustas, nepaklausęs jo valdžios ir 
galybės. 

Po šios antrosios savo kalbos dalies komisaras įsmeigė 
į vargšą Bonasje vanago žvilgsnį ir patarė jam pasvarstyti, 
kokia rimta esanti jo padėtis. 

Pirkliui ir be svarstymo viskas buvo aiškų; jis prakeikė 
tą valandą, kada ponui de La Portui kilo mintis jį apvesdinti 
su savo krikštadukte, o ypač tą valandą, kai ši jo krikštaduk- 
tė buvo paskirta karalienės baltinių tvarkytoja. 

Esminis pono Bonasje būdo bruožas buvo gilus eg01z- 
mas, sumišęs su biauriu šykštumu, begaliniu bailumu. Mei- 
lė jaunajai žmonai jam tebuvo antraeilis jausmas, negalįs 
nustelbti tų įgimtų jausmų, kuriuos ką tik išvardijome. 

Bonasje visgi apsvarstė visa tai, kas jam buvo pasakyta. 

— Bet, ponas komisare,— tarė jis šaltai, — patikėkite, 
kad aš labiau, negu kas kitas, žinau ir vertinu nepaprastus 
nuopelnus nepalyginamojo eminencijos, kurio mes turime 
garbę būti valdomi. 

— Tikrai? — nepasitikėdamas paklausė komisaras.— Na, 
jeigu jūs sakote tiesą, tai kokiu būdu patekote į Bastiliją? 

— Kaip aš čia patekau arba, tikriau sakant, už ką čia 
patekau,— atsakė ponas Bonasje,— jokiu būdų negalėčiau 
jums pasakyti, nes nė pats nežinau. Bet tik ne už tai, kad 
būčiau įžeidęs, o ypač dar sąmoningai įžeidęs jo eminenciją 
kardinolą. 

— Tačiau jūs turėjote kuo nors nusikalsti, nes esate 
kaltinamas valstybės išdavimu. 

— Valstybės išdavimu! — išsigandęs sušuko Bonasje.— 
Valstybės išdavimu! Kaipgi vargšas pirklys, kuris nekenčia 
hugenotų ir biaurisi ispanais, galėtų būti kaltinamas valsty- 
bės išdavimu? Pagalvokite, pone, juk tat visiškai neįma- 
noma? 

— Ponas Bonasje,— tarė komisaras, žiūrėdamas į kal- 
tinamąjį taip, lyg jo mažos akutės sugebėtų įžvelgti iki pat 
širdies gelmių, — ponas Bonasje, jūs turite žmoną? 

— Taip, pone,— atsakė pirklys, sudrebėdamas ir jaus- 
damas, kad štai dabar jam reikalai susipins,— taip, turiu. . . 
arba, tikriau sakant, turėjau žmoną. | 

— Kaip tai „turėjau“? O kurgi jūs ją padėjote, kad da- 
bar nebeturite? 

— Man ją pagrobė, pone. 

— Pagrobė? — paklausė komisaras.— O! 

Iš to „o“ Bonasje suprato, kad reikalas darosi vis pai- 
nesnis. 

— Vadinasi, jums ją pagrobė,— tęsė komisaras.— O ar 
jūs pažįstate tą žmogų, kuris ją pagrobė? 

— Manau, kad pažįstu. 

— Kas jis? 

— Įsidėmėkite, ponas komisare, kad aš nieko netvirtinu, 
tik įtariu. 

— Ką gi jūs įtariat? Na, sakykit atvirai. 

Ponas Bonasje labai sumišo: ar jam geriau būtų viską 
paneigti, ar viską pasakyti? Jeigu jis viską ims neigtū, ko- 
misaras galės pamanyti, kad jis per daug žino ir nedrįsta 
prisipažinti, o jeigu viską pasakys, tuo įrodys savo gerą 
valią. Tad jis pasiryžo viską pasakyti. 

— Aš įtariu aukštą, tamsiaplaukį, juodbruvį, orios išvaiz- 
dos vyrą, kuris, matyt, yra žymus didikas. Kaip man atrodė, 
is kelis kartus vis sekė, kai aš laukiau žmonos prie Luvro 
vartų, norėdamas parsivesti ją namo. 

Komisaras lyg truputį sunerimo. 

— O jo pavardė? — paklausė šis. 

— Ak, pavardės tai nežinau, bet jei kada nors sutikčiau 
tą Žmogų, tuojau pažinčiau jį kad ir tarp tūkstančio kitų, 
tikėkite manimi. 

Komisaro kakta vėl apsiniaukė. 

— Sakote, pažintumėt jį tarp tūkstančio žmonių? ..— 
tesė jis. 

— Tai yra. ..— sulemeno Bonasje, suvokęs, kad padarė 
klaidą, — tai yra... 

— Jūs pasakėte, kad pažintumėt jį, — pertraukė komisa- 
ras.— Gerai, šiai dienai to užtenka. Prieš imantis kitų žygių, 

reikia kai kam pranešti, kad jūs pažįstate žmogų, pagrobusį 
jūsų Žmoną. 

— Bet juk aš nesakiau, kad pažįstu jį! — sušuko Bonas- 
je nusiminęs.— Aš sakiau kaip tik priešingai. 

— Išveskite kalinį! — įsakė komisaras, kreipdamasis į 
sargybinius. 

— O kur jį nuvesti? 

— Į kamerą. 

— Į kurią? 

— Ak dieve mano! Į bet kurią, kad tik tvirtai uždaro- 
mą,— atsakė komisaras taip abejingai, jog vargšą Bonasje 
net šiurpuliai nukratė. 

„O varge, varge! — pagalvojo jis.— Nelaimė užgriuvo 
ant mano galvos! Žmona, tur būt, padarė kokį nors baisų 
nusikaltimą, mane palaikys jos bendrininku ir nubaus drau- 
ge. Ji tikriausiai prisipažino, pasisakė man viską papasako- 
jusi. .. Juk moterys tokios silpnos būtybės! Į kamerą, į bet 
kurią! Na, žinoma! Naktūs kaip mat praeis, 0 rytoj — ant 
rato arba į kartuves! O dieve mano, dieve! Pasigailėk ma- 
nęs!“ 

Sargybiniai, visai nekreipdami dėmesio į pono Bonasje 
aimanas, prie kurių, tiesą sakant, jie buvo pripratę, iš abiejų 
pusių pagriebė jį už rankų ir išsivedė, o komisaras ėmė 
skubiai rašyti laišką, kurio laukė čia pat esąs sekretorius. 

Tą nakų Bonasje nesumerkė akių; ne todėl, kad jo kame- 
ra būtų buvusi per daug nepakenčiama, bet dėl to, kad jis 
buvo per daug susirūpinęs. Visą naktį jis išsėdėjo ant suole- 
lio, krūpteldamas dėl kiekvieno kad ir mažiausio bildesio. 
O kai pirmieji švintančios dienos spinduliai įsiskverbė į jo 
kamerą, aušra pasirodė jam apsigaubusi laidotuvių skraiste. 

Staiga jis išgirdo, kaip žvangtelėjo atstumiama sklendė, 
ir net pašoko persigandęs. Manė, kad štai jau ateina budelis 
vesti jo ant ešafoto. Ir kai pamatė, kad įėjo ne budelis, o tik 
vakarykštis komisaras su sekretorium, jis vos nepuolė jiems 
ant kaklo. 

— Jūsų reikalai, mano mielas, nuo vakar dienos labai 
susipynė,—tarė jam komisaras.— Ir aš patariu jums pasa- 

kyti visą tiesą, nes vien tik nuoširdus jūsų atgailavimas gali 
permaldauti kardinolo rūstybę. 

— Juk aš pasiruošęs viską pasakyti! — sušuko Bonas- 
7e.— Bent jau visa tai, ką žinau. Malonėkite klausinėti. 

— Pirmiausia, kur jūsų žmona? 

— Juk aš jums sakiau, kad kažkas ją pagrobė. 

— Taip, bet vakar, penktą valandą popiet, jūsų padeda- 
ma, jinai paspruko. 

— Mano žmona paspruko! — sušuko Bonasje. — O ne- 
laimingoji! Bet, ponas komisare, ne mano kaltė, kad ji pa- 
spruko, prisiekiu jums. 

— Oką gi jūs veikėte pas savo kaimyną poną d'Artanja- 
ną, su kuriuo tą dieną ilgai tarėtės? 

— Ak, taip, ponas komisare, tai tiesa, ir prisipažįstu esąs 
kaltas: buvau pas poną d'Artanjaną. 

— Koks buvo jūsų atsilankymo tikslas? 

— Norėjau jį prašyti, kad padėtų surasti mano žmoną. 
Maniau turįs teisę jos ieškoti. Pasirodo, kad aš klydau, ir 
todėl prašau man atleisti. 

— Ką gi jums atsakė ponas d'Artanjanas? 

— Ponas d'Artanjanas pažadėjo man padėti, bet netru- 

— Jūs stengiatės suklaidinti teisiiši Ponas d'Artanja- 
nas susitarė su jumis ir, laikydamasis susitarimo, išvaikė po- 
licininkus, sulaikiusius jūsų žmoną, o ją pačią paslėpė. 

— D'Artanjanas pagrobė mano žmoną? Na, ką jūs čia 
man pasakojate! 

— Visa laimė, kad ponas d'Artanjanas mūsų rankose, ir 
tuojau įvyks jūsų akistata. 

— Garbės žodis, aš nieko daugiau nė nenoriu! — sušuko 
Bonasje.— Man bus malonu išvysti bent vieną pažįstamą 
veidą. 

— Įveskite poną d'Artanjaną! — įsakė komisaras dviem 
sargybiniam. 

Sargybiniai įvedė Atą. 

— Ponas d'Artanjanai,— tarė komisaras kreipdamasis 
; Atą,— pasakykite, apie ką jūs kalbėjotės su šiuo ponu? 

— Bet juk čia visai ne ponas d'Artanjanas! — suriko Bo- 
nasje. 

— Kaip? Čia ne ponas d'Artanjanas? — sušuko ir komi- 
saras. 

— Žinoma, ne! — atsakė Bonasje. 

— Tad kas šis ponas? — paklausė komisaras. 

— Negaliu jums pasakyti, aš jo nepažįstu. 

— Kaip! Jūs jo nepažįstate? 

— Ne. 

— Niekados jo nematėte? 

— Matyt mačiau, bet pavardės — nežinau. 

— Jūsų pavardė? — paklausė komisaras. 

— Atas,— atsakė muškietininkas. 

— Bet juk tai ne Žmogaus vardas, tai kalno pavadini- 
mas! — sušuko vargšas tardytojas, pradėjęs netekti galvos. 

— Tai mano vardas, — ramiai atsakė Atas. 

— Bet jūs sakėtės esąs d'Artanjanas. 

— Aš? 

— Taip, jūs. 

— Ne aš, o man buvo pasakyta: „Jūs esate ponas d Ar- 
tanjanas!?“— O aš į tai atsakiau: „Jūs taip manote?“ Sargy- 
biniai suriko, jog tikrai tai žiną. Aš nenorėjau su jais gin- 
čytis. Maniau sau, gal aš apsirinku. 

— Pone, jūs įžeidžiat teismo orumą. 

— Nė kiek,— ramiai atsakė Atas. 

— Jūs esate ponas d'Artanjanas. 

— Na, matote, jūs ir vėl man tai kartojate. 

— Bet,— savo ruožtu sušuko ponas Bonasje,— aš jums 
sakau, ponas komisare, kad čia negali būti jokios abejonės! 
Ponas d'Artanjanas yra mano nuomininkas, taigl, nors jis ir 
nemoka man nuomos, o, gal būt, kaip tik dėl to aš jį labai 
gerai pažįstu. Ponas d'Artanjanas yra jaunas vyras, vos 
devyniolikos ar dvidešimt metų amžiaus, 0 šiam ponui — 
mažiausia trisdešimt. Ponas d'Artanjanas tarnauja pono De- 
zesaro gvardiečių kuopoj, o šis ponas yra pono de Trevilio 

kuopos muškietininkas: pažiūrėkit į uniformą, ponas komi- 
sare, pažiūrėkit į uniformą. 

— Tai tiesa, — sumurmėjo komisaras.— Po šimts, tai tik- 
ra tiesa. 

Šią akimirką durys staiga atsidarė, ir, Bastilijos sargo 
įvestas, pasiuntinys padavė komisarui laišką. 

— O, nelaimingoji! — sušuko komisaras. 

— Kaip? Ką jūs sakote? Apie ką jūs kalbate? Tikiuos, 
ne apie mano žmoną! 

— Kaip tik apie ją. Ką ir besakyti — puikiai klostosi 
Jūsų reikalai! 

— Ak! — beviltiškai sušuko pirklys.— Ponas komisare, 
malonėkite man pasakyti, kaip gali mano reikalai pagerėti 
ar pablogėti nuo to, ką daro mano žmona tuo metu, kai aš 
sėdžiu kalėjime? 

— Nes tai, ką ji veikia, yra tęsinys judviejų sutarto 
plano! Pragariško plano! | 

— Prisiekiu jums, ponas komisare, kad jūs smarkiai 
klystate: aš nieko nežinau, ką ketina daryti mano žmona, ir 
neturiu nieko bendra su tuo, ką ji padarė, o jeigu ji padarė 
kvailysčių, aš atsisakau, išsižadu jos, aš prakeikiu ją! 

— Na, pone,— kreipėsi Atas į komisarą,— jeigu aš jums 
čia nebereikalingas, liepkite mane kur nors išvesti: jūsų 
"ponas Bonasje be galo man įkyrėjo. 

— Nuveskite kalinius į jų kameras, — įsakė komisaras, 
vienu ir tuo pačiu mostu rodydamas į Atą ir Bonasje,— ir 
tesaugo juos griežčiau, negu paprastai. 

— Tačiau,— ramiai kaip visuomet pareiškė Atas,— jel- 
gu jūs turite reikalo į poną d'Artanjaną, tai man neaišku, 
kuo aš galiu jį pavaduoti? 

— Darykite, kaip įsakiau! — sušuko komisaras.— Ir vis- 
kas turi būti laikoma grežčiausioj paslapty! Girdite! 

Atas nuėjo paskui sargybinius, gūžčiodamas pečiais, o 
ponas Bonasje taip aimanuodamas, jog net tigrą būtų galėjęs 
sugraudinti. 

Pirklys buvo nuvestas į tą pačią kamerą, kur jis nakvojo, 
ir paliktas ten visą dieną. Ir visą dieną Bonasje verkė kaip 

tikras pirklys: na ką gi, juk jis ir pats mums sakėsi nesąs 
karys. 

Vakare, apie devintą valandą, kai jis pagaliau ryžosi atsi- 
gulti, staiga koridoriuje pasigirdo žingsniai; tie žingsniai 
priartėjo prie jo kameros, durys atsidarė, ir įėjo sargybiniai. 

— Eikite drauge su mumis, — tarė policijos valdininkas, 
16765 paskui sargybinius. 

— Eiti su jumis! — sušuko Bonasje.— Eiti su jumis to- 
kią vėlyvą valandą! O kurgi eiti, dieve gailestingas? 

— Ten, kurįsakyta jus nuvesti. 

— Bet juk tai ne atsakymas. 

— Tai visa, ką mes galime jums atsakyti. 

— O dieve mano, dieve! — sušnabždėjo vargšas pirk- 
lys.— Šį kartą aš esu žuves. 

Ir, visiškai negalvodamas ir nesipriešindamas, jis nuėjo 
paskui sargybinius, kurie atėjo jo išvesti. 

Jį vedė tuo pačiu koridorium kaip ir anksčiau, paskui 
perėjo pirmąjį kiemą, dar vieną pastatą ir pagaliau atsidūrė 
prie didžiųjų vartų, kur laukė karieta, apsupta keturių raitų 
sargybinių. Bonasje pasodino į karietą, policijos valdininkas 
atsisėdo greta, dureles užrakino, ir abu atsidūrė tarsi kilno- 
jamam kalėfime. 

Karieta pajudėjo pirmyn palengva, lyg laidotuvių veži- 
mas. Pro lango virbus kalinys galėjo matyti viso labo vien 
namus bei gatvės grindinį, bet senas paryžietis Bonasje pa- 
žino kiekvieną gatvę iš stulpų, iškabų ir žibintų. Privažiavus 
šv. Povilo bažnyčią, šalia kurios būdavo vykdomos mirties 
bausmės Bastilijos kaliniams, jis vos neapalpo ir dukart per- 
sižegnojo. Jis pamanė, kad karieta čia sustos. Bet ji nurie- 
dėjo pro šalį. 

Dar toliau pavažiavus, jis vėl pergyveno begalinį siau- 
bą. Jie kaip tik lenkė šv. Jokūbo kapines, kur buvo laido- 
jami valstybiniai nusikaltėliai. Tik viena mintis jį truputį 
nuramino: juk prieš laidojimą jiems paprastai nukerta gal- 
vas, o jo galva dar tebebuvo ant pečių. Bet kai jis pastebėjo, 
kad karieta pasuko į Grevo aikštę, kai išvydo smailą rotušės 
stogą ir kai karieta įriedėjo po arkada, jis neabejojo, kad 

dabar jau viskas baigta, ir bandė atlikti išpažintį prieš polici- 
jos valdininką, o šiam atsisakius, ėmė taip gailiai klykū, 
Jog šis pagrasino užkimšiąs jam burną, jeigu jis nenutilsiąs. 

Šis grasinimas kiek nuramino Bonasje: jeigu būtų norė- 
ję Grevo aikštėje įvykdyti jam bausmę, nebūtų vertėję nė 
burnos užkimšti, nes jie jau beveik buvo privažiavę baus- 
mės vykdymo vietą. Bet karieta nesustodama pravažiavo ne- 
lemtąją aikštę; dabar beliko baimintis tik Trauarų Kryžiaus 
aikštės. O karieta kaip tik ir pasuko į tą pusę. 

Šį kartą jau nebuvo jokių abejonių: juk Trauarų Kry- 
žiaus aikštėje vykdydavo mirties bausmę žemojo luomo nusi- 
kaltėliams. Bonasje be reikalo guodėsi esąs vertas šv. Povilo 
arba Grevo aikštės. Čia, prie Trauarų Kryžiaus, baigėsi jo 
kelionė ir jo likimas! Jis dar negalėjo matyti to nelemto 
kryžiaus, bet jautė, tarytum šis kryžius artėja prie jo. Kai 
beliko apie dvidešimt žingsnių, jis išgirdo minios klegesį, 
ir karieta sustojo. Visos eilės pergyvenimų nukamuotas, 
vargšas Bonasje to jau nebegalėjo pakelti: iš jo krūtinės išsi- 
veržė silpna, lyg paskutinė mirštančio Žmogaus aimana, ir 
jis apalpo. | 


XIV + ŽMOGUS Iš MENGO 


Minia susirinko visai ne todėl, kad būtų laukusi žmo- 
gaus, kuris turėjo būti čia pakartas, o norėdama pasižiūrėti 
jau pakartojo. 

Tad karieta, valandėlę stabtelėjusi, vėl pajudėjo, prasi- 
skverbė pro minią, paskum nuvažiavo Sent-Onore gatve, pa- 
suko į Gerųjų vaikų gatvę ir sustojo ties žemais vartais. 

Vartai atsidarė, ir du sargybiniai paėmė į savo rankas 
policininko prilaikomą Bonasje. Jį įstūmė į koridorių, užve- 
dė laiptais aukštyn ir paliko prieškambary. 

Visus judesius Bonasje atliko nesąmoningai. 

Jis ėjo kaip sapne, matė daiktus lyg pro miglą; jo ausys 
girdėjo kažkokius nesuprantamus garsus, ir jei tą akimirką 

jam būtų atėmę gyvybę, jis nebūtų nė rankos pakėlęs sau 
apsiginti, nebūtų nė riktelėjęs, maldaudamas pasigailėti. 

Taip jis ir liko besėdįs ant suolelio, atsišliejęs nugara į 
sieną, nukoręs rankas, toje pat vietoje, kur jį pasodino sar- 
gybiniai. 

Tačiau, besižvalgydamas aplinkui ir nepastebėdamas nie- 
ko, ko reikėtų bijoti ir kas rimtai grėstų jo gyvybei, maty- 
damas, kad suolelis minkštas ir patogus, sienos išmuštos gra- 
žia Kordovos oda, o didelės raudono šilko užuolaidos, su- 
imtos aukso raiščiais, kabo prie langų, jis suprato, kad jo 
išsigąsta veltui, ir pradėjo sukioti galvą kairėn ir dešinėn, 
judinti ją žemyn ir aukštyn. 

Jo judesių niekas nevaržė, ir jisai, atgavęs šiek tiek drą- 
sos, surizikavo ištiesti vieną koją, paskui kitą; pagaliau, atsi- 
remdamas abiem rankom, jis kilstelėjo nuo suolelio ir pasi- 
juto bestovįs. 

Tą akimirksnį kažkoks malonios išvaizdos karininkas pra- 
skleidė portjerą, pasikeitė dar keliais žodžiais su asmeniu, 
esančių gretimam kambary, ir, atsisukęs į kalinį, paklausė: 

— Ar tai jūs Bonasje? 

— Taip, ponas karininke,— suvapėjo pirklys vos gy- 
vas, — ką įsakysite? 

— Įeikite,— tarė karininkas. 

Ir jis žengė į šalį, praleisdamas pirklį. Šis pakluso, nieko 
neatsakydamas, ir įėjo į kambarį, kur jo, matyt, buvo lau- 
kiama. 

Tai erdvus kabinetas, ant kurio sienų kabojo įvairių rū- 
šių puolamieji ir ginamieji ginklai. Mažiausias garsas nega- 
lėjo čia patekti iš lauko. Nors buvo tik rugsėjo pabaiga, bet 
židiny jau degė ugnis. Kambario vidury stovėjo keturkam- 
pis stalas, apkrautas knygomis ir popieriais, ant kurių buvo 
išskleistas milžiniškas Larošelės miesto planas. 

Prie židinio stovėjo vidutinio ūgio žmogus, išdidus, pasi- 
pūtęs, veriančių akių, plačiakaktis, liesoko veido, kuris nuo 
smailos barzdos ir užraitytų ūsų atrodė dar pailgesnis. Jam 
galėjo būti ne daugiau kaip trisdešimt šešeri arba septyneri 
metai, bet plaukai, ūsai ir barzda jau buvo pradėję žilti. Špa- 

gos jis neturėjo, bet visa išvaizda buvo panašus į karį, o jo 
auliniai, dar kiek dulkini batai rodė, kad tą dieną jis kažkur 
jodinėjes. 

Šis žmogus buvo Armanas Žanas Diuplesi, kardinolas Ri- 
šelje, ne toks, kokį jį mums vaizduoja, — atseit, ne sulinkęs 
senis, skausmų iškankintas, paliegęs, kalbąs dusliu balsu, 
prasmegęs didžiuliame fotely, lyg iš anksto paruoštam kars- 
te, gyvenąs tik savo proto jėga ir palaikąs kovą su Europa 
tik nuolatine savo minties įtampa, — bet toks, koks jis iš tik- 
rųjų buvo tuo metu: vikrus ir šaunus kavalierius, jau ir tada 
silpnas kūnu, bet palaikomas tos dvasinės galios, kurios 
dėka tapo vienu įžymiausių savo epochos žmonių. Parėmęs 
Nevero hercogą, Mantujos valdų reikalus sprendžiant, pa- 
ėmęs Nimą, Kastrą ir Uzesą, jis jau rengėsi išvyti anglus iš 
Re salos ir apsiausti Larošele. 

Iš pirmo žvilgsnio negalima buvo numanyti, kad čia kar- 
dinolas; ir tiems, kurie jo nepažinojo iš veido, sunku buvo 
spėti, kas prieš juos stovi. 

Vargšas pirklys sustojo prie durų, o tuo tarpu mūsų ką 
tuk aprašytasis žmogus įsmeigė į jį akis, lyg stengdamasis 
įžvelgti į jo praeities gelmes. 

— Ar čia tasai Bonasje? — paklausė jis, valandėlę pa- 
tylėjęs. 

— Taip, monsinjore,— atsakė karininkas. 

— (Gerai, paduokite man tuos popierius ir palikite mus. 

Karininkas paėmė nuo stalo prašomus popierius, padavė 
juos kardinolui, žemai nusilenkė ir išėjo. 

Bonasje pažino, kad tie popieriai yra jo tardymo proto- 
kolas, surašytas Bastilijoje. Kartkartėmis žmogus prie židi- 
nio pakeldavo akis ir lyg dviem durklais kiaurai perverdavo 
vargšo pirklio širdį. 

Po dešimties minučių skaitymo ir dešimties sekundžių 
stebėjimo kardinolui viskas buvo aišku. 

„Šis žmogelis niekuomet nedalyvavo sąmoksle,— sumur- 
mėjo jis,— bet vis dėlto pažiūrėsime.“ 

— Jūs esate kaltinamas valstybės išdavimu,— iš lėto 
prabilo kardinolas. 

— Man jau sakė tai, monsinjore! — sušuko Bonasje, ti- 
tuluodamas savo tardytoją taip, kaip tasai karininkas.— Bet 
aš prisiekiu jums, kad nieko nežinau. 

Kardinolas nuslėpė šypseną. 

— Jūs susimokėte su savo Žmona, su ponia de Ševrez 
ir su hercogu Bekingemu. 

— Iš tikrųjų, monsinjore,— atsakė pirklys,— aš girdė- 
jau Žmoną Minint visus tuos vardus. 

— Kuria proga? 

— Ji sakė, kad kardinolas Rišelje atviliojęs į Paryžių 
hercogą Bekingemą, norėdamas pražudyti jį, o drauge su juo 
ir karaliene. 

— Ji taip sakė! — piktai sušuko kardinolas. 

— Taip, monsinjore, bet aš jai sakiau, kad ji apsirinka 
šitaip kalbėdama ir kad jo eminencija nesugebėtų. .. 

— Tylėkit, neišmanėli! — nutraukė kardinolas. 

— Tą pat ir mano žmona man sakė, monsinjore. 

— Ar jūs žinote, kas pagrobė jūsų žmoną? 

— Ne, monsinjore. 

— Bet jūs kažką įtarlat? 

— Taip, monsinjore. Bet tie įtarimai lyg ir nepatiko po- 
nui komisarui, ir aš jau nieko nebejtariu. 

— Jūsų žmona pabėgo, ar jūs tai žinojote? 

— Ne, monsinjore. Sužinojau būdamas kalėjime ir vis 
iš pono komisaro. Jis toks malonus žmogus. 

Kardinolas vėl nuslėpė šypseną. 

— Tai jūs nežinote, kas atsitiko su jūsų žmona po to, 
kai ji pabėgo? 

— Ničnieko nežinau, monsinjore. Reikia manyti, kad jl 
sugrįžo į Luvrą. 

— Pirmą valandą nakties jos ten dar nebuvo. 

— Ak dieve mano! Tai kas gi jai atsitiko? 

— Nesirūpinkit, viskas bus sužinota. Nuo kardinolo nie- 
ko nenuslėpsi: kardinolas viską žino. 

— Jei taip, monsinjore, tad kaip jūs manote, ar kardino- 
las teiktųsi man pasakyti, kur dingo mano žmona? 

— Gal būt. Bet pirma jūs tunte pasakyti visa, ką žinote 
apie savo žmonos santykius su ponia de Ševrez. 

— Bet, monsinjore, aš nieko nežinau. Niekad nesu jos 
mates. 

— Kai jūs ateidavot į Luvrą pasitikti žmonos, ar ji grįž- 
davo tiesiog namo? 

— Beveik niekados. Ji vis turėdavo reikalų pas kažko- 
kius drobės pirklius, ir aš ją lydėdavau. 

— O kiek buvo tų drobės pirklių? 

— Du, monsinjore. 

— Kur jie gyveno? 

— Vienas Vožiraro, o kitas Laharpo gatvėje. 

— Ar jūs užeidavot pas juos drauge su ja? 

— Niekados, monsinjore. Aš jos laukdavau prie durų. 

— O kaip ji jums aiškinosi, kodėl tik viena užeinanti? 

— Ji man visai nesiaiškindavo. Liepdavo palaukti, 1r aš 
laukdavau. | 

— Jūs esate labai nuolaidus vyras, mano mielas pone 
Bonasje! — tarė kardinolas. 

„Jis mane vadina: mielas pone! — pagalvojo Bonasje.— 
Po velmų! Reikalai eina geryn!“ 

— Ar jūs pažintumėt duris, pro kurias jinai įeidavo? 

— Taip! 

— Ar prisimenat numerius? 

— Taip. 

— Na kurie? 

— 25 numeris Vožiraro gatvėj; 75 numeris Laharpo 
gatvėj. 

— Gerai,— tarė kardinolas. 

Sulig šiais žodžiais jis paėmė sidabrinį varpelį ir pa- 
skambino. 

Įėjo tas pat karininkas. 

— Pakvieskite man Rošforą,— pusbalsiu įsakė Rišel- 
je,— tegul jis tučtuojau ateina, jeigu grįžo. 

— Grafas čia,— tarė karininkas.— Jis primygtinai prašo 
leisti jam pasikalbėti su jūsų eminencija. 

— Tegul ateina, tegul tuojau ateina! — sušuko Rišelje. 

Karininkas skubiai išbėgo iš kambario, nes paprastai 
visi kardinolo tarnai stengdavosi greit vykdyti jo įsakymus. 

„Su jūsų eminencija!“— sušnabždėjo Bonasje, klaikiai 
1šsproginęs akis. 

Nepraslinko nė penkios sekundės, kai dingo tas karinin- 
kas, durys vėl atsidarė, ir įėjo naujas asmuo. 

— Tai jis! — sušuko Bonasje. 

— Kas jis? — paklausė kardinolas. 

— Tasai, kuris pagrobė mano žmoną. 

— Perduokite šį žmogų tiems sargybiniams, kurie jį at- 
vedė, ir tegul jis palaukia, kol aš pašauksiu. 

— Ne, monsinjore, ne, tai ne jis! — sušuko Bonasje.— 
Aš apsirikau! Ją pagrobė kitas, visiškai nepanašus į šitą. Šis 
ponas — garbingas Žmogus. 

— Išveskite šį mulkį! — tarė kardinolas. 

Karininkas paėmė Bonasje už parankės ir išvedė į prieš- 
kamban, kur jo laukė sargybiniai. 

Ką tik pas kardinolą įėjęs asmuo nekantriai lydėjo aki- 
mis Bonasje, kol jį išvedė, ir, kai užsidarė durys, skubiai 
priėjo prie kardinolo. 

— Jiedu matėsi, — tarė jis. 

— Kas? — paklausė jo eminencija. 

— Jinai ir jis. 

— Karalienė ir hercogas! — sušuko Rišelje. 

— Taip. 

— Kur? 

— Luvre. 

— Ar jūs tikrai žinote? 

— Tikriausiai. 

— Kas jums sakė? 

— Ponia de Lanua, kuri, kaip žinote, visiškai yra ištki- 
ma jūsų eminencijai. 

— Kodėl ji anksčiau to nepranešė? 

— Gal atsitiktinai, o gal nepasitikėdama, karalienė liepė 
poniai de Siuži nakvoti jos kambary ir visą dieną jos iš ten 
neišleido. 

— Taip... mes pralaimėjome. Pasistengsime bent atsi- 
griebti. 

— Aš dėsiu visas pastangas,. monsinjore, būkite tuo 
tikras. 

— Kaipgi visa tai įvyko? 

— Naktį, pusę pirmos, karalienė buvo su savo damomis. 

— Kur? 

— Savo miegamajame. .. 

— Na? 

— Tik staiga įteikia jai nosinę, kurią perdavė skalbinių 
tvarkytoja. .. 

— Toliau? 

— Karalienė labai susijaudino, ir nors jos skruostai bu- 
vo parausvinti, ji aiškiai išblyško. . . 

— Toliau! Toliau! 

— Tada ji atsistojo ir pasikeitusių balsu tarė: ,„Ponios, 
palaukite manęs dešimt minučių, aš greit grįšiu.“ Ir, atida- 
riusi alkovo duris, jinai išėjo. 

—- Kodėl ponia de Lanua jums tučtuojau apie tai nepra- 
nešė? 

— Nieko tikro dar nebuvo žinoma. Be to, karalienė pa- 
sakė: „„Ponios, palaukite manes“, ir ji nedrįso neklausyti ka- 
ralienės. 

— Kiek laiko karalienė užtruko? 

— Tris ketvirčius valandos. 

— Ar nė viena dama jos nelydėjo. 

— Tiktai donja Estefana. 

— O paskui ji sugrįžo? 

— Taip, bet tk paėmė mažą rausvo medžio dėžutę su 
savo monograma ir tuojau vėl išėjo. 

— O vėliau, kai ji sugįžo, ar atsinešė tą dėžutę? 

— Ne. 

— Ar ponia de Lanua žino, kas buvo toje dėžutėje? 

— Taip. Deimantai, kuriuos jo didenybė padovanojo ka- 
ralienei. 

— Ir ji sugnįžo be tos dėžutės? 

— Taip. 

— Ponia de Lanua mano, kad ji bus atidavusi juos her- 
cogui Bekingemui? 

— Ji tuo nė neabejoja. 

— Kodėl? 

— Dieną ponia de Lanua, kaip karalienės rūmų freilina, 
visur ieškojo tos dėžutės, o jos nerasdama, apsimetė susi- 
rūpinusi ir galų gale paklausė karalienės. 

— Ir ką gi karalienė? ... 

— Karalienė labai nuraudo ir atsakė, kad vienas dei- 
mantas iškritęs iš apsodo ir ji nusiuntus: auksakaliui pa- 
taisyti. 

— Reikės pas jį nueiti ir sužinoti, ar tai tiesa. 

— Buvau nuėjęs. 

— Na, ir ką auksakalys? 

— Auksakalys nieko apie tai negirdėjo. , 

— Puiku! Puiku, Rošforai! Dar ne viskas prarasta, ir, 
gal būt. . . gal būt, viskas bus dar geriau! 

— Tikrai aš neabejoju, kad jūsų eminencijos genialus 
protas... 

— Atitaisys savo agento padarytas kvailystes, ar ne? 

— Aš kaip tik norėjau tai pasakyt, jeigu jūsų eminen- 
cija būtumėt man leidę užbaigti frazę. 

— O dabar... ar jūs žinote, kur buvo pasislėpęs herco- 
gas Bekingemas ir ponia de Ševrez? 

— Ne, monsinjore, mano žmonės negalėjo man nieko 
tikro pasakyti. 

— O aš žinau. 

— Jūs, monsinjore? 

— Taip, ar bent spėju. Vienas jų buvo apsigyvenęs Vo- 
žiraro gatvėje nr. 25, o kitas Laharpo gatvėje nr 75. 

— Ar jūsų eminencija norite, kad aš liepčiau juos su- 
imti? 

— Vėlu. Jie bus jau išvykę. 

— Na, bet galima patikrinti. .. 

— Paimkite dešimt mano sargybinių ir iškrėskite abejus 
namus. 

— Klausau, monsinjore, 

Ir Rošforas skubiai išėjo iš kambario. 

Likęs vienas, kardinolas valandėlę pamąstė ir paskambi- 
no trečią kartą. 

"Vėl pasirodė tas pats karininkas. 

Karininkas vėl įvedė poną Bonasje ir, kardinolui davus 
ženklą, pasišalino. 

— Jūs mane apgavote,— rūsčiai tarė kardinolas. 

— Aš? — sušuko Bonasje.— Aš apgavau jūsų eminen- 
„ciją? | | 

— Jūsų žmona eidavo į Vožiraro ir Laharpo gatvę ne 
pas drobės pirklius. 

— Dieve mano, tai pas ką gi ji eidavo? 

— Ji eidavo pas hercogienę de Ševrez ir pas hercogą 
Bekingemą. 

— Taip, — tarė Bonasje, stengdamasis viską prisiminti, — 
taip, iš tikrųjų jūsų eminencijos tiesa. Aš daug kartų sa- 
kydavau savo žmonai: labai keista, kad tie drobės pirkliai 
gyvena tokiuose namuose, kur nėra iškabų. Ir kiekvieną 
kartą mano žmona imdavo juoktis. Ak monsinjore! — tęsė 
Bonasje, puldamas prie jo eminencijos kojų, — jūs tikrai esa- 
te kardinolas, didysis kardinolas, genijus, prieš kurį visi 
lenkiasi! 

Kad ir koks buvo menkas triumfas laimėti prieš tokį ap- 
gailėtiną sutvėrimą, kaip Bonasje, vis dėlto kardinolas va: 
landėlę tuo mėgavosi. Paskui tučtuojau, lyg kokia nauja 
mintis būtų švystelėjusi jo galvoj, su vos pastebima šypsena 
lūpose jis ištiesė pirkliui ranką. 

— Kelkitės, mano drauge,— tarė jis.— Jūs esate doras 
žmogus. 

— Kardinolas palietė mano ranką! Aš palytėjau didžiojo 
žmogaus ranką! — sušuko Bonasje.— Didysis žmogus pa- 
vadino mane savo draugu!.. 

— Taip, mano drauge, taip! — tarė kardinolas tėvišku 
tonu, kuriuo jis gebėdavo kartais prabilti, bet juo patikėdavo 
tik tie, kurie kardinolo nepažinojo.— Jūs neteisingai buvote 
įtartas, todėl už tai turi būti atlyginta; štai, imkite šį kapšelį, 
kuriame yra šimtas pistolių, ir atleiskite man. 

— Atleisti jūsų eminencijai! — sušuko Bonasje, nesiryž- 
damas imti kapšelio su pinigais, matyt, bijodamas, kad ši 
tariamoji dovana nebūtų vien juokai.— Bet juk jūsų valia 
buvo mane suimtū, jūsų valia mane kankinti, jūsų valia įsa- 
kyti mane pakarti: jūs esate viešpats, ir aš nedrįsčiau nė pra- 
sižioti. Atleisti jūsų eminencijai? Ką jūs? Ir pamanyti baisu! 

— O, mano mielas ponas Bonasje, matau, kad jūs labai 
kilnios širdies! Dėkoju jums už tai. Taigi Imkite šitą kapšelį 
ir išeisite, tur būt, ne perdaug nepatenkintas? 

— Aš išeinu sužavėtas, monsinjore. 

— Tad sudie arba verčiau — iki pasimatymo, nes tikiuo- 
si, mes dar pasimatysime. 

— Kada tik monsinjoras panorės; aš visuomet būsiu išti- 
kimiausias jūsų eminencijos tarnas. 

— Būkite ramus, mums dažnai teks matytis, nes man 
be galo patiko kalbėtis su jumis. 

— O, monsinjore! 

— Iki pasimatymo, ponas Bonasje, iki pasimatymo. 

Kardinolas pamojo ranka, ir Bonasje, nusilenkęs iki že- 
mės, išėjo atbulas. Paskui, kada is jau buvo prieškambary, 
kardinolas išgirdo jį šaukiant visa gerkle: „Tegyvuoja mon- 
sinjoras! Tegyvuoja jo eminencija! Tegyvuoja didysis kar- 
dinolas!“ 

Kardinolas šypsodamasis klausėsi tų entuziastiškų pono 
Bonasje jausmų prasiveržimo, paskui, kai pirklio šauksmai 
nuaidėjo tolumoje, jis tarė: 

— Štai žmogus, kuris nuo šiol paaukotų savo gyvybę 
už mane. 

Ir kardinolas labai atidžiai ėmė tyrinėti Larošelės planą, 
išskleistą, kaip jau sakėme, ant jo rašomojo stalo, brėždamas 
pieštuku liniją, kuria turėjo būti nutiestas garsusis pylimas, 
po pusantrų metų uždaręs apsiaustojo miesto uostą. 

Kol jis sėdėjo, giliai svarstydamas savo strateginius pla- 
nus, durys atsidarė ir įėjo Rošforas. 

— Na kaip? — gyvai paklausė kardinolas ir staiga atsi- 
stojo, tuo parodydamas, kokios didžiulės reikšmės jis skiria 
užduočiai, pavestai grafui, 

— Iš tiesų, — atsakė šis,— jūsų eminencijos nurodytuo- 
se namuose tikrai gyveno jauna moteris dvidešimt šešerių 
ar aštuonerių metų ir vyriškis trisdešimt penkerių ar ketu- 
riasdešimties. Vyriškis pagyveno ten keturias dienas, mote- 
ris — penkias. Moteris išvažiavo šiąnakt, o vynškis šįryt. 

— Tai buvo jie! — sušuko kardinolas ir, pažvelgęs į sie- 
ninį laikrodį, pridūrė: — O dabar per vėlu juos vytis: her- 
cogienė jau Ture, hercogas — Bulonėje. Dabar tik Londone 
bus galima jį užklupti. 

— Ką tuo reikalu įsakysite, jūsų eminencija? 

— Nė žodžio apie tai, kas atsitiko. Tegul karalienė jau- 
čiasi kuo ramiausiai. Tegul ji nežino, kad mes atidengėme 
jos paslapų. Tegul ji mano, kad mes norime susekti kažkokį 
sąmokslą. Atsiųskite man kanclerį Segje. 

— O kaip, jūsų eminencija, su tuo žmogum? 

— Su kokiu žmogum? — paklausė kardinolas. 

— Su Bonasje. 

— Aš padariau visa, kas buvo galima padaryti: jis da- 
bar — savo Žmonos šnipas. 

Grafas Rošforas nusilenkė kaip žmogus, pripažįstąs di- 
delį savo mokytojo pranašumą, ir išėjo. 

Likęs vienas, kardinolas vėl atsisėdo, parašė laišką, už- 
antspaudavo jį savo privačiu antspaudu ir paskambino. Ket- 
"virtą kartą įėjo tas pats karininkas. 

— Pašaukite man Vitre,— tarė kardinolas,— ir pasaky- 
kite jam, kad pasiruoštų į kelionę. 

Po valandėlės prieš jį jau stovėjo kviestasis Ž žmogus, pa- 
siruošęs į kelionę — su ilgais batais, pentinuotas. 

— Vitre,— tarė kardinolas,— jūs tučtuojau išvyksite į 
Londoną. Nė valandėlės nesustosite kelyje. Šį laišką įteiksi- 
te pačiai miledi. Štai raštas dviem šimtam pistolių. Nueikite 
pas mano iždininką ir paprašykite išmokėti pinigus. Jūs gau- 
site dar tiek pat, jei po šešių dienų sugrįšite, gerai atlikęs 
jums pavestą užduotį. 

Neatsakęs nė žodžio, pasiuntinys nusilenkė, paėmė laiš- 
ką, raštą dviem šimtam pistolių ir išėjo, 

Štai kas buvo parašyta laiške: 

„Miledi, 

Būkite pirmajam baliuje, į kurį atsilankys hercogas Be- 
kingemas. Prie liemenės jis turės dvylikos deimantų karu- 
lius; prisigretinkit prie jo ir nukirpkite du iš jų. 

Kai tik šie deimantai bus jūsų rankose, tuojau praneški- 
te man.“ 


XV 4 TEISININKAI IR KARIAI 


Sekančią dieną, po visų šitų įvykių nebesulaukdami Ato, 
d'Artanjanas ir Portas pranešė ponui de Treviliui, kad jis 
pradingo. 

O Aramis, gavęs atostogų penkias dienas, išvyko į Rua- 
ną, kaip sakėsi, šeimos reikalais. 

Ponas de Trevilis savo kareiviams buvo kaip tėvas. Net 
menkiausias ir nežymiausias iš jų, vos užsivilkęs muškieti- 
ninko uniformą, galėjo taip pasikliauti kapitono pagalba ir 
parama, lyg būtų tikras jo brolis. 

Tad de Trevilis tuojau nuėjo pas vynausiąjį teisėją. Bu- 
vo iškviestas karininkas, einąs Raudonojo Kryžiaus poste 
sargybos viršininko pareigas, ir po daugelio pasiteiravimų 
sužinota, kad Atas šiuo metu yra kalinamas For-Leveke. 

Atas perėjo visus tuos bandymus, kuriuos, kaip matėme, 
pergyveno Bonasje. 

Mes dalyvavome abiejų suimtųjų akistatos scenoje. Atas 
lig šiol viską slėpė, nes būkštavo, kad suimtas d'Artanjanas 
neturėsiąs pakankamai laiko veikti. Bet dabar jis pareiškė 
esąs Atas, o ne d'Artanjanas. 

Be to, jis pridūrė nepažįstąs nei pono, nei ponios Bonas- 
je, niekad nei su vienu, nei su kitu nesikalbėjęs, dešimtą 
valandą vakaro atėjęs aplankyti savo draugo d'Artanjano, 
o ligi tol buvęs pas poną de Trevilį ir ten pietavęs. Tai galėtų 
paliudyti apie dvidešimt liudininkų. Ir jis paminėjo kelis žy- 
mius bajorus, jų tarpe ir hercogą de La Tremulį. 

Ir antrąjį komisarą, lygiai kaip pirmąjį, suglumino tai, 
ką paprastu ir tvirtu balsu pareiškė muškietininkas, prieš 

kurį jis mielai būtų norėjęs pasirodyti esąs pranašesnis, kaip 
kad paprastai valdininkai taip mėgsta pasirodyti prieš kariš- 
kius. Bet pono de Trevilio ir hercogo de La Tremulio var- 
dai vertė jį pagalvot. 

Atas irgi buvo nuvežtas pas kardinolą, bet, nelaimė, kar- 
dinolas buvo Luvre pas karalių. 

Tai buvo kaip tik tuo metu, kai ponas de Trevilis, apsi- 
lankęs pas vyriausiąjį teisėją Ir pas For-Leveko komendantą 
ir negavęs pasimatyti su Atu, atvyko pas jo didenybę. 

Ponas de Trevilis, kaip muškietininkų kapitonas, bet ku- 
rią valandą galėjo laisvai įeiti pas karalių. 

Mes žinome, kaip karalius įtarinėjo karalienę, o tuos 
įtarimus sumaniai kurstė kardinolas, kuris intrigų srityje kur 
kas labiau bijojo moterų, negu vyrų. Svarbiausioji šių ka- 
raliaus įtarimų priežastis buvo Onos Austrijietės draugystė su 
ponia de Ševrez. Šios dvi moterys kėlė jam daugiau rūpes- 
čių, negu karai su Ispanija, kivirčai su Anglija ar finansiniai 
sunkumai. Jo nuomone ir giliu įsitikinimu, ponia de Ševrez 
padėdavusi karalienei ne tik politiniuose, bet ir meilės da- 
lykuose, o tat ypač jam buvo skaudu. 

„Vos tik kardinolas pradėjo pasakoti apie tai, kad ištrem- 
toji į Turą ir, kaip visi tikėjosi, ten gyvenanti ponia de Šev- 
rez buvo atvykusi į Paryžių ir, slapstydamasi nuo policijos, 
praleido čia penkias dienas, karalius tuoj baisiausiai supy- 
ko. [noringas ir savo žmonai neištikimas karalius norėjo, kad 
jį visi vadintų „Liudviku Teisinguoju“ ir „Liudviku Skais- 
čiuoju“. Palikuonims sunku bus gerai suprasti šį charakterį, 
kurį istorija aiškina remdamasi tik faktais, o ne samprota- 
vimais. 

O kai kardinolas pridūrė, kad ponia de Ševrez ne tik 
buvo atvykusi į Paryžių, bet dar ir karalienė vėl užmezgusi 
su ja ryšius, rašydama laiškus šifru, kuris tais laikais buvo 
vadinamas „kabala“, kai jis ėmė įrodinėti, kad jam, kardi- 
nolui, jau buvo bepavykstą išnarplioti visus slapčiausius ši- 
tos intrigos siūlus, bet tuo metu, kai nusikaltimo vietoje jau 
buvo užtikta tarpininkė tarp karalienės ir ištremtosios ir gauti 
visi įrodymai, staiga vienas muškietininkas jėga išdrįsęs nu- 

traukti kvotos eigą, su špaga rankoje užpuldamas garbingus 
įstatymo saugotojus, kuriems buvo pavesta bešališkai ištirti 
visą šį reikalą, kad vėliau jis būtų pateiktas karaliui, — 
Liudvikas XIII nebeištvėrė: jis žengė žingsnį karalienės 
apartamentų link, išbalęs ir netekęs žado iš pykčio, kuris šį 
monarchą pastūmėdavo griebtis net žiauriausių priemonių. 

O tuo tarpu kardinolas dar nebuvo nė užsiminęs apie 
hercogą Bekingemą. 

Kaip tik tada įėjo ponas de Trevilis, šaltas, mandagus, 
apsirengęs be priekaišto. 

Pamatęs kardinolą, pažvelgęs į persimainiusį karaliaus 
veidą, ponas de Trevilis suprato, kas čia atsitiko, ir pasijuto 
stiprus, kaip Samsonas prieš filistinus. 

Liudvikas XIII jau buvo nusitvėręs durų rankenos, bet, 
išgirdęs įeinančio pono de Trevilio žingsnius, atsigręžė. 

— Jūs kaip tik laiku ateinant, pone,— tarė karalius, ku- 
ris, jei būdavo gerokai susijaudinęs, nebegalėdavo slėpti sa- 
vo jausmų.— Gražių dalykų aš girdžiu apie jūsų muškieti- 
ninkus! 

— O aš,— šaltai atsakė ponas de Trevilis,— turiu pra- 
nešti jūsų didenybei gražių dalykų apie jūsų teisininkus. 

— Nagi malonėkit pasakyti, kokių? — išdidžiai paklausė 
karalius. 

— Turiu garbės pranešti jūsų didenybei,— vis tuo pa- 
čiu tonu tesė ponas de Trevilis,— kad kai kurie teismo val- 
dininkai, komisarai ir policininkai, žinoma, labai gerbtini 
žmonės, bet, matyt, be galo nekenčią kariškių, vienuose na- 
muose leido suimti, viešai vesti gatve ir pasodinti į For-Le- 
veko kalėjimą,— pagal įsakymą, kurio jie nemalonėjo man 
parodyti, — vieną mano muškietininką arba, tikriau sakant, 
vieną jūsų, valdove, muškietininką, nepriekaištingo elgesio 
ir šlovingo vardo žmogų, kurį jūsų didenybė teikiasi pažin- 
ti — poną Atą. 

— Atą? — mašinaliai pakartojo karalius.— Taip, 1š tik- 
rųjų man girdėtas šis vardas. .. 

— Teprisimena jūsų didenybė,— tarė ponas de Trevi- 
lis.— Ponas Atas yra tasai muškietininkas, kuris per aną jums 

žinomą nelemtą dvikovą turėjo nelaimės sužeisti poną de 
Kajuzaką. Beje, monsinjore,— pridūrė de Trevilis, kreip- 
damasis į kardinolą, — ponas Kajuzakas, tur būt, jau visai 
pasveikes, tiesa? 

— Taip, ačiū! — atsakė kardinolas, iš pykčio kramtyda- 
mas lūpas. 

— Taigi ponas Atas nuėjo aplankyti savo draugo, — tęsė 
ponas de Trevilis,— vieno jauno beamniečio, jūsų didenybės 
gvardijos kadeto iš Dezesaro kuopos, bet jo kaip tik tuo 
metu, pasirodo, nebūta namie; vos Atas spėjo atsisėsti savo 
draugo kambary ir paimti knygą, norėdamas paskaityti ir jo 
palaukti, staiga būrys seklių ir kareivių apsupo namus, išlau- 
žė kelerias duris. .. 

Kardinolas ženklu paaiškino karaliui: „Tai tuo pačiu rei- 
kalu, apie kurį aš kalbėjau...“ 

— Visa tai mums žinoma, — atkirto karalius.— Nes visa 
tai buvo padaryta mūsų labui. 

* — Vadinasi, — tarė Trevilis,— jūsų didenybės labui bu- 
vo suimtas niekuo nekaltas mano muškietininkas; dviejų sar- 
gybinių lydimas, lyg koks plėšikas, buvo vedamas pro įžūlią 
minią tasai garbingas žmogus, kuris dešimt kartų liejo krau- 
ją, tarnaudamas jūsų didenybei, ir dar yra pasiruošęs jį 
pralieti. 

— Na, ką jūs! — tarė jau ne taip ryžtingai karalius. — 
Argi jau taip ir buvo? 

— Ponas de Trevilis nepasakė, — kuo šalčiausiai prabilo 
kardinolas, — kad tas niekuo nekaltas muškietininkas, tas 
garbingas žmogus, valanda prieš tai su špaga rankoje buvo 
užpuolęs keturis komisarus, mano pasiųstus atlikti tardymo 
vienos labai svarbios bylos reikalu. 

— Aš prašau jūsų eminenciją tai įrodyti! — sušuko po- 
nas de Trevilis su jam būdingu gaskonišku atvirumu ir tikru 
kariškų griežtumu,— nes kaip tik tą valandą ponas Atas, 
kuris,— aš turiu tai pasakyti jūsų didenybei,— yra labai 
aukštos kilmės, suteikęs man garbės papietauti pas mane, 
kalbėjosi mano salone su hercogu de La Tremuliu ir grafu 
de Šaliu. 

Karalius pažvelgė į kardinolą. 

— Protokolas gali paliudyti tai, ką aš pasakiau,— tarė 
kardinolas, atsakydamas į nebylų karaliaus klausimą,— o 
nukentėjęs surašė visa tai, ką aš turiu garbės įteikti jūsų 
didenybei. 

— Nejaugi teismo valdininkų protokolą galima lyginti 
su kario garbės žodžiu? — išdidžiai paklausė de Trevilis. 

— Na, na, Trevili, nutilkite,— atsakė karalius. 

— Jeigu jo eminencija įtaria kurį nors mano muškieti- 
ninką,— pareiškė Trevilis,— tai juk pono kardinolo teisin- 
tgumas tiek žinomas, jog man pačiam belieka prašyti, kad 
būtų atliktas tardymas. 

— Tuose namuose, kur buvo vykdoma krata,— vis taip 
pat ramiai tęsė kardinolas, — rodos, gyvena vienas bearnie- 
tis, šito muškietininko draugas. 

— Jūsų eminencija kalbate apie poną d'Artanjaną? 

— Aš noriu kalbėti apie vieną jaunuolį, kurį jūs, pone 
de Trevili, globojate. 

— Taip, jūsų eminencija, tai tiesa. 

— Ar jūs neįitariate, kad tasai jaunuolis galėjo duoti 
blogų patarimų. .. 

— Ponui Atui, dukart vyresniam už save žmogui? — 
pertraukė ponas de Trevilis.— Ne, monsinjore. O, be to, 
ponas d'Artanjanas irgi praleido tą vakarą pas mane. 

— Štai kaip! — sušuko kardinolas.— Vadinasi, visi pra- 
leido vakarą pas jus? 

— Gal jūsų eminencija abejojate, kad aš tiesą kalbu? — 
paklausė Trevilis, paraudeęs iš pykčio. 

— Ne, ne, saugok dieve! — atsakė kardinolas.— Tik- 
tai. .. kurią valandą jis buvo pas jus? 

— O, tai aš galiu visai tiksliai pasakyti jūsų eminenci- 
Jai: kai jis įėjo, aš, pažvelgęs į sleninį laikrodį, pamačiau, 
jog buvo pusė dešimtos, nors man atrodė, kad turėtų būti 
vėliau. 

— O kurią valandą jis išėjo 1š jūsų namų? 

— Pusę vienuoliktos. Valandai praslinkus po tų įvykių. 

— Bet, šiaip ar taip, — atsakė kardinolas, nė valandėlės 
nesuabejojęs Trevilio teisingumu ir jausdamas, kad pergalė 
slysta 1š j0 rankų,— Atas juk buvo suimtas tuose pat na- 
muose Duobkasių gatvėje. | 

— Argi draugui draudžiama lankyti savo draugą, mano 
kuopos muškietininkui broliautis su pono Dezesaro kuopos 
gvardiečiu? 

— Taip, jeigu tie namai, kuriuose gyvena jo draugas, 
nėra įtariami. 

* — Mat, kaip tik tie namai yra įtariami, Trevili, — pareiš- 
kė karalius.— Gal būt, jūs to nežinojote? 

— Iš tikrųjų, jūsų didenybe, aš to nežinojau. Bet esu 
tikras, kad jeigu jie ir įtariami, tai tik ne toji jų dalis, ku- 
rioje gyvena ponas d'Artanjanas. Aš galiu patikinti jūsų di- 
denybę, kad ponas d'Artanjanas yra ištikimiausias jūsų di- 
denybės tarnas ir karščiausias pono kardinolo gerbėjas. 

— Ar tai ne tas pats d'Artanjanas, kuris aną dieną su- 
žeidė Žiusaką per tą nelaimingą susidūrimą prie karmelitų 
vienuolyno? — paklausė karalius, žiūrėdamas į kardinolą, 
kuris paraudo iš apmaudo. 

— O rytojaus dieną Bernažū. Taip, valdove, tas pats; 
Jūsų didenybės atmintis nuostabi! 

— Na, tai ką gi mes nutarsime? — paklausė karalius. 

— Tai greičiau jūsų didenybės, o ne mano reikalas, — 
tarė kardinolas.— Aš laikau jį kaltu. 

— O aš neigiu jo kaltę! — sušuko Trevilis.— Bet jo di- 
denybė turi teisėjus, ir jo teisėjai išspręs šį reikalą. 

— Taigi,— pasakė karalius.— Nusiųskime šią bylą tei- 
sėjams: jų dalykas spręsti, ir jie nuspręs. 

— Vis dėlto,— pareiškė Trevilis,— labai liūdna, kad 
šiais nelaimingais mūsų laikais tauriausias gyvenimas ir ne- 
abejotina dorybė negali apsaugoti žmogaus nuo nešlovės ir 
persekiojimų. Ir armija, drįstu tvirtinti, nelabai bus paten- 
kinta, kad su ja taip šiurkščiai elgiamasi dėl kažkokių polici- 
jos istorijų. 

Šie žodžiai buvo neatsargūs. Bet ponas de Trevilis žinojo, 
ką darąs. Jis norėjo, kad įvyktų sprogimas, nes po sprogimo 
švysteli ugnis ir viską apšviečia. 

— Policijos istorijų! — sušuko karalius, pakartodamas 
pono de Trevilio žodžius.— Policijos istorijų! Ką jūs, pone, 
išmanote apie tai? Rūpinkitės savo muškietininkais ir nekvar- 
šinkit man galvos! Jūsų beklausant, galima pamanyti, kad 
pakanka suimti vieną muškietininką, ir visa Prancūzija jau 
atsiduria pavojuj. Tiek triukšmo dėl vieno muškietininko! 
Aš įsakysiu suimti jų dešimt, po velnių! Šimtą! Kad ir visą 
kuopą! Ir niekas tenedrįsta nė prasižiot! 

— Jeigu jūsų didenybė įtaria muškietininkus,— tarė de 
Trevilis,— vadinasi, jie yra kalt. Taigi, valdove, aš pasiruo- 
šęs atiduoti jums savo špagą, nes, apkaltinęs mano kareivius, 
ponas kardinolas, be abejonės, pagaliau apkaltins ir mane. 
Tad geriau bus, jeigu aš eisiu į kalėjimą drauge su ponu 
Atu, kurį jau suėmė, ir su ponu d'Artanjanu, kuris tikriau- 
siai netrukus bus suimtas. 

— Ar baigsit pagaliau, užsispyrėli gaskone! — sušuko 
karalius. 

— Jūsų didenybe,— atsakė Trevilis, nė kiek nenuleis- 
damas balso,— įsakykite, kad grąžintų laisvę mano muškie- 
tininkui arba kad jį teistų. 

— Jį teis, — atsakė kardinolas. 

— Juo geriau. Tuo atveju aš prašysiu jūsų didenybę 
leisti man būti j0 gynėju. 

Karalius pabūgo skandalo. 

— Jeigu jo eminencija,— pareiškė jis,— neturi kokių 
nors asmeninių motyvų. .. 

Kardinolas suprato, kurlink kreipia šį reikalą karalius, 
ir užbėgo jam už akių. 

— Atleiskite,— pareiškė jis,— jeigu jau jūsų didenybė 
laikote mane šališku teisėju, tai aš pasitraukiu. 

— Klausykite, Trevili,— tarė karalius — ar jūs galite 
prisiekti mano tėvo vardu, kad to įvykio metu Atas buvo pas 
jus ir visai jame nedalyvavo? 

— Prisiekiu jūsų šlovingojo tėvo vardu, o taip pat jūsų 
paties, karaliau, kurį aš myliu ir gerbiu labiau už viską 
pasauly! 

— Malonėkite pasvarstyti, jūsų didenybe,— tarė kardi- 
nolas.— Jei mes paleisime suimtąjį, negalėsime sužinoti 
tiesos. 

— Atas visada bus ten, kur reikia, pasiruošęs atsakinėti 
į visus tardytojų klausimus, — prabilo ponas de Trevilis.— 
Jis niekur nepasislėps, pone kardinole, būkite ramus. Aš už 
jį atsakau. 

— Iš tikrųjų jis nepabėgs,— sušuko karalius.— Jį visa- 
da bus galima rasti, kaip sako ponas de Trevilis. Be to,— 
pridūrė jis, nuleisdamas balsą ir maldaujančiomis akimis 
žiūrėdamas į kardinolą, — nereikia jų tarpe kelti nerimo, tai 
geriausia politika. 

Dėl šios Liudviko XIII politikos Rišelje nusišypsojo. 

— Įsakykite, jūsų didenybe,— tarė jis,— jūs turite teisę 
pasigailėti. 

— Pasigailėjimas taikomas tik kaltiems, — pareiškė de 
Trevilis, norėdamas paskutinį žodį pasilikti sau,— o mano 
muškietininkas yra nekaltas. Taigi jūsų didenybė ne malonę 
suteiks, bet įvykdys teisingumą. 

— Ar jis For-Leveke? — paklausė karalius. 

— Taip, valdove, ir slapčiausioje kameroje, kaip pik- 
čiausias nusikaltėlis. 

— Po velnių! — sumurmėjo karalius.— Ką g1 daryti? 

— Pasirašykite įsakymą paleisti, štai ir viskas, — pasakė 
kardinolas.— Aš neabejoju, lygiai kaip ir jūsų didenybė, 
kad pono de Trevilio patikinimo pakanka ir dargi su kaupu. 

De Trevilis pagarbiai nusilenkė, džiaugdamasis, bet drau- 
ge ir būkštaudamas; jam geriau būtų patikę, jei kardinolas 
atkakliai būtų priešinęsis, o ne nusileidęs taip staiga. 

Karalius pasirašė įsakymą kalinį paleisti, ir Trevilis, pasi- 
ėmęs jį, tuojau išskubėjo. 

Tuo metu, kai jis ėjo iš kambario, kardinolas draugiškai 
jam nusišypsojo ir pasakė karaliui: 

— Koks nuostabus viršininkų ir kareivių sutarimas jūsų 

muškietininkų tarpe! Iš to didelė nauda tarnybai ir ypatinga 
garbė visiems. 

„Netrukus jis man iškrės kokią šunybę,— pamanė Trevi- 
lis.— Niekad negali žinoti, ką toks žmogus galvoja. Bet pa- 
skubėkime, nes karalius tučtuojau gali pakeisti savo spren- 
dimą; šiaip ar taip, daug sunkiau yra vėl pasodint į Bastiliją 
arba į For-Leveką žmogų, kuris ką tik iš ten išėjo, negu pa- 
likti jau tebelaikomą ten kalinį.“ 

Ponas de Trevilis iškilmingai įžengė į For-Leveką ir iš- 
laisvino muškietininką, kuris visą laiką pasiliko toks pat ra- 
mus ir abejingas. 

Paskui, vos sutikęs d'Artanjaną, de Trevilis jam tarė: 

— Šį kartą jums pasisekė. Už špagos kirų Žiusakui jau 
atlyginta. Beliko dar tas, kurį smogėte Bernažū. Per daug 
nepasitikėkite ir saugokitės. 

Tiesą sakant, ponas de Trevilis buvo visai teisus, nepasi- 
tikėdamas kardinolu ir manydamas, kad dar ne viskas baig- 
ta. Vos tik išeidamas muškietininkų kapitonas uždarė duris, 
Jo eminencija jau kreipėsi į karalių. | 

— O dabar, kai mes vieni du,— tarė jis,— pasikalbėsi- 
me apie rimtus dalykus, jeigu jūsų didenybė leis. Valdove, 
hercogas Bekingemas išbuvo penkias dienas Paryžiuje ir 
išvyko tik $į rytą. 


XVI 6 APIE TAI, KAIP KANCLERIS SEGJE ILGAI 
IEŠKOJO VARPO, NORĖDAMAS PASKAMBINTI JUO 
TAIP, KAIP KADAISE 


Sunku net įsivaizduoti, kokį įspūdį padarė šie keli žo- 
džiai Liudvikui XIII. Jis tai balo, tai raudo, ir kardinolas iš 
karto suprato, vienu kirčiu atsiėmęs visa, ką buvo praradęs. 

— Hercogas Bekingemas Paryžiuje! — sušuko kara- 
lius.— Ko gi jis čia atvyko? 

— Tikriausiai slapta susitarti su jūsų priešais hugeno- 
tais ir ispanais. 

— Nel Prisiekiu, kad ne! Slaptai susitarti su ponia de 
Ševrez, su ponia de Longvil, su visais Konde ir suteršti ma- 
no garbę! 

— O, jūsų didenybe! Kaip jūs galite taip galvoti! Kara- 
lienė tokia protinga, o svarbiausia, taip myli jūsų didenybę. 

— Moteris silpna, ponas kardinole,— pareiškė kara- 
lius.— O jei kalbėsim apie jos didelę meilę, tai tuo reikalų 
aš turiu savo nuomone. 

— Ir vis dėlto aš tvirtinu, kad Bekingemas buvo atvy- 
"kęs į Paryžių grynai politiniais tikslais. 

— O aš esu tikras, kad visai kitu reikalu, ponas kardi- 
nole. Bet jeigu karalienė kalta, vargas ja!! 

— Iš tikrųjų, — tarė kardinolas, — nors sunku man būtų 
net pamanyti „apie tokią neištikimybę. Bet jūsų didenybė 
priminėt vieną dalyką: ponia de Lanua, kurią aš pagal jūsų 
didenybės įsakymą apklausinėjau kelis kartus, šį rytą pasa- 
kė man, kad užvakar naktį jos didenybė karalienė ilgai nė- 
jusi gulti, kad šį rytą ji daug verkusi ir visą dieną rašiusi. 

— Taip, taip! — sušuko karalius. — Rašė tikriausiai jam. 
Kardinole, aš turiu gauti karalienės laiškus! 

— Bet kaip juos gauti, jūsų didenybe? Man rodos, kad 
nei aš, nei jūsų didenybė negalime imtis tokios užduoties. 

— O kaip buvo pasielgta su maršalo d'Ankro žmona? — 
sušuko karalius, be galo įpykęs.— Iškrėtė jos spintas, o pa- 
galiau ir ją pačią. 

— Maršalo d'Ankro žmona tebuvo tik maršalo d'Ankro 
žmona, tlorentietė avantiūristė, ir tiek, o šviesiausioji jūsų 
didenybės žmona yra Ona Austrijietė, Prancūzijos karalienė, 
atseit, viena didžiausių valdovių pasaulyje! 

„— Dėtoir jos kaltė didesnė, ponas hercoge! Juo leng- 
vlau ji užmiršo savo aukštą padėtį, juo žemiau ji puolė. O, 
be to, aš jau seniai nusprendžiau padaryti galą visoms toms 
smulkioms politikos ir meilės intrigoms. Jos tarnų tarpe yra, 
rodos, kažkoks La Portas. .. 

— Kurį, turiu prisipažinti, aš laikau svarbiausia viso šio 
reikalo spyruokle,— įterpė kardinolas. 

— Vadinasi, ir jūs taip, kaip ir aš, manote, kad ji mane 
apgaudinėja? 

— Aš manau ir dar pakartoju jūsų didenybei, kad kara- 
lienė dalyvauja sąmoksle prieš savo karaliaus galybę, bet aš 
nepasakiau, kad prieš jo garbę. 

— O aš jums sakau, kad ji kėsinasi ir prieš viena, ir 
prieš antra. Aš jums sakau, kad karalienė manęs nebemyli. 
Aš jums sakau, kad ji myli kitą. Aš jums sakau, kad ji myli 
tą niekšą Bekingemą! Kodėl neįsakėte jo suimti, kai jis buvo 
Paryžiuje? 

— Suimti hercogą! Suimti pirmąjį karaliaus Karolio I 
ministrą! Ar jūsų didenybė pagalvojote apie tai? Koks kiltų 
triukšmas! O jei dar tie jūsų didenybės įtarimai, kuriais aš 
vis tebeabejoju, bent kiek pasirodytų esą teisingi, kokios 
baisios prasidėtų paskalos, kokia negirdėta gėda! 

— Bet kadangi jis pats rizikuodamas atvyko lyg koks 
valkata ar vagis, tai reikėjo. .. 

Liudvikas XIII nutilo, pats išsigandęs to, ką norėjo pa- 
sakyti, tuo tarpu kai Rišelje, ištempęs kaklą, veltui laukė to 
žodžio, kuris sustingo karaliaus lūpose. 

— Reikėjo?.. | 

— Nieko, — atsakė karalius, — nieko. .. Bet per tą laiką, 
kai jis buvo Paryžiuje, jūs neišleidote jo iš akių? 

— Ne, valdove. 

— Kur jis gyveno? 

— Laharpo gatvėje, numeris 75. 

— Kurioje tai vietoje? 

— Netoli Liuksemburgo rūmų. 

— Ar jūs esate tikras, kad jis nesusitiko su karaliene? 

— Manau, kad karalienė perdaug ištūkima savo parei- 
goms, jūsų didenybe. 

— Bet jie susirašinėjo. Juk jam karalienė rašė visą die- 
ną. Hercoge, aš turiu gauti tuos laiškus! 

— Bet, jūsų didenybe... 

— Ponas hercoge, bet kuria kaina aš noriu juos turėti! 

— Tačiau aš turiu pastebėti, jūsų didenybe. .. 

— Nejaugi ir jūs, ponas kardinole, esate man neištiki- 
mas, jeigu vis priešinatės mano norams? Nejaugi ir jūs iš-. 
vien su ispanais ir anglais, su ponia de Ševrez ir su kara- 
liene? 

— Jūsų didenybe,— atsidusdamas atsakė kardinolas, — 
aš tikėjausi esąs saugus nuo tokių įtarimų. 

— Ponas kardinole, jūs girdėjote: aš noriu turėti tuos 
laiškus. 

— Yra tik vienas būdas. .. 

— Koks? 

— Pavesti šią užduotį kancleriui Segje. Juk šis reika- 
las — jo tiesioginė pareiga. 

— Tegu jį tučtuojau pakviečia! 

— Jis, tur būt, pas mane, jūsų didenybe. Aš kaip tik jau 
pasiunčiau jo pakviesti, o, išvykdamas į Luvrą, liepiau pra- 
nešti, kad jis atėjęs palauktų. 

— Tegul jį tučtuojau pakviečia! 

— Jūsų didenybės įsakymas bųs išpildytas, bet... 

— Koks gi dar „bet“? 

— Bet karalienė, gal būt, atsisakys klausyti. 

— Mano įsakymų? 

— Taip, jeigu ji nebus tūkra, kad tai karaliaus įsakymai. 

— Na gerai! Kad ji neabejotų, aš pats ją įspėsiu. 

— Jūsų didenybe, neužmirškite, kad aš padariau visa, 
ką galėjau, kad būtų išvengta skyrybų. 

— Taip, hercoge, aš žinau, kad jūs esate labai atlaidus 
karalienei, gal perdaug atlaidus. Aš jus įspėju, kad mums 
dar teks vėliau apie tai pasikalbėti. 

— Kada tik jūsų didenybė malonės. Bet aš visada jau- 
siuos laimingas ir džiaugsiuos, galėdamas pasiaukoti ir kuo 
nors prisidėti prie to sutarimo, kurį aš taip trokštu matyti 
tarp jūsų ir Prancūzijos karalienės. 

— Gerai, kardinole, gerai. O dabar liepkite pakviesti 
kanclerį. Aš einu pas karaliene. 

Ir Liudvikas XIII, atidaręs duris, įėjo į koridorių, kuris 
jungė jo ir karalienės apartamentus. 

Karalienė sėdėjo savo damų tarpe: čia buvo ponia de 

Gito, ponia de Sable, ponia de Monbazon ir ponia de Geme- 
ne, Kampe buvo įsitaisiusi jos kameristė ispanė donja Este- 
fana, atlydėjusi ją iš Madrido. Ponia de Gemene garsiai 
skaitė, o kitos atidžiai klausėsi skaitytojos, išskyrus karalie- 
nę, kuri suruošė šį skaitymą tik tam, kad pati, dėdamasi jo 
Kklausanti, galėtų sekti savo minčių giją. 

Šios mintys, kad ir paauksuotos paskutinio meilės atspin- 
džio, vis dėlto buvo liūdnos. Netekusi savo vyro pasitikėji- 
mo, persekiojama kardinolo neapykantos, nes jis negalėjo 
jai atleisti už tai, kad ji paniekino jo švelnius jausmus, Ona 
Austrijietė turėjo prieš akis pavyzdį senosios karalienės, ku- 
rią ši neapykanta kankino visą gyvenimą, nors, jeigu tikė- 
tum anų laikų memuarais, Marija Mediči iš pradžių rodžiusi 
kardinolui palankumo, o tuo tarpu Ona Austrijietė visados 
buvo jam nepalanki. Ona Austrijietė matė, kaip krito jos 
ištikimiausi tarnai, artimiausi patikėtiniai, brangiausi ir my- 
limiausi jos žmonės. Kaip tie pasmerktieji, ji nešdavo nelai- 
mę visiems, kuriuos tik paliesdavo; j0s draugiškumas buvo 
nelemtas ženklas, kad tuoj prasidės persekiojimas. Ponia de 
Ševrez ir ponia de Verne buvo ištremtos, ir net La Portas 
neslėpė nuo savo valdovės, kad jis tikisi būsiąs suimtas. 

Kai ji sėdėjo taip nugrimzdusi į giliausias ir tamsiausias 
savo mintis, staiga atsidarė durys ir įėjo karalius. 

Skaitančioji tuoj nutilo, visos damos atsistojo, ir kambary 
įsigalėjo gili tyla. 

Nė nepasisveikinęs, karalius žengė porą žingsnių ir priėjo 
prie karalienės. 

— Ponia,— tarė jis pasikeitusių balsu,— jus tuojau ap- 
lankys kancleris ir praneš jums apie kai kuriuos reikalus, 
kuriuos aš jam pavedžiau atlikti. 

Nelaimingoji karalienė, kuriai be paliovos buvo grasina- 
ma skyrybomis, ištrėmimu ir net teismu, išblyško, nors ir 
buvo pasirausvinusi skruostus. 

— Bet koks gi to apsilankymo tikslas, jūsų didenybe?— 
neištvėrusi paklausė ji.— Ką gi pasakys man kancleris, ko 
jūsų didenybė pats negalėtų man pasakyti? 

Neatsakęs nė žodžio, karalius pasisuko ant kulnų, ir be- 
veik tuo pačiu metu budintis gvardijos kapitonas ponas de 
Gito pranešė, kad atvyko kancleris. . 

Kai pasirodė kancleris, karalius jau buvo išėjęs pro kitas 
duris. 

Kancleris įėjo pusiau šypsodamasis, pusiau raudonuoda- 
mas. Kadangi mums tikriausiai dar teks su juo susidurti šios 
istorijos tęsinyje, tad ne pro šalį bus mūsų skaitytojams jau 
„dabar su juo susipažinti. 

Šis kancleris buvo gana įdomus žmogus. Jį rekomendavo 
jo eminencijai kaip itin ištikimą tarną Nort-Dam katedros 
kanauninkas de Roš le Malis, kitados buves kardinolo ka- 
merdineriu. Kardinolas patikėjo jo žodžiais, ir jam niekad 
neteko to gailėtis. 

Apie šį kanclerį ėjo įvairiausi gandai, tarp kitko, buvo 
pasakojama ir šitokia istorija. 

Autlringai praleidęs jaunystę, jis užsidarė vienuolyne, 
norėdamas ten bent kurį laiką atgailėti savo jaunatvės kvai- 
lystes. 

Bet, įžengdamas į tą šventą vietą, vargšas atgallautojas ne- 
suskubo taip greit užtrenkti durų, kad pagundos, nuo kurių 
jis bėgo, neįsiskverbtų čia paskui jį. Jos nuolat jį kankino, 
1r vienuolyno viršininkas, kuriam per išpažintį jis buvo pasi- 
sakęs šią blogybę, norėdamas pagal savo išgales apsaugoti 
jį nuo pagundų, patarė jam, ginantis nuo demono gundyto- 
jo, griebtis varpo virvės ir iš visų jėgų skambinti. Vienuo- 
liai, išgirdę skambant varpą, žinos, kad vieną jų brolių ap- 
sėdo pagundos, ir visa brolija ims melstis. 

Būsimajam kancleriui šis patarimas pasirodė esąs geras. 
Jis gynėsi nuo piktosios dvasios vienuolių maldomis. Bet 
velnias nesiduoda taip lengvai išvaromas iš ten, kur įsitvir- 
tina: juo daugiau buvo daroma egzorcizmų, juo labiau stip- 
rėjo pagundos. Tad varpas kurtinamai skambėjo dieną ir nak- 
tį, skelbdamas visiems, kaip karštai atgailaujantis trokšta 
marinti savo kūną. 

Vienuoliai nė valandėlės nebeturėjo poilsio. Dieną jie tik 
ir bėgiojo aukštyn bei žemyn laiptais į koplyčią, 0 naktį, be 

poterių ir psalmių, jie dar būdavo verčiam dvidešimt kartų 
pašokti iš lovos ir kniūpsčiomis gulti ant akmeninių grindų 
savo celėse. 

Nežinia, ar velnias paleido iš nagų savo grobį, ar vie- 
nuoliai pavargo, bet po trijų mėnesių atgailaujantis vėl pa- 
sirodė žmonių tarpe ir pagarsėjo kaip baisiausias iš visų 
apsėstųjų, kokie tik kada yra buvę pasauly. 

Išėjęs iš vienuolyno, jis griebėsi teisininko profesijos, 
tapo parlamento pirmininku vietoje savo dėdės, perėjo į kar- 
dinolo pusę,— o tai rodo nemenką jo įžvalgumą,— buvo pa- 
skirtas kancleriu, uoliai padėjo j0 eminencijai neapkęsti ka- 
ralienės motinos ir keršyti Onai Austrijietei, sundė teisėjus 
Šale byloje, padrąsindavo didžiojo Prancūzijos ekonomo po- 
no de Lafema bandymus ir pagaliau, įgijęs visišką, taip tei- 
singai pelnytą kardinolo pasiūkėjimą, gavo šį nepaprastą 
uždavinį, kurio vykdyti jis ir atvyko pas karalienę. 

Kai jis įėjo, karalienė dar tebestovėjo, bet, vos pamačiu- 
si jį, vėl atsisėdo į fotelį, davė ženklą savo damoms sėstis 
ant priegalvėlių bei minkštų kėdučių ir nepaprastai išdidžiai 
kreipėsi į kanclerį. 

— Ko jums reikia, pone? — paklausė Ona Austrijietė.— 
Ir kuriuo tikslu jūs čion atvykote? 

— Karaliaus vardu, ponia, ir nepaisant tos gilios pagar- 
bos, kurią privalau išreikšti jūsų didenybei, aš esu privers- 
tas atlikti kruopščią jūsų laiškų kratą. 

— Kaip? Mano laiškų kratą! .. Mano? Bet juk tai niek- 
šybė! 

— Prašau man atleisti, jūsų didenybe, bet šiuo atveju 
aš tesu karaliaus įrankis. Ar jo didenybė nebuvo čia ir ne- 
pranešė būti pasiruošusiai šiam vizitui? 

— Na, tai kratykite, pone. Matyt, aš esu nusikaltėlė... 
Estefana, duokit visų mano biurų ir stalų raktus. 

Kancleris tik šiaip sau apieškojo baldus, nes gerai ži- 
nojo, kad karalienė ne ten buvo paslėpusi tą dieną rašytąjį 
svarbų laišką. 

Dvidešimt kartų atidaręs ir vėl uždaręs rašomojo stalo 
stalčius, kancleris, nors šiek tiek neryžtingai, bet vis dėlto 

turėjo žengti paskutinį žingsnį, būtent, iškratyti pačią kara- 
Lienę. Taigi jis priėjo prie Onos Austrijietės ir labai sumišęs, 
nedrąsiu balsu tarė: 

— O dabar man belieka atlikti svarbiausioji krata. 

— Kokia? — paklausė karalienė, nesuprasdama arba 
greičiau nenorėdama suprasti. 

— Jo didenybė įsitikinęs, kad jūs šiandien parašėte laiš- 
ką. Jo didenybė žino, kad tas laiškas dar neišsiųstas, bet jo 
nėra nei viename jūsų stale, o vis dėlto jis kur nors yra. 

— Ar jūs išdrįsite pakelti ranką prieš savo karalienę? — 
paklausė Ona Austrijietė, išsitiesdama visu savo ūgiu ir 
įsmeigdama į kanclerį beveik grasinantį žvilgsnį. 

— Aš esu ištikimas karaliaus valdinys ir įvykdysiu visa, 
ką įsakys jo didenybė. 

— Na ką gi, tai tiesa! — sušuko karalienė.— Ir kardi- 
nolo šnipai teisingai jam pranešė. Šiandien aš parašiau laiš- 
ką, ir jis dar neišsiųstas. Laiškas čial 

Ir karalienė prispaudė savo gražiąją ranką prie krūtinės. 

— Jeigu taip, tai duokite man tą laišką, karaliene, — pa- 
prašė kancleris. 

— Aš jį atiduosiu tik karaliui, — atsakė Ona. 

— Jei karalius būtų norėjęs, kad laiškas būtų jam ati- 
duotas, jis pats būtų jus paprašęs. Bet, kartoju, jis man pa- 
vedė iš jūsų pareikalauti jo, karaliene, ir jeigu jūs atsisa- 
kysite. .. | 

— Kas tada? 

— Karalius man pavedė jį paimti iš jūsų. 

— Kaip! Ką jūs tuo norite pasakyti? 

— Kad aš turiu plačius įgaliojimus ir kad, įtartino laiško 
beieškodamas, aš gavau teisę iškratyti net asmeniškai jus, 
karaliene. 

— Koks siaubas! — sušuko karalienė. 

— Tad malonėkite, ponia, būti nuolaidesnė. 

— Toks elgesys yra begėdiškiausia prievarta, ar jūs tai 
žinote, pone? 

— Karalius įsakė. Atleiskite man, ponia. 

— Aš to nepakęsiu! Ne, ne, verčiau mirti! — sušuko ka- 

ralienė, kurioje sukilo išdidus Ispanijos ir Austrijos valdovų 
kraujas. 

Kancleris žemai nusilenkė, paskui, aiškiai ryždamasis 
nesitraukti nė per sprindį ir įvykdyti jam pavestą uždavinį, 
lygiai taip, kaip budelio tarnas kankinimų kambary, jis pri- 
ėjo prie Onos Austrijietės, iš kurios akių staiga pasipylė įnir- 
čio ašaros. 

Karalienė, kaip jau sakėme, buvo labai graži, todėl kanc- 
leriui pavesti tokį uždavinį buvo gana rizikinga, bet kara- 
lius, pavydėdamas Bekingemui, taip apako, jog kitiems nebe- 
pavydėjo. | 

Netenka abejoti, kad tuo momentu kancleris Segje 1eš- 
kojo akimis garsiojo varpo virvės, bet, nerasdamas jos, ryžosi 
ištiesti ranką ten, kur, kaip karalienė pati prisipažino, buvo 
paslėptas laiškas. 

Ona Austrijietė žengė žingsnį atatupsta ir taip išblyško, 
Jog galėjai pamanyti, kad tuoj kris negyva; bijodama suklup- 
ti, kaire ranka ji atsirėmė į užpakaly jos stovintų stalą, o de- 
šiniąja ištraukė iš ančio laišką ir padavė jį kancleriui. 

— Štai, pone, tasai laiškas! — sušuko karalienė nutrūks- 
tančiu ir virpančiu balsu.— Imkit jį ir išvaduokit mane nuo 
šlykštaus jūsų buvimo. 

Kancleris, kuris irgi virpėjo dėl visiems lengvai supran- 
tamo susijaudinimo, paėmė laišką, nusilenkė iki žemės ir 
pasišalino. 

Vos tik paskui jį užsidarė durys, karalienė beveik apalpu- 
si susmuko ant savo damų rankų. 

Kancleris nunešė laišką karaliui, neskaitęs nė vieno žo- 
džio. Karalius paėmė jį drebančia ranka, pamatęs, kad adre- 
sas neužrašytas, labai išblyško ir pamažu išskleidė, paskui, 
iš pirmų žodžių supratęs, kad laiškas rašytas Ispanijos kara- 
liui, greitai perskaitė. 

Tai buvo tikras puolimo planas prieš kardinolą. Karalie- 
nė prašė savo brolį ir Austrijos i1mperatorių,. kurie jautėsi 
Rišelje politikos įžeisti, nes jis nuolatos stengėsi pažeminti 
Austrijos dinastiją, kad jie neva paskelbtų karą Prancūzijai 

ir būtina taikos sąlyga pastatytų reikalavimą, jog kardinolas 
pasitrauktų. O apie meilę laiške nebuvo nė žodžio. 

Karalius nudžiugęs paklausė, ar kardinolas dar tebėra 
Luvre. Jam atsakė, kad jo eminencija darbo kabinete lau- 
kiąs jo didenybės įsakymų. 

Karalius tuojau nuėjo pas jį. 

— Įsivaizduokite, hercoge,— tarė jis kardinolui, — jūsų 
tiesa, o aš suklydau. Visa intriga tikrai yra politinio pobū- 
džio, ir šiame laiške nė žodžio neužsimenama apie meilę. 
Užtat jame daug kalbama apie jus. 

Kardinolas paėmė laišką ir perskaitė jį su didžiausiu dė- 
mesiu, 0 pabaigęs perskaitė dar kartą. 

— Taigi matote, jūsų didenybe,— tarė jis,— kaip toli 
nužengė mano priešai: jie grasina jums dviem karais, jeigu 
nepašalinsite manęs. Iš tikrųjų jūsų vietoje, valdove, aš nu- 
sileisčiau tokiems primygtiniams reikalavimams. O aš savo 
ruožtu jausčiausi tikrai laimingas, galėdamas pasitraukti nuo 
valstybės reikalų. 

— Ką jūs čia kalbate, hercoge? 

— Aš sakau, jūsų didenybe, kad ši nepaliaujama kova 
ir nepabaigiami darbai žudo mano sveikatą. Aš sakau, kad 
tikriausiai nebeįstengsiu pakelti visų Larošelės apsiausties 
sunkenybių, ir geriau būtų, jei toms pareigoms paskirtumėt 
"poną de Konde ar poną de Basompjerą, ar pagaliau kun 
nors kitą narsų vyrą, kuriam ir dera vesti karus, o ne mane, 
bažnyčios tarną, kurį šie reikalai nuolatos atitraukia nuo 
tiesioginio pašaukimo ir verčia imtis tokių dalykų, kuriems 
aš neturiu jokių gabumų. Tada, valdove, jūs susilauksite 
daugiau sėkmės valstybės vidaus reikaluose, ir neabejoju, 
kad jūsų garbė sustiprės ir užsienyje. 

— Būkite ramus, hercoge,— atsakė karalius, — aš jus 
suprantu. Visi šiame laiške paminėti asmenys prideramai 
bus nubausti, net ir pati karalienė. 

— Ką čia kalbate, jūsų didenybe! Sergėk dieve, kad dėl 
manes karalienė susilauktų kokių nors nemalonumų! Ji vi- 
suomet laikė mane savo priešu, nors jūsų didenybė galite pa- 
liudyti, kad aš visur karštai ją gindavau, net ir prieš jus pa- 

čius. O, jeigu ji būtų pažeidusi jūsų garbę kaip neištikima 
jūsų didenybės žmona. tada būtų kitas reikalas, ir aš pirmas 
pasakyčiau: „Jokio pasigailėjimo, valdove, jokio pasigailėji- 
mo nusikaltėlei!“ Laimė, to nėra, ir jūsų didenybė gavote 
tuo reikalu naujų įrodymų. 

— Tas tiesa, ponas kardinole,— tarė karalius, — ir kaip 
visada jūs buvote teisus. Bet visgi karalienė nusipelnė ma- 
no rūstybės. 

— Jūs patys, valdove, ją užrūstinote. Ir aš nesistebėčiau, 
Jeigu ji iš tikrųjų supyktų: jūsų didenybė buvote jai per- 
daug griežtas. .. 

— Aš visada toks būsiu su savo ir su jūsų priešais, her- 
coge, kad ir kaip aukštai jie stovėtų, kad ir koks pavojus 
man grėstų už griežtą elgesį su jais. 

— Karalienė yra mano, bet ne jūsų priešas, valdove. 
Priešingai, ji ištikima, nuolanki ir nepapeikiama žmona. 
Leiskite tad man užtarti ją prieš jūsų didenybę. 

— Tad tegul ji nusižemina, tegul pirmoji ieško būdo 
susitaikinti. 

— Priešingai, jūsų didenybe, jūs duokite jai pavyzdį. 
Juk jūs buvote neteisus, įtardamas karalienę. 

— Man pirmam ieškoti susitaikymo? — sušuko kara- 
lius.— Niekuomet! 

— Aš jus maldauju, valdove! 

— Pagaliau kaipgi man žengti pirmąjį žingsnį? 

— Padarykite ką nors, kas būtų malonu karalienei. 

— Pavyzdžiui? 

— Suruoškit balių. Jūs žinote, kaip karalienė mėgsta šo- 
kius. Aš jus patikinu, kad jos pyktis neatsilaikys prieš tokią 
dėmesio apraišką. 

— Kardinole, juk žinote, kad aš nemėgstu visų tų aukš- 
tuomenės pramogų. 

— Užtat karalienė bus dar dėkingesnė, nes ji žino, kaip 
jūs tokių pramogų nemėgstate. O, be to, jai bus proga užs1- 
dėti tuos gražius deimantus, kuriuos jūs gimimo dieną jai 
padovanojote ir kuriais ji vis dar neturėjo progos pasipuošti. 

— Pažiūrėsime, kardinole, pažiūrėsime,— pareiškė kara- 
lius, džiaugdamasis, kad karalienė pasirodė kalta tokiu nusi- 
kaltimu, kuris jam nelabai terūpėjo, ir nekalta tuo, dėl ko 
jis itin būkštavo, ir todėl mielai norėdamas su ja susitaikin- 
ti.— Pažiūrėsime. Bet, prisiekiu savo garbe, jūs perdaug at- 
laidus. 

— Jūsų didenybe,— tarė kardinolas, — palikite griežtu- 
mą ministrams, atlaidumas — karalių dorybė. Pasirodykite 
atlaidus ir pamatysite, kad jums neteks gailėtis. 

Ir kardinolas, išgirdęs laikrodį mušant vienuolika, žemai 
nusilenkė, prašydamas leisti jam išeiti ir maldaudamas susi- 
taikinti su karaliene. 

Ona Austrijietė, kuri po laiško atėmimo tikėjosi priekaiš- 
tų, kitą dieną labai nustebo, matydama, kad karalius mėgina 
su ja suartėti. Iš pradžių jinai norėjo jį atstumti: moters iš- 
didumas ir karalienės garbė buvo taip įžeista, jog ji nega- 
lėjo to greit pamiršti. Bet savo damų patarimų įtikinta, 7i 
pagaliau stengėsi apsimesti pradedanti viską užmiršti. Kara- 
lius pasinaudojo šiuo pirmuoju atlyžimo akimirksniu ir pa- 
sakė jai netrukus žadąs suruošti balių. 

Vargšei Onai Austrijietei balius buvo toks retas dalykas, 
Jog, kaip ir numatė kardinolas, tai išgirdus, pranyko paskuti- 
nės jos pykčio žymės, — jei ne iš širdies, tai bent jau iš vei- 
do. Ji paklausė, kurią dieną toji šventė įvyks, bet karalius 
atsakė tuo reikalu turįs susitarti su kardinolu. 

Iš tikrųjų kiekvieną dieną karalius klausinėjo kardino- 
lą, kada turįs būti tas balius. Ir kiekvieną dieną kardinolas 
kokia nors dingstimi delsė paskirti tikslią datą. 

Taip praėjo dešimt dienų. 

Aštuntą dieną po mūsų aprašytos scenos kardinolas gavo 
laišką iš Londono, kuriame buvo tik šios kelios eilutės: 


„Aš juos turiu. Bet negaliu išvykti iš Londono, neturė- 
dama pinigų. Atsiųskite man penkis šimtus pistolių, ir, gavu- 
si juos, po keturių ar penkių dienų būsiu Paryžiuje.“ 

Tą pačią dieną, kai kardinolas gavo šį laišką, karalius 
kaip paprastai vėl jį paklausė apie balių. 


190 


Rišelje ėmė skaičiuoti pirštais, tyliai pats sau kalbėdamas: 

„Ji sako atvyksianti po keturių ar penkių dienų, gavusi 
pinigus. Pinigams persiųsti reikia keturių ar penkių dienų, o 
jai čion atvažiuoti — irgi keturių ar penkių dienų, tai bus 
dešimt; dabar pridėkime dar šiek tiek laiko nepalankiems 
vėjams, nelemtiems atsitiktinumams, moteriškiems negalavi- 
mams. Na, tebūnie, sakysime, dvylika dienų. ..“ 

— Tai ką, hercoge,— paklausė karalius,— suskaičia- 
vote? 

— Taip, valdove, šiandien turime rugsėjo dvidešimtąją; 
spalio trečią miesto seniūnai rengia balių. Viskas klostosi kuo 
puikiausiai, nes tada niekam neatrodys, kad jūsų didenybė 
pataikaujate karalienei. 

Paskui kardinolas pridūrė: 

— Beje, valdove, tos šventės išvakarėse neužmirškite 
pasakyti jos didenybei, kad jūs norite pamatyti, kaip jai tin- 
ka deimantai. 


XVII 6 PONŲ BONASJE ŠEIMA 


Kardinolas jau antrą kartą, besikalbėdamas su karalium, 
priminė tuos deimantus. Liudviką XIII nustebino toks pri- 
mygtinis prašymas, ir jis pagalvojo, kad šiame patarime sly- 
pi kažkokia paslaptis. 

Karalius jau ne kartą pasijuto pažemintas tuo, kad kardi- 
nolas, turėdamas puikią policiją, — nors ji dar nebuvo pasie- 
kusi tokio tobulumo, kaip šiandien, — geriau žinojo, kas de- 
dasi karaliaus šeimoje, negu jis pats. Todėl jis tikėjosi, kad, 
pasikalbėjęs su Ona Austrijiete, ką nors iškvos, o paskui 
grįš pas jo eminenciją, jau išgavęs paslaptį, vis tiek, ar kar- 
dinolui jau ji bus žinoma, ar nežinoma. Vienu ar kitu atve- 
ju tat begaliniai išaukštins jį ministro akyse. 

Taigi jis nuėjo pas karalienę ir savo papratimu vėl pra- 
dėjo pokalbį, grasindamas jos artimiesiems žmonėms. Ona 
Austrijietė nuleido galvą ir netrukdė išsilieti audringai sro- 
vei, nieko neatsakydama ir tikėdamasi, kad anksčiau ar vė- 

liau ji išseks. Bet Liudvikas XIII ne to norėjo: Liudvikas XIII 
tikėjosi sukelti ginčą, iš kurio kas nors paaiškėtų. Karalius 
buvo įsitikinęs, kad kardinolas turi kokią slaptą mintį ir 
rengia jam vieną tų baisių staigmenų, kokias tik jo eminen- 
cija mokėjo paruošti. Savo primygtiniais kaltinimais karalius 
pagaliau pasiekė trokštamąjį tikslą. 

— Jūsų didenybe! — sušuko karalienė, išvesta iš kantry- 
bės tomis neaiškiomis užuominomis.— Kodėl jūs man nepa- 
sakote tiesiai, ką turite širdy? Ką gi aš padariau? Sakykite, 
kuo gi aš nusikaltau? Negali būti, kad jūsų didenybė keltu- 
mėt šį triukšmą dėl laiško, kurį aš parašiau savo broliui. 

Taip tiesiog užkluptas, karalius nežinojo, ką atsakyti. Jis 
pamanė, kad dabar geriausias metas pasakyti karalienei tai, 
ką jis turėjo pasakyti tik baliaus išvakarėse. 

— Karaliene, — tarė jis oriai, — netrukus bus balius 
miesto rotušėje. Aš noriu, kad jūs pagerbtumėt mūsų šaunius 
seniūnus ir atvyktumėt iškilmių rūbais, o ypač pasipuošusi 
deimantais, kuriuos aš jums padovanojau gimimo dieną. Štai 
mano atsakymas. 

Šis atsakymas buvo baisus. Ona Austrijietė pamanė, kad 
Liudvikas XIII žino viską ir, tik kardinolo primygtinai pra- 
šomas, slėpė tai septynias ar aštuonias dienas. Beje, toks ka- 
raliaus slapumas buvo jam būdingas. Karalienė baisiai iš- 
blyško, atsirėmė į mažą staliuką savo gražiąja ranka, kuri 
dabar atrodė it vaškinė. Išsigandusiomis akimis žiūrėdama į 
karalių, ji nepratarė nė vieno žodžio. 

— Girdite, ponia? — paklausė karalius, mėgaudamasis 
tokiu jos sumišimu, bet neatspėdamas jo priežasties.— Jūs 
girdite? 

— Taip, jūsų didenybe, girdžiu,— suvapėjo karalienė. 

— Jūs būsite tame baliuj? 

— Taip. Ą 

— Su deimantais? 

— Taip. 

Karalienė dar labiau išblyško, nors atrodė, kad daugiau 
nebeįmanoma. Karalius pastebėjo tat ir gėrėjos1 su tuo šaltu 
žiaurumu, kuris sudarė vieną nemaloniausių j0 būdo bruožų. 

—- Taigi sutarta! — pasakė karalius.— Štai visa, ką aš 
jums norėjau pasakyti. 

— O kurią dieną bus tasai balius? — paklausė Ona Aust- 
rijietė. 

Liudvikas XIII instinktyviai pajuto, kad jam nedera atsa- 
kyti į šį klausimą: karalienės balsas buvo panašus į mirštan- 
čios balsą. 

— Labai greit, ponia,— atsakė jis.— Tačiau tiksliai ne- 
prisimenu kurią dieną. Paklausiu kardinolą. 

— Vadinasi, kardinolas patarė jums suruošti šį balių? — 
sušuko karalienė. 

— Taip, ponia,— atsakė nustebęs karalius.— Bet kodėl 
jūs klausiate? 

— Vadinasi, jis jums patarė paprašyti mane, kad aš atei- 
čiau pasipuošusi deimantais? 

— Kaip čia pasakius, ponia... 

— Tai jis, jūsų didenybe, jis! 

— Na, ar ne vis tiek, jis ar aš? Argi čia koks nusikalti- 
mas to prašyti? 

— Ne, valdove. 

— Tai jūs būsite? 

— Taip, valdove. 

— Puiku,— tarė karalius išeidamas.— Puiku, aš tikiuo- 
si, kad jūs tesėsite savo pažadą. 

Karalienė padarė reveransą, ne tiek laikydamasi etiketo, 
kiek todėl, kad patys keliai linko. 

Karalius išėjo labai patenkintas. 

— Aš pražuvau,— sušnabždėjo karalienė.— Pražuvau! 
Kardinolas viską žino. Tai jis kursto prieš mane karalių, ku- 
ris dar nieko nežino, bet netrukus viską sužinos. Aš pražu- 
vau! Dieve mano! Dieve mano!.. 

Ji atsiklaupė ant priegalvio ir, užsidengusi veidą virpan- 
čiomis rankomis, pradėjo melstis. 

Padėtis iš tikrųjų buvo baisi. Bekingemas jau sugrįžo į 
Londoną, o ponia de Ševrez jau buvo Ture. Žinodama, kad 
ją seka labiau, negu kada nors, karalienė neaiškiai jautė, kad 
viena jos damų išduoda ją, tik nežinojo kuri. La Portas ne- 

galėjo pasitraukti iš Luvro, o ji neturėjo nė vieno žmogaus, 
kuriuo galėtų pasitikėti. 

Todėl, matydama gresiančią nelaimę, ir jausdamasi tokia 
visų apleista, ji ėmė raudoti. 

— Ar aš negalėčiau kuo nors padėti jūsų didenybei? -— 
staiga pasigirdo švelnus, užuojautos kupinas balsas. 

Karalienė ūmai atsigręžė, nes, sprendžiant iš balso, taip, 
be abejo, galėjo kalbėti tik draugas. 

Iš tikrųjų prie vienų durų, vedančių į karalienės kamba- 
rius, stovėjo gražioji ponia Bonasje. Kai karalius įėjo, ji 
gretimam kambary tvarkė drabužius ir skalbinius ir, negalė- 
dama išeiti, viską girdėjo. 

“Karalienė sukliko veriančiu balsu: būdama taip susijau- 
dinusi, ji nepažino jaunos moters, kurią jai buvo parūpinęs 
La Portas. 

— O, nebijokite, valdove,— tarė moteris, sudėjusi ran- 
kas ir pati verkdama dėl karalienės sielvarto.— Aš kūnu ir 
siela esu pasiaukojusi jūsų didenybei. Kad ir kokia esu 
jums tolima, kad ir kažin kaip esu menko luomo, vis dėlto aš 
manau suradusi būdą, kaip išgelbėti jūsų didybę iš nelai- 
mės. 

— Jūs! O dangau! Jūs! — sušuko karalienė.— Bet pa- 
žvelkite man į akis! Aš esu apsupta išdavikų. Ar galiu jumis 
pasitikėti? 

— O valdove! — sušuko jaunoji moteris, puldama ant 
kelių. — Prisiekiu savo siela, aš esu pasiruošusi numirti už 
jūsų didenybe. 

Tas šauksmas išsiveržė iš pat širdies gelmių, ir negalima 
buvo abejoti jo nuoširdumu. 

— Taip,— tęsė ponia Bonasje,— taip, čia yra išdavikų. 
Bet aš prisiekiu švenčiausios mergelės vardu, kad nėra jūsų 
didenybei ištikimesnio žmogaus už mane. Tuos deimantų ka- 
rulius, kurių reikalauja karalius, jūs atidavėt hercogui Be- 
kingemui, ar ne tiesa? Tie deimantai buvo toje rausvoje me- 
džio dėžutėje, kurią jis laikė rankose? Tiesa? Ar gal aš ap- 
sirinku? 

— O dieve mano! Dieve mano! — šnibždėjo karalienė, iš 
baimės kalendama dantimis. 

— Tuos deimantų karulius,— tesė ponia Bonasje,— rei- 
kia susigrąžinti. 

— Taip, žinoma, reikia! — sušuko karalienė.— Bet kaip, 
kuriuo būdu juos susigrąžinti? 

— Reikia ką nors pasiųsti pas hercogą. 

— Bet ką? Kuo galima pasitikėti? 

— Pasitikėkite manim, valdove. Suteikite man tą garbę, 
karaliene, ir aš surasiu pasiuntinį. 

— Bet juk reikės parašyti! .. 

— O taip, būtinai. Reikia poros jūsų didenybės ranka 
parašytų žodžių ir jūsų antspaudo. 

— Bet tie pora žodžių — mano pasmerkimas, skyrybos, 
1ištrėmimas. 

— Taip, jeigu jie paklius į niekšų rankas! Bet aš patiki- 
nu, kad tie keli žodžiai pateks ten, kur reikia. 

— O viešpatie! Tad aš turiu savo gyvybę, savo garbę ir 
savo gerą vardą atiduoti į jūsų rankas! 

— Taip, valdove, teks, ir aš jus išgelbėsiu! 

— Bet kaip? Bent jau pasakykite man. 

— Mano vyrą prieš dvi ar tris dienas paleido iš kalėji- 
mo; aš dar neturėjau laiko su juo pasimatyti. Tai doras ir 
garbingas žmogus, nejaučiąs niekam nei meilės, nei neapy- 
kantos. Jis padarys visa, ko aš panorėsiu: man paliepus, jis 
važiuos pats, nežinodamas, ką veža, ir atiduos jūsų dideny- 
bės laišką nurodytu adresu, net nenumanydamas, kad tas 
laiškas yra jūsų didenybės. 

Karalienė karštai sučiupo jauną moterį už abiejų rankų, 
pažiūrėjo į ją, lyg norėdama išskaityti, kas slypi jos širdy, 
ir, gražiose jos akyse matydama tik nuoširdumą, švelniai ją 
pabučiavo. 

— Padaryk tai! — sušuko ji.— Ir tu išgelbės: mano gy- 
vybę, išgelbėsi mano garbe! 

— O, nepervertinkit tos paslaugos, kurią aš turėsiu lai- 
mės jums suteikti. Man nėra ką gelbėti, jūsų didenybe, nes 
jūs esate tik niekšingų sąmokslų auka. 

— Tiesa, tiesa, mano vaikeli, — tarė karalienė.— Tu ne- 
apsirinki. 

— Tai duokite man tą laišką, valdove. Maža laiko. 

Karalienė nubėgo prie stalelio, kur buvo rašalinė, popie- 
rius ir plunksnos, parašė porą eilučių, prispaudė savo ant- 
spaudą ir įdavė laišką poniai Bonasje. 

— Beje,— tarė karalienė,— mes užmiršome vieną labai 
svarbų dalyką. 

— Kokį? 

— Pinigus. 

Ponia Bonasje nukaito. 

— Taip, tiesa, — pasakė ji,— ir aš turiu prisipažinti jūsų 
didenybei, kad mano vyras. .. 

— Kad tavo vyras neturi pinigų? Juk tai norėjai pasa- 
kyti? 

— Ne, pinigų jis turi, bet jis labai šykštus. Štai kokia jo 
yda. Tačiau nesirūpinkit, jūsų didenybe, mes rasime būdą. .. 

— Mat, ir aš neturiu pinigų. ..— tarė karalienė. (Tie, 
kurie perskaitys ponios Motvil memuarus, nusistebės šiuo 
atsakymu.) — Bet palauk... 

Ona Austrijietė nubėgo prie savo brangenybių dėžutės. 

— Štai žiedas, — tarė ji,— sakoma, kad jis labai bran- 
gus. Aš gavau jį iš savo brolio, Ispanijos karaliaus. Jis yra 
mano, ir aš galiu daryti su juo, ką tik noriu. Imk šitą žiedą, 
gauk už jį pinigų, ir tegul tavo vyras važiuoja. 

— Po valandos jūsų noras bus išpildytas. 

— Tu matai adresą? — pridūrė karalienė taip tyliai, jog 
vos buvo girdėti, ką ji sakė.— Londonas, milordui hercogui 
Bekingemui. 

— Laiškas bus įteiktas jam į rankas. 

— O, mano kilnusis vaike! — sušuko Ona Austrijietė. 

Ponia Bonasje pabučiavo karalienės rankas, paslėpė laiš- 
ką už korsažo ir išskrido lengvutė kaip paukštis. 

Po dešimties minučių ji jau buvo namie. Kaip kad sakė 
karalienei, savo vyro ji tikrai nebuvo mačiusi, jam išėjus iš 
kalėjimo. Ji nežinojo, kaip pasikeitė jo nuomonė apie kar- 
dinolą ir kaip tas pasikeitimas dar sustiprėjo, du ar tris 

kartus atsilankius pas jį grafui Rošforui, kuris tapo geriausiu 
Bonasje bičiuliu ir be didelio vargo įtikino jį, kad jo žmo- 
nos pagrobimo priežastis buvo ne koks nors nusikalstamas 
jausmas, bet tik politinis atsargumas. 

Ji rado poną Bonasje vieną: vargšas žmogelis stengėsi 
šiaip taip sutvarkyti namus, kuriuose baldus jis rado beveik 
sulaužytus, o spintas beveik tuščias. Matyt, teisė nepriklau- 
so prie tų trijų dalykų, apie kuriuos karalius Saliamonas 
pasakė, kad jie nepalieka pėdsakų. Kai dėl tarnaitės, tai ji 
pabėgo tuojau pat, suėmus jos šeimininką. Vargšė mergina 
taip išsigando, jog nesustodama žygiavo iš Paryžiaus ligi pat 
savo gimtinės, Burgundijos. 

Gerbiamasis pirklys, vos parėjęs namo, tuojau pranešė 
žmonai laimingai sugrįžęs, 0 j0 Žmona tuojau atsakė jam, 
sveikindama jį ir žadėdama pasinaudoti pirmąja laisva nuo 
darbo valandėle pasimatymui su juo. 

Tos pirmos valandėlės teko laukti net penkias dienas. 
Kitu laiku ponui Bonasje jos būtų labai prailgusios, bet pa- 
sikalbėjimas su kardinolu ir Rošforo lankymasis suteikė jam 
plačią temą apmąstymams, o juk žinoma, kad niekas taip ne- 
trumpina laiko, kaip mąstymai. 

Juo labiau kad Bonasje mintys buvo rožinio atspalvio: 
Rošforas vadino jį savo bičiuliu, savo brangiuoju Bonasje, 
ir nuolatos tvirtino, kad kardinolas apie jį labai geros nuo- 
monės. Pirklys jau vaizdavosi esąs pakeliui į garbę ir turtus. 

Ponia Bonasje irgi nemažai mąstė, bet, reikia pasakyti, 
anaiptol ne apie tuščios garbės dalykus; jos mintys norom 
nenorom vis grįždavo prie gražaus jaunuolio, kuris buvo 
toks šaunus ir, kaip atrodė, toks įsimylėjęs. Aštuoniolikos 
metų ištekėjusi už pono Bonasje ir nuolat gyvenusi apsupta 
savo vyro draugų, nesugebėjusių įkvėpti bet kokį jausmą 
šiai jaunai moteriai, kuri turėjo daug kilnesnę širdį, negu bu- 
vo galima tikėtis iš tokio luomo moters, ponia Bonasje liko 
abejinga žemoms vilionėms. Tačiau bajoro titulas, ypač tais 
laikais, darė didelį įspūdį miestelėnams, o juk d'Artanjanas 
buvo bajoras. Be to, jis dar vilkėjo gvardiečio uniforma, 
kuri, po muškietininkų uniformos, buvo labiausiai damų ver 

tinama. Taigi kartojame, jis buvo jaunas, gražus, mėgstąs 
nuotykius. Jis kalbėjo apie meilę kaip vyras, kuris myli ir 
trokšta būti mylimas. Viso to buvo net per daug dvidešimt 
trejų metų moters galvai apsukti, o ponia Bonasje buvo kaip 
tik pasiekusi šį laimingą gyvenimo laikotarpį. 

Taigi vyras su žmona nors ir buvo aštuonias dienas ne- 
simatę ir nors per tą laiką nemaža pergyveno svarbių įvy- 
kių, tačiau susitiko, paskendę kiekvienas savo mintyse. Vis 
„dėlto ponas Bonasje parodė nuoširdų džiaugsmą ir prie žmo- 
nos prisiartino išskėstom rankom. 

Ponia Bonasje atkišo jam kaktą pabučiuoti. 

— Pašnekėkime trupuų,— tarė ji. 

— Kaip? — nustebęs paklausė Bonasje. 

— Aš turiu pasakyti jums vieną labai svarbų dalyką. 

— Beje, aš taip pat turiu jums keletą gana rimtų klau- 
simų. Paaiškinkit man, prašau, kodėl jus pagrobė? 

— Šiuo metu svarbu ne tai,— tarė ponia Bonasje. 

— O kas gi? Mano suėmimas? 

— Apie jį aš sužinojau dar tą pačią dieną, bet kadangi 
jūs buvote nekaltas ir neįveltas į jokią intrigą, o pagaliau 
nežinojote nieko, kas galėtų sukompromituoti jus arba ką 
kitą, tai aš dėl šio įvykio per daug nesijaudinau. 

— Lengva jums taip kalbėti, ponia! — tarė Bonasje, įs1- 
žeides, kad žmona juo taip mažai rūpinasi.— Ar jūs žinote, 
kad aš visą dieną ir visą naktį praleidau Bastilijos kalėjime? 

— Viena diena ir viena naktis greitai praėjo. Nebekal- 
bėkim apie jūsų suėmimą, o verčiau gąžkime prie to reikalo, 
dėl kurio aš pas jus atėjau. 

— Kaip tai — „dėl kurio aš pas jus atėjau?“ Argi jūs 
neatėjote pasimatyti su vyru, kurio nematėte ištisą savaitę? — 
labai įsižeidęs paklausė pirklys. 

— Pirmiausia tuo tikslu, o paskui kitu. 

— Kalbėkite! 


— Labai svarbiu reikalu, nuo kurio pareis, gal būt, vi- 
sa mūsų ateities laimė. 
— Nuo to laiko, kai aš paskutinį kartą jus mačiau, ponia 

Bonasje, mūsų padėtis labai pasikeitė, ir aš visai nesistebė- 
siu, jei po kelių mėnesių mums daug kas pavydės. 

— Taip, ypač, jeigu jūs tiksliai įvykdysit tai, ką aš jums 
pavesiu. 

— Man? 

— Taip, jums. Reikia atlikti vieną gerą ir šventą darbą 
ir tuo pačiu uždirbti daug pinigų. 

Ponia Bonasje žinojo, kad, užsiminusi vyrui apie pini- 
gus, ji palietė jo silpnąją stygą. 

Bet žmogus, nors jis būtų paprastas pirklys, dešimt mi- 
nučių pakalbėjęs su kardinolu Rišelje, tampa jau visai kitu 
žmogumi. 

— Daug pinigų? — perklausė Bonasje, patempęs lūpas. 

— Taip. 

— Kiek maždaug? 

— Gal būt, tūkstantį pistolių. 

— Vadinasi, tai, ko jūs iš manęs prašote, yra labai rim- 
tas reikalas? 

— Taip. 

— Ką gi reikia atlikti? 

— Jūs tuojau pat turite vykti į kelionę. Aš jums duosiu 
laišką, kurį jūs saugosit kaip savo akį ir įteiksite tam, kam 
jis yra skirtas. 

— O kurgi man reikės vykti? 

— Į Londoną. 

— Į Londoną! Jūs juokiatės iš manęs! Londone man 
nėra ko veikti. 

— Bet kitiems reikia, kad jūs ten vyktumėt. 

— Kas gi tie kiti? Aš jus įspėju, kad nieko daugiau ne- 
bedarysiu aklai, ir noriu žinoti, ne tik koks man gresia pavo- 
jus, bet ir kieno labui? 

— Žymus asmuo jus siunčia ir žymus asmuo jūsų lau- 
kia. Atlyginimas prašoks jūsų troškimus. Štai visa, ką aš ga- 
liu pasakyti. 

— Vėl intrigos! Amžinai intrigos! Ačiū, manęs daugiau 
Jomis nebeapgausit. Kardinolas apšvietė mane. 

— Kardinolas? — sušuko ponia Bonasje.— Jūs matėtės 
su kardinolu? 

— Jis mane pakvietė, — išdidžiai atsakė pirklys. 

— O jūs buvote toks neatsargus ir nuėjote pas jį. 

— Turiu pasakyti, kad man neteko rinktis eiti ar neiti, 
nes mane lydėjo du sargybiniai. Reikia dar pridurti, kad ta- 
da, nepažinodamas jo eminencijos, aš būčiau buvęs labai pa- 
tenkintas, jei būčiau galėjęs išvengti to vizito. " 

— Vadinasi, jis su jumis blogai elgėsi, grasino jums? 

— Jis ištiesė man ranką ir pavadino mane savo draugu! 
Ar jūs girdite, ponia,— savo draugu! Aš esų didžiojo kardi- 
nolo draugas! 

— Didžiojo kardinolo! 

— O gal jūs norite paneigti šį jo titulą? 

— Aš nieko nenonu paneigti, aš tik sakau, kad ministro 
malonė nepastovi, ir reikia -būti pamišėliui, kad surištum 
savo likimą su ministru. Yra valdžia, didesnė už jo, nepri- 
klausanti nuo žmogaus įgeidžių ar atsitiktinių įvykių. Prie 
tokios valdžios ir reikia šlietis. 

— Man labai gaila, ponia, bet aš nežinau aa valdžios, 
kaip tik valdžią šio didžiojo žmogaus, kuriam aš turiu garbės 
tamauti. 

— Jūs tarnaujate kardinolui? 

— Taip, ponia, ir, būdamas jo tarnas, aš neleisiu, kad 
jūs dalyvautumėt priešvalstybiniuose sąmoksluose ir padėtu- 
mėt intriguoti moteriai, kuri nėra prancūzė ir turi ispanės 
širdį. Laimė, budrus didžiojo kardinolo žvilgsnius visa tai 
seka ir įžvelgia ligi pat širdies gelmių. 

Bonasje žodis į žodį pakartojo iš grafo Rošforo girdėtą 
frazę. Bet vargšė moteris, pasikliovusi savo vyru ir įsiparei- 
gojusi už jį karalienei, sudrebėjo iš išgąsčio, pamačiusi tą 
pavojų, į kurį vos nepateko, ir tą beviltišką padėtį, kurioje 
dabar atsidūrė. Tačiau, žinodama savo vyro silpnybes, o ypač 
jo gobšumą, ji neprarado vilties pasiekti savo tikslą. 

— Ak, vadinasi, jūs esate kardinolininkas, pone! — su- 
šuko jl.— Jūs tarnaujate tiems, kurie kankina jūsų žmoną ir 
įžeidžia jūsų karaliene! 

— Atskirų žmonių reikalai yra niekis, palyginus su vi- 
suomenės reikalais. Aš su tais, kurie gina valstybę! — pasi- 
pūtęs atsakė Bonasje. 

Tai buvo antroji grafo Rošforo frazė, kurią jis prisimi- 
nė ir rado progą pritaikyti. 

— O ar jūs išmanote, kas yra ta valstybė, apie kurią kal- 
bate? — gūžtelėjusi pečiais, paklausė ponia Bonasje.— Ver- 
čiau likite paprastas miestelėnas be jokių gudravimų ir eiki- 
te paskui tuos, kurie jums siūlo daugiau naudos. 

— Ėhė! — tarė Bonasje, suduodamas per išsipūtusį kap- 
šelį, kuriame suskambėjo sidabras.— O ką jūs į tai pasakysit, 
ponia pamokslininke? 

— Iš kur tie pinigai? 

— Nenumanote? 

— Iš kardinolo? 

— Iš jo ir iš mano draugo grafo Rošforo. 

— Grafo Rošforo? Bet juk jis mane buvo pagrobęs! 

— Gal būt. 

-— Ir jūs iš ta žmogaus priimat pinigus? 

— Argi jūs nesakėte man, kad to pagrobimo priežastis 
grynai politinė? 

— Taip, bet jo tikslas buvo priversti mane, kad aš 1š- 
duočiau savo ponią, ir kankinimais išplėšti iš manęs prisipa- 
žinimą, dėl kurio mano šviesiausia valdovė būtų netekusi 
garbės, o gal net ir gyvybės! 

— Ponia,— atsakė Bonasje,— jūsų šviesiausioji valdovė 
yra išdavikė ispanė, ir tai, ką daro kardinolas, yra teisinga. 

— Pone,— pasipiktino jo žmMona,— aš žinojau, kad jūs 
bailys, šykštuolis ir neišmanėlis, bet nežinojau, kad jūs esa- 
te niekšas! 

— Ponia,— pareiškė Bonasje, dar niekad nematęs savo 
žmonos supykusios ir pabūgęs šeimyninių barnių, — ponia, 
ką jūs sakote? 

— Sakau, kad jūs esate nenaudėlis! — atkirto ponia Bo- 
nasje, matydama vėl atgaunanti savo įtaką vyrui.— Vadina- 
si, jūs griebėtės politikos, jūs, ir dar kardinolo naudai! Jūs 
už pinigus parduodate velniui sielą ir kūną! 

— Ne velniui, o kardinolui. 

— Vis tiek! — sušuko moteris.— Rišelje ar šėtonas yra 
vienas ir tas pats. 

— Tylėkite, tylėkite, jus dar gali kas išgirsti. 

— Taip, jūs tiesą sakote, ir man būtų gėda už jus, kad 
esate toks bailys. 

— Ko gi jūs pagaliau iš manęs reikalaujate? 

— Aš jums sakiau: noriu, kad jūs tuojau pat vyktumėt 
į kelionę ir sąžiningai atliktumėt užduoų, kurią aš jums tei- 
kiuosi pavesti. Ta sąlyga aš pasiruošusi viską užmiršti ir at- 
leisti; dar daugiau. ..— ji ištiesė jam ranką, — aš vėl būsiu 
jūsų draugė. 

Bonasje buvo bailus ir šykštus, bet jis mylėjo savo žmoną 
ir dėl to susigraudino. Penkiasdešimties metų vyras negali 
ilgai pykti ant dvidešimt trejų metų moters. Ponia Bonasje 
matė, kad jis dvejoja. 

— Tai kaip, ar pasiryžote? — paklausė ji. 

— Bet, mano brangioji, tik pagalvokite, ko jūs iš manęs 
reikalaujate? Londonas toli nuo Paryžiaus, labai toli, ir, gal 
būt, vykdydamas jūsų pavestą uždavinį, aš susilauksiu pa- 
vojų. 

— Na tai kas? Tų pavojų jūs išvenąsite! 

— Klausykit, ponia Bonasje,— pareiškė pirklys.— Aš 
griežtai atsisakau — bijau intrigų. Aš jau mačiau Bastiliją. 
Brrr!.. Baisus daiktas toji Bastilija!l Vien pagalvojus apie 
ją, šiurpuliai bėgioja visu kūnu. Man grasė kankinimais. Ar 
Jūs žinote, kas yra kankinimai? Mediniai kyliai, kuriuos va- 
ro tarp kojų pirštų, kol ima kaulai skeldėti. Ne, tikrai, aš 
nevažiuosiu! O kodėl, po velnių, jūs pati nevažiuojate? Nes 
iš tikrųjų, man rodos, ligi šiol aš klydau, spręsdamas apie 
jus: jūs ne moteris, o vyras, ir tai dar vienas pasiučiausiųjų. 

— O jūs esate boba, kvaila, atbukėlė boba! Ak, jūs bi- 
jote? Gerai! Jeigu jūs tuojau pat nevažiuosite, aš karalienės 
vardu liepsiu jus suimti ir pasodinti į tą pačią Bastiliją, ku- 
rios jūs taip baiminatės. 

Bonasje giliai susimąstė; mintimis jis blaiviai pasvėrė, 

kieno rūstybė baisesnė: kardinolo ar karalienės. Kardinolo 
rūstybė kur kas buvo pavojingesnė. 

— Liepkite mane suimti karalienės vardu,— tarė jis,— 
o aš kreipsiuos į jo eminenciją. 

Tik dabar ponia Bonasje suprato per toli nuėjusi ir išsi- 
gando. Siaubo apimta, ji valandėlę žiūrėjo į šį atbukėlio vei- 
dą, kuriame matėsi neįveikiamas persigandusio kvailio pasi- 
ryžimas. 

— Na gerai, tegul jau ir taip! — tarė ji. — Gal būt, paga- 
liau ir jūsų tiesa. Vyrai geriau apie politiką nusimano už 
moteris, 0 ypač jūs, pone Bonasje, nes jums teko šnekučiuo- 
tis su kardinolu. Ir vis dėlto skaudu, — pridūrė ji,— kad 
mano vyras, kurio meile aš tariausi galinti pasikliauti, taip 
nemaloniai su manim elgiasi ir nenori patenkinti mano už- 
gaidos. 

— Todėl, kad jūsų užgaidos gali per toli nuvesti, — 
triumfuodamas atsakė Bonasje,— ir aš jų prisibijau. 

— Na ką gil Man teks jų išsižadėti — tarė ponia Bo- 
nasje atsidusdama.— Gerai, nebekalbėsim apie tai. 

— Kad bent pasakytumėt man, ką aš turėčiau veikti Lon- 
done,— susigriebė Bonasje, truputį per vėlai prisiminęs, kad 
Rošforas liepė jam iškvosti žmonos paslaptis. 

— Kokia nauda, kad jūs žinosit,— atsakė moteris, kuri 
dėl kažkokio instinktyvaus nepasitikėjimo pasidarė atsar- 
gesnė.— Reikėjo vieno menkniekio, kurio kartais įsigeidžia 
moterys, vieno pirkinio, už kurį buvo galima gerokai už- 
dirbti. 

Bet juo atkakliau moteris stengėsi užsiginti, juo stipriau 
Bonasje įsitikino, kad paslaptis, kurios ji nenori atskleisti, 
yra labai svarbi. Todėl jis nutarė tuojau pat bėgti pas grafą 
Rošforą ir pasakyti jam, kad karalienė ieškanti pasiuntinio 
į Londoną. 

— Atleiskite, kad aš jus paliksiu, mieloji ponia Bonas- 
7e,— tarė jis.— Mat, nežinodamas, kad jūs ateisite pas mane, 
sutariau su vienu draugu susitikti. Aš tuojau pat grįšiu, ir 
Jeigu jūs palauksite manęs bent pusę minutės, tai aš, bai- 
gęs pokalbį su savo draugu, pareisiu ir, kadangi jau tems- 
ta, palydėsiu jus į Luvrą. 

— Dėkoju, pone,— atsakė ponia Bonasje.— Jūs nesate 
toks drąsus, kad galėtumėt būti man kuo nors naudingas. 
Aš lengvai sugrįšiu į Luvrą ir viena. 

— Kaip jums patinka, ponia Bonasje,— tarė buvęs pirk- 
lys.— O ar greit vėl pasimatysime? .. 

— Tur būt, greit. Tikiuosi, kad kitą savaitę būsiu kiek 
laisvesnė ir ateisiu sutvarkyti mūsų daiktų, kurie tikriausiai 
gerokai nukentėjo. 

— Gerai, aš jūsų lauksiu. Jūs nepykstate ant manęs? 

— Aš? Nė kiek! 

— Tad iki greito pasimatymo! 

— Iki pasimatymo! 

Bonasje pabučiavo savo žmonai ranką ir skubiai išėjo. 

— Taip,— tarė ponia Bonasje, kai vyras užtrenkė lauko 
duris ir ji liko viena, — to dar betrūko, kad šis kvailys taptų 
kardinolininku! O aš juk patikinau karalienę, pažadėjau 
Nelaimingai savo valdovei... O dieve mano, dieve! Ji dar 
palaikys mane tokia pat išdavike, kaip tos, kurių knibžda 
visas dvaras ir kurias atsiuntė šnipinėti karalienės. Na, ponas 
Bonasje! Niekad aš jūsų per daug nemylėjau, o dabar dar 
blogiau: aš jūsų neapkenčiu! Ir, dievaži, atsiskaitysiu su 
jumis! 

Betariant šiuos žodžius, staiga pasigirdo beldimasis į lu- 
bas, ir ji pakėlė galvą. 

— Miela ponia Bonasje,— iš viršaus sušuko jai kažkie- 
no balsas, — atidarykit šonines dureles, ir aš nusileisiu pas 
jus. 


XVIII 6 MEILUŽIS IR VYRAS 


— Ak ponia,— tarė d'Artanjanas, įeidamas pro duris, ku- 
ras jam atidarė jaunoji moteris, — leiskite jums pasakyti: 
jūs turite pasigailėjimo vertą vyrą. 

— Tai jūs girdėjote mūsų pokalbį? — gyvai paklausė 
ponia Bonasje, neramiai žiūrėdama į d'Artanjaną. 

— Nuo pradžios iki galo. 

— Bet kuriuo gi būdu, dieve mano? 

— Tik man vienam žinomu būdu, kurio dėka aš taip pat 
girdėjau ir dar gyvesnį jūsų pasikalbėjimą su kardinolo sek- 
liais. 

— Ir ką jūs supratote iš to mūsų pokalbio? 

— Tūkstanų įvairių dalykų: pirmiausia, kad, laimė, jūsų 
vyras yra bukagalvis ir kvailys; paskui, kad jūs turite rū- 
pesčių, o aš tuo esu labai patenkintas, nes čia man pasitaiko 
proga pasiūlyti jums savo paslaugas, o regi dievas, kad aš 
dėl jūsų pasiruošęs šokti į ugnį; ir pagaliau tai, kad karalie- 
nei reikia drąsaus, protingo ir ištikimo žmogaus, kuris nu- 
vyktų jos reikalu į Londoną. Aš turiu bent jau dvi iš tų tri- 
Jų savybių ir laukiu jūsų įsakymų. 

Ponia Bonasje nieko neatsakė, bet jos širdis smarkiai pla- 
kė iš džiaugsmo, ir jos akyse sužibo slapta viltis. 

— O kas gi man laiduos už jus, — paklausė ji,— jeigu 
aš sutiksiu pavesti jums šią užduotį? 

— Mano meilė jums. Na, sakykite, liepkite: ką reikia 
daryti? 

— Dieve mano, dieve mano! — sušnibždėjo moteris.— 
Ar aš galiu patikėti jums tokią paslaptį? Juk jūs dar beveik 
vaikas! 

— Matau, jums reikia, kad kas nors už mane laiduotų. 

— Prisipažįstu, kad man būtų daug ramiau. 

— Pažįstate Atą? 


— Aramį? 

— Ne. Kas jie, tie ponai? 

— Karaliaus muškietimnkai. O gal pažįstate poną de 
Trevilį, jų kapitoną? 

— O taipl Jį aš pažįstu, ne asmeniškai, bet daug kartų 
girdėjau karalienei apie jį pasakojant, kaip apie narsų ir kil- 
nų bajorą. 

— Jūs, tikiuosi, nebijote, kad jis išduos jus kardinolui? 

— O, žinoma, nel 

— Gerai, atskleiskite jam savo paslaptį ir paklauskite jį, 
ar galite man ją patikėti, kad ir kokia svarbi, brangi ir baisi 
ji būtų. 

— Bet tai ne mano paslaptis, ir aš neturiu teisės jos 
atskleisti. .. 

— Jūs ką tik norėjote ją patikėti ponui Bonasje,— įsi- 
žeidęs tarė d'Artanjanas. 

— Taip, kaip patikimas laiškas medžio drevei, karvelio 
sparnui, šuns kaklasaičiui. 

— o aš. .. Juk matote, kad aš jus myliu! 

— Jūs taip sakote. 

— Aš esu doras žmogus! 

— Tikiu. č 

— Aš drąsus! 

— O, dėl to aš esu tikra! 

— Tad išmėginkite mane. 

Ponia Bonasje, vis dar abejodama, pažvelgė į jaunuolį. 
Bet jo akyse švietė tokia ugnis, balsas skambėjo taip įtiki- 
namai, kad ji negalėjo juo nepasitikėti. O, be to, kitos išei- 
ties nebuvo, teko rizikuoti viskuo. Karvalienę lygiai galėjo 
pražudyti per didelis atsargumas, kaip ir per didelis pasiti- 
kėjimas. Be to,— reikia tai pripažinti, — ją paskatino ryžtis 
ir prabilti dar tas nesąmoningas jausmas, kuris ją traukė prie 
šio jauno apgynėjo. 

— Klausykite, — tarė ji, — aš nusileidžiu jūsų prašymams 
ir pasitikiu jumis. Bet aš prisiekiu dievu, kuris mus girdi: 
jeigu jūs 1šduosite mane, tai nors mano priešai ir atleistų 
man, aš vis tiek nusižudysiu, ir jūs būsite mano mirties kal- 
tininkas. 

— O aš,— tarė d'Artanjanas,— prisiekiu jums dievu, 
kad, jeigu mane sugaus vykdant jūsų duotus įsakymus, aš 
verčiau mirsiu, bet neišplepėsiu ir nepadarysiu nieko, kas 
galėtų kam nors pakenkti. 

Tada jaunoji moteris atskleidė jam tą baisią paslaptį, ku- 
rios dalį jis jau buvo atsitiktinai sužinojęs ant tilto prie Sa- 
maritietės. 

Tai buvo sykiu ir nebylus juodviejų meilės pareiškimas. 

D'Artanjanas spinduliavo džiaugsmu ir pasididžiavimu. 
Ta paslaptis, kurią jis sužinojo, ta moteris, kurią jis mylėjo, 
šis pasitikėjimas ir meilė pavertė jį milžinu. 

— Aš važiuoju,— tarė jis, — tučtuojau važiuoju. 

— Kaip tai važiuojate! — sušuko ponia Bonasje.— O jū- 
sų pulkas, o kapitonas? 

— Prisiekiu savo siela, jūs privertėt mane viską užmiršti, 
brangioji Konstancija! Taip, jūsų tiesa, man reikia gauti lei- 
dimą. 

— Štai dar viena kliūtis! — liūdnai sušnabždėjo ponia 
Bonasje. 

— O, šitą kliūtį, — kiek pagalvojęs sušuko d'Artanja- 
nas, — aš nugalėsiu, būkite rami! 

— Kaip? 

— Dar šį vakarą aš nueisiu pas poną de Trevilį ir papra- 
šysiu, kad jis išrūpintų man tą malone iš savo pusbrolio 
pono Dezesaro. 

— O dabar dar vienas dalykas. .. 

— Koks? — paklausė d'Artanjanas, matydamas, kad po- 
nia Bonasje nesiryžta tęsti toliau. 

— Jūs, gal būt, neturite pinigų? 

— „Gal būt“ — bereikalingas žodis, — tarė šypsodamasis 
d'Artanjanas. 

— Jeigu taip,— tęsė ponia Bonasje, atidarydama spintą 
ir ištraukdama iš ten kapšelį, kurį prieš pusvalandį taip mei- 
liai glamonėjo jos vyras, — paimkite šitą kapšelį. 

— Kardinolo kapšelį! — garsiai nusikvatodamas, sušuko 
d'Artanjanas, kuris, kaip atsimenam, išėmęs grindų lenteles, 
žodis į žodį buvo girdėjęs pirklio ir jo žmonos pasikalbė- 
jimą. 

— Taip, kardinolo kapšelį, — atsakė ponia Bonasje,— ir 
kaip matote, jis gan padoriai atrodo. 

— Po velnių! — sušuko d'Artanjanas.— Tai bus dvigu- 
bai linksmiau: išgelbėti karalienę jo eminencijos pinigais! 

— Jūs esate malonus ir meilus jaunuolis,— tarė ponia 
Bonasje.— Tikėkite, kad josios didenybė neliks jums sko- 
linga. 

— O, aš jau esu gausiai atlygintas! — sušuko d'Artanja- 
nas.— Aš jus myliu, jūs leidžiate man tai pasakyti. Tai tokia 
laimė, kokios aš nedrįsau tikėtis! 

— Tyliau! — sudrebėjusi tarė ponia Bonasje. 

— Kas yra? 

— Kažkas kalbasi gatvėje. 

— Iš balso tai... 

— Mano vyras. Taip, aš pažinau! 

D'Artanjanas pribėgo prie durų ir užstūmė sklende. 

— Jis nejeis, kol aš išeisiu. O kai manes nebus, jūs ati- 
darysite jam duris. 

— Bet ir aš turėčiau pasišalinti. Kaipgi aš jam paaiškin- 
siu, kur dingo pinigai, jei liksiu čia? 

— Jūsų tiesa, reikia išeiti. 

— Išeiti, bet kaip? Jis mus pamatys. 

— Tad reikia lipti pas mane. 

— Ak! — sušuko ponia Bonasje,— jūs tai sakote tokiu 
tonu, jog Man net baisu darosi. 

Ponia Bonasje ištarė tuos žodžius su ašaromis akyse. 
D'Artanjanas pamatė tas ašaras ir sumišęs, susigraudinęs 
puolė prieš ją ant kelių. 

— Pal mane,— tarė jis, — jūs būsite saugi kaip šventyk- 
loje, duodu bajoro žodį. 

— Eime,— tarė ji.— Aš tikiu jumis, mano drauge. 

D'Artanjanas atsargiai atstūmė sklendę, ir abu lengvi 
kaip šešėliai įslinko pro dureles į koridorių, tyliai užkopė 
laiptais ir įėjo į d'Artanjano kambarį. 

Atsidūręs savo kambary, kad būtų saugiau, jaunuolis už- 
rėmė duris; paskui abu priėjo prie lango, ir pro langinės 
plyšį pamatė poną Bonasje, besikalbantį su kažkokiu žmo- 
gum, kuris buvo apsigaubęs apsiaustu. 

Pamatęs šį žmogų su apsiaustu, d'Artanjanas pašoko ir, 
pusiau ištraukęs špagą, puolė prie durų. 

Tai buvo žmogus iš Mengo. 

— Ką jūs darote? — sušuko ponia Bonasje.— Jūs pra- 
žudysite mus! 

— Juk aš prisiekiau šį žmogų nukauti! — atsakė d'Ar- 
tanjanas. 

— Jūsų gyvybė pavesta kitiems ir šiuo metu jums nebe- 
priklauso. Karalienės vardu aš draudžiu jums leistis į bet 
kokį pavojų, išskyrus tuos, kurie jus gali ištikti kelionėje. 

— O savo vardu nieko man neįsakote? 

— Savo vardu,— tarė ponia Bonasje, smarkiai susijau- 
dinusi,— savo vardu aš jus maldauju to paties. Bet pasi- 
klausykim — man rodos, jie kalba apie mane. 

D'Artanjanas priėjo prie lango ir atidžiai įsiklausė. 

Ponas Bonasje jau pravėrė savo buto duris ir, matyda- 
mas, kad kambarys tuščias, sugrįžo prie Žmogaus su apsiaus- 
tu, kurį buvo palikęs vieną. 

— Jinai išėjusi, — tarė jis.— Matyt, sugųįžo į Luvrą. 

— Ar jūs esate tikras,— paklausė svetimšalis,— kad 71 
nenumanė, ko jūs išėjote? 

— Ne,— atsakė savim pasitikįs Bonasje.— Ji didelė 
lengvatikė. 

— O jaunasis gvardietis namie? 

— Nemanau. Kaip matote, langinės uždarytos, ir joks 
šviesos spindulys nesiskverbia pro plyšius. 

— Vis tiek reikėtų įsitikinti. 

— O kaip? 

— Pabelsti į duris. 

— Aš paklausiu jo tarną. 

— Eikite. 

Bonasje grįžo į savo kambarį, išėjo pro tas pačias duris, 
pro kurias neseniai paspruko abu pabėgėliai, priėjo prie 
d'Artanjano durų ir pasibeldė. 

Niekas neatsiliepė. Planše buvo perleistas Portui, kuris 
tą vakarą norėjo pasipuikuoti. O d'Artanjanas nerodė jokių 
gyvybės ženklų. 

Kai Bonasje krumpliu pasibeldė į duris, mūsų jaunųjų 
žmonių širdys suspurdėjo krūtinėje. 

— Nėra nė gyvos dvasios, — tarė Bonasje. 

— Vis tiek geriau užeikime pas jus. Ten bus saugiau, 
negu ant slenksčio. 

— Ak, dieve mano! — sušuko ponia Bonasje.— Dabar 
mes nieko neišgirsime. 

— Priešingai, — tarė d'Artanjanas,— mes dar geriau gir- 
dėsime. 

D'Artanjanas išėmė tris ar keturias grindų plyteles, ir jo 
kambarys tapo panašus į Dionizo! ausį; paskui patiesė kilimą 
ant grindų, atsiklaupė ir davė ženklą poniai Bonasje irgi 
pasilenkti ties šia anga. 

— Jūs tikrai žinote, kad nieko nėra namie? — paklausė 
nepažįstamasis. 

— Garantuoju,— atsakė Bonasje. 

— Ir jūs manote, kad jūsų žmona... 

— Sugrįžo į Luvrą. 

— Nesikalbėjusi daugiau su niekuo, tik su jumis? 

— Esu tikras. 

— Tai labai svarbu, suprantate? 

— Vadinasi, žinia, kurią aš jums pranešiau, yra svar- 


— Labai svarbi, neslėpsiu to nuo jūsų, mano mielas Bo- 

— Ir kardinolas bus manim patenkintas? 0 

— Neabejoju. 

— Didysis kardinolas! 

— Ar jūs esate tikras, kad jūsų žmona, kalbėdama su 
jumis, neminėjo jokių vardų? 

— Rodos, ne... 

— Ar ji neminėjo nei ponios de Ševrez, nei hercogo 
Bekingemo, nei ponios de Verne? 

— Ne, ji man tik sakė norinti pasiųsti mane į Londoną 
vieno žymaus asmens reikalu. 

— Išdavikas! — sušnabždėjo ponia Bonasje. 

— Tylėkite! — tarė d'Artanjanas, 1mdamas ją už ran- 
kos, kurios ji, to nejusdama, neatitraukė. 

— Ir vis dėlto,— pridūrė žmogus su apsiaustu,— jūs 


! Sirakūzų tironas Dionizas Senasis (405—367 pr. m. e.) uolose 
įsiruošdavo vietą, iš kur klausydavosi kalinių pokalbių. 

esate neišmanėlis. Reikėjo apsimesti, kad sutinkat atlikti šią 
užduotų. Dabar turėtumėt laišką, valstybė, kuriai grasinama, 
būtų išgelbėta, o jūs. .. 

— O aš? 

— O jūs... būtumėt gavę iš kardinolo bajoro titulą. 

— Ar jis jums tai sakė? 

— Taip, aš Žinau, kad jis norėjo jus pradžiuginti šia 
staigmena. 

— Būkite ramus,— tarė Bonasje.— Mano žmona mane 
dievina, ir dar nevėlu. 

— Kvailys! — sušnabždėjo ponia Bonasje. 

— Tylėkite! — tarė d'Artanjanas, sūpriau spausdamas 
jos ranką. 

— Kaip tai „dar nevėlu“? — paklausė žmogus su ap- 
siaustu. 

— Aš nuvyksiu į Luvrą, iškviesiu ponią Bonasje, pasa- 
kysiu, kad apsigalvojęs priimu jos pasiūlymą, gausiu laišką 
ir skubiai nubėgsiu pas kardinolą. 

— Gerai. Skubėkite. Netrukus aš grįšiu pasiteirauti, kaip 
jums pasisekė žygis. 

Nepažįstamasis išėjo. 

— Niekšas! — tarė ponia Bonasje, apdovanodama savo 
vyrą dar ir šiuo epitetu. 

— Tylėkite! — vėl pakartojo d'Artanjanas, dar stipriau 
spausdamas jos ranką. 

Staiga baisus riksmas pertraukė d'Artanjano ir ponios 
Bonasje mintis. Mat, jos vyras pastebėjo, kad dingo kapšelis 
su pinigais, 1r ėmė šauktis pagalbos. 

— O, dieve mano! — sušuko ponia Bonasje.— Jis sukels 
visą kvartalą. 

Bonasje šaukė ilgai, bet kadangi panašūs šauksmai, daž- 
nai girdimi, nieko neatkvietė į Duobkasių gatvę, o, be to, 
pirklio namai jau kuris laikas turėjo gana blogą vardą, tad 
Bonasje, matydamas, jog niekas neateina, pats išbėgo iš na- 
mų vis rėkdamas, ir dar ilgai girdėjosi jo balsas, tolstąs 
Diubako gatvės link. 

— (O dabar, kai jo nėra, laikas ir jums pasišalinti, — tarė 
ponia Bonasje.— Drąsos, o svarbiausia — atsargumo! Ir atsi- 
minkite, kad jūs priklausote karalienei. 

— Jai ir jums! — sušuko d'Artanjanas.— Nesirūpinkit, 
gražioji Konstancija, aš sugrįšiu nusipelnęs jos dėkingumą, 
bet ar pelnysiu ir jūsų meilę? 

Jaunoji moteris nieko neatsakė, bet už ją kalbėjo skais- 
čiai nuraudę jos skruostai. Po kelių sekundžių d'Artanjanas 
išėjo, irgi apsisiautęs plačiu apsiaustu, iš po kurio kovingai 
kyšojo ilgos špagos makštys. 

Ponia Bonasje ilgai jį lydėjo tuo meiliu žvilgsniu, kuriuo 
moteris lydi mylimą vyrą. Bet kai jis dingo už gatvės kampo, 
ji puolė ant kelių, sudėjusi rankas: 

O dieve! — sušuko j1.— Apsaugok karalienę, apsau- 
aekikansi 


XIX 6 ŽYGIO PLANAS 


D'Artanjanas nuėjo tiesiai pas poną de Trevilį. Jis žino- 
jo, kad po kelių minučių tas prakeiktas nepažįstamasis bus 
jau įspėjęs kardinolą, kurio agentu jis, matyt, buvo. Tad jis 
visai teisingai nusprendė, kad negalima gaišti nė vienos aki- 
mirkos. 

Jaunuolio širdis buvo kupina džiaugsmo. Jam pasitaikė 
proga kartu įsigyti ir garbę, ir nemaža pinigų, o svarbiausia, 
ši proga, lyg pirmas padrąsinimas, suartino jį su moterim, 
kurią jis dievino. Tuo būdu šis atsitiktinumas kone iš karto 
suteikė jam daugiau, negu jis būtų drįsęs prašyti apvaizdą. 

Ponas de Trevilis buvo svetainėje su nuolatiniais savo 
kilmingais draugais. D'Artanjanas, kurį visi žinojo esant ar- 
timą Žmogų, nuėjo tiesiai į jo kabinetą ir liepė pranešti, kad 
laukiąs jo svarbiu reikalu. 

Vos prabėgo penkios minutės, ponas de Trevilis jau at- 
skubėjo. Tik pažvelgęs į džiaugsmu spindintį jo veidą, ger- 
biamasis kapitonas suprato, kad tikrai įvyko kažkas nauja. 

Visu keliu d'Artanjanas klausė save, ar atvirai pasipasa- 

koti ponui de Treviliui, ar tiktai paprašyti jį leidimo slaptam 
reikalui. Tačiau ponas de Trevilis visad buvo jam toks pa- 
lankus, toks ištikimas karaliui ir karalienei ir taip visa širdim 
neapkentė kardinolo, jog jaunuolis nutarė viską jam pa- 
sakyti. 

— Jūs norėjote mane matyti, jaunasis mano drauge? — 
paklausė ponas de Trevilis. 

— Taip, pone,— atsakė d'Artanjanas,— ir jūs, tikiuosi, 
atleisite man už sutrukdymą, kai sužinosite, koks tai svarbus 
dalykas. 

— Sakykit, aš jūsų klausau. 

— Kalba eina,— atsakė d'Artanjanas, nuleisdamas bal- 
są,— apie karalienės garbe, o gal ir jos gyvybę. 

— Ką jūs sakote? — sušuko ponas de Trevilis, apsidai- 
rydamas aplink, nes norėjo įsiūkinti, ar jie vieni, ir vėl 
metė klausiamą žvilgsnį į d'Artanjaną. 

— Aš sakau, pone,— tęsė d'Artanjanas, — kad atsitikti- 
nai sužinojau paslaptį. .. 

— Kurią jūs, jaunuoli, tikiuosi, išsaugosit, net jeigu 
jums reiktų ir gyvybę paaukoti. 

*— Tačiau turiu jums, pone, ją atskleisti, nes jūs vienas 
tegalite padėti atlikt uždavinį, kurį man pavedė jos dide- 
nybė. | 

— Ar ši paslaptis jūsų? 

— Ne, pone. Tai karalienės paslaptis. 

— Ar jos didenybė jums leido ją man patikėti? 

— Ne, pone, priešingai: man įsakyta griežtai ją saugoti. 

— Tai kodėl jūs norite atskleisti ją man? 

— Todėl, kad be jūsų, kaip aš sakiau, nieko negaliu 
padaryti ir bijau, kad jūs atsisakysite patenkinti mano pra- 
šymą, nežinodamas, kuriuo tikslu prašau jūsų malonės. 

— Pasilaikykit savo paslaptį, jaunuoli, ir pasakykit man, 
ko norite. 

— Aš noriu, kad iš pono Dezesaro jūs gautumėt man 
penkiolika dienų atostogų. 

— Kada? 

'-— Šiąnakt. 

— Jūs išvažiuojate iš Paryžiaus? 

— Taip, vykstu atlikti tai, kas man pavesta. 

— Ar galite man pasakyti, kur? 

— Į Londoną. 

— Ar kas nors suinteresuotas, kad jūs nepasiektumėt 
savo tikslo? 

— Kardinolas, man rodos, atiduotų viską pasaulyje, kad 
tik man sutrukdytų. 

— Ir jūs vykstate vienas? 

— Vienas. 

— Jei taip, tai nenuvyksite toliau Bondi, duodu jums 
Trevilio žodį. 

— Kodėl? 

— Jus nužudys. 

— Aš mirsiu, atlikdamas savo pareigą. 

— Bet liks neįvykdyta tai, kas jums pavesta. 

— Tai tiesa. ..— atsakė d'Artanjanas. 

— Tikėkit manimi, — tarė de Trevilis.— Tokiems žy- 
giams reikia bent keturių vyrų, kad vienas pasiektų nuro- 
dytą vietą. 

— Taip, jūsų tiesa, pone,— tarė d'Artanjanas.— Tačiau 
jūs pažįstate Atą, Portą ir Aramį ir žinote, kad aš galiu jais 
pasikliauti. 

— Neatidengęs jiems paslapties, kurios ir aš nepanorau 
žinoti? 

— Mes esame prisiekę visam gyvenimui aklai vienas 
kitu pasitikėti ir visada vienas dėl kito aukotis. Be to, jūs 
galite jiems pasakyti, kad visiškai manim pasitikite, o tada 
ir jie pasikliaus. 

— Aš galiu pasiųsti kiekvienam iš jų penkiolikos dienų 
atostogų leidimus, štai ir viskas: Atas, kun tebekankina žaiz- 
da, gaus leidimą vykti į Foržo maudykles; Portas ir Aramis 
palydės savo draugą, kurio jie nenori palikti tokioj sunkioj 
būklėj. Pasiųsdamas jiems atostogų leidimus, aš įrodysiu, 
kad pritariu jų kelionei. 

— Dėkoju, pone. Jūs esate be galo geras. 

— Tučtuojau eikite pas juos. Šiąnakt viskas turi būti 

atlikta. O, beje! Pirmiausia parašykite prašymą ponui De- 
zesarui. Gal būt, jus jau seka šnipas, todėl šis jūsų atsilan- 
kymas, apie kurį tikriausiai jau žino kardinolas, tuo būdu 
bus pateisintas. 

D'Artanjanas parašė prašymą, ir ponas de Trevilis, im- 
damas jį iš jaunuolio rankų, patikino, kad ligi antros valan- 
dos ryto visi keturi atostogų leidimai būsią pasiųsti kelei- 
viams į namus. 

— Būkite toks geras, pone, ir nusiųskite mano leidimą 
pas Atą,— tarė d'Artanjanas.— Bijau, kad, grįžęs namo, ga- 
liu užtikti kokią nemalonią staigmeną. 

— Gerai, nesirūpinkit. Na, sudie ir laimingos kelionės! 
Beje! ..— sušuko ponas de Trevilis, kviesdamas jį atgal. 

D'Artanjanas sugrįžo. 

— O pinigų ar turite? 

D'Artanjanas sužvangino kapšeliu, kurį turėjo kišenėje. 

— Pakankamai? — paklausė ponas de Trevilis. 

— Trys šimtai pistolių. 

— Puiku. Su šiais pinigais galima nuvykti į pasaulio 
kraštą. Keliaukite!.. 

D'Artanjanas nusilenkė ponui de Treviliui, kuris jam 
padavė ranką. Jaunuolis paspaudė ją su pagarbiu dėkingu- 
mu. Nuo pat atvykimo į Paryžių jis negalėjo atsigėrėti šiuo 
puikiu žmogum, kuris visada jam atrodė kilnus, garbingas ir 
didžiadvasis. 

Pirmiausia d'Artanjanas apsilankė pas Aramį. Jis nebuvo 
nuėjęs pas savo draugą nuo ano atmintino vakaro, kai sekė 
ponią Bonasje. Dar daugiau: nuo to laiko jis retai kada su- 
tikdavo jaunąjį muškietininką, ir kiekvieną kartą, pamatęs 
Ti. pastebėdavo jo veide kažkokio gilaus liūdesio žymes. 

Ir šį vakarą Aramis dar nemiegojo ir buvo paniuręs, su- 
simąstęs. D'Artanjanui pasiteiravus, kokios šio gilaus liūde- 
sio priežastys, Aramis ėmė teisintis turįs sekančiai savaitei 
parašyti lotynų kalba komentarą aštuonioliktajam šv. Augus- 
tino skyriui ir dėl to esąs didžiai susirūpinęs. 

Abiem draugam taip besikalbant, įėjo pono de Trevilio 
tarnas ir padavė užantspauduotą paketą. 

— Kas čia? — paklausė Aramis. 

— Atostogų leidimas, kurio jūs prašėte,— atsakė tarnas. 

— Juk aš neprašiau jokio leidimo! 

— Tylėkite ir paimkite,— tarė d'Artanjanas.— O štai 
jums, mano drauguži, pusė pistolio už triūsą. Pasakykite po- 
nu de Treviliui, kad ponas Aramis nuoširdžiai jam dėkoja. 
Galite eiti. 

— Ką tai reiškia? — paklausė Aramis. 

— Pasiimkite visa, ko reikia penkiolikos dienų kelionei, 
ir eikite drauge su manim. 

— Bet šiuo metu aš negaliu išvykti iš Paryžiaus, neži- 
nodamas. .. 

Aramis nutilo. 

— Kas atsitiko jai, ar ne tiesa? — paklausė d'Artan- 
janas. 

— Kam? 

— Moteriai, kuri čia buvo. Moteriai su išsiuvinėta nosi- 
naite. 

— Kas jums sakė, kad čia buvo moteris? — mirtinai 1š- 
baldamas, paklausė Aramis. 

— Aš ją mačiau. 

— Ir žinote, kas ji? 

— Rodos, kad numanau... 

— Klausykit,— tarė Aramis.— Kadangi jūs tiek daug 
žinote, tai, gal būt, žinote, kas ištiko tą moterį? 

— Manau, kad ji sugrįžo į Turą. 

— Į Turą? Taip, tai tiesa. Jūs ją pažstate. Bet kaipgi ji 
galėjo sugnžti į Turą, nieko man nepasakiusi? 

— Todėl, kad bijojo būti sulaikyta. 

— Kodėl ji man nepranešė? 

— Todėl, kad bijojo jus sukompromituoti. 

— D'Artanjanai! Jūs man grąžinat gyvybę! — sušuko 
Aramis.— Aš maniau, kad ji mane niekina, apgaudinėja. Aš 
buvau toks laimingas, vėl ją pamatęs! Negalėjau tikėtis, kad 
j rizikuotų dėl manęs savo laisve. Bet ko gi ji buvo sugrį- 
žusi į Paryžių? 

— Dėl tos pačios priežasties, dėl kurios mes šiandien 
vykstame į Angliją. 

— O kokia g! tai priežastis? 

— Kada nors sužinosite, Arami. Šiuo tarpu aš susilai- 
kysiu nuo bereikalingų žodžių, pasekdamas teologo dukte- 
rėčios pavyzdžiu. 

Aramis nusišypsojo; jis prisiminė pasaką, kurią vieną 
vakarą buvo pasakojęs savo draugams. 

— Na ką gi! Jeigu ji išvažiavo iš Paryžiaus, ir jūs dėl 
to esate tikras, d'Artanjanai, tai ir man niekas nebekliudo, 
ir aš pasiruošęs vykti su jumis. Jūs sakėte, kad mes tuojau 
vykstame? .. 

— Tuo tarpu pas Atą, ir, jeigu ketinate eiti drauge, pra- 
šyčiau skubėti, nes mes ir taip sugaišome daug laiko. Beje, 
pasakykite ir Bazenui. .. i 

— Ar Bazenas vyks su mumis? — paklausė Aramis. 

-— Gal būt. Šiaip ar taip, būtų gera, kad jis mus palydėtų 
pas Atą. 

Aramis pašaukė Bazeną ir liepė jam ateiti paskui juos 
pas Atą. 

— Na, tai keliaukim,— tarė jis, pasiimdamas apsiaustą, 
špagą, tris pistoletus ir be reikalo išrausęs tris ar keturis 
stalčius, be neras kokį užsimetusį pistolį. Įsitikinęs, kad 
toks ieškojimas visiškai bergždžias, jis nusekė paskui d'Ar- 
tanjaną, mintimis klausdamas save, iš kur šis jaunas gvar- 
dietis taip puikiai žino, kaip ir jis, kas buvo toji pas jį vie- 
šėjusi moteris, ir geriau už jį patį žino, kur ta moteris iš- 
vyko. 

Prieš pat išeinant, Aramis padėjo d'Artanjanui ranką ant 
peties ir, įsmeigęs į jį akis, paklausė: 

— Jūs niekam nekalbėjot apie šią moterį? 

— Niekam. 

— Net Atui ir Portu? 

— Nė žodžio neužsiminiau. 

— Puiku. 

Ir dabar jau ramus dėl šio svarbaus dalyko, Aramis žen- 
gė toliau su d'Artanjanu, ir netrukus abu įėjo pas Atą. 

Jie rado nį vienoje rankoje belaikantį atostogų leidimą, 
o kitoje — pono de Trevilio laišką. 

— Ar galite man paaiškinti, ką reiškia šis atostogų lei- 
dimas ir šis laiškas, kuriuos aš ką tik gavau? — nustebęs 
paklausė Atas. 


„Mano mielas Atai, kadangi jūsų sveikatai būtinai to rei- 
kia, aš sutinku, kad jūs penkiolika dienų pailsėtumėt. Va- 
žiuokite į Foržo maudykles arba į tas, kurios jums patinka. 
"Linkiu greit pasveikti. 

Jums palankus 
Trevilis“ 


— Šis leidimas ir laiškas rodo, kad jums, Atai, reikia 
vykti su manim. 

— Į Foržo maudykles? 

— Ten, arba kur nors kitur. 

— Karaliaus labui? 

— Karaliaus arba karalienės. Argi mes nesame jų dide- 
nybių tarnai? 

Kaip tik tą akimirką įėjo Portas. 

— Po velnių! — tarė jis.— Na, ir keistas dalykas! Nuo 
kada muškietininkai leidžiami atostogų, jiems to neprašant? 

— Nuo to laiko,— atsakė d'Artanjanas,— kai jie turi 
draugų, kurie už juos prašo. 

— Šit kaip! — tarė Portas.— Čia, matyt, yra kas nors 
nauja? | 

— Taip, mes iškeliaujame,— pareiškė Aramis. 

— Į kurį kraštą? — paklausė Portas. 

— Dievaži, aš nedaug težinau,— atsakė Atas.— Klausk 
d'Artanjaną. 

— Į Londoną, ponai, — pareiškė d'Artanjanas. 

— Į Londoną! — sušuko Portas.— O ką gi mes veiksi- 
me Londone? 

— To aš negaliu pasakyti, ponai. Jums teks pasitikėti 
manim. 

— Bet į Londoną važiuoti, — pasakė Portas,— reikia pi- 
nigų, 0 aš jų neturiu. 

— Ir aš, — tarė Aramis. 

— Ir aš, — pridūrė Atas. 

— O aš jų turiu! — pasakė D'Artanjanas, ištraukdamas 
1š kišenės savo lobį ir dėdamas jį ant stalo.— Šiame maiše- 
lyje yra trys šimtai pistolių. Pasiimkime kiekvienas po sep- 
tyniasdešimt penkis. Jų užteks nuvykti į Londoną ir sugrįž- 
tu. Beje, nesirūpinkit, mes ne visi pasieksim Londoną. 

— O kodėl gi? 

— Todėl, kad kai kurie iš mūsų tikriausiai pasiliks pa- 
keliui. 

— Nejaugi mes vykstame į tikrą žygį? 

— Ir dargi į labai pavojingą, turiu jus įspėti. 

— Po šimts! — sušuko Portas.— Na, jeigu jau mes rizi- 
kuojame netekti galvos, tai aš bent norėčiau žinoti, už ką? 

— Ar daug iš to laimėsi? — paklausė Atas. 

— Vis dėlto, — pareiškė Aramis,— aš pritariu Portui. 

— O karalius ar pratęs jums duoti ataskaitą? Ne. Jis 
tiesiog sako jums: ponai, Gaskonijoj ar Flandrijoj kovojama, 
traukite į kovą, ir jūs einate. Už ką? Dėl to jūs sau nė gal- 
vos nekvaršinat. 

— D'Artanjanas teisus,— tarė Atas.— Štai trys mūsų 
atostogų leidimai, kuriuos atsiuntė ponas de Trevilis, ir trys 
šimtai pistolių, kuriuos nežinau kas atsiuntė. Eime žūti ten, 
kur mus siunčia. Ar verta tiek daug klausinėti? D'Artanja- 
nai, aš pasiruošęs vykti su tavim. 

— Ir aš, — pritarė Portas. 

— Ir aš, — sutiko Aramis.— Beje, aš mielai išvykstu iš 
Paryžiaus: man reikia šiek tiek išsiblaškyti. 

— Na, progų išsiblaškyti turėsite, ponai. Būkite ra- 
mūs! — užtikrino d'Artanjanas. 

— O dabar sakyk, kada išvykstame? — paklausė Atas. 

— Tuojau pat, — atsakė d'Artanjanas.— Negalima gaišti 
nė minutės. 

— Ei, Grimo, Planše, Musketonai, Bazenai! — šūktelėjo 
keturi jaunuoliai savo tarnus.— Ištepkite batus ir atveskite 
arklius! 

Anuomet kiekvienas muškietininkas savo ir tarno arklį 
laikė vyriausioje būstinėje, tarsi kareivinėse. 

Planše, Grimo, Musketonas ir Bazenas paskubomis iš- 
bėgo. 

— Dabar paruoškime žygio planą,— tarė Portas.— Kur 
pirmiausia vykstame? 

— Į Kale,— atsakė D'Artanjanas.— Tai tiesiausias ke- 
lias į Londoną. 

— Jeigu taip, — pradėjo Portas,— tai šit kokia mano 
nuomonė. 

— Keturi žmonės, keliaują drauge, gali sukelti įtarimą. 
D'Artanjanas kiekvienam iš mūsų nurodys, ką daryti. Aš 
1išjosiu pirmas Bulonės link kelio apžiūrėti. Atas išjos po 
dviejų valandų Amjeno keliu; Aramis seks paskui mus pro 
Nuajoną, o pats d'Artanjanas jos tuo keliu, kuriuo norės, 
persivilkęs Planše drabužiais; tuo tarpu Planše jos su mu- 
mis, apsivilkęs d'Artanjano gvardiečių dalinio uniforma. 

— Ponai,— tarė Atas,— o aš manau, kad panašaus rei- 
kalo niekad neverta pavesti tarnams; net bajoras kartais gali 
išduoti paslaptį, o tarnas beveik visuomet ją parduoda. 

— Porto planas man atrodo nevykęs, — pareiškė d'Artan- 
janas,— todėl, kad aš nė pats nežinau, ką turiu jums nuro- 
dyti. Aš gabenu laišką, štai ir viskas. Neturiu ir negaliu 
padaryti trijų šio laiško nuorašų, nes jis užantspauduotas. 
Tad, mano manymu, reikia joti visiems kartu. Tas laiškas 
čia, šitoje kišenėje.— Ir jis parodė, kurioje kišenėje laiš- 
kas.— Jei mane užmuš, vienas iš jūsų paims jį, ir jūs keliau- 
site toliau; jei ir jį užmuš, ateis eilė antram, ir taip toliau. 
Kad bent vienas atvyktų į vietą. Štai kas svarbu. 

— Bravo, d'Artanjanai! Pritariu tavo nuomonei, — tarė 
Atas.— Pagaliau reikia būti nuosekliems. Aš vykstu į mau- 
dykles, jūs mane lydite. Vietoj Foržo vandenų aš vykstu 
į pajūrį — juk aš galiu laisvai pasirinkti. Sakysime, mus 
nori sulaikyti, — aš parodau pono de Trevilio laišką, o jūs 
atostogų leidimus. Mus puola — mes ginamės, mus teisia, 
o mes atkakliai tvirtiname, kad neturėjome kito tikslo, kaip 

keletą kartų pasinerti į jūrą. Su keturiais žmonėmis skyrium 
lengva susidoroti, o keturi žmonės drauge — tai jau būrys. 
Mes savo keturis tamus apginkluosime pistoletais ir muškie- 
tomis; tegul prieš mus pasiųs armiją — mes stosime į mūšį, 
o kas išliks gyvas, kaip sako d'Artanjanas, tas nugabens 
laišką. 

— Gerai pasakyta! — sušuko Aramis.— Tu ne. dažnai 
kalbi, Atai, bet kai prabyli, tai lyg šventas Jonas Auksabur- 
nis. Aš priimu Ato planą. O tu, Portai? 

— Ir aš, — atsakė Portas, — jei d'Artanjanas jam pritaria. 
D'Artanjanui pavestas laiškas, todėl jis savaime yra šio žygio 
vadas; tegul jis sprendžia, o mes vykdysime. 

— Tad štai, — tarė d'Artanjanas,— aš nusprendžiau, kad 
mes priimame Ato planą ir po pusvalandžio išvykstame. 

— Priimta! — choru sušuko trys muškietininkai. 

Tr kiekvienas, ištiesęs ranką, atsiskaitė iš maišelio po sep- 
tyniasdešimt penkis pistolius ir ėmė ruoštis sutartą valandą 
1šjoti. 


XX 4 KELIONĖ 


Antrą valandą ryto mūsų keturi nuotykių ieškotojai išvy- 
ko iš Paryžiaus pro Sen-Deni vartus. Kol dar buvo naktis, 
jie jojo tylėdami; prieš savo valią jie nesmagiai jautėsi tam- 
soje, ir visur jiems vaidenosi spąstai. 

Bet vos sušvito pirmieji dienos spinduliai, draugų liežu- 
viai atsirišo: kartu su saule grįžo ir linksmumas. Jie jautėsi 
tarytum kautynių išvakarėse: širdys stipriau plakė, akys juo- 
kėsi. Buvo jaučiama, kad gyvenimas, su kuriuo, gal būt, teks 
atsisveikinti, vis dėlto yra neblogas dalykas. 

Tiesą sakant, raitelių būrys atrodė gan įspūdingai: juodi 
muškietininkų arkliai, tvirta jų eisena — eskadrone įgytas 
šių kilnių kario bičiulių įprotis eiti lygiu žingsniu — būtų 
savaime išdavę net griežčiausiai saugojamą inkognito. 

Užpakaly sekė tarnai, apsiginklavę iki dantų. 

Viskas sekėsi gerai iki Šantilji, kur jie atvyko apie aštun- 
tą valandą ryto. Čia reikėjo papusryčiauti. Jie nušoko nuo 
žirgų prie viešbučio, kurio iškaboje buvo atvaizduotas šv. 
Martynas, atiduodąs elgetai pusę savo apsiausto. Tarnams 
buvo įsakyta nenubalnoti arklių ir būti pasiruošusiems tuo- 
jau pat joti toliau. 

Draugai įėjo į bendrą kambarį ir susėdo už stalo. 

Prie to paties stalo sėdėjo ir pusryčiavo kažkoks bajo- 
"ras, ką tik atvykęs Damarteno keliu. Jis užmezgė kalbą apie 
lietų ir gražų orą. Mūsų keleiviai jam atsakė. Jis išgėrė į jų 
sveikatą. Jie mandagiai jam atsilygino tuo pačiu. 

Bet tuo metu, kai Musketonas įėjo pranešti, kad arkliai 
paruošti, ir visi kėlėsi nuo stalo, nepažįstamasis pasiūlė Por- 
tui išgerti į kardinolo sveikatą. Portas atsakė, kad jis noriai 
išgersiąs, jei nepažįstamasis savo ruožtu sutiksiąs išgerti į 
karaliaus sveikatą. Nepažįstamasis sušuko, kad jis nežinąs 
kito karaliaus, išskyrus jo eminenciją. Portas pavadino jį 
girtuokliu. Nepažįstamasis išsitraukė špagą. 

— Jūs kvailai pasielgėt,— tarė Atas.— Bet nieko nepa- 
darysi, dabar jau vėlu trauktis atgal. Nukaukite šį žmogų ir 
kaip galima greičiau pasivykite mus. 

Ir visi trys, užšokę ant arklių, pasileido joti, kiek tik 
arkliai įkabina, o tuo tarpu Portas žadėjo priešininkui pra- 
kiurdinti jį visais fechtavimosi mene žinomais būdais. 

— Vieno jau nebėra! — nušuoliavęs penkis šimtus žings- 
nių, tarė Atas. 

— Bet kodėl šis žmogus prikibo prie Porto, o ne prie 
kurio nors kito? — paklausė Aramis. 

— Todėl, kad Portas kalbėjo garsiau už kitus, ir anas 
7į palaikė vadu, — atsakė d'Artanjanas. 

— Aš visuomet sakiau, kad šis gaskonas yra išminties 
šaltinis, — sumurmėjo Atas. 

Ir keleiviai nujojo toliau. 

Prijoję Bove, jie dviem valandom sustojo, norėdami duo- 
ti arkliams atsikvėpti ir Porto palaukti. Po dviejų valandų, 
nesulaukę Porto nei jokios žinios apie jį, vėl iškeliavo. 

Už mylios nuo Bove, toje vietoje, kur kelias suspaustas 

tarp dviejų atšlaičių, jie pamatė aštuonis ar dešimt žmonių, 
kurie, naudodamiesi tuo, kad šioje vietoje nebuvo grindinio, 
dėjosi taisą kelią, o iš tikrųjų kasė duobes ir gilino patižu- 
sias provėžas. 

Aramis, bijodamas šitoj dirbtinėj makalynėj susipurvinti 
batus, šiurkščiai juos apibarė. Atas norėjo jį sulaikyti, bet 
buvo per vėlu. Darbininkai ėmė tyčiotis iš keleivių ir savo 
įžūlumu išvedė iš kantrybės net šaltakraujį Atą, kuris tiesiai 
ant vieno iš jų pavarė savo arklį. 

Tada visi tie žmonės pasitraukė į griovį ir čiupo ten pa- 
slėptas muškietas. Dėl to mūsų septyniems keleiviams teko 
pereiti tiesiog per ugnį. Aramiui kulka pataikė į petį, o Mus- 
ketonui įstrigo į minkštąją vietą, žemiau strėnų. Tačiau tik 
jis vienas nukrito nuo arklio, bet ne todėl, kad būtų buvęs 
sunkiai sužeistas, o dėl to, kad, negalėdamas pamatyti žaiz- 
dos, jis, be abejo, laikė ją daug pavojingesne, negu ji buvo 
iš tikrųjų. 

— Tai spąstai, — tarė d'Artanjanas.— Nešaudykim ir jo- 
kim pirmyn. 

Aramis, kad ir sužeistas, įsikibo į karčius savo žirgui, 
kuris nunešė jį paskui kitus. Musketono arklys taip pat juos 
prisivijo ir šuoliavo greta. 

— Dabar turėsim atsarginį arklį, — tarė Atas. 

— Aš mieliau pasiinkčiau skrybėlę,— atsakė d'Artanja- 
nas.— Kulka manąją nusviedė. Laimė, kad joje nebuvo 
laiško. 

— Po šimts! Jie nužudys vargšą Portą, kai jis jos pro 
šalį, — pareiškė Aramis. 

— Jei Portas tvirtai stovėtų ant kojų, jis būtų jau mus 
pasivijęs,— atsakė Atas.— Matyt, bekovodamas girtuoklis 
1šs1pagiriojo. 

Ir jie šuoliavo dar porą valandų, nors arkliai buvo tokie 
pavargę, jog rimtai galėjai nuogąstauti, kad jie netrukus 
visai sustos. 

Keleiviai pasuko į šalinį kelią, ūkėdamiesi tuo būdu su- 
tikti mažiau kliūčių, bet, pasiekus Krevkerą, Aramis pareiš- 
kė nebegalįs toliau keliauti. Iš tikrųjų, nors iš elegantiškos 

išvaizdos ir mandagių manierų taip neatrodė, bet jis galėjo 
atvykti iki šios vietos tik todėl, kad buvo nepaprastai iš- 
tvermingas. Jis tolydžio balo, ir reikėjo jį prilaikyti, kad 
nenukristų nuo arklio. Draugai nukėlė Aramį prie smuklės 
durų, paliko drauge su juo Bazeną, kuris šiaipjau usirėmi- 
muose daugiau kliudė, negu padėjo, ir iškeliavo toliau, tikė- 
damiesi pernakvoti Amjene. 

— Po velnių! — tarė Atas, kada like vienudu su d'Artan- 
janu ir dviem tarnais, Grimo ir Planše, jie vėl išjojo į ke- 
lią.— Po velnių! Daugiau manęs nebeapgaus, ir duodu žodį, 
kad iki pat Kale niekas nebeprivers manęs nei prasižioti, nei 
špagos ištraukti. Prisiekiu. . . 

— Nesisaikstyk,— tarė d'Artanjanas,— o šuoliuokim, jei 
tik mūsų arkliai dar neša. 

Ir keleiviai surėmė pentinais arklius, kurie, taip ener- 
gingai paraginti, atgavo jėgas. Vidurnaktį jie atjojo į Amje- 
ną 1r sustojo „Auksinės lelijos“ viešbutyje. 

Šeimininkas atrodė padoriausias žmogus pasaulyje ir su- 
tiko keleivius, laikydamas vienoje rankoje žvakide, o kitoje 
naktinę kepuraitę. Jis norėjo patalpinti abu svečius pui- 
kiuose kambariuose, kiekvieną atskirai. Deja, šie kambariai 
buvo visai priešinguose namo galuose. D'Artanjanas ir Atas 
atsisakė. Šeimininkas pareiškė nebeturįs kitų kambarių, ku- 
rie būtų tinkami jų prakilnybėms. Bet keleiviai atsakė mie- 
gosią bendrame kambaryje, ant čiužinių, patiestų žemėje. 
Šeimininkas spyrėsi, bet keleiviai nenusileido. Teko paten- 
kinti jų pageidavimus. 

Vos tik jie spėjo pasikloti sau patalus ir užremti duris, 
kažkas iš kiemo pasibeldė į langinę. Jie paklausė, kas ten, 
pažino savo tarnų balsus ir atidarė langą. 

Iš tikrųjų, tai buvo Planše ir Grimo. 

— Arkliams saugoti užtenka vieno Grimo,— pareiškė 
Planše.— Jei ponai leis, aš atsigulsiu čia skersai durų. Tuo 
būdu jie bus tikri, kad niekas prie jų neprieis. 

— O ant ko gi tu atsigulsi? — paklausė d'Artanjanas. 

— Štai mano patalas,— atsakė Planše. 

Ir jis parodė šiaudų kūlį. 

— Eikš, — tarė d'Artanjanas. — Tavo tiesa; šeimininko 
veidas man nepatinka, perdaug jau jis saldus. 

— Ir man jis nepatinka, — pritarė Atas. 

Planše įlipo pro langą ir atsigulė skersai durų, o Grimo 
nuėjęs užsidarė arklidėj, pažadėjęs, kad penktą valandą ry- 
to visi keturi arkliai būsią pabalnoti. 

Naktis praėjo gana ramiai. Tik apie antrą valandą kaž- 
kas bandė atidaryti duris, bet Planše tuojau pat pabudo ir 
suriko: „Kas ten?“ Jam kažkas atsakė apsirikęs ir nuėjo. 

Ketvirtą valandą pasigirdo baisus triukšmas arklidėse. 
Grimo norėjo pažadinti arklininkus, o tie ėmė jį mušti. Ati- 
darę langą, keleiviai pamatė vargšą vaikiną gulintį be sąmo- 
nės, šakiakočiu perskelta galva. 

Planše nuskubėjo į kiemą ir norėjo pabalnoti arklius. 
Bet arkliai buvo visiškai suplukę ir nusivarę. Tik vienas Mus- 
ketono arklys, praeitą dieną bėgęs penkias, šešias valandas 
be jojiko, būtų galėjęs dar tęsti kelionę, bet per keistą apsi- 
rikimą veterinorius, matyt, pakviestas šeimininko arkliui nu- 
leisti kraujo, atliko šią paslaugą Musketono arkliui. 

Visa tai pradėjo kelti nerimą: tos bėdos, sekančios viena 
po kitos, galėjo būti atsitiktinės, bet taip pat galėjo būti ir 
suokalbio išdava. Atas ir d'Artanjanas išėjo iš viešbučio, tuo 
tarpu Planše nuėjo pasiteirauti, ar negalima būtų kur apy- 
linkėje nupirkti trejeto arklių. Prie vartų stovėjo du pabal- 
noti, pailsėję ir stiprūs arkliai, kokių kaip tik ir reikėjo. Jis 
paklausė, kur yra jų savininkai. Jam buvo atsakyta, kad jie 
nakvoję šiame viešbutyje ir dabar atsiskaitą su šeimininku. 

Atas nuėjo sumokėti už nakvynę, o d'Artanjanas ir Plan- 
še stovėjo prie lauko durų. Šeimininkas buvo nuošaliame, 
žemame kambaryje, į kurį paprašė ir Atą. 

Neįtardamas nieko bloga, Atas įėjo, išsiėmė du pistolius 
ir padavė šeimininkui. Šis sėdėjo prie rašomojo stalo, kurio 
vienas stalčius buvo ištrauktas. Paėmęs iš Ato pinigus ir pa- 
vartęs juos rankoje, jis staiga sušuko, kad pinigai esą netik- 
ri, ir pasakė reikią jį ir jo draugą suimti už netikrų pinigų 
dirbimą. 


15 Trys muškietininkai I 

— Niekšel — sušuko Atas, artindamasis prie jo.— Aš 
tau ausis nukaposiu. 

Tą akimirksnį keturi iki dantų ginkluoti vyrai įsiveržė 
pro šonines duris ir puolė Atą. 

— Aš patekau į spąstus! — iš visų jėgų suriko Atas.— 
Bėk, d'Artanjanai, spausk! — ir jis dukart iššovė iš pistoleto. 

D'Artanjanui ir Planše nereikėjo dusyk kartoti. Jie atrišo 
prie vartų stovinčius arklius, šoko ant jų ir, paspaudę penti- 
nais, pasileido šuoliais. 

— Ar nežinai, kas atsitiko Atui? — paklausė d'Artanja- 
nas šuohuodamas. 

— Ak, pone! — atsakė Planše.— Aš mačiau, kaip du 
krito nuo jo šūvių, ir pro stiklines duris man pasirodė, kad 
Tis kirtosi su kitais dviem. 

— Narsuolis Atas! — sušnabždėjo d'Artanjanas.— Ir kai 
pagalvoji, kad reikia jį šitaip palikti! .. Pagaliau už dviejų 
žingsnių, gal būt, ir mūsų laukia toks pat likimas. Pirmyn, 
Planše, pirmyn! Tu drąsus vyras! 

— Aš jums sakiau, pone,— atsakė Planše,— kad pikar- 
dietį pažinsi ne iš karto. Be to, aš čia savam krašte, ir tai 
mane padrąsina. 

Ir, dar smarkiau paraginę arklius, jie, niekur nesustoję, 
atvyko į Sent-Omerą. Sent-Omere jie davė arkliams atsikvėp- 
ti, nepaleisdami iš rankų pavadžio, nes bijojo, kad vėl kas 
neatsitiktų, ir čia pat, stovėdami gatvėje, truputį užkando, 
o paskui nujojo toliau. 

Liko tik šimtas žingsnių ligi Kale vartų, bet krito d'Ar- 
tanjano arklys, ir nebegalima buvo jo pakelti. Iš jo akių ir 
šnervių pasipylė kraujas. Beliko Planše arklys, bet ir tas 
sustojo lyg įbestas, ir nieku būdu nebebuvo galima jo pa- 
varyti. 

Laimė, kaip sakėme, jie buvo už šimto žingsnių nuo 
miesto. Palikę arklius ant vieškelio, abu nubėgo į uostą. Plan- 
še atkreipė d'Artanjano dėmesį į kažkokį bajorą ir jo tarną, 
einančius per penkiasdešimt žingsnių pirma jų. 

Jie greit pasivijo šį bajorą, kuris, matyt, labai skubėjo. 


226 


Jo aukšti auliniai batai buvo dulkėti, ir jis teiravosi, ar ne- 
galėtų tuoj pat išplaukti į Angliją. 

— Tai būtų visiškai lengva, — atsakė išplaukti pasiruo- 
šusio laivo kapitonas, — bet šį rytą gautas įsakymas neišleisti 
nieko be atskiro pono kardinolo leidimo. 

— Aš tokį leidimą turiu,— atsakė bajoras, ištraukdamas 
iš kišenės raštą.— Štai jis. 

— Duokite jį vizuoti uosto viršininkui, — tarė kapito- 
nas,— ir malonėkite plaukti su manim. 

— Kur galima rasti uosto viršminką? 

— Jis savo namuose, užmiesty. 

— O kur tie jo namai? 

— Ketvirtis mylios nuo miesto. Štai žiūrėkit! — matyti 
iš čia, ten, anos kalvos papėdėje, tasai su skalūno stogu. 

— Gerai! — pasakė atvykėlis. 

Ir, savo tarno lydimas, jis pasuko keliu į uosto viršininko 
namus. 

D'Artanjanas ir Planše sekė paskui jį, atsilikę per penkis 
šimtus žingsnių. 

Išėjus iš miesto, d'Artanjanas pagreitino žingsnį ir prisi- 
vijo bajorą giraitės pakrašty. 

— Pone,— tarė jam d'Artanjanas,— man rodos, jūs la- 
bai skubate? 

— Labai skubu, pone. 

— Man labai gaila,— tęsė d'Artanjanas,— bet kadangi 
ir aš labai skubu, tad norėjau jus prašyti vienos paslaugos. 

— Kokios? 

— Leiskite man eiti pirmam. 

— Negaliu, pone,— atsakė bajoras.— Aš nujojau šešias- 
dešimt mylių per keturiasdešimt keturias valandas ir rytoj 
vidurdienį turiu būti Londone. 

— Aš atlikau tą pat kelią per keturiasdešimt valandų ir 
ryt dešimtą valandą ryto turiu būti Londone. 

— Labai gaila, pone, bet aš atvykau pirmas ir neisiu 
antras. 

— Labai gaila, pone, bet aš atvykau antras ir eisiu 
pirmas. 

— Aš karaliaus reikalu! — sušuko bajoras. 

— Aš savo reikalu! — atsakė d'Artanjanas. 

— Bet, man rodos, jūs ieškote priekabių. 

— O ko gi daugiau? 

— Ko jums reikia? 

—- Norite žinoti? 

— Žinoma. 

— Tad štai: aš noriu to leidimo, kurį jūs turte. Mat, aš 
neturiu, o man jo labai reikia. 

— Aš manau, kad jūs juokaujate. 

— Aš niekad nejuokauju. 

— Praleiskite mane. 

— Ne, jūs nepraeisite! 

— Mano mielas šaunus jaunuoli, aš jums praskelsiu gal- 
vą! Ei, Liubenai! Pistoletus! 

— Planše,— tarė d'Artanjanas.— Sutvarkyk tarną, o aš. 
susidorosiu su ponu. | 

Pirmojo pasisekimo padrąsintas, Planše šoko ant Liube- 
no ir, būdamas stiprus bei vikrus, paguldė jį ant menčių ir 
prirėmė keliu krūtinę. 

— Baikite savo darbą, pone,— pasakė Planše.— Aš sa- 
vąjį baigiau. . 

Tai matydamas, bajoras išsitraukė špagą ir puolė d'Artan- 
janą, bet jis susidūrė su įgudusiu priešininku. 

Per tris sekundes d'Artanjanas kirto jam tris špagos smū- 
gius, po kiekvieno kirčio sakydamas: 

— Šitas už Atą! Šis už Portą! O šis už Aramį. 

Po trečio smūgio bajoras sudribo kaip maišas. 

D'Artanjanas pamanė, kad jis nebegyvas ar bent apalpęs, 
ir prisiartino paimti leidimo. Bet tuo metu, kai jis tiesė ran- 
ką, norėdamas apieškoti jo kišenes, sužeistasis, kuris buvo 
nepaleidęs iš rankų špagos, dūrė smaigaliu jam į krūtinę, 
sakydamas: 

— O šis jums. 

— O šis už mane! Paskutinis užsigardžiavimui! — sušu- 
ko įsiutęs d'Artanjanas, prismeigdamas jį prie žemės ketvirtu 
špagos smūgiu į pilvą. 

Šį kartą bajoras užmerkė akis ir neteko sąmonės. 

Iškrėtęs kišenę, kurion matė įdedant leidimą, d'Artanja- 
nas pasiėmė jį sau. Leidimas buvo išduotas grafo de Vardo 
vardu. 

Metęs paskutinį žvilgsnį į gražų jaunuolį, kuriam tebuvo 
vos dvidešimt penkeri metai ir kurį jis ruošėsi šitaip palikti 
gulintį be sąmonės, o, gal būt, ir visai negyvą, d'Artanjanas 
atsiduso, pagalvojęs apie keistą likimą, verčiantį žmones žu- 
dyti kits kitą dėl svetimų interesų ir dažnai dėl tokių žmo- 
nių, kurie net nežino apie jų egzistavimą. 

Tačiau netrukus šias mintis nutraukė Liubenas, kuris 
kiek įstengdamas bliovė, šaukdamasis pagalbos. 

Planše griebė jį už gerklės ir iš visų jėgų suspaudė. 

— Pone,— tarė jis,— kol aš jį šitaip laikysiu, jis neban- 
dys šaukti, esu tikras. Bet vos tik aš jį paleisiu, jis tučtuojau 
vėl ims klykti. Matau, kad jis normandietis, o normandiečiai 
užsispyrę. 

Iš tikrųjų, kad ir kaip tvirtai spaudžiamas, Liubenas vis 
dar tebemėgino išrėkti kažkokius garsus. 

— Palauk! — tarė d'Artanjanas. 

Ir, paėmęs nosinę, užkimšo jam burną. 

— Dabar,— pasiūlė Planše,— pririškime jį prie medžio. 

Sąžiningai atlikę šį darbą, jie atvilko grafą de Vardą prie 
jo tarno. Jau pradėjo temti, todėl buvo aišku, kad sužeista- 
jam ir pririštajam prie medžio teks likti miškelyje iki ry- 
tojaus. 

— O dabar,— pasakė d'Artanjanas, — pas uosto virši- 
ninką! 

— Bet jūs, rodos, sužeistas? — paklausė Planše. 

— Niekai! Rūpinkimės tuo, kas skubiausia, o paskui 
žiūrėsime mano žaizdos, kuri, tiesą pasakius, neatrodo man 
labai pavojinga. 

Ir sparčiais žingsniais abu pasileido į gerbiamojo virši- 
ninko namus. 

Jam buvo pranešta, kad atvykęs ponas grafas de Vardas. 

D'Artanjaną tuoj įvedė į kabinetą. 

— Jūs turite leidimą su kardinolo parašu? — paklausė 
viršininkas. 

— Taip, pone,— atsakė d'Artanjanas,— štai jis. 

— O! Jis visiškai pagal taisykles ir dar su puikia reko- 
mendacija. 

— Tai visai natūralu, — tarė d'Artanjanas.— Aš esu vie- 
nas iš jo ištikimiausiųjų. 

— Atrodo, kad jo eminencija nori sutrukdyti kažkam 
patekti į Angliją? 

— Taip, vienam bearniškiui bajorui, pavarde d'Artanja- 
nas, kuris išvyko iš Paryžiaus su trimis savo draugais, ketin- 
damas pasiekti Londoną. 

— Ar jūs jį pažįstate asmeniškai? — paklausė virši- 
ninkas. 

— Ką? 

— Tą d'Artanjaną? 

— Puikiausiai. 

— Nurodykit man visas jo žymes. 

— Nieko nėra lengviau. 

Ir d'Artanjanas iki smulkiausių bruoželių pateikė grafo 
de Vardo žymes. 

— Ar jis vyksta su tarnu? 

— Taip, jį lydi tarnas, vardu Liubenas. 

— Jie bus sekami, ir, jei pavyks juos sučiupti, jo emi- 
nencija gali būti ramus: mes juos pristatysime į Paryžių su 
gera apsauga. 

— Ir tuo jūs, pone viršininke,— pareiškė d'Artanja- 
nas,— pelnysite kardinolo malonę. 

— Ar sugrįžę jūs matysite jį, ponas grafe? 

— Be jokios abejonės. 

— Malonėkite pasakyti jam, kad aš esu jo ištikimas 
tarnas. 

— Būtinai pasakysiu. 

Ir, džiaugdamasis šiuo pažadu, viršininkas patvirtino lei- 
dimą ir padavė d'Artanjanui. 

D'Artanjanas, nebegaišdamas laiko meiliems žodžiams, 

nusilenkė viršininkui, padėkojo ir išėjo. 

Atsidūrę lauke, d'Artanjanas su Planše pasileido tekini 
ir, didele užuolanka apėję miškelį, sugrįžo į miestą pro kitus 
vartus. 

Laivas tebestovėjo, pasiruošęs išplaukti. Prieplaukoje 
laukė kapitonas. 

— Na, kaip? — paklausė jis, pamatęs d'Artanjaną. 

— Štai mano leidimas, pasirašytas uosto viršininko. 

— O tasai kitas bajoras? 

— Jis šiandien neplauks,— atsakė d'Artanjanas.— Bet 
nesirūpinkit, aš apmokėsiu kelionę už abu. 

— Jei taip, galime keliauti, — pareiškė kapitonas. 

— Keliaukime! — pakartojo d'Artanjanas. 

Ir abu su Planše įšoko į valtį. Po penkių minučių jie jau 
buvo laive. 

Ir kaip tik laiku. Nuplaukus pusę mylios, d'Artanjanas 
pamatė šviesos blykstelėjimą ir išgirdo šūvį. 

Tai buvo patrankos šūvis, skelbiąs, jog uostas uždaromas. 

Reikėjo pasirūpinti žaizda. Laimė, kaip ir manė d'Artan- 
janas, ji buvo nelabai pavojinga. Špagos smaigalys pataikė 
į šonkaulį ir nuslydo paviršiumi. Marškiniai tuoj prilipo prie 
žaizdos, ir išsiveržė vos keli lašai kraujo. 

Bet d'Artanjanas buvo mirtinai išvargęs. Ant denio jam 
patiesė čiužinį, ir jis, kritęs ant jo, užmigo. 

Kitą dieną auštant jie buvo tik už trijų keturių mylių 
nuo Anglijos kranto. Per visą nakų pūtė silpnas vėjas, ir 
laivas plaukė gana lėtai. 

Dešimtą valandą laivas išmetė inkarą Duvro uoste. 

Pusė vienuoliktos d'Artanjanas įžengė į Anglijos kran- 
tą ir sušuko: 

— Pagaliau aš čia! 

Tačiau tai buvo dar ne viskas — reikėjo pasiekti Londo- 
ną. Anglijoje paštas buvo gerai sutvarkytas. D'Artanjanas ir 
Planše pasisamdė po arklį, o kelią jiems rodė palydovas. Ket- 
virtą valandą jie atvyko prie sostinės vartų. 

D'Artanjanui Londonas nebuvo pažįstamas, be to, jis ne- 
mokėjo nė žodžio angliškai, bet jis ant popieriuko parašė 
Bekingemo vardą, ir žmonės jam nurodė hercogo rūmus. 

Hercogas su karalium buvo išvykęs į Vindzorą medžioti. 

D'Artanjanas išsikvietė patikimą hercogo kamerdinerį, 
kuris, lydėdamas hercogą visose kelionėse, puikiai kalbėjo 
prancūziškai. D'Artanjanas jam pasakė atvykęs iš Paryžiaus 
tokiu reikalu, kuriuo sprendžiamas gyvybės ir mirties klau- 
simas, ir kad jam tučtuojau reikią pasikalbėti su hercogu. 

D'Artanjanas kalbėjo taip įtikinamai, jog Patrikas, — taip 
vadinosi šis ministro ministras,— nė valandėlės neabejojo. 
Jis tučtuojau liepė pabalnoti du arklius ir pats sutiko paly- 
dėti jaunąjį gvardieų. Planše buvo nukeltas nuo arklio vi- 
siškai sustyręs. Vargšas vaikinas jautėsi leisgyvis 1š nuovar- 
gio, o d'Artanjanas atrodė tarsi geležinis. 

Atvykę į pilį, jie sužinojo, kad karalius ir Bekingemas 
už dviejų trijų mylių su sakalais medžioja pelkėse. 

Po dvidešimt minučių jie jau buvo nurodytoj vietoj. Ne- 
trukus Patrikas išgirdo hercogo balsą. Jis šaukė savo sakalą. 

— Kaip man pranešti hercogui, kas atvyko? — paklau- 
sė Patrikas. 

— Pasakykit: jaunuolis, kuris vieną vakarą norėjo susi- 
vaidyti su juo ant Naujojo tilto, priešais Samaritietę. 

— Keista rekomendacija. 

— Matysite, kad ji yra ne blogesnė už kitas. 

Patrikas pavarė šuoliu arklį, pasivijo hercogą ir minėtais 
„žodžiais pranešė jam, kad jo laukiąs pasiuntinys. 

Bekingemas tučtuojau suprato, kad kalbama apie d'Artan- 
janą, Ir numanydamas, kad Prancūzijoje atsitiko kas nors 
svarbaus ir apie tai jam pranešama, jis tik paklausė, kur 
yra tas žmogus, atvežęs jam žinią. Iš tolo pažinęs gvardiečio 
uniformą, jis paleido arklį šuoliu ir tiesiai prijojo prie d'Ar- 
tanjano. Patrikas iš mandagumo pasitraukė į šalį. 

— Ar tik neatsitiko kokia nelaimė karalienei? — sušuko 
Bekingemas, tuo šūksniu atskleisdamas visą savo rūpestį ir 
meilę. 

— Nemanau, bet spėju, kad jai gresia didelis pavojus, 
iš kurio ją gali išgelbėti tik jūsų šviesybė. 

— Aš? — sušuko Bekingemas.— Kaip! Nejaugi aš hū- 

čiau toks laimingas, kad galėčiau jai kuo nors patarnauti! 
Kalbėkite! Kalbėkite! 

— Štai laiškas, — pasakė d'Artanjanas. 

— Laiškas? Kas jį siunčia? 

— Manau, kad josios didenybė. 

— Josios didenybė! — pakartojo Bekingemas, taip išbal- 
damas, jog d'Artanjanas pamanė, kad jis tuoj apalps. 

Hercogas perlaužė antspaudą. 

— O kas čia? — paklausė jis, rodydamas d'Artanjanui 
vietą, kur laiškas buvo kiaurai perdurtas. 

— Ak! — atsakė d'Artanjanas,— aš nė nemačiau. Matyt, 
jį prakiurdė grafo de Vardo špaga, smigdama man į krūtinę. 

— Jūs sužeistas? — paklausė Bekingemas. 

— Niekai! — atsakė d'Artanjanas.— Tik įbrėžimas. 

— O dangau! Ką aš perskaičiau! — sušuko hercogas.— 
Patrikai, pasilik čia arba geriau surask karalių, kur jis be- 
būtų, ir pasakyk jo didenybei, kad aš nuolankiai jį prašau 
man atleisti, nes nepaprastai svarbus reikalas šaukia mane 
į Londoną. Jokime, pone, jokime. 

Ir jie abu šuoliais pasileido į sostinę. 


XXI 6 GRAFIENĖ VINTER 


Kelyje hercogas išsiteiravo iš d'Artanjano, jei ne visa, 
kas atsitiko, tai bent visa, ką d'Artanjanas žinojo. Sugretin- 
damas tai, ką išgirdo iš jaunuolio lūpų, su savo paties prisi- 
minimais, jis galėjo susidaryti gana aiškų vaizdą, kokia rim- 
ta toji padėtis, kurią nurodė ir karalienės laiškas, nors ir 
labai trumpas ir miglotas. Bet labiausiai jį stebino tai, kad 
kardinolas, turįs tokių svarbių priežasčių neleisti šiam jau- 
nuoliui įkelti koją Anglijon, nesugebėjo kelyje jo sulaikyti. 
Atsakydamas į šį hercogo stebėjimąsi, d'Artanjanas papasa- 
kojo jam, kokių buvo griebtasi saugumo priemonių ir kaip 
jis buvo priverstas palikti kelyje sužeistus ir krauju paplū- 
dusius tris savo draugus, kurių pasiaukojimo dėka jam pa- 
vyko pasprukti, gavus tik vieną špagos smūgį, kuris pervėrė 

karalienės laišką ir už kurį jis taip baisiai atlygino ponui 
de Vardui. Klausydamasis d'Artanjano, kuris visa tai pasa- 
kojo itin paprastai, hercogas kartkartėmis nustebusiu žviląs- 
niu pasižiūrėdavo į jaunuolį, tarsi negalėdamas »uprasti, kaip 
toks atsargumas, drąsa ir pasiaukojimas gali derintis su vei- 
du, dar neišgyvenusiu nė dvidešimties metų. 

Arkliai lėkė kaip vėjas, ir po kelių minučių jie jau buvo 
prie Londono vartų. D'Artanjanas manė, kad, atvykės į mies- 
tą, hercogas ims lėčiau joti, tačiau šis ir toliau dūmė lyg 
pašėlęs, mažai tesirūpindamas, kad gali užlėkti ant pasi- 
pynusių žmonių. Iš tikrųjų, jojant per Siti du ar tris kartus 
taip ir atsitiko, bet Bekingemas net nepasuko galvos pasižiū- 
rėti, kas ištiko tuos, kuriuos jis parbloškė. D'Artanjanas sekė 
įkandin, iš visų pusių girdėdamas šauksmus, kurie skambėjo. 
lyg prakeiksmai. 

Įjojes į savo rūmų kiemą, Bekingemas nušoko nuo arklio, 
užmetė pavadį jam ant kaklo ir, palikęs j Tį vieną patį, pasilei- 
do į prieangį. D'Artanjanas pasekė juo, nors truputį ir neri- 
mavo dėl tų kilnių gyvulių, kuriuos jau išmoko vertinti. 
Kaip jis nudžiugo, pamatęs, kad trys ar keturi tarnai jau 
išbėgo iš virtuvių bei arklidžių ir tuojau nuskubėjo prie 
žirgų. 

Hercogas žengė taip greit, jog d'Artanjanas vos spėjo 
sekti paskui. Jis perėjo keletą labai prabangiai įrengtų me- 
nių, kokių didžiausi Prancūzijos ponai nė įsivaizduoti ne- 
galėjo, 1 ir pagaliau įėjo į miegamąjį, kuris buvo tikras skonio 

ir prabangos | stebuklas. Šio kambario alkove buvo apmušalų 
pusiau paslėptos durys, kurias hercogas atrakino aukso rak- 
teliu, nešiojamu ant kaklo su to paties metalo grandinėle. 
Iš kuklumo d'Artanjanas truputį atsiliko, bet Bekingemas, 
žengdamas per šių durų slenksų, atsigręžė ir, matydamas, 
kad jaunuolis nesiryžta įeiti, pasakė: 

— Įeikite ir, jeigu turėsite 131mės būti priimtas jos dide- 
nybės, pasakykite jai, ką pamatysite. 

Šio kvietimo padrąsintas, d'Artanjanas įžengė paskui her- 
cogą, kuris po to uždarė duris. 

Abu atsidūrė mažoj koplytėlėj, apmuštoj persiškų šilku 

su aukso ataudais ir skaidriai apšviestoj daugybės žvakių. 
Ant kažkokios lyg ir altorius pakylos, po mėlyno aksomo bal- 
dakimu, apvainikuotu baltomis ir raudonomis plunksnomis, 
stovėjo natūralaus dydžio Onos Austrijietės portretas, taip 
tobulai atliktas, jog d'Artanjanas suriko iš nustebimo. Galė- 
Jai pamanyti, kad karalienė tuoj ims ir prabils. 

Ant altoriaus, apačioje portreto, buvo padėta dėžutė su 
deimantų karuliais. 

Hercogas prisiartino prie altoriaus, priklaupė tarsi kuni- 
gas prieš kryžių, o paskui atidarė dėžutę. 

— Imkite,—tarė jis, ištraukdamas iš dėžutės platų mė- 
lyną kaspiną, visą žėrintį deimantais; — štai tie brangūs dei- 
mantai, kuriuos aš prisiekiau pasiimti drauge į karstą. Ka- 
ralienė man juos dovanojo, karalienė ir atsiima: teesie jos 
valia, kaip dievo valia, visados ir visur. 

Paskui vieną po kito jis ėmė bučiuoti šiuos deimantus, 
su kuriais jam dabar reikėjo skirtis. Staiga baisus riksmas 
išsiveržė 1š jo krūtinės. 

— Kas atsitiko? — neramiai paklausė d'Artanjanas.— 
Kas jums, milorde? 

— Viskas žuvo! — sušuko Bekingemas, išblykšdamas 
kaip numirėlis.— Trūksta dviejų deimantų. Štai jų beliko 
tik dešimt. 

— Ar jūs pametėt juos, milorde, ar gal spėjate, kad juos 
kas pavogė? 

— Man juos pavogė,— atsakė hercogas,— ir tai kardi- 
nolo darbas. Štai, matote, kaspinai, ant kurių jie kabojo, nu- 
kirpti žirklėmis. 

— Jei jūs, milorde, galėtumėt numanyti, kas pavogė. .. 
Gal būt, jie dar tebėra to asmens rankose. 

— Palaukite, palaukite! — sušuko hercogas. — Aš juos 
buvau užsidėjęs tik vieną kartą, prieš aštuonias dienas, ka 
"aliaus baliuje, Vindzore. Grafienė Vinter, su kuria aš buvau 
susipykęs, šiame baliuje priėjo prie manes. Šis susitaikini- 
mas buvo tik pavydulingos moters kerštas. Nuo tos dienos 
aš jos nebemačiau. O juk ta moteris yra kardinolo šnipė! 

— Nejaugi jų yra visame pasaulyje?! — sušuko d'Artan- 
janas. 

— O, taip! — atsakė Bekingemas, iš pykčio sukandęs 
dantis.— Taip, jis baisus priešas. O kada bus tasai balius? 

— Kitą pirmadienį. 

— Kitą pirmadienį! Liko dar penkios dienos,— laiko 
daugiau, negu mums reikia. Patrikai! — sušuko hercogas, 
atidarydamas koplytėlės duris.— Patrikai! 

Kamerdineris pasirodė ant slenksčio. 

— Pašauk auksakalį ir sekretorių! 

Kamerdineris dingo, netaręs nė žodžio — matyt, buvo 
įpratęs aklai ir beatodairiškai vykdyti savo pono paliepimus. 

Nors pirmuoju buvo pašauktas auksakalys, bet anksčiau 
atėjo sekretorius. Nenuostabu, nes jisai gyveno čia pat rū- 
muose. Jis rado Bekingemą, sėdintį už stalo miegamajame 
ir savo ranka berašantį kažkokius įsakymus. 

— Ponas Džeksonai,— tarė jam hercogas, — jūs tučtuo- 
jau nuvažiuosite pas lordą kanclerį ir pasakysite, kad aš jam 
pavedu asmeniškai įvykdyti šiuos įsakymus. Aš pageidauju, 
kad jie būtų tuojau paskelbti. 

— Bet ką aš atsakysiu, jei lordas kancleris mane pa- 
klaus, kokios priežastys galėjo paskatinti jūsų šviesybę 
griebtis šitokių nepaprastų priemonių? 

— Kad toks yra mano noras ir kad aš niekam nepriva- 
lau aiškintis dėl savo veiksmų. 

— Ar tokį pat įsakymą lordas kancleris turės perduoti ir 
jo didenybei,— šypsodamasis paklausė sekretorius,— jei 
kartais jo didenybė susidomėtų, kodėl nė vienas laivas ne- 
gali išplaukti iš Didžiosios Britanijos uostų? 

— Jūs teisus, pone,— atsakė Bekingemas.— Tada tegul 
jis pasakys karaliui, kad aš nutariau paskelbti karą, ir tai 
pirmasis mano nedraugiškumo veiksmas prieš Prancūziją. 

Sekretorius nusilenkė ir išėjo. 

— Na, šiuo atžvilgiu jau galime būti ramūs, — tarė Be- 
kingemas, atsigręždamas į d'Artanjaną.— Jei deimantų ka- 
ruliai dar neišsiųsti į Prancūziją, jie pateks ten vėliau už jus. 

— Kaip tai? 

— Aš ką tik paskelbiau įsakymą, kuriuo draudžiama 
išplaukti bet kuriam laivui, esančiam šiuo metu jo didenybės 
uostuose, ir be atskiro leidimo nė vienas jų nedrįs pakelti 
inkaro. 

D'Artanjanas nustebęs pažvelgė į šį žmogų, kuris nen- 
botą, karaliaus jam patikėtą valdžią naudojo savo meilės 
reikalui. Bekingemas iš jaunuolio veido išraiškos suprato jo 
mintis ir nusišypsojo. 

— Taip, — tarė jis,— taip! Ona Austrijietė — mano tik- 
roji karalienė. Vienas jos žodis — ir aš išduočiau savo kraš- 
tą, Išduočiau savo karalių, išduočiau savo dievą. Ji prašė 
mane nesiųsti Larošelės protestantams pagalbos, kurią aš 
mems buvau pažadėjęs, ir aš nesiunčiau. Aš sulaužiau savo 
duotą žodį, bet ar ne vis tiek — juk aš įvykdžiau jos norą. 
Ir sakykite, ar ne dosniai esu atlygintas už savo klusnumą — 
juk už tai aš gavau šį jos portretą! 

D'Artanjanas apstulbo — ant kokių plonų ir nežinomų 
gijų kartais pakimba tautos likimas ir Žmonių gyvenimas. 

Jis dar buvo giliai susimąstęs, kai įėjo auksakalys. Tai 
airis, nepaprastai geras savo amato meistras, kuris pats prisi- 
pažindavo uždirbąs iš hercogo Bekingemo po šimtą tūkstan- 
čių livrų į metus. 

— Pone O'Reili,— tarė hercogas, įsivesdamas jį koply- 
tėlėn,— pasižiūrėkite į šiuos deimantus ir pasakykite man, 
kiek vertas kiekvienas iš jų. | 

Auksakalys vienu patyrusio žmogaus žvilgsniu įvertino 
jų dailų apsodą, apskaičiavo deimantų vertę ir nesvyruoda- 
mas atsakė: 

— Penkiolika šimtų pistolių kiekvienas, milorde. 

— Per kiek dienų būtų galima pagaminti du šitokius dei- 
mantų karulius? Jūs matote, čia dviejų trūksta. 

— Per aštuonias dienas, milorde. 

— Aš užmokėsiu tris tūkstančius pistolių už kiekvieną. 
Man jų reikia poryt. 

— Bus padaryta, milorde. 

— Jūs esate nepaprastai brangus žmogus, pone O'Reili. 
Bet tai dar ne viskas: šių deimantų negalima niekam patikėti. 
Reikia, kad jie būtų pagaminti šiuose rūmuose. 

— Neįmanoma, milorde. Aš tik vienas galiu padaryti 
juos tokius, kad niekas nepastebėtų jokio skirtumo tarp nau- 
jų ir senų. 

— Ne, mielasis pone O'Reili; jūs esate mano belaisvis 
ir net norėdamas negalėtumėt dabar išeiti iš mano rūmų. 
Taigi ryžkitės. Nurodykite man savo pameistrius, kurie bus 
jums reikalingi, ir įrankius, kuriuos jie turi atsinešti. 

Auksakaliui, kuris gerai pažinojo hercogą, buvo aišku, 
kad priešintis beprasmiška, ir jis tuojau pat susitaikė su sa- 
vo likimu. 

— Ar man leidžiama pranešti apie tai žmonai? — pa- 
klausė jis. 

— O, jūs galėsit net matytis su ja, mielasis pone O'Reili. 
Jūsų nelaisvė anaiptol nebus sunki, būkite ramus. Tačiau 
už kiekvieną sutrukdymą reikia atlyginti. Tad be šių dviejų 
deimantų kainos paimkite dar tūkstančio pistolių čekį, kad 
jums būtų lengviau užmiršti tą nemalonumą, kurį aš jums 
padariau. 

D'Artanjanas negalėjo atsipeikėti, stebėdamasis šiuo mi- 
nistru, kuris taip laisvai žarstė žmones ir milijonus. 

Tuo tarpu auksakalys parašė žmonai laišką, drauge pri- 
dėdamas tūkstančio pistolių čekį ir prašydamas ją už tai 
atsiųsti jam gabiausią jo pameistrį, nurodyto svorio ir rūšies 
deimantus ir reikalingus įrankius. 

Bekingemas nusivedė auksakalį į jam skirtą kambarį, 
kuris per pusvalandį buvo paverstas dirbtuve. Paskui prie 
kiekvienų durų jis pastatė sargybinį, įsakydamas, kad jie 
neleistų niekam įeiti, išskyrus jo kamerdinerį Patriką. Nėra 
uždrausta bet kokia dingstimi išeiti iš kambario. 

Sutvarkęs visa tai, hercogas sugąžo pas d'Artanjaną. 

— Dabar, mano jaunasis bičiuli,— tarė jis,— Anglija 
priklauso mums abiem. Ko jūs norėtumėt, ko pageidau- 
tumėt? 

— Patalo,— atsakė d'Artanjanas.— Šiuo metu, prisipa- 
zįstu, man labiausiai jo reikia. 

Bekingemas paskyrė d'Artanjanui kambarį greta savojo. 
Jis norėjo turėti jaunuolį čia pat ne todėl, kad juo nepasi- 
tikėtų, bet kad turėtų žmogų, su kuriuo galėtų nuolat kalbė- 
tis apie karalienę. 

Po valandos Londone buvo paskelbtas įsakymas neišleis- 
ti į Prancūziją jokio laivo, net ir vežančio paštą. Visi padarė 
išvadą, kad tuo paskelbiamas karas tarp abiejų karalysčių. 

Užporytojaus dieną, apie vienuoliktą valandą, du dei- 
mantų karuliai buvo pagaminti ir atrodė tokie panašūs, jog 
net Bekingemas negalėjo atskirti naujų nuo senųjų, ir la- 
biausiai įgudę šio amato žmonės būtų lygiai taip apsirikę, 
kaip ir jis. 

Tuoj pat jis liepė pašaukti d'Artanjaną. 

— Štai,— tarė hercogas,— deimantų karuliai, kurių jūs 
atvykote, ir būkite man liudininkas, kad aš padariau visa, ką 
gali padaryti žmogus. 

— Būkite ramus, milorde. Aš papasakosiu visa, ką ma- 
čiau. Bet, jūsų šviesybe, jūs atiduodate man deimantus be 
dėžutės? 

— Dėžutė jums kliudytų. Be to, dabar ji man juo bran- 
gesnė, nes tik ji viena man beliko. Pasakysite, kad aš ją 
sau pasilikau. 

— Tiksliai įvykdysiu visa, ką jūs man pavedate, milorde. 

— O dabar,— pasakė Bekingemas, įsmeigęs akis į jau- 
nuolį, — kuo aš galėčiau kada nors jums atsilyginti? 

D'Artanjanas paraudo iki ausų. Jis matė, kad hercogas 
nori jam ką padovanoti, ir jam buvo tiesiog šleikštu pagal- 
voti, kad už jo draugų ir jo paties kraują bus užmokėta 
anglišku auksu. 

— Pakalbėkim atvirai, milorde,— atsakė d'Artanjanas,-— 
ir iš anksto viską pasverkime, kad nebūtų nesusipratimų. Aš 
tarnauju Prancūzijos karaliui 1 karalienei ir priklausau 
gvardiečių kuopai, kuriai vadovauja ponas Dezesaras, o jis, 
kaip ir jo pusbrolis ponas de Trevilis, yra itin ištikimi jų 
didenybėms. Be to, aš nieko nebūčiau atlikęs, jeigu ne no- 

ras įsiteikti vienai asmenybei, kuri yra mano širdies valdovė, 
lygiai kaip karalienė yra jūsų širdies valdovė. 

— Taip,— pasakė hercogas šypsodamasis,— ir aš, rodos, 
netgi pažįstu ją. Tai... | 

— Milorde, aš nepasakiau jos vardo! — skubiai pertrau- 
kė jaunuolis. 

— Tiesa,— sutiko hercogas.— Tad jai aš turiu būti dė- 
kingas už jūsų pasiaukojimą. 

— Jūs teisingai pasakėte, milorde. Nes dabar, kai karas 
Jau čia pat, aš turiu jums prisipažinti, kad jūsų šviesybė esa- 
te man tik anglas ir tuo pačiu priešas, su kuriuo mieliau 
norėčiau susitikti mūšio lauke, negu Vindzoro parke arba 
Luvro koridoriuose. Tačiau tat nesukliudys tiksliai įvykdyti 
visa, kas man pavesta, ir, jei prireiks, dėl to gyvybę paauko- 
ti. Bet aš pakartoju: jūsų šviesybė tiek pat turi pagrindo dė- 
koti man už tai, ką aš atlieku dabar, antrąkart su jumis 
susitikdamas, kiek ir už tai, ką aš atlikau jums pirmojo susi- 
tikimo metu. 

— Mes sakome: „Išdidus kaip škotas“, — tyliai tarė Be- 
kingemas. 

— O mes sakome: „Išdidus kaip gaskonas“,— atsakė 
d'Artanjanas.— Gaskonai yra Prancūzijos škotai. 

D'Artanjanas nusilenkė hercogui ir norėjo išeiti. 

— Kaip? Jūs ketinate išvykti? Kuriuo gi keliu? Kaip? 

— Tiesa... 

— Dievaži! Tie prancūzai nieko nepaiso! 

— Aš buvau užmiršęs, kad Anglija yra sala, o jūs — jos 
karalius. 

— Eikite į uostą, paklauskite, kur yra brigas „„Zundas“, 
ir įteikite šį laišką kapitonui. Jis nugabens jus į mažą uostą, 
kur tikrai niekas jūsų nelaukia; ten paprastai sustoja tik 
žvejų laivai. 

— Kaip tas uostas vadinasi? .. 

— Sen-Valeri. Bet palaukite. Ten atvykes, įeisite į men- 
ką smuklę be iškabos, be pavadinimo, tikrą jūreivių lindynę. 
Apsirikti jūs negalėsite, nes ji tik viena ten ir tėra. 

— Paskui? 

— Paklausite šeimininko ir pasakysite jam: „Forward.“ 

— Ką tai reiškia? 

— „Pirmyn“ — tai slaptažodis. Šeimininkas duos jums 
pabalnotą arklį ir nurodys kelią, kuriuo turite joti. Pakely 
jūs rasite keturias tokias arklių pamainas. Jei norėsite, kiek- 
vienoj stoty palikite savo Paryžiaus adresą, ir visi ketur 
arkliai bus jums atvesti. Du iš jų turėjote progos matyti ir, 
man rodos, įvertinot juos kaip tikras žinovas: tai tie patys, 
kuriais mes atjojome. Tikėkite manim, ir kiti nebus už juos 
blogesni. Šie keturi arkliai yra paruošti lyg žygiui. Kad ir 
koks išdidus būtumėt, neatsisakykite priimti vieno iš jų sau, 
o kitus pasiūlyti savo draugams: juk šiais žirgais jūs josite 
kariauti prieš mus. Tikslas pateisina priemones, kaip jūs, 
prancūzai, sakote, ar ne? 

— Taip, milorde, aš priimu,— atsakė d'Artanjanas.— Ir, 
jei dievas duos, mes gerai pasinaudosime jūsų dovanomis. 

— O dabar jūsų ranką, jaunuoli! Gal būt, netrukus mes 
susitiksime kovos lauke. Bet tuo tarpu, aš tikiuos, mes ski- 
riamės kaip geri draugai. 

— Taip, milorde, bet vildamies netrukus tapti priešais. 

— Būkite ramus, aš jums tai prižadu. 

— Pasikliauju jūsų žodžiu, milorde. 

D'Artanjanas nusilenkė hercogui ir greitai išvyko į uostą. 

Priešais Londono Bokštą jis rado minėtą laivą, įteikė sa- 
vo laišką kapitonui, kuris, davęs jį atžymėti uosto viršinin- 
kui, tučtuojau išplaukė. 

Penkiasdešimt laivų buvo pasiruošę išplaukti ir laukė 
uoste. 

Praplaukiant pro vieną laivą, d'Artanjanui staiga šmėste- 
lėjo moteris iš Mengo, ta pati, kurią nepažįstamasis bajo- 
ras anuomet vadino „„miledi“ ir kuri jam, d'Artanjanui, pa- 
sirodė tokia graži. Tačiau, upės srovės ir palankaus vėjo ne- 
šami, jie plaukė taip greitai, jog bematant ji dingo jam 
1š akių. 

Kitą dieną apie devintą valandą ryto laivas jau išmetė 
inkarą Sen-Valeri. 

D'Artanjanas tučtuojau nuvyko į nurodytą smuklę, kurią 
pažino iš ten aidinčių šauksmų. Buvo kalbama apie karą 
tarp Anglijos ir Prancūzijos, kaip apie netolimą ir neabejo- 
tiną įvykį, ir matrosai triukšmingai puotavo. 

D'Artanjanas prasiskverbė pro minią, priėjo prie šeimi- 
ninko ir ištarė žodį: ,,Forward.“ Šeimininkas tuojau pat ženk- 
į arklidę, kur jau laukė pabalnotas arklys, ir paklausė, ar 
jam dar ko nors nereikia. 

— Noriu žinoti, kuriuo keliu man vykti, — pareiškė d'Ar- 
tanjanas. 

— Jokite iš čia į Blanži, o iš Blanži į Nefšatelį. Nefšate- 
lyje įeikite į „Auksinių Akėčių“ smuklę, pasakykite šeimi- 
ninkui slaptažodį, ir ten taip pat gausite pabalnotą arklį. 

— Kiek aš jums skolingas? — paklausė d'Artanjanas. 

— Viskas apmokėta,— atsakė šeimininkas, — ir dargi 1a- 
bai dosniai. Keliaukite, ir tegul dievas jus lydi! 

— Amen! — atsakė jaunuolis, pasileisdamas šuoliu. 

Po keturių valandų jis jau buvo Nefšatelyje. 

Jis tiksliai laikėsi gautų nurodymų. Nefšatelyje, kaip ir 
Sen-Valeri, jo laukė pabalnotas arklys. Jis norėjo iš palie- 
kamo balno perkelti pistoletus į tą, ant kurio turėjo jot, 
tačiau ir šiame balne rado tokius pat pistoletus. 

— Jūsų adresas Paryžiuje? 

— Gvardijos būstinė, Dezesaro kuopa. 

— Gerai,— atsakė šeimininkas. 

— Kuriuo keliu joti? — savo ruožtu paklausė d'Artan- 
janas. 

— Ruano keliu. Bet lenkite miestą iš dešinės. Ekuji kai- 
me sustokite. Ten yra tik viena smuklė „Prancūzijos sky- 
das“. Nespręskite apie ją 1š išvaizdos. Jos arklidėse rasite 
arklį, ne blogesnį už šį. 

— Slaptažodis tas pats? 

— Tas pats. 

— Sudie, šeimininke. 

— Sudie, pone! Ar jums nieko daugiau nereikia? 

D'Artanjanas papurtė galvą ir nušuoliavo. Ekuji kaime 

pasikartojo ta pati scena: jis rado tokį pat paslaugų šeimi- 
ninką, tokį pat pasilsėjusį ir pabalnotą arklį. Palikęs, kaip 
ir anksčiau, savo adresą, jis išjojo tokiu pat greičiu į Pon- 
tuazą. Pontuaze paskutinį kartą pakeitė arklį ir devintą va- 
landą įlėkė zovada į pono de Trevilio rūmų kiemą. 

Apie šešiasdešimt mylių jis nujojo per dvylika valandų. 

Ponas de Trevilis sutiko jį taip, tarsi būtų išsiskyręs su 
juo šį pat rytą. Tik truputį stipriau, negu paprastai, paspau- 
dęs ranką, jis pranešė jaunajam gvardiečiui, kad pono De- 
zesaro kuopa einanti Luvre sargybą ir kad jis galįs vykti 
į savo postą. 


XXII 6 MERLEZONO BALETAS 


Kitą dieną visas Paryžius kalbėjo vien tik apie balių, 
kurį ponai miesto seniūnai ruošė karaliui ir karalienei ir 
kuriame jų didenybės turėjo šokti garsųjį Merlezono bale- 
tą, Mėgiamąjį karaliaus baletą. 

Ir tikrai, jau prieš savaitę rotušėje prasidėjo pasiruoši- 
mai šiam iškilmingam vakarui. Miesto dailidė įtaisė pakylas, 
ant kurių turėjo sėdėti kviestosios damos; miesto krautuvi- 
ninkai parūpino salėms du šimtus balto vaško žvakių, kas 
anuomet buvo negirdėta prabanga; pagaliau buvo pasamdy- 
ta dvidešimt smuikininkų ir paskirtas jiems dvigubas atly- 
ginimas, nes, pagal sutartį, jie turėjo griežti visą naktį. 

Dešimtą valandą ryto ponas de La Kostas, karaliaus gvar- 
dijos leitenantas, dviejų policijos karininkų ir kelių šaulių 
lydimas, atvyko pas miesto sekretorių Klemaną ir pareika- 
lavo atiduoti raktus nuo visų rotušės vartų, kambarių bei 
palatų. Šie raktai buvo jam tučtuojau įteikti; prie kiekvieno 
jų buvo numeriukas, kad galėtum išskirti 1š kitų, ir nuo šiol 
ponas de La Kostas buvo įpareigotas saugoti visus vartus ir 
visas alėjas, vedančias į rotušę. 

Vienuoliktą valandą atvyko gvardijos kapitonas Diualje 
su penkiasdešimt šaulių, kuriuos tučtuojau pastatė rotušėje 
prie jiems paskirtų durų. 

Trečią valandą atžygiavo dvi gvardiečių kuopos — viena 
prancūzų, kita šveicarų. Prancūzų kuopą sudarė pusė pono 
Diualje ir pusė pono Dezesaro vyrų. 

Šeštą valandą vakaro pradėjo rinktis kviestieji. Atvyks- 
tantiems svečiams buvo nurodomos vietos didžiojoje salėje 
paruoštose pakylose. 

Devintą valandą atvažiavo konetablio žmona. Kadangi po 
karalienės ji buvo žymiausioji šios šventės viešnia, tad ją 
priėmė ponai miesto seniūnai ir įvedė į ložę, esančią prieš 
pat karalienės ložę. 

Dešimtą valandą mažojoje salėje, į šv. Jono bažnyčios 
pusę, šalia miesto bufeto su sidabriniais indais, kuriuos sau- 
gojo keturi šauliai, buvo karaliui paruoštas lengvas už- 
kandis. 

Vidurnaktį pasigirdo garsūs šauksmai ir triukšmingi svei- 
kinimai: tai karalius važiavo iš Luvro į rotušę spalvotų ži- 
bintų skaidriai nušviestomis gatvėmis. 

Tuojau pat ponai seniūnai, apsisiautę gelumbės mantijo- 
mis, su priekyje einančiais šešiais seržantais, kurių kiekvie- 
nas laikė rankoje deglą, išėjo pasitikti karaliaus ant laiptų, 
kur jį pasveikino pirklių luomo seniūnas; atsakydamas į šį 
sveikinimą, karalius atsiprašė, kad taip vėlai atvažiavo, kal- 
tindamas tuo poną kardinolą, kuris užlaikęs jį ligi vienuo- 
liktos valandos, kalbėdamas apie valstybės reikalus. 

Jo didenybė buvo apsirengęs iškilmių rūbais; jį lydėjo 
jo karališkoji aukštybė Orleano hercogas, didysis prioras, 
grafas de Suasonas, hercogas de Longvilis, hercogas d'Elbe- 
fas, grafas d'Arkuras, grafas de la Roš-Giujonas, ponas de 
Liankuras, ponas de Barada, grafas de Kramailis ir ševalje 
de Suvre. 

Visi pastebėjo, kad karalius atrodė liūdnas ir susirūpinęs. 

Vienas kabinetas buvo paruoštas karaliui, kitas — jo bro- 
liui Orleano hercogui: kiekviename šių kabinetų buvo išdė- 
lioti maskarado drabužiai. Tas pat buvo parengta ir karalie- 
nei bei konetablio žmonai. Jų didenybių palydos senjorai 
ir damos turėjo rengtis po du tam tikslui paruoštuose kam- 
bariuose. 

Prieš įeidamas į kabinetą, karalius įsakė, kad jam tuč- 
tuojau praneštų, kai tik pasirodys kardinolas. 

Pusvalandžiui praslinkus po karaliaus atvykimo, vėl pa- 
sigirdo sveikinimo šūksniai: jie skelbė, kad atvyksta kara- 
lienė; seniūnai vėl taip pat, kaip pirma, su seržantais prieš- 
akyje išėjo pasitikti savo aukštosios viešnios. 

Karalienė įėjo į salę: visi pastebėjo, kad ji, kaip ir ka- 
ralius, atrodė liūdna, o svarbiausia — išvargusi. 

Tą akimirką, kai karalienė žengė į salę, prasiskleidė ma- 
žutės ložės uždanga, kuri iki šiol buvo užtraukta, ir pasirodė 
išblyškęs kardinolas, apsirengęs ispanų didiku. Jo akys įsmi- 
go į karalienę, ir velniško džiaugsmo šypsena nuslinko io 
lūpomis: karalienė buvo be deimantinių karulių. 

Karalienė valandėlę užtruko salėje, klausydamasi mies- 
to seniūnų linkėjimų ir atsakydama į ponių sveikinimus. 

Staiga tarpdury pasirodė karalius ir kardinolas. Kardino- 
las kažką kalbėjo jam pašnibždomis. Karalius buvo labai 
1šbales. 

Karalius praėjo pro minią ir be kaukės, vos spėjęs susi- 
rišti liemenės kaspinus, prisiartino prie karalienės. 

— Ponia,— tarė jis persimainiusiu balsu, — kodėl gl jūs 
nemalonėjote užsidėti deimantinių karulių? Juk žinote, kad 
man būtų labai malonu juos matyti. 

Karalienė apsidairė aplink ir užpakaly pamatė kardinolą, 
kuris šypsojosi velniška šypsena. 

— Jūsų didenybe,— tarė karalienė susijaudinusi, — aš 
bijojau, kad šioj kamšaty su jais kas nors neatsitiktų. 

— Ir blogai padarėte, ponia! Aš jums padovanojau šią 
puošmeną tik tam, kad ją nešiotumėt. Pakartoju, ponia, jūs 
blogai padarėte. 

Karaliaus balsas virpėjo iš pykčio; visi nustebę žiūrėjo 
ir klausėsi, nesuprasdami, kas darosi. 

— Valdove,— tarė karalienė, — aš galiu nusiųsti į Luvrą 
jų atnešti, nes jie yra ten, ir jūsų didenybės noras bus iš- 
pildytas. 

— Pasiųskite, ponia, pasiųskite, ir kuo greičiau, nes po 
valandos prasideda baletas. 

Karalienė klusniai nusilenkė ir nuėjo su damomis, ku- 
rios turėjo ją palydėti į jos kabinetą. 

O karalius grįžo į savąjį. 

Valandėlę salėje jautėsi sumišimas ir nerimas. 

Visi galėjo pastebėti, kad tarp karaliaus ir karalienės 
kažkas įvyko, tačiau jie abu kalbėjo taip tyliai, jog niekas 
nieko nenugirdo, juo labiau kad visi iš pagarbos buvo per 
kelis žingsnius pasitraukę. Smuikininkai griežė, nerdamies 
iš kailio, bet niekas jų nesiklausė. 

Karalius pirmas išėjo iš kabineto, apsivilkęs elegantiš- 
kiausiu medžioklės kostiumu; Orleano hercogas ir kiti didi- 
kai buvo apsirengę taip, kaip jis. Šis kostiumas karaliui la- 
biausiai tiko, ir, šitaip apsitaisęs, jis tikrai atrodė šauniau- 
sias savo karalystės bajoras. 

Kardinolas priėjo prie karaliaus ir padavė jam dėžutę. 
Karalius ją atvožė ir pamatė du deimantus. 

— Ką tai reiškia? — paklausė jis kardinolą. 

— Nieko,— atsakė tasai; — bet, jei karalienė užsidės 
deimantus, kuo aš abejoju, suskaičiuokite juos, valdove, ir, 
jeigu jų bus tik dešimt, paklauskite jos didenybę, kas ga- 
lėjo jai pavogti štai šituos du. 

Karalius pažvelgė į kardinolą, tarsi norėdamas jį kažko 
paklausti, bet nebuvo kada: iš visų lūpų išsiveržė pasigėrėji- 
"mo šūksniai. Jei karalius atrodė šauniausias savo karalystės 
bajoras, tai karalienė neabejotinai buvo gražiausioji Prancū- 
zijos moteris. 

Iš tikrųjų medžioklės kostiumas jai nuostabiai tiko; ji 
buvo fetrine skrybėle su mėlynomis plunksnomis, pilksvai 
perlinio aksomo liemenaite, susegta deimantų sagėmis, ir 
mėlyno atlaso sijonu, išsiuvinėtu sidabro siūlais. Ant kai- 
riojo peties žėrėjo deimantų karuliai su tokios pat spalvos 
kaspinu, kaip sijonas 1r plunksnos. 

Karalius suvirpėjo iš džiaugsmo, o kardinolas iš pykčio; 
tačiau, būdami tolokai nuo karalienės, jie negalėjo deimantų 
suskaičiuoti; karalienė juos užsidėjo, bet kiek JŲ — dešimt 
ar dvylika? 

Tuo metu smuikininkai davė ženklą, kad diu prasidės 

baletas. Karalius priėjo prie konetablio žmonos, su kuria 
Jis turėjo šokti, o j0 aukštybė Orleano hercogas — prie ka 
ralienės. Visi sustojo į savo vietas, ir baletas prasidėjo. 

Karalius šoko priešais karalienę ir kiekvieną kartą, pra- 
eidamas pro ją, jis ryte rijo akimis šiuos deimantus, kurių 
negalėjo suskaičiuoti. Kardinolo kaktą išpylė šaltas pra- 
kaitas. 

Baletas truko valandą; jis buvo šešiolikos dalių. 

Baletui pasibaigus ir visiems plojant, kiekvienas vedė 
savo damą į jos vietą, o karalius, pasinaudojęs savo išimtinė 
teise palikti damą, jos nepalydėjęs, greitai priėjo prie kara- 
lienės. 

— Dėkoju jums, ponia,— tarė jis, — kad patenkinot ma- 
no norą, bet, man rodos, jums trūksta dviejų deimantų, ir 
aš jums grąžinu juos. 

Sulig šiais žodžiais jis padavė karalienei du deimantus, 
kuriuos buvo gavęs iš kardinolo. 

— Kaip, valdove! — sušuko karalienė, apsimesdama nu 
stebusi.— Jūs man dovanojate dar du deimantus! Juk tada 
aš jų turėsiu keturiolika! 

Iš tikrųjų karalius suskaičiavo: dvylika deimantų žėrėjo 
ant jos didenybės peties. 

Karalius pašaukė kardinolą. 

— Ką gi tai reiškia, ponas kardinole? — griežtu balsu 
paklausė jį karalius. 

— Tai reiškia, valdove,— atsakė kardinolas,— kad aš 
norėjau padovanoti šiuos du deimantus jos didenybei ir, ne- 
drįsdamas pats to padaryti, pasinaudojau šiuo būdu. 

— Aš juo labiau esu dėkinga jūsų eminencijai, — atsakė 
Ona Austrijietė su šypsena, rodančia, kad ji anaiptol nema- 
no tikėti šiuo gudriu meilumu,— nes esu tikra, kad šie du 
deimantai kaštavo jums tiek pat, kiek dvylika kitų 70 dide- 
nybei. 

Paskui, nusilenkusi karaliui ir kardinolui, karalienė su- 
grįžo į kambarį, kuriame ji vėl turėjo persirengti. 

Šio skyriaus pradžioje atkreipę dėmesį į mūsų čia įvestus 
aukštuosius asmenis, valandėlę atsitraukėme nuo to, kuriam 

Ona Austrijietė turėjo būti dėkinga už šį negirdėtą triumfą 
prieš kardinolą ir kuris, suglumęs, niekam nežinomas, pra- 
dingęs prie vienų salės durų susikimšusioj minioj, žiūrėjo 
į tą sceną, suprantamą tik keturiems asmenims: karaliui, ka- 
ralienei, jo eminencijai ir jam. 

Karalienė sugrįžo į savo kambarį, ir d'Artanjanas jau 
buvo beišeinąs, tik staiga pajuto, kad kažkas švelniai palietė 
jo petį; jis atsigręžė ir pamatė jauną moterį, ženklu kvie- 
čiančią jį sekti paskui. Šios jaunos moters veidą dengė juo- 
do aksomo kaukė, tačiau ši atsargumo priemonė, kurią, tiesą 
sakant, ji greičiau užsidėjo, saugodamasi kitų, o ne jo, ne- 
kliudė jam tuojau pažinti savo nuolatinę vadovę, vikrią ir 
išmintingą ponią Bonasje. 

Vakar jie tik probėgom matėsi pas durininką Žermeną, 
kur d'Artanjanas ją buvo iškvietęs. Jaunoji moteris taip sku- 
bėjo pranešti karalienei nuostabią naujieną apie laimingą 
jos pasiuntinio sugrįžimą, jog abu įsimylėjėliai vos spėjo pa- 
sikeisti vienu kitu žodžiu. Taigi dabar d'Artanjanas nusekė 
ponią Bonasje, apimtas dvejopo jausmo — meilės ir smalsu- 
mo. Visu keliu, einant kaskart vis tuštesniais koridoriais, 
d'Artanjanas norėjo ją sulaikyti, sučiupti už rankos, bent 
vieną akimirką ja pasigėrėti; bet vikri kaip paukštelis, ji 
kiekvieną kartą išsprūsdavo iš jo rankų, o kai jis norėdavo 
prabilti, jos pirštas, prispaustas prie lūpų įsakmiu ir žavingu 
judesiu, jam primindavo, kad jis yra tokios galios valdžioje, 
kurios privalo aklai klausyti ir kuri jam draudžia bent kiek 
skųstis. Pagaliau, po įvairiausių vingių ir posūkių, ponia Bo- 
nasje atidarė duris ir įvedė jaunuolį į visiškai tamsų kabi- 
netą. Čia vėl ženklu įsakiusi jam tylėti ir atidariusi kitas, 
po užuolaida paslėptas duris, pro kurias staiga blykstelėjo 
vaiski šviesa, ji dingo. 

D'Artanjanas stovėjo nejudėdamas, nenusivokdamas, kur 
atsidūrė; tačiau netrukus į kambarį įsiskverbęs šviesos spin- 
dulys, šilto ir kvapnaus oro dvelkimas, plaukiąs iš ten, du 
ar trys moteriški balsai, besišnekučiuoją pagarbiai ir įmant- 
mai, daug sykių pakartotas žodis ,„didenybė“ leido jam aiš- 

kiai suprasti, kad jis yra kambaryje, susisiekiančiame su 
karalienės kabinetu. 

Jaunuolis pasislėpė šešėlyje ir laukė. 

Karalienė atrodė linksma ir laiminga, o tai, matyt, labai 
stebino aplink ją esančias damas, kurios buvo pratusios be- 
veik visada matyti ją nuliūdusią. Karalienė aiškino, kad šį 
jos džiaugsmą sužadinęs iškilmių puikumas, kad jai daug 
malonumo suteikęs baletas, o kadangi karalienei prieštarauti 
negalima, vis tiek, ar ji šypsotųsi, ar verktų, tad visi kėlė 
į padanges Paryžiaus miesto seniūnų meilumą. 

Nors d'Artanjanas ir nepažinojo karalienės, bet netrukus 
išskyrė jos balsą iš kitų balsų, pradžioje iš šiek tiek svetim- 
šališkos tarties, 0 paskui iš to valdingo tono, kuris nejučio- 
mis reiškiasi visų valdovų žodžiuose. Jis girdėjo, kaip ji 
prieidavo ir vėl nutoldavo nuo šių pravirų durų, ir du ar tris 
kartus pamatė, kaip kažkieno šešėlis užstojo šviesą. 

Ir staiga kažkieno ranka, dieviškai balta ir žavinga, pra- 
sikišo pro užuolaidą. D'Artanjanas suprato, kad čia jam at- 
pildas; jis puolė ant kelių, pagavo šią ranką ir pagarbiai 
prispaudė prie lūpų; paskui ta ranka išnyko, palikusi jo sau- 
joje kažkokį daiktą, ir jis pažino, jog tai žiedas. Tuojau pat 
durys užsidarė, ir d'Artanjanas pasiliko visiškoje tamsoje. .. 

D'Artanjanas užsimovė žiedą ant piršto ir vėl ėmė laukti. 
Buvo aišku, kad čia dar ne galas. Po atpildo už jo pasiauko- 
mą turi sekti atpildas už jo meilę. Be to, nors baletas ir 
pasibaigė, tačiau balius vos tik prasidėjo: trečią valandą tu- 
rės būti vakarienė, o šv. Jono bokšto laikrodis neseniai iš- 
mušė tris ketvirčius trečios. 

Ir iš tikrųjų balsai gretimame kambaryje pamažu ėmė 
tilti; paskui jie nutolo. Po to durys į kabinetą, kuriame laukė 
d'Artanjanas, prasivėrė, ir įbėgo ponia Bonasje. 

— Jūs! Na pagaliau! — sušuko d'Artanjanas. 

— Tylėkit! — tarė moteris, ranka užspausdama jaunuo- 
liui lūpas.— Tylėkit! Ir išeikite tuo pačiu keliu, kaip ir at- 
ėjote. | 

— Bet kur ir kada aš jus vėl pamatysiu? — paklausė 
d'Artanjanas. 

— Sužinosit iš laiško, kurį rasite, gąžęs namo. Eikite, 
eikite! 

Ir sulig šiais žodžiais ji atidarė duris į koridorių ir išstū- 
mė d'Artanjaną iš kabineto. 

D'Artanjanas išėjo, paklusnus kaip vaikas, nesipriešinda- 
mas, nė vienu žodelių neprieštaraudamas; o tai rodo, kad jis 
tikrai buvo įsimylėjęs. 


XXIII 4 PASIMATYMAS 


D'Artanjanas sugrįžo namo tekinas; nors jau buvo dau- 
giau kaip trečia valanda ryto ir reikėjo pereiti biauriausius 
Paryžiaus kvartalus, jam vis dėlto neteko patirti jokio ne- 
malonumo. Visiems žinoma, kad girtuokliai ir įsimylėjėliai 
turi kažkokį savo angelą sargą. 

Prieangio durys buvo praviros; jis užkopė laiptais 1r ty- 
liai pasibeldė, kaip kad buvo sutarta su tarnu. Planše, kurį 
jis prieš porą valandų buvo išsiuntęs iš rotušės ir liepęs jo 
laukti, atidarė jam duris. 

— Ar laišką man atnešė? — gyvai paklausė d'Artanjanas. 

— Niekas laiško neatnešė, pone,— atsakė Planše,— bet 
"yra laiškas, kuris atėjo pats. 

— Ką tu nor tuo pasakyti, mulki? 

— Noriu pasakyti, kad, sugrįžęs namo, nors raktą turė- 
jau kišenėj ir niekur su juo nesiskyriau, ant žaliosios staltie- 
sės jūsų miegamajame radau laišką. 

— O kurgi tas laiškas? 

— Aš palikau jį ten, kur Jis buvo, pone. Argi matyta, 
kad laiškai šitokiu būdu atsirastų pas žmones. Jei dar lan- 
gas būtų atdaras ar bent praviras, nieko nesakyčiau, bet 
ne — viskas buvo aklinai uždaryta. Pasisaugokit, pone: čia 
tikrai neapsieita be piktos dvasios. 

Tuo tarpu d'Artanjanas įbėgo į kambarį ir atplėšė laiš- 
ką; jis buvo nuo ponios Bonasje, ir štai jo turinys: 

„Jums norima išreikšti ir perduoti nuoširdžią padėką. 
Būkite šįvakar apie dešimtą valandą Sen-Klu, prieš paviljo- 
ną, esantį ties pono d'Estre namo kampu. 

K. B.“ 


Skaitydamas šį laišką, d'Artanjanas jautė, kad jo širdis 
tai plečiasi, tai susispaudžia, veikiama tų malonių spazmų, 
kurios kankina ir glamonėja įsimylėjėlių širdis. 

Tai buvo pirmasis jo gautas laiškas, tai buvo pirmasis 
jam skirtas pasimatymas. Jo širdis, sklidina svaiginančio 
džiaugsmo, alpte alpo ant slenksčio šio žemiško rojaus, ku- 
ris vadinasi meile. 

— Na, jūsų malonybe! — tarė Planše, pamatęs, kad jo 
ponas tai rausta, tai vėl bąla.— Na, ar aš neatspėjau, kad 
čia koks nors nelemtas reikalas? 

— Tu klysū, Planše,— atsakė d'Artanjanas.— Ir kad pa- 
tikėtum, va, imk ekiū ir išgerk į mano sveikatą. 

— Dėkoju, pone, už šį ekiū ir pažadu tiksliai laikytis jū- 
sų patarimų; bet vis dėlto laiškai, kurie šitaip patenka į už- 
rakintus namus. .. 

— Krinta iš dangaus, mano bičiuli, iš dangaus. 

— Vadinasi, jūs, pone, esate patenkintas? — paklausė 
Planše. 

— Mano brangusis Planše, aš laimingiausias iš visų žmo- 
nių. 

— Ir aš galiu pasinaudoti jūsų laime ir eiti gulti? 

— Taip, gali eiti. 

— Telaimina jus dangus, bet vis dėlto šitas laiškas. .. 

Ir Planše išėjo, lLinguodamas galva su tokia veido išraiš- 
ka, kuri aiškiai bylojo, kad net d'Artanjano dosnumas ne- 
įstengė išsklaidyti jo abejonių. 

Likęs vienas, d'Artanjanas vėl ėmė skaityti savo laišką, 
paskui dvidešimt kartų pabučiavo tas jo gražios mylimosios 
ranka rašytas eilutes. Pagaliau jis atsigulė, užmigo ir sapna- 
vo aukso sapnus. 

Septintą valandą ryto jis atsikėlė ir pašaukė Planše, kuris 
į antrą šūksnį atidarė duris; iš jo veido dar ne visai buvo 
išnykę vakarykščio nerimo žymės. 

— Planše,— tarė jam d'Artanjanas,— aš išeinu ir gal 
visai dienai. Taigi tu esi laisvas iki septintos valandos va- 
karo, bet septintą būk pasiruošęs ir lauk su dviem arkliais. 

— Matyt,— atsakė Planše,— mes vėl norime, kad mūsų 
kailiai pavirstų rėčiu! 

— Tu paimsi savo muškietą ir pistoletus. 

— Na, ar aš nesakiau? — sušuko Planše.— Aš taip ir 
maniau — prakeiktas laiškas! 

„ — Nurimk, mulki! Mes vyksime tik į paprastą iškylą. 

— Ak, tokią, kaip ir ana, kur lijo kulkomis, o iš žemės 
dygo spąstai. 

— Pagaliau jeigu jūs bijote, ponas Planše,— tarė d'Ar- 
tanjanas, — aš apsieisiu be jūsų. Geriau keliauti vienam, ne- 
gu turėti kelionės draugą, kuriam kinkos dreba. 

— Jūs mane įžeidžiat,— atkirto Planše.— Juk, rodos, 
matėte, kaip aš laikiausi, kai reikėjo. 

— Taip, bet aš manau, kad visa tavo drąsa išsikvėpė 
vienu kartu. 

— Jūs pamatysit, kad, progai pasitaikius, man dar jos 
atsiras. Bet jeigu norit, kad šios drąsos užtektų ilgam, tai pra 
šau per daug jos neeikvoti, pone. 

— Ar šiam vakarui tau dar jos pakaks? 

— Tikiuos. 

— Na, tai aš tavim pasikliauju. 

— Skirtą valandą būsiu pasiruošes. Bet aš maniau, kad 
ponas tik vieną arklį teturi gvardiečių arklidėse. 

— Gal būt, šiuo momentu ten tėra tik vienas, bet šįva- 
kar jų bus ketvertas. 

— Atrodo, mes buvome išvykę arklių pirkti? 

— Tikrai taip, — atsakė d'Artanjanas. 

Ir atsisveikinimui pagrasinęs Planše pirštu, jis 1šėjo. 

Ponas Bonasje stovėjo prie savo durų. D'Artanjanas no- 
rėjo praeiti pro šalį, neužkalbindamas garbiojo pirklio, bet 

tas nusilenkė taip meiliai ir nuoširdžiai, kad jo nuomininkas 
buvo priverstas ne tik jam atsakyti, bet ir pasišnekėti. 

Pagaliau kaipgi neparodysi bent kiek nuolankumo vyrui 
tos moters, kuri tą patį vakarą paskyrė tau pasimatymą Sen- 
Klu, prieš pono d'Estre paviljoną! Tad d'Artanjanas malo- 
niausiu veidu prisiartino prie savo šeimininko. 

Pašnekesys savaime pakrypo į vargšo žmogelio pergyve- 
nimus kalėjime. Ponas Bonasje, nežinodamas, kad d'Artan- 
janas girdėjo jo pokalbį su nepažįstamuoju iš Mengo, papa- 
sakojo savo jaunajam nuomininkui, kaip jį persekiojęs tasai 
pabaisa ponas Lafema, kurį jis nuolat vadino kardinolo bu- 
deliu, ir ilgai dėstė apie Bastiliją, apie jos skląsčius, kalėjimo 
langelius, oralaides, grotas ir kankinimų įrankius. 

D'Artanjanas jo klausėsi nepaprastai kantriai. 

— Sakykit, ar jūs sužinojot, kas tada buvo pagrobęs 
ponią Bonasje? — paklausė jis, kai tasai baigė kalbėti. — 
Juk aš neužmiršau, kad kaip tik šia nelemta proga turėjau 
laimės su jumis susipažinti. 

— Ak,— atsiduso ponas Bonasje,— to jie, žinoma, man 
nepasakė, ir mano žmona iškilmingai prisiekė to nežinanti. 
Na, o jūs, pone, — pridūrė Bonasje nekalčiausiu balsu,— kur 
buvote pražuvęs per šias pastarąsias dienas? Aš nemačiau 
nei jūsų, nei jūsų draugų ir manau, kad ne ant Paryžiaus 
grindinio jūs prisirinkot tiek dulkių, kurias Planše vakar 
valė nuo jūsų batų. 

— Jūsų tiesa, mielas pone Bonasje, aš ir mano draugai 
buvome truputį išvyke. 

— Ar toli? 

— O, ne! Tik keturiasdešimt mylių. Palydėjome poną 
Atą į Foržo maudykles; ten mano draugai ir pasiliko. 

— Na, o jūs, žinoma, sugrįžote, ką? — paklausė ponas 
Bonasje su itin vylinga veido išraiška.— Tokiems gražuo- 
liams, kaip jūs, mylimosios neduoda ilgų atostogų, 1r mūsų, 
matyt, nekantriai laukiama Paryžiuje, ar ne? 

— Dievaži, mano mielas pone Bonasje,— juokdamasis 
atsakė jaunuolis, — prisipažįstu, kad tai tiesa, juo labiau kad 

nuo jūsų, kaip matau, nieko negalima nuslėpti. Taip, manes 
laukė, ir, galiu jus patikinti, labai nekantriai. 

Šešėlis šmėžtelėjo Bonasje kakta, bet toks nežymus, jog 
d'Artanjanas nė nepastebėjo. 

— Ir mes gausime atpildą už mūsų skubėjimą? — tesė 
pirklys, šiek tiek pasikeitusių balsu, ko d'Artanjanas irgi ne- 
pastebėjo, lygiai kaip prieš akimirką nepastebėjo debesėlio, 
apniaukusio garbaus žmogelio veidą. 

— O, kad išsipildytų jūsų pranašystė! — tarė juokdama- 
sis d'Artanjanas. 

— Aš tai sakau jums tik todėl, — atsakė Bonasje,— kad 
žinočiau, ar vėlai jūs gnįšite. 

— Kam gi šis klausimas, brangusis šeimininke? — pasi- 
teiravo d'Artanjanas.— Bene ketinate manes laukti? 

— Ne, bet nuo to laiko, kai mane suėmė ir apiplėšė ma- 
no namus, aš 1šsigąstu kiekvieną kartą, kai išgirstu atidarant 
duris, o ypač naktų. Nieko nuostabaus! Juk aš nesu karysl. 

— Na, tai neišsigąskite, jei aš grįšiu pirmą, antrą arba 
trečią valandą ryto. Neišsigąskite net ir tada, jeigu visai ne- 
gnįžčiau. 

Šį kartą Bonasje išblyško taip, jog d'Artanjanas negalėjo 
to nepastebėti ir paklausė, kas jam yra. 

— Nieko,— atsakė Bonasje,— nieko. Tik po visų tų ne- 
laimių man kartais staiga užeina priepuoliai, ir štai ką tik 
aš vėl pajutau kažkokį drebulį. Nekreipkite į tai dėmesio. 
Juk jūs turite ką veikti — jums reikia džiaugtis savo laime. 

— Jei taip, tai aš tikrai turiu ką veikti, nes aš esu lai- 
mingas. 

— Kol kas dar ne, palaukite, nes jūs pasakėte, kad tai 
bus šįvakar. 

— Na ką gi, ačiū dievui, šis vakaras ateis. Ir gal jūs 
laukiate jo taip pat nekantriai, kaip ir aš. Gal būt, ponia Bo- 
nasje šįvakar aplankys savo šeimos židinį. 

— Šį vakarą ponia Bonasje nebus laisva,— oriai atsakė 
vyras.— Tarnybos reikalai verčia ją pasilikti Luvre. 

— Juo blogiau jums, mielasis šeimininke, juo blogiau. 

Kai aš esu laimingas, noriu, kad ir visi būtų laimingi, bet, 
matyt, tai neįmanoma. 

Ir jaunuolis nuėjo, garsiai kvatodamas iš to savo sąmo- 
jo, kurį, kaip jam atrodė, tik jis vienas tegalėjo suprasti. 

— Linkiu smagiai pasilinksminti! — atsakė Bonasje pa- 
kasynų balsu. 

Bet d'Artanjanas jau buvo per toli, kad galėtų nį išgirst, 
o jei ir būtų išgirdęs, tai, aišku, taip gerai nusiteikęs, nebū- 
tų atkreipęs dėmesio. 

Jis nuėjo į pono de Trevilio rūmus; jo vakarykštis vizitas, 
kaip prisimename, buvo labai trumpas, ir jie mažai tegavo 
pasikalbėti. 

Poną de Trevilį jis rado švytinųį džiaugsmu. Karalius ir 
karalienė baliuje buvę jam labai malonūs. Bet užtat kardi- 
nolas atrodęs visiškai niūrus. Pirmą valandą jis išvyko, tei- 
sindamasis negalavimu. O jų didenybės į Luvrą sugnįžo tik 
šeštą valandą ryto. 

— (O dabar,— tarė ponas de Trevilis tylesniu balsu, ap- 
žvelgdamas visus kambario kampus, nes norėjo įsitikinti, ar 
tikrai juodu vieni, — o dabar pakalbėsim apie jus, mano jau- 
nasis bičiuli, nes aišku, kad jūsų laimingas grįžimas kuriuo 
nors būdu siejasi su karaliaus džiaugsmu, karalienės triumfu 
ir eminencijos pažeminimu. Dabar jums teks saugotis. 

— Ko gi man bijot, kol aš turėsiu laimės džiaugtis jų 
didenybių malone? — paklausė d'Artanjanas. 

— Visko, tikėkite manim. Kardinolas ne toks žmogus, 
xad užmirštų piktą išdaigą, nenubaudęs išdaigininko, kuriuo, 
man rodos, buvo vienas mano pažįstamas gaskonas. 

— Ar jūs manote, kad kardinolas tiek pat nusituokia apie 
viską, kiek jūs, ir žino, kad Londone buvau aš, o ne kas 
kitas? 

— Po velnių! Jūs buvote Londone? Ar iš Londono parsi- 
vežėt tą puikųjį deimantą, kuris žė ant jūsų rankos? Sau- 
gokitės, mielasis d'Artanjanai, priešo dovana — nelemtas 
daiktas. Apie tai yra net kažkoks lotyniškas eilėraštis. .. Pa- 
laukit... 

— Taip, taip, — atsakė d'Artanjanas, kuris niekaip nega- 
lėdavo įsikalti į galvą net pagrindinių lotynų kalbos taisyk- 
lių ir kitados savo nemokšiškumu įstumdavo neviltin moky- 
toją.— Taip, taip, turėtų būti kažkoks eilėraštis. .. 

— Tikrai yra,— tarė ponas de Trevilis, truputį domėję- 
sis literatūra, — ir ponas Benseradas aną dieną man jį cita- 
vo... Palaukite... Aha! Prisiminiau: „„..Timeo Danaos et 
dona ferentes.“! Tai reiškia: „Saugokitės priešo, duodančio 
dovanas.“ 

— Šį deimantą man davė ne priešas, pone,— atsakė d'Ar- 
tanjanas,— aš jį gavau iš karalienės. 

— Iš karalienės! Oho! — sušuko ponas de Trevilis.— Iš 
tikrųjų tai karališka dovana, verta mažiausiai tūkstančio pis- 
tolių! Per ką gi karalienė įteikė jums šią dovaną? 

— Ji pati man davė. 

— Kur? 

— Kabinete, greta to kambario, kuriame ji persirengė. 

— Kuriuo būdu? 

— Duodama man pabučiuoti ranką. 

— Jūs bučiavote karalienei ranką! — sušuko ponas de 
Trevilis, žiūrėdamas į d'Artanjaną. 

— Jos didenybė suteikė man šią malonę. 

— Ir liudininkų akivaizdoj? O, neatsargioji, trigubai 
neatsargioji! 

— Ne, pone, nurimkite, niekas to nematė, — atsakė d'Ar- 
tanjanas. Ir jis papasakojo ponui de Treviliui, kaip visa tai 
įvyko. 

— O moterys, moterys! — sušuko senasis karys.— Pažįs- 
tu jas iš jų romantiškos vaizduotės. Visa, kas dvelkia pa- 
slaptingumu, žavi jas. Vadinasi, jūs matėt tik ranką, štai ir 
viskas. Sutiksite karalienę ir nepažinsite jos; jinai jus sutiks 
ir nežinos, kas jūs esate. 

— Taip, bet iš šio deimanto. ..— pradėjo jaunuolis. 

— Klausykite, — pertraukė jį ponas de Trevilis,— norite, 


! „Bijau danajų, net ir dovanas duodančių." (Iš Virgilijaus poe- 
mos „Eneida".) 

kad aš jums duočiau patarimą, gerą patarimą, draugo pata- 
nmą? 

— Tuo padarysite man garbę, pone,— atsakė d'Artan- 
janas. 

— Tad štai: eikite pas pirmąjį auksakalį ir parduokite 
jam šį deimantą už tiek, kiek jis pasiūlys. Kad ir koks titna- 
gas jis būtų, vis dėlto aštuonis šimtus pistolių drąsiai duos. 
Pistoliai nepažymėti vardu, jaunuoli, o šis žiedas turi var- 
dą, baisų vardą, ir jis gali išduoti tą, kuris jį mūvi. 

— Parduoti šį žiedą! Mano valdovės dovanotą žiedą! 
Niekuomet! — sušuko d'Artanjanas. 

— Tai bent pasukit akutę į vidų, nelaimingas beprot, 
nes juk visi žino, kad vargšas Gaskonijos bajoras neranda 
šitokių žiedų savo motinos skrynutėje. 

— Nejaugi jūs manote, kad man reikia kažko bijoti? — 
paklausė d'Artanjanas. 

— Aš manau, jaunuoli, kad žmogus, užmiegąs ant mi- 
nos, kurios knatas jau uždegtas, gali jaustis saugiau už jus. 

— Po velnių! — tarė d'Artanjanas, kuriam pradėjo kelti 
nerimo įtikinamas pono de Trevilio tonas.— Po velnių! Tai 
ką gi daryti? 

— Saugokitės visuomet ir visur. Kardinolas turi gerą at- 
minų ir Ngas rankas. Tikėkit manim, jis iškrės jums kokį 
nors pokštą. 

— Bet kokį? 

— Ar aš žinau? Bene jis nesinaudoja visomis šėtono gud- 
rybėmis? Mažų mažiausia, jus gali suimti. 

— Kaip? Argi išdrįstų suimti žmogų, tarnaujantį jo di- 
denybei? 

— O ar daug jie varžėsi suimti Atą! Šiaip ar taip, jau- 
nuoli, tikėkite žmogum, kuris jau trisdešimt metų tarnauja 
karaliaus rūmuose: per daug nepasikliaukite savo saugumu, 
kitaip — jūs žuvęs. Atvirkščiai, — ir tai aš jums sakau,— jūs 
visur turite matyti priešus. Jei kas su jumis norės vaidytis, 
venkite jo, nors tai būtų tik dešimties metų berniukas; jeigu 
jus kas užpuls dieną ar naktį, traukitės visai nesigėdydamas; 
jei Žengsite per tiltą, apžiūrėkite lentas, kad viena iš jų ne- 

prasmegtų po jūsų kojomis; jeigu eisite pro statomą namą, 
saugokitės, kad akmuo nenukristų jums ant galvos; jeigu 
vėlai grįžtate namo, telydi jus jūsų tarnas ir tebūnie jis visad 
ginkluotas, jeigu tik, žinoma, jūs pasitikit savo tarnu. Saugo- 
kitės visų: draugo, brolio, mylimosios, ypač mylimosios. 

D'Artanjanas paraudo. 

— Mylimosios,— nejučiom pakartojo jis.— O kodėl gi 
jos labiau, negu kitų? 

— Todėl, kad meilužė — mėgiamiausioji ir tikriausioji 
kardinolo priamonė: moteris parduos jus už dešimt pistolių. 
Prisiminkit Dalilą. Juk skaitėte šventąjį raštą? 

D'Artanjanas pagalvojo apie pasimatymą, kurį jam šį va- 
karą paskyrė ponia Bonasje. Bet turime pasakyti mūsų did- 
vyrio garbei, kad bloga pono de Trevilio nuomonė apie mo- 
teris nesukėlė jam nė mažiausio įtarimo dėl jo gražiosios 
šeimininkės. 

— Beje,— paklausė ponas de Trevilis,-— kur dingo trys 
jūsų draugai? 

— Aš kaip tik norėjau jus klausti, gal ką nors žinote 
apie juos? 

— Nieko nežinau. 

— Aš juos palikau kelyje: Portą — Šantilji su dvikova 
panosėje; Aramį — Krevkere su kulka petyje; o Atą — Am- 
Jene, apkaltintą pinigų klastojimu. 

— Na, matote! — tarė ponas de Trevilis.— O jūs kaipgi 
pasprukote? 

— Per stebuklą, ponas kapitone, turiu tai pripažinti: ga- 
vęs špagos smūgį į krūtinę ir prismeigęs grafą de Vardą prie 
Kale vieškelio, kaip peteliškę prie apmušalų. 

— Na, to betrūko! De Vardas — kardinolo tarnas, Roš- 
foro giminaitis! Žinote, mielasis bičiuli, man kilo gera mintis. 

— Kokia, pone? 

— Jumis dėtas, aš štai ką padaryčiau. .. 

— Pavyzdžiui? 

— Kol jo eminencija manęs ieškotų Paryžiuje, aš paty- 
liukais vėl nujočiau 4 Pikardiją ir sužinočiau, kas atsitiko 

mano draugams. Po velnių! Juk jie verti bent šiokio tokio 
jūsų dėmesio. 

— Patarimas geras, pone, ir rytoj aš išvyksiu. 

— Rytoj. O kodėl gi ne šįvakar? 

— Šį vakarą turiu likti Paryžiuje; būtinas reikalas verčia. 

— Ak jaunuoli, jaunuoli! Kokia nors meilutė? Pasisau- 
gokit, aš jums kartoju: moteris pražudė mus praeity, pražu- 
dys ir ateity. Paklausykit manęs, keliaukit dar šį vakarą. 

— Neįmanoma, pone. 

— Jūs davėte žodį? 

— Taip. 

— Na, tai kitas reikalas; bet pažadėkit man, kad rytoj 
1švyksite, jeigu šiąnakt jūsų nenužudys. 

— Pažadu. 

— Gal jums reikia pinigų? 

— Dar turiu penkiasdešimt pistolių. Tikiuosi, man už- 
teks. 

— O jūsų draugai? 

— Manau, kad jiems dar neturėtų trūkti pinigų. Išvyk- 
dami iš Paryžiaus, mes turėjome kiekvienas po septyniasde- 
šimt penkis pistolius kišenėje. 

— Ar aš dar pamatysiu jus, prieš jums išvykstant? 

— Nemanau, pone, nebent atsitiktų kas nauja. 

— Na, tai laimingos kelionės! 

— Dėkoju, pone. 

Ir d'Artanjanas atsisveikino su ponu de Treviliu, sugrau- 
dintas kaip niekuomet jo tikrai tėviško rūpinimosi savo muš- 
kietininkais. 

Iš eilės jis užėjo pas Atą, pas Portą ir pas Aramį. Nė 
vienas iš jų nebuvo gnįžęs. Tarnų taip pat nebuvo, ir niekas 
neturėjo jokių žinių nei apie vienus, nei apie kitus. 

Jis būtų pasiteiravęs apie juos jų meilužių, bet nepaži- 
nojo nei Porto, nei Aramio mylimosios; o Atas visai jos ne- 
turėjo. 

Praeidamas pro gvardijos būstinę, jis žvilgtelėjo į arkli- 
des: trys arkliai iš keturių jau stovėjo vietoje. Planše, visai 
apstulbeęs, valė juos, ir du jau buvo švarutėliai. 

— Ak pone! — sušuko Planše, pastebėjęs d'Artanjaną.— 
Kaip man malonu jus matyti! 

— O kodėl, Planše? — paklausė jaunuolis. 

— Ar jūs pasitikit ponu Bonasje, mūsų šeimininku? 

— Aš? Anaiptol. 

— Ak pone, kaip gerai! 

— Bet kodėl gi tu klausi? 

— Todėl, kad, jums besikalbant, aš jus stebėjau, nors 1r 
negirdėjau, apie ką jūs kalbėjotės. Ir, žinote, pone, jo veidas 
du ar triskart pasikeitė. 

— Ką tu sakai! 

— Jūs nepastebėjot, džiaugdamasis tuo laišku, kurį ga- 
vote, o aš, priešingai, įbaugintas keisto šio laiško atsiradimo, 
nė minutės nenuleidau akių nuo jo veido. 

— Ir jis tau pasirodė... 

— Klastingas, pone. 

— Iš tikrųjų! 

— Be to, kai tik jūs nuėjote ir dingote už gatvės kampo, 
ponas Bonasje čiupo skrybėlę, užrakino duris ir tekinas pasi- 
leido į priešingą pusę. 

— Iš tikrųjų, Planše, tu teisus. Visa tai atrodo labai įtar- 
tina. Bet būk ramus, mes nemokėsime jam nuomos, kol rei- 
kalas paaiškės galutinai. 

— Jūs vis juokaujate, bet patys pamatysit. .. 

— Ką padarysi, Planše. Nuo savo likimo nepabėgsi. 

— Ir jūs neatsisakote nuo šio vakaro išvykos? 

— Priešingai, Planše, juo labiau aš pyksiu ant pono Bo- 
nasje, juo noriau eisiu į pasimatymą, kurį man pranešė šis 
laiškas, tiek tave įbauginęs. 

— Na, pone, jeigu jau taip pasiryžote. .. 

— Ir kuo tvirčiausiai, mano drauguži. Taigi devintą va- 
landą lauk manes čia, aš užeisiu tavęs pasiimti. 

Matydamas, kad nėra jokios vilties įtikinti savo poną at- 
sisakyti nuo to sumanymo, Planše giliai atsiduso ir ėmė va- 
lyti trečią arklį. 

O d'Artanjanas, kuris iš tikrųjų buvo gana atsargus jau- 
nuolis, užuot grįžęs namo, nuėjo pietauti pas tą patį gaskoną 
kunigą, kuris sunkioj keturiems draugams valandoj pavaiši- 
no juos pusryčiais su šokoladu. 


XXIV € PAVILJONAS 


Devintą valandą d'Artanjanas buvo prie gvardiečių būs- 
tinės; čia jis rado gerai pasiruošus Planše. Ketvirtas arklys 
jau irgi buvo atsiųstas. 

Planše apsiginklavo muškieta ir pistoletais. 

D'Artanjanas turėjo špagą ir du pistoletus už diržo. Jie 
abu šoko ant žirgų ir patylomis išjojo. Buvo jau visai tamsu, 
ir niekas nematė jų išvykstant. Planše jojo užpakalyje per 
dešimt žingsnių nuo savo pono. 

D'Artanjanas, perkirtęs krantines, išjojo pro Konferanso 
vartus ir pasuko Sen-Klu keliu, kuris anuomet buvo daug 
gražesnis, negu šiandien. 

Kol jie dar buvo mieste, Planše pagarbiai laikėsi nuoto- 
lio, kurį pats pasirinko; bet kai tik kelias pasirodė tuštesnis 
ir tamsesnis, jis pamažėl ėmė artintis, o, įjojus į Bulonės 
mišką, nejučiom atsirado greta savo pono. Iš tikrųjų mes 
neslėpsime, kad didžiulių medžių siūbavimas ir mėnulio 
atspindžiai tamsioje tankmėje kėlė jam smarkų nerimą. D'Ar- 
tanjanas pastebėjo, kad su jo tarnu dedasi kažkas negera. 

— Nagi, ponas Planše,— paklausė jis,— kas jums? 

— Ar jums, pone, neatrodo, kad miškai panašūs į baž- 
nyčias? 

— O kodėl, Planše? 

— Todėl, kad ir čia, ir ten nedrįsti garsiai kalbėti. 

— Kodėl gi tu nedrįsti garsiai kalbėti, Planše? Ar todėl, 
kad bijai? 

— Taip, pone, bijau, kad kas neišgirstų. 

— Kad neišgirstų! Juk mūsų pokalbis visiškai padorus, 
mielasis Planše, ir niekas negalėtų jam nieko prikišti. 

— Ak pone! — atsakė Planše, gųždamas prie savo pa- 
grindinės minties.— Šito pono Bonasje antakiuose yra kaž- 
kas klastinga, ir jis taip šlykščiai kraipo lūpas! 

— Kuriems velniams tu vis galvoji apie tą Bonasje? 

— Galvoji tai, ką gali, o ne tai, ką nori, pone. 

— Todėl, kad tu bailys, Planše. 

— Pone, nepainiokim bailumo su atsargumu: atsargu- 
mas — dorybė. 

— O tuesi dorybingas, ar ne tiesa, Planše? 

— Pone, ar tik ne muškietos vamzdis ten žvilga? Gal 
palenkime galvas? : 

— Iš tikrųjų, — sumurmėjo d'Artanjanas, kuris prisimi- 
nė pono de Trevilio pamokymus, — iš tikrųjų tas sutvėrimas 
galų gale ir man įvarys baimės. 

Ir jis paragino arklį risčia. 

Planše irgi pasivarė pirmyn, nelyginant šešėlis, ir vėl 
atsidūrė šalia savo pono. 

— Ar mes šitaip ir jodinėsim visą naktį, pone? — pa- 
klausė jis. 

— Ne, Planše, nes tu jau atjojai. 

— Kaip tai — aš atjojau? O jūs, pone? 

— Aš dar pajojėsiu keletą žingsnių. 

— Ir paliksite čia mane vieną? 

— Tu bijai, Planše? 

— Ne, bet aš tik noriu pasakyti, kad naktis bus šalta, 
kad nuo peršalimo gauni reumatizmą, o tarnas, sergąs reu- 
matizmu — blogas padėjėjas, ypač tokiam apsukriam ponui, 
kaip jūs. | 

— Na gerai, Planše, jei tau bus šalta, užeik į vieną iš tų 
smuklių, kurias matai ana ten, ir rytoj šeštą valandą ryto 
lauk manes prie vartų. 

— Aš, pone, kuo pagarbiausiai pravalgiau ir pragėriau tą 
ekiū, kurį man šįryt padovanojote, ir nebeliko nė pasiutusio 
skatiko tam atvejui, jeigu man pasidarytų šalta. 

— Štai tau pusė pistolio. Iki rytojaus. 

D'Artanjanas nulipo nuo arklio, metė pavadį Planše ir 
greitai nuėjo, supdamasis apsiaustu. 

— Dieve, kaip šalta! — sušuko Planše, vos tik j0 ponas 
dingo iš akių. Skubėdamas kuo veikiau apšilti, jis pribėgo 
prie vieno namuko, kuris visa šavo išore buvo panašus į prie- 
miesčio smuklę, ir pasibeldė į duris. 

Tuo tarpu d'Artanjanas, pasukęs tarpukiemių taku, žengė 
toliau ir pasiekė Sen-Klu; bet, užuot ėjęs didžiąja gatve, jis 
aplenkė pilį, įsmuko į mažą nuošalią gatvelę ir netrukus at- 
sidūrė ties nurodytuoju paviljonu, kuris stovėjo dykvietėj. 
Vienoje šios gatviūkštės pusėje traukėsi aukštas mūras, kurio 
kampe niūksojo šis paviljonas, o kitoje — pinučių tvora sau- 
gojo nuo praeivių mažą sodelį, kurio gilumoje buvo skurdi 
lūšnelė. 

D'Artanjanas atvyko-į pasimatymo vietą ir, kadangi jam 
nebuvo pasakyta kokiu nors ženklu pranešti apie savo atvy- 
kimą, ėmė laukti. 

Nebuvo girdėti jokio garso, ir galėjai pamanyti esąs už 
šimto mylių nuo sostinės. Apsidairęs aplink, d'Artanjanas at- 
sišliejo į tvorą. Už šios tvoros, už šio sodo ir lūšnos tamsus 
rūkas gaubė savo klostėmis neaprėpiamas tolumas, kuriose 
miegojo Paryžius, jaudrus ir išsidriekęs — bedugnė, kurioje 
šen bei ten žibėjo šviesūs taškeliai, gūdžios šio pragaro 
žvaigždės. 

Bet d'Artanjanui viskas buvo pasipuošę vaivorykštės spal- 
vomis, visos mintys šypsojosi, kiekviena tamsa atrodė per- 
regima. Pasimatymo valanda artėjo. 

Iš tikrųjų po kelių minučių iš Sen-Klu varpinės, iš jos 
plačių, gaudžiančių žiočių išsiveržė dešimt lėtų dūžių. 

Kažkas nelemta buvo šitame žalvario balse, kuris vaitojo 
nakties gūdumoje. 

Bet kiekvienas šių dūžių, skelbiančių ilgai lauktąją pasi- 
matymo valandą, skambėjo jaunuolio širdy kaip gražiausia 
muzika. 

Jo akys buvo įsmeigtos į mažą paviljoną ties sienos kam- 
pu; visos šio paviljono langinės buvo uždarytos, išskyrus vie- 
no lango antrame aukšte. 

Pro šį langą liejosi švelni šviesa, sidabruojanti kelias vir- 
pančiais lapais liepas, krūvoje kūpsančias anapus parko. Už 

šio mažo, taip jaukiai apšviesto langelio, aišku, jo laukia 
gražioji ponia Bonasje. 

Šios saldžios minties liūliuojamas, d'Artanjanas išlaukė 
pusvalandį be jokio nekantravimo, įsmeigęs akis į šią žavin- 
gą mažutę buveinę; jis galėjo matyti dalį lubų su auksiniu 
karnyzu, bylojančiu apie puošnų viso paviljono vidaus įren- 
gimą. 

Sen-Klu varpinė išmušė pusę vienuoliktos. 

Šį kartą kažkoks šiurpulys perbėgo d'Artanjano gyslo- 
mis, ir jis pats negalėjo suprasti kodėl. Gal būt, tik šaltis jį 
nusmelkė, ir grynai fizinį pojūtį jis palaikė dvasiniu. 

Paskui jam dingtelėjo mintis, kad jis blogai perskaitė ir 
kad pasimatymas, tur būt, paskirtas tiktai vienuoliktą va- 
landą. 

Jis priėjo prie lango, atsistojo šviesos ruože, išsitraukė 
15 kišenės laišką ir dar kartą perskaitė. Ne, jis neapsiriko: 
pasimatymas skirtas dešimtą valandą. 

„ Tada jis sugrįžo į savo vietą; ši tyla ir ši vienuma jau 
pradėjo kelti jam nerimo. 

Išmušė vienuoliktą. 

D'Artanjanas ėmė rimtai būkštauti, ar iš tikrųjų kas ne- 
atsitiko poniai Bonasje. 

Jis triskart pliaukštelėjo delnais — įprastas įsimylėjėlių 
ženklas; bet niekas jam neatsiliepė, netgi aidas. 

Tada šiek tiek nepatenkintas jis pagalvojo, kad gal jau- 
noji moteris užmigo, jo belaukdama. 

Jis priėjo prie sienos ir pabandė ja užkopti aukštyn, bet 
siena buvo naujai tinkuota, ir d'Artanjanas tik nusilaužė sau 
nagus. 

Tuo metu jis atkreipė akis į medžius, ant kurių lapų vis 
dar krito sidabrinė šviesa. Vienas iš jų buvo palinkęs ant 
kelio, ir d'Artanjanui dingtelėjo, kad nuo Jo šakų galima pa- 
matyti paviljono vidų. 

Įlipti į medį atrodė nesunku. Be to, juk d'Artanjanas bu- 
vo tik dvidešimties metų, taigi dar nespėjo užmiršti mokslei- 

vio pomėgių. Vienu akimirksniu jis atsidūrė tarp šakų, ir 
pro lango stiklus jo žvilgsnis įsmigo į paviljono vidų. 

Baisus reginys privertė d'Artanjaną sudrebėti nuo galvos 
iki kojų. Ta jauki šviesa, ta rami lempa, atvėrė šiurpios ne- 
tvarkos vaizdą: vienas lango stiklas buvo iškultas, kambario 
durys išlaužtos ir kybojo ant kengių; stalas, kuris, matyt, 
buvo užtiestas puikiai vakarienei, gulėjo apverstas; ant grin- 
dų -mėtėsi sudaužyti buteliai, sutrypti vaisiai; viskas rodė, 
jog šiame kambaryje vyko žiauri, žūtbūtinė kova; d'Artan- 
janui net pasirodė, kad šioje keistoje maišalynėje jis mato 
drabužių skiautės ir keletą kraujo dėmių, raudonuojančių 
ant staltiesės ir užuolaidų. 

Smarkiai plakančia širdimi jis skubiai nulipo žemėn, no- 
rėdamas pažiūrėti, ar nepastebės dar kokių smurto žymių. 

Jauki švieselė vis dar tebemirgėjo nakties ramumoje. 
D'Artanjanas išvydo tai, ko nepastebėjo išsyk, nes tada jam 
nerūpėjo atidžiau žvalgytis: žemėje, kuri buvo vienur su- 
trypta, kitur išrausta, jis pamatė neaiškius žmonių bei arklių 
pėdsakus. Be to, matyt, iš Paryžiaus atvykusios kanetos te- 
kiniai paliko minkštoje žemėje gilias vėžes, kurios baigėsi 
prie paviljono ir suko atgal į Paryžių. 

Beieškodamas toliau, d'Artanjanas rado prie sienos ir su- 
plėšytą moterišką pirštinę. Toji pusė pirštinės, kuri nepalietė 
purvinos žemės, buvo nuostabiai švari. Tai viena tų iškvė- 
pintų pirštinaičių, kurias įsimylėjėliai mėgsta numauti nuo 
gražios rankutės. 

Juo toliau tyrinėjo d'Artanjanas, juo gausesniu ir šaltes- 
niu prakaitu rasojo jo kakta, širdį gniaužė baisus nerimas, al- 
savimas tankėjo; bet, stengdamasis nusiraminti, jis tikino sa- 
ve, kad šis paviljonas, gal būt, visai ne tas, apie kurį rašė 
ponia Bonasje, kad jaunoji moteris paskyrė jam pasimatymą 
prie šio paviljono, o ne jo viduje, kad ją galėjo sulaikyti 
Paryžiuje pareigos, o gal ir vyro pavyduliavimas. 

Tačiau visi šie samprotavimai buvo sugriauti, paneigti, 
išblaškyti to vidujinio skausmo, kuris kai kada apima visą 
mūsų būtybę ir šaukte šaukia toms mūsų galioms, kurioms 
lemta jį išgirsti, kad didi nelaimė pakibo ties mumis. 

Tada d'Artanjanas tarsi pamišo: jis nulėkė į vieškelį tuo 
pačiu keliu, kuriuo buvo atvykęs, pribėgo prie kelto ir ėmė 
klausinėti keltininką. | 

Apie septintą valandą vakaro keltininkas perkėlęs per upę 
moterį, apsigaubusią juodu apsiaustu; ji, matyt, labai sten- 
gėsi, kad jos nepažintų; bet kaip tik dėl šių jos pastangų 
keltininkas labiau ja susidomėjęs ir pamatęs, kad ji jauna ir 
graži. 

Anuomet, kaip ir šiandien, daugybė jaunų ir gražių mote- 
rų vykdavo į Sen-Klu, nenorėdamos, kad jas pažintų, tačiau 
d'Artanjanas nė akimirkos neabejojo, kad moteris, kurią pa- 
stebėjo keltininkas, kaip tik ir buvo ponia Bonasje. 

Prie lempos, degančios keltininko trobelėje, d'Artanjanas 
dar kartą perskaitė ponios Bonasje laišką ir įsitikino neapsiri- 
kęs: pasimatymas tikrai buvo paskirtas Sen-Klu, o ne kitur, 
prieš pono d'Estre paviljoną, o ne kitoje gatvėje. 

Viskas išvien d'Artanjanui rodė, kad nuojauta jo neap- 
gavo ir kad atsitiko didelė nelaimė. 

Jis tekinas pasileido atgal prie paviljono. Jam atrodė, 
kad gal tuo tarpu, kai jo nebuvo, kas nors nauja atsitiko ir 
jis ras ten kokių nors žinių. 

Gatvelė vis tebebuvo tuščia, ir iš lango sklido ta pati ra- 
mi ir jauki šviesa. 

Tada d'Artanjanas prfsiminė tą aklą ir nebylią lūšną, ku- 
ri vis dėlto tikriausiai matė ir, gal būt, galėjo kalbėti. 

Varteliai buvo uždaryti, bet jis peršoko per tvorą ir, ne- 
kreipdamas dėmesio į pririšto šuns lojimą, priėjo prie tro- 
belės. 

Pirmąkart pasibeldus, niekas neatsakė. Trobelėje viešpa- 
tavo tokia pat kapų tyla, kaip ir paviljone; bet ši lūšna buvo 
paskutinė jo viltis, ir jis atkakliai beldėsi. 

Netrukus viduj pasigirdo šnarėjimas, baikštus šnarėji- 
mas, kuris tarytum pats bijojo, kad jį gali išgirsti. 

Tada d'Artanjanas liovėsi beldęs ir ėmė maldauti tokiu 
nerimastingu balsu, kupinu išgąsčio, pažadų ir meilumo, kad 
ir baikščiausias žmogus būtų galėjęs nusiraminti. Pagaliau 
sena, sutrūnijusi langinė atsidarė arba, tikriau sakant, trupu- 

tį prasivėrė ir tuojau pat vėl užsidarė, kai tik blanki, kampe 
deganti lempelė apšvietė d'Artanjano perpetę, špagą ir pisto- 
letų rankenas. Tačiau, nors tai truko tik vieną akimirksnį, 
d'Artanjanas spėjo pamatyti senio galvą. 

— Dėl dievo meilės, išklausykite mane! — sušuko jis.— 
Aš čia laukiau vieno žmogaus, kuris neatvyko. Aš mirštu iš 
nerimo. Gal atsitiko čia netoliese kokia nelaimė? Sakykit! 

Langas pamažu vėl atsidarė, ir pasirodė tas pats veidas; 
tik jis buvo dar blyškesnis, negu pirmą kartą. 

D'Artanjanas atvirai viską papasakojo, neminėdamas var- 
dų; jis pasakė, kad moteris paskyrusi jam pasimatymą prie 
šio paviljono ir kad, nebesulaukdamas jos, jis įsilipęs į liepą 
ir lempos šviesoje pamatęs baisią netvarką kambary. 

Senis atidžiai klausėsi ir pritardamas vis linkčiojo; pas- 
kui, kai d'Artanjanas baigė kalbėti, jis krestelėjo galvą su 
tokia veido išraiška, kuri nelėmė nieko gera. 

— Ką jūs tuo norite pasakyti?) — sušuko d'Artanja- 
nas.— Dėl dievo meilės! Sakykit, ką tai reiškia. 

— Ak pone,— atsakė senis, — nieko manęs neklauskite, 
nes jeigu aš jums pasakysiu, ką mačiau, tai tikriausiai neiš- 
vengsiu nelaimės. 

— Vadinasi, jūs kažką matėt? — paklausė d'Artanja- 
nas.— Jei taip, — tęsė jis, mesdamas jam pistolį, — dėl dievo 
meilės, pasakykite, ką matėte, ir bajoro garbe prisiekiu, kad 
nė vienas jūsų žodis neišsprūs man iš lūpų. 

D'Artanjano veide senis įžvelgė tiek nuoširdumo ir siel- 
varto, jog, davęs ženklą klausytis, tyliu balsu pradėjo: 

— Buvo maždaug devinta valanda, kai išgirdau kažkokį 
triukšmą gatvėje. Norėdamas sužinoti, kas tai galėtų būt, 
priėjau prie durų. Staiga pamačiau, kad kažkas eina pas 
mane. Aš esu beturtis ir nebijau vagių, todėl atidariau duris 
ir už kelių žingsnių pamačiau tris vyrus. Tamsoje stovėjo 
pakinkyta karieta ir pabalnoti arkliai. Šie arkliai, matyt, pri- 
klausė tiems trims vyrams, apsirengusiems bajoriškai.— „Ak, 

gerieji ponai! — sušukau aš.— Ko jums reikia?“ — „Ar turi 
kopėčias?“ — paklausė manęs tas, kuris atrodė esąs vyres- 
nis.— „Taip, pone, tas, su kuriomis skinu vaisius.“ — ,„Duokš 
mums jas ir eik vidun. Štai tau ekiū už sutrukdymą. Tik at- 
mink: jei pasakysi nors vieną žodį apie tai, ką pamatysi ir 
išgirsi, — nes esu tikras, kad nors ir kažkaip tau prigrasin- 
tume, tu vis. tiek žiūrėsi ir klausysi,— galas tau!“ Sulig 
šiais žodžiais jis metė man ekiū, kurį aš paėmiau, ir nusine- 
šė mano kopėčias. Uždaręs vartelius, aš apsimečiau grįžtąs 
namo, o iš tikrųjų tuojau pat išėjau pro užpakalines duris ir, 
sėlindamas patamsy, prislinkau prie ano štai krūmo, kuriame 
pasislėpęs galėjau viską matyti, kitų nepastebimas. 

— Trys vyrai be jokio triukšmo privažiavo karietą arčiau 
ir išlaipino iš jos mažą Žmogelį, storą, žemą, apyžilį, pras- 
tais, tamsiais drabužiais; jis atsargiai užlipo kopėčiomis, slap- 
tai pritykojęs, pažvelgė į kambarį, patyliukais nusileido že- 
myn ir pašnibždomis tarė: „Tai ji!“ Tasai, kuris su manim 
kalbėjo, tuojau pat priėjo prie paviljono durų, atrakino jas 
raktu, kurį turėjo atsinešęs, vėl uždarė jas 1r išnyko; tuo 
pačių metu kiti du vyrai užlipo kopėčiomis. Mažasis senukas 
pasiliko prie karietos durelių, vežėjas laikė vadeles, o tar- 
nas — raitelių arklius. 

— Staiga iš paviljono pasigirdo klyksmas, prie lango 
pribėgo kažkokia moteris ir atidarė jį, tarsi norėdama iššokti. 
Bet tuojau pat ji pamatė du vyrus ir pasitraukė atgal; abu 
vyrai puolė paskui ją į kambarį. Daugiau aš jau nieko nebe- 
mačiau, tik girdėjau lūžtančių baldų traškėjimą. Moteris 
klykė ir šaukėsi pagalbos. Bet netrukus jos šauksmai nutilo. 
Trys vyrai prisiartino prie lango, nešdami ant rankų moterį. 
Du iš jų nulipo laiptais, ir įkėlė ją į karietą, o paskui ją 
įlipo ir mažasis senukas. Tas, kuris pasiliko paviljone, užda- 
rė langą, po valandėlės išėjo pro duris ir pasižiūrėjo, ar mo- 
teris tikrai yra karietoje; du draugai jau laukė jo raiti. Tada 
ir jis šoko ant arklio. Tarnas atsisėdo į savo vietą šalia ve- 
žėjo, trijų raitelių lydima, karieta greit nuvažiavo, ir viskas 

pasibaigė. Po to aš nieko daugiau nebemačiau, nieko nebe- 
girdėjau. 

Tokios baisios žinios pritrenktas, d'Artanjanas stovėjo 
lyg sustingęs ir be žado, o jo širdyje siautėjo visi pykčio ir 
pavydo demonai. 

— Žinote, pone,— tarė senis, kuriam nebylus d'Artanja- 
no sielvartas padarė gilesnį įspūdį, negu vaitojimai ir aša- 
ros,— nenusiminkite. Juk jie nežudė jos, o tai yra svar- 
biausia. 

— Gal jūs bent apytikriai žinote,— paklausė d'Artan- 
janas,— koks žmogus vadovavo šiam pragariškam darbui? 

— Aš jo nepažįstu. 

— Bet jis su jumis kalbėjo, jūs galėjote jį matyti. 

— Ak, jūs norite, kad aš jums pasakyčiau, kaip jis at- 
rodė? 

— Taip. 

— Aukštas, liesas, tamsiaveidis; juodi ūsai, juodos akys, 
iš pažiūros — bajoras. 

— Tai jis! — sušuko d'Artanjanas.— Ir vėl jis! Visuo- 
met jis! Matyt, jis yra mano piktoji dvasia! O antrasis? 

— Katras? 

— Mažiukas. 

— O, tasai ne didikas, tikėkite manim! Jis buvo be špa- 
gos, ir kiti elgėsi su juo nesivaržydami. 

— Koks nors tarnas,— sumurmėjo d'Artanjanas.— O 
vargšelė, vargšelė! Ką jie jai padarė? 

— Jūs man pažadėjote niekam nieko nesakyti, — primi- 
nė senis. 

— Ir pakartoju savo pažadą. Būkite ramus — aš esu ba- 
. joras. Bajoras turi tik vieną žodį, ir aš jums jį daviau. 

D'Artanjanas prislėgta širdim sugrįžo prie kelto. Tarpais 
jis negalėjo patikėti, kad tai būtų buvusi ponia Bonasje, ir 
vylėsi rytoj ją sutikti Luvre; tarpais vėl galvodavo, kad gal 
ji turėjo kokią intrigą su kuo nors kitu, ir pavyduliaująs 
meilužis užklupęs ją išsivežė. Jis spėliojo, krimtosi, bevil- 
tiškai sielojosi. 

— Ak, kad mano draugai būtų čia! — sušuko jis.— Bent 
galėčiau viltis ją surasiąs; bet kas žino, koks likimas juos 
ištiko! 

Buvo beveik vidurnaktis; reikėjo surasti Planše. D'Ar- 
tanjanas beldėsi paeiliui į visas smukles, kuriose buvo matyti 
bent silpnutė šviesa, bet Planše nesurado nė vienoje. 

Šeštoje smuklėje d'Artanjanas apsigalvojo, kad ieškoti 
jo — bergždžias dalykas. Juk jis liepė tarnui laukti šeštą 
valandą ryto, ir todėl dabar šis turi teisę būti ten, kur yra. 

Be to, jaunuoliui kilo mintis, kad, pasilikdamas arti tos 
vietos, kur įvyko nelaimė, jis gal išgirs ką nors apie šį pa- 
slaptingą reikalą. Taigi šeštoje smuklėje, kaip jau sakėme, 
d'Artanjanas sustojo, paprašė butelį geriausio vyno, atsisėdo 
tamsiausiame kampe ir nutarė laukti čia rytojaus. Tačiau ir 
šį kartą jo viltys nuėjo niekais: nors jis ir labai atidžiai klau- 
sėsi, bet tarp keiksmų, juokų ir plūdimųsi, kuriais svaidėsi 
amatininkai, tarnai ir vežėjai, sudarą jam garbingą kompa- 
niją, jis neišgirdo nieko, kas galėtų padėti susekti vargšės 
pagrobtos moteriškės pėdsakus. Taigi, išgėręs savo butelį ir 
neturėdamas ką veikti, o, be to, nenorėdamas sukelti įtarimų, 
jis buvo priverstas kaip galima patogiau įsitaisyti savo kampe 
ir šiaip taip užmigti. Kaip prisimename, d'Artanjanas buvo 
dvidešimties metų, o tokiame amžiuje miegas turi neginči- 
„jamų teisių, kurias jis įsakmiai pareiškia net labiausiai nusi- 
minusioms širdims. 

Apie šeštą valandą ryto d'Artanjanas pabudo su ta nema- 
lonia savijauta, su kuria paprastai sutinkama diena po blogai 
praleistos nakties. Jo ranga neilgai truko; jis apčiupinėjo 
kišenes, norėdamas įsitikinti, ar bemiegant jo neapvogė, ir, 
radęs deimantą ant piršto, piniginę kišenėj ir pistoletus už 
diržo, jis atsikėlė, sumokėjo už butelį vyno ir išėjo pasižiū- 
rėti, gal šį kartą, iš ryto, ieškodamas savo tarno, turės dau- 
giau laimės, negu naktų. Iš tikrųjų, pirmiausia, ką jis paste- 
bėjo pro drėgną, pilksvą rūką, buvo jo dorasis Planše; laiky- 
damas už pavadžių abu arklius, šis laukė jo prie mažos, 
skurdžios smuklės, pro kurią nakčia d'Artanjanas praėjo, jos 
netgi nepastebėjęs. 

XXV 6 PORTAS 


Užuot grįžęs tiesiai namo, d'Artanjanas nušoko nuo ark- 
lio prie pono de Trevilio durų ir greitai užbėgo laiptais aukš- 
tyn. Šį kartą jis pasiryžo papasakoti jam visa, kas buvo atsi- 
tikę. Be abejo, šiuo reikalu ponas de Trevilis galėjo jam 
duoti gerų patarimų. Be to, ponas de Trevilis beveik kas- 
dien matėsi su karaliene, jis, gal būt, galėtų gauti iš jos 
didenybės kokių nors žinių apie vargšę moterį, kuri dabar, 
be abejo, turi atsimokėti už pasiaukojimą savo valdovei. 

Ponas de Trevilis išklausė jaunuolio pasakojimo itin rim- 
tai, o tat aiškiai bylojo, kad visas šis įvykis jam anaiptol ne- 
atrodė tik meilės intriga. 

— Hm,— tarė jis, kai d'Artanjanas baigė pasakotl,— 
visa tai jau iš tolo kvepia jo eminencija. 

— Bet ką gi daryti? — paklausė d'Artanjanas. 

— Tuo tarpu nieko, absoliučiai nieko. Geriausia būtų, 
kaip jau sakiau, kuo greičiau palikti Paryžių. Aš pasimatysiu 
su karaliene, smulkiai papasakosiu jai apie vargšės moters 
dingimą, nes ji tikriausiai dar nieko apie tai nežino. Šios 
smulkmenos padės jai užčiuopti siūlo galą, ir, jums sugrįžus, 
gal būt, aš jau turėsiu jums pranešti kokių nors gerų nau- 
nenų. Pasikliaukite manim. 

D'Artanjanas žinojo, kad ponas de Trevilis, nors ir gas- 
konas, nebuvo pratęs dalinti tuščių pažadų ir, jei kartais ką 
nors pažadėdavo, visuomet ištesėdavo daugiau, negu būda- 
vo žadėjęs. Tad jis nusilenkė labai dėkingas už praeitį ir 
už ateitų, o garbingasis kapitonas, kuris irgi buvo gyvai su- 
sidomėjęs šiuo tokiu drąsiu ir ryžtingų jaunuoliu, draugiš- 
kai paspaudė jam ranką, linkėdamas laimingos kelionės. 

Pasiryžęs tučtuojau laikytis pono de Trevilio patarimų, 
d'Artanjanas nuvyko į Duobkasių gatvę prižiūrėti pasiruoši- 
mo kelionei. Artėdamas prie namų, jis pažino poną Bonasje, 
su chalatu stovintį prie savo durų slenksčio. Visa tai, ką va- 
kare buvo pasakęs atsargusis Planše apie klastingą šeiminin- 
ko būdą, d'Artanjanas dabar vėl prisiminė ir pažvelgė į jį 
atidžiau, negu visada. Iš tikrųjų, be to gelsvo ligūsto išblyš- 

kimo, rodančio tulžies išsiliejimą ir atsiradusio, galimas daik- 
tas, pripuolamai, d'Artanjanas dar pastebėjo jo veido raukš- 
lių susiklostyme kažką klastinga ir niekšiška. Sukčius juo- 
kiasi ne taip, kaip juokiasi doras žmogus, veidmainys verkia 
ne tokiomis pat ašaromis, kokiomis verkia atviraširdis žmo- 
gus. Kiekvienas apsimetimas yra kaukė, ir nors kažkokia 
tobula būtų toji kaukė, atidžiau pažiūrėjus, visuomet gali- 
ma ją atskirti nuo tikrojo veido. 

Taigi d'Artanjanui pasirodė, kad Bonasje dėvi kauke, ir 
netgi šlykščių šlykščiausią kauke. 

Todėl, biaurėdamasis šituo žmogumi, jis norėjo praeiti 
pro šalį, neužkalbindamas jo, bet ponas Bonasje, kaip ir 
vakar dieną, pats jį prašnekino. 

— Na, jaunuoli,— tarė jis,— rodos, mes nenuobodžiai 
praleidžiame naktis? Septinta valanda ryto, po plynių! Ma- 
tyt, jūs aukštyn kojom apvertėt įprastą tvarką ir grįžtate 
namo tada, kada kiti išeina. 

— Jums to negalima prikišti, ponas Bonasje,— atsakė 
jaunuolis.— Jūs esate tvarkingumo pavyzdys. Na ką gi, tu- 
rint jauną ir gražią žmoną, nėra reikalo vaikytis laimės: tada 
laimė pati ateina jūsų ieškoti, ar ne taip, ponas Bonasje? 

Bonasje išblyško kaip mirtis ir nusišiepė. 

— Cha-cha! Jūs tikras pokštininkas! — atsakė Bonas- 
je.— Bet kurgi, po šimts, jūs šiąnakt trankėtės? Atrodo, kad 
tarpukiemių keliai ne kokie. 

D'Artanjanas pažvelgė į savo aulinius batus, iki kelių 
purvinus, bet tuo pačiu metu jo žvilgsnis nukrypo ir į pirklio 
pusbačius bei kojines: galėjai pamanyti, kad ir jie klampojo 
po tą pačią pelkę — ir vieni, ir kiti atrodė visiškai panašūs. 

Tada d'Artanjanui staiga dingtelėjo viena mintis. Tasai 
storas, žemas žmogelis, žilstelėjęs, tamsiais drabužiais apsi- 
rengęs senukas, lyg ir tarnas, su kuriuo nepagarbiai elgėsi 
raitieji palydovai, buvo pats Bonasje. Vyras vadovavo žmo- 
nos grobikams. 

D'Artanjaną pagavo baisus noras čiupti pirklį už gerklės 
ir jį pasmaugti, bet, kaip jau sakėme, jis buvo labai atsargus 


272 


jaunuolis, todėl susivaldė. Tačiau jo veidas taip aiškiai per- 
simainė, jog Bonasje išsigando ir bandė pasitraukti žingsnį 
atgal, bet jis stovėjo kaip tik prie tos durų pusės, kuri buvo 
uždaryta, ir sutiktoji kliūtis privertė jį likti vietoje. 

— Jūs, tur būt, juokaujate, mano mielasis,— pasakė 
d'Artanjanas.— Man rodos, kad jeigu mano batams reikia 
šepečio, tai jūsų pusbačiams ir kojinėms irgi šepetys būtų 
ne pro šalį. Nejaugi ir jūs kur nors trankėtės, ponas Bonasje? 
Po velnių! Tai būtų neatleistina jūsų amžiaus Žmogui, be 
to, dar turinčiam tokią jauną ir gražią žmoną. 

— O, ne, sergėk dievel — atsakė Bonasje.— Vakar aš 
buvau Sen-Mande pasiteirauti dėl vienos tarnaitės, kurios 
man būtinai reikia, o kadangi keliai labai blogi, tai aš iš ten 
ir parsivežiau visą šį purvą, kurio dar nespėjau nusivalyti. 

Vieta, kurią Bonasje nurodė kaip tariamą savo kelionės 
tikslą, buvo naujas įrodymas, patvirtinąs d'Artanjanui kilu- 
sius įtarimus. Bonasje pasirinko Sen-Mande todėl, kad Sen- 
Mande ir Sen-Klu yra visai priešingose pusėse. 

Ši prielaida jam buvo pirmoji paguoda. Jei Bonasje žino, 
kur yra jo Žmona, tai, panaudojus kraštutines priemones, 
visad galima atrišti jam liežuvį ir išgauti paslaptį. Reikėjo 
tik įsitikinti, ar ši prielaida yra tikra. 

— Atleiskit, mielasai ponas Bonasje, kad aš taip stačiai 
į jus kreipiuos,— tarė d'Artanjanas; — bet žinote, niekas taip 
nesužadina troškulio, kaip nemiga, tad aš pasiutusiai noriu 
gerti; leiskite man pas jus išgerti stiklą vandens; juk nega- 
lima kaimynui atsakyti tokios paslaugos. 

Ir, nelaukdamas, kol šeimininkas sutiks, d'Artanjanas 
greitai įėjo į butą ir pažvelgė į lovą. Patalas buvo nė nepa- 
liestas. Bonasje nebuvo atsigulęs. Vadinasi, jis grįžo namo 
tik prieš valandą ar dvi; vadinasi, jis palydėjo savo žmoną 
iki paskirtos vietos ar bent iki pirmojo sustojimo. 

— Dėkui, ponas Bonasje,— pasakė d'Artanjanas, išgėręs 
stiklinę, — štai visa, ko aš iš jūsų norėjau. Dabar einu namo 
ir liepsiu Planše nuvalyti batus, o kai pabaigs, aš jį atsiųsiu 
jums, jeigu norite, kad ir jums pusbačius nuvalytų. 

Ir jis paliko pirklį, visiškai apstulbintą šitokio keisto atsi- 
sveikinimo ir besvarstanųį, ar tik jis neįklimpo bemeluo- 
damas. 
gandusį. 

— Ak pone! — sušuko Planše, pamatęs savo šeiminin- 
ką.— Vėl naujiena! Aš laukiu nesulaukiu jūsų. 

— Kas gi atsitiko? — paklausė d'Artanjanas. 

— Kertu lažybų, kad niekada neatspėsite, kokį svečią 
aš čia priėmiau, kai jūsų nebuvo namie. 

— Kada? 

— Prieš pusvalandį, tuo metu, kai jūs buvote pas poną 
de Trevilį. 

— Na, kas g1 buvo atėjęs? Sakyk greičiau. 

— Ponas de Kavua. 

— Ponas de Kavua? 

— Taigi. 

— Jo eminencijos gvardijos kapitonas? 

— Tas pats. 

— Jis atėjo manęs suimti? 

— Taip ir man atrodė, pone, nors jis dėjosi labai saldus. 

— Sakai, jis buvo saldus? 

— Saldus kaip medus, pone. 

— Iš tikrųjų? 

— Sakėsi atėjęs pas jus, siunčiamas jo eminencijos; jo 
eminencija linkįs jums daug laimės ir prašąs atvykti į Pale- 
Ruajalį. 

— O ką tu jam atsakei? 

— Kad tai neįmanoma, nes jūsų nėsą namie, kaip jis 
pats galįs įsitikinti. 

— Ką jis į tai? 

— Prašė jus būtinai užeiti pas jį dienos metu. Paskui 
pašnibždomis pridūrė: „Pasakyk savo ponui, kad jo eminen- 
cija jam nepaprastai palankus ir kad, gal būt, visa jo ateitis 
priklauso nuo šio pasimatymo.“ 

— Tokių nevykusių spąstų griebiasi kardinolas, — tarė 
jaunuolis šypsodamasis. 

— Todėl ir aš pamačiau, kad čia spąstai, ir atsakiau, kad 
jūs labai apgailestausite sugrįžęs. ,,„Kurgi jis išvyko?“ — pa- 
klausė ponas de Kavua.—,Į[ Trua Sampanėje“ „—— atsakiau 

aš.—,,O kada jis išvyko?“ —,,Vakar vakare.“ 

— Planše, mano bičiuli,— pertarė jį d'Artanjanas,— tu 
tikrai esi brangus žmogus. 

— Suprantate, pone, aš pagalvojau, kad jeigu jūs norė- 
site pasimatyti su ponu de Kavua, tai jums visada bus lengva 
pasakyti, kad niekur nebuvote išvažiavęs. Tokiu atveju išei- 
tų, kad aš pamelavau, bet kadangi aš ne bajoras, tai man 
galima meluoti. 

— Būk ramus, Planše, tu neprarasi teisingo žmogaus var- 
do: po ketvirčio valandos mes išvykstame. 

— Kaip tik tai norėjau jums patarti, pone. O ar galima 
paklausti, kur mes vykstame? 

— Aišku, kad visai ne į tą pusę, kurią tu nurodei ponui 
de Kavua. Be to, tu irgi norėtum kuo greičiau gauti Žinių 
apie Grimo, Musketoną ir Bazeną, kaip kad aš apie tai, kas 
atsitiko Atui, Portui ir Aramiui? 

— Žinoma, pone,— atsakė Planše,— ir aš vyksiu, kada 
tik jūs panorėsite. Manau, kad provincijoje oras šiuo metu 
mums bus sveikesnis, negu Paryžiuje. Taigi. .. 

— Taigi sudėk mūsų daiktus, Planše, ir keliaukime. Aš 
išeisiu pirmas, susikišęs į kišenes rankas, kad niekas nieko 
neįtartų. Tu rasi mane gvardijos kareivinėse. Beje, Planše, 
aš manau, kad tu esi teisus, nepasitikėdamas mūsų šeiminin- 
ku; jis tikrai baisus niekšas. 

— Ahal Galite jau patikėti manim, pone, jei aš ką sa- 
kau; aš esu fizionomistas! 

Kaip buvo sutarta, d'Artanjanas išėjo pirmas. Paskui, kad 
netektų sau nieko prikišti, jis dar kartą užėjo į savo trijų 
draugų butus. Iš jų nebuvo gauta jokios žinios, tik Aramiui 
buvo atsiųstas iškvėpintas laiškas, rašytas smulkiu, dailių 
braižu. D'Artanjanas paėmė jį įteikti adresatui. Po dešimties 
minučių Planše atvyko į gvardijos arklides. D'Artanjanas, 
kad nereikėtų gaišti laiko, savo arklį jau pats buvo pasibal- 
nojęs. 

— Gerai,— tarė jis Planše, kai tas pririšo lagaminą, — 
dabar pabalnok kitus tris, ir keliaukime. 

— Ar manote, kad mes greičiau josime, jei kiekvienas 
turėsime po du arklius? — gudriu veidu paklausė Planše. 

— Ne, ponas juokdary,— atsakė d'Artanjanas,— bet ke- 
turiais arkliais mes galėsime pargabenti tris mūsų draugus, 
jei dar rasime juos gyvus. 

— Tai būtų didelė laimė, — pareiškė Planše.— Beje, nie- 
kad nereikia prarasti pasitikėjimo dievo gailestingumu. 

— Amen! — užbaigė d'Artanjanas, sėsdamas ant.arklio. 

Ir abu išjojo iš gvardijos kareivinių į skirtingas puses: 
vienas turėjo iš Paryžiaus joti pro Viljetės, o antras — pro 
Monmartro vartus ir susitikti už Sen-Deni; šį strateginį ma- 
nevrą abu įvykdė su didžiausiu tikslumu, ir jis puikiausiai 
pasisekė. D'Artanjanas ir Planše į Pjerfitą atvyko drauge. 

Reikia pasakyti, kad Planše dieną buvo drąsesnis, ne- 
gu naktų. 

Tačiau įgimtas atsargumas jo neapleido nė vieną akimir- 
ką; jis neužmiršo nė vieno nelemto pirmosios kelionės nuo- 
tykio ir pakely sutiktuosius laikė priešais. Todėl jis nuolat 
kilnojo savo skrybėlę, o už tai susilaukė griežtų d'Artanja- 
no priekaištų, nes šis bijojo, kad dėl tokio perdėto manda- 
gumo Planše gali kas palaikyti kokio nors menko žmogelio 
tarnu. | 

Tačiau ar praeiviai iš tikrųjų buvo sujaudinti tokio Plan- 
še mandagumo, ar šį kartą jaunuolio niekas nebetykojo pa- 
kelėj, bet abu mūsų keleiviai laimingai atjojo į Šantilji prie 
„Gran-Sen-Marteno“ viešbučio, kuriame jie buvo apsistoję 
pirmosios kelionės metu. 

Šeimininkas, matydamas jaunuolį, atvykstantį su tarnu 
ir dviem atsarginiais arkliais, pagarbiai pasitiko jį ant slenks- 
čio. Jie buvo jau nujoję dvylika mylių, todėl d'Artanjanas 
nusprendė apsistoti, vis tiek, ar ras čia Portą, ar ne. Antra 
vertus, gal ir neatsargu buvo iškart teirautis, kas nutiko muš- 
kietininkui. Tad, nieko neklausinėdamas, d'Artanjanas nušo- 
ko žemėn, paliko arklius tarnui, įėjo į mažą kambarį, skirtą 
svečiams, nenorintiems sėdėti bendroje salėje, ir paprašė 

šeimininką duoti butelį geriausio vyno ir kiek galima geres- 
nius pusryčius; tai dar labiau sustiprino gerą šeimininko 
nuomone, kurią jam įkvėpė jo svečias iš pat pirmo žviląsnio. 

D'Artanjano įsakymai buvo įvykdyti pasakiškai greit. 

Gvardiečių pulke tarnavo pirmieji karalystės bajorai, ir 
d'Artanjanas, keliaująs su tarnu ir keturiais puikiausiais žir- 
gais, nors ir paprasta uniforma, turėjo padaryti gerą įspūdį. 
Šeimininkas pats panoro jam patarnauti; tai matydamas, d'Ar- 
tanjanas liepė atnešti dvi stiklines ir užmezgė pokalbį. 

— Na, mielasis šeimininke,— pradėjo jis, pripildamas 
abi stiklines, — aš jus prašiau geriausio vyno, ir jeigu jūs 
mane apgavote, tai, garbės žodis, tuo nubaudėte pats save, 
nes aš nemėgstu vaišintūs vienas ir kviečiu jus prisidėti. Tai- 
gi imkite stiklinę ir išgerkime. Bet į kieno sveikatą mes ger- 
sime, kad nė vienas nepasijustų įžeistas? Na, už jūsų vieš- 
bučio klestėjimą! 

— Jūsų malonybė teikia man garbę, — pasakė šeiminin- 
kas, — ir aš giliai esu jums dėkingas už gerus linkėjimus. 

— Bet tik neapsirikite,— tarė d'Artanjanas, — mano tos- 
te, gal būt, slypi daugiau egoizmo, negu jūs manote: gero 
priėmimo tegalima tikėtis tik tuose viešbučiuose, kurie kles- 
ti; o tuose, kurie skursta, viskas pakrikę, ir svečias tampa 
šeimininko piniginių sunkumų auka. Man tenka dažnai ke- 
liauti, ypač šiuo vieškeliu, ir aš norėčiau, kad visi viešbuti- 
ninkai būtų turtingi. 

— Iš tikrųjų, pone, — pareiškė šeimininkas,— rodos, aš 
ne pirmą kartą turiu garbės jus matyti. 

— Kaipgi! Aš, gal būt, jau dešimt kartų esu keliavęs 
pro Šantilji ir mažiausiai tris ar keturis kartus apsistojęs pas 
jus. Palaukit,— juk aš esu čia buvęs maždaug prieš dešimt 
ar vienuolika dienų, lydėjau savo draugus muškietininkus, 
prisimenat, tuos pačius, kurių vienas susiginčijo su kažkokiu 
nepažįstamu žmogumi, nes šis nežinia ko ėmė prie jo kabi- 
nėtis. 

— O taip, iš tikrųjų! — sušuko šeimininkas.— Puikiai 
viską prisimenu! Jūsų malonybė kalbate apie poną Portą? 

— Taip, tuo vardų buvo vienas mano bendrakeleivių. 

Dieve mano! Sakykite, mielas šeimininke, ar jo neištiko 
kokia nors nelaimė? 

— Bet jūs patys turėjote pastebėti, jūsų malonybe, kad 
jis nebegalėjo toliau keliauti. 

— Taip. Jis pažadėjo mus pasivyti, bet mes jo daugiau 
nebematėme. 

— Jis suteikė mums garbę čia pasilikdamas. 

— Kaip? Jis suteikė jums garbę čia pasilikdamas? 

— Taip, pone, šitame viešbutyje, ir mes net esame labai 
susirūpinę. 

— Kuo gi? 

— Kai kuriomis jo išlaidomis. 

— Na jau! Juk jis apmokės, kiek yra skolingas. 

— Ak pone, ant mano žaizdų jūs liejate balzamą! Mes 
labai daug jam patikėjome skolon, o šįryt dar ir daktaras 
pareiškė mums, kad, jei ponas Portas nesumokėsiąs, jis rei- 
kalausiąs pinigų 1š manęs, nes, girdi, aš siuntęs jo pakviesti. 

— Argi Portas sužeistas? 

— Aš negaliu jums to pasakyt, pone. 

— Kaip jūs negalite man pasakyti? Juk jūs turėtumėt 
tai žinoti geriau už kitus. 

— Taip, bet mūsų pareigos neleidžia mums sakyti visa, 
ką mes žinome, ypač, jeigu mus įspėja, kad mūsų ausys 
atsakys už mūsų liežuvį. 

— Na gerai! O ar aš galiu Portą pamatyti? 

— Žinoma, pone. Užlipkite laiptais į antrąjį aukštą ir 
pasibelskite į pirmąjį numerį. Tiktai iš anksto pasakykite, 
kad tai jūs. 

— Kam gi sakyti iš anksto, kad tai aš? 

— Kitaip jus galėtų ištikti nelaimė. 

— O kokia gi nelaimė mane galėtų ištikti? 

— Ponas Portas gali pamanyti, kad čia kas nors iš na- 
miškių, ir supykęs persmeigti jus špaga arba peršauti jums 
galvą. 

— Ką gi jūs jam padarėte? 

— Mes paprašėme jį pinigų. 

— Po velnių, dabar suprantu! Tai toks prašymas, kokių 

Portas labai nemėgsta, kai jo piniginė tuščia. Bet kiek aš 
žinau, pinigų jis turi. 

-— Ir mes taip galvojome, pone. Mūsų įmonė labai tvar- 
kinga, ir kiekvieną savaitę mes susumuojame savo pajamas, 
tad aštuntą dieną padavėm jam sąskaitą, bet, matyt, patai- 
kėm blogą valandą, nes, vos tik užsiminėm apie reikalą, jis 
pasiuntė mus po šimts velnių. Tiesa, išvakarėse jis lošė kor- 
tomis. 

— Kaip! Jis lošė? Su kuo gi? 

— Ak dieve, bala jį žino. Su kažkokiu pravažiuojančiu 
didikų, kuriam jis pasiūlė sulošti landsknechto partiją. 

— Na mat. Vargšas tikriausiai viską prakišo. 

— Net ir arklį, pone, nes kai nepažįstamasis rengėsi iš- 
vykti, pastebėjome, kad jo tarnas balnoja pono Porto arklį. 
Kai atkreipėme į tai jo dėmesį, jis pasakė, kad mes kišamės 
ne į savo reikalus ir kad arklys priklausąs jam. Mes tučtuo- 
jau pranešėme apie tai ponui Portui, bet jis liepė mums 
atsakyti, kad mes esame nenaudėliai, jei drįstame abejoti 
bajoro žodžiu, — jeigu šis pasakė, kad arklys jo, vadinasi, 
taip ir yra. 

— Iš to pažįstu Portą! — sumurmėjo d'Artanjanas. 

— Tada,— tęsė šeimininkas, — aš liepiau jam pranešti, 
kad iš visko matyti, jog mums nelemta susitarti skolos mo- 
kėjimo klausimu, todėl aš tikiuosi, kad jis būsiąs toks ma- 
lonus ir pereisiąs gyventi pas mano kaimyną —,,„Auksinio 
erelio“ šeimininką; bet ponas Portas pareiškė, kad mano 
viešbutis esąs geresnis ir kad jis norįs pasilikti čia. Šis atsa- 
kymas buvo perdaug meilus mano širdžiai, kad aš versčiau 
jį išvykti. Pasitenkinau paprašęs apleisti kambarį, geriausią 
visame viešbutyje, ir persikelti į mažą, gražų kambarėlį tre- 
čiame aukšte. Bet į tai ponas Portas atsakė, kad jis laukiąs 
atvykstant savo meilužės, įžymiausios dvaro damos, ir aš tu- 
rįs suprasti, kad net ir tas kambarys, kuriame jis teikiasi 
gyventi, esąs per menkas šitokiai kilniai poniai. Visiškai pri- 
pažindamas, kad jo žodžiai teisingi, aš vis dėlto laikiausi 
savo; tačiau jis, net nemalonėdamas svarstyti su manim šio 
klausimo, išsiėmė pistoletą, pasidėjo ant naktinio staliuko ir 

pareiškė, kad, vos tik užsiminus apie bet kokį kėlimąsi, jis 
sutriuškinsiąs galvą tam, kuris išdrįsiąs kištis ne į savo rei- 
kalus. Taigi nuo to laiko, pone, niekas nebejeina į tą kam- 
barį, išskyrus jo tarną. 

— Tai ir Musketonas čia? 

— Taip, pone; jis buvo išvykęs, bet po penkių dienų su- 
grįžo irgi labai blogai nusiteikęs; matyt, ir jis turėjo kelio- 
nėje nemalonumų. Nelaimė, jis daug paslankesnis už savo 
poną, kurio labui čia viską apverčia aukštyn kojom: many- 
damas, kad jam gali neduoti to, ko šis prašo, Musketonas 
nesiklausdamas ima visa, ko tik ponui reikia. 

— Iš tikrųjų, — atsakė d'Artanjanas,— aš visuomet pa- 
stebėdavau nepaprastą Musketono atsidavimą savo ponui ir 
ypatingą sumanumą. 

— Galimas daiktas, pone, bet įsivaizduokite, jei man 
bent keturis kartus per metus teks susidurti su šitokiu atsi- 
davimu ir sumanumu, tai aš visai nusigyvensiu. 

— Ne, to nebus, nes Portas jums sumokės. 

— Hm! — numykė šeimininkas nepasitikėdamas. 

— Jį myli viena labai įžymi dama, ir ji nepaliks j0 
sunkioje būklėje dėl tokios menkos skolos. 

— Jei aš drįsčiau pasakyti visa, ką aš apie tai manau... 

— Na, o ką gi jūs manote? 

— Arba, tikriau sakant, tai, ką aš žinau. 

— Oką gi jūs žinote? 

— Ir net tai, kuo esu tikras. 

— Na, ir kuo gi jūs esate tikras? 

— Aš pasakyčiau, kad pažįstu šią įžymią damą. 

— Jūs? 

— Taip, aš. 

— Iš kur jūs ją pažįstate? 

— Ak pone, jei aš galėčiau pasitikėti, kad jūs niekam 
nepasakysite. .. 

— Kalbėkite, duodu jums bajoro žodį, kad nesigailėsite 
manim pasitikėjęs. 

— Jūs suprantate, pone, iš susirūpinimo žmogus daug 
ką padaro. 

— -Ir ką jūs padarėte? 

„— O! Ničnieko, kas viršytų kreditoriaus teises. 

— Būtent? 

— Ponas Portas parašė laiškelį šitai hercogienei, liep- 
damas nunešti į paštą. Jo tarnas dar nebuvo grįžęs. Kadangi 
Tis pats negalėjo išeiti iš kambario, tad buvo priverstas kreip- 
tis į mane. 

— Toliau. 

— Užuot nunešęs šį laišką į paštą, nes paštu niekada ne- 
galima pasitikėti, aš pasinaudojau proga, kai vienas iš 
mano žmonių važiavo į Paryžių, ir liepiau jam asmeniškai 
įteikti į hercogienei. Juk tuo būdu aš tiksliai įvykdžiau tai, 
ko norėjo ponas Portas, kuris buvo taip susirūpinęs šiuo 
savo laišku, ar ne? 

— Maždaug taip. 

— Na, ar žinote, pone, kas ji, toji įžymi dama? 

— Ne, aš tik girdėjau Portą apie ją kalbant, ir tiek. 

— Ar žinote, kas ji, toji tariamoji hercogienė? 

— Aš jums kartoju, kad jos nepažįstu. 

— Sena prokurorienė iš Šatle, ponia Koknar, kuriai ma- 
žiausia penkiasdešimt metų ir kuri dar apsimeta pavyduliau- 
janti. Man jau iš karto pasirodė labai keista: hercoglenė, o 
gyvena Lokių gatvėje. 

— Kaip jūs visa tai sužinojote? 

— Mat, ji labai supyko, gavusi laišką, ir pasakė, kad 
ponas Portas esąs vėjavaikis ir kad tą špagos smūgį jis, tur 
būt, gavęs dėl kokios nors moters. 

— Tai jis gavo špagos smūgį? 

— Ak, dieve, ką aš pasakiau? 

— Jūs pasakėte, kad Portas gavo špagos smūgį. 

— Taip, bet jis griežtai uždraudė tai sakyti! 

— O kodėl? 

— Kodėl! Todėl, pone, kad jis gyrėsi persmeigsiąs tą ne- 
pažįstamąjį, su kuriuo jūs jį palikot besiginčijant, o išėjo 
priešingai: šis nepažįstamasis paguldė poną Portą ant men- 
čių. O kadangi ponas Portas su visais labai išdidus, išskyrus 
gal tik hercogienę, kurią tikėjos1 sugraudinsiąs, papasakoda- 

mas jai savo nuotykį, tad jis ir nenori niekam prisipažinti 
gavęs špagos smūgį. 

— Vadinasi, dėl šio špagos smūgio jis negali keltis iš 
lovos. 

— Ir dar koks smarkus tas smūgis, tikėkite manim! Jū- 
sų draugo siela, tur būt, prismeigta prie kūno. 

— Tai jūs buvote, kai jie kovėsi? 

— Pone, iš smalsumo aš nusekiau paskui juos ir mačiau 
dvikovą, bet taip, kad besikaunantieji manęs nematė. 

— Ir kaipgi viskas įvyko? 

— O, visa tai neilgai truko, patikėkite! Jie sustojo, pasi- 
ruošę kovai; nepažįstamasis padarė išpuolį ir taip greitai, 
kad kol ponas Portas pasirengė atmušti smūgį, špagos smai- 
galys per tris colius jau buvo jam įsmigęs į krūtinę. Jis krito 
aukštielninkas. Nepažįstamasis tuoj pat prikišo jam prie 
gerklės špagos smaigalį, ir ponas Portas, matydamas, kad 
jo gyvybė priešininko rankose, prisipažino esąs nugalėtas. 
Tada nepažįstamasis paklausė, kuo jis vardu, ir, sužinojęs, 
kad jis Portas, o ne d'Artanjanas, padavė jam ranką, parvedė 
į viešbutųų, užšoko ant arklio ir dingo. 

— Vadinas, tasai nepažįstamasis ieškojo vaidų su d'Ar- 
tanjanu? 

— Atrodo, kad taip. 

— O ar nieko daugiau apie jį nežinote? 

— Ne. Niekuomet nebuvau sutikęs jo anksčiau, o ir po 
to daugiau jo nebematėme. 

— Puiku. Dabar aš žinau viską, ką norėjau sužinoti. Jūs 
sakote, kad Porto kambarys antrame aukšte, numeris pirmas. 

— Taip, pone, geriausias kambarys visame viešbutyje; 
kambarys, kurį aš jau dešimt kartų būčiau galėjęs išnuo- 
mot... 

— Gana, nurimkit,— tarė d'Artanjanas juokdamasis.— 
Portas jums atsilygins hercogienės Koknar pinigais. 

— Ak pone, tebūnie ji prokurorienė ar hercogienė, man 
vis tiek, kad tik ji atrištų savo kapšį; bet ji griežtai atsakė, 
kad jai nusibodo tie pono Porto kaulijimai ir jo neištikimy- 
bė ir ji nesiųsianti jam nė skatiko. 

— Ir jūs perdavėt šį jos atsakymą savo svečiui? 

— O, nel Mes susilaikėme nuo to: juk jis būtų sužinojęs, 
kokiu būdu mes įvykdėm tai, ką jis mums pavedė. 

— Tad jis vis dar tebelaukia tų pinigų? 

— Taigi, kad taip! Vakar jis vėl jai parašė, bet šį kartą 
jo tarnas nunešė laišką į paštą. 

— Tai jūs sakote, kad prokuroro žmona sena ir biauri? 

— Jai mažiausia penkiasdešimt metų, pone, ir, kaip sako 
Pato, visai negraži. 

— Na, jei taip, tai būkite ramus: ji atlyš. 'Be to, Portas, 
tur būt, nedaug jums įsiskolino? 

— Kaip tai nedaug! Apie dvidešimt pistolių, neskaitant 
daktaro. O, jis nieko sau nesigaili; matyt, pratęs gerai gy- 
venti. 

— Na, jeigu jo meilužė jį apleis, tai, tikėkit manim, jis 
susiras draugų. Taigi, mano mielas šeimininke, būkite ramus 
ir toliau rūpinkitės juo taip, kaip reikalauja jo būklė. 

— Jūs man pažadėjote, pone, nekalbėti apie prokuroro 
žmoną ir neužsiminti apie žaizdą. 

— Mes jau susitarėm, ir aš daviau jums žodį. 

— O, juk jis užmuš mane, jei sužinos! 

— Nebijokit, jis ne toks baisus, kaip atrodo. 

Tai pasakęs, d'Artanjanas ėmė kopti laiptais į viršų, tru- 
putį nuraminęs šeimininką, kad šis nebūkštautų dėl dviejų 
dalykų, kuriuos jis, matyt, labai brangino, būtent, dėl pini- 
gų ir gyvybės. Antrame aukšte, ant durų, labiausiai krintan- 
čių į akis, juodu rašalu buvo užrašytas milžiniškas skaitmuo 
I; d'Artanjanas pasibeldė ir, išgirdęs patarimą eiti savo keliu, 
įėjo į kambarį. 

Portas, gulėdamas lovoje, lošė su Musketonu landsknech- 
tą, norėdamas labiau įgusti; prieš ugnį ant iešmo kepė ku- 
rapka, o abiejuose didžiulio židinio kampuose ant žarijų 
šnypštė du prikaistuviai, iš kurių sklido vyne verdamos žu- 
vies ir troškinamos triušienos kvapai, maloniai kutendami 
uosle. Be to, visas rašomasis stalas ir marmurinis komodos 
viršus buvo nustatytas tuščiais buteliais. 


283 


IB 


Dik 
si 


*> 
-- 


— 


AN) 
NY 
NMNai 


AS SLS Gi 


M 
pa 


1, 


Pamatęs draugą, Portas suriko iš džiaugsmo, o Muske- 
tonas, pagarbiai atsistojęs, užleido jam vietą ir nuėjo pasi- 
žiūrėti prikaistuvių, kurie, matyt, buvo pavesti ypatingai 
jo priežiūrai. 

— Ak, po velnių, tai jūs! — tarė Portas d'Artanjanui.— 
Sveiki atvykę ir atleiskite man, kad aš nesikeliu jūsų pasitik- 
ti. Bet,— pridūrė jis, truputį neramiai žiūrėdamas į d'Artan- 
janą,— ar jūs žinote, kas man atsitiko? 

„— Ne. 

— Šeimininkas jums nieko nesakė? 

— Aš paklausiau, kur jūs, ir tiesiai čia užlipau. 

Portas, matyt, lengviau atsiduso. 

— O kas gi jums atsitiko, mano brangusis Portai? — pa- 
klausė d'Artanjanas. 

— Ogi tai, kad, puldamas savo priešininką, kurį jau spė- 
jau pavaišinti trimis špagos smūgiais ir kurį norėjau pribaig- 
ti ketvirtuoju, aš suklupau ant akmens ir susitrenkiau kelį. 

— Iš tikrųjų? 

— Garbės žodis! Ir šito niekšo buvo laimė, nes kitaip 
būčiau jį nudėjes vietoj, patikėkit. 

— O kurgi jis dingo? 

— Nežinau. Jis gavo pakankamai ir išsinešdino, nepra- 
šydamas daugiau; o jūs, mano mielasis d'Artanjanai, kaipgi 
jūs laikotės? 

— Vadinasi, — kalbėjo toliau d'Artanjanas,— šis sutren- 
kimas ir laiko jus lovoje, mielas Portai? 

— Taigi, dieve, tik tai ir daugiau niekas. Tiesą sakant, 
po kelių dienų aš jau kelsiuos. 

— O kodėl gi neliepėt, kad jus parvežtų į Paryžių? 
Juk jums čia, tur būt, baisiai nuobodu. 

— Aš kaip tik ir norėjau tai padaryti, bet, mano mielas 
bičiuli, turiu jums prisipažinti ir kai ką pasakyti. .. 

— Ką gi? 

— Kadangi aš čia baisiai nuobodžiavau, kaip kad jūs 
sakėte, ir kadangi turėjau kišenėje iš jūsų gautus septynias- 
dešimt penkis pistolius, tai, norėdamas pasilinksminti, pasi- 
kviečiau prajojantį bajorą ir pasiūliau jam sulošti kauleliais. 

Jis sutiko, ir septyniasdešimt penki pistoliai iš mano kišenės 
persikėlė į jo; aš jau nekalbu apie arklį, kurį jis taip pat 
pasiėmė. O kaip jums sekasi, mielasis d'Artanjanai? 

— Ką gi, mano brangusis Portai, — juk negalima norėti, 
kad visur sektųsi, — pasakė d'Artanjanas.— Jūs žmote patar- 
lę: „Kam nesiseka lošime, tam sekasi meilėje.“ Jums per 
daug sekasi meilėje, todėl lošimas atsikeršija. Tačiau ką 
jums reiškia šitokie negandai! Argi jūs, laimės lepūnėli, ne- 
turite savo hercogienės, kuri, aišku, nevers jūsų ilgai laukti 
paramos? 

— Taigi matote, mielasis d'Artanjanai, kadangi man ne- 
siseka lošti, — atsakė nė kiek nesuglumęs Portas,— tai aš 
jau parašiau, kad ji man atsiųstų kokius penkiasdešimt luido- 
rų, kurie man šioj padėty būtinai reikalingi. .. 

— Na, ir ką? 

— Ir ką! Ji, tur būt, išvyko į savo dvarą, nes nieko man 
neatsakė. 

— Iš tikrųjų? 

— Taip, jokio atsakymo. Vakar aš jai parašiau antrą 
laišką, dar įtikinamesnį, negu pirmasis. .. Bet štai jūs atvy- 
kote, mielasis, pakalbėkime apie jus. Aš, prisipažįstu, jau 
buvau bepradedąs truputį nerimauti dėl jūsų. 

— Bet jūsų šeimininkas, kaip atrodo, elgiasi su jumis 
ne per blogiausiai, mano mielasis Portai, — tarė d'Artanjanas, 
rodydamas ligoniui pilnus prikaistuvius ir tuščius butelius. 

— Taigi, taigi! — atsakė Portas.— Prieš ketvertą dienų 
tas akiplėša padavė man sąskaitą, bet aš jį išmečiau už durų 
kartu su jo sąskaita, ir dabar aš čia esu lyg nugalėtojas, lyg 
koks užkariautojas. Ir todėl, kaip matote, bijodamas užpuo- 
limo, esu apsiginklavęs iki dantų. 

— Tačiau,— tarė juokdamasis d'Artanjanas,— man ro- 
dos, kad jūs kartkartėmis darote išpuolius. 

Ir jis pirštu parodė į butelius ir prikaistuvius. 

— Deja, tik ne ašl — atsakė Portas. — Tas nelemtas 
sutrenkimas neleidžia man pakilti iš lovos. Musketonas eina 
žvalgybon ir parūpina maisto. .. Musketonai, mano bičiuli, — 

pridūrė Portas,— matote, kad susilaukėme pastiprinimo,— 
reikia padidinti maisto atsargą. 

— Musketonai,— kreipėsi į jį d'Artanjanas,— jūs turite 
suteikti man paslaugą. 

— Kokią, pone? 

— Atskleiskite savo gabumų paslaptį mano tarnui Planše. 
Juk ir aš galiu patekti į apsiaustį, ir tada būčiau labai pa- 
tenkintas, jeigu jis parūpintų man tokių pat gerų dalykų, 
kaip kad jūs savo ponui. | 

— Dieve mano! — kukliai atsakė Musketonas.— Juk tai 
labai lengva. Reikia tik būti mitriam, štai ir viskas. Aš už- 
augau kaime, ir mano tėvas laisvalaikiu mėgdavo truputų pa- 
brakonieriauti. 

— Oką gi jis šiaip veikdavo? 

— Jis, pone, turėjo tokį verslą, kurį aš visuomet laikiau 
gana pelningu. 

— Būtent? 

— Tai buvo katalikų ir hugenotų karų laikais. Matyda- 
mas, kad katalikai naikina hugenotus, o hugenotai katalikus, 
ir vis vardan tikėjimo, jis susikūrė sau mišrią tikybą, ne- 
trukdančią jam būti čia kataliku, čia hugenotu. Taigi jis pa- 
prastai vaikštinėdavo, užsimetęs muškietą ant pečių, anapus 
pakelės gyvatvorių ir, kai tik pamatydavo ateinantį vienui 
vieną kataliką, tučtuojau protestantų tikėjimas paimdavo jo 
sieloje viršų. Jis nutaikydavo savo muškietą į keleivį ir, kai 
šis būdavo tik už dešimties žingsnių nuo jo, pradėdavo su 
juo pašnekesį, kuris beveik visuomet baigdavosi tuo, kad 
keleivis, gelbėdamas savo gyvybę, atsiskirdavo su pinigine. 
Savaime suprantama, kad, pamatęs ateinantį hugenotą, tėvas 
tapdavo tokiu uoliu kataliku, jog tiesiog nebesuprasdavo, 
kaip galėjo prieš ketvirų valandos abejoti mūsų šventojo 
tikėjimo pranašumu. Aš, pone, esu katalikas, nes mano tė- 
vas, būdamas ištikimas savo įsitikinimams, mano vyresnį bro- 
lį išauklėjo hugenotu. 

— Ir kaipgi baigė savo gyvenimą šis pagarbos vertas 
žmogus? — paklausė d'Artanjanas. 

— Ak, labai liūdnai, pone! Vieną dieną jis atsidūrė siau- 

rame kelyje tarp hugenoto ir kataliko, su kuriais jau anks- 
čiau buvo turėjęs reikalą; jie abu jį pažino ir bendromis 
jėgomis pakorė ant šakos; paskui, atėję į pirmąją kaimo 
smuklę, kurioje gėrėme mudu su broliu, pasigyrė tuo savo 
žygiu. 

— O jūs ką padarėte? — paklausė d'Artanjanas. 

— Mes išklausėme jų kalbos,— atsakė Musketonas,— 
paskui, kai jie, išėję iš smuklės, pasuko į priešingas puses, 
mano brolis ėmė tykoti kataliką, o aš protestantą, ir po dvie- 
jų valandų viskas buvo baigta: mudu su broliu kiekvienas 
atlikome savo darbą, stebėdamiesi, koks įžvalgus buvo mūsų 
vargšas tėvas, iš atsargumo išauklėjęs mudu skirtingame ti- 
kėjime. 

— Iš tikrųjų, Musketonai, jūsų tėvas, matyt, buvo galvo- 
tas žmogelis. Ir jūs sakote, kad laisvalaikiu jis brakonieriau- 
davo? 

— Taip, pone, ir mane jis išmokė statyti kilpas 1r meš- 
kerioti. Taigi, pamatęs, kad mūsų nenaudėlis šeimininkas 
maitina mus biauria mėsa, tinkama kokiems prasčiokams, bet 
nederančia tokiems švelniems skilviams, kaip mūsų, aš tylo- 
mis griebiausi savo senojo amato. Vaikštinėdamas princo 
miškuose, ėmiau statyti kilpas, o begulinėdamas jo dideny- 
bės tvenkinių pakraščiais, pradėjau slapta meškerioti. Taip 
tad dabar, kaip ponas galite įsitikinti, dėkui dievui, mums 
netrūksta nei kurapkų, nei triušių, nei karpių, nei ungu- 
rių — lengvo ir sveiko maisto, patartino ligoniams. 

— O vynas? — paklausė d'Artanjanas.— Kas jums duo- 
da vyno? Šeimininkas? 

— Kaip čia pasakius. .. Ir taip, ir ne. 

— Kaip tai — ir taip, ir ne? 

— Vyną, tiesa, jis duoda, bet nežino, kad jam tenka ši 
garbė. 

— Paaiškinkit, Musketonai, jūsų kalba itin pamokoma. 

— Dalykas toks, pone. Likimo buvo lemta, kad, beke- 
liaudamas po pasaulį, aš sutikčiau vieną ispaną, kuris matė 
daugybę kraštų, o be kitų ir Naująjį pasaulį. 

— Ką bendra gali turėti Naujasis pasaulis su tais bute- 
liais ant stalo ir komodos? 

— Kantrybės, pone, viskas savo laiku. 

— Teisybė, Musketonai, pasitikiu jumis ir klausau. 

— Tasai ispanas turėjo tarną, kuris kartu su juo keliavo 
po Meksiką. Šis tarnas buvo mano žemietis, ir mes susidrau- 
gavome, juo labiau kad mudu ir savo būdais buvome baisiai 
panašūs. Labiau už viską mėgome medžioklę, ir jis man pa- 
sakodavo, kad tenykščiai gyventojai pampose tigrus ir lau- 
kinius jaučius medžioja su paprasta kilpa, kurią užmeta ant 
kaklo šiems baisiems žvėrims. Iš pradžių aš nenorėjau tikėti, 
kad būtų galima šitaip išsimiklinti ir užmesti kilpą per dvi- 
dešimt—trisdešimt žingsnių, kur tik panorėsi; bet pačiam 
akivaizdžiai tai pamačius, reikėjo pripažinti, jog pasakojimas 
teisingas. Mano draugas pastatydavo butelį už trisdešimt 
žingsnių ir kiekvieną kartą ant kaklelio užmesdavo kilpą. 
Aš irgi pradėjau lavintis, ir kadangi iš prigimties turiu šio: 
kių tokių gabumų, tad šiandien metu lasą ne blogiau už mek- 
sikiečius. Na, ar dabar suprantate? Mūsų šeimininkas turi 
didelį vyno rūsį, bet su raktu jis niekad nesiskiria. Tačiau 
šitame rūsyje yra oralaidė. Štai pro šią oralaidę aš ir įmetu 
lasą. Dabar aš jau žinau gerąjį kampą ir semiu iš jo. Štai, 
pone, ką bendra gali turėti Naujasis pasaulis su buteliais ant 
stalo ir komodos. Dabar teikitės paragauti mūsų vyno ir atvi- 
rai pasakyti, ką apie jį manote. 

— Dėkui, mano drauge, dėkui; aš ką tik papusryčiavau. 

— Na ką gi,— tarė Portas, — denk stalą, Musketonai, o, 
kol mudu papusryčiausime, d'Artanjanas papasakos, ką veikė 
per tą dešimt dienų, palikęs mus. 

— Mielai, — atsakė d'Artanjanas. 

Kol Portas ir Musketonas pusryčiavo su sveikstančio li- 
gonio apetitu ir tuo brolišku nuoširdumu, kuris suartina žmo- 
nes nelaimėje, d'Artanjanas jiems papasakojo, kaip sužeis- 
tas Aramis buvo priverstas sustoti Krevkere, kaip Amjene 
pasiliko Atas, besiginąs nuo keturių žmonių, apkaltinusių jį 
pinigų klastojimu, ir kaip jis, d'Artanjanas, turėjo persmeig- 
ti pilvą grafui de Vardui, kad pasiektų Angliją. 

Tačiau d'Artanjanas tuo ir baigė savo pasakojimą; jis tik 
pridūrė, kad, sugrįžęs iš Didžiosios Britanijos, parsivedė 
keturis puikius žirgus, vieną sau, o kitus savo draugams; 
paskui jis pareiškė Portui, kad jam skirtas Žirgas jau stovi 
viešbučio arklidėje. 

Tuo metu įėjo Planše ir pranešė savo ponui, kad arkliai 
pakankamai pailsėjo ir bus galima nakvoti Klermone. 

D'Artanjanas, dabar būdamas beveik ramus dėl Porto ir 
nekantraudamas kuo greičiau sužinoti ką nors apie kitus du 
savo draugus, paspaudė ranką ligoniui ir pasisakė vyksiąs 
toliau 1eškoti kitų. Ketindamas grįžti tuo pačiu keliu, jis 
pažadėjo po septynių aštuonių dienų užsukti Porto paimti, 
Jeigu šis dar tebebus „„Gran-Sen-Marteno“ viešbutyje. 

Portas atsakė, kad tikriausiai sutrenktas kelis neleisiąs 
jam ligi to laiko atsikelti. Be to, jis turįs pasilikti Šantilji ir 
laukti atsakymo 1š savo hercogienės. 

D'Artanjanas palinkėjo jam greit susilaukti palankaus 
atsakymo ir, dar kartą pavedęs Musketonui rūpintis Portu 
ir atsilyginęs šeimininkui, jis iškeliavo su Planše, kuris jau 
atsikratė vienu arkliu. 


XXVI 6 ARAMIO DISERTACIJA 


D'Artanjanas nieko neprasitarė Portui nei apie žaizdą, 
nei apie prokuroro žmoną. Nors dar toks jaunas, šis mūsų 
bearnietis buvo labai išmintingas vaikinas. Taigi jis apsimetė 
tikįs visu tuo, ką jam papasakojo pagyrūnas muškietininkas, 
nes buvo tikras, kad jokia bičiulystė neištvers, jeigu drau- 
go paslaptis bus atskleista, ypač, kai toji paslaptis užgauna 
jo savimeilę; be to, mes visuomet turime tam tikrą moralinį 
pranašumą prieš tuos, kurių gyvenimas mums yra žinomas. 
Ir d'Artanjanui, kuriančiam ateities intrigų planus ir pasi- 
ryžuslam trimis draugais pasinaudoti kaip savo laimės įran- 
kiais, buvo ne pro šalį iš anksto paimti savo rankon tuos 
nematomus siūlus, kurių padedamas jis tikėjosi draugus 


valdyti. 

Tačiau visu keliu gilus liūdesys spaudė jam širdį: jis 
galvojo apie jauną ir gražią ponią Bonasje, kuri turėjo jam 
atsilyginti už jo pasiaukojimą. Bet skubėkime pasakyti, kad 
jaunuolis lLiūdėjo ne tiek gailėdamas savo prarastos laimės, 
kiek bijodamas, kad šiai vargšei moteriai neatsitiktų koks 
negandas. Jis neabejojo, kad ji tapo kardinolo keršto auka, 
o, kaip žinome, jo eminencijos kerštas visuomet būdavo bai- 
sus. Kokiu būdu d'Artanjanas pats įsigijo šio ministro ma- 
lonę, to jis negalėjo suprasti, ir tikriausiai jam tai būtų pa- 
aiškinęs ponas de Kavua, jeigu tik šis gvardijos kapitonas 
būtų jį radęs namie. 

Niekas taip nesutrumpina laiko ir kelionės, kaip mintis, 
kuri apima visas mąstančiojo prigimties galias. Išorinė žmo- 
gaus būsena tada panaši į snaudulį, o ta mintis virsta lyg 
sapnu. Tada laikas nebeturi mato, erdvė nuotolio. Išvyksta- 
ma iš vienos vietos ir atvykstama į kitą, štai ir viskas. Iš nu- 
eito kelio jūsų atmintyje nebelieka nieko, tik neaiškus rū- 
kas, kuriame šmėkščioja tūkstančiai miglotų vaizdų — me- 
džiai, kalnai, lygumos. Štai tokios haliucinacijos apimtas, 
d'Artanjanas, davęs arkliui valią, nujojo šešias ar aštuonias 
mylias nuo Šantilji ligi Krevkero ir, atvykęs į šį kaimą, nė 
neprisiminė, ką buvo sutikęs kelyje. 

Tik ten jis atsipeikėjo, krestelėjo galvą, pastebėjo smuk- 
le, kurioje buvo palikęs Aramį, ir, pavaręs arklį risčia, su- 
stojo prie durų. 

Šį kartą jį priėmė ne šeimininkas, bet šeimininkė; d'Ar- 
tanjanas buvo fizionomistas, jis apžvelgė putnų, linksmą šei- 
mininkės veidą ir suprato, kad prieš ją nėra reikalo apsi- 
mesti: iš tokio džiugaus veido negalima laukti ko nors pikta. 
negalėtumėt man pasakyti, kas nutiko vieną mano draugą, 
kurį mes buvome priversti palikti čia prieš dvylika dienų? 

— Gražų jaunuolį, dvidešimt trejų ketverių metų, švel- 
nų, meilų, dailaus sudėjimo? 

— Ir, be to, dar sužeistą į pet. 

— Taip, taip. 

— Kur jis? 

— Jis gi, pone, vis dar čial 

— Ak brangioji šeimininke, — sušuko d'Artanjanas, nu- 
šokdamas žemėn ir numesdamas tarnui arklio pavadį,— jūs 
grąžinat man gyvybę! Kurgi tas mano mielas Aramis? Prisi- 
pažįstu: kuo greičiau noriu jį pamatyti, prispausti prie 
širdies. 

— Atleiskite, pone, bet aš abejoju, ar jis šiuo metu gali 
jus priimti. 

— O kodėl? Ar pas jį moteris? 

— Va Jėzau! Ką jūs sakote! Vargšas vaikinas! Ne, pone, 
pas jį ne moteris. 

— Okas gi? 

— Mondidje klebonas ir Amjeno jėzuitų viršininkas. 

— Viešpatie! — sušuko d'Artanjanas. — Nejaugi jam, 
vargšui, taip bloga? 

— Ne, pone, priešingai. Bet po ligos jį apšvietė dievo 
malonė, ir jis nutarė stoti į dvasininkų luomą. 

— Tiesa,— pasakė d'Artanjanas.— Aš ir užmiršau, kad 
jis muškietininkas tik laikinai. 

— Ar jūs vis dar norite su juo pasimatyti? 

— Labiau, negu bet kada. 

— Tai prašau, pone, užkopkite laiptais, dešinėje iš kie- 
mo, trečias aukštas, penktas numeris. 

D'Artanjanas nuskubėjo nurodyta kryptimi ir rado iš 
lauko pusės laiptus, kokius dar ir šiandien tebematome se- 
noviškų viešbučių kiemuose; bet patekti pas būsimąjį abatą 
nebuvo taip lengva: įėjimas į Aramio kambarį buvo saugo- 
jamas ne mažiau kaip Armidos sodai; koridoriuj stovėjo sar- 
gyboje Bazenas ir bebaimiškai užkirto jam kelią, juo labiau 
kad po tiekos metų bandymų jis pagaliau pasijuto prisiarti- 
nęs prie geidžiamojo tikslo. 

Iš tiesų vargšas Bazenas amžinai puoselėjo svajonę tar- 
nauti dvasininkui ir nekantriai laukė tos valandos, nuolat 
besivaidenančios jam ateityje, kada Aramis nusimes pagaliau 
muškietininko apsiaustą ir apsivilks sutaną. Tiktai kasdien 
jaunuolio kartojamas pažadas, kad ši valanda netrukus ateis, 

tesulaikė jį muškietininko tamyboje, tarnyboje, kuri neiš- 
vengiamai pražudysianti jo sielą. 

Taigi Bazenas nesitvėrė džiaugsmu. Šį kartą jo ponas 
tikriausiai neišsižadės savo Ketinimų. Prie fizinio skausmo 
prisidėjusios dvasinės kančios padarė seniai laukiamą įtaką; 
Aramis, kentėdamas ir kūnu, ir dvasia, nukreipė pagaliau 
akis ir mintis į tikėjimą, laikydamas dangaus įspėjimu šią 
nį ištikusią dvigubą nelaimę, atseit, staigų mylimosios din- 
gimą ir savo žaizdą. 

Suprantama, kad, šitaip nusiteikus, d'Artanjano atvyki- 
mas Bazenui buvo itin nemalonus, nes jo ponas vėl galėjo 
būti įtrauktas į pasaulietiškų minčių sūkurį, kuris taip ilgai jį 
nešė. Taigi jis pasiryžo drąsiai ginti duris ir, kadangi šeimi- 
ninkės išduota paslaptis neleido jam sakyti, kad Aramio nėra 
namie, pamėgino ką tik atvykusiam svečiui įrodyti, kad būtų 
be galo nekuklu sutrukdyti j0 ponui maldingą pokalbį, pra- 
sidėjusį nuo pat ryto ir, anot Bazeno, tegalintį pasibaigti tik- 
tai vakare. 

Tačiau d'Artanjanas, visiškai nepaisydamas Bazeno graž- 
bylystės ir nesiteikdamas pradėti ginčo su savo draugo tar- 
nu, viena ranka atstūmė jį, o kita paspaudė penktojo nume- 
rio durų rankeną. 

Durys atsidarė, ir d'Artanjanas įėj0 į kambarį. 

Su juodu ilgu apsiaustu, apskrita, plokščia kepuraite, 
panašia į tas, kurias dėvi dvasininkai, Aramis sėdėjo už 
pailgo stalo, nukloto popieriaus ritūniais ir milžiniškais folian- 
tais; dešinėje sėdėjo jėzuitų vienuolyno viršininkas, o kai- 
rėje — Mondidje klebonas. Užuolaidos buvo pusiau užtrauk- 
tos; pro jas skverbėsi tik slėpininga šviesa, tinkanti maldin- 
giems apmąstymams. Visi pasaulietiški daiktai, kurie galėtų 
kristi į akį jauno žmogaus kambary, ypač kai tas jaunas žmo- 
gus yra muškietininkas, dingo tarytum užburti: matyt, bijo- 
damas, kad šitoks vaizdas nesukeltų jo ponui minčių apie šį 
pasaulį, Bazenas išnešė iš kambario špagą, pistoletus, skry- 
bėlę su plunksnomis, įvairius visų rūšių ir pavidalų mez- 
ginius bei papuošalus. 

Vietoje viso to d'Artanjanui pasirodė, kad tamsiame kam- 
pe ant vinies kabo kažkoks plakimosi įnagis. 

Sugirgždėjus durims, Aramis pakėlė galvą ir pažino savo 
draugą. Tačiau d'Artanjanas be galo nustebo, kada jo pasi- 
rodymas nepadarė gilaus įspūdžio muškietininkui — tiek, 
matyt, jo dvasia buvo nutolusi nuo visa, kas žemiška. 

— Labą dieną, mielasis d'Artanjanai,— tarė Aramis,— 
man labai malonu jus matyti. 

— Ir man taip pat,— atsakė d'Artanjanas,— nors aš dar 
nesu visai tikras, kad kalbu su Aramiu. 

— Su juo, mano bičiuli, su juo pačiu! Kas gi jus verčia 
tuo abejoti? 

— Išsigandau, be nebūsiu pataikęs į svetimą kambarį, ir 
1$ pradžių man pasirodė, kad įėjau pas kokį bažnyčios tarną; 
paskui, radęs jus su šiais ponais, vėl apsirikau: pamaniau, 
kad jūs sunkiai sergate. 

Abu juodieji žmonės, supratę d'Artanjano mintį, pažvel- 
gė į jį beveik grėsmingai, bet d'Artanjanas nekreipė į tai 
dėmesio. 

— Aš, gal būt, jums trukdau, mielas Arami,— pridūrė 
d'Artanjanas,— jūs, matyt, atliekate išpažintį šiems ponams. 

Aramis šiek tiek paraudo. 

— Jūs man trukdote? O ne, priešingai, brangusis bičiu- 
li, prisiekiu jums. Ir įrodymui leiskite man pasakyti, kad aš 
be galo džiaugiuosi, matydamas jus gyvą ir sveiką. 

„O, pagaliau jis atsikvošėjo! — pagalvojo d'Artanja- 
nas.— Jei taip, tai dar neblogai.“ 

— Matot, mano draugas neseniai išvengė didelės nelai- 
mės,— graudžių balsu pasakė Aramis, rodydamas į d 'Artan- 
janą abiem dvasininkam. 

— Dėkokite dievui, pone,— tarė šie, kartu nusilenk- 
dami. 

— Aš taip ir padariau, dvasiškieji tėvai, — atsakė jau- 
nuolis, irgi jiems nusilenkdamas. 

— Jūs atvykstate kaip tik laiku, mielasis d'Artanjanai, — 
pasakė Aramis,— ir, dalyvaudamas diskusijoje, padėsite 
mums savo žiniomis. Ponas Amjeno vienuolyno viršininkas, 

ponas Mondidje klebonas ir aš svarstome kai kuriuos jau 
seniai mus sudominusius teologijos klausimus; man būtų la- 
bai malonu sužinoti jūsų nuomone. 

— Kariškio nuomonė ne perdaug svari, — atsakė d'Ar- 
tanjanas, kuriam ėmė kelti nerimo šitokia pašnekesio link- 
mė,— ir patikėkite manim, jūs galite pasikliauti šių ponų iš- 
simokslinimu. | 

Abu juodieji žmonės vėl jam nusilenkė. 

— Priešingai,— atsakė Aramis,— ir jūsų nuomonė mums 
„bus brangi. Reikalas štai koks: ponas vienuolyno viršininkas 
tvirtina, kad mano disertacija turi būti perdėm dogmatiška 
1r didaktiška. 

— Jūsų disertacija! Tai jūs rašot disertaciją? 

— Žinoma,— atsakė jėzuitas,— prieš šventimus laiko- 
miems egzaminams disertacija privaloma. 

— Šventimus! — sušuko d'Artanjanas, nepatikėjęs, ką 
jam sakė šeimininkė ir Bazenas.— Šventimus! 

Ir apstulbusiomis akimis jis apžvelgė sėdinčius prieš jį 
žmones. 

— Taigi,— kalbėjo toliau Aramis, atsisėsdamas savo fo- 
telyje tokia grakščia poza, tarsi būtų aukštos ponios miega- 
majame per rytmetinį priėmimą, ir gėrėdamasis savo balta 
ir putnia lyg moters ranka, kurią laikė pakėlęs, kad kraujas 
1$ jos atitekėtų; — taigi, kaip jūs girdėjote, d'Artanjanai, po- 
nas vienuolyno viršininkas norėtų, kad mano disertacija bū- 
tų dogmatiška, o aš geisčiau, kad ji būtų protaujamoji. Štai 
kodėl ponas vienuolyno viršininkas pasiūlė man niekuomet 
dar nenagrinėtą temą, kuri, pripažįstu, teikia medžiagos pla- 
čiausiems išvedžiojimams: 

„Utrague manus in benedicendo clericis inferioribus ne- 
cessaria est.“ 

D'Artanjanas, kurio erudicija mums žinoma, išklausė šios 
citatos nė nemirktelėjęs, lygiai kaip ir anos, kurią jam pami- 
nėjo ponas de Trevilis dėl dovanos, manydamas, kad d'Ar- 
tanjanas ją gavęs iš pono Bekingemo. 

— Tai reiškia, — pridūrė Aramis, norėdamas palengvinti 

jam uždavinį,— kad žemesniųjų laipsnių dvasininkai būtinai 
turi laiminti abiem rankom. 

— Puiki tema! — sušuko jėzuitas. 

— Puiki ir dogmatiška! — pakartojo klebonas, kuris, bū- 
damas maždaug toks pat stiprus lotynų kalbos žinovas, kaip 
ir d'Artanjanas, stropiai sekė jėzuitą, stengdamasis žengti jo 
pėdomis ir kaip aidas kartoti jo žodžius. 

O d'Artanjanas buvo visiškai abejingas juodųjų žmonių 
entuziazmui. 

— Taip, puiki! Prorsus admirabile!' — tesė toliau Ara- 
mis.— Bet ji reikalauja giliai išstudijuoti bažnyčios tėvų vei- 
kalus ir šventąjį raštą. O aš su didžiausiu nusižeminimu pri- 
sipažinau šiems mokytiems šventojo rašto žinovams, kad bu- 
dėjimas sargybose ir apskritai visa karališkoji tarnyba 
privertė mane apleisti studijas. Taigi aš jausčiausi laisviau, 
facilius natans?, pasirinkęs kitą temą, kuri šiems sunkiems 
teologijos klausimams būtų tas pat, kas yra etika metafizikai 
ir filosofijai. 

D'Artanjanui visa tai buvo labai nuobodu, klebonui 
taip pat. 

— Tik pažiūrėkite, kokia įžanga! — sušuko jėzuitas. 

— Exordium“,— pakartojo klebonas, kad tik galėtų ką 
nors pasakyt. 

— Ouemadmodum inter coelorum immensitatem.i 

Aramis skersomis pažvelgė į d'Artanjaną ir pamatė, kad 
jo draugas žiovauja, vos neišsinarindamas žandikaulių. 

— Kalbėkime prancūziškai, mano tėve,— tarė jis jėzui- 
tui,— ponas d'Artanjanas geriau galės sekti mūsų pokalbį. 

— Taip, aš pavargęs po kelionės, — pareiškė d'Artanja- 
nas,—ir visi tie lotyniški žodžiai praslysta pro mano 5ą- 
monę. 

— Gerai,— trupuų apmaudžiai tarė jėzuitas, o tuo tarpu 
klebonas, nesitverdamas džiaugsmu, kuo dėkingiausiai pa- 

! Tiesiog nuostabi. 

Ž Lengviau plaukiąs. 


9 Įžanga. 
* Tai panašu į dangaus begalybę. 


21 Trys muškietininkai I 297 


žvelgė į d'Artanjaną.— Taigi pažiūrėkime, ką galima išvesti 
iš šios glosos: Mozė, dievo tarnas. .. Įsidėmėkite, jis tik die- 
vo tarnas! Mozė laimina abiem rankom; jis liepia prilaikyti 
jam rankas, kol žydai nugali savo priešus, taigi jis laimina 
abiem rankom. Be to, evangelija sako: Imponite manus, o ne 
manum. Uždėkite rankas, o ne ranką. 

— Uždėkite rankas, — pakartojo klebonas, padarydamas 
atitinkamą mostą. 

— O šventajam Petrui, kurio įpėdiniai yra popiežiai, — 
kalbėjo toliau jėzuitas, — priešingai buvo pasakyta: Porrige 
digitos. Ištieskite pirštus. Dabar suprantate? 

— Žinoma,— atsakė Aramis su pasigėrėjimu, — bet klau- 
simas labai subtilus. 

— Pirštus! — pakartojo jėzuitas.— Šventas Petras laimi- 
na pirštais. Taigi popiežius laimina taip pat pirštais. O keliais 
pirštais jis laimina? Trimis pirštais: vardan tėvo, sūnaus ir 
šventosios dvasios. . 

Visi persižegnojo; d'Artanjanas pajuto turįs pasekti jų 
pavyzdžiu. 

— Popiežius yra šventojo Petro įpėdinis ir atstovauja 
trims dieviškoms galioms; likusieji, bažnytinės hierarchijos 
ordines inferiores!, laimina šventųjų archangelų ir angelų 
vardu. O žemiausiojo laipsnio dvasininkai, tokie, kaip mūsų 
diakonai, ir kiti, laimina šlakstytuvais, kurie yra tarsi bega- 
linė laiminančių pirštų gausybė. Štai suprastinta tema. Ar- 
gumentum omni denudatum ornamento.ž Pagal ją,— pridū- 
rė jėzuitas, — aš parašyčiau du tokius tomus. 

Ir jis entuziastiškai pliaukštelėjo delnu per šv. Jono 
Auksaburnio foliantą, nuo kurio svorio linko stalas. 

D'Artanjanas krūptelėjo. 

— Žinoma,— tarė Aramis,— aš sutinku, kad ši tema la- 
bai graži, bet sykiu prisipažįstu, kad ji ne pagal mano jėgas. 
Aš pasirinkau kitą tekstą. Sakykite, mielas d'Artanjanai, ar 
jis jums patinka: Non inutile est desiderium in oblatione, 


! Žemesniojo laipsnio. 
Ž Įrodymas be jokių puošmenų. 

arba, kitaip sakant: „Šiek tiek apgailestauti nekenkia, pasi- 
aukojant viešpačiui.“ 

— Sustokitel — sušuko jėzultas,— ši tezė jau kvepia 
erezija; panaši tezė randama ereziarcho Jensenijaus knygoje 
„Augustinus“, kurią anksčiau ar vėliau sudegins budelio 
ranka. Saugokitės, mano jaunasis drauge, jūs linkstate į klai- 
dingą mokslą. Jūs pražudysite save, mano jaunasis drauge! 

— Pražudysite save,— pakartojo klebonas, skausmingai 
linguodamas galva. 

— Jūs palietėt aną garsųjį laisvosios valios klausimą, 
kuris sudaro mirtiną pavojų. Tuo jūs prisiartinat prie pela- 
gljiečių ir puspelagijiečių erezijų. 

— Bet, dvasiškasis tėve. ..— atsiliepė Aramis, truputį 
suglumintas šių argumentų, kaip kruša krintančių ant jo 
galvos. 

— Kaip jūs įrodysit, — tęsė jėzuitas, pertraukdamas jį — 
kad reikia gailėtis pasaulio, pasiaukojant dievui? Pasiklau- 
sykit šios dilemos: dievas yra dievas, o pasaulis — velnias. 
Gailėtis pasaulio — reiškia gailėtis velnio; štai mano išvada. 

— Ir mano taip pat, — pridūrė klebonas. 

— Bet malonėkite. ..— pradėjo Aramis. 

— Desideras diabolum!, nelaimingasis! — suriko jė- 
zuitas. 

— Jis gailisi velnio! Ak, mano jaunasis drauge, — suvai- 
tojo klebonas, — nesigailėkite velnio, aš jus maldauju! 

D'Artanjanas pasijuto virstąs idiotu, jam atrodė, kad jis 
atsidūrė pamišėlių namuose ir kad greit pats taps tokiu pa- 
mišėliu, kaip tie, kuriuos mato prieš save. Tačiau jis turėjo 
tylėti, nesuprasdamas, apie ką čia kalbama. 

— Na, išklausykite manęs, — atsiliepė Aramis mandagiai, 
bet jau kiek nekantriai, — aš nesakau, kad gailiuos. Ne, aš 
niekuomet neištarsiu šių žodžių, nes jie būtų priešingi tikė- 
jimo dogmoms. .. 

Jėzutas pakėlė į dangų rankas, ir klebonas padarė 


tą pat. 


! Gailiesi velnio. 

— Ne, bet sutikite su tuo, kad nedera aukoti viešpačiui 
tik tai, kas jau mums visiškai įkyrėjo. Argi aš ne teisus, 
d'Artanjanai? 

— Aišku, teisus, po velnių! — suriko tasai. 

Klebonas ir jėzuitas pašoko nuo savo kėdžių. 

— Mano išeities taškas yra šis silogizmas: pasauliui ne- 
trūksta žavesio, aš palieku pasaulį, vadinasi, aš darau auką; 
o šventasis raštas aiškiai sako: „„Neškite aukas viešpačiui.“ 

— Tai tiesa, — tarė abu priešininkai. 

— O paskui, — tęsė Aramis, gnaibydamas savo ausį, kad 
ji paraustų, kaip kad pirma kėlė rankas, kad jos pabaltų,— 
o paskui aš parašiau šia tema rondo, kurį pernai parodžiau 
ponui Vuatiurui! ir kurį šis didysis žmogus labai išgyrė. 

— Rondo! — paniekinamai tarė jėzuitas. 

— Rondo! — automatiškai pakartojo klebonas. 

— Paskaitykit, paskaitykit! — sušuko d'Artanjanas.— 
Tai mus truputį išblaškys. 

— Ne, juk tai religinio turinio eilėraštis, — atsakė Ara- 
mis, — tai teologija eilėmis. 

— Velniaval — pasakė d'Artanjanas. 

— Štai! — tarė Aramis su kuklia mina, nors ir ne be tam 
tikro veidmainiškumo atspalvio. 


Jūs, kur Žavios praeities raudot nenustojat, 
Velkate naštą savo nelemtų dienų, 
Žiūrėkit, nėr jau negandų liūdnų, 

Jeigu tik dievui ašaras savas aukojai, 

Jūs, kurie raudat. .. 


D'Artanjanas ir klebonas atrodė sužavėti. Jėzuitas laikėsi 
savo nuomonės. 

— Saugokitės pasaulietiškos dvasios teologiškam veika- 
le. Ką sako šventasis Augustinas? Severus sit clericorum 
sermo.2 


I! Vincent Voiture (1598—1648) — įžymus anų laikų sa- 
loninis poetas. 
2 Dvasininko kalba tebūnie griežta. 

— Taip, kad pamokslas būtų suprantamas! — tarė kle- 
bonas. 

— Kitaip,— skubėjo pertraukti jėzuitas, matydamas, 
kad jo talkininkas apsirinka,— kitaip jūsų disertacija patiks 
ponioms, štai ir viskas; ji susilauks tokio pasisekimo, kaip 
kokia nors ginamoji pono Patriu kalba. 

— Duok dieve! — sušuko Aramis su įkarščiu. 

— Štai matote! — pasakė jėzuitas,— pasaulis dar gar- 
siai byloja jumyse, altissima voce!. Jūs dar klausote pasau- 
lio balso, mano jaunasis drauge, ir aš būkštauju, kad malo- 
nė jums dar neturės reikiamos įtakos. 

— Būkite ramus, dvasiškas tėve, aš laiduoju už save. 

— Pasaulietiškas savimi pasitikėjimas! 

— Aš pažįstu save, dvasiškas tėve, mano pasiryžimas ne- 
pakeičiamas. 

— Tai jūs nutarėt būtinai nagrinėti šią tezę? 

— Jaučiuosi esąs pašauktas įrodyti šią, o ne kurią kitą 
tezę; taigi aš ją nagrinėsiu toliau ir tikiuos, kad rytoj jūs 
būsite patenkintas tomis pataisomis, kurias aš padarysiu pa- 
gal jūsų nurodymus. 

— Dirbkite neskubėdamas,— tarė klebonas, — mes palie- 
kame jus puikiausiai nusiteikusį. 

— Taip, dirva jau visa užsėta,— pasakė jėzuitas,— ir 
mums nėra ko baimintis, kad dalis sėklos nukris ant akmens, 
kita — pakelėje, o dangaus paukščiai sules likusiąją, aves 
coeli comederunt illam. 

„Kad tave maras griebtų sykiu su ta tavo lotynų kal- 
bal“ — sumurmėjo d'Artanjanas, jausdamasis visai nuka- 
muotas. 

— Sudie, mano sūnau,— tarė klebonas.— Iki rytojaus. 

— Iki rytojaus, jaunasis drąsuoli,— tarė jėzuitas.— At- 
rodo, kad jūs tapsite vienu iš bažnyčios šviesulių; duok 
dieve, kad tas šviesulys nepavirstų visa ryjančia ugnim! 

D'Artanjanas, kuris ištisą valandą graužė iš nekantrumo 
nagus, dabar jau ėmė kramtyti pirštus. 


1 Garsiausiu balsu. 

Abu vyrai juodomis sutanomis pakilo, nusilenkė Aramiui 
ir d'Artanjanui ir nuėjo durų link. Bazenas, kuris visą laiką 
stovėjo ir su pamaldžiuų džiūgavimu klausėsi viso to ginčo, 
pribėgo prie jų, paėmė klebono breviorių, jėzuito mišiolą ir 
nulydėjo juos, pagarbiai eidamas priešaky ir skindamas 
jiems kelią. 

Aramis palydėjo juos iki laiptų apačios ir tučtuojau su- 
grįžo pas d'Artanjaną, kuris dar nebuvo atsipeikėjęs. 

Likę vieni, abu draugai iš pradžių nejaukiai tylėjo; ta- 
čiau reikėjo gi katram nors pertraukti tylą, ir kadangi d'Ar- 
tanjanas, matyt, tvirtai buvo nusistatęs palikti šią garbę savo 
draugui, tad pradėjo Aramis. 

— Kaip matote,— tarė jis,— aš sugrįžau prie savo pa- 
grindinių idėjų. 

— Taip, malonė jus palietė, kaip ką tik pasakė tasai 
ponas. 

— Ak, šitie sumanymai pasitraukti iš pasaulio gimė jau 
seniai, ir jūs girdėjote, kaip aš dažnai apie juos kalbėdavau, 
ar ne, mano bičiuli? 

— Žinoma, bet, turiu jums prisipažinti, aš vis manyda- 
vau, kad jūs juokaujate. 

— Juokauti iš tokių dalykų! Ką jūs, d'Artanjanai! 

— Po šimts! Juk ir iš mirties juokaujama. 

— Ir be reikalo, d'Artanjanai, nes mirtis — tai vartai, 
kurie veda į pražūtų arba į išganymą. 

— Sutinku, bet, prašau, Arami, nesileiskim į teologinius 
ginčus. Jums turėtų jau užtekti jų šiai dienai. O aš beveik 
visai užmiršau tą truputį lotynų kalbos, kurios niekuomet ne- 
mokėjau; be to, prisipažįstu, nuo dešimtos valandos ryto nie- 
ko nesu valgęs ir velniškai išalkau. 

— Tuojau pietausime, mano bičiuli; tiktai neužmirškite, 
kad šiandien penktadienis, ir tokią dieną aš negaliu nei ma- 
tyti, nei valgyti mėsos. Jeigu jūs sutinkate pasitenkinti mano 
pietumis, tai galėsite gauti virtų tetragonų ir vaisių. 

— Ką jūs vadinate tetragonais? — neramiai paklausė 
d'Artanjanas. 

— Špinatus,— atsakė Aramis; — bet jums aš pridėsiu 
kiaušinių, nors tai yra sunkus taisyklių pažeidimas; juk kiau- 
šiniai — ta pati .mėsa, nes iš jų išsiperi viščiukai. 

— Nelabai puikios vaišės, bet tiek to: norėdamas pabūti 
su jumis, aš pakentėsiu. | 

— Esu dėkingas jums už pasiaukojimą, — tarė Aramis.— 
Jeigu jos 1r neatneš naudos jūsų kūnui, tai, būkite tikras, 
suteiks naudą jūsų sielai. 

. — Vadinasi, Arami, iš tikrųjų jūs stojate į dvasininkų 
luomą? Ką pasakys mūsų draugai, ką pasakys ponas de Tre- 
vilis? Jie laikys jus dezertyru, aš jus įspėju. 

— Į dvasininkų luomą aš ne įstoju, o grįžtu į jį. Aš bu- 
vau dezertyras, apleisdamas bažnyčią dėl pasaulio; juk jūs 
žinote, kad aš prieš savo valią apsivilkau muškietininko uni- 
forma. 

— Ne, aš nieko apie tai nežinau. 

— Jūs nežinote, kaip aš palikau seminariją? 

— Ničnieko nežinau. 

— Štai mano istorija. Net ir šventas raštas sako: „Išpa- 
žinkite vieni kitiems savo nuodėmes“; todėl išpažįstu savo 
nuodėmes, d'Artanjanai. 

— O aš iš anksto duodu išrišimą; jūs matote, kad aš esu 
geras Žmogus. 

— Nejuokaukite iš šventų dalykų, mano bičiuli. 

— Na, pasakokite, aš klausau. 

— Seminarija mane auklėjo nuo devynerių metų. Po tri- 
jų dienų man jau būtų sukakę dvidešimt. Aš būčiau tapęs 
kunigu, ir viskas būtų baigta. Bet štai kartą nuėjau, kaip 
buvau pratęs, į vienus namus, kur man buvo malonu lanky- 
tis,— ką padarysi, aš buvau jaunas, silpnadvasis. Staiga, nie- 
ko nepranešęs, įėjo ten vienas karininkas, kuris pavydulin- 
gai žiūrėdavo į tai, kad aš skaitydavau namų šeimininkei 
šventųjų gyvenimus. Kaip tik tą vakarą aš buvau išvertęs 
Juditos epizodą ir ką tik perskaitęs savo eilėraštį poniai, kuri 
labai jį išgyrė ir, palinkusi prie mano peties, skaitė jį antru- 
kart drauge su manim. Ši, prisipažįstu, kiek laisvoka poza 
nepatiko karininkui; jis nieko nepasakė, bet, man išėjus, 1š- 

ėjo įkandin ir, pasivijęs mane, tarė: —,,Ponas abate, ar mėgs- 
tate lazdos smūgius?“ — ,„,„Negaliu jums atsakyti, pone, į šį 
klausimą, — atšoviau aš,— nes ligi šiol dar niekas neišdrįso 
man jų duoti.“ — „Na, tai klausykite, ponas abate: jeigu jūs 
dar kada užsuksite į tuos namus, kuriuose jus šįvakar suti- 
kau, tai aš išdrįsiu.“ 

— Aš, rodos, išsigandau, labai išblyškau, kojas man pa- 
kirto, ieškojau žodžių jam atsakyti, bet nesuradau ir tylėjau. 
Karininkas laukė atsakymo, o nesulaukęs nusijuokė, atgręžė 
man nugarą ir vėl įėjo į tuos namus. Aš grįžau į seminariją. 

— Aš esu tikras bajoras ir karšto kraujo, kaip jūs galė- 
jote pastebėti, mano brangusis d'Artanjanai. Įžeidimas buvo 
baisus, ir nors niekas nežinojo, bet aš jaučiau jį savo širdies 
gilumoj. Aš pareiškiau savo vyresniesiems, kad nesijaučiu 
pakankamai pasiruošęs šventimams, ir, mano prašymu, šven- 
timai vieneriems metams buvo atidėti. Aš nuėjau pas geriau- 
sią fechtavimo mokytoją Paryžiuje, susitariau su juo kasdien 
imti po vieną pamoką ir kiekvieną dieną per ištūsus metus 
mokiausi fechtuotis. Paskui, metams sukakus nuo tos dienos, 
kurią aš buvau įžeistas, pakabinau ant vinies sutaną, apsi- 
rengiau, kaip dera bajoru, ir nuėjau į balių pas vieną pa- 
žįstamą ponią, kur turėjo būti ir mano priešas. Tai buvo 
Fran-Buržua gatvėje, prie pat Forso kalėjimo. Mano kari- 
ninkas tikrai buvo ten; aš priėjau prie jo, kai jis dainavo 
meilės dainą, meiliai žiūrėdamas į savo damą, ir pertraukiau 
jį antrojo kupleto viduryje. ,„Pone,— tariau aš jam,— ar 
jums vis dar nepatiktų, jeigu aš lankyčiausi vienuose namuo- 
se Pajen gatvėje? Ar vis dar ketintumėt apkulti mane lazda, 
jeigu aš sumanyčiau jūsų neėpaklausyti?“— Karininkas pa- 
žiūrėjo į mane nustebęs, paskui tarė: ,,Ko jums reikia, pone? 
Aš jūsų nepažįstu.“ —,,„Aš esu tasai jaunas abatas, — atsakiau 
jam,— kuris skaito šventųjų gyvenimus ir eilėmis verčia Ju- 
ditą.“— ,„Ak, prisimenu! — pašaipiai atsakė karininkas.— Ko 
gi jūs iš manęs norite?“ — ,,Norėčiau, kad jūs surastumėt va- 
landėlę laisvo laiko ir išeitumėt su manim pasivaikščioti.“ — 
„Rytoj rytą, jei norite, ir su didžiausiu malonumu.“ —,,Ne 
rytoj rytą, o malonėkite tuojau pat. ..“—,,Jeigu jūs būtinai 

reikalaujate. ..“—,,Taip, aš reikalauju.“ —,,Jeigu taip, tai 
eime. Ponios,— kreipiasi į jas karininkas,-- nesirūpinkite. 
Aš tik nukausiu šį poną ir grįšiu baigti paskutinio kupleto.“ 

— Mes išėjome. Aš jį nusivedžiau į Pajen gatvę, kaip tik 
į tą vietą, kur jis lygiai prieš metus tą pačią valandą pasakė 
man aną komplimentą, apie kurį aš jums pasakojau. Buvo 
puiki mėnesiena. Mes išsitraukėme špagas, ir pirmu smūgiu 
aš jį nudėjau vietoje. 

— Po velnių! — tarė d'Artanjanas. 

— Kadangi ponios nebesulaukė savo dainininko,— pa- 
sakojo toliau Aramis,— ir kadangi jį surado Pajen gatvėje 
kiaurai persmeigtą špaga, tai visi suprato, kad aš jį šitaip su- 
tvarkiau, ir kilo baisus triukšmas. Taigi aš buvau priverstas 
kuriam laikui išsižadėti sutanos. Atas, su kuriuo aš tuo metu 
susipažinau, ir Portas, kuris be fechtavimo išmokė mane ir 
kai kurių puikių kovos būdų, prikalbėjo mane prašyti muš- 
kietininko apsiausto. Karalius labai mylėjo mano tėvą, žuvusį 
per Araso apgulimą, ir man tas apsiaustas buvo suteiktas. 
Taigi jūs suprantate, kad dabar man atėjo metas grįžti į baž- 
nyčios prieglobstį. 

— Ir kodėl būtinai dabar, o ne vakar arba rytoj? Kas 
gi jums atsitiko ir kas sukėlė tokias blogas mintis? 

— Ši žaizda, brangusis d'Artanjanai, buvo man dangaus 
įspėjimas. 

— Ši žaizda? Kas per nesąmonė! Juk ji beveik užgijo, 
ir aš esu tikras, kad šiandien jus kankina ne ši žaizda. 

— O kokia gi? — rausdamas paklausė Aramis. 

— Jūs turite širdies žaizdą, Arami, daug skaudesnę ir 
labiau kraujuojančią, žaizdą, kurią padarė moteris. 

Aramio akys nejučiomis sublizgėjo. 

— Ak,— atsiduso jis, slėpdamas savo jaudinimąsi po 
tariamo abejingumo kauke,— nekalbėkite apie šiuos daly- 
kus; ar man apie juos galvoti, ar man kentėti meilės kančias? 
Vanitas vanitatum!! Argi aš, jūsų nuomone, galvos nete- 


1 Tuštybių tuštybė. 

kau? .. Ir dėl ko? Dėl kokios grizetės, dėl kambarinės, kurią 
sekiojau, būdamas garnizone, fe! 

— Atleiskite, mielas Arami, bet man atrodė, kad jūs tai- 
kėte aukščiau. .. 

— Aukščiau? O kas gi aš, kad būčiau toks garbėtroška? 
Menkas muškietininkas, nuskures ir niekam nežinomas, ne- 
mėgstąs būti priklausomas ir jaučiąsis visai ne savo vietoje 
tarp pasaulio tuštybių? 

— Arami, Aramil — sušuko d'Artanjanas, su nepasitikė- 
jimu žiūrėdamas į savo draugą. 

— Dulkė esu ir dulke pavirsiu. Gyvenimas pilnas paže- 
minimų ir skausmo,— kalbėjo jis, vis labiau apsiniaukda- 
mas; — visos gijos, rišančios žmogų su jo laime, trūksta vie- 
na po kitos, o ypatingai aukso gijos. Ak mano brangusis 
d'Artanjanai,— tęsė Aramis su nežymiu kartėlio atspalviu 
balse,— tikėkite manim, slėpkite savo žaizdas, kai jų turėsi- 
te. Tylėjimas — paskutinis nelaimingojo džiaugsmas; niekam 
nerodykite savo sielvarto. Smalsuoliai siurbia mūsų ašaras, 
kaip musės sužeisto briedžio kraują. 

— Deja, mano brangusis Aramil — atsakė d'Artanjanas, 
irgi giliai atsidusdamas.— Jūs čia pasakojat mano paties 
istoriją. 

— Kaip? 

„= Taip, iš manęs pagrobė moterį, kurią mylėjau, kurią 
dievinau. Aš nežinau, kur ji yra, kur ją nuvežė; gal būt, ji 
kalėjime, gal būt, mirė. 

— Bet jūs galite bent tuo pasiguosti, kad fi paliko jus 
ne savo noru, Jelgu Jūs neturite iš jos žinių, tai vien todėl, 
kad jai draudžiama su jumis susisiekti, tuo tarpu kai. .. 

— Tuo tarpu kai?.. 

— Nieko,— atsakė Aramis,— nieko. 

— Vadinasi, jūs visiškai išsižadate šio pasaulio? Tai jau 
nutarta? Tvirtai ir galutinai? 

— Amžinai. Siandien jūs mano draugas, rytoj jūs man 
būsite tiktai šešėlis arba, tikriau sakant, visiškai nebeegzis- 
tuosite. Pasaulis tėra kapas, ir daugiau nieko. 

— Po velnių! Visa tai, ką jūs čia sakote, labai liūdna. 

— Nieko nepadarysi! Mano pašaukimas mane veda, ke- 
lia mane aukštyn. 

D'Artanjanas nusišypsojo ir nieko neatsakė. Aramis kal- 
bėjo toliau: 

— Ir vis dėlto, kol aš dar žemėje, norėčiau pakalbėti 
apie jus, apie mūsų draugus. 

— O aš,— tarė d'Artanjanas,— norėčiau pasikalbėti apie 
jus, bet matau, kad jūs visko jau atsižadėjote: draugai — še- 
šėliai, pasaulis — kapas. 

— Deja! Jūs patys tuo įsitikinsit,— atsiduso Aramis. 

— Tad mebekalbėkim apie tai,— tarė d'Artanjanas,— ir 
sudeginkim šį laišką, kuris, be abejo, praneša jums apie nau- 
7ą jūsų grizetės ar kambarinės neištikimybę. 

— Kokį laišką? — gyvai sušuko Aramis. 

— Laišką, kuris atėjo jums nesant ir kurį aš apslėmiau 
jums perduoti. | 

— Iš ko gi tas laiškas? 

— Et, 1š kokios nors apsiverkusios tarnaitės ar iš nusivy- 
lusios grizetės; gal būt, iš ponios de Ševrez kambarinės, kuri 
buvo priversta sugrįžti į Turą drauge su savo ponia ir kuri, 
norėdama pasirodyti šmaikštuolė, pasiėmė iškvėpinto popie- 
riaus ir pridėjo prie savo laiško antspaudą su hercogienės 
karūna. 

— Ką jūs sakote? 

— Na, nejaugi aš būčiau jį pametęs! — klastingai tarė 
jaunuolis, dėdamasis jo ieškąs.— Dar laimė, kad pasaulis — 
kapas, žmonės, 0 tuo pačiu ir moterys — šešėliai, meilė — 
jausmas, kurį jūs niekinat ir sakot „fe“! 

— O d'Artanjanai, d'Artanjanai! — sušuko Aramis.— 
Jūs mane žudot! 

— A, štai pagaliau radau! — tarė d'Artanjanas. 

Ir jis ištraukė iš kišenės laišką. 

Aramis pašoko, čiupo jį ir perskaitė, tikriau sakant, ryte 
prarijo; jo veidas spinduliavo. 

— Matyt, tamaitės puikus stilius,— nerūpestingai tarė 
pasiuntinys. 

— Dėkui, d'Artanjanai! — lyg apkvaitęs sušuko Ara- 
mis.— Ji buvo priversta sugrįžti į Turą; ji man ištikima, ji 
mane tebemyli. Mano bičiuli, leisk, aš tave pabučiuosiu; aš 
nebetveriu iš laimės! 

Ir abu draugai ėmė šokti aplink garbingąjį šventą Joną 
Auksaburnį, šauniai trypdami ant grindų pabirusios diserta- 
cijos lapus. 

Šią akimirką įėjo Bazenas, nešdamas špinatus ir kiauši- 
niene. 

— Bėk, nelaimingasis! — sušuko Aramis, mesdamas jam 
į veidą savo kepuraitę; — grįžk ten, iš kur ateini, nešk šalin 
šias baisias daržoves ir šlykščią kiaušinienę! Užsakyk kiškį 
su įdaru, riebų vištgaidį, avienos kepsnį su česnakais ir ketu- 
ris butelius seno burgundiško vyno. 

Bazenas, spoksodamas į savo poną ir niekaip nesupras- 
damas šios permainos, melancholiškai nuleido kiaušinienę į 
špinatus, o špinatus — žemėn. 

— Štai kada jums atėjo valanda paaukoti savo gyvenimą 
karalių karaliui, — tarė d'Artanjanas, — jeigu jūs norite jam 
padaryti malonumą: Non inutile desiderium in oblatione. 

— Velniop su ta savo lotynų kalba! Mano brangusis 
d'Artanjanai, gerkim, po šimts pypkių, gerkim vyriškai, ger- 
kim išsijuosę, ir papasakokit man, kas darosi tenai. 


XXVII 6 ATO ŽMONA 


— Dabar belieka sužinoti, koks likimas ištūko Atą,— tarė 
d'Artanjanas įsismaginusiam Aramiui, kai papasakojo jam 
visa, kas atsitiko sostinėje nuo jų išvykimo dienos, ir kai dėl 
puikių pietų vienas iš jų užmiršo savo disertaciją, o antras — 
nuovargį. 

— Argi jūs manote, kad jį būtų ištikusi nelaimė? — pa- 
klausė Aramis.— Atas toks šaltas, toks drąsus ir taip puikiai 
valdo špagą. | | 

— Taip, žinoma, ir aš geriau, negu kas kitas, vertinu Ato 
drąsą bei miklumą; bet mieliau atmušti špaga ieties smūgį, 

negu lazdos, o bijau, kad Ato nebūtų apkūlę tarnai — šie 
žmonės smarkiai muša ir negreit liaujasi. Štai kodėl, prisi- 
pažįstu jums, norėčiau kuo greičiau leistis į kelionę. 

— Aš mėginsiu joti su-jumis,— tarė Aramis,— nors var- 
gu ar įstengsiu užsėsti ant arklio. Vakar pabandžiau plaktis 
anuo vytiniu, kurį ten matote ant sienos, bet iš skausmo turė- 
jau nutraukti šį išganingą pratimą. 

— Matot, mielas drauge, niekas dar nemėgino šautinę 
žaizdą gydyti rimbo smūgiais, bet jūs sirgote, o nuo ligos 
silpnėja galva, todėl aš jus pateisinu. 

— O kada jūs išvykstate? 

— Rytoj auštant. Pailsėkite gerai šiąnakt, o rytoj, jei 
galėsite, vyksime kartu. 

— Tad ligi rytojaus, — tarė Aramis.— Nors jūs esate ge- 
ležinis, bet ir jums reikia poilsio. 

Kitą dieną d'Artanjanas, įėjęs pas Aramį, rado jį besto- 
vintį prie lango. 

— Į ką jūs taip žiūrite? — paklausė d'Artanjanas. 

— O štai grožiuos šiais puikiais žirgais, kuriuos laiko 
arklininkai; juk karališkas malonumas tokiais žirgais jo- 
dinėti. 

— Na, mielasis Arami, tai ir jums teks šis malonumas, 
nes vienas šių žirgų yra jūsų. 

— Ką jūs! Katras gi? 

— Tas iš trijų, kuris jums patiks: man vis tiek. 

— Ir visa, kas ant jo yra, taip pat mano? 

— Žinoma. 

— Jūs juokaujate, d'Artanjanai. 

— Aš nebejuokauju nuo to laiko, kai jūs pradėjote kal- 
bėti prancūziškai. 

— Ir šie paauksuoti dėklai, ir mašastinė gūnia, ir sidabru 
apkaltas balnas — visa tai mano? 

— Jūsų, o antai tas, kuris kasa koja žeme, tai mano, 0 
anas, trečiasis, kuris nenustygsta vietoje — Ato. 

— Po velnių! Visi trys tokie puikūs! 

— Džiaugiuos, kad jie jums patinka. 

— Tur būt, karalius jums juos padovanojo? 

— Tik jau ne kardinolas. Bet nesirūpinkit, iš kur jie, tik 
žinokite, kad vienas iš trijų yra jūsų nuosavybė. 

— Aš imu tą, kurį laiko rudplaukis tarnas. 

— Puiku! 

— Dievaži! — sušuko Aramis.— Nuo to, rodos, man vi- 
sas skausmas pradingo; sėsčiau ant tokio žirgo kad ir su tris- 
dešimčia kulkų kūne. Ak, kokios gražios kilpos! Ei Bazenai, 
eikit šen greičiau! | 

Ant slenksčio pasirodė Bazenas, paniuręs ir miegūstas. 

— Nušveiskit mano špagą, išvalykite skrybėlę ir apsiaus- 
tą ir užtaisykite pistoletus! — tarė Aramis. 

— Pastarasis įsakymas nereikalingas, — pertraukė jį 
d'Artanjanas: — jūsų balno makštyse yra užtaisyti pistoletai. 

Bazenas atsiduso. 

— Na, Bazenai, nurimkite,— tarė d'Artanjanas.— Kiek- 
vieno luomo žmogus gali pelnyti dangaus karalystę. 

— Ponas jau buvo toks geras teologas! — tarė Bazenas 
kone ašarodamas.— Jis būtų tapęs vyskupu, o gal ir kar- 
dinolu. 

— Na, tik truputį pagalvok, mielas Bazenai, kokia pras- 
mė būti dvasininku? Karo tarnybos dėl to vis vien neišveng- 
si. Tu gi pats pamatysi, kad kardinolas dalyvaus pirmame 
žygyje su šalmu ant galvos ir alebarda rankoje. O ponas 
Nogare de Lavaletas, ką tu apie jį pasakysi? Jis irgi kardi- 
nolas, o pasiklausk jo tarną, kiek kartų šis jam ruošė tvars- 
čius? 

— Deja,— atsiduso Bazenas,— aš žinau, pone, kad da- 
bar viskas pasauly aukštyn kojom apvirto. 

Per tą laiką abu jaunuoliai ir vargšas tarnas nulipo že- 
myn. 

— Palaikyk man kilpą, Bazenai,— tarė Aramis. 

Ir su įprastu grakštumu ir lengvumu jis įšoko į balną: 
tačiau po kelių tauraus žirgo posūkių ir kurbetų raitelis pa- 
juto tokį nepakenčiamą skausmą, jog visas išbalo ir susver- 
dėjo. D'Artanjanas, kuris, tai numatydamas, nenuleido nuo 
jo akių, pribėgo prie jo ir nuvedė į kambarį. 

— Klausykit, mielasis Arami,— tarė jis: — jūs gydyki- 
tės, o aš vyksiu ieškoti Ato vienas. 

— Jūs kaip iš bronzos nulietas,— atsakė jam Aramis. 

— Ne, man tik sekasi, štai ir viskas! Bet kaipgi jūs čia 
gyvensit be manęs? Nebebus samprotavimų apie pirštus ir 
palaiminimus, a? 

Aramis nusišypsojo. 

— Rašysiu eilėraščius, — atsakė jis. 

— Taip, eilėraščius, iškvėpintus tokiais pat kvepalais, 
kaip ponios de Ševrez kambarinės laiškas. Išmokykit ir Ba- 
zeną eilėdaros, tat jį paguos. O jūs kasdien jodinėkit po 
truputį, kad palengva priprastumėt. 

— O, dėl to nesirūpinkit! — atsakė Aramis.— Jūs rasite 
mane jau pasiruošusį keliauti su jumis. 

Jie atsisveikino, ir po dešimties minučių, pavedęs savo 
draugą Bazenui ir šeimininkei, d'Artanjanas jau jojo risčia 
Amjeno link. | 

Kokioj būklėj jis ras Atą ir, aplamai, ar jį suras? 

Padėtis, kurioje d'Artanjanas paliko jį, buvo kritiška; 
gal būt, jis net žuvo. Ši mintis d'Artanjaną nuliūdino, jis 
atsidūsėjo keletą kartų ir tyliai prisiekė už jį atkeršyti. Iš 
visų jo draugų Atas buvo vyriausias, taigi turėjo, rodos, būti 
mažiausiai jam artimas savo pomėgiais ir polinkiais. 

Tačiau d'Artanjanas mylėjo jį labiau už kitus. Kilni ir 
puiki Ato išvaizda, dvasios didybės prošvaistės, kartkartėmis 
nušviečiančios tą šešėlį, kuriame jis paprastai slypėjo, nesu- 
drumsčiamai pastovi nuotaika, dėl kurios jis buvo sugyvena- 
miausias draugas pasaulyje, tas jo prisiverstinis ir kandus 
linksmumas, ta jo drąsa, kurią būtų galima pavadinti akla, 
jei ji nebūtų reto šaltakraujiškumo išdava — visos šios ypa- 
tybės d'Artanjanui ne tik kėlė pagarbą ir žadino draugišku- 
mą — jos tiesiog žavėte jį žavėjo. 

Iš tikrųjų Atas tomis dienomis, kai būdavo gerai nusitei- 
kęs, drąsiai galėjo lygintis net su tokiu elegantišku ir kilniu 
dvariškiu, kaip ponas de Trevilis. Atas buvo vidutinio ūgio, 
bet taip dailiai nuaugęs ir taip proporcingai sudėtas, jog, 
grumdamasis su Portu, ne kartą nugalėdavo šį milžiną, kurio 

fizinis pajėgumas tarp muškietininkų buvo virtęs tiesiog prie- 
žodžiu; jo veidas su veriančiomis akimis, tiesia nosimi ir 
Bruto smakru buvo neapsakomai didingas ir malonus; jo ran- 
kos, kuriom jis visai nesirūpino, stūmė į nevilų Aramį, kuris 
puoselėjo savąsias migdoliniu muilu ir kvepiančiu aliejum; 
jo balsas buvo skvarbus ir sykiu melodingas. Bet nesupran- 
tamiausia buvo tai, kad, nors Atas visuomet stengėsi atrodyti 
nepastebimas ir menkas žmogelis, jis puikiai pažinojo aukš- 
tąją visuomenę ir jos papročius, ir geras išauklėjimas neju- 
čiomis reiškėsi net menkiausiuose j0 poelgiuose. 

Jei tekdavo paruošti pietus, Atas užsakydavo juos ge- 
riau už visus ir kiekvienam svečiui paskirdavo vietą, atsi- 
žvelgiant į tą padėtį, kurią jam sudarė jo protėviai arba jis 
pats. Jei iškildavo heraldikos klausimas, Atas žinojo visas 
karalystės didikų šeimas, jų genealogiją, jų giminystės ry- 
šius, jų herbus ir herbų kilme. Jis žinojo visas etiketo smulk- 
menas, visas stambių žemvaldžių teises, puikiai nusimanė 
apie kurtų ir sakalų medžiokles ir vieną dieną, besikalbėda- 
mas apie šį didį meną, jis nustebino net paų Liudviką XIII, 
kuris garsėjo kaip tų dalykų žinovas. 

Kaip ir visi tų laikų didikai, jis tobulai jodinėjo ir fechta- 
vosi. Negana to, jis buvo taip giliai išsilavinęs ir net susipa- 
žinęs su scholastiniais mokslais, anuomet bajorų taip retai 
studijuojamais, jog šypsojosi iš tų lotynų kalbos nuotrupų, 
kuriomis puikaudavo Aramis ir kurias dėjosi suprantąs Por- 
tas. Porą ar trejetą kartų, didžiam draugų nustebimui, netgi 
pasitaikė, kad, Aramiui padarius kokią elementarią klaidą, 
jis atitaisydavo veiksmažodžio laiką arba daiktavardžio links- 
nį. Pagaliau jo dorumas buvo be priekaišto ir tai tokiais lai- 
kais, kada kariškiai taip mažai paisė savo tikėjimo ir sąžinės, 
meilužiai — griežto mūsų dienų jautrumo, 0 varguomenė — 
septintojo dievo įsakymo. Žodžiu, Atas buvo nepaprastas 
žmogus. 

Vis dėlto buvo galima pastebėti, kad ši subtili natūra, ši 
graži būtybė, šis rafinuotas protas nejučiomis grimzta į kas- 
dienybę, kaip kad seni žmonės pamažu gąžta į fizinį bei 
moralinį bejėgiškumą. Savo dvasinio susmukimo valandomis, 

o jos būdavo dažnos, šviesi Ato asmenybė išblėsdavo, ir jo 
nuostabios ypatybės dingdavo lyg tamsioje nakty. 

Tada pusdievis išnykdavo, ir belikdavo vos žmogus. Nu- 
karusia galva, apsiblaususiomis akimis, sunkiai tardamas žo- 
džius, Atas ištisomis valandomis spoksojo tai į savo butelį 
ir stiklą, tai į Grimo, įpratusį klausyti kiekvieno jo ženklo, 
išskaityti negyvame savo pono žvilgsnyje mažiausią jo norą 
1r tučtuojau jį išpildyti. Jei keturiems draugams tokiu metu 
pasitaikydavo sueiti draugėn, vienas žodis, ir tas pats var- 
'gais negalais išspaustas, būdavo visas Ato įnašas į bendrąjį 
pokalbį. Užtat jis gerdavo už keturis, ir nuo to tik dar labiau 
raukdavo antakius ir darydavosi kaskart vis liūdnesnis. 

D'Artanjanas, kurio įžvalgų ir aštrų protą mes jau pažįs- 
tame, kad ir kaip domėdamasis, lig šiol neįstengė patenkinti 
savo smalsumo, nesusekė jokių šios gilios apatijos prležas- 
čių, nepastebėjo jokių su ja susijusių aplinkybių. Niekuomet 
Atas negaudavo laiškų, niekuomet nedarydavo neko, kas 
nebūtų žinoma visiems jo draugams. 

Nepasakysi, kad šį liūdesį jam būtų kėlęs vynas, nes, 
priešingai, jis kaip tik ir gėrė, norėdamas išblaškyti tą savo 
liūdesį, nors šis vaistas, kaip jau minėjome, tik dar labiau 
jį slėgė. Negalima buvo priskirti šios niūrios nuotaikos nei 
lošimui, nes, priešingai Portui, kuris dainomis ir keiksmais 
palydėdavo visus laimės nepastovumus, Atas ir išlošes, 1r 
pralošęs būdavo vienodai abejingas. Kartą muškietininkų ra- 
telyje jis per vieną vakarą išlošė tūkstantį pistolių, paskui 
pralošė juos ir dar išeiginį, auksu siuvinėtą diržą; paskui vėl 
viską atsilošė ir dar laimėjo šimtą luidorų, ir per visą tą laiką 
jo gražūs, juodi antakiai nė nekrustelėjo, rankos neprarado 
savo perlamutrinio atspalvio, o maloni jo kalba visą vakarą 
buvo rami. 

Ir ne oro įtaka, veikianti mūsų kaimynus anglus, apniauk- 
davo jo veidą, nes šis liūdesys paprastai būdavo kaip tik 
gilesnis gražiuoju metų laikų; birželio ir liepos mėnesiai 
Atui būdavo klaikiausi. 

Pastaruoju metu jis neturėjo sielvartų ir gūžčiojo pe- 
čiais, kai jam kas kalbėdavo apie ateitį; taigi jo liūdesio prie- 

žastis slypėjo praeityje, kaip kažkas neaiškiai buvo minėjęs 
d'Artanjanui. 

Dėl šio slėpiningumo, gaubiančio visą jo asmenybę, Atas 
buvo dar įdomesnis žmogus, ir jo, net visiškai nusigėrusio, 
nė karto neišdavė nei akys, nei liežuvis, kad ir kaip suma- 
niai būdavo užduodami jam klausimai. 

— Deja! — balsu galvojo d'Artanjanas.— Gal būt, varg- 
šas Atas šiuo metu jau negyvas, ir dėl to kaltas esu aš, nes 
aš jį įtraukiau į šią istoriją, kurios jis nežinojo nei pradžios, 
nei galo ir iš kurios nesulaukė jokios naudos. 

— Jau nekalbant apie tai, pone,— atsakė Planše,— kad 
tik jo dėka mes išlikome gyvi. Atsimenat, kaip jis sušuko: 
„Spruk, d'Artanjanai, mane sučiupo!“ O paskui, iššovęs iš 
abiejų pistoletų, kaip baisiai žvangino jis savo špagą! Ta- 
rytum dvidešimt žmonių arba, tikriau sakant, dvidešimt įsiu- 
tusių velnių! 

Šie žodžiai padvigubino d'Artanjano įkarštį, ir jis sura- 
gino arklį, kuris ir neraginamas nešė savo raitelį šuoliais. 

Apie vienuoliktą valandą ryto keleiviai pamatė Amjeną; 
pusę dvylikos jie buvo prie prakeikto viešbučio durų. 

D'Artanjanas dažnai galvodavo suruošti klastingajam šei- 
mininkui tokį puikų kerštą, apie kurį vien svajojant jau būtų 
galima pasiguosti. Taigi jis įėjo į viešbuųų, užsismaukęs skry- 
bėlę ant akių, kairiąja ranka nusitvėręs špagos, o dešiniąja 
čaižydamas orą vytiniu. 

— Ar pažįstate mane? — paklausė jis šeimininką, kuris 
artinosi jo pasveikinti. 

— Neturiu garbės, jūsų šviesybe,— atsakė šeimininkas, 
apstulbintas šaunios d'Artanjano aprangos. 

— A, jūs manęs nepažįstate! 

— Ne, jūsų šviesybe. 

— Na, tai aš dviem žodžiais jums priminsiu! Ką jūs pa- 
darėte tam bajorui, kurį maždaug prieš penkiolika dienų 1š- 
drįsote apkaltinti pinigų klastojimu? 

Šeimininkas išblyško, nes d'Artanjanas atsistojo itin grės- 
minga poza, o Planše pasekė savo pono pavyzdžiu. 

— Ak jūsų šviesybe, nekalbėkite man apie tail — ėmė 
verkšlenti šeimininkas.— O viešpatie, kaip brangiai aš sumo- 
kėjau už šią klaidą! Ak, nelaimingas ašl 

— Aš klausiu, kas atsitiko šiam bajorui? 

— Teikitės išklausyti mane, jūsų šviesybe, ir būkite 
gailestingas. Sėskitės, prašau, padarykite malonę! 

Netekęs žado iš pykčio ir nerimo, d'Artanjanas atsisėdo, 
rūstus kaip teisėjas. Planše išdidžiai atsišliejo į jo kėde. 

— Štai kaip viskas įvyko, jūsų šviesybe,— pradėjo šei- 
mininkas, drebėdamas iš baimės.— Dabar aš jus pažinau. Juk 
tai jūs išjojot, kai prasidėjo nelemtas ginčas su tuo bajoru, 
apie kurį kalbate. 

— Taip, tai aš. Dabar jūs matote, kad jums nėra ko lauk- 
ti pasigailėjimo, jei nepasakysite man visos teisybės. 

— Išklausykite mane ir sužinosite tikrų tikriausią tel- 
sybę. | 

— Klausau. 

— Aš buvau valdžios įspėtas, kad garsus pinigų klasto- 
tojas atvyks į mano viešbutį su keletu palydovų, persirengu- 
sių gvardiečių arba muškietininkų uniforma. Jūsų arkliai, 
jūsų tarnai, jūsų išvaizda, ponai, viskas man buvo smulkiai 
nupasakota. 

— Toliau, toliau! — tarė d'Artanjanas, kuris iškart su- 
prato, iš kur ėjo šie tikslūs nurodymai. 

— Taigi, klausydamas valdžios, atsiuntusios man į pa- 
galbą šešis žmones, aš griebiausi priemonių, mano išmany- 
mu, būtinai reikalingų tariamiems pinigų klastotojams su- 
čiupti. 

— Vėl! — tarė d'Artanjanas, kuriam šitas žodis „pinigų 
klastotojas“ baisiai rėžė ausį. 

— Atleiskite, jūsų šviesybe, kad aš kalbu panašius da- 
lykus, bet jie kaip tik mane pateisima. Valdžia mane įbaugi- 
no, 0 jūs žinote, kad viešbučio šeimininkas turi taikstytis 
valdžiai. 

— Dar kartą aš jus klausiu, kur šis bajoras? Kas jį išti- 
ko? Mirė jis ar gyvas? 

— Kantrybės, jūsų šviesybe, tuojau mes ir prie to priei- 

sim. Taigi atsitiko tai, ką jūs jau žinote ir ką jūsų staigus 
išvykimas tarytum pateisimo,— pridūrė. šeimininkas su gud- 
ria išraiška, kuri neliko d'Artanjano nepastebėta.— Šis bajo- 
ras, jūsų draugas, atkakliai gynėsi. Jo tarnas, nelaimė, susi- 
vaidijęs su valdžios pasiųstais žmonėmis, kurie buvo persi- 
rengę arklininkais. .. 

— Ak niekše! — suriko d'Artanjanas.— Jūs visi ėjot 1š- 
vien, ir nežinau, kodėl aš dar jūsų visų nesunaikinu! 

— Deja, ne, jūsų šviesybe, mes nėjom visi išvien, ir jūs 
tuo greit įsitikinsit. Ponas jūsų draugas (atleiskite, kad aš 
nevadinu jo garbingu vardu, kurį jis, be abejo, turi, bet man 
šis vardas nežinomas), taigi jūsų draugas, dviem savo pis: 
toletų šūviais paguldęs du žmones, ėmė trauktis, gindamasis 
špaga, kuria jis sužeidė dar vieną mano žmogų ir pritrenkė 
mane, smogęs plokščiąja špagos puse. 

— Ar baigsi tu, budeli? — tarė d'Artanjanas.— Kur 
Atas? Kas jam atsitiko? 

— Traukdamasis, kaip aš jau sakiau jūsų šviesybei, jis 
atsidūrė prie rūsio laiptų ir, kadangi durys buvo atdaros, iš- 
traukė raktą, užsirakino ir užsibarikadavo viduje. Būdami 
tikri, kad visuomet jį ten galėsime rasti, mes jo daugiau ne- 
lietėm. 

— Suprantu,— tarė d'Artanjanas,— jūs nenorėjote jo vi- 
siškai užmušti, o tik nį įkalinti. 

— Jį įkalinti, dieve teisingas! Prisiekiu jums, jūsų švie- 
sybe, jis pats save įkalino! Pirmiausia jis pridarė nemaža 
bėdų: vieną žmogų užmušė vietoje, kitus du sunkiai sužeidė. 
Užmuštąjį ir abu sužeistuosius nusinešė jų draugai, ir dau- 
giau nieko apie juos negirdėjau. Atsikvošėjęs nuėjau pas 
poną gubernatorių, papasakojau jam visa, kas buvo atsitikę, 
ir paklausiau, ką turiu daryti su belaisviu. Bet ponas guber- 
natorius atrodė lyg iš dangaus nukritęs: jis man pasakė vi- 
siškai nežinąs, ką čia jam kalbu, kad įsakymai, kuriuos aš 
gavau, visai ne jo duoti, ir jeigu aš drįsiu kam nors pasakyti, 
kad jis čia prikišo savo pirštus, tai jis liepsiąs mane pakarti. 
Matyt, aš apsirikau, jūsų šviesybe, ir sulaikiau visai ne tą; 
o tasai, kurį reikėjo sulaikyti, paspruko. 

— Na, o kurgi Atas? — suriko d'Artanjanas, kuris dar 
labiau įsiuto, išgirdęs, kaip valdžia į visa tai pažiūrėjo.— 
Kas gi ištiko Atą? 

— Skubėdamas atitaisyti savo kaltę, dėl kurios nukentė- 
jo belaisvis,— kalbėjo toliau šeimininkas, — aš nuėjau prie 
rūsio, norėdamas išleisti jį iš ten. Ak pone, tai buvo ne žmo- 
gus, tai buvo velnias. Pasiūliau jam laisvę, o jis atsakė, kad 
čia jam spendžiami spąstai ir kad prieš išeidamas jis paskelb- 
siąs savo sąlygas. Žinodamas aiškiai, kokią atsakomybę užsi- 
traukiau, aš jam pareiškiau labai nužemintai, pakeldamas 
ranką prieš jo didenybės muškietininką, kad aš pasiruošęs 
priimti jo sąlygas. ,„Pirmiausia,— tarė jis,— aš noru, kad 
man sugrąžintumėt mano tarną su visais jo ginklais.“ Šis įsa- 
kymas buvo skubiai įvykdytas; jūs suprantate, pone, kad 
mes buvom pasiryžę padaryti visa, ko tik panorės jūsų drau- 
gas. Ponas Grimo (jis pasakė savo vardą, nors ir labai mažai 
tekalba), taigi ponas Grimo, nors ir labai sužeistas, buvo 
nuleistas į rūsį; tada jo ponas vėl užbarikadavo duris, o 
mums liepė pasilikti smuklėje. 

— Bet galų gale,— sušuko d'Artanjanas,— kurgi jis? 
Kur Atas? 

— Rūsyje, pone. 

— Kaip, nenaudėli, jūs jį vis dar tebelaikote rūsyje? 

— Saugok dieve! Ne, pone! Kur mes jį laikysime! Kad 
žinotumėt, ką jis ten veikia, tame rūsyje! Ak, jeigu jūs ga- 
lėtumėt jį iš ten išvesti, aš jums būčiau dėkingas visą gy- 
venimą, aš jus garbinčiau kaip savo angelą sargą. 

— Tai jis ten? Aš jį surasiu? 

— Žinoma, pone. Jis užsispyrė ir neina iš ten. Kiekvie- 
ną dieną ant šakių mes jam paduodame pro rūsio orlaidę 
duonos ir, kada jis pareikalauja, mėsos; tačiau, deja, ne duo- 
nos ir ne mėsos jis daugiausia suvartoja. Kartą su dviem tar- 
nais aš pabandžiau ten nusileisti, bet jis baisiausiai įsiuto. Aš 
išgirdau, kaip jis užtaisė pistoletus, 0 jo tarmas — muškietą. 
Paskui, mums paklausus, ką jis ketina daryti, ponas atsakė, 
kad jis ir jo tarnas turi keturiasdešimt šovinių ir jie iššaudy- 
sią juos iki paskutinio, prieš leisdami bent vienam iš mūsų 

įkelti koją į rūsį. Tada, pone, aš nuėjau skųstis gubernato- 
riul, O šis man atsakė, kad aš susilaukiau to, ko nusipelniau, 
ir kad tai mane išmokys, jog nereikia įžeidinėti garbingų 
ponų, apsistojančių mano viešbutyje. 

— Ir taip nuo to laiko. ..— pradėjo d'Artanjanas, kuris 
negalėjo susilaikyti iš juoko, matydamas gailią smuklininko 
miną. 

— Ir taip nuo to laiko, pone,— pagavo pastarasis — mes 
gyvename liūdniausią gyvenimą, kokį tik begalima įsivaiz- 
duoti; nes reikia jums pasakyti, pone, kad visa mūsų maisto 
atsarga sudėta rūsyje; vynas buteliuose ir statinėse, alus, 
alyva ir prieskoniai, lašiniai ir dešros, — viskas yra ten, o 
kadangi mums uždrausta nusileisti į rūsį, nebegalime duoti 
nei gerti, nei valgyti keleiviams, užsukantiems pas mus, to- 
dėl diena iš dienos mūsų viešbutis vis labiau tuštėja. Jeigu 
jūsų draugas išsėdės rūsyje dar vieną savaitę — mes visiš- 
kai žuvėe. 

— Ir gerai tau, nenaudėli! Argi iš mūsų išvaizdos nema- 
tei, kad mes padorūs žmonės, o ne pinigų klastotojai? 

— Taip, pone, taip, jūsų teisybė, — atsakė šeimininkas.-— 
Bet klausykit, klausykit, jis vėl siunta! 

— Tur būt, jį kas nors suerzino, — tarė d'Artanjanas. 

— O ką gi daryti! — sušuko šeimininkas.— Pas mus ką 
tik atvyko du anglai džentelmenai. 

— Nair kas? 

— Kaip tai kas! Jūs patys žinote, kad anglai mėgsta gerą 
vyną, ir šiedu pareikalavo geriausiojo. Mano žmona, tur būt, 
paprašė poną Atą leisti įeiti ir paimti vyno tiems anglams, o 
jis tikriausiai atsisakė kaip visada. Viešpatie! Dar didesnis 
triukšmas pakilo! 

D'Artanjanas iš tikrųjų išgirdo baisų triukšmą iš tos pu- 
sės, kur buvo rūsys; jis atsistojo ir su šeimininku, grąžančiu 
rankas, nusileido į veiksmo vietą. Juos lydėjo Planše, atki- 
šęs užtaisytą muškietą. 

Abudu anglai nesitvėrė apmaudu: jie atliko tolimą kelio- 
nę ir dabar kone mirė iš alkio ir troškulio. 

— Bet tai sauvaliavimas! — šaukė jie taisyklinga pran- 
cūzų kalba, nors ir su akcentu.— Tas pamišėlis neleidžia 
šiems geriems žmonėms naudotis savo vynu! Mes išlauši- 
me duris; o jeigu jis visai pasius, na ką gi, mes jį užmušime. 

— Nurimkite, ponai! — pareiškė d'Artanjanas, išsitrauk- 
damas iš už diržo pistoletus, — jūs nieko neužmušite. 

— Gerai, gerai, — pasigirdo už durų ramus Ato balsas, — 
įleiskite čia tuos narsuolius, ir mes pažiūrėsime. 

Abu anglų bajorai, kad ir labai narsūs iš pažiūros, ne- 
drąsiai persimetė žvilgsniais. Atrodė, lyg šiame rūsyje būtų 
sėdėjęs koks išbadėjęs žmogėdra, milžiniškas liaudies pasa- 
kų didvyris, į kurio urvą niekam nevalia kojos įkelti. 

Valandėlę truko tyla, bet galų gale abu anglai susigėdo, 
kad reikia trauktis, nieko nepešus, ir vienas iš jų, labiau 
įdūkęs, nusileido laiptais penkias ar šešias pakopas ir spyrė 
koja į duris taip, jog, rodos, galėjo pramušti net mūrą. 

— Planše,— tarė d'Artanjanas, pakeldamas pistoletų gai- 
dukus,— aš i1muos to, kuris viršuj, o tu imkis apatinio. Ei po- 
nai, jūs norite kautis! Gerai, mes pasiruošę. 

— Dieve! — pasigirdo skardus Ato balsas.— Man rodos, 
čia d'Artanjanas. 

— Taip ir yra,— atsakė d'Artanjanas, stengdamasis gar- 
siau kalbėti, — tal aš, mano bičiuli! 

— Puiku! — tarė Atas.— Jei taip, tai mes sutvarkysime 
tuos triukšmadarius. 

Anglai ištraukė špagas, bet, pasijutę tarp dviejų ugnių, 
dar valandėlę svyravo; tačiau puikybė kaip ir pirmą kartą 
nugalėjo, ir po antrojo spyrio durys perskilo išilgai. 

— Pasitrauk, d'Artanjanai, pasitrauk,— suriko Atas,— aš 
tuojau šausiu. 

— Ponail — tarė d'Artanjanas, kuris niekuomet nepra- 
rasdavo blaivaus proto.— Tik pagalvokitel.. Kantrybės, 
Atai!.. Jūs pradedate kvailus vaidus ir tuoj būsite kulkų 
prakiurdinti kaip -rėčiai. Štai mano tarnas ir aš pavaišinsime 
jus trimis šūviais, tiek pat jūs gausite ir iš rūsio; 0 paskui 
mes dar turime špagas, kurias, patikėkite, mano draugas ir 
aš valdome pakenčiamai. Leiskite man sutvarkyti jūsų ir 

savo reikalus. Jūs tuojau pat gausite vyno, duodu jums 
žodį. 

— Jei dar jo liko, — pasigirdo pašaipus Ato balsas. 

Smuklininkas pajuto, kaip šaltas prakaitas išpylė jo nu- 
garą. 

— Kaip tai —,„jei dar liko“? — sušnabždėjo jis. 

— Užteks dar, po velnių! — atsiliepė d'Artanjanas. — 
Nurimkite, negi jie dviese išgers visą rūsį. Ponai, įsidėkite 
špagas į makštis. 

— O jūs užsikiškite už diržo pistoletus. 

— Mielai. 

Ir d'Artanjanas parodė pavyzdį. Paskui atsigręžęs į Plan- 
še, ženklu liepė jam išimti kulką iš muškietos. 

Tuo įtikinti, anglai murmėdami įsikišo špagas į makštis. 
D'Artanjanas jiems papasakojo Ato suėmimo istoriją. Ir, bū- 
dami tikri džentelmenai, jie apkaltino šeimininką. 

— Dabar, ponai,— tarė d'Artanjanas,— grįžkite į savo 
kambarį, ir po dešimties minučių, duodu žodį, jums bus at- 
nešta visa, ko tuk pageidausite. 

Anglai nusilenkė ir išėjo. 

— Dabar aš jau vienas, mano brangusis Atai,— tarė 
d'Artanjanas, — prašau, atidarykite man duris. 

— Tuojau,— atsakė Atas. 

Tada pasigirdo žemėn krintančių žagarų braškėjimas ir 
rąstų dundesys; tai buvo Ato priešakinės uždangos ir bastio- 
nai, kuriuos griovė pats apgultasis. 

Po valandėlės durys atsidarė, ir pasirodė išbalęs Atas; 
jis greitu žvilgsniu apsidairė aplink. 

D'Artanjanas puolė prie jo ir karštai apkabino; paskui 
jis norėjo išvesti jį iš šios drėgnos slėptuvės, tačiau pastebė- 
To, kad Atas svirduliuoja. 

— Jūs sužeistas? — paklausė jis. 

— Aš? Nieko panašaus. Tik nusigėręs kaip lavonas, štai 
ir viskas. Ir niekuomet dar Žmogus taip uoliai nesidarbavo, 
kad galėtų to pasiekti. Dievaži, šeimininke, aš vienas išgė- 
rlau mažiausia pusantro šimto butelių. 

— Viešpatie, pasigailėk! — suriko šeimininkas.— Jeigu 
ir tarnas išgėrė bent pusę to, kiek ponas, tai aš žuvęs. 

— Grimo — gerai išauklėtas tarnas ir neišdrįstų lygintis 
su manim; jis gėrė vien iš statinės. Tik, rodos, užmiršo ją 
užkišti. Ar girdite? Bėga! 

D'Artanjanas nusikvatojo, o šiurpulio krečiamam šeimi- 
ninkui staiga pasidarė karšta. 

Tuo metu už pono pasirodė Grimo, užsimetęs ant peties 
muškietą; galva jam kretėjo kaip girtiems satyrams Rubenso 
paveiksluose. Iš priešakio ir iš užpakalio jis buvo apsilaistęs 
kažkokiu mebiu skysčiu, ir šeimininkas tuoj pažino, jog tai 
geriausia jo alyva. 

Visa ši procesija perėjo didžiąją salę ir sustojo geriausia- 
me viešbučio kambaryje, kurį d'Artanjanas užėmė nė nesi- 
klausęs. | 

Tuo tarpu šeimininkas ir šeimininkė puolė su lempomis 
į rūsį, į kurį taip ilgai jiems buvo draudžiama įeiti; ten jų 
laukė baisus vaizdas. 

Už įtvirtinimų, per kuriuos Atas prasiskynė sau spragą 
išeiti ir kurie susidėjo iš žagarų ryšulių, lentų ir tuščių sta- 
tinių, sukrautų pagal visas strategijės meno taisykles, vienur 
kitur buvo matyti alyvos ir vyno klanuose beplūduriuoją 
visų suvalgytų kumpių kaulai, o kairysis rūsio kampas buvo 
perdėm užverstas sudaužytais buteliais; ir statinė, kurios 
kranas liko neužsuktas, liejo pro šią angą paskutinius savo 
kraujo lašus. Nuniokojimo ir mirties reginys, kaip sako seno- 
vės poetai, viešpatavo ten kaip mūšio lauke. 

Iš penkiasdešimt dešrų, kabėjusių palubėje, beliko vos 
dešimt. 

Tada šeimininko ir šeimininkės aimanos prasiveržė ir pro 
rūsio skliautą; net d'Artanjaną jos sugraudino. O Atas nė 
galvos nepasuko. . 

Bet greit sielvartas virto įniršiu. Šeimininkas, apsiginkla- 
vęs iešmu, puolė į kambarį, į kurį pasitraukė abu draugai. 

— Vyno! — tarė Atas, pamatęs šeimininką. 

— Vyno! — sušuko apstulbęs šeimininkas.— Vyno! Juk 

jūs išgėrėt jo daugiau kaip už šimtą pistolių. Aš esu elgeta, 
aš žuves, sunaikintas. 

— Gana! — tarė Atas,— mes net troškulio nenumalšino- 
me kaip reikiant! | 

— Jeigu jūs būtumėt tiktai gėrę! Bet jūs sudaužėte vi- 
sus butelius! 

— Jūs mane pastūmėte ant tos krūvos, ir ji sugriuvo. Tai 
jūsų kaltė. 

— Visa mano alyva dingo! 

— Alyva labai geras vaistas žaizdoms gydyti, o juk rei- 
kėjo vargšui Grimo išsigydyti žaizdas, kurias jūs jam pa- 
darėt. 

— Visos mano dešros suėstos! 

— Šitame rūsyje begalės žiurkių. 

— Jūs man užmokėsite už visa tail — rėkė nusiminęs 
šeimininkas. 

— Trigubas niekšel — atsakė Atas pakildamas, bet tuč- 
tuojau vėl susmuko — jo jėgos buvo išsisėmusios. 

D'Artanjanas atėjo jam į pagalbą ir užsimojo vytiniu. 

Šeimininkas pasitraukė žingsnį atgal ir apsipylė ašaromis. 

— Dabar žinosite, — tarė d'Artanjanas, — kaip reikia 
elgtis su svečiais, kurluos jums dievas siunčia. 

— Dievas! Geriau sakykite — velnias! 

— Mano mielas bičiuli, — pagrasė jam d'Artanjanas,— 
jeigu jūs dar spengsite čia mums ausis, mes keturiese užsi- 
darysim jūsų rūsyje ir pažiūrėsim, ar ten iš tikrųjų padaryta 
tokia didelė žala, kaip jūs sakote. 

— Ką gi, ponai,— pareiškė šeimininkas, — taip, aš nusi- 
kaltau, prisipažįstu, bet kiekvienai nuodėmei juk yra pasi- 
gailėjimas. Jūs esate didikai, o aš — vargšas smuklininkas, 
tad pasigailėkite manes. 

— Na, jeigu tu imi šitaip kalbėti, — tarė Atas,— tai su- 
graudinsi mano širdį, ir ašaros ims piltis man iš akių, kaip 
vynas iš tavo statinių. Mes ne tokie baisūs, kaip atrodome. 
Na, eikš arčiau, ir pasikalbėsime. 

Šeimininkas baugiai prisiartino. 

— Eikš, aš tau sakau, ir nebijok,— pridūrė Atas.— Tuo 
metu, kai norėjau tau užmokėti, buvau pasidėjęs savo pini- 
ginę ant stalo. 

— Taip, jūsų šviesybe. 

— Toje piniginėje buvo šešiasdešimt pistolių, kur ji yra? 

— Atiduota teismo raštinei, jūsų šviesybe; man pasakė, 
kad tai netikri pinigai! 

— Na, tai paprašyk, kad tau ją grąžintų, ir pasiimk sau 
tuos šešiasdešimt pistolių. 

— Juk gerai žinote, jūsų šviesybe, kad teismo valdinin- 
kai nebegrąžina to, kas kartą pateko į jų rankas. Jeigu tai 
būtų netikri pinigai, dar būtų vilties, bet, nelaimė, pinigai 
tikri! 

— Susitvarkyk su teismu pats, mielasai, čia ne mano rei- 
kalas, juo labiau kad man nebeliko nė vieno livro. 

— Na,— tarė d'Artanjanas,— o kur Ato arklys? 

— Arklidėj. 

— Kiek jis vertas? 

— Penkiasdešimt pistolių daugių daugiausia. 

— Jis vertas aštuoniasdešimt; paimk jį, ir reikalas bus 
baigtas. 

— Kaip, jūs parduodat mano arklį? — nustebo Atas.— 
Parduodat mano Bajazetą? O kuo aš josiu į žygį? Ant Grimo? 

— Aš jums atvedžiau kitą, — tarė d'Artanjanas. 

— Ir puikų! — sušuko šeimininkas. 

— Na, jeigu yra kitas, gražesnis ir jaunesnis, imk senąjį 
ir duokš vyno. 

— Kokio? — paklausė S jau visai pralinks- 
mėjęs. 

— To, kuris yra ten, rūsio gilumoj, prie pinučių; jo dar 
liko dvidešimt penki buteliai, visi kit sudužo, man užgriu- 
vus. Atnešk šešis. 

— Tai kiaura statinė, 0 ne žmogus! — sumurmėjo šei- 
mininkas.— Jeigu is čia pabus dar porą savaičių ir sumokės 
už tai, ką išgers, aš pataisysiu savo reikalus. 

— Ir neužmiršk,— pridūrė d'Artanjanas,— atnešti ketu- 
ris butelius tokio pat vyno ponams anglams. 

— O dabar,— tarė Atas,— kol mums atneš vyno, papasa- 
kokit, d'Artanjanai, kas ištiko kitus draugus. 

D'Artanjanas papasakojo, kaip jis rado Portą, begulintį 
lovoje dėl sutrenkto kelio, ir Aramį, sėdintį prie stalo su 
dviem teologais. Jam baigiant, sugrįžo šeimininkas su vyno 
buteliais ir kumpiu, kuris, jo laimė, kabėjo ne rūsyje. 

— (Gerai,— tarė Atas, pripildamas stiklinę sau ir d'Artan- 
janui,— štai kaip su Portu ir Aramiu. Na, o jūs, mano drau- 
ge, kaip jūsų reikalai ir kaip jums sekasi? Atrodote nelinks- 
mas. 

— Deja, taip yra,— tarė d'Artanjanas,— aš esu nelaimin- 
glausias iš mūsų visų! 

— Jūs nelaimingas, d'Artanjanai? — paklausė Atas.— 
Kaipgi tai atsitiko? Papasakokit man! 

— Paskui,— atsakė d'Artanjanas. 

— Paskui! O kodėl gi paskui? Manot, kad aš girtas, 
d'Artanjanai? Įsidėmėkit gerai štai ką: niekuomet mano gal- 
va nebūna tokia blaivi, kaip tada, kai aš girtas. Pasakokit, 
aš klausau. 

D'Artanjanas papasakojo jam savo nuotykį su ponia Bo- 
nasje. 

Atas išklausė j0 nė nemirktelėjęs. 

— Niekai, tai vis niekai, — tarė jis, kai d'Artanjanas pa- 
„baigė. 

Tai buvo. mėgiamas Ato žodelis. 

— Jūs visuomet sakot — niekai, mano brangusis Atai,— 
pareiškė d'Artanjanas.— Bepigu jums taip kalbėti, juk jūs 
pats niekuomet nemylėjote. 

Užgesusios Ato akys staiga sužėrėjo; bet tai buvo tik 
trumpas žaibas; bematant jos vėl tapo blausios ir neaiškios. 

— Tai tiesa, — ramiai atsakė jls,— aš niekuomet nemy- 
Lėjau. 

— Taigi jūs matote, akmens širdie,— tarė d'Artanja- 
nas,— kad neturite teisės būti žiaurus mums, jautrios širdies 
žmonėms. 

— Jautrios širdys — pervertos širdys,— tarė Atas. 

— Ką tuo norite pasakyti? 

— Aš noriu pasakyti, kad meilė — loterija, kurioje tas, 
kuris laimi, mirtį laimi! Tikėkite manim, mano brangusis 
d'Artanjanai, jūs labai laimingas, kad pralaimėjote. Aš jums 
patarčiau stengtis visuomet pralaimėti. 

— Man atrodė, kad ji mane labai myli! 

— Jums tik taip atrodė. 

— O, ji tikrai mane mylėjo! 

— Kūdiki! Nėra nė vieno žmogaus, kuris taip, kaip ir 
jūs, netikėtų, kad jo mylimoji jį myli, ir nėra nė vieno, kurio 
mylimoji nebūtų apgavusi. 

— Išskyrus jus, Atai, nes jūs niekuomet neturėjote my- 
lLimosios. 

— Tai tiesa,— tarė Atas, valandėlę patylėjęs,— aš nie- 
kuomet neturėjau mylimosios. Išgerkime. 

— Bet jei taip, filosofe,— tarė d'Artanjanas,— tai pamo- 
kykit mane, paremkite mane. Aš ieškau patarimo ir paguodos. 

— Paguodos? Dėl ko? 

— Dėl to, kad esu nelaimingas. 

— Jūsų nelaimė — tik juokai, — atsakė Atas, gūžtelėda- 
mas pečiais; — norėčiau žinoti, ką jūs pasakytumėt, jeigu aš 
jums papasakočiau vieną meilės istoriją. 

— Kieno, ar jūsų? 

— Arba vieno mano draugo, ar ne vis vien! 

— Papasakokite, Atai, papasakokite. 

— Verčiau išgerkime. 

— Gerkite ir pasakokite. | 

— Iš tikrųjų galima ir taip, — tarė Atas, ištuštindamas ir 
vėl prisipildamas stiklą,— tie du dalykai puikiai derinasi. 

— Aš klausau,— pasakė d'Artanjanas. 

Atas susimąstė, ir d'Artanjanas pastebėjo, kad juo labiau 
jis kaupė savo mintis, juo labiau vis blyško; jis buvo jau 
tiek išmetęs, kad paprasti gėrovai po tokio saiko krinta ir 
užmiega. Jis tarytum sapnavo nemiegodamas. Šiame girtame 
svaičiojime buvo kažkas siaubinga. 

— Jūs būtinai to norite? — paklausė jis. 

— Aš jus prašau. 

— Tebūnie taip, kaip jūs norite. Vienas mano draugas, 
vienas mano draugas, suprantate, ne aš,— pertraukė pats sa- 
ve Atas, karčiai šypsodamasis,— vienas mano krašto, atseit, 
Beri provincijos grafas, toks pat kilmingas, kaip Dandolo ar 
Monmoransi, dvidešimt penkerių metų pamilo šešiolikos me- 
tų mergaitę, žavingą kaip pati meilė. Pro jos amžiaus naivu- 
mą.švietė ugningas protas, ne moters, bet poeto protas; ji 
ne tik žavėjo, bet tiesiog svaiginte svaigino; fi gyveno maža- 
me miestelyje su savo broliu klebonu. Abu jie šiame krašte 
buvo svetimi: iš kur jie atvyko, niekas nežinojo; matant jos 
grožį ir.jos brolio pamaldumą, niekam nė į galvą neatėjo 
paklausti, iš kur jie. Tiesą pasakius, buvo kalbama, kad jie 
kilę iš geros šeimos. Mano draugas, šio krašto valdytojas, 
būtų galėjęs ją suvilioti arba prievarta pasiimt; jo buvo va- 
lia, nes kas būtų užstojęs svetimus, niekam nežinomus žmo- 
nes? Nelaimė, jis buvo doras žmogus ir ją vedė. Kvailys, 
pamišėlis, beprotis! 

— O kodėl, jeigu jis ją mylėjo? — paklausė d'Artan- 
janas. | 

— Palaukite,— tęsė Atas.— Jis ją nusivežė į savo pilį 
ir padarė pirmąja savo provincijos dama, ir, reikia tai pri- 
pažinti, fi puikiai mokėjo ja būti. 

— Nair ką gi? — paklausė d'Artanjanas. 

— Ir štai vieną dieną, medžiodama drauge su savo vy- 
ru,— greitai pasakojo toliau Atas tyliu balsu,— ji nukrito 
nuo arklio ir apalpo. Grafas šoko jai padėti, ir, kadangi dra- 
bužiai trukdė jai kvėpuoti, jis perpiovė juos savo durklu 
ir netyčia apnuogina jos petį. Atspėkite, kas buvo ant jos 
peties, d'Artanjanai? — paklausė Atas, garsiai nusik(ato- 
damas. 

— Iš kur aš galiu žinoti? — atšovė d'Artanjanas. 

— Lelijos žiedas,— tarė Atas.— Ji buvo paženklinta 
įspaudu. 

Ir Atas vienu mauku išgėrė stiklą, kurį laikė rankoje. 

— Koks siaubas! — sušuko d'Artanjanas.— Negali būt! 

— Tai tikra teisybė, mano brangusis. Šis angelas buvo 
demonas. Vargšė mergaitė buvo vagilė. Grafas buvo visaga- 

lis didikas; savo žemėse jis turėjo teise pasmerkti savo val- 
dinius myriop arba pasigailėti jų. Jis nuplėšė grafienei dra- 
bužius, surišo jai už nugaros rankas ir pakorė ją ant medžio 
šakos. 

— O dieve, Atai, juk tai žmogžudystė! — sušuko d'Ar- 
tanjanas. 

— Taip, tik žmogžudystė, ir daugiau nieko,— atsakė 
Atas, išblyškęs kaip mirtis.— Bet, rodos, mums jau trūksta 
vyno. 

Ir, nutvėręs paskutinį butelį už kaklelio, Atas prisikišo jį 
prie lūpų ir vienu mauku išgėrė ligi dugno, lyg tai būtų bu- 
vęs tik paprastas stiklas. 

Paskui jis nuleido galvą ant abiejų rankų, o d'Artanja- 
nas sėdėjo prieš jį, siaubo apimtas. 

— Tai mane išgydė nuo žavėjimosi gražiomis, poetiško- 
mis ir mylinčiomis moterimis, — pasakė Atas, atsikeldamas 
ir, matyt, nė negalvodamas baigti grafo apologijos.— Linkiu 
ir jums to paties. Gerkime! 

— Vadinas, fi mirė? — suvapėjo d'Artanjanas. 

— O kaipgi, po velnių! — atsakė Atas.— Na, duokite 
savo stiklą. Kumpio, nenaudėli! — sušuko Atas.— Mes ne- 
begalime daugiau gerti! 

— O jos brolis? — nedrąsiai paklausė d'Artanjanas. 

— Jos brolis? — pakartojo Atas. 

— Taigi, tas kunigas. 

— Aš teiravausi apie jį, norėdamas irgi pakarti; bet jis 
aplenkė mane ir pabėgo iš savo parapijos. 

— Ir jūs taip ir nesužinojote, kas buvo tasai nelaimin- 
gasis? 

— Matyt, pirmasis gražuolės meilužis ir jos bendrinin- 
kas, garbingas žmogus, kuris ir klebonu apsimetė, gal būt, 
tik tam, kad išleistų savo meilužę už vyro ir aprūpintų jos 
ateitį. 

— Ak dieve mano, dieve! — sušuko d'Artanjanas, pri- 
trenktas šio baisaus nuotykio. 

— Ko gi nevalgote kumpio, d'Artanjanai? Jis puikus, — 
tarė Atas, atpiaudamas gabalą ir dėdamas jaunuoliui į lėkš- 

tę.— Gaila, kad rūsyje nebuvo bent keturių panašių kum- 
pių! Būčiau išgėręs dar penkiasdešimt butelių! 

D'Artanjanas nebegalėjo tęsti šito pokalbio; jis jautėsi 
einąs iš proto. Jis nuleido galvą ant rankų ir apsimetė mie- 
gančiu. 

— Jaunuoliai nebemoka gerti, — pareiškė Atas, su užuo- 
jauta žiūrėdamas į jį, — o juk šis dar vienas iš geriausių!.. 


XXVIII 6 SUGRĮŽIMAS 


D'Artanjaną pritrenkė šis baisus Ato pasakojimas, tačiau 
daug kas dar atrodė jam neaišku tame pusiau prisipažinime; 
tuo labiau kad jį atliko visiškai girtas žmogus kitam pusgir- 
čiui žmogui. Vis dėlto, nors rūkas ir plaukioja galvoje po 
dviejų trijų butelių burgundiškojo, d'Artanjanas, nubudęs 
rytmetų, taip ryškiai prisiminė kiekvieną Ato žodį, lyg jie, 
išsprūdę iš lūpų, vienas po kito būtų įsirėžę į jo smegenis. 
Tos abejonės sužadino jam dar didesnį norą viską sužinoti 
tikrai, ir jis įėjo pas savo draugą, tvirtai pasiryžęs atgaivinti 
vakarykšųų pokalbį, bet rado Atą visiškai išsiblaiviusį, kitaip 
sakant, Atas vėl buvo įžvalgiausias ir neįžvelgiamiausias 
žmogus pasaulyje. 

Jis, paspaudęs d'Artanjanui ranką, pirmas užbėgo jam 
už akių. 

— Aš vakar buvau labai girtas, mielasis d'Artanjanai — 
tarė jis,— supratau tai šįryt iš vis dar apsunkusio liežuvio 
ir dar gana tankaus pulso; kertu lažybų, kad prišnekėjau 
visokių nesąmonių. 

Ir, tardamas šiuos žodžius, jis taip atidžiai pažiūrėjo į 
savo draugą, jog tas suglumo. 

“— Anaiptol,— atšovė d'Artanjanas,— jei aš gerai prisi- 
menu, jūs nieko ypatingo man nepasakojot. 

— O, tai keista! Man pasirodė, lyg aš jums būčiau pa- 
pasakojęs vieną labai graudžią istoriją. 

Ir jis pažvelgė į jaunuolį, lyg norėdamas įsismelkti į pa- 
čias j0 širdies gelmes. 

— Dievaži! — tarė d'Artanjanas,— atrodo, kad aš buvau 
dar girtesnis už jus, nes nieko neprisimenu. 

"Atas nepasitenkino šiuo atsakymu ir vėl tesė: 

— Jūs, tur būt, pastebėjote, mano mielas bičiuli, kad 
kiekvieno girtumas yra kitoks: vienas nuliūsta, kitas darosi 
linksmas; aš paprastai nuliūstu ir, kai jau esu girtas, pradedu 
pasakoti tas baisias pasakas, kurias man mažam įkalė į galvą 
kvaila auklė. Tai mano yda, ir, prisipažįstu, didelė yda, bet 
šiaipjau aš esu neblogas gėrovas. 

Atas visa tai kalbėjo taip natūraliai, jog d'Artanjanas 
sudvejojo. 

— Ak, taip, 1š tikrųjų, — pasakė jaunuolis, stengdamasis 
sugauti tiesą, — dabar aš lyg per sapną prisimenu, kad mes 
kalbėjomės apie pakaruoklius. 

— Aha, taigi matot! — atsakė Atas 1išbaldamas, bet steng- 
damasis juoktis, — taip ir maniau; pakaruokliai tai mano slo- 
gutis. 

— Taip, taip, — pridūrė d'Artanjanas, — dabar aš jau pri- 
simimiau; buvo kalbama apie... palaukit... apie moterį... 

— Matote,— atsakė Atas, išblykšdamas kaip lavonas, — 
tai mano mėgiama istorija apie šviesiaplaukę moterį, ir kai 
aš imu ją pasakoti, tai reiškia, kad esu girtas kaip pėdas. 

— Taigi,— pakartojo d'Artanjanas,— istorija apie švie- 
siaplaukę moterį, aukštą ir gražią, mėlynakę. 

— Taip, kuri buvo pakarta. . . 

— Pakarta jos vyro, jūsų pažįstamo didiko,— tęsė d'Ar- 
tanjanas, įbedęs akis į Atą. 

— Na, matot, kaip galima sukompromituoti žmogų, kai 
pats nebežinai, ką šneki, — pasakė Atas, gūžčiodamas pe- 
čiais, lyg būtų pats savęs gailėjęsis.— Iš tikro aš daugiau 
nebegersiu, d'Artanjanai, tai perdaug blogas įprotis. 

D'Artanjanas nieko neatsakė. 

— Beje,— tarė Atas, staiga pakeisdamas šneką,— dėko- 
ju už arklį, kurį man atvedėt. 

— Ar nis patinka jums? 

— Taip, bet jis nelabai ištvermingas. 


331 


— Jūs apsirinkate; aš vakar nujojau juo dešimt mylių 
greičiau kaip per pusantros valandos, ir jis neatrodė labiau 
pavargęs, negu būtų apjojęs Sen-Siulpis aikštę. 

- — Štai kaip! Jūs mane verčiate jo gailėtis. 

— Gailėtis? 

— Taip, aš jo netekau. 

— Kaip tai? 

— Ogi štai kaip: šįryt aš nubudau šeštą valandą; jūs mie- 
gojote kaip užmuštas, ir aš neturėjau ką veikti; aš buvau dar 
ne visai išsipagiriojęs po vakarykščios. Nuėjau į didžiąją 
salę ir pamačiau ten vieną iš mūsų anglų, belygstantį su 
perpirkliu arklį, nes vakar jo arklys kritęs. Aš priėjau prie 
70 ir, matydamas, kad jis siūlo šimtą pistolių už sartį, pasa- 
kiau jam, kad aš taip pat turiu parduoti arklį. ,„Dargi labai 
gražų,— tarė jis.— Aš jį mačiau vakar, jūsų draugo tar- 
nas laikė jį už pavadžio.“—,,Kaip jūs manote, ar jis vertas 
šimto pistolių?“— ,,Taip, ar jūs man jį atiduosit už tiek?“ — 
„Ne, bet aš galiu iš jo lošt.“ — „Jūs galit iš jo lošti?“ — 
„Taip.“ —,,„Kuo?“ —,,Kauleliais.“ 

— Pasakyta, padaryta; ir aš pralošiau arklį. A, tiesa, — 
pridūrė Atas,— paskui aš atsilošiau balną. 

D'Artanjanas nepatenkintas susiraukė. 

— Jums tai nemalonu? — paklausė Atas. 

— Atvirai kalbant, taip,— atsakė d'Artanjanas.— Iš šių 
arklių mus turėjo pažinti mūšio dieną. Tai buvo dovana, pa- 
lankumo ženklas. Jūs blogai padarėte, Atai. 

— Na ką čia, mielas drauge,— tarė muškietininkas.— 
Įsivaizduokit, kad esat mano vietoje. Man buvo baisiai nuo- 
bodu, ir, be to, garbės žodis, aš nemėgstu angliškų arklių. 
Jei svarbu tik, kad mus kas nors pažintų, tai užteks ir vieno 
balno; jis gana įsidėmėtinas. O dėl arklio, tai mes rasime 
kokių nors pasiteisinimų, paaiškinsime, kad jis krito. Po vel- 
nių! Juk arklys mirtingas! Sakysime, maniškis susirgo įno- 
sėm ar piktšašiais. 

D'Artanjanas vis tebebuvo apsiniaukęs. 

— Man labai nemalonu,— tęsė Atas.— Jūs, kaip matytu, 


332 


labai branginate tuos gyvulius, o aš dar ne viską papasa- 
kojau. 

— Ką gi jūs dar padarėte? 

— Pralošęs savo arklį devyniais taškais, prieš dešimt 
(matot, koks metimas), aš sumaniau lošti iš jūsų arklio. 

— Tikiuos, kad jūs to sumanymo neįvykdėt? 

— Priešingai, aš tuojau pat jį įvykdžiau. 

— Ir ką gi? — sušuko d'Artanjanas, apimtas nerimo. 

— Lošiau ir pralošiau. 

— Mano arklį? 

— Jūsų arklį — septyni prieš aštuonis. Vienos akies be- 
trūko. . . Žinote patarlę. .. 

— Atai, dievaži, jūs išprotėjot! 

— Mano brangusis, reikėjo man tai pasakyti vakar, kai 
aš jums pasakojau kvailas istorijas, o ne šiandien. Aš jį pra- 
lošiau su balnu ir su visa apranga. 

— Bet juk tai baisu! 

— Palaukite, tai dar ne viskas. Aš būčiau puikus lošikas, 
jei nebūčiau toks užsispyręs; bet lošdamas užsispiriu lygiai 
taip, kaip ir gerdamas, taigi aš užsispyriau. .. 

— Bet iš ko gi jūs dar galėjote lošt, juk jums nieko jau 
nebeliko? 

— Liko dar, liko, mano drauguži. Mums liko dar šis dei- 
mantas, kuris žėri ant jūsų piršto ir kurį aš vakar pastebėjau. 

— Šis deimantas! — sušuko d'Artanjanas, čiupdamas už 
žiedo. 

— Ir kadangi aš esu žinovas, nes ir pats esu turėjęs 
keletą tokių žiedų, tad įvertinau jį tūkstančiu pistolių. 

— Tikiuos,— sausai atkirto d'Artanjanas, pusgyvis iš 
baimės, — kad jūs nė žodžiu neužsiminėt apie mano dei- 
mantą. 

— Priešingai, mielasis drauge. Supraskite, šis deimantas 
buvo mums paskutinė priemonė praloštam turtui atgauti; juo 
aš galėjau atsilošti balnus ir arklius ir dar išlošū pinigų 
kelionei. 

— Atai, jūs verčiate mane drebėti! — sušuko d'Artan- 
janas. 

— Taigi aš papasakojau apie jūsų deimantą savo partne- 
riui, kuris taip pat jį buvo pastebėjęs. Po velnių, mano mie- 
lasis, jūs nešiojate ant piršto dangaus žvaigždę ir norite, kad 
jos niekas negastebėtų! Tai neįmanoma! 

— Baikite, mano mielasis, baikite! — maldavo d'Artan- 
janas,— nes, garbės žodis, savo šaltakraujiškumuų jūs mane 
žudote! 

— Taigi šį deimantą mes paskirstėme į dešimt dalių, po 
šimtą pistolių kiekvieną. 

— Ak, jūs nonte pajuokauti ir mane išbandyti? — pa- 
sakė d'Artanjanas, kurį pyktis jau sučiupo už plaukų, kaip 
Minerva Achilą „Iiadoje“. 

— Ne, po velnių, aš nejuokauju! Norėčiau pamatyti, ką 
jūs darytumėt mano vietoje. Aš dvi savaites nemačiau gyvo 
žmogaus veido ir baigiau visai pakvaišti, besišnekėdamas su 
buteliais. 

— Tai dar joks pagrindas lošti iš mano deimanto! — at- 
sakė d'Artanjanas, nervingai gniauždamas ranką. 

— Išklausykite iki galo. Dešimt lošimų po šimtą pistolių 
kiekvienas, per dešimt ėjimų be teisės atsilošti. Per trylika 
ėjimų aš pralošiau viską, per trylika ėjimų. Skaičius trylika 
man visada buvo fatališkas, tryliktą liepos aš. .. 

— Velniop,— sušuko d'Artanjanas, pakildamas nuo sta- 
lo. Per šią istoriją jam išgaravo iš galvos vakarykščia. 

— Kantrybės,— tarė Atas,— aš turėjau savo planą. Šis 
anglas yra originalas. Rytą aš mačiau jį besikalbant su 
Grimo, ir Grimo man prisipažino, kad šis pasiūlęs eiti pas jį 
tarnauti. Aš ėmiau lošti iš Grimo, iš tyliojo Grimo, padalyto 
į dešimt dalių. 

— Na, ir sumanumas! — tarė d'Artanjanas, nenoromis 
ėmes kvatoti. 

— Iš paties Grimo, suprantate. Ir štai, padalinęs į dešimt 
dalių šį Grimo, kuris visas nevertas nė dukato, aš atsilošiau 
deimantą. Sakykite dabar, kad atkaklumas — ne dorybė! 

— "Dievaži, tai labai įdomu! — sušuko d'Artanjanas, leip- 
damas juokais. 

— Jūs suprantate: pajutęs grįžtant laime, aš vėl ėmiau 
lošti iš deimanto. 

— Ak, po velnių! — tarė d'Artanjanas, vėl apsiniauk- 
damas. 

— Aš atsilošiau jūsų balną, paskui jūsų arklį, paskui 
savo balną, paskui savo arklį, o paskui vėl viską pralošiau. 
Trumpai sakant, aš vėl atgavau jūsų balną, paskui savo. Štai 
kokia dabar mūsų padėtis. Tai buvo puikus lošimas, ir čia aš 
sustojau. 

D'Artanjanas atsiduso, lyg jam būtų nukėlę nuo krūtinės 
visą viešbutį. 

— Vadinasi, deimantas man paliko? — nedrąsiai paklau- 
sė jis. 

— Nepaliestas, mielasis drauge, ir dar priedo abiejų 
mūsų Bucefalų balnai. 

— Bet ką gi mes veiksime su balnais be arklių? 

— Man atėjo į galvą viena mintis. 

— Atai, jūs mane bauginate. 

— Klausykite, jūs labai seniai lošėt, d'Artanjanai. 

— Ir visai nenoriu lošti. 

— Neišsižadėkite. Jūs seniai lošėt: jums turi sektis, 

— Nair kas? 

— O štai kas. Anglas su savo draugu dar tebėra čia. Aš 
pastebėjau, kad jam buvo labai gaila balnų; 0 jums, rodos, 
gaila arklių. Jūsų vietoje aš loščiau iš balnų ir atsiloščiau 
arklį. 

— Bet jis nepanorės tik vieno balno. 

— Loškite iš abiejų, po šimts! Aš nesu toks egoistas, 
kaip jūs. 

— Jūs taip padarytumėt? — tarė neryžtingai d'Artanja- 
nas. Ato pasitikėjimas nejučiomis užkrėtė ir jį. 

— (Garbės žodis, vienu lošimu. 

— Bet, matote, pralošęs arklius, aš be galo norėčiau pa- 
silaikyti balnus. 

— Tai loškite iš deimanto. 

— O, čia kitas reikalas! Niekuomet, niekuomet! 

— Po velnių! — tarė Atas.— Aš jums pasiūlyčiau lošti 
iš Planše, bet kadangi kartą taip jau buvo lošta, tai gal ang- 
las nebesutiks. 

— Iš tikrųjų, mano mielas Atai,— tarė d'Artanjanas,— 
aš nebenorėčiau rizikuoti. 

— Gaila,— šaltai pasakė Atas.— Anglo piniginė kimšte 
prikimšta pistolių. Na, dėl dievo, pabandykite kartą, ilgai 
neužtruksit. 

— O jei pralošiu? 

— Jūs išlošite. 

— Bet jei pralošiu? 

— Na ką gi, atiduosite balnus. 

— Tegul bus taip, pabandysiu kartą,— nusileido d'Ar- 
tanjanas. 

Atas nuėjo ieškoti anglo ir surado jį arklidėje, kur jis 
godžia akim žiūrinėjo balnus. Proga buvo gera, jis pasiūlė 
savo sąlygas: du balnai prieš arklį arba šimtą pistolių, pasi- 
rinktinai. Anglas greit apskaičiavo: du balnai su visa apranga 
kaštavo tris šimtus pistolių. Jis mielai sutiko. 

D'Artanjanas drebėdamas metė kaulelius, iškrito trys 
akutės. Išblyškęs jo veidas išgąsdino Atą, bet jis tiek tepa- 
sakė: 

— Ne koks metimas, bičiuli. Jūs, pone, turėsite arklius 
"Su Visa apranga. 

Anglas triumfuodamas nepasirūpino net sumaišyti kaule- 
lių w metė juos ant stalo nežiūrėdamas,— tiek jis buvo tik- 
ras dėl savo pergalės; d'Artanjanas nusigręžė, norėdamas 
paslėpti apmaudą. 

— Žiūrėk tu man! — pasakė Atas ramiu kaip visada bal- 
su. — Štai kur nepaprastas atsitikimas! Aš tesu jį matęs tik 
keturis kartus savo gyvenime: dvi akutės! 

Anglas pažiūrėjo ir nustebo, o d'Artanjanas pažvelgė ir 
nudžiugo. 

— Taip,— tęsė Atas,— tikrai keturis kartus: vieną kartą 
pas poną de Kreki; antrą kartą pas mane, mano pily. . . kai aš 
dar tebeturėjau pilį; trečią kartą pas poną de Trevilį, kur 

jis mus visus nustebino; pagaliau ketvirtą kartą smuklėje, 
kur aš pats mečiau ir pralošiau šimtą luidorų ir vakarienę. 

— Tai jūs, pone, atsiimat savo arklį? — paklausė anglas. 

— Žinoma,— atsakė d'Artanjanas. 

— Vadinasi, aš negalėsiu atsilošti? 

— Pagal mūsų sąlygas ne, jūs atsimenat? 

— Tiesa; arklys tuojau bus atiduotas jūsų tarnui. 

— Lukterėkit. ..— kreipėsi Atas,— leiskite, pone, man 
pasakyti vieną žodį draugui. 

— Prašau. 

Atas pasivėdėjo d'Artanjaną į šalį. 

— Na,— paklausė d'Artanjanas,— ko gi dar norit, gun- 
dytojau? Norit, kad aš loščiau, ar ne taip? 

— Ne, aš noru, kad jūs pagalvotumėt. 


— Apie ką? 
— Jūs ketinate atsiimti arklį, ar ne tiesa? 
— Žinoma. 


— Ir, taip darydamas, klystate; aš imčiau šimtą pistolių. 
Juk jūs žinote, kad galite pasirinkti arklį arba šimtą pistolių. 

— Taip. 

— Aš paimčiau šimtą pistolių. 

— O aš paimsiu arklį. 

— Aš jums pakartoju, kad klystate. Ką mes veiksime 
dviese su vienu arkliu? Aš juk negaliu sėstis užpakaly jūsų, 
nes mes būsime panašūs į du Eimono sūnus, netekusius savo 
brolio; jūs nenorėsite manęs pažeminti, msnodamas greta ant 
šito puikaus kovos žirgo. Aš nė vienos sekundės nedvejo- 
damas paimčiau šimtą pistolių. Mums juk reikia pinigų su- 
grįžti į Paryžių. 

— Man gaila šio arklio, Atai. 

— Be reikalo, mano bičiuli: arklys gali suklupti ir koją 
išnirti, gali nuparkti arba paėsti iš ėdžių, iš kurių jau ėdė 
įnosėm sergąs arklys — štai ir nebėra jūsų arklio arba, tik- 
riau sakant, šimto pistolių. Šeimininkas turi maitinti savo 
arklį, tuo tarpu kai šimtas pistolių maitina savo šeimininką. 

— Bet kuo gi mes sugrįšime? 

— Mūsų tarnų arkliais, po velnių! Iš mūsų veidų vis tiek 
bus matyti, kad mes neprasti žmonės. 

— Gražiai mes atrodysim ant savo kuinų šalia Aramio ir 
Porto, kurie išdidžiai jos ant savo žirgų. 

— Šalia Aramio ir Porto! — sušuko Atas ir ėmė juoktis. 

— Kas gi yra? — paklausė d'Artanjanas, nesuprasda- 
mas, kodėl toks linksmas jo draugas. 

— Nieko, gerai, kalbėkim toliau,— pasakė Atas. 

— Vadinas, jūs patariat. .. 

— Paimti šimtą pistolių, d'Artanjanai; su šimtu pistolių 
mes kelsime puotas ligi galo mėnesio. Mes visi labai išvargę, 
1r Mums ne pro šalį truputį pailsėti. 

— Pailsėti! O ne, Atai, grįžęs į Paryžių, aš tučtuojau 
1msiuos ieškoti šios vargšės moters. 

— Na, nejaugi manote, kad šiam tikslui arklys jums 
tiek pat naudingas, kiek skambios aukso monetos? Imkite 
šimtą pistolių, mano bičiuli, imkite šimtą pistolių. 

D'Artanjanui bereikėjo tik kokio nors pagrindo nusileis- 
ti. Šis pastarasis atrodė jam labai įtikinamas. Be to, priešin- 
damasis ilgiau, jis bijojo pasirodyti Atui egoistu; taigi jis 
sutiko ir pasirinko šimtą pistolių, kuriuos anglas jam tuojau 
pat sumokėjo. 

Dabar beliko galvoti tik apie išvykimą. Taikos sutartis su 
šeimininku kaštavo jiems, be senojo Ato arklio, dar šešis pis- 
tolius; d'Artanjanas ir Atas paėmė Planše ir Grimo arklius, 
o abu tarnai išėjo pėsti, balnais nešini. 

Kad ir menki buvo arkliai, abu draugai netrukus aplenkė 
savo tarnus ir atvyko į Krevkerą. Dar iš tolo jie pamatė Ara- 
mį, melancholiškai rymantų prie lango ir, kaip „sesutė Aneta“ 
pasakoje, bežiūrintį į dulkių debesis horizonte. 

— Ei Arami, ką gi jūs, po velnių, čia veikiate? — sušuko 
abu draugai. 

— Ak, tai jūs, d'Artanjanai, tai jūs, Atai! — tarė jaunuo- 
lis. — Aš galvojau, kaip greitai išnyksta šio pasaulio gėrybės, 
o mano angliškas arklys, kuris ką tik pradingo dulkių sūku- 
ryje, buvo man gyvas paveikslas, kaip nepastovu visa tai, 

kas žemiška. Visą mūsų gyvenimą galima išreikšti trimis žo- 
džiais: Erat, est, fuit.! 

— Kitaip sakant? — paklausė d'Artanjanas, jau numa- 
nydamas, kas nutiko. 

— Kitaip sakant, mane apgavo: šešiasdešimt luidorų už 
arklį, kuris, sprendžiant iš to greitumo, kaip jis dingo, gali 
nulėkti penkias mylias per valandą. 

D'Artanjanas ir Atas nusikvatojo. 

— Mielasis d'Artanjanai, — tęsė Aramis,— prašau, nepy- 
kite ant manes. Žinote patys, nepritekliui nėra įstatymų; pa- 
galiau aš nubaustas labiau už visus, nes šis prakeiktas pirk- 
lys man nusuko mažų mažiausia penkiasdešimt luidorų. Ak, 
jūs tai mokate gyventi — jojate savo tarnų arkliais, o jūsų 
puikiuosius žirgus tamai veda pamažu, nedideliais maršais. 

Tuo metu furgonas, prieš kelias minutes pasirodęs Am- 
jeno kelyje, sustojo, ir iš jo išlipo Grimo ir Planše, balnais 
ant galvų nešini. Furgonas grįžo į Paryžių tuščias, ir abu 
tarnai, vietoj užmokesčio už važiavimą, sutiko girdyti vežėją 
visu keliu. 

— Kas gi čia? — paklausė Aramis, išvydęs juos.— Vien 
tik balnai? 

— Ar nesuprantate? — paklausė Atas. 

— Mano draugai, jūs padarėte lygiai taip, kaip ir aš. Nė 
pats nežinodamas kodėl, ir aš pasilikau balną. Ei Bazenai, 
padėkite mano naująjį balną greta šių balnų. 

— O kaip jūs pasielgėt su savo kunigais? — paklausė 
d'Artanjanas. | 

— Kitą dieną aš juos pasikviečiau pietų, mano mielas, — 
atsakė Aramis: — čia, tarp kitko, esama puikaus vyno; ir aš 
juos taip nugirdžiau, kad klebonas uždraudė man išsižadėti 
kario uniformos, 0 jėzuitas pats ėmė prašytis, kad padėčiau 
jam įstoti į muškietininkus. 

— Tik be disertacijos! — sušuko d'Artanjanas.— Be di- 
sertacijos! Aš reikalauju panaikinti disertacijas! 


! Buvo, yra, bus. 

— Nuo to laiko, — tęsė Aramis,— aš gyvenu labai malo- 
niai. Pradėjau poemą vienskiemenėmis eilutėmis; tai gana 
sunku, bet kiekvieno dalyko vertė glūdi jo sunkume. Ji pa- 
rašyta apie meile; aš perskaitysiu jums pirmąją giesmę: joje 
keturi šimtai eilučių, ir skaitymas trunka tik vieną minutę. 

— Mano mielas Arami,— pareiškė d'Artanjanas, kuris 
nekentė eilėraščių beveik taip pat, kaip ir lotynų kalbos; — 
prie sunkumo teigiamybių pridėkite dar trumpumo ypatybę, 
ir galite būti tikras, kad jūsų poema bus dvigubai vertin- 
gesnė. 

— Be to,— kalbėjo toliau Aramis,— mano poemoje pa- 
vaizduotos labai taurios aistros, pamatysite patys. Vadinasi, 
mielieji mano draugai, mes grįžtame į Paryžių? Bravo! Aš 
pasiruošęs: mes vėl pamatysime mūsų gerąjį Portą. Jūs ne- 
galite įsivaizduoti, kaip aš pasigesdavau šio mūsų paiko mil- 
žino! Jis tai jau neparduos savo arklio nė už visą karalystę. 
Aš taip noriu jį pamatyti ant to arklio ir ant naujo balno. Esu 
tikras, jis panėšės į Didįjį Mogolą. 

Draugai davė valandą arkliams atsipūsti, Aramis apmo- 
kėjo savo sąskaitą, patalpino Bazeną furgone su jo draugais, 
ir visi kartu išvyko pas Portą. 

Jį surado jau atsikėlusį ir nebe tokį išblyškusį, kaip pir- 
mukart d'Artanjanui jį aplankius. Jis sėdėjo už stalo, ant 
kurio buvo paruošti pietūs keturiems asmenims, nors Portas 
atrodė esąs vienas; čia buvo puikių mėsos patiekalų, rinktinio 
vyno ir nuostabių vaisių. 

— Laikų pataikėte, ponai,— tarė jis atsikeldamas,— aš 
ką tik pradėjau sriubą, ir jūs papietausite drauge su manim. 

— Oho! — tarė d'Artanjanas,— čia jau ne Musketonas 
su savo kilpa pagavo šiuos butelius. Va ir veršiena, ir jautie- 
nos file. 

— Stiprinuos,— tarė Portas,— sūprinuos. Niekas taip 
nenusilpnina, kaip tie prakeikti sutrenkimai. Ar jums kada 
buvo taip atsitkę, Atai? 

— Niekuomet, tik aš prisimenu, kad mūsų grumtynėse 
Ferū gatvėje aš buvau sužeistas špaga ir po penkiolikos ar 
aštuoniolikos dienų jaučiausi lygiai taip, kaip jūs. 

— Tačiau šie pietūs buvo skirti ne jums vienam, miela- 
sis Portai? — paklausė Aramis. 

— Ne,— atsakė Portas; — aš laukiau kaimynų — bajo- 
rų, bet jie pranešė neatvyksią; jūs juos pavaduosite, ir aš 
dėl šio pasikeitimo nieko nenustosiu. Ei Musketonai! Duokš 
kėdes ir atnešk antra tiek butelių. 

— Ar žinote, ką mes čia valgome? — po valandėlės pa- 
klausė Atas. 

— Po šimts! — atsakė d'Artanjanas,— aš valgau prl- 
smaigstytą veršieną su artišokais ir smegenėlėmis. 

— O aš avienos nugarinę,— pasakė Portas. 

— O aš vištienos kepsnį,— tarė Aramis. 

— Jūs visi apsirinkate, ponai, — rimtai pareiškė Atas,— 
jūs valgote arklieną. 

— Ką jūs kalbate! — sušuko d'Artanjanas. 

— Arklieną! — pakartojo Aramis biaurėdamasis. 

Vienas tik Portas nieko neatsakė. 

— Taip, arklieną. Ar ne tiesa, Portai, kad mes valgome 
arklį? Ir, gal būt, su visa apranga? 

— Ne, ponai, balną aš pasilikau,— prisipažino Portas. 

— Dievaži, visi mes geri, — pasakė Aramūs: — lyg būtu- 
me susitarę. 

— Ką gi padarysi, — tarė Portas, — dėl šio arklio visi ma- 
no svečiai jautėsi pažemint, ir aš nenorėjau jų įžeisti! 

— O jūsų hercogienė, tur būt, vis dar pajūryje, ar ne 
tiesa? — paklausė d'Artanjanas. 

— Vis dar pajūryje,— atsakė Portas.— Taigi šis arklys 
taip patiko provincijos gubernatoriui, vienam iš tų bajorų, 
kurių šiandien laukiau pietums, kad aš jį atidaviau jam. 

— Atidavėt! — sušuko d'Artanjanas. 

— Ak, dieve mano, tikrai atidaviau,— tarė Portas, — nes 
jis tikriausiai buvo vertas pusantro šimto luidorų, o tas šykš- 
tuolis tedavė man tik aštuoniasdešimt. 

— Be balno? — paklausė Aramis. 

— Taip, be balno. 

— Įsidėmėkit, ponai,— tarė Atas.— Portas pelnė dau- 
giau už mus visus. 

Pasigirdo garsus kvatojimas, kuris suglumino vargšą Por- 
tą; jam tuojau buvo paaiškinta šio linksmumo priežastis, ir 
jis prisidėjo prie jo kaip visada labai triukšmingai. 

— Tai mes visi dabar pinigingi? — paklausė d'Artan- 
janas. 

— Tiktai ne aš, — pareiškė Atas.— Man taip patiko ispa- 
miškas Aramio vynas, kad aš liepiau sukrauti šešiasdešimt 
butelių į tarnų furgoną, ir mano kapšys smarkiai suplonėjo. 

— O aš,— tarė Aramis,— tik įsivaizduokite, viską iki 
paskutinio sū paaukojau Mondidje bažnyčiai ir Amjeno jė- 
zultams; be to, aš dar turėjau kitų įsipareigojimų, užpirkau 
mišias už save ir už jus, ponai, kurios, žinoma, visiems bus 
labai naudingos. 

— O mano sutrenkimas,— pradėjo Portas, — manote, pi- 
giai man atsiėjo? Nekalbant jau apie Musketono žaizdą, ku- 
riai gydyti aš turėjau dukart per dieną kviesti daktarą, ėmu- 
sį iš manęs už vizitus dvigubai ta dingstimi, kad šis žioplys 
Musketonas gavo kulką į tokią vietą, kuri paprastai rodoma 
tik vaistininkams. Aš jam rimtai pataniau ateity vengti žaizdų 
tokiose vietose. 

— Na ką gi,— tarė Atas, persimesdamas šypsniu su 
d'Artanjanu ir Aramiu,— aš matau, kad jūs pasielgėt kilniai 
su šiuo vargšu vaikinu; taip ir pritinka geram ponui. 

— Žodžiu sakant,— pridūrė Portas,— apmokėjus išlai- 
das, man beliks apie trisdešimt ekiū. 

— O man apie dešimt pistolių,— pasakė Aramis. 

— Na,— tarė Atas,— tai mes būsime mūsų ratelio Kre- 
zai. Kiek jums beliko iš jūsų šimto pistolių, d'Artanjanai? 

— Iš mano šimto pistolių? Visų pirma, penkiasdešimt 
aš daviau jums. 

— Argi? 

— Po velnių! 

— Ak, tikrai, prisimenu. 

— Paskui šešis sumokėjau šeimininkui. 

— Koks gyvulys tas šeimininkas! Ir kam gi jūs davėt 
jam šešis pistolius? 

— Juk jūs pats man sakėte, kad jam duočiau. 

— Tiesa, aš esu perdaug geras. Žodžiu, kiek gi beliko? 

— Dvidešimt penki pistoliai, — atsakė d'Artanjanas. 

— O man,— tarė Atas, ištraukdamas iš kišenės kelis 
smulkius pinigus, — man... 

— Jums nieko. 

— Tikrai, tiek mažai, kad neapsimoka dėti prie bendros 
sumos. 

— Dabar suskaičiuokime, kiek turime iš viso. Portas? 

— Trisdešimt ekiū. 

— Aramis? 

— Dešimt pistolių. 

— O jūs, d'Artanjanai? 

— Dvidešimt penkis. 

— Tai iš viso bus? ..— paklausė Atas. 

— Keturi šimtai septyniasdešimt penki livrai!l — atsakė 
d'Artanjanas, kuris skaičiuodavo kaip Archimedas. 

— Atvykus į Paryžių, mums dar liks keturi šimtai, — tarė 
Portas, — neskaitant balnų. 

— O mūsų eskadroniniai arkliai? — paklausė Aramis. 

— Hm. Už keturis tarnų arklius mes nusipirksime du 
arklius šeimininkams ir paskirstysim juos burtais; už keturis 
šimtus livrų mes dar nupirksime pusę arklio tiems, kurie 
liks pėsti, o paskui, iškrapštę kišenes, atiduosime likučius 
d'Artanjanui, kuris turi gerą ranką, ir jis eis lošti į pirmus 
pasitaikiusius lošimo namus, štai ir viskas. 

— Na, tai pietaukime,— tarė Portas, — viskas aušta. 

Ir, aprimę dėl savo ateities, keturi draugai vėl suteikė 
garbę pietums, kurių likučiai atiteko ponams Musketonui, 
Bazenui, Planše ir Grimo. 

Atvykęs į Paryžių, d'Artanjanas rado pono de Trevilio 
laišką, pranešantųų, kad jo prašymą karalius patenkino ir ma- 
loniai leidžia jam stoti į muškietininkų gretas. 

Kadangi tai buvo didžiausias d'Artanjano troškimas, ne- 
kalbant, žinoma, apie norą surasti ponią Bonasje, jis, nesi- 
tverdamas džiaugsmu, mubėgo pas savo draugus, kuriuos 

vos prieš pusvalandį buvo palikęs ir kuriuos dabar rado la- 
bai nuliūdusius ir susirūpinusius. Jie buvo susirinkę pas Atą 
pasitarti: tai visuomet liudydavo, kad nutiko kas nors itin 
rimta. 

Ponas de Trevilis ką tik jiems buvo pranešęs, kad, jo di- 
denybei nutarus pradėti karo veiksmus gegužės 1-ją, jie turį 
tuojau pat pasirūpinti kariška apranga. 

Keturi filosofai žiūrėjo vienas į kitą visiškai suglumę: 
drausmės dalykuose ponas de Trevilis juokauti nemėgo. 

— O kiek, jūs manote, ši apranga gali kaštuoti? — pa- 
klausė d'Artanjanas. 

— Ką čia ir kalbėti, — atsakė Aramis,— mes apskaičia- 
vome šykščiai, kaip spartiečiai, ir tai išėjo kiekvienam po 
pusantro tūkstančio livrų. 

— Ketumskart penkiolika — šešiasdešimt, atseit, šeši 
tūkstančiai livrų,— pasakė Atas. 

— Man rodos,— tarė d'Artanjanas,— kad su tūkstančiu 
livrų kiekvienas. .. žinoma, aš skaičiuoju ne kaip spartietis, 
o kaip prokuroras. .. 

Žodis „prokuroras“ pažadino Portą. 

— Klausykit, aš turiu sumanymą! — tarė jis. 
 — Tai jau šis tas. O aš dabar neturiu nė šešėlio jokios 
idėjos, — šaltai pareiškė Atas.— Bet d'Artanjanas iš džiaugs- 
mo, kad tapo mūsiškiu, tikrai neteko sveiko proto. Tūkstan- 
tis livrų! Aš pareiškiu, kad man vienam reikia dviejų tūks- 
tančių. 

— Keturiskart du — aštuoni, — dabar jau suskaičiavo 
Aramis.— Taigi mums reikia aštuonių tūkstančių livrų apran- 
gai, iš kurios, tiesą sakant, mes jau turime balnus. 

— Be to,— pridūrė Atas, palaukęs, kol d'Artanjanas, 1š- 
eidamas padėkoti ponui de Treviliui, uždarė duris, — be to, 
mes turime tą puikųjį deimantą, žėrintų ant mūsų draugo 
piršto. Po velnių! D'Artanjanas yra perdaug geras draugas, 
kad paliktų bėdoje savo brolius, nešiodamas ant bevardžio 
piršto tokią brangenybę! 

XXIX 6 APRANGOS BEIEŠKANT 


Iš visų keturių draugų labiausiai susirūpinęs, aišku, buvo 
d'Artanjanas, nors jam, kaip gvardiečiui, įsigyti aprangą bu- 
vo daug lengviau, negu ponams muškietininkams, kilmin- 
giems žmonėms; tačiau mūsų jaunasis gaskonas, kaip paste- 
bėjom, buvo toli numatantis ir kone šykštus, bet kartu (kaip 
išaiškint šį prieštaravimą?) — beveik didesnis garbėtroška 
už Portą. Prie šių tuštybės sukeltų rūpesčių prisidėjo dar ki- 
tas, ne tiek egoistiškas. Nors jis daug teiravosi apie ponią 
Bonasje, tačiau jam nepasisekė gauti jokių žinių. Ponas de 
Trevilis buvo kalbėjęs apie ją karalienei; karalienė nežinojo, 
kur yra jaunoji pirklio žmona, ir pažadėjo 1eškoti jos, bet šis 
pažadas buvo labai miglotas ir nė kiek nenuramino d'Artan- 
jano. 

Atas miekur nėjo iš savo kambario; jis nusprendė nė 
žingsnio nežengti dėl savo aprangos. 

— Mums lieka dvi savaitės,— kalbėjo jis savo drau- 
gams.— Na ką gi, jei po dviejų savaičių aš nieko nesurasiu 
arba, tiksliau tariant, manęs niekas neatras, tai aš, kaip geras 
katalikas, nenorįs paleisti sau kulkos į kaktą, susivaidysiu 
su keturiais jo eminencijos gvardiečiais arba su aštuoniais 
anglais ir kausiuos tol, kol vienas iš jų mane užmuš; spren- 
džiant iš priešų kiekio, tai turėtų neišvengiamai atsiūkti. Ta- 
da žmonės pasakys, kad aš miriau už karalių, ir tuo būdu aš 
atliksiu savo pareigą, net ir neįsigijęs aprangos. 

Portas vaikščiojo po kambarį, sunėręs rankas už nugaros, 
ir, Knguodamas galvą, kalbėjo: 

— Aš įvykdysiu savo sumanymą. 

Aramis, susirūpinęs ir menkai tesugarbiniavęs plaukus, 
tylėjo. 

Iš šių nelemtų smulkmenų galima aiškiai matyti, kad 
draugai pergyveno baisią neviltų. 

Tarnai savo ruožtu, kaip Ipolito žirgai, prisidėjo prie šio 
savo ponų sielvarto. Musketonas ruošė sausainių atsargą, Ba- 
zenas, visuomet linkęs į pamaldumą, dabar neišeidavo iš baž- 
nyčios, Planše stebėjo skraidančias muses, o Grimo, kuriam 

jo ponas buvo įsakęs tylėti ir kuriam net bendras visų nusi- 
minimas neįstengė atrišti liežuvio, dūsavo taip, jog galėjo 
sugraudinti akmenis. 

Trys draugai, — nes, kaip jau sakėme, Atas prisiekė nė 
žingsnio nežengti dėl aprangos, — išeidavo iš namų labai 
anksti ir sugrįždavo tik visai vėlai. Jie slankiojo gatvėmis, 
apžiūrinėdami kiekvieną grindinio akmenį, tarsi ieškodami, 
ar nepametė kuris praeivis savo piniginės. O susitikę jie žiū- 
rėdavo vienas į kitą nevilties kupinais žvilgsniais, lyg klaus- 
dami: „„Ar tu ką nors suradai?“ 

Kadangi Portui pirmam atėjo į galvą kažkoks sumanymas, 
kurio jis atkakliai laikėsi, tad jis pirmas ir pradėjo veikt. 
Energingas buvo žmogus šis mūsų garbingasis Portas. D'Ar- 
tanjanas vieną dieną jį pastebėjo bežingsniuojant Sen-Le 
bažnyčios link ir, lyg kokios nuojautos vedamas, nusekė pas- 
kui. Portas įėjo į šventą vietą, užraitęs ūsus ir suglostęs barz- 
delę, kas visuomet reiškė itin karingus jo užmojus. D'Artan- 
Janas, stengdamasis nepakliūti jam po akių, įėjo paskui. Por- 
tas atsirėmė į piliorių. D'Artanjanas, vis dar j0 nepastebė- 
tas, prisišliejo prie to pat pilioriaus iš kitos pusės. 

Kunigas kaip tik sakė pamokslą, ir bažnyčia buvo pilna 
žmonių. Tuo pasinaudodamas, Portas ėmė apžiūrinėti mote- 
ris. Musketono rūpesčių dėka muškietininko išorė anaiptol 
nerodė jo vidinio nusiminimo; tiesa, skrybėlė buvo šiek tiek 
nutriušusi, plunksna truputį išblukusi, auksiniai apvadai pa- 
tamsėję, mezginiai apspurę, bet prietemoje visos šios smulk- 
menos dingsta, ir Portas vis dar tebebuvo gražuolis Portas. 

Ant suolo prie pat pilioriaus, į kurį jie abu su Portu buvo 
atsirėmę, d'Artanjanas pastebėjo jau pernokusią gražuolę, 
juodu kyku, truputį pageltusią ir sausoką, bet tiesią ir išdi- 
džią; Porto akys vogčiomis nukrypdavo į šią damą, paskui 
vėl nuklysdavo gilyn į bažnyčios vidų. 

Iš savo pusės dama, tolydžio rausdama, mėtė greitus, žai- 
biškus žvilgsnius į vėjavaikį Portą, kurio akys tuojau pat 
imdavo nirtulingai klaidžioti po bažnyčią. Buvo aišku, kad 
ši jo taktika labai skaudino ponią su juodu kyku, nes 11 kru- 

vinai kramtė lūpas, trynė nosies galiuką ir piktai muistėsi 
ant suolo. 

Tai matydamas, Portas vėl užsiraitė ūsus, antrukart su- 
glostė barzdelę ir ėmė rodyti ženklus gražiai damai, sėdin- 
čiai netoli chorų, damai, kuri buvo ne tik graži, bet, matyt, 
ir kilminga, nes užpakaly jos stovėjo negnukas, atnešęs prie- 
galvėlį, ant kurio ji klūpojo, ir tarnaitė, laikanti krepšelį su 
išsiuvinėtu herbu, skirtą įdėti maldaknygei, iš kurios ponia 
skaitė mišių maldas. 

Ponia su juodu kyku sekė visus Porto akių judesius 1r 
įsitikino, kad jos krypsta į ponią su aksominiu priegalvėliu, 
a ir tarnaite. 
prie lūpų pirštus, šypsojosi toki bavergiančių šypsniu, kuns 
1š tikrųjų žudyte žudė atstumtąją gražuolę. 

Pagaliau, mušdamasi į krūtinę, lyg tardama mea culpa!, 
ji taip garsiai pasakė „hm“, kad visi, net ponia su raudonu 
priegalvėliu, atsigręžė į ją. Portas tvirtai laikėsi: jis viską 
suprato, bet dėjosi kurčias. 

Ponia su raudonu priegalvėliu padarė gilų įspūdį poniai 
su juodu kyku, nes buvo labai graži, ir ponia su juodu kyku 
matė, kad anoji yra jai pavojinga varžovė; fi padarė gilų 
įspūdį ir Portui, nes atrodė daug gražesnė už ponią su juodu 
kyku, ir gilų įspūdį d'Artanjanui, pažinusiam, jog čia ta pati 
ponia iš Mengo, iš Kale ir Duvro, kurią jo persekiotojas, 
žmogus su randu, vadino miledi. 

D'Artanjanas, neišleisdamas iš akių ponios su raudonu 
priegalvėliu, sekė toliau Porto žaidimą, kuris labai jį links- 
mino; jis atspėjo, kad ponia su juodu kyku yra prokuroro 
žmona iš Lokių gatvės, juo labiau kad ir Sen-Le bažnyčia 
buvo netoli nuo tos gatvės. 

Padares kai kurių išvadų, jis, be to, atspėjo, kad Portas 
stengiasi jai atkeršyti už savo nepasisekimą Šantilji, kai ji 
pasirodė tokia nesukalbama dėl savo piniginės. 


! Mano kaltyhė. 

Tačiau d'Artanjanas pastebėjo taip pat, kad niekas ne- 
atsako į Porto meilybes. Visa tai buvo tik chimeros ir iliu- 
zijos; bet argi aklai meilei, tikram pavydo jausmui, yra kokia 
nors kita realybė, išskyrus chimeras ir iliuzijas? 

Pamokslas pasibaigė. Prokuroro žmona priėjo prie šlaks- 
tyklos; Portas pralenkė ją ir, užuot panėręs pirštą, įkišo į van- 
denį visą ranką. Manydama, kad čia dėl jos Portas taip sten- 
glasi, prokuroro žmona nusišypsojo, bet greit ir Žiauriai nu- 
sivylė: kai ji buvo vos už trijų žingsnių nuo jo, jis nusigręžė 
į šalį ir įsmeigė akis į ponią su raudonu priegalvėliu, kuri 
pakilo ir artinosi, negriuko ir kambarinės lydima. 

Kai ponia su raudonu priegalvėliu priėjo prie Porto, jis 
ištraukė iš šlakstyklos ranką, nuo kurios tekėjo švęstas van- 
duo; gražioji maldininkė savo liekna rankele paletė didžiulę 
Porto ranką, šypsodamasi persižegnojo ir išėjo iš bažnyčios. 

To prokurorienei buvo per daug: ji neabejojo, kad šią 
ponią ir Portą sieja meilės ryšiai. Jeigu fi būtų buvusi įžymi 
ponia, būtų apalpusi; bet ji buvo tik prokuroro žmona ir pa- 
sitenkino tuo, kad, tramdydama savo įnirtį, pasakė muškie- 
tininkui: 

— Štai kaip, ponas Portai! Jūs man nepasiūlote švęsto 
vandens? 

"Išgirdęs šį balsą, Portas krūptelėjo, kaip žmogus nubun- 
dąs iš šimtamečio miego. 

— Po... ponia! — sušuko jis.— Ar tai jūs? Kaip laikosi 
jūsų vyras, gerbiamasis ponas Koknaras? Ar jis vis dar toks 
šykštuolis, kaip ir anksčiau? Kurgi buvo mano akys, kad aš 
jūsų nepastebėjau per dvi valandas, kol truko pamokslas? 

— Aš buvau už dviejų žingsnių nuo jūsų, pone,— atsa- 
kė prokuroro žmona, — bet jūs manęs nepastebėjote, nes ne- 
nuleidot akių nuo tos gražios ponios, kuriai ką tik padavėt 
švęsto vandens. 

Portas dėjosi suglumęs. 

— Ak! — tarė jis, — jūs pastebėjote. .. 

— Reikėtų būti aklai, kad to nepastebėtum. 

— Taip,— atsainiai pasakė Portas, — tai viena mano pa- 
žįstama hercogienė, su kuria man labai sunku susitikū, nes 

jos vyras baisiai pavydus; ji man pranešė šiandien atvyksian- 
ti į Šią menką bažnytėlę tokiame užkampyje tik tam, kad su 
manim pasimatytų. 

— Ponas Portai, — kreipėsi prokuroro žmona, — ar nebū- 
tumėt toks geras penkioms minutėms pasiūlyti man savo ran- 
ką? Aš norėčiau su jumis pasikalbėti. 

— Mielai, ponia,— atsakė Portas, pats sau mirktelėjęs, 
kaip lošikas, ruošdamasis gudriam kirčiu. 

Šiuo metu pro šalį praėjo d'Artanjanas, sekdamas paskui 
miledi; jis dirstelėjo iš šono į Portą ir pamatė šį jo tiumfuo- 
janųų žvilgsnį. 

„Ėhė! — tarė jis pats sau, samprotaudamas pagal nuosta- 
biai lengvabūdišką ano meto moralę,— štai kas ligi skirto 
laiko tikriausiai įsigis visą aprangą!“ 

Portas, paklusdamas jį vedančiai damos rankai taip, kaip 
laivas vairui, atvyko prie Sen-Magluaro vienuolyno, mažai 
lankomos perėjos su kryžminiais sukamais varteliais abiejuo- 
se galuose. Dienos metu čia galima matyti tik valgančius 
elgetas arba žaidžiančius vaikus. 

— Ak ponas Portai! — sušuko prokuroro žmona, įsiti- 
kinusi, kad niekas, be įprastinių šios vietos lankytojų, negali 
jų nei Matyti, nei girdėti. — Ak ponas Portai! Jūs, kaip atro- 
do, esate baisus širdžių pavergėjas! 

— Aš, ponia? — paklausė Portas pasipūsdamas.— Iš ko 
jūs taip sprendžiate? 

— Ogi ženklai, kuriuos ką tik darėte, ogl švęstas van- 
duo? Tikmnausiai ji kokia nors princesė, ta ponia su savo 
negriuku ir kambarine? 

— Jūs klystate, — atsakė Portas,— fi tik hercogienė. 

— O pasiuntinys, laukiąs prie durų, o karieta ir vežėjas 
su paradine livrėja? 

Portas nematė nei pasiuntinio, nei karietos, bet ponia 
Koknar pavydžios moters žvilgsniu viską pastebėjo. 

Portas gailėjosi, iškart nepakėlęs ponios su raudonu prie- 
galvėliu į princeses. 

— Ak ponas Portai,— atsidusdama tarė prokuroro žmo- 
na,— jūs esate gražuolių išlepintas. 

— Betgi jūs pati suprantate, — atsakė Portas, — kad su 
tokia povyza, kokia mane apdovanojo gamta, man netrūksta 
meilės nuotykių. | 

— O dieve! Kaip tie vyrai greit užmiršta! — sušuko pro- 
kuroro žmona, pakeldama akis į dangų. 

— Man rodos, kad ne taip greit, kaip moterys, — atsakė 
Portas.— Nes aš, ponia, galiu tai drąsiai pasakyti, buvau 
jūsų auka, kai mane sužeistą, mirštanų paliko daktarai; aš, 
garsios giminės ainis, pasitikėjęs jūsų draugiškumu, vos ne- 
numiriau iš pradžių nuo žaizdų, paskui iš bado skurdžioj 
Šantilji smuklėje, o jūs nė karto nesiteikėt atsakyti į lieps- 
ningus laiškus, kuriuos jums rašiau. 

— Bet, ponas Portai. ..— sušnabždėjo prokuroro žmona, 
jausdama, kad pagal tai, kaip elgėsi anuomet kilmingos po- 
mos, ji tikrai buvo kalta. 

— Aš dėl jūsų išsižadėjau baronienės de... 

— Aš tai žinau. 

— Grafienės de... 

— Ponas Portai, pasigailėkit manęs. 

— Hercoglenės de... 

— Ponas Portai, būkite kilniaširdis! 

— Gerai, ponia, aš nebaigsiu. 

— Juk mano vyras nė girdėti nenori apie paskolą. 

— Ponia Koknar,— pareiškė Portas,— prisiminkite pir- 
mąjį laišką, kurį jūs man parašėte ir kuris giliai įstrigo mano 
atmintin. 

Prokuroro žmona suvaitojo. 

— Be to,— tarė ji,— suma, kurios jūs prašote, perdaug 
Tau didelė. 

— Ponia Koknar, iš visų aš pasirinkau jus. Man reikėjo 
tik parašyti hercoglenei de... neminėsiu jos vardo, nes aš 
niekad nedrįstu kompromituoti moters; bet žinau, kad man 
reikėjo tik jai parašyti, ir ji būtų man atsiuntusi pusantro 
tūkstančio. 

Prokuroro žmona išspaudė vieną ašarą. .. 

— Ponas Portai,— tarė ji, — aš prisiekiu, kad jūs mane 

sunkiai nubaudėt, ir jeigu ateityje jūs atsidursite panašioj 
būklėj, tai kreipkitės tik į mane. 

„— Kaip jums ne gėda, ponia! — atšovė neva pasipikti- 
nęs Portas.— Nebekalbėkit apie pinigus, prašau jus, tai labai 
žema. 

— Vadinas, jūs manęs nebemylite! — lėtai ir Liūdnai pa- 
sakė prokuroro žmona. 

Portas didingai tylėjo. 

— Tai šitaip jūs man atsakot? Deja! Aš suprantu. 

— Pagalvokit apie įžeidimą, kurio aš iš jūsų susilaukiau, 
ponia: jis pasiliko čia,— tarė Portas, stipriai spausdamas ran- 
ką prie širdies. 

— Patikėkit, aš fį atitaisysiu, mielasis Portai! 

— Pagaliau ko gi aš jus prašiau? — tęsė toliau Portas, 
geraširdiškai gūžtelėdamas pečiais.— Tik paskolos, ir nieko 
daugiau. Galų gale juk aš nesu žmogus be nuovokos ir Ži- 
nau, kad jūs, ponia Koknar, esate neturtinga ir jūsų vyras 
turi kaip dėlė siurbti vargšus savo klientus, kad ištrauktų 1š 
jų keletą ekiū. O jeigu jūs būtumėt grafienė, markizė arba 
hercogienė, tada jūsų poelgis būtų neatleistinas. 

Prokuroro žmona įsižeidė. 

— Žinokite, ponas Portai, — pareiškė ji, — kad mano 
skrynia, nors tai tik prokuroro žmonos skrynia, yra, gal būt, 
daug pilnesnė už visų jūsų nusigyvenusių pamaivų skrynias. 

— Jei taip, tai jūs mane dvigubai įžeidėt,— atsakė Por- 
tas, atitraukdamas savo ranką nuo jos rankos.— Jeigu jūs 
esate turtinga, ponia Koknar, tai jūsų atsisakymas nepatei- 
sinamas. 

— Jei aš sakau „turtinga“, — pridūrė prokuroro žmona, 
susigriebusi, kad perdaug toli nuėjo, — nereikia to žodžio 
suprasti raidiškai. Tikriau sakant, aš nesu turtinga, bet pasi- 
turinti. 

— Klausykit, ponia, — pareiškė Portas, — nekalbėkim, 
prašau jus, apie tai. Jūs manęs išsižadėjote. Bet koks mūsų 
draugiškumas dingo. 

— Nedėkingasis! 

— Ak, tai jūs dar esate nepatenkinta! — prikišo Portas. 


-— 

— Galite sau eiti pas savo gražiąją hercogienę! Aš jūsų 
nelaikau. 

— Ką gil Mano manymu, ji ne tokia jau biauri! 

— Klausykit, ponas Portai, aš paskutinį kartą klausiu, ar 
jūs dar mylite mane? 

— Deja, ponia, — atsakė Portas liūdniausiu balsu, kokiu 
tik begalėjo,— kai mes išvykstame į žygį, kuriame, kaip nu- 
jautimas man sako, aš būsiu užmuštas. . . 

— O, nekalbėkite tokių dalykų! — sušuko prokuroro 
žmona pravirkdama. 

— Kažkas lyg sakyte man sako. ..— tęsė Portas, vis la- 
biau nuliūsdamas. 

— Sakykite geriau, kad jūs vėl įsimylėjot. 

— Ne, aš jums atvirai sakau. Jokia kita moteris manęs 
nedomina, ir aš širdies gelmėse net jaučiu balsą, užtarianųų 
jus. Bet po dviejų savaičių, kaip jūs žinote ar, gal būt, neži- 
note, prasidės nelemtas karas, ir aš būsiu baisiai užimtas ap- 
rangos reikalais. Paskui man teks nuvykti pas savo gimines 
į Bretanę pasirūpinti šiam žygiui pinigų. 

Portas pastebėjo paskutinę šykštumo ir meilės kovą. 

— O kadangi,— tęsė jis, — dvaras tos hercogienės, kurią 
jūs matėte bažnyčioje, yra greta manųjų, tad mes keliausime 
kartu. 

— Tai jūs neturite Paryžiuje draugų, ponas Portai? — 
paklausė prokuroro žmona. 

— Tamausi jų turįs, — atsakė Portas, vėl apsimesdamas 
nuliūdęs,— bet įsitikinau, kad klydau. 

— Jūs jų turite, ponas Portai, jūs jų turite! — sušuko 
prokuroro žmona, pati stebėdamasi savo užsidegimu.— Atei- 
kite rytoj pas mus. Jūs esate mano tetos sūnus, atseit, mano 
pusbrolis; jūs atvykstat iš Nuajono Pikardijoj, jūs turite Pa- 
ryžiuj keletą bylų ir jokio advokato. Ar atsiminsite visa tai? 

— Atsiminsiu, ponia. 

— Ateikite pietų. 

— Puiku. 

— Ir laikykitės tvirtai prieš mano vyrą, kuris yra labai 
gudrus, nors jau septyniasdešimt šešerių. 

— Septyniasdešimt šešeri! Po velnių! Gražus amželis! — 
sušuko Portas. 

— Jūs norit pasakyti: „senyvas amžius“. Taip, ponas 
Portai, vargšas mano vyrelis gali kiekvienu momentu palikti 
mane našle,— tęsė prokuroro žmona, reikšmingai Žvilgtelė- 
jusi į Portą.— Laimė, pagal mūsų santuokos sutartį turtas 
tenka tam, katras lieka gyvas. 

— Ar visas? — paklausė Portas. 

— Visas. 

— Kaip aš matau, jūs esate apdairi moteris, mieloji po- 
nia Koknar,— pareiškė Portas, švelniai spausdamas jos 
ranką. 

— Tai ką, mes susitaikėme, mielasis pone Portai? — pa- 
klausė ji meilindamasi. 

— Visam gyvenimui! — tokiu pat tonu atsakė Portas. 

— Tad sudie, mano vėjavaiki! 

— Sudie, mano užmaršuole! 

— Ligi rytojaus, mano angele! 

— Ligi rytojaus, mano gyvenimo šviesa! 


XXX 6 MILEDI 


D'Artanjanas nepastebimas sekė paskui miledi; jis matė, 
kaip ji įsėdo į savo kanetą, ir girdėjo, kaip įsakė vežėjui va- 
žiuoti į Sen-Žermeną. 

Beprasmiška būtų pėsčiam sekti paskui karietą, kurią ris- 
čia traukė pora stiprių arklių. Todėl d'Artanjanas pasuko į 
Ferū gatvę. 

Senos gatvėje jis sutiko Planše, kuris stovėjo prie kepyk- 
los ir, matyt, žavėjosi labai apetitiškos formos pyragu. 

D'Artanjanas liepė jam eiti į pono de Trevilio arklides ir 
pabalnoti du žirgus, vieną jam, kitą pačiam Planše, ir atvesti 
pas Atą. Ponas de Trevilis buvo leidęs d'Artanjanui visada 
naudotis savo arklidėmis. 

Planše nuėjo į Karvelidės, o d'Artanjanas į Ferū gatvę. 
Atas buvo namie ir liūdnu veidu baigė gerti butelį ano gar- 

saus ispamško vyno, kurį parsivežė iš Pikardijos. Jis ženklu 
liepė Grimo atnešti stiklą d'Artanjanui, ir Grimo, kaip visada, 
tuojau išpildė pono paliepimą. 

D'Artanjanas papasakojo Atui, kas atsitiko bažnyčioje 
tarp Porto ir prokuroro žmonos, ir kokiu būdu jų draugas 
šiuo metu tikriausiai jau beįsigyjąs aprangą. 

— O aš,— pareiškė Atas, išklausęs pasakojimo,— esu 
visiškai ramus; tik jau ne moterys parūpins man aprangą. 

-— O tačiau, mano mielas Atai, jūs esate toks gražus, iš- 
auklėtas, kilmingas, kad nei princesės, nei karalienės neatsi- 
laikytų prieš jūsų meilės strėles. 

— Koks dar jaunas tas d'Artanjanas,— tarė Atas, gūžte- 
lėdamas pečiais. 

Ir davė Grimo ženklą atnešti antrą butelį. 

Šį akimirksnį Planše kukliai įkišo galvą pro praviras du- 
ris ir pranešė savo ponui, kad žirgai laukia. 

— Kokie žirgai? — paklausė Atas. 

— Du žirgai, kuriuos man paskolino ponas de Trevilis 
pasijodinėti ir kuriais aš ketinu vykti į Sen-Žermeną. 

— O ką gi jūs veiksite Sen-Žermene? — vėl paklau- 
sė Atas. 

Tada d'Artanjanas jam papasakojo apie susitikimą baž- 
nyčioje ir kaip jis vėl surado moterį, kuri, lygiai kaip tas 
didikas su juodu apsiaustu ir randu smilkinyje, amžinai ne- 
davė jam ramybės. 

— Vadinas, jūs pamilote ją, kaip anksčiau buvot įsimy- 
lėjęs ponią Bonasje,— tarė Atas, su panieka gūžčiodamas pe- 
čiais, tarsi būtų gailėjęsis žmogaus silpnybės. 

— Aš? Visai ne! — sušuko d'Artanjanas.— Man tik įdo- 
mu atskleisti tą paslaptį, kuri su ja rišasi. Nežinau kodėl, bet 
man rodos, kad ši moteris turi kažkokią įtaką mano gyveni- 
mui, nors mes vienas kito visai nepažįstame. 

— Iš tikrųjų jūs teisus, — tarė Atas.— Aš nepažįstu mo- 
ters, kurios būtų verta ieškoti, jeigu ji dingtų. Ponia Bonasje 
dingo, — juo blogiau jai, tegu ji pati atsiranda. 

— Ne, Atai, ne, jūs klystate, — pareiškė d'Artanjanas; — 
aš myliu vargšę Konstanciją ir, jeigu Žinočiau, kur ji yra, 
nors tai būtų ir pačiam pasaulio krašte, eičiau jos vaduoti iš 
priešo rankų! Bet aš to nežinau, ir visi mano ieškojimai 
bergždi. Ką gi padarysi! Reikia išsiblaškyti. 

— Taigi stenkitės išsiblaškyti su miledi, mano mielasis 
d'Artanjanai; aš linkiu jums to iš visos širdies, jeigu tik tat 
gali jus pralinksmint. 

— Klausykite, Atai,— tarė d'Artanjanas,— užuot sėdėję 
čia kaip kalėjime, sėskit ant arklio ir jokim kartu į Sen-Žer- 
meną. 

— Mano mielas, — atkirto Atas,— aš sėdu ant arklio, kai 
jį turiu, 0 jei neturiu — einu pėsčias. 

— Na, o aš,— atsakė d'Artanjanas, šypsodamasis iš Ato 
mizantropijos, dėl kurios šiaipjau būtų įsižeidęs,— aš ne toks 
išdidus, kaip jūs, aš joju ant to, kas pasitaiko. Taigi iki pasi- 
matymo, mielas Atai. 

— Iki pasimatymo,— atsakė muškietininkas, duodamas 
Grimo ženklą atkimšti atmneštąjį butelį. 

D'Artanjanas ir Planše sėdo ant žirgų ir nujojo į Sen- 
Žermeną. 

Visu keliu jam neišėjo iš galvos tai, ką pasakė Atas apie 
ponią Bonasje. Nors d'Artanjanas ir nebuvo labai sentimen- 
talus, bet gražioji pirklio žmona jo širdy paliko gilų prisimi- 
nimą: jis tikrai, kaip sakė, buvo pasiruošęs eiti į pasaulio 
kraštą jos ieškoti. Bet pasaulis apvalus — jame daug kraštų, 
tr jis nežinojo, į kurią pusę sukti. 

O kol kas jis pabandys sužinoti, kas ta miledi. Miledi 
kalbėjosi su žmogum juodu apsiaustu, vadinas, jinai jį pa- 
žinojo. D'Artanjanas buvo įsitikinęs, kad šis žmogus ir antru- 
kart bus pagrobęs ponią Bonasje, kaip ir pirmą sykį. Taigi, 
pasakęs, kad, ieškodamas miledi, jis tuo pačiu metu ieško ir 
Konstancijos, d'Artanjanas tik perpus melavo, o tai jau ne- 
didelis melas. 


Šitaip galvodamas ir retkarčiais pentinais paragindamas 
arklį, d'Artanjanas atvyko į Sen-Žermeną. Jis ką tik prajojo 

pro paviljoną, kuriame po dešimties metų buvo lemta gimti 
Liudviku: XIV, ir pasuko visiškai tuščia gatvele, dairyda- 
masis kairėn ir dešinėn ir tikėdamasis pastebėti kokį nors 
gražiosios anglės pėdsaką. Staiga prie dailaus namelio, kuns 
pagal anų laikų paprotį neturėjo nė vieno lango į gatvę, prie 
pirmojo to namelio aukšto pasirodė pažįstama žmogysta. Ši 
žmogysta vaikštinėjo gėlėmis apsodinta terasa, ir Planše pir- 
masis pažino ją. 

— Pone,— tarė jis, kreipdamasis į d'Artanjaną,— ar jūs 
nepažįstate to vyruko, kuris ana ten vėpso? 

— Ne,— atsakė d'Artanjanas,— ir vis dėlto esu tikras, 
kad nebe pirmą kartą matau šį veidą. 

— Aš manau, po šimts! — pridūrė Planše.— Juk tai 
vargšas Liubenas; atsimenate tą grafą de Vardą, kurį jūs 
pmeš mėnesį taip gerai sudorojote Kale uoste, eidami pas 
viršininką? Tai jo tarnas. 

— Ak, taip! — pasakė d'Artanjanas.— Dabar ir aš jį pa- 
žinau. O kaip tu manai, ar jis tave pažino? 

— Tiesą pasakius, pone, jis tada buvo per daug išsigan- 
dęs, kad galėtų aiškiai mane įsiminti. 

— Na, tai eik ir pasišnekėk su juo,— pasiūlė d'Artanja- 
nas, — ir besikalbėdamas sužinok, ar mirė jo ponas. 

Planše nušoko nuo arklio ir nuėjo tiesiai pas Liubeną, 
kuris iš tikrųjų jo nepažino, ir abu tarnai ėmė labai draugiš- 
kai šnekučiuotis; tuo tarpu d'Artanjanas paragino abu ark- 
lius į gatvelę ir, apjojęs aplink namą, sustojo pasiklausyti 
pašnekesio už lazdynų gyvajvorės. 

Valandėlę taip stebėjęs už krūmų, jis išgirdo ratų bil- 
desį, ir prieš jį sustojo miledi karieta. Abejonių nebuvo: ka- 
rietoje sėdėjo pati miledi. D'Artanjanas prigludo prie arklio 
kaklo, norėdamas viską matyti, o pats likti nepastebėtas. 

Miledi iškišo savo gražią, šviesiaplaukę galvutę pro ka- 
rietos dureles ir kažką įsakė savo kambarinei. 

Pastaroji — graži dvidešimt ar dvidešimt dvejų metų 
mergina, žvali ir guvi, tikra kilmingos ponios kambarinė — 
nušoko nuo pakopėlės, ant kurios fi anų laikų papročiu sė- 

dėjo, ir nuėjo link terasos, kur d'Artanjanas buvo pastebėjęs 
Liubeną. 

D'Artanjanas sekė akimis kambarinę ir matė, kad ji eina 
prie terasos. Tuo metu atsitiktinai kažkas pašaukė į vidų Liu- 
beną; Planše pasiliko terasoje vienas ir dairėsi į visas puses, 
1eškodamas, kur dingo d'Artanjanas. 

Kambarinė priėjo prie Planše, kurį ji, matyt, palaikė Liu- 
benu, ir, paduodama jam laiškelį, tarė: 

— Jūsų ponui. 

— Mano ponui? — nustebęs paklausė Planše. 

— Taip, ir labai skubiu reikalu. Imkite greičiau. 

Tai pasakius, ji nubėgo pre karietos, kuri jau buvo apsi- 
gręžusi atgal į tą pusę, iš kurtos atvyko; ji užšoko ant pako- 
pos, ir karieta nuvažiavo. 

Planše pavartė laiškelį, paskui, įpratęs klausyti be prieš- 
taravimų, nušoko nuo terasos, pasuko į gatvelę ir, paėjėjęs 
dvidešimt žingsnių, susidūrė su d'Artanjanu, kuris viską ma- 
tė ir jau skubėjo jo pasitikti. 

— Jums, pone,— tarė Planše, paduodamas jaunuoliui 
laiškelį. 

— Man?..— paklausė d'Artanjanas.— Ar tu tikrai 
žinai? 

— Po velnių! Ar aš tikrai žinau! Kambarinė pasakė: „Jū- 
sų ponui.“ Aš neturiu kito pono, tik jus, taigi... Dievaži, 
graži mergiščia ši kambarinė! 

D'Artanjanas atplėšė laišką ir perskaitė šiuos žodžius: 

„Asmuo, susidomėjęs jumis labiau, negu sugeba tai apsa- 
kyti, norėtų žinoti, kada galėsite pasivažinėti miške. Rytoj 
„Auksinio lauko“ viešbuty tarnas juoda-raudona livrėja 
lauks jūsų atsakymo.“ 

— Oho! — tarė sau d'Artanjanas.— Koks sutapimas! At- 
rodo, kad miledi ir aš esame susirūpinę to paties asmens 
sveikata. Na ką gi, Planše, kaip laikosi gerbiamasis ponas de 
Vardas? Ar jis dar nemirė? 

— Ne, pone, jis laikosi taip gerai, kaip tik galima laiky- 
tis su ketunomis žaizdomis kūne. Juk jūs, kalbant be pne- 

kaišto, keturiskart persmeigėt šį mielą bajorą, ir jis dar labai 
silpnas, nes neteko beveik viso kraujo. Kaip aš jums sakiau, 
Liubenas manęs nepažino ir papasakojo nuo pradžios iki ga- 
lo visą mūsų nuotykį. | 

— Puiku, Planše, tu esi tamų karalius. O dabar lipk ant 
arklio, ir vykimės karietą. 

Tai truko neilgai; po penkių minučių jie pastebėjo karie- 
tą, sustojusią šalikelėj; prašmatniai apsirengęs raitelis stovė- 
jo prie durelių. 

“Miledi ir raitelis taip buvo įsitraukę į pokalbį, kad niekas, 
išskyrus gražiąją subretę, nepastebėjo, kai d'Artanjanas su- 
stojo antroje karietos pusėje. 

Pokalbis vyko anglų kalba, kurios d'Artanjanas nemokė- 
jo, bet iš tono jaunuolis spėjo, kad jaunoji anglė labai įšir- 
dusi; ji užbaigė pokalbį tokiu mostu, kuris nepaliko jokių 
abejonių dėl šio pasikalbėjimo pobūdžio: ji taip smarkiai 
trenkė vėduokle, jog tas moteriškas papuošalas subyrėjo į 
tūkstančius skiautelių. 

Raitelis garsiai nusikvatojo, o tai, matyt, visiškai įsiutino 
miledi. 

D'Artanjanas nusprendė, kad dabar tinkamas momentas 
įsikišti; jis prisiartino prie antrųjų durelių ir, pagarbiai nu- 
keldamas skrybėlę, tarė: 

— Ponia, leiskite man pasiūlyt jums savo paslaugas. 
Man rodos, šis ponas jus supykino. Pasakykite žodį, ir aš 
apsiimu jį nubausti už jo nemandagumą. 

Išgirdusi jo balsą, miledi atsigręžė, nustebusi pažvelgė 
į jaunuo)į ir, kai jis baigė kalbėti, labai taisyklinga prancūzų 
kalba atsakė jam: 

— Pone, aš mielai pavesčiau save jūsų globai, jei mane 
supykinęs asmuo nebūtų mano brolis. 

— O, jei taip, atleiskite, ponia,— tarė d'Artanjanas.— 
Suprantate, ponia, aš to nežinojau. 

— Ko čia kišasi tas vėjavaikis? — sušuko prie durelių 
pasilenkdamas raitelis, kurį miledi pavadino savo giminai- 
čių.— Ko jis nedrožia savo keliu? 

— Jūs pats vėjavaikis! — atšovė d'Artanjanas, savo rėž- 
tu pasilenkdamas prie arklio kaklo ir atsakydamas iš savo 
pusės pro karietos dureles.— Savo keliu aš netraukiu todėl, 
kad man patinka sustoti čia. 

Raitelis angliškai tarė keletą žodžių savo seseriai, 

— Aš jums kalbu prancūziškai,— tarė d'Artanjanas rai- 
teliui, — todėl malonėkite man atsakyti ta pačia kalba. Jūs 
esate šios ponios brolis, bet, laimė, jūs ne mano brolis. 

Galima buvo laukti, kad miledi, baili, kaip kad paprastai 
būna moterys, įsikiš į prasidėjusį ginčą ir neleis kivirčui per 
daug išsiplėsti; tačiau atsitiko visai priešingai: ji pasitraukė 
gilyn į kanetą ir šaltai šūktelėjo vežėjui: 

— Namo! 

Dailioji kambarinė metė nerimastingą žvilgsnį į d'Artan- 
janą, kurio graži išvaizda, matyt, padarė jai įspūdį. 

Karieta nuvažiavo, ir abu vyrai pasiliko vienas prieš kitą; 
jokia medžiaginė kliūtis jų nebeskyrė. 

Raitelis pajudėjo, norėdamas sekti paskui karetą, bet 
d'Artanjanas, kurio pyktis dar labiau suliepsnojo, pažinus, 
jog šis anglas yra tasai, kuris Amjene laimėjo jo žirgą, o iš 
Ato vos neišlošė deimanto, čiupo arklį už pavadžio ir sulaikė. 

— Ei pone,— tarė jis — mano manymu, jūs esate dar 
didesnis vėjavaikis už mane, nes, matyt, užmiršote, kad mes 
truputų buvome susivaidije. 

— A-al — tarė anglas, — tai jūs, pone! Nejaugi jums vis 
reikia lošti jei ne vieną, tai kitą lošimą? 

— Taip, ir tai man priminė, kad aš dar turiu atsilošti. 
Mes pamatysime, mano mielasis pone, ar jūs taip pat vikriai 
valdote špagą, kaip stiklinaitę su kauliukais. 

— Juk jūs matote, kad aš be špagos, — atsakė anglas.— 
Nejaugi norite rodytis drąsuoliu prieš beginklį? 

— Aš tikiuos, kad namie jūs turite špagą,— atšovė d Ar- 
tanjanas.— Pagaliau aš turiu dvi ir, jeigu norite, vieną galiu 
pralošti jums. 

— Nėra reikalo, — tarė anglas.— Aš esu pakankamai ap- 
sirūpinęs šios rūšies ginklais. 

— Jei taip, mano gerbiamasis pone,— pridūrė d'Artanja- 
nas,— tai pasirinkite visų ilgiausią ir šįvakar ateikite man ją 
parodyti. 


— (Gal malonėsite pasakyti kur? 
— Už Liuksemburgo. Tai puiki vieta ši'okiems pasivaikš- 
čiojimams. 


— Gerai, aš būsiu. 

— Kurią valandą jūs siūlote? 

— Šeštą. 

— Beje, jūs, manau, turite vieną ar du draugus? 

— Tunu tris, ir jie laikys sau garbe sudaryti man partiją. 

— Tns? Puiku! Koks sutapimas! — sušuko d'Artanja- 
nas.— Ir aš turiu jų lygiai tiek pat! 

— Dabar pasakykite, kas jūs? — paklausė anglas. 

— Aš esu d'Artanjanas, gaskonas bajoras, pono Dezesa- 
ro kuopos gvardietis. O jūs? 

— Lordas Vinteris, baronas Šefildas. 

— Taigi aš jūsų paslaugoms, ponas barone,— tarė d'Ar- 
tanjanas,— nors jūsų pavardę labai sunku įsiminti. 

Ir, suraginęs pentinais arklį, jis pasileido šuoliu ir pasu- 
ko atgal į Paryžių. 

Kaip paprastai tokiais atvejais, d'Artanjanas nujojo tiesiai 
pas Atą. 

Atas gulėjo ant ilgos kanapos ir laukė, jo paties žodžiais 
tariant, kol ateis pas jį apranga. 

D'Artanjanas papasakojo Atui visa, kas atsitiko, nutylėjęs 
tik apie pono de Vardo laišką. 

Atas, sužinojęs, kad jam teks kautis su anglu, liko suža- 
vėtas. Mes jau sakėme, kad jis nuolat svajojo apie tai. 

Draugai tučtuojau pasiuntė tarnus pakviesti Porto ir Ara- 
mio ir nušvietė jiems visą reikalą. 

Portas išsitraukė iš makščių špagą ir ėmė mankštintis, ba- 
dydamas sieną, kartais atšokdamas ir pritūpdamas kaip šokė- 
jas. Aramis, vis teberašąs savo poemą, užsidarė Ato kabinete 
17 prašė iki dvikovos jo netrukdyti. 

Atas ženklu pareikalavo iš Grimo butelio. 

O tuo tarpu d'Artanjanas svarstė mažytį planą, kurio 
vykdymą mes matysime vėliau ir kuris, atrodo, jam žadėjo 
kokį nors žavų nuotykį, sprendžiant iš šypsenos, kada-ne-ka- 
da perbėgančios jo lūpomis ir nušviečiančios užsisvajojusį 
veidą. 

